
A FRANCIA FORRADALOM ÉS A NAPÓLEONI 
HÁBORÚK A francia forradalom és a 
napóleoni háborúk időszaka 


A 18. század végén kezdődő történelmi szakaszt a kettős forradalom 
korának nevezik, hiszen két hatalmas változás indult el ekkor. Az 
egyik gazdasági jellegű volt, Angliában kezdődött és ipari 
forradalomnak nevezzük. A másik társadalmi forradalom volt, és 


Franciaországból indult el. Bár egy-egy országhoz kötődtek, mégis az 
egész világon elterjedtek. A szakasz elnevezésének kapcsán 
természetesen foglalkoznunk kell a forradalom fogalmával. Különösen 
azért fontos ez, mert ehhez a szóhoz sok minden hozzátapadt a 
későbbiek folyamán. A forradalom kifejezésen valamilyen gyors, 
ugrásszerű változást érthetünk, történjék ez az élet bármely területén. 
Fontos jellemzője az ilyen átalakulásnak, hogy erőszakkal jár (nem 
feltétlenül vérrel), progresszív (haladó) irányú, társadalmi hatásai 
nagyon kiterjedtek, és általában strukturális változásokkal jár együtt. 
A forradalmat — amennyiben megteremtődtek hozzá a feltételek -— nem 
kell , csinálni?" és valójában megakadályozni sem lehet, csupán ésszerű 
keretek között tartását szabad megkísérelni. A forradalom éppen ezért 
nem lehet eredendően jó vagy rossz, szemben azzal, ahogy azt a 
későbbi korok vallották. 

Könyvünk első fejezetében a francia forradalommal foglalkozunk 
részletesebben, az angol ipari forradalom tárgyalása a következő 
fejezet feladata. Európa történetének 1789-től 1815-ig terjedő 
időszakát végig a francia események határozták meg. A forradalomra 
és Napóleonra figyelt egész Európa, s ha akart, ha nem, kénytelen volt 
alkalmazkodni a történésekhez. A fejezet felépítése is ehhez idomul; 
előbb a franciaországi forradalomról és Napóleon császárságáról 
beszélünk részletesebben, majd ezeknek Európa többi részére és 
Magyarországra tett hatásait vizsgáljuk meg. Mielőtt azonban mindez 
megtörténne, tekintsük át, milyen volt Európa korszakunk kezdetén. 


Európa a 18. század végén 


Ha az 1780-as évek végének politikai világára tekintünk, azt láthatjuk, 
hogy továbbra is Európa maradt a központ. Ebben a térségben 
megmaradtak a hagyományos feudális abszolutizmusok, ami alól 
csupán néhány terület volt kivétel (Anglia, Hollandia vagy Svájc). A 
politizálás általános feltételeit vizsgálva a következőket állapíthatjuk 
meg. A gazdasági körülményeket tekintve a kontinensen a 
mezőgazdasági termelés minősége alig-alig változott a századok 
folyamán, továbbra is éppen hogy csak ki tudta elégíteni a lakosság 
igényeit. Az ipari termelésre a manufaktúrák voltak a jellemzők, 
amelyeknek a kapacitása a kézi munka miatt korlátozott volt. Az 
abszolutista rendszerek nemcsak a gazdaságba igyekeztek beleszólni, 
hanem arra törekedtek, hogy a politizálás minél kisebb társadalmi 
kontroll mellett folyjon, így a társadalom jelentős része érdektelen volt 
mind a kül-, mind a belpolitikai ügyekben. Az egyre szakszerűbb 
rendszerek lassan kiszorították az arisztokráciát a hatalom 
gyakorlásából, s így az a nemesség többi részével együtt társadalmilag 
lassan haszontalanná (funkciótlanná) vált. A többi csoport eleve hozzá 


volt szokva ahhoz, hogy a politikai kérdésekben általában nem 
kérdezték meg a véleményét. A társadalom mellett az állam 
mindenhol igyekezett az egyházat is minél inkább a befolyása alá 
vonni. 

Bár az állam a belpolitikában megerősödött, gazdasági korlátozottsága 
mégis erősen megmutatkozott, ami különösen a  hadügyekre 
vonatkozott. A társadalom sehol sem bírt hosszú távon hatalmas 
hadseregeket eltartani, a haditechnika a 18. század folyamán alig 
fejlődött, megmaradt a vonalharcászat, vagyis a legfőbb taktika az 
ütközetek elkerülését jelentette, s minden hadvezér lehetőleg az 
utánpótlás elvágásával igyekezett a másikat megadásra kényszeríteni. 
Ezek a korlátok megszabták a diplomácia mozgásterét is. Bár a század 
kiváló diplomaták sokaságát termelte ki, ők kénytelenek voltak 
alkalmazkodni a szűkre szabott háttérfeltételekhez. A külpolitika így 
továbbra is  dinasztikus-hatalmi politika maradt, komolyabb 
társadalmi támogatottság nélkül. A háborúk pusztán a dinasztia 
családi érdekeiért és tekintélyéért folytak, társadalmi és gazdasági 
szükségletek legtöbbször nem támasztották alá. 

Az európai nagyhatalmi  ,koncert" öt tagja különböző 
háttérfeltételekkel rendelkezett a század végén. Angliának 
megadatott az a földrajzi lehetőség, hogy , magának élhetett és 
fejlődhetett", s a 18. században igazán feldolgozhatta polgári 
forradalmának eredményeit. Kialakulhatott a kétpárti kormányzás, 
megindulhatott az ipari fejlődés, ami a következő időkben a világ első 
gazdasági hatalmává tette az országot. A brit diplomácia a 
kontinensen továbbra is egyensúlypolitikát igyekezett érvényesíteni, s 
tulajdonképpen segélyosztó hatalommá vált, a konfliktusokban mindig 
a gyengébbet támogatta az egyensúly megőrzése érdekében. A koncert 
legfiatalabb — tagja, Poroszország II. Frigyes felvilágosult 
abszolutizmusa alatt hatalmas gazdasági és kulturális fejlődésen ment 
keresztül, s a merkantilista gazdaságpolitika révén fenntartott 200 
ezer főt számláló hadseregével nemzetközileg is meghatározó politikai 
tényezővé vált.  Külpolitikájában elsősorban Németországban 
igyekezett területét és befolyását megnövelni. Itt legnagyobb riválisa a 
Habsburg-monarchia volt, mely szintén a felvilágosult abszolutista 
politikával kísérletezett, de II. Józsefnek sokkal kevesebbet sikerült 
megvalósítania  elképzeléseiből, mint  vetélytársának. A dunai 
monarchia eltérő fejlettségű területeit ugyanis jóval nehezebb, ha nem 
lehetetlen feladat volt egységes állammá  összekovácsolni. Ez 
leszűkítette a Habsburgok külpolitikai mozgásterét. Az európai 
nagypolitika negyedik főszereplője Oroszország volt, mely Nagy 
Katalin vezetésével ugyancsak felvilágosult önkénnyel igyekezett 
behozni a Nyugattól való lemaradását, s kívánta megerősíteni pozícióit 
a törökkel és a lengyelekkel szemben. A sorban utoljára maradt 


Franciaország, aminek belső feltételrendszeréről a forradalom 
tárgyalásánál lesz bővebben szó. 

Amennyiben a nagyhatalmak közötti szövetkezési lehetőségeket 
vizsgáljuk, akkor azt mondhatjuk, hogy a 18. században pusztán 
alkalmi kapcsolatok alakultak ki közöttük, s azok is csak addig 
tartottak, amíg nem veszélyeztették az európai egyensúly 
fennmaradását. A terjeszkedés lehetőségeit azok a területek 
jelentették, amelyek a politikai egység hiánya miatt külpolitikai 
aktivitásra képtelenek voltak, sőt szinte ingerelték a szomszédokat a 
beavatkozásra. Európa , nyugati" részén ilyen volt a teljesen széttagolt 
Németország, ahol a politikai befolyás növelésére kívülről 
Franciaország, belülről pedig a poroszok és a Habsburgok tettek 
kísérleteket. A másik ilyen terület Németalföld volt. Hollandiában a 
gazdasági kimerültség és az erős központi kormányzás hiánya tette 
lehetővé a nagyhatalmak próbálkozásait a gyámkodásra. Itt az osztrák- 
francia páros igyekezett meggyengíteni az  angol-porosz páros 
befolyását. Belgium területe ugyan a Habsburgok fennhatósága alá 
tartozott, de megtartása közös határ híján nem volt egyszerű, ezért 
szinte tálcán kínálta a beavatkozás lehetőségét. Ugyanez vonatkozott a 
széttagolt Itáliára is, ahol további osztrák-francia vetélkedés volt 
várható. Európa , keleti" részén is voltak potenciálisan megszerezhető 
területek. A Baltikum térségében egyelőre nyugalom honolt, ami a 
skandináv államok belső gondjainak volt köszönhető; felvilágosult 
abszolutizmussal próbálták rendezni soraikat, s ez lefoglalta erejüket. 
A méreteit tekintve hatalmas, de belsőleg nagyon gyenge 
Lengyelország vált a térség legmozgalmasabb területévé. A három 
nagyhatalom szomszédsága nem sok jót jelentett a nemesi anarchiába 
fulladó ország számára. Az első, még nem teljes felosztás (1772) utáni 
további osztozkodás csak idő kérdése volt. Délebbre az egyre gyengülő 
Török Birodalom európai területei teremtették meg a lehetőséget 
Ausztria és Oroszország beavatkozására. 


A , nagy" forradalom 


A francia forradalom esetében a világtörténelem egyik olyan 
eseményéről van szó, amely a legszélsőségesebb indulatokat váltotta 
ki saját korában és a későbbi időszakokban is. Megkapta a kitüntető 
, hagy" jelzőt, de kiérdemelte a , vér és sár forradalma? értékelést is. 
,A francia forradalom az európai történelemnek egyszerre a 
legsikeresebb és a legsikertelenebb forradalma. A legsikeresebb azért, 
mert a társadalomnak olyan mértékű racionális átszervezését tette 
lehetővé, amekkorát az azelőtti forradalmak nem csináltak, és a 
legsikertelenebb azért, mert egy olyan méretű félelmet keltett fel, 
amiből a nyugati világ azóta sem tudott fölépülni." — írta Bibó István. 


Tehát felszabadultság és félelem együtt! És valóban. Egyfelől 
hatalmas felszabadító hatása volt, hiszen rádöbbentett a társadalom, a 
tömeg erejére, amely ,pillanatok alatt" elérte a kiváltságok 
felszámolását, a szabadság kivívását. Másfelől viszont, sajátos 
eszközeivel, a terror felhasználásával a forradalom fogalmát azonossá 
tette az erőszak, a vérengzés fogalmával, sőt megmutatta a tömegek 
erejének negatív hatásait is. Hogy minek volt köszönhető ez a 
kettősség? Annak, hogy bár a francia forradalmat polgári 
forradalomnak tartjuk, a vezetés nagyon korán kicsúszott a polgárság 
mérsékelt elemeinek kezéből, és átkerült a radikális értelmiséghez. 
Ennek az lett a következménye, hogy olyan célok megvalósítása került 
előtérbe, amelyek túlléptek a polgárság eredeti követelésein, és csak a 
terror folyamatos fenntartásával voltak elérhetőek. 

A forradalom hatásai 

Ehhez köthetők a forradalom szerteágazó hatásai is. Az , utánzók" 
számára a legelső kérdés az volt, hogy követendő vagy követhető-e 
egyáltalán a francia módszer. Muszáj-e minden forradalomnak ilyen 
véresnek lennie vagy lehet békésebben is csinálni? A következő 
váratlan hatást az események egyetemes jelentősége eredményezte. 
Bár maga a forradalom is szeretett volna az egész világon hatni, az 
egész világot forradalmasítani, mégis megdöbbentő volt az, hogy 
tényleg minden korábbinál nagyobb területen hatott, különösen az 
eseményeket lezáró Napóleon révén. Az európai gondolkodásra tett 
hatása ezért szinte felmérhetetlen. Olyan érzéseknek és félelmeknek a 
kiindulópontjává vált, amelyekre nem is számíthatott. 

Hamis és veszedelmes , romantikus képzetek?" alakultak ki a 
forradalom kapcsán. Az első ilyen volt a zseniális politikai vezető 
romantikája. A forradalom ugyanis elsöpörte a kiváltságokat és a 
monarchiát, de a tömegek gondolkodását képtelen volt egyik 
pillanatról a másikra megváltoztatni. Ezzel viszont nagyon hamar 
kialakult a vezetetlenség érzése, hiszen a polgárok többsége mit sem 
tudott kezdeni újonnan megszerzett , hatalmával". Kellett egy vezető, s 
ennek igénye már a forradalom alatt is megmutatkozott (a 
jakobinusok erősen táplálták is ezt!), de igazán Napóleon idejében 
teljesedett ki. 

A második képzet a szuverén (független, nem korlátozott) nép 
romantikája volt. Ez a közösségi gondolat megerősödésével függött 
össze, vagyis azzal, hogy a forradalmárok úgy vélték, egy , felnőtt" 
közösség képes önmagát kormányozni és vezetőit hatékonyan 
ellenőrizni. Különösen igaznak érezték ezt egy elnyomás ellen felkelt 
nép esetében, amelynek szerintük megvan az a képessége, hogy az 
ügyeket azonnal igazságosan rendezze. Ez azonban éppen fordítva volt 
igaz, ugyanis indulatos állapotban általában igazságtalan döntések 
szoktak születni, s a későbbi értékelők is inkább ezt érzékelték a 


forradalomban. 

A harmadik eszme a romantikus hazafi ideálja volt. Ez a modern 
nacionalizmus (haza iránti kötődés) megszületésével függött össze. A 
nacionalizmus már korábban is létezett, de elsősorban a nemességhez 
kötődött, hiszen az adott országot a korábbi időszakban csak a 
kiváltságosok  , birtokolták", nekik volt joguk az ügyekbe való 
beleszólásra, tehát csak az ő esetükben beszélhetünk a hazához való 
kötődésről. A francia forradalom demokratizálódásában a nép egyik 
pillanatról a másikra birtokba vette az országot, és úgy érezte, hogy 
most már ő is beleszólhat az ügyek intézésébe, ami kialakította a 
közösségi érzést, a haza iránti szeretetet, a közösséghez való tartozást. 
Az ország sorsa ekkortól mindenki személyes ügyévé vált. A 
tömegérzelem azonban két következménnyel járt együtt. Az igazi 
hazafiság kezdett az érzelmek erősségétől és nem a politikai 
felkészültségtől függni, így tömegesen kerültek politikai pályára 
teljesen képzetlen, alkalmatlan emberek. A másik következmény pedig 
az lett, hogy a tömeg véleményével ezután minden politikának 
számolnia kellett. A negyedik örökség a forradalom romantikája 
volt. A francia események hatására a forradalom kezdett egy teljesen 
misztikus, a történelmi körülményektől független fogalommá válni, s 
ez kialakított két sajátosan , elméleti embertípust"; a forradalmárt, aki 
bármi áron forradalmat akar, és a reakcióst, aki minden áron el akarja 
kerülni azt, hiszen retteg tőle (a társadalom ilyen módon való 
felosztása és szembeállítása azonban teljesen hamis és rendkívül 
veszélyes). Az ötödik következményt a népi háború romantikájának 
nevezhetnénk, ami alapvetően megváltoztatta a nemzetek közötti 
viszonyokat. Amíg ugyanis az arisztokrácia vezette az egyes országok 
külpolitikáját, addig a tömegindulatok nélkül vívott háborúkat úgy 
tekintették, hogy az ilyesmi a politikai viták lebonyolításának egyik 
eszköze. A 18. században általában csak addig folytatták a harcokat, 
amíg az egyik fél hajlandó volt engedni egy kicsit, vagyis hajlamos 
volt bizonyos területek átadására. Igyekeztek jó békét kötni, nem 
törekedtek a legyőzött fél megsemmisítésére, megalázására. Most 
mindez megváltozott. Mivel a haza ügye az egész nép ügye lett, a 
háborúkat ekkortól nem pusztán hadseregek, hanem egész népek 
vívták egymással. Ezt a folyamatot a franciáknál bevezetett általános 
védkötelezettség mutatta. Ettől fogva azonban eszmei (ideológiai) 
célokat is ki kellett tűzni. Vagy mesterségesen fel kellett ébreszteni a 
megtámadottság, fenyegetettség érzését, vagy forradalmi, , igazságos" 
háborúként kellett ,eladni?" a harcokat. A küzdelmeket tehát 
indulatokkal folytatták, s így természetesen az ezeket követő békék 
sem lehettek indulatmentesek. A békéknek meg kellett torolniuk a 
korábbi igazságtalanságokat, diktátumokká váltak (nem 
megegyezéssé), s mivel nagyon sokszor elfogadhatatlanok voltak, ezzel 


újabb háborúk forrásaivá váltak. 

Ez az öt hatás, amelyek mindegyike tulajdonképpen azzal függött 
össze, hogy a tömegek is belekerültek a politizálásba, hosszú távon 
súlyos veszélyeket rejtett magában, s csak azokban az országokban 
tudták a csapdákat elkerülni, ahol a politikai kultúra fejlődése 
kordában tudta tartani a tömegérzelmeket. 

A forradalom jellege 

Amennyiben az angollal hasonlítjuk össze a francia forradalmat, 
szembetűnő különbségeket érzékelünk. Az utóbbi ugyanis jóval 
, látványosabb", megdöbbentőbb és véresebb volt az Angliában történt 
eseményeknél. Mindez több körülményre vezethető vissza. Az első az, 
hogy a francia forradalom emberek tömegét mozgatta meg, akiket 
viszont utána sokszor nem tudott kézben tartani, irányítani. Az angol 
forradalom mindvégig parlamentáris keretek között maradt, míg a 
franciaországi események kikerültek az utcára. A második az, hogy 
Angliában a forradalom igazából belügynek volt tekinthető, a 
franciáknak viszont -—- a földrajzi fekvésüknek köszönhetően -— 
folyamatosan szembe kellett nézniük a külső beleszólással, vagyis a 
fenyegetettséggel. A harmadik körülményt az időbeli eltérés jelentette. 
A francia forradalmat ugyanis megelőzte a felvilágosodás mozgalma, 
amelynek szellemisége sokkal  elvontabbá és  radikálisabbá 
(gyökeresebbé, mélyrehatóbbá, szélsőségesebbé) tette az eseményeket, 
mint amilyenek Angliában voltak. (Ott a reformáció volt az előzmény, 
a felvilágosodás csak feldolgozta a forradalom tanulságait.) Ezért 
kerülhetett Franciaországban egy értelmiségi csoport kezébe a vezetés, 
akik jóval túlléptek az eredeti célokon, teljesen kiszámíthatatlan 
eseményeket indítva el ezzel. 

A francia forradalom menetét is a fentebb említett sajátosságok 
határozták meg. Franciaországban is folyamatos radikalizálódást 
figyelhetünk meg, ami viszont azért volt még szélsőségesebb, mint 
Angliában, mert általában a külső veszély indította meg, és tömegek is 
végig aktívan vettek részt benne. A francia forradalmat általában a 
következő szakaszokra szokták felbontani: 

1. az előkészítő szakasz 1789. május 5. - 1789. július 14. (előzmények) 
2. az alkotmányos monarchia szakasza 1789. július 14. - 1792. 
augusztus 10. 

3. a girondista köztársaság szakasza 1792. augusztus 10. - 1793. június 
2. 

4. a jakobinus diktatúra szakasza 1793. június 2. - 1794. július 27. 

5. a thermidori (, girondista") köztársaság szakasza 1794. július 2. - 
1799. november 9. 

A forradalom csoportjai 

A francia forradalom politikai erőit a következő nagyobb irányzatok 
mögé csoportosíthatjuk: 


Az alkotmányos monarchisták (vagy anglománok) hívei nevükből 
fakadóan az egyetlen megoldásnak az angol típusú kormányzást 
tekintették, tehát ragaszkodtak a királyság intézményéhez és 
elutasították a köztársaságot. A forradalom eseményei miatt 1791-től 
egyre inkább háttérbe szorultak, többségük emigrált (önkéntes 
száműzetésbe távozott). Egyszemélyi vezetőjük nem volt, a 
legismertebb személyiségük talán Lafayette márki. 

A girondisták. A laza politikai csoportosulás ezt a nevét csak a 
forradalom után kapta meg, az események idején vezetőikről brissot- 
istáknak vagy roland-istáknak nevezték őket. A későbbi elnevezés oka 
az volt, hogy vezetőik jelentős része (Vergniaud, Gaudet) Gironde 
megyéből származott, mások pedig Párizsból (Brissot, Condorcet). 
Először csak képviselőik voltak a nemzetgyűlésben, majd később 
kormányt is alakíthattak (Végrehajtó Tanács). Elsősorban a 
középpolgárságot képviselték, liberális (szabadelvű) politikai és 
gazdasági nézeteket vallottak, és mindenképpen ragaszkodtak a 
képviseleti demokráciához. Ez annyit jelentett, hogy a gazdaság és 
politika teljes szabadságát hirdették, még átmenetileg sem voltak 
hajlandók beleegyezni ezek bárminemű korlátozásába. 
Külpolitikájukban a , forradalmi keresztes háború"? eszméjét vallották, 
vagyis azt, hogy a franciáknak joguk van a forradalmi eszmék 
terjesztésére Európában. Ezt később átvették a jakobinusok is. 

A jakobinusok. 1789-ben jött létre egy politikai klub, amely 
gyűléseire kibérelte a dominikánus szerzetesek egyik épületét. Mivel a 
szerzetesek központja a Szent Jakab utcában volt, rájuk ragadt a 
jakobinus elnevezés, és ez szállt át a politikai klub tagjaira is. A 
kezdetben nagyon zárt, s főleg előkelőkből álló társaság taglétszáma 
1790-től kezdett el rohamosan növekedni, ekkortól vidéki klubokat is 
alakítottak. Kezdetben a girondisták is a Jakobinus Klubhoz 
tartoztak, ők alkották a mérsékelt csoportot. 1792 októberében 
azonban kiváltak az egyre radikálisabb (szélsőségesebb) nézeteket 
valló jakobinusok közül. Ez utóbbiak elsősorban a kispolgárságot és a 
szabadfoglalkozású értelmiséget képviselték, jelentős számban részt 
vettek a nemzetgyűlésben (Hegypárt), majd 1793-ban átvették a 
hatalmat is (Közjóléti Bizottság). Első számú vezetőjükké Robespierre 
vált. , Igazi forradalmároknak" tekinthetjük őket, akik feltétel nélkül 
hittek abban, hogy egy jól szervezett forradalmi csoport határozott 
cselekvése minden politikai problémát képes megoldani. Így 
hajlamosak voltak a tömegektől való elkülönülésre, a vezetők túlzott 
dicsőítésére, a diktatórikus, erőszakos módszerek alkalmazására. 
Ehhez a csoporthoz állt legközelebb a Cordeliers Klub, mely nevét a 
ferences barátok kötélövéről kapta. (A ferences kolostorban tartották 
ugyanis gyűléseiket.) A két legnevezetesebb irányzatot -— girondisták és 
jakobinusok — - összehasonlítva a következőket érdemes 


megállapítanunk: a girondiak általában a gazdag vidék szülöttei, míg a 
jakobinusok a városi szegénység képviselői voltak. A két csoport 
különböző filozófiákból merített: az előbbiek Condorcet mérsékeltebb 
eszméiből, míg az utóbbiak Rousseau radikálisabb elképzeléseiből. 
Szinte nemzedéki ellentét is szembeállította őket. A girondisták egy 
fiatalabb, romantikusabb generációt képviseltek a jakobinusoknál. 

A legszélsőségesebb irányzatok megtalálhatók voltak a forradalom 
táborában is (ultraforradalmárok, veszettek, hebert-isták) és a 
királyságot pártolók között is (ultraroyalisták). Ez utóbbiak még az 
alkotmányos monarchiát is elfogadhatatlan engedménynek tartották, 
az előbbiek pedig, bár voltak köztük különbségek, abban 
egyetértettek, hogy mindig az erélyesebb intézkedést követelték, 
vagyis a terror fokozását, a gazdasági életbe történő kemény 
beavatkozást, az állam szerepének minél nagyobb megnövelését és a 
kistermelők egyenlőségét (ez utóbbi főleg a veszetteket jellemezte). 
Támadták mind a jakobinusokat, mind a girondistákat, ezért 
szükségszerűen bukásra voltak ítélve. Tulajdonképpen ide tartoztak a 
sans-culotte-ok is, akiknek az elnevezése arra utalt, hogy az előkelők 
térdnadrágviselete  (culotte)] helyett hosszúnadrágot  (pantalon) 
hordtak. Nagyon vegyes társadalmi csoportot alkottak, s mivel 
mozgalmuk és szervezeteik túlságosan önállónak tűntek a jakobinusok 
számára, sorsuk szintén (1793-ban) a felszámolás lett. Az ő 
forradalmiságuk annyiban különbözött a jakobinusokétól, hogy 
elítélték a felülről való irányítást és a spontán népmozgalom hívei 
voltak. 

A forradalom előzményei 

Az előzmények jelentős részét már korábban tárgyaltuk, így most már 
csupán egy-két kiegészítést szeretnénk tenni. Az 1780-as évek végén 
Franciaország gazdasági és társadalmi válságba került. A nemesség 
ugyan látszólag megőrizte társadalmi pozícióit, a valóság azonban 
mást mutatott. Politikailag egyre inkább visszaszorultak, hiszen nem 
voltak általános rendi gyűlések, a hivatalnokrendszerben pedig egyre 
erősödött a taláros nemesség szerepe. Gazdasági helyzetük is romlott, 
hiszen birtokaik jövedelméből éltek, a pénzkereséshez nem értettek, a 
kereskedelem tiltott volt számukra. Elvesztették tehát társadalmi 
feladataik jelentős részét, egyre inkább , élősdivé" váltak. Helyzetük 
javítása és az adóztatás elkerülése érdekében egyrészt támadták az 
uralkodót (már 1787-től), és követelték az általános rendi gyűlés 
összehívását, másrészt régi, már elfeledett kiváltságok felújításával 
próbálkoztak, amivel viszont maguk ellen hangolták az értelmiség, a 
polgárság és a parasztság jelentős részét. Ez utóbbiak megszenvedték a 
gazdasági nehézségeket is, sőt helyzetüket nehezítette az 1788-89-es 
évek rossz termése és nagyon kemény tele is. A városi szegényeket és a 
parasztságot sújtotta az árak emelkedése, s az utóbbiakat az általános 


földínség is, ami az egyre növekvő népesség következménye volt. Azt 
lehet tehát mondani, hogy mindegyik társadalmi csoport valami miatt 
elégedetlen volt, amit jól mutatott az a furcsa dolog, hogy az 
arisztokrácia egy része is magáénak vallotta a felvilágosodás eszméit. 
Fontos azonban már az elején azt is megjegyeznünk, hogy bár polgári 
forradalomról beszélünk a francia események kapcsán, mégsem 
tekinthetünk úgy a polgárságra, mint a forradalom kirobbantójára. Ez 
a réteg ugyanis egyáltalán nem volt királyellenes, s a felzúdulást 
inkább a társadalomkritikus értelmiség indította el, amely a 
társadalmi hasznosságot kérte számon a kiváltságos rétegeken. Ez az 
értelmiség a felvilágosodás eszméit alkalmazta, a harmadik rend 
fogalmán a franciák 9590-át értette, tehát a nép vezetőjének tarthatta 
magát. Ezért volt lehetséges az, hogy a forradalom során később is 
megőrizte vezető pozícióit, s eszmei céljaival, követeléseivel jóval 
túllépte a polgárság eredeti terveit. 

Az előzményekhez természetesen  hozzátartoztak a  ,személyi 
kérdések" is. XVI. Lajost ugyanis jobban izgatta az evés, a vadászat 
vagy a lakatoskodás, mint a kormányzati kérdések, nem volt tehát 
igazán alkalmas az uralkodásra, a válság rendezésére. Egyéni 
szerencsétlenségére nyugtalan időkben született, s így politikai 
ügyetlenségét a forradalom idején is többször bebizonyíthatta. 
Felesége, Marie Antoinette (,az osztrák nő") pedig egyrészt 
pazarlásával, másrészt pedig idegen mivoltával szerezte meg a 
franciák osztatlan gyűlöletét, jelképezve mintegy az udvar 
romlottságát. Mindezek ellenére a francia forradalom közvetlen 
előzménye a pénzügyi válságban volt kereshető, melyet nem az 
udvar túlságos fényűzése, hanem az államadósság és a korszerűtlen 
adózási rendszer okozott. Az újabb államcsőd elkerülése érdekében 
XVI. Lajos 1789. május 5-ére kénytelen volt összehívni a rendi 
gyűlést, s ezzel megkezdődött a forradalom előkészítő szakasza. 

Ez az időszak annyiban hasonlított az angol forradalom kezdetére, 
hogy Franciaországban is elméletileg a törvényhozó testületben 
kezdődtek az események. A hatalmas különbséget viszont az adta, 
hogy itt már kezdettől fogva nagy szerepe volt a városok népének, 
hiszen a választási küzdelem nagy részében a politika az utcára 
vonult. A városokat elárasztották a röpiratok, kiáltványok, s ezekben 
a radikális értelmiségiek egyre harciasabban fogalmazták meg a nép 
követeléseit. Ilyen volt például az alsópapsághoz tartozó Sieyeés abbé 
Mi a harmadik rend? című füzete, melyben bírálta a nemesség 
társadalmi haszontalanságát és teljesen újszerű módon azonosította a 
francia népet a francia nemzettel. A politikai harcok hatására már az 
is a harmadik rend előretörését mutatta, hogy ugyanannyi (összesen 
600) küldöttet választhatott, mint a másik két rend együttvéve. Az is 
kedvező volt számára, hogy a nemesi rendet nagyobbrészt vidéki urak, 


az egyházit pedig az alsópapság tagjai képviselték, mely utóbbiak 
tulajdonképpen a gallikán egyház fizetett hivatalnokai voltak. A 
harmadik rend képviselőinek java részét az ügyvédek adták, de 
mintegy százan a tőkések és az üzletemberek közül kerültek ki. 
Kedvezőtlen körülményt jelentett viszont az, hogy a rendek külön- 
külön üléseztek és rendenként szavaztak, ezért június közepén Sieyés 
abbé azzal a javaslattal állt elő, hogy vessék el a régi formákat; legyen 
közös ülésezés és fejenkénti szavazás. Ezután a harmadik rend előbb 
alsóháznak, majd nemzetgyűlésnek mondta magát, és ehhez a 
döntéshez szoros szavazással a papi rend is csatlakozott. XVI. Lajos 
azonban június 20-án javítási munkák ürügyén bezáratta az 
üléstermet, mire a nemzetgyűlés a közeli labdaházba vonult át, és az 
alapvető — törvények megfogalmazása céljából alkotmányozó 
nemzetgyűléssé alakult. Az uralkodó ezután megpróbálta 
visszaállítani a régi rendi formákat, de Mirabeau márki vezetésével a 
gyűlés ellenállt. A király tehát elvesztette az első nagy csatát, de a 
háború megnyerése céljából katonaságot vonatott össze Párizs köré, s 
ez a lépés az utcára vitte a küzdelmeket. Camille Desmoulins fiatal 
újságíró szónoklatai tűzbe hozták a párizsi népet, és július 12-én 
megtörtént az első összecsapás a király egyik osztaga és a tüntetők 
között. Másnap megkezdődött a polgárőrségek szervezése, majd a 
Saint-Antoine negyed kézműveseimegkezdődött a polgárőrségek 
szervezése, majd a Saint-Antoine negyed kézművesei én 
felfegyverezték magukat, és megkezdték a Bastille ostromát. Ugyan 
az elfoglalt erődben alig találtak foglyokat és fegyvereket, a forradalmi 
időkben azonban rendkívül hatásosnak bizonyul a zsarnokság 
szimbólumának (korábban sok politikai fogoly is raboskodott itt) 
bukása. Ezért válhatott ez a nap nemcsak a forradalom kezdőnapjává, 
hanem a későbbi Franciaország nemzeti ünnepévé is. 

Az alkotmányos monarchia (1789. július 14 - 1792. augusztus 10.) 
A július 14-i események, amelyeket XVI. Lajos csupán lázadásnak 
tartott, láncreakciót váltottak ki. A párizsi városháza előtti akasztások 
már a legelején jelezték, hogy Franciaországban a tömegek aktívan 
részt fognak venni a forradalomban. Párizs mozgalma szinte 
jeladásnak számított. Hatására megindult a vidéki városok 
forradalma;  — községtanácsokat választottak,  — nemzetőrségeket 
szerveztek. Ezzel párhuzamosan vidéken felkelések törtek ki, 
kastélyokat gyújtottak fel; megkezdődött a ,nagy félelem"? (grand 
terreur) időszaka. Az eredmények korán megmutatkoztak. Augusztus 
4-én a kiváltságosok önként lemondtak előjogaikról, 1789. augusztus 
26-án pedig kiadták az Emberi és Polgári Jogok Nyilatkozatát. Ez 
utóbbi amerikai mintára született, mégis nagyobb eredménynek 
számított. Itt ugyanis nem , idegen uralkodó" ellen fordult a nép, és az 
okmány évszázados kiváltságokat rombolt le. A Nyilatkozat, nevéhez 


méltóan, a következő legfontosabb elvekről rendelkezett: az emberek 
között csak társadalmi hasznosság szempontjából lehetnek 
különbségek, mindenkinek alapvető joga van a szabadsághoz, a 
tulajdonhoz, a biztonsághoz és az ellenálláshoz, a törvény előtt 
mindenki egyenlő, a meggyőződés-, vallás- és sajtószabadság mindenki 
joga, arányos közteherviselés szükséges, a törvények megengedőek és 
ne tiltóak legyenek, az önkényeskedés tilos, az államhatalmak 
szétválasztása elkerülhetetlen, a tisztségviselők számonkérhetők. Hogy 
mennyire fontosnak tartották ismeretét, jól mutatta az, hogy a 
gyerekeknek ezen tanították az olvasást! Mindezek után a király 
választás előtt állt, és rosszul döntött. Visszautasította az augusztus 4-i 
döntéseket és a Nyilatkozatot, a flandriai ezredet pedig Versailles-ba 
hívta. Erre október 5-én megindult Párizsból az , asszonyok menete", 
amely a fővárosba (a Tuilleriákba) kényszerítette XVI. Lajost, aki 
felesküdött a törvényekre. A tömeg és Párizs hatása tehát 
folyamatosan érvényesült, és a későbbiekben is csak azok tudták a 
hatalmat megtartani, akik számíthattak a nép jóindulatára. 

A forradalmi változások megszilárdításához gazdasági 
változtatásokra volt szükség. A legfontosabb a földkérdés volt, 
amelyet az egyházi és az emigráns birtokok áruba bocsátásával 
akartak megoldani. A teljes szabadság elvét érvényesítették a 
gazdaságban; eltörölték a céheket, megszüntették a belső vámokat. 
Bevezették az assignatákat (utalvány), amelyek eleinte a kisajátított 
egyházi javakra átváltható állami kötvényként működtek, majd 1790- 
től papírpénzzé váltak. (Mivel egyre többet nyomtak belőlük, 
fokozatosan elértéktelenedtek.) Kialakították az egységes - később 
egész Európában általánosan elterjedt — méterrendszert. A politikai 
intézkedésekhez tartozott a közigazgatás centralizálása, amikor is 83 
egységesen irányított megyét (département) hoztak létre. 
Megszüntették a papi testületeket és a szerzetesrendeket, átszervezték 
az egyházat. Az átalakulás egyik befejező aktusának tűnhetett a 
forradalom napjának megünneplése 1790. július 14-én. A Mars mezőn 
felállították a Haza Oltárát, amely előtt a király is felesküdött. 

Ebben a , nyugalmi" időszakban jelentek meg a klubok és a szabad 
sajtó, mint a politizálás fő színterei. A leghíresebb klub az Alkotmány 
Barátainak Társasága volt, amely kezdetben sok politikai csoportot 
tömörített, s csak később kapta a Jakobinus Klub nevet. Ebből váltak 
ki azután a radikálisok és alapították meg a Cordeliers Klubot. A 
politikában feltűntek a forradalom későbbi vezetői: a szenvedélyes, 
életet habzsoló, atlétatermetű Georges Danton, a puritán életű, 
túlságosan logikus, vékony alkatú Maximilien Robespierre és a 
méltán népszerű, örökké gyanakvó, bőrbeteg, bosszúálló Jean-Paul 
Marat. 

1791 közepétől azonban problémák kezdtek felmerülni. Egyik részük 


gazdasági volt és a túlzott szabadságból fakadt, amely az 
élelmiszerárakat teljesen ingadozóvá tette. Ez a városokban okozott 
feszültségeket. Felmerült az árak és az elosztás szabályozásának 
kérdése, amire azonban a polgárság nagy része nem volt hajlandó. 
Voltak belpolitikai jellegű problémák is. A papság elleni intézkedések 
vidéken sok helyen felkeléseket eredményeztek, amivel a 
későbbiekben is számolni kellett. A királyt sokan (emigránsok, 
egyháziak, arisztokraták) szökésre és idegen csapatok toborzására 
buzdították. 1791. június 20-án XVI. Lajos és felesége — inasnak és 
komornának öltözve — meg is kísérelte a távozást, de a belga határ 
közelében felismerték, és a nemzetgyűlés parancsa alapján elfogták 
őket. Ennek hatására a fővárosban ledöntötték az uralkodó szobrait, és 
aláírásgyűjtés szerveződött a Mars mezőre a köztársaság kikiáltásának 
ügyében. A polgármester ostromállapotot hirdetett meg, Lafayette 
tábornok pedig kivonult a nemzetőrség csapatai élén, és ágyúkkal a 
tömegbe lövetett. Ugyan a halottak száma csekély volt, a forradalom 
eddig sem egységes erőit mégis teljesen megosztotta ez az esemény. 
Bár az alkotmányos monarchia egyre inkább válságba került, az 1791 
szeptemberére elkészült alkotmányt a király is elfogadta. Ez volt 
Franciaország első írott alkotmánya. Megalkotóit két fő cél vezérelte: 
az, hogy lehetetlen legyen az abszolutizmus visszaállítása és az, hogy 
olyan ésszerűen berendezett állam jöjjön létre, amelyben a 
tulajdonosok kezében van a hatalom. Az elfogadás után, 1791. 
szeptember 30-án az Alkotmányozó Gyűlés feloszlott, méghozzá úgy, 
hogy tagjai megválaszthatatlannak nyilvánították magukat az újonnan 
megalakuló Törvényhozó Gyűlésbe. Ide tehát csupa új képviselő 
került. A jobboldalt az alkotmányos monarchisták, a baloldalt a 
Jakobinus Klubtól eltávolodó girondisták jelentették. A radikális 
baloldalnak, az ,igazi" jakobinusoknak Robespierre lett a vezetőjük, 
aki viszont korábbi képviselősége miatt nem vehetett részt a 
gyűlésben. 

A harmadik problémát a külpolitika változása adta. A forradalom 
kitörésekor Franciaország leértékelődött a külföld szemében, hiszen 
egy ország erejét az abszolutizmus szilárdságához kötötték. Ekkor 
Marie Antoinette hiába írt könyörgő leveleket II. Lipótnak, mert a 
magyar király kimondottan hasznosnak találta az ellenséges franciák 
fokozódó gyengülését. Változás csak a király szökése és elfogatása 
után történt, mert a nagyhatalmak féltek, hogy az uralkodói 
szuverenitás megcsorbítása veszélyes lehet számukra is. Ezért 1791. 
augusztus 27-én az osztrák és a porosz uralkodó kiadta a pillnitzi 
nyilatkozatot, amelyben  — beavatkozással fenyegette meg 
Franciaországot. Mindez pusztán üres diplomáciai aktus volt, a 
franciák azonban tényleges fenyegetésnek tekintették. A lehetséges 
háború kérdésével kapcsolatos válaszok különbözőek voltak. XVI. 


Lajos akarta, mint egyetlen esélyt, ami visszaállíthatja hatalmát. A 
girondisták is pártolták, mégpedig több okból is. Egyrészt a belső 
problémák megoldását várták tőle, másrészt a királyt akarták 
színvallásra kényszeríteni vele, harmadrészt pedig kötelességnek 
érezték a , keresztes háborút", vagyis a forradalom exportját. Egyedül 
a jakobinusok ellenezték a háborút. Bizalmatlanok voltak a hadsereg 
vezetőivel szemben, féltek a felkészületlenségtől, és azt vallották, hogy 
nem lehet a szabadságot rákényszeríteni más nemzetekre. 

A helyzetet végül is a háború vállalása , oldotta meg", ez lendítette 
tovább az eseményeket. Az uralkodó girondistákból álló kormányt 
nevezett ki, akik 1792. április 20-án bejelentették a hadüzenetet. 
Dumouriez tábornok állt az , ügyvédek hadserege"? élén, aki maga is 
mindenfajta politikai meggyőződés nélküli ember volt, habozó 
tisztikarral, bizalmatlan katonákkal, intrikáló udvarral a háta mögött. 
A háború nélküli hadiállapotban a franciák képtelenek voltak 
bármiféle akcióra. Megkezdődött a nemzeti hadsereg megszervezése, 
de az ellenség kezdeményezésére vártak. Az osztrákok és a poroszok 
azonban egyelőre el voltak foglalva a számukra sokkal fontosabb 
lengyel kérdéssel, és csak azután indultak meg a franciák ellen, mikor 
ebben már megoldást találtak. A porosz sikerek után, július végén — 
XVI. Lajos buzdítására -— kiáltványt adtak ki, melyben lerombolással 
fenyegették meg Párizst, ha a királyt bántalmazzák. Ez a külső 
esemény a tömegeket ismét az utcára szólította. bántalmazzák. Ez a 
külső esemény a tömegeket ismét az utcára szólította. én 
megostromolták a Tuilleriákat, a nemzetgyűlés pedig Robespierre 
javaslatára felfüggesztette a királyt. Az alkotmányos monarchiának 
mindez a végét jelentette, és megkezdődött a francia forradalom 
következő szakasza. 

A girondista köztársaság (1792. augusztus 10. - 1793. június 2.) 

A forradalom eseményeit tehát a külső támadás és a tömegek nyomása 
vitte tovább. A helyzet azonban továbbra is válságos maradt. A 
megalakuló — új kormányban (Végrehajtó Tanács) és a 
nemzetgyűlésben a girondisták voltak többségben, a párizsi 
községtanácsban pedig a jakobinusok. Az átmeneti kettős hatalom 
mellett a poroszok előrenyomulása jelentett még gondot. Danton 
azonban, aki a kormány igazságügy-minisztereként szinte az ország 
első embere lett, nem volt hajlandó a francia csapatok visszavonására. 
Megszavaztatta a forradalmi háborút, és Forradalmi Törvényszéket 
állíttatott fel, amelynek fő feladata a gyanús elemek felkutatása volt. A 
királyt börtönbe zárták, és a verduni vereség után, szeptember 2-án 
megkezdődött a terror, amelynek során a párizsi börtönök foglyait 
lemészárolták. Ez a forradalmat hátba támadók ellen irányult, de két 
súlyos következménnyel járt. Egyrészt a vizsgálat nélküli leszámolás 
gyakorlatát indította el, másrészt a külföld szemében erős 


visszatetszést keltett. Az egyesített porosz-osztrák seregek meg is 
indultak Párizs felé, de a Kellermann tábornok által vezetett 
franciáknak szeptember 20-án sikerült őket megállítani Valmynál. 
Ugyanezen a napon összeült az új alkotmányozó gyűlés, a Nemzeti 
Konvent (amerikai szóhasználattal) is, amely kikiáltotta a 
köztársaságot. 

A forradalom legfőbb problémája azonban továbbra is az maradt, 
hogy nem lehetett különválasztani a bel- és a külpolitikát. A 
belpolitika egyik fő kérdése a forradalom megosztottsága volt. A 
girondisták nem igazán voltak felkészülve a jakobinusokkal való 
versengésre, különösen úgy nem, hogy a háború folyamatos 
kiszélesedése az utóbbiak pozícióit erősítette. Az ő politikájukkal 
ugyanis nem lehetett megnyerni a háborút, ahhoz korlátozó 
intézkedéseket kellett volna hozni. A másik fő gondot az jelentette, 
hogy a Konventben túl sok volt a bizonytalan képviselő. A jobboldalt a 
kb. 200 girondista adta, a baloldalt pedig a kb. száz fős jakobinus 
tábor, akiket Hegypártnak is neveztek, mert a gyűlés magasabban 
levő padsoraiban foglaltak helyet. Ez utóbbiakat a  Danton- 
Robespierre-Marat , triumvirátus" vezette. Középen pedig ott volt a kb. 
500 fős ,mocsár" vagy síkság, az ingadozók széles csoportja, 
amelynek tagjai mindig a pillanatnyi helyzet szerint döntöttek, 
kiszámíthatatlanná téve ezzel a belpolitikai életet. A Konventen belül 
az első nagy összecsapást a király pere jelentette, amelyben nagyon 
hamar kiderült, hogy ez nem jogi, hanem politikai ügy. Ekkor tűnt ki 
beszédeivel a vonzó külsejű, de jéghideg szívű Louis Saint-Just, aki 
kijelentette, hogy ,Nem lehet ártatlanul uralkodni!". A mindent 
eldöntő szavazáson az összes képviselőnek egyenként kellett leadnia és 
megindokolnia szavazatát, így a procedúra egy teljes napig tartott. A 
Konvent végül 1793 januárjában minimális többséggel halálra ítélte 
XVI. Lajost. Ez a döntés a jakobinusok erejét igazolta. 

A külpolitikában a valmyi győzelem a franciák kezébe adta a 
kezdeményezés lehetőségét. Megvalósíthatták a forradalmi keresztes 
hadjárat eszméjét, ami azonban egyre inkább nem lehetőség, hanem 
kényszer volt. Az ellenség gyengítésének leghatásosabb módszere 
ugyanis a forradalmi tanok terjesztése volt. Szeptember végén meg is 
indult a támadás, és a francia csapatok előrenyomultak a Rajna- 
vidéken, majd elfoglalták Savoyát. 1792 novemberében Dumouriez 
tábornok vezetésével Jemappes-nál döntő győzelmet arattak az 
osztrákok felett, s ezzel Belgium a franciák kezébe került. (A harcolók 
között voltak a marseille-i önkéntesek is, akiknek dala később a 
franciák nemzeti himnuszává vált.) A sikerek azonban felvetették a 
terjeszkedés jogosságának kérdését. Danton a természetes határokról 
beszélt, Robespierre viszont azon a véleményen volt, hogy , Senki sem 
szereti a felfegyverzett apostolokat". Az év végén a Konvent 


Franciaországot forradalmi hatalommá nyilvánította és segítséget ígért 
az elnyomott népeknek. A feltétel azonban az volt, hogy ezek azután 
fogadják el a köztársaság forradalmi diktatúráját, ami viszont nem 
aratott egyértelmű sikert a szomszédok körében. 

1793-ban azonban ismét egyre erősebben mutatkoztak a válság jelei. 
A belső gondok legfontosabbika az élelmiszerhiány és a földigény 
teljesítetlensége volt, ugyanis mindkettő növelte a tömegek 
elégedetlenségét és politikai , ambícióit". Egyre többen követelték az 
árak  maximálását és a kereskedelem szabályozását. Vendée 
megyében felkelés kezdődött, amelynek oka a túlságosan szigorú 
központosító intézkedések sora volt. A Konvent vitái egyre hevesebbek 
lettek, egyre inkább bírósági tárgyalásokra kezdtek emlékeztetni. 
Időnként tüntetők vonultak be a terembe, s a karzaton ülő , nézők" 
közbeszólásai is csak felkorbácsolták a kedélyeket. 

1793-ban változások történtek a külpolitikában is. Lengyelország 
második felosztása után a kisemmizett osztrákok hatalmas erővel 
vetették bele magukat a francia háborúba, a jóllakott poroszok viszont 
szinte befejezettnek tekintették a harcokat. Ausztria azonban nem 
maradt egyedül, mert Belgium francia megszállása Angliát is bevonta 
a küzdelmekbe, 1793 márciusában megszervezte az első koalíciót 
(Anglia, Hollandia, Portugália, Spanyolország, Ausztria, Piemont és 
Nápoly részvételével), s így egy gazdag nagybácsival bővült az 
ellenségek köre. Az ugyanebben a hónapban a hollandiai 
Neervindennél elszenvedett vereség belpolitikai válságot idézett elő, 
mert Dumovuriez tábornok, a francia csapatok vezetője — hogy elkerülje 
a felelősségre vonást — átállt az ellenséghez annak reményében, hogy 
mint katonai diktátor térhet vissza. Terve ugyan nem sikerült, de az 
esemény a belső tisztogatásra kellő alkalmat adott. 

A külpolitikai veszélyek miatt egyébként is egyre több forradalmi 
intézkedés meghozatalára kényszerült a Konvent. A Forradalmi 
Törvényszék szerepe növekedett, forradalmi bizottságok alakultak, s 
létrejött a Közjóléti Bizottság, mely végrehajtó szervként a 
minisztériumok fölött állt, s amelynek hatásköre ugyan csak a 
honvédelemre vonatkozott, de a folyamatos háború miatt egyre több 
ügyet ide lehetett sorolni. Mindezek hatására a jakobinusok egyre 
inkább hajlottak a szélsőségesek kemény intézkedéseinek 
meghozatalára, ami valóban csak idő kérdése volt. 

Ezek után a girondisták és Danton hajlandó lett volna békét kötni, 
hiszen féltek a polgárháború lehetőségétől, de a koalíció ezt nem 
akarta. A helyzetet ismét a párizsi tömegek oldották meg, amikor 
1793. június 2-án 80 ezres felfegyverzett tömeg vette körül a 
Konventet, a  girondista képviselők kiadatását követelve. A 
megfenyegetett Konvent engedett a , szokatlan" módszernek, mely a 
girondista hatalom bukását is jelentette egyben, s megkezdődött vele a 


francia forradalom harmadik szakasza. 

A jakobinus diktatúra (1793. június 2 - 1794. július 27.) 

A forradalom továbblendülését ismét a külpolitika eseményei és az 
azok hatására bekövetkezett tömegmozgalom eredményezte. A 
hatalomra került jakobinusok helyzete azonban minden eddiginél 
válságosabb volt, szinte megoldhatatlannak látszó gondokkal 
kerültek szembe. Északon az angolok és az osztrákok, a Rajnánál 
porosz és osztrák csapatok, délen szárd erők lendültek támadásba. A 
Vendée megyéből kiinduló royalista felkelés, melyet az angolok is 
támogattak, országos méretűvé vált, mintegy hatvan megye 
csatlakozott hozzá. A megoldást egyedül a hatalom teljes 
koncentrálása, a diktatúra jelenthette. 

A politikai megszilárdulás érdekében a Közjóléti Bizottság most már 
ténylegesen is teljhatalmat kapott. A megyék és a hadsereg élére 
kinevezett biztosokat állítottak, központosítva ezzel a közigazgatást. 
Megnövekedett a forradalmi biztosok szerepe, és hivatalosan is 
meghirdették a forradalmi terrort. 1793 októberében megrendezték a 
girondisták perét, kivégezték Marie Antoinette-et, s érvényesítették 
Saint-Just-nek azt a gondolatát, hogy , Nemcsak az árulókat, hanem a 
közömbösöket is meg kell büntetnetek". A terrort csak erősítette az is, 
hogy a nemesi származású Charlotte de Corday meggyilkolta Marat-t. 
A diktatúra hónapjaiban mintegy 17 ezer kivégzés történt, az 
áldozatok egyharmada azonban sans-culotte volt. Megmutatkozott 
tehát a legfőbb probléma, hogy bizonyos mértékű terror kellett ugyan 
a stabilizáláshoz, de ezt a folyamatot később már nem lehetett 
megállítani. A forradalom valóban , felfalta saját gyermekeit". A 
megszilárdítás elméleti lépésének volt tekinthető a jakobinus 
alkotmány kiadása (1793 júliusában), amely már tartalmazta az 
általános választójogot, az oktatáshoz és a munkához való jogot és 
, minden ember boldogságát" tűzte ki célul. Ez utóbbi azonban jól 
mutatta kissé idealisztikus mivoltát is. A törvényt elfogadták ugyan, de 
végrehajtását a forradalom utánra halasztották. A jakobinusok 
bevezették a forradalmi időszámítást is, melynek kezdete a 
köztársaság kikiáltásának napja volt. A naptár 12 harmincnapos 
hónapból állt, melyek új elnevezéseket kaptak. (1805-ig volt 
érvényben.) 

A gazdaság megerősítésére és a tömegbázis megtartására szolgált az 
emigránsok földjeinek  felparcellázása és kiárusítása (tízéves 
részletfizetéssel), az élelmiszerárak és bérek maximálása, az ország 
élelmezési körzetekre való felosztása. Ezzel Franciaország véglegesen a 
kisparaszti gazdaságok és a kisiparosok országává vált. A gazdaságban 
is voltak azonban túlkapások és a spekulációk, valamint a bérek 
maximálása is a későbbiekben feszültségekhez vezetett. 

A hadügyekben is alapvető változások történtek. Újjászervezték a 


hadsereget és a fegyvergyártást, bevonva a tudósokat is a kutatásokba. 
Megindult a , totális háború", ami ellenőrzött hadigazdálkodással és 
teljes mozgósítással járt. Mindezt lehetővé tette a korábban kialakított 
nemzetőrség (a polgárok rendfenntartó fegyveres szervezete), aminek 
eredményeképp a diktatúra 1 millió fős hadsereget volt képes 
kiállítani és fenntartani. A megsemmisítő háború elméletének hátterét 
a sajátos politikai viszonyok adták. Az elv, miszerint , Vagy győzöl, 
vagy otthon a vérpadon fogod végezni", csak növelte az elszántságot, s 
ezt erősítette a gyors karrier lehetősége is. Ezek a változások a korban 
alkalmi újításoknak tűntek, s csak később derült ki az, hogy majd ez 
válik a többi ország számára is követendő példává. 

Az intézkedések nem is maradtak hatás nélkül. A belső lázadásokat 
leverték (Toulonnál, ahol az angol flotta is besegített, Bonaparte 
tüzérkapitány vezette az akciót), s az év végére a külső ellenséget is 
mindenütt a határokon kívülre szorították. 1794-re ismét a franciák 
kezébe került a kezdeményezés lehetősége. A jakobinusok tábora 
azonban megosztott volt, és a csoportok a diktatúráról és a 
külpolitikáról is különbözőképpen vélekedtek. A , mérsékeltek" — 
Desmoulins és a visszahúzódó Danton vezetésével — a terror és a 
diktatúra visszafogását akarták, kifelé pedig az angolokkal való 
megegyezést szorgalmazták. A szélsőbal -— Hébert vezetésével -— a 
belügyekben éppen ellenkezőleg vélekedett, a külpolitikában pedig a 
forradalmi háború továbbvitelét szerette volna. A középen álló 
Robespierre, aki a , Megvesztegethetetlen?" név mellé egyre inkább a 
csalhatatlan jelzőt is szerette volna, mindkét csoporttal egyszerre akart 
leszámolni. 1793 márciusában Saint-Just-szel együtt keresztülvitték a 
Konventen a jobb és a baloldallal való leszámolást is. A vezetőket 
kivégeztették, de ezután sem a terrort nem tudták megállítani, sem 
kellő tömegbázist nem tudtak maguk mögé állítani. A feladat 
valójában a helyzet normalizálása lett volna, de ez az alapvetően szűk 
látókörű  Robespierre-nek nem sikerült. A Legfelsőbb Lény 
kultuszának bevezetése, ami az erkölcsi megszilárdítást, a rousseau-i 
tanítások terjedését volt hivatott szolgálni, erős ellenérzéseket szült, a 
terror kitágításának lehetőségét megadó törvény pedig rémületet. A 
spontán népi kezdeményezéseket visszaszorító intézkedések — melyek 
politikailag teljesen jogosak voltak — szintén visszatetszést keltettek. 
(Érdemes megjegyeznünk azt is, hogy a jakobinusok tisztogatásának 
eredményeképpen elpusztult Franciaország középkori műemlékeinek 
jelentős része!) Most azonban a külső sikerek (a júniusi fleurus-i 
győzelem) is Robespierre-ék ellen dolgoztak, hiszen lehetővé tették a 
Konvent számára a hatalomváltást. 1794. július 27-én (a forradalmi 
naptár szerint thermidor 9-én) elfogták a jakobinus vezetőket, és még 
aznap ki is végeztették őket. Ezzel a jakobinus diktatúra időszaka 
véget ért, megkezdődhetett a forradalom negyedik szakasza. 


A thermidori köztársaság (1794. július 27 - 1799. november 9.) 

A jakobinusok bukásával a forradalom radikalizálódása megállt, a 
középpolgárság visszaszerezte korábbi hatalmát, a kérdés csupán az 
volt, meg is tudja-e tartani. A  hadiszállításokban és üzleti 
vállalkozásokban meggazdagodott újburzsoáziát ugyanis politikailag 
inkább eltűrték, mint támogatták, ami azért jelentett különös gondot, 
mert a diktatórikus formákat nem lehetett fenntartani. A 
kormányzatot folyamatos támadások érték mind a jobb-, mind a 
baloldalról. Az előbbiek a királyság visszaállítására irányultak, és 
külső -— elsősorban angol és emigráns — támogatást is kaptak. 1795-ben 
a Konventet is megostromolták, amelynek védelme élén ismét egy 
ismerős névvel találkozunk, Napóleon Bonapartéval. A baloldali 
támadások a korábbi radikalizálódás megállása miatt indultak, ilyen 
volt például 1796-ban Babeuf mozgalma, amelyben megszervezte az 
Egyenlők Összeesküvését. A cél a teljes fogyasztói egyenlőség 
megvalósítása volt. A kormányzatnak sikerült leszámolni mindkét 
oldali támadásokkal, de hiába nevezték el a korábbi kivégzések helyét 
Place de la Concorde-nak (az Egyetértés terének), a folyamatos belső 
feszültségek továbbra is megmaradtak, ami egyre inkább megnövelte 
a katonaság szerepét a belpolitikai ügyekben. (Ez általában minden 
zűrzavaros politikai helyzetben megoldást jelenthet, hiszen az 
egyedüli tekintély ilyen esetben a katonaság.) A belső 
megszilárduláshoz tartozott még az is, hogy a Konvent 1795 
októberében - egy újabb alkotmány megszavazása után — feloszlott, és 
helyét új szervek vették át. A törvényhozó testület kétkamarás volt. Az 
alsóházat az Ötszázak Tanácsa, a felsőházat a Vének Tanácsa (250 
képviselő) adta, a végrehajtó hatalmat pedig az öttagú Direktórium 
birtokolta, mely a Közjóléti Bizottság utódaként szerepelt. 

A Direktórium külpolitikáját a folyamatos hódítások jellemezték. 
Beigazolódott a nagyhatalmaknak az a félelme, hogy az eddig 
elsősorban védekező forradalom most támadásra kezdte fordítani 
energiáit. Ez a politika valamennyire kényszer szülte is volt. Az egyik 
oka abban rejlett, hogy a nemzeti piac határai és az ország tényleges 
területe nem egyezett meg - az előbbi nagyobb volt -, ráadásul az új 
polgári állam felesleges gazdasági és társadalmi energiáit le kellett 
vezetni. (Ez kényszerítette például Angliát az előző században Írország 
elfoglalására és a gyarmatosítás megkezdésére.) Jelszónak mindehhez 
jó volt a természetes határok korábbi eszméje. A hódítási kényszer 
másik oldalról a hadsereg jellemzőiből fakadt, amely egyrészt 
megőrizte korábbi forradalmi vonásait, másrészt hagyományos katonai 
jellemzőket is felvett. Megmaradt valami a rögtönzött népfelkelő 
jellegből, mint például a viszonylag rövid kiképzési idő, a 
kaszárnyafegyelem hiánya. Az abszolút mérce továbbra is a bátorság 
volt, amelyet erősített a forradalmi küldetés tudata és az, hogy a 


katonai sikerek egyben társadalmi előrelépést is jelentettek. Mindezek 
következménye lett a határtalan támadókedv, amely a francia 
csapatokat a háborúk egész ideje alatt jellemezte. A gyors csaták és 
győzelmek azonban eltakarták azt a problémát, hogy a francia 
hadsereg nemcsak szeretett így harcolni, hanem egyszerűen csak így 
tudott. Az utánpótlás mindig szervezetlen maradt és a bátor 
tábornokok sem voltak katonailag a legképzettebbek, így később 
sokszor Napóleon zsenialitására lesz szükség a győzelmek kivívásához. 
A terjeszkedéshez a nemzetközi helyzet is kedvezőnek tűnt, hiszen a 
korábbi francia sikerek és a lengyel kérdés megindította a koalíció 
bomlását, a különbékék kötését. A legfontosabb Poroszország kiesése 
volt, amely 1795-ben békét kötött a franciákkal. A feladat ezután nem 
volt más, mint békére kényszeríteni az osztrákokat és Angliát is. 1796 
tavaszán három hadsereg indult Ausztria ellen. A két fősereg 
sikertelen volt a német területeken, de az Itáliába küldött alakulat, 
Bonaparte tábornok vezérletével sikert sikerre halmozott. A szabad 
rablás reménye fellelkesítette a katonákat, s Napóleon hat győzelme — 
a legfontosabb 1797 februárjában volt Rivolinál - előbb 
fegyverszünetre, majd októberben  Campoformióban békére 
kényszerítette az osztrákokat. A békében a franciák elfogadtatták a 
természetes határokat és a Cisalpin (Milánó), valamint a Liguriai 
(Genova) védőköztársaságok létét. Ezután Anglia következett, amely 
korábban már próbálkozott béketárgyalásokkal, de sikertelenül. A 
Hollandiából kialakított Batáviai Köztársaságról és az elfoglalt 
Belgiumról a franciák nem voltak hajlandók tárgyalni. A brit flotta 
közvetlen megtámadása természetesen őrültség lett volna, ezért a 
franciák a kontinensen akarták gyöngíteni az angol pozíciókat. 1797- 
ben létrehozták a Helvét (Svájc) és a Római Köztársaságokat, majd 
Napóleon váratlan tervvel állt elő. Egyiptomban kell megtámadni az 
angolokat, s az itteni sikerek a jövendő francia gyarmatbirodalom 
kezdeteit is jelenthetik. A francia flotta 1798 májusában indult el, 
júliusban elfoglalta Kairót, de az angol Nelson admirális augusztusi 
támadásával megsemmisítette a hajóhadat. Ezzel Napóleon, győzelmei 
ellenére, Egyiptom foglya maradt. 

Közben a kontinensen is változások történtek. Anglia szervezésében 
1799-ben létrejött a második koalíció (Anglia, Oroszország, 
Törökország, Ausztria és Nápoly), amelynek mostani célja pusztán a 
forradalom előtti francia határok visszaállítása volt. 1799 őszén ugyan 
a koalíciós csapatok az orosz Szuvorov vezérletével kiszorították a 
franciákat Itáliából, a további előrenyomulást azonban a belső 
ellentétek megakadályozták. A lélegzetvételnyi szünet 
Franciaországban magával hozta a Direktórium bukását, amely — úgy 
tűnt - sem belső, sem külső feladataival nem volt képes megbirkózni. 
Napóleon kalandos úton visszahajózott Egyiptomból francia földre, és 


1799. november 9-én katonáival szétkergette az Ötszázak Tanácsát. 
Ezzel véget ért a forradalom negyedik szakasza, és megkezdődött 
Napóleon Bonaparte uralma. 


Franciaország Napóleon uralkodásának időszakában 


Napóleon Bonaparte személyében a történelem olyan egyéniségével 
találkozhatunk, akinek életével eddig kb. 200 ezer mű foglalkozott, 
aki 60 kisebb-nagyobb ütközetben vett részt, vagyis többen, mint 
Nagy Sándor, Hannibál és Julius Caesar együttvéve, akinek mellszobra 
a XIX. századi polgári dolgozószobák rendes kelléke volt, aki körül 
szinte kultusz alakult ki, akit már kortársainak többsége is zseninek 
tartott, s akit csak , imádni" vagy gyűlölni lehetett. 

Napóleon Bonaparte (1769-1821) korzikai szegény nemesi család fia 
volt. Franciaországban járt katonaiskolába, és tüzértiszti kiképzésben 
részesült. Karrierje kezdetéig többnyire szegénységben élt, sokáig neki 
kellett eltartania családját, gyakran nélkülöztek. Az alacsony termetű 
Napóleon már fiatal korában is sokat olvasott. Rendkívüli 
emlékezőtehetség, határtalan munkabírás és koncentrálóképesség 
jellemezte. Ezek a tulajdonságai végigkísérték egész életét, ámulatba 
ejtve velük környezetét. Mindig mindent az észnek és az 
akaraterőnek rendelt alá. Először a touloni, bevehetetlennek tartott 
erőd elfoglalásánál figyeltek fel katonai tehetségére. 1794-ben 
tábornoki rangot kapott, s még ugyanebben az évben a Konvent 
fegyveres megvédésével indult el igazi katonai karrierje. Már itt 
megmutatkoztak azok a tulajdonságai, amelyek oly sikeres hadvezérré 
tették. A harcokban a végletekig könyörtelen tudott lenni, 
vakmerőség és nyugodt határozottság egyszerre jellemezte. 1795- 
ben feleségül vette a terror idején kivégzett jakobinus tábornok, 
Beauharnais özvegyét (Josephine-t), aki korábban a Direktórium 
egyik vezetőjének, Barras-nak volt a szeretője. Ez utóbbi később 
politikailag sem jött rosszul. Bonaparte az esküvője után két nappal 
már el is indult Itáliába, a számára oly sok dicsőséget hozó hadjáratba. 
Innentől szinte nyílegyenes út vezetett a Direktórium megbuktatásáig 
és a hatalom átvételéig. A francia forradalomban ugyanis a 
köztársaság úgy jött létre, hogy az új vezetési formák nem igazán 
tudtak letisztulni, nem alakulhatott ki stabil államszervezet. A 
kormányzati munka későbbi gyenge hatékonysága és a hozzá 
kapcsolódó zűrzavar szinte kikövetelte magának a ,nagy embert", 
kialakítva egyben a zseniális politikai vezető romantikáját. S 
Napóleon megtette azt, amit tőle vártak: rendet csinált a forradalom 
anarchisztikus időszakai után, s a franciák jogosan érezték úgy, hogy 
az ő hatalomra jutása után szinte egy csapásra megoldódtak a korábbi 
problémák. 


Egész uralma alatt tudatosan és makacsul szakítani próbált a 
konvenciókkal. Ez elsősorban a katonai nézeteiben tűnt ki. A korszak 
,hadművészeivel" (stratégáival) szemben ő nagyon egyszerű dolognak 
fogta fel a háborút. Jelmondata, az , Aktivitás, aktivitás, gyorsaság!" 
jól tükrözte azt a szemléletet, amit nemcsak a harcászatban, hanem 
politikájában is próbált megvalósítani. Újításai a következőkben 
mutatkoztak meg: általános sorozás, , szétszórt" harcmodor a 
koncentrált össztűz helyett, korlátlan terjeszkedés a területi 
egyezkedések helyett, és folyamatos rekvirálás az elfoglalt területeken 
a raktárról való ellátás helyett. 

Politikai , zsenialitása" gyakorlatiasságában keresendő. Majdnem 
mindig világosan látta az adott helyzetet, felismerte a szükséges 
intézkedéseket, és a megfelelő pillanatban képes volt határozottan 
cselekedni. , Az én tehetségem abban rejlik, hogy mindenben tisztán 
látok?" - mondta egyszer, de ez a tökéletes gyakorlatiasság sokszor 
tette ,kisszerűvé? alakját. Hiányzott belőle a moralizálás, az eszmei 
alap, s talán ez is hozzájárult elkerülhetetlen katonai bukásához. 
Számára az uralkodás kicsit romantikus-hősi, egyéni szerepvállalás 
volt. Egon Friedell így ír erről: , Erősebb volt az egész világnál, de nem 
volt erősebb saját tetteinél. Megfeledkezett arról, hogy még a 
legnagyobb ember is, sőt éppen a legnagyobb ember, csak az 
emberiségért létezhet. Sikerei fejébe szálltak, mint valami közönséges 
színésznek." Ez a túlzott gyakorlatiasság vezetett oda, hogy életvitele 
sokszor volt közönségesen kihívó, illetlen a nőkkel szemben, kérkedő 
az ágyban elért sikereivel. A nőkhöz való viszonyát is mindvégig az 
, egyszerűség" — jellemezte. Sem  Josephine-nek, sem második 
feleségének, Mária Lujzának, sem a lengyel Walewska grófnőnek nem 
volt érdemleges befolyása Napóleonra. Hamar belátták, hogy 
fékezhetetlen, kényúri, örökké ingerült és gyanakvó természettel van 
dolguk. 

Hogy mindezek ellenére miben  rejlett-rejlik  , varázsa"? Az 
átlagemberek számára leginkább abban, hogy példátlanul gyors 
karriert futott be. ,.Kis káplárból?" személyes tehetsége révén 
emelkedett fel királyok fölé, Európa urává. A kisembereket izgalomba 
hozta ez a lehetőség, hiszen az ő sorsa nevet adott annak a 
becsvágynak, amely előtt a kettős forradalom kora megnyitotta a 
lehetőségeket. S a franciák? Ők pedig benne látták legsikeresebb 
uralkodójukat, akinek elsősorban sorozatos győzelmeire és maradandó 
belső újításaira emlékezhetnek vissza. 

A konzulátus és a császárság 

,Hol róka, hol pedig oroszlán vagyok. A kormányzásnak a titka az, 
hogy az ember tudja, mikor minek kell lennie." — mondta Napóleon, s 
valóban mindent megtett, minden módszert megengedhetőnek tartott 
az erős központi hatalom megteremtése érdekében. Tennivalója volt 


elég, hiszen a forradalom sok-sok kezdeményezést és zűrzavart 
hagyott maga után, Franciaország első embere azonban iszonyatos 
munkabírásával állta a próbát. Minimum napi 14-15 órát dolgozott, s 
átlagban 4-5 óra alvás elegendő volt számára. 

Igyekezett mindent irányítani , mindenben valamennyi szakmai 
jártasságot — szerezni, — nehogy  kihasználhassák tudatlanságát. 
Bebizonyította, hogy nemcsak a hatalom megszerzéséhez, hanem a 
megtartásához is ért. Diktatórikus módszerei ellenére sikerült 
társadalmi bázist kiépítenie maga mögé, s ez köszönhető volt annak is, 
hogy lehetőség szerint a megegyezés politikáját is igyekezett követni. 
Uralkodásának első öt esztendejét (1799-1804) a konzulátus 
időszakának nevezzük. A nyílt népszavazással elfogadtatott 1799-es 
új alkotmány három konzult állított az ország élére. Tulajdonképpen 
minden hatalom az első konzul, vagyis Napóleon kezében volt, két 
társa (Sieyés és Ducos) csupán tanácsadó jogkörrel rendelkezett. Az 
első konzuli hatalmat először 10 évre, majd 1802-től örökös időre 
megkapta.  Teljhatalmának folyamatos megtartását az újonnan 
kialakított választási rendszer tette lehetővé. Ő nevezte ki a nyolcvan 
fős szenátust, az összes minisztert, a polgári és katonai tisztviselőket. 
Ő volt a hadsereg vezetője is. Törvényjavaslatait közvetlenül a 
szenátus elé terjeszthette, megkerülvén a hivatalos procedúrát, s ezzel 
nemcsak a végrehajtásban, hanem a törvényhozásban is döntő 
befolyásra tett szert. 1804-ben, miután újabb sikertelen merényletet 
kíséreltek meg ellene, elhatározta, hogy dinasztiát alapít és felveszi a 
császári címet. Célja a Karolingok örökségének felújítása, a nyugati 
országok kultúrájának egyesítése volt. A szenátus örökös császári 
címet adományozott neki, amit népszavazás erősített meg. Ezután VII. 
Pius pápát Párizsba rendelte, aki 1804. december 2-án a Notre-Dame 
székesegyházban csak szerette volna megkoronázni Napóleont, ám ő 
saját maga tette a fejére a koronát, jelezvén ezzel, hogy nem tulajdonít 
túl nagy jelentőséget a pápai áldásnak. A császári címet 1814 
áprilisáig viselte. 

Konzulátusának első intézkedéssorozata a rendteremtés volt. 
Drasztikus módszerekkel felszámolta az országszerte működő 
rablóbandákat, s amnesztiával és erőszakkal sikerült szétzilálnia a 
vendée-i felkelést is, ami pedig hathatós támogatást kapott az 
angoloktól. Ezzel sikerült nyugalmat, rendet teremtenie, amivel 
jelentős népszerűségre is szert tett. Ezután rohamléptekkel fogott 
neki az uralmi rendszer kiépítésének, hiszen ezeket a munkálatokat 
még azelőtt be akarta fejezni, mielőtt megkezdődtek volna a nagyobb 
háborúk a szomszédos  nagyhatalmakkal. Így tulajdonképpen 
intézkedéseinek túlnyomó része már a konzulátus évei alatt 
megszületett, később már csak kisebb-nagyobb módosítások történtek. 
Ebben az időben teljes mértékben centralizálták a végrehajtást és a 


közigazgatást. Megszüntették az önkormányzatokat, törölték az 
összes, választás útján betölthető tisztséget. Az országot kerületekre 
osztották fel, amelyek élén a teljhatalmú prefektusok álltak. Őket a 
belügyminiszter nevezte ki, ők pedig a községi és városi 
polgármestereket, akik nekik tartoztak felelősséggel. A törvényhozás 
három fő szerve a kormány által kinevezett Államtanács, a sok ezer 
jelöltből gondosan kiválasztott Tribunátus és a Törvényhozó 
Testület volt. Az ügyeket az igazságügy-minisztérium vezette, a 
rendet pedig a rendőr-minisztérium felügyelte, élén Fouchéval, aki 
lelkes jakobinusból az évek során cinikus politikussá vált, s akit saját 
korában a , kémkedés költőjének? is neveztek. Több szintű kém- és 
besúgóhálózat épült ki, amelyek egymást is szemmel tartották. 
Elsődleges feladatuk a királypárti és jakobinus szervezkedések 
felderítése volt, ugyanis ezeket a csoportokat tartotta Napóleon az 
állam legveszedelmesebb ellenségeinek. A kodifikálás célját szolgálta 
az 1804-re elkészült Code Napoleon (a polgári törvénykönyv) vagy 
más néven Code Civil. Alapelve a polgári szabadság és jogok 
egyenlősége volt. A négy kiváló jogtudós vezetésével készült művet a 
tiszta logika, a szabatos fogalmazás és a világosság jellemezte, így nem 
csoda, hogy a mai francia jog, sőt az európai kontinens 
jogrendszerének alapjává vált. Kiegészítésként mellé került a 
kereskedelmi törvénykönyv és a nagyon szigorú büntető 
törvénykönyv. 

Napóleon rendkívüli fontosságot tulajdonított a közgazdasági 
kérdéseknek. Teljesen beleásta magát e témába, így a fuvardíjaktól a 
könyvelésig — mindent személyesen is ellenőrizni tudott. 
Tulajdonképpen a merkantilista elveket igyekezett érvényesíteni, 
támogatva a hazai ipart és korlátozva a külső konkurenciát. A 
gazdasági életben a korlátlan tulajdonjog védelme és mindenféle 
kiváltság eltörlése érvényesült. Az állam a közvetett adókat 
részesítette előnyben, mivel úgy tartotta, ez élénkíti igazán a 
gazdaságot. — Szigorú ellenőrzéssel, a kötelező könyvelés 
bevezetésével, a sikkasztások üldözésével pedig a gazdasági élet 
stabilitását igyekezett megteremteni. 

Az intézkedések, a , rendcsinálás" a közoktatást, a sajtót és az egyházat 
is érintették. Az állam elsősorban a felső- és középfokú oktatást 
szabályozta (alsófokú ekkor még nem is nagyon létezett). Az ún. 
egyetem állt az élen, amelynek nagymestere egyben miniszterként is 
szerepelt. Ő felügyelt a főiskolákra és líceumokra, amelyeket a katonai 
fegyelem és a szigorú vizsgarendszer jellemzett. Napóleon nagyon 
pártolta a szakoktatást és a tudományokat. Franciaországban ekkor 
sajtószabadság nem létezett. A korábbi 73 újságból csupán négy 
maradt meg, s azok is teljes állami cenzúra alatt álltak. Az egyház is 
állami felügyelet alá került, amit a pápával kötött konkordátum 


(1803) törvényesített. Kimondták a szabad vallásgyakorlatot, az 
egyházi tisztségek kinevezésének és a pápai rendelkezések 
kihirdetésének joga pedig a császár kezébe került. 

A belső intézkedések valóban megszilárdították Franciaország rendjét, 
Napóleonnak sikerült felülről lezárnia a forradalmat. Megtörtént a 
diktatúra kiépítése, amihez a császár minden segítséget igénybe vett. 
Csak a tehetség számított nála, s az általa alapított — máig is létező — 
Becsületrendet szívesen adományozta a polgári és katonai érdemek 
elismeréséül. Ez utóbbiakra a folyamatos háborúk folyamán nem volt 
nehéz szert tenni. 

A birodalom 

A külügyek élére Talleyrand gróf került, aki 1807-ig megőrizte 
miniszteri posztját. Hogy valóban a diplomácia nagymestere, sőt 
művésze volt, azt igazolja az, hogy a francia forradalom valamennyi 
résztvevője közül neki sikerült a legtovább megőriznie politikai 
hatalmát. Noha a külügyminiszter valóban rendkívüli tehetségű ember 
volt, Napóleon maga fogalmazta meg az általános utasításait, és 
személyesen vezette a legfontosabb béketárgyalásokat. 

Bonaparte 1799-ben egy külpolitikai tekintélyét eljátszott ország élére 
került, mely ráadásul tele volt belső problémákkal is. Ezért az új 
rendszer megszilárdítása érdekében igyekezett azonnal békét kötni 
ellenségeivel. Ausztria először visszautasította ajánlatát, de a 
Marengónál elszenvedett vereség utáni évben mégis rákényszerült a 
megegyezésre (1801., lunöville-i béke). Úgy tűnt tehát, hogy Anglia 
egyedül maradt, ugyanis az angol-orosz ellentétek is kiéleződtek a 
Franciaországot sújtó blokád miatt, ami megakadályozta az orosz 
gabonaszállításokat. Az 1801-ben I. Pált felváltó I. Sándor azonban 
véget vetett a közben kialakult francia-orosz barátkozásnak, s erre 
Napóleon 1802-ben megkötötte az angolokkal az amiens-i békét. A 
kérdés az volt, hogy fellélegezhet-e Európa. S valóban, a franciák 
érdekeit szolgáló , békés versengés" időszaka valóban csupán egy évig 
tartott. . Eközben —— Napóleon igyekezett szerződéskötésekkel 
megerősíteni a kereskedelmi pozícióit, fejlesztette a flottáját, s 
megfogalmazta a francia gyarmati terjeszkedés irányait (Amerika, 
India, Észak-Afrika). 

Az ezt követő hat esztendő (1803-1809) a francia hatalom 
fénykorának időszaka volt Európában. Az átmeneti béke után 
először az angol-francia ellenségeskedés újult ki, ami ugyan az 
angoloknak volt köszönhető, de Napóleon is csak az inváziót tartotta 
lehetséges megoldásnak a kérdés rendezésére. Eladta tehát Louisianát 
az amerikaiaknak, s a befolyt pénzből - spanyol szövetségben — 
megszervezte az Anglia ellen vonuló hajóhadat. Erre viszont 1805-ben 
létrejött a harmadik koalíció (Anglia, Oroszország, Ausztria, Nápoly, 
Svédország), s az osztrákok azonnal meg is indították támadásukat 


Napóleon ellen. Ez azonban sikertelen volt, sőt a franciák elfoglalták 
Bécset is. Közben 1805 októberében az angol Nelson admirális 
Trafalgar mellett teljes győzelmet aratott a franciák felett, s ezzel a 
hajókkal együtt Napóleon partraszállási terve is örökre elmerült. A 
franciáknak ezután újra kellett volna gondolniuk az angolokkal 
szembeni politikájukat, amire azonban nem volt túl sok idejük, hiszen 
inkább Ausztriával és az oroszokkal kellett foglalkozniuk. Napóleon 
seregei előre is nyomultak a német területeken (ulmi győzelem), de 
az orosz Kutuzov nem merte velük felvenni a harcot, mivel a poroszok 
háborúba lépésére várt. Erre a franciák cselt alkalmaztak. Napóleon 
kimerültséget színlelve fegyverszünetet kért, amire a cár kötelezte 
hadvezérét a támadásra. Az összecsapásra 1805. december 2-án 
Austerlitznél került sor. A történelem egyik legvéresebb ütközetét 
maga Napóleon vezette az első perctől az utolsóig. A három császár 
csatájában a szövetségesek teljes vereséget szenvedtek. A pozsonyi 
béke deklarálta Velence francia kézre kerülését, az olasz, a bajor és a 
württembergi királyság létrejöttét. 

Ezzel tulajdonképpen nemcsak a természetes határokról szóló 
elképzelés valósult meg, hanem , védőállamok? vették körül 
Franciaországot. Az ezt követő császári intézkedések már a 
kontinentális hegemónia megteremtését szolgálták. A Napóleon által 
bejelentett dinasztiaalapítási szándék (József öccse Nápoly, Lajos 
pedig Hollandia királya lett) a megszerzett területek beolvasztásának 
kezdetét jelentette. Második lépésként a császár 1806-ban létrehozta a 
Német-római Birodalom helyett a Rajnai Szövetséget, amelynek ő lett 
a protektora, biztosítva ezzel a francia vezető szerepet. Az új helyzet 
azonban már Poroszországot is zavarta, ezért orosz biztatásra 1806- 
ban belépett a háborúba (az orosz-porosz szövetséget nevezték 
negyedik koalíciónak, amelyhez az angolok és a svédek is 
csatlakoztak). A döntés végzetesnek bizonyult, hiszen Napóleon 1806- 
ban Jéna és Auerstadt mellett teljesen megsemmisítette a porosz 
seregeket, és bevonult Berlinbe. Itt hirdette ki a kontinentális 
zárlatot, ami gazdasági blokádot jelentett Anglia ellen, vagyis a 
császár visszakanyarodott eredeti céljához, az angolok legyőzéséhez. 
Ehhez azonban le kellett zárnia a porosz-orosz ügyeket, s az újabb 
hadműveletek 1807- ben Friedland mellett meg is hozták a döntő 
győzelmet Napóleon számára. Az oroszok kiléptek a háborúból, s így a 
poroszok is kénytelenek voltak békét kötni. A tilsiti békében a 
Visztulától nyugatra eső területeken a franciák szabad kezet kaptak. 
Poroszország hatalmas területekkel együtt - amelyekből a Varsói 
Nagyhercegség jött létre -— elvesztette nagyhatalmiságát is. A béke 
tulajdonképpen Európa hatalmi felosztását jelentette a franciák és az 
oroszok között. Napóleonnak ezután már csak az Ibériai-félsziget 
ellenőrzését kellett megoldania. 1807-ben a franciák Spanyolországon 


keresztül megtámadták és elfoglalták Portugáliát, majd a következő 
évben Madrid sem kerülhette el sorsát. A  Bourbon-dinasztiát 
trónfosztottá nyilvánították, s az addigi nápolyi király került a spanyol 
trónra. Közben az európai országok sorra csatlakoztak a kontinentális 
zárlathoz, s úgy tűnt, ezzel a francia hegemónia a kontinensen teljessé 
vált. 

A csúcson azonban megkezdődött a válság folyamata is. Ezeket a 
hódításokat ugyanis már nem támasztották alá semmiféle gazdasági 
igények, csupán egyéni  ambícióknak voltak köszönhetőek. 
Franciaország ereje a hegemóniához már nem volt elegendő. A 
zárlat sem érte el a szándékolt hatását. Kezdetben ugyan megrázta az 
angol gazdaságot, de Anglia új partnere az amerikai kontinensen 
Kanada és Latin-Amerika lett, amelyek élelmiszerforrást és piacot is 
jelentettek egyszerre, s a szigetország már egy év múlva ellenblokádot 
hirdetett meg. A zárlat negatív hatása az volt Európára nézve, hogy 
az amerikai import elmaradása miatt gyapotéhség lépett fel, ami 
textilipari válsághoz vezetett, az angol piac elvesztése pedig a keleti 
mezőgazdaságot (elsősorban az oroszt) hozta lehetetlen helyzetbe. 
Ráadásul az állandósuló csempészet is a hatékonyságot gyengítette. 
Vagyis Anglia nemcsak kibírta a zárlatot, hanem közben a kontinens 
egyre terhesebbnek érezte azt. Az új helyzet tehát nem 
megszilárdította Napóleon hatalmát, hanem inkább felerősítette a 
meghódított területek ellenállását. Ez vagy felülről jövő reformok 
meghozatalában, vagy népi felkelésekben nyilvánult meg, s a 
mozgalmakat ugyanaz irányította, mint korábban a franciákat: vagyis 
a nacionalizmus. A dolog furcsa oldala az volt, hogy a , nemzeti 
egységet", amely felélesztette a nacionalizmust, ezek az államok 
(olaszok, németek, lengyelek) éppen a franciáknak köszönhették. Jól 
mutatta a problémákat a spanyol gerillaháború, mely majd" 300 ezer 
francia katonát kötött le az Ibériaifélszigeten. A konkrét ellenállás az 
1809-ben létrejött ötödik koalícióban mutatkozott meg, amely angol 
finanszírozással osztrák támadást jelentett. A kezdeti sikerek után 
(1809, Aspern) a döntő ütközetben Wagramnál Napóleon győzött, és 
a schönbrunni békében Ausztria ismét területeket vesztett. Mindez az 
ellenségeskedés Napóleont nem igazán zavarta, amit a Habsburg 
Mária Lujzával kötött dinasztikus házassága (1811) is bizonyított, 
mellyel saját családja tekintélyét igyekezett megszilárdítani, s ami 
egyben jelentős külpolitikai fordulatot is jelentett. 

Az igazán hatékony szembenállás azonban csak egy nagyhatalomtól 
indulhatott. Az oroszokat gazdaságilag igen érzékenyen érintette a 
kontinentális zárlat, ezért I. Sándor 1810-ben megnyitotta a kikötőket. 
Sőt, amikor látta a francia katonai készülődést, 1812-ben 
ultimátumban Napóleon visszavonulását követelte az Elba mögé. A 
támadást a franciák indították meg. 1812. július elsején 650 ezer fős 


nemzetközi hadsereg lépte át az orosz határt (ebből csak 270 ezer volt 
francia polgár), amellyel szemben Kutuzov 210 ezer katonát tudott 
kiállítani. Őt segítették azonban a hatalmas távolságok, az utak rossz 
állapota, Napóleon élelmiszer-ellátási gondjai, s a halogató taktika, 
amellyel folyamatosan kitért a döntő ütközet elől. Bár szeptemberben 
Kutuzov Borogyinónál csatát vesztett, a császár mégsem tudott 
fegyverszünetet kicsikarni. Szeptemberben bevonult a kiürített és 
felégetett Moszkvába, de itt is csak az áttelelés és a visszavonulás 
között választhatott, mert az oroszok nem adták meg magukat. 
Napóleon az utóbbit választotta, amelyben seregeinek jelentős része — 
270 ezer ember - megsemmisült, ráadásul a kudarc morálisan is 
rendkívül megrendítette a francia sereget. 

A ,furcsa vereség?" megindította a császár bukását. Porosz-orosz 
megegyezés született, és a két állam hadat üzent Franciaországnak. 
Ausztria először csak közvetítői szerepet akart vállalni, de Napóleon 
hajthatatlansága miatt ő is csatlakozott a hatodik koalícióhoz. A 
szövetségesek hadereje a tartalékokkal együtt 850 ezer ember lehetett, 
míg a franciák 550 ezer emberrel rendelkeztek. A koalíció főseregét az 
osztrák Schwarzenberg vezette, s először Drezdánál, majd 1813. 
október 16-18-án a lipcsei , népek csatájában" a franciák vereséget 
szenvedtek. A négynapos harcban összesen 130 ezer halott maradt a 
csatatéren, melyek fele francia volt, de Napóleon továbbra sem volt 
hajlandó egyezkedni. A háború ezután francia földön folytatódott, s a 
hadműveletek gyorsan befejeződtek. Ezt a francia sereget össze sem 
lehetett hasonlítani az egy évtizeddel azelőttivel. A besorozottak nagy 
része már tapasztalatlan fiatalkorú volt. A koalíció csapatai 1814- 
ben bevonultak Párizsba, a császár lemondott, Elba szigetére 
száműzték, és visszahívták a Bourbonokat. A megkezdődő bécsi 
kongresszust és XVIII. Lajos berendezkedését Napóleon száznaposra 
sikeredett visszatérése zavarta csak meg. 1815 tavaszán partra szállt 
Franciaországban, s szinte ellenállás nélkül vonult be Párizsba. Erre 
azonnal létrejött a hetedik koalíció (Anglia, Oroszország, 
Poroszország és Ausztria), amely 900 ezer katonát sorakoztatott fel a 
francia határon. A híressé vált Belgiumi falucska, Waterloo mellett az 
angol Wellington és a porosz Blücher vezetésével 1815. június 18-án 
a koalíció csapatai végleges győzelmet arattak Napóleon felett. A 
császárt ezúttal a távoli Szent Ilona szigetére deportálták, ahol Anglia 
foglyaként fejezte be életét 1821-ben. 


Európa és Magyarország a forradalmi és a napóleoni 
háborúk időszakában 


A Franciaországban zajló eseménysorozat Európa mindegyik országára 
hatással volt, különösen érvényesült ez a kontinensen, ahol - 


Oroszország kivételével - minden állam valamilyen formában 
függésbe került Napóleonnal. A korszakban Európa politikai térképe a 
középkori széttagoltság helyett általánosan ésszerűsödött, különösen 
igaz volt ez Németország és Itália esetében. A bonyolult területi és 
társadalmi viszonyok egyszerűsödtek, megkezdődött a modern 
állammá válás folyamata. Megváltozott Európa politikai légköre is. 
Eddig az egyes országok belügyeit viszonylag közömbösen nézték a 
szomszédok, nem is beszélve a távolabbi területekről. Most minden 
állam tapasztalhatta, hogy az eszmék áthatolhatnak minden határon, 
, beleszólva? ezzel a belső ügyekbe is. Nyugodtan állíthatjuk, hogy a 
forradalom és Napóleon teljesen felbolygatott mindent. Nemcsak 
a francia terjeszkedés következménye volt ez, hanem az utána 
következő koalíciós előrenyomulás hatása is. Elég arra gondolnunk, 
hogy az orosz területekről eddig nemigen kimozduló cári hadsereg 
eljutott Párizsig! (A tisztikar , világot látott".) 

A több mint húszesztendős, szinte folyamatos háborúzás katonai 
következményekkel járt. A korábbiakhoz képest hatalmas 
hadseregek csaptak össze egymással, a nagyobb csaták után akár 
százezernél több halottat is maguk után hagyva. Továbbra is jellemző 
maradt azonban az, hogy az elhalálozások jelentős része most sem a 
csataterekhez kötődött, hanem inkább a sebesülésekhez és az 
elképesztően rossz egészségügyi ellátáshoz. 

A gazdaságot tekintve még nagyobb hatása volt a háborúknak. Az 
országok a roppant költségeket mesterséges inflációval, kölcsönökkel, 
papírpénzek kibocsátásával és rendkívüli adókkal próbálták fedezni. A 
kialakult  hadigazdaságok elsősorban az üzletembereknek és 
bankároknak kedveztek, a bérből élők viszont gondokkal küszködtek. 
A másik gazdasági hatást az jelentette, hogy a háborúk miatt Európa 
keleti felének mezőgazdasága átmenetileg fejlődésnek indulhatott, sőt 
a kontinentális zárlat az ipart és a kereskedelem útvonalait is 
fejlesztette. 

Végezetül még egy sajátos társadalmi hatást kell megemlítenünk. A 
napóleoni hódítások kapcsán kialakult nacionalista mozgalmakról már 
beszéltünk, most csupán arra szeretnénk felhívni a figyelmet, amit a 
polgárosodás erőszakos terjesztése eredményezett. — Ennek 
következtében ugyanis a Napóleon által meghódított területeken a 
társadalmi ellentétek bonyolultabbá váltak. Az eddigi haladók- 
maradiak szembenállással párhuzamosan létrejött a Napóleon oldalán 
állók és a Napóleonnal szemben állók ellentéte is. (Jól megfigyelhető 
volt ez Spanyolországban!) Ezáltal sok területen szembekerült 
egymással a liberalizmus (polgári szabadságeszme) és a nacionalizmus 
(nemzeti önállóság) ügye, mint például Magyarország esetében is, ami 
a későbbiekben sok fejlődési nehézséget és rendellenességet 
okozhatott. S ezután nézzük a fontosabb országokat! 


Nagy-Britannia 

A szigetország a forradalmat belügynek tekintette, amellyel kezdetben 
az angolok egy része is rokonszenvezett. A rivális gyengülése kedvező 
volt, később azonban attól féltek, hogy a franciák túlzott 
meggyengülése veszélyeztetheti az európai egyensúlyt. A köztársaság 
kikiáltása és a jakobinus diktatúra után viszont éppen az ellenkező 
fenyegetés érződött. Ifjabb William Pitt miniszterelnök ettől kezdve a 
franciaellenes koalíció lelkévé vált, s ezt a külpolitikát utódai is 
követték. A francia terjeszkedés az angol gazdasági pozíciókat is 
veszélyeztette, így hát Angliában , főbenjáró bűnné? vált jakobinusnak 
lenni, s a szinte teljes franciaellenes egységet szimbolizálta az ekkor 
kialakuló angol himnusz is (Isten óvja György királyt). Bár az angol 
szárazföldi hadsereg is sokat fejlődött az előző század folyamán, 
Anglia felső vezetésének hamar rá kellett eszmélnie, hogy továbbra is 
elsősorban a tengeren lehetnek sikeresek. A megkezdődő háború az ír 
kérdést is alaposan kiélezte, mert az írek támogatták a franciákat. A 
köztársaságpárti fölkelés után az ír parlamentet megszüntették, az 
országot pedig Angliához csatolták (1801). Az új században Nelson 
tengeri győzelmein kívül az angolok egész végig pénzelték a 
franciaellenes koalíciókat (összesen 830 millió fontot költöttek), s csak 
a háború utolsó szakaszában kapcsolódtak be ismét fegyveresen a 
küzdelmekbe. 

A német területek 

Az egyszerűség kedvéért a német területek tárgyalásakor a Német- 
római Császárságot — három nagyobb egységre bontjuk: 
Poroszországra, a Habsburgok monarchiájára és a maradék német 
területekre. Mindhárom rész fejlődését alaposan befolyásolták a 
korabeli események, amelyek 1806-ban a Német-római Birodalom 
bukását is eredményezték. A hatalmasnak látszó államalakulatot 
Napóleon szinte , pillanatok alatt" megszüntette, aminek akkor még 
nem igazán érezhető, nagyon súlyos hatásai lettek. Az egyik az volt, 
hogy a németek számára Franciaország egyrészt példa, másrészt 
félelmetes mumus lett, amelynek megerősödését ezután minden 
eszközzel meg kell akadályozni. A másik összetett hatás az volt, hogy 
a két vetélytárs közül a Habsburgok - most még észrevétlenül - 
kezdtek kiszorulni a német területek lehetséges egyesítőinek sorából, 
Poroszország pedig traumaként megélve a kudarcait, még inkább a 
katonaállammá válásban látta az egyetlen jó megoldást. A saját 
birodalmukat Metternich vezetésével építgető Habsburgok és az 
erősödő militarista poroszok közül a későbbiekben az utóbbiak 
látszottak a német egység lehetséges megteremtőjének, ami Európa 
további történetére nézve döntő hatással lesz majd. 

Legelőször vizsgáljuk meg a német kis államok sorsát, amely az egész 
időszak alatt a nagy szomszédoktól függött. Minden önálló terület 


célja természetesen az volt, hogy ezt a státusát megőrizze, ami egyben 
a porosz és az osztrák befolyás gyengítését jelentette. A francia 
forradalom legnagyobb hatással a Franciaországgal szomszédos 
államokra volt, de teljes polgári átalakulás sehol sem következett be. 
Napóleon uralkodása idején a legtöbb reformintézkedést Badenben, 
Württembergben és Bajorországban vezették be, amely két utóbbi 
, önálló" királysággá is vált. A délnémet kisállamok között több is 
szimpatizált a napóleoni reformokkal, de sorsuk és belső helyzetük 
igazából végig a háborúk menetétől függött. Az  északnémet 
államokban a feudális jelleg sokkal erősebb volt, s ezt a porosz 
befolyás csak tovább fokozta. A német államok sorsában az alapvető 
változást Napóleon 1806-os intézkedése jelentette, amelyben 
létrehozta a Rajnai Szövetséget. Ennek 16 állama tulajdonképpen az 
egész nyugati német területet magában foglalta. Vezetője a két 
királyság, Bajorország és Württemberg lett. A szövetség egy folyamat 
végeredménye volt, amely már 1803-ban megindult. A francia cél 
ekkortól az volt, hogy olyan államalakulatot hozzon létre, amelyik 
egyensúlyt jelenthet Ausztriával szemben, de nem elég erős az önálló 
politizáláshoz. Napóleon megszüntette az egyházi hercegségek és a 
birodalmi városállamok többségét, összességében az intézkedések 112 
német törpeállamot számoltak fel. A Rajnai Szövetséghez később még 
más államok is csatlakoztak, s a tömörülés még 1813-ban is Napóleon 
oldalán állt. A lipcsei népek csatája után azonban itt is megkezdődtek 
a franciaellenes nemzeti mozgalmak, de sem a poroszok, sem az 
osztrákok nem akarták egy egységes politikai tömörülés létrejöttét, 
ezért a maradék területek széttagoltsága, ha nem is a korábbi 
mértékben, megmaradt. A teljes rendezést majd az 1814-es bécsi 
kongresszus készíti el. 

Poroszország magatartását az egész időszak alatt a bizonytalanság 
jellemezte. Ennek elsődleges oka az volt, hogy saját területének 
növelése mindennél fontosabb volt számára. A forradalom alatt csak 
nehézkesen vett részt a hadműveletekben, mert Lengyelország 
felosztásának ügye érdekelte igazán. Bár angol nyomásra 1790-ben 
megegyezett Ausztriával, s a pillnitzi nyilatkozatot közösen adták ki, 
sőt katonai szövetségben támadták meg Franciaországot, a valmyi 
csata után a poroszok figyelmüket elsősorban keletre fordították. 
Lengyelország második felosztása után sem sokat változott a helyzet, a 
poroszok csak ímmelámmal foglalkoztak a nyugati ,fronttal". A 
lengyel felkelés volt a veszélyesebb számukra, ezért 1795-ben 
különbékét kötöttek a franciákkal. Ezután a Habsburgok egy 
évtizeden át a semleges Poroszország mellett vívtak csatát a francia 
hegemónia ellen. A napóleoni hódítások azonban a poroszokat sem 
kímélték. Az 1806. évi Jéna és Auerstadt mellett elszenvedett 
vereségek után, a tilsiti békében Poroszország elvesztette területeinek 


harmadát, súlyos hadisarcot kellett fizetnie és 150 ezer fős francia 
sereg állomásozott területén. Az ország ezzel tulajdonképpen 
átmenetileg elvesztette nagyhatalmiságát. Ehhez járult még hozzá a 
kontinentális zárlat bevezetése, amely elsősorban az északi német 
államokat sújtotta, s a reformok bevezetését elodázhatatlanná tette. 
III. Frigyes Vilmos (1797-1840) miniszterei (Stein, majd később 
Hardenberg) sorra hozták az intézkedéseket. Megszüntették a 
nemesség adómentességét, felszámolták a céheket, megtörtént a 
paraszti — birtokok részleges tulajdonba adása. A hadsereg 
átszervezésében alapvető változást jelentett az eddigi szemlélet — 
csak hivatásosok - feladása, s megkezdődhetett a polgárok besorozása, 
sőt 1814-ben bevezették az általános  hadkötelezettséget is. 
Poroszország csak Napóleon oroszországi veresége után lépett be újra 
a háborúba. 1813-ban átnyújtotta hadüzenetét, és ezt követően 
aktívan részt vett a francia császár elleni harcokban. 

A Habsburgok monarchiája, ellentétben Poroszországgal, Napóleon 
legelszántabb ellensége volt az egész időszakban (kivételt Mária Lujza 
házassága jelentett). A francia hegemónia megakadályozását azonban 
nehezítették saját eltérő fejlettségű területeiknek problémái. II. József 
egységesítő politikájának kudarca után, az őt követő II. Lipót idejében 
Magyarországon visszaállt a központi hatalom és a rendek 
, dualizmusa?". Az uralkodó békét kötött a törökkel és egyezséget a 
poroszokkal, aminek egyrészt a franciaországi történések, másrészt a 
lengyel kérdés további bonyolódása, harmadrészt a magyar ügyek 
voltak az okai. Az utána trónra kerülő I. Ferenc (1792-1835) igen 
felkészült , adminisztrátor", de viszonylag szürke egyéniség volt 
érdekes elődjéhez képest. Császárrá választása a francia veszély miatt 
igen simán megtörtént, s akkor még nem sejtette senki, hogy ez lesz az 
utolsó " német-római  császárválasztás. Uralma kezdetén a 
külpolitikában egymást követték a kudarcok, amelyek nagyrészt a 
poroszok bizonytalan magatartásának voltak köszönhetők. A 
franciákkal szemben 1792 novemberében Jemappes-nál váratlan 
vereséget szenvedett az osztrák sereg, s ezzel a németalföldi Habsburg- 
uralomnak örökre vége szakadt. Ezután a birodalmi hadsereg 
vezetésének kérdésében kezdődött porosz-osztrák marakodás, s a 
mérgesedő viszonyt csak tovább rontotta a Habsburgok számára oly 
fontos lengyel kérdés alakulása. Lengyelország második, 1793-ban 
történő újabb felosztásából ugyanis kihagyták az osztrákokat, s ez Bécs 
számára még a francia vereségnél is kellemetlenebb volt. Az öreg 
Kaunitz halála után (1794) Thugut báró került a külügyek élére, aki a 
poroszokkal szemben az oroszok támogatását kereste, s így az 
osztrákok részt vehettek Lengyelország 1795-ös, harmadik, immár 
végleges felosztásában. Eközben az udvar kedélyeit a Magyarországon 
leleplezett jakobinus mozgalom  borzolgatta, s a kormányzat 


bizonytalanságát mutatta az ezt követő kemény megtorlás, vagyis 
hogy jobban megijedtek a szervezkedéstől, mint amennyire az 
indokolt lett volna. Közben azonban a külpolitikai helyzet tovább 
romlott. 1795-ben a poroszok békét kötöttek a franciákkal, s így 
Ausztria egyedül maradt, s ez az elkövetkező csaknem két 
évtizedben területének és pozícióinak folyamatos csökkenését 
eredményezte. A Habsburgok 1797-ben szintén békére kényszerültek 
Bonaparte tábornokkal szemben (Campoformio). Ebben elvesztették 
Belgiumot és Lombardiát, cserében viszont megkapták a Velencei 
Köztársaság egész területét. A béke nagyon jókor jött, a bécsi 
kormányzat rendezhette zilált sorait. Mivel Thugut továbbra is azt 
hangoztatta, hogy a franciákat tényleges békére vagy visszavonulásra 
csak vereség útján lehet kényszeríteni, ezért Ausztria is csatlakozott az 
1798-ban létrehozott második koalícióhoz. 

Az 1801-ben elszenvedett vereségek után Thugut báró háborús 
politikája megbukott, és Ludwig  Cobenzl gróf került az 
államkancellária élére. A békeidőszakot a belső változtatásokra 
használták fel. Erősítették a központi kormányzatot, megszigorították 
a cenzúrát, megnövelték az adókat. Hatalma megszilárdításáért, 
párhuzamosan Napóleon koronázásával, I. Ferenc is felvette az 
örökletes osztrák császári címet (1804), s ez most már hivatalossá 
tette az Ausztria elnevezést, amelyet eddig is -— bár nem hivatalosan — 
használtak. 1806-ban azután megtörtént a német területek 
, elvesztése", amikor is Napóleon létrehozta a Rajnai Szövetséget. I. 
Ferenc lemondott a német-római császári címről, arra hivatkozva, 
hogy a birodalom védelmének nem tud eleget tenni. Az osztrák 
császárság helyzete azonban egészen sajátos volt. Mostantól kezdve 
, törvényesen"? semmi sem fűzte a többi német ajkú államhoz, 
lakosságának többsége nem német volt, a névadó osztrák területek és 
a dinasztia viszont németnek számítottak. A birodalom 
összetartozásának tudatát kialakítani tehát nem tartozott a 
legkönnyebb feladatok közé. A változás Philipp Stadion grófot emelte 
a kancellária élére, akinek reformjai közül talán a katonai volt a 
legfontosabb, amely tartományi népfelkelő hadseregek felállítását is 
engedélyezte. Az 1809-es Wagram falu melletti vereség azonban 
ismét új külügyminisztert hozott, mégpedig a korábbi párizsi követet, 
Metternich grófot. A vereség és a katasztrofális pénzügyi helyzet, 
amelynek hatására a kormány 1811-ben egyötödére devalválta 
(leértékelte) a pénzt, azt eredményezte, hogy Ausztria nem 
bocsátkozhatott új háborús kalandokba. Emellett Metternich elég 
szilárdnak tartotta Napóleon uralmát ahhoz, hogy támogassa a 
francia császárnak és I. Ferenc lányának, Mária Lujzának a 
házasságát. A franciák oroszországi kudarca után azonban az 
osztrákok dilemma előtt álltak. Meddig szabad Napóleont támogatni 


azért, hogy megakadályozzák az oroszok túlzott megerősödését? 
Metternich megpróbálta sokáig halogatni az egyértelmű választ, de a 
belső háborús párt nyomására 1813-ban Ausztria is hadat üzent az 
engedni képtelen Napóleonnak. A lipcsei népek csatájában a 
Habsburgok már a győztesek között voltak, 1814-ben megrendezték a 
bécsi kongresszust, és ezután az osztrák csapatok is részt vettek 
Napóleon teljes legyőzésében Waterloonál. 

Oroszország 

Európa ötödik nagyhatalma, Oroszország vészelte át a 
legnyugodtabban az időszakot. Belső változást csupán néhány reform 
jelentett I. Sándor cár (1801-25) uralkodása alatt, uralkodása alatt, 
ben komolyabb változtatások tervei kerültek elő — alkotmánytervezet, 
minisztériumok megreformálása -, az rögtön a kezdeményező 
(Szperanszkij miniszter) bukását eredményezte. A birodalom inkább 
külpolitikailag igyekezett maximálisan kihasználni az európai 
bonyodalmakat, pontosabban a hőn áhított nyugati befolyás 
kiterjesztése érdekében. A forradalom időszaka alatt az oroszoknak 
sikerült is megszerezniük a lengyel területek jelentős részét, s ez Kelet- 
Európában egyértelműen a cárizmus hatalmi súlyának növekedését 
eredményezte. Az orosz határ 500 kilométerrel került nyugatabbra, 
ami a későbbi francia támadáskor majd nagyon hasznos lesz. (A másik 
, fronton", a Törökország elleni háborúban is sikereket könyvelhetett 
el az orosz külpolitika, amit az 1792-ben megkötött jassyi béke 
igazolt). 

Oroszország a franciaellenes küzdelmekbe csak Napóleon Egyiptom 
elleni támadása után kapcsolódott be. A földközi-tengeri francia 
terjeszkedés ugyanis nemcsak a török, hanem az orosz érdekeket is 
veszélyeztette. Még szövetséget is kötött a két ellenség (1795), s ezzel 
új idők kezdődtek az orosz külpolitikában: a birodalom beleszólt 
Nyugat-Európa dolgaiba. Az itáliai háborúk azonban sikertelenek 
voltak, így I. Pál 1801-ben kilépett a második koalícióból, sőt 
közeledett a franciákhoz. A váltás, mely egyben angolellenességet is 
jelentett, már a két terjeszkedő nagyhatalom osztozkodását mutatta. 
Az oroszok a török területekből szerettek volna minél nagyobb 
darabot kiharapni, s hogy Angliát is jobb belátásra bírják, csapatokat 
indítottak meg India irányába. Ekkor azonban elégedetlen 
katonatisztek megfojtották a cárt, s az új cár, I. Sándor hatalomra 
kerülése egyben a franciákkal való barátkozás végét is jelentette. 

A francia-orosz érdekszféra határát az 1807-es háborút lezáró tilsiti 
béke szabta meg újra, melyben a vesztes Oroszország nem került a 
függő államok sorába, csupán csatlakozni kényszerült a kontinentális 
zárlathoz, és elismerte Napóleon dinasztiaalapítási törekvéseit. Ezután 
megindulhatott az orosz-svéd háború (1808-1809), melyben I. Sándor 
megszerezte Finnországot, és folytatódhatott az orosz-török háború 


(1806-12), melyben Oroszországhoz csatolták Besszarábiát és orosz 
csapatok vonultak be szerb területekre. A kontinentális zárlat 
felmondásafelmondása ben megindult az első honvédő háború. Az 
itteni sajátos győzelem azután Oroszországot Európa vezető 
kontinentális hatalmává tette. 

Magyarország 

A korszak eseményei látszólag kevés komoly hatással voltak a , távoli" 
Magyarország sorsára, mégis azt mondhatjuk, hogy olyan 
folyamatokat erősítettek fel, melyek a későbbi fejlődésre is döntő 
hatással lettek. Nézzük meg először azt, hogy milyen volt 
Magyarország helyzete a 18. század végén. A Habsburg-udvar és a 
magyar rendek között fennálló ellenségeskedés II. József 
uralkodásával új szakaszába lépett. A 18. század második felétől 
ugyanis felerősödtek azok az uralkodói tendenciák, melyek a teljesen 
vegyes lakosságú, Habsburgok által vezetett államalakulatból 
valamiféle osztrák tudatú birodalmat szerettek volna létrehozni. A 
Habsburg-uralkodók nemcsak egységes, hanem egyre több polgári 
jellemzőt magán hordozó államot akartak kialakítani, II. József 
keményebb, II. Lipót kompromisszumosabb eszközökkel. Mindezzel 
szemben állt a magyar rendi nacionalizmus, mely a felvilágosodás 
bizonyos elemeit is magába olvasztva próbálta védeni az idegen 
beolvasztó kísérlet ellen Magyarországot. 

Ezeket a folyamatokat felerősítették és egyben még bonyolultabbá 
tették a francia forradalom és a napóleoni háborúk eseményei. A 
forradalom arra intette az új uralkodót, I. Ferencet (1792-1835), hogy 
a már korábban megkezdett polgárosító intézkedések veszélyesek 
lehetnek, hiszen Franciaországban is azok okozták a forradalmat. Ezt a 
gondolatot csak alátámasztotta és megerősítette a magyarországi 
Martinovics-mozgalom. A forradalom utáni napóleoni terjeszkedés 
alapjaiban megváltoztatta a Habsburgok politikai helyzetét, hiszen a 
sorozatos katonai vereségek mellett le kellett mondaniuk a Német- 
római Birodalomról és a német-római császári címről, vagyis most már 
nyilvánvalóan visszaszorultak saját tartományaikba. Ezt mutatta az 
1804-ben felvett osztrák császári cím is, mely hosszú távon - a 
háborúk  lezáródása után - az egységesítő — tendenciák 
felerősödésével fenyegetett. A forradalom azonban nemcsak a bécsi 
udvarra, hanem a rendi nacionalizmusra is döntő hatással volt. A 
kezdeti rokonszenv az események radikalizálódása - jakobinus 
diktatúra — után javarészt eltűnt, és a nemesség jelentős többsége az 
udvarral együtt szintén megijedt a polgárosodás fenyegető hatásaitól, 
s ebben a kérdésben a Habsburgok oldalára került. A felvilágosult 
politikai nézeteit továbbra is valló rész pedig, kisebbségben maradván, 
radikalizálódni kezdett. Ebből nőtt ki azután a  Martinovics- 
mozgalom, mely azonban így csupán az ellenállás töredék részét 


alkothatta, s ezért szükségszerűen bukásra volt ítélve. A napóleoni 
terjeszkedés a nemességet tehát egyértelműen a Habsburgok oldalán 
találta, mivel ők Napóleonban nem az önállóság kialakításának 
lehetőségét, hanem a ,diktátort", a polgári eszmék erőszakos 
terjesztőjét, a forradalmi gondolatok kíméletlen továbbvivőjét látták. 
Szerintük a korábbi erőszakos Habsburg-modernizációt most egy újabb 
idegen polgárosító kísérlet követte, s ez a gondolat megerősítette a 
nemesség  polgárosodás-ellenességét. Magyarországon így a 
liberalizmus és a nemzeti önállóság ügye továbbra is szembekerült 
egymással. A helyzetet csak tovább bonyolította az, hogy a 
soknemzetiségű birodalomban és Magyarországon a 18. század végén 
megerősödő nemzeti érzés nyelvi-kulturális formában jelentkezett. 

II. József és II. Lipót németesítő intézkedéseiről már az előző kötetben 
volt szó, az ellene meginduló mozgalomról azonban most érdemes 
részletesebben említést tenni. A kezdődő nemzeti felbuzdulás 
támogatói között voltak arisztokraták, a felvilágosodás eszméjével 
rokonszenvező nemesek és honorácior (nem nemesi származású) 
értelmiségiek is. A Habsburgok intézkedései, a fennálló 
nézetkülönbségek ellenére, átmenetileg egységes udvarellenes front 
kialakulását eredményezték. Ez külsőségekben is megnyilvánult, 
divatba jött a magyar ruha, a magyar tánc és a magyar nyelv. A Szent 
Korona Budára érkezett, és az azt kísérő önkéntes bandériumokban 
sokan egy eljövendő magyar hadsereg magját látták. Röpiratok 
tömege látott napvilágot, melyek némelyike már arra hivatkozott, 
hogy a megkoronázatlan II. Józseffel a Habsburgok elvesztették a 
korona öröklésének jogát. Mások arról írtak, hogy Magyarország a 
poroszok és Anglia segítségével talán független állammá válhat. Egyre 
többen hivatkoztak a francia társadalmi szerződésre és a 
függetlenségüket kivívó észak-amerikai gyarmatok példájára. A 
nemesi ellenzék egyik vezéralakja, Ócsai Balogh Péter röpiratában 
egy szenátus által irányított Magyarországot képzelt el, melynek 
politikai életében a középnemesség játszaná a döntő szerepet. 
Távolabbi tervei közé tartozott az önálló magyar hadsereg és a saját 
diplomáciai szervezet kialakítása. Alakjában a megerősödött nemesség 
kért nagyobb politikai szerepet az ország vezetésében. Máshogy 
képzelte el a változásokat a polgári származású Hajnóczy József. Ő 
nemcsak a nemességre, hanem szélesebb társadalmi összefogásra 
szeretett volna támaszkodni a reformok sikeres megvalósítása 
érdekében. Az ő  nemzetfogalmába  beletartoztak a kötelező 
örökváltsággal felszabaduló jobbágyok is, és olyan államról értekezett, 
mely már a polgári szabadság elvén nyugszik. Röpirataiban javasolta a 
nemesi adómentesség megszüntetését és azt, hogy ne csak a 
kiváltságosok  viselhessenek hivatalt. Bár igyekezett finoman 
megfogalmazni a szándékait, a válasz nem maradt el. Az 1791. évi 


országgyűlés ugyanis kimondta, hogy hivatalt továbbra is csak nemes 
viselhet, vagyis egyértelművé vált, hogy a vidéken élő nemesség 
többsége mindenfajta radikálisnak érzett változást el akar kerülni. A 
haladók és maradiak ellentéte az ellenzéki mozgalmon belül a 
további évtizedeket is jellemezni fogja. Mindezzel párhuzamosan 
megkezdődött a nemzetiségek ébredése is, kiknek mozgalmát az 
udvar is támogatta a magyarság megfékezése céljából. Elsősorban a 
magyarországi szerbeket használta fel erre, de a nemzetiségi-nemzeti 
öntudat jelei megmutatkoztak a horvátoknál, a szlovákoknál és a 
románoknál is. 

A rendi ellenállás viszonylagos egysége azonban csak rövid ideig 
tartott. A francia forradalom balratolódása a felvilágosodás eszméivel 
rokonszenvező nemesség döntő többségét megijesztette, 
visszavonulásra késztette. I. Ferenc is bizalmatlanul tekintett ezután 
minden reformelképzelésre, 1793-ban megszigorította a cenzúrát és 
korlátozta a sajtó tevékenységét. Azok a csoportok tehát, melyek 
továbbra is ragaszkodtak elképzeléseikhez, kénytelenek voltak 
titkosan terjeszteni tanaikat, és a szabadkőműves páholyok mellett 
olvasóköröket, klubokat szerveztek. A legjelentősebb Budán volt, 
melynek tagjai közé tartozott Hajnóczy József, Szentmarjay Ferenc és 
Berzeviczy Gergely, akik résztvevői voltak a később meginduló 
magyar jakobinus mozgalomnak is. 

A Martinovics Ignác által szervezett mozgalom a jakobinus nevet 
elsősorban az osztrák rendőri hatóságoknak köszönhette. A mozgalom 
névadója, Martinovics Ignác (1755-95) igencsak ellentmondásos 
egyéniség volt, s ez kisugárzott az egész mozgalomra. A pesti volt, s 
ez kisugárzott az egész mozgalomra. A pesti ban a lembergi egyetem 
természettantanára lett. Ezután II. Lipót udvari kémikusaként, majd a 
bécsi titkosrendőrség alkalmi besúgójaként folytatta karrierjét. I. 
Ferenc azonban nem tartott igényt szolgálataira, így a politikai 
sikereket az ellentáborban kellett keresnie. 1793-ban megismerkedett 
a budai körrel, melyet először feljelentett, majd ennek sikertelensége 
után csatlakozott hozzájuk. A mozgalom vezetői két ütemben szerették 
volna megvalósítani a független polgári köztársaságot, s ennek 
érdekében két, egymástól függetlenül működő társaságot szerveztek. A 
Reformátorok Társasága volt a mérsékeltebb. Köztársaságot 
hirdetett, de nemesi vezetéssel, a jobbágyrendszer felszámolását 
akarta, de a jobbágyot pusztán telke bérlőjévé szerette volna tenni. 
Emellett az egyházi és királyi birtokok bérbeadásával kívánta fedezni 
a közkiadásokat, ami az adófizetés megszűnésével kecsegtetett. A 
Társaság élére Martinovics egy elszegényedett arisztokratát, Sigray 
Jakab grófot nevezte ki. A másik szervezet, a Szabadság és 
Egyenlőség Társasága volt a radikálisabb, ők jelentették a mozgalom 


29. 


második lépcsőjét. A tervek szerint átvették volna a hatalmat a 


reformátoroktól, és megszüntettek volna minden nemesi előjogot és 
kiváltságot. A hatalmat közvetlenül a nép kezébe akarták adni, de 
hogy mi módon, arról nem vallottak túlzottan konkrét elképzeléseket. 
Ennek a Társaságnak az élére Hajnóczy József, Szentmarjay Ferenc 
és Laczkovics János huszárkapitány került. Tanaikat kis, kéziratban 
másolt kérdezz-felelek füzetecskékben, ún. kátékban terjesztették. A 
szervezkedés fellendítése céljából Martinovics azt hazudta, hogy 
kapcsolatban áll a francia Konventtel, és a mozgalom is európai 
méretűvé válhat, hiszen a lengyelek és az osztrákok is szervezkednek. 
Az 1794-es Kosciuszko vezette lengyel felkelés őt látta igazolni, ezért 
az igazgatók hozzáláttak a szervezéshez. Három hónap alatt a 
mozgalomnak mintegy 300 tagja lett. 

A bukás ezután teljesen váratlanul következett be. 1794 júliusában 
egy általános razzia során elfogták a hatóságok a Bécsben tartózkodó 
Martinovicsot, aki a vizsgálóbizottság előtt egy ,roppant méretű 
szevezetet" árult be, melyben fontos magyarországi hivatalnokok is 
részt vettek volna. A vallomás után a meglepett hatóságok megkezdték 
a letartóztatásokat, és az elfogott vezetőket Bécsbe vitték. A 
Hétszemélyes Tábla 1795 májusában 18 vádlottat halálra ítélt, de 
ebből csak hetet végeztek ki. Martinovicsot, a négy igazgatót, 
Szolártsik Sándort és Őz Pált. A lefejezésre a budai , generális 
kaszálóréten", a mai Vérmezőn került sor. A megtorlás jóval 
túlmutatott a mozgalom méretein és súlyosságán. A nádor, Sándor 
Lipót főherceg javaslatára nagyobb szigort vezettek be 
Magyarországon. A tisztviselők megbízhatóságát ellenőrizték, a 
cenzúrát tovább szigorították, a titkosrendőrség létszámát 
megemelték. A hosszú várfogságra ítéltek között több magyar 
kiválóság is volt, mint például Kazinczy Ferenc, Batsányi János vagy 
Verseghy Ferenc. A mozgalom bukásával a magyar polgárosodás 
szenvedett maradandó károkat, amiket a napóleoni időszak eseményei 
bizonyos szempontból csak tovább súlyosbítottak. 

Bár I. Ferenc a Martinovics-mozgalom után végig bizalmatlanul 
tekintett Magyarországra, a magyar rendek erre semmi okot nem 
adtak, hiszen egyöntetűen támogatták az udvart a Napóleon elleni 
háborúkban. Az uralkodó azonban folytatta a kemény ellenőrzést a 
gyanús magyarokkal szemben. A cenzúra egyre könyörtelenebbé vált, 
az országon belül szinte vadásztak az elkobozható kiadványokra. I. 
Ferenc csupán a készen kapott államszervezet fenntartásával törődött, 
változtatni nem volt hajlandó. Uralma legfőbb biztosítékának a 
feudális rendszer lehetőleg maradéktalan megőrzését tekintette. 
Hivatalnokszervezetét is csupán aktagyártó gépezetnek tartotta, a 
legfontosabb ügyeket titkos tanácsosaival tárgyalta meg. Az egyöntetű 
támogatás igazi oka az udvar és a magyar rendek 
érdekszövetségében kereshető. A francia forradalom radikalizálódása 


és a polgári eszmék napóleoni terjedése mindkét fél számára fenyegető 
érzést jelentett, így a Habsburg-monarchia részeként a magyarok is 
alaposan kivették részüket a háború terheiből. A gazdasági 
hozzájárulás mértéke ugyan nem állt arányban a birodalmon belüli 
területtel és lakosságszámmal, de a fejletlenebb magyar gazdaság 
számára ez is nagyon nagy terhet jelentett. Az egyszerre kiállított 
mintegy 120 ezer katona pedig a császári seregnek nagyjából 
egyharmadát tette ki, amiből tízezrek maradtak ott a nyugati 
hadszíntereken. 

A hadiesemények legnagyobb része elkerülte Magyarországot. 
Fegyveres ellenfél mindössze kétszer járt magyar területeken. 
Napóleon  — nagy jelentőséget tulajdonított a —— magyarok 
állásfoglalásának, hiszen az döntő szerepet játszhatott volna a 
Habsburgok katonai potenciáljának gyengítésében. Több megfigyelőt 
is küldött Magyarországra, de azok a legkülönbözőbb hírekkel, 
ellentmondó jelentésekkel tértek haza. 1805-ben azután francia 
csapatok törtek be Pozsony térségébe, de hiába szólították fel a 
magyarokat a csatlakozásra és az elszakadásra, a kísérlet sikertelen 
maradt. Ugyanez történt 1809-ben is, pedig akkorra a Habsburgok 
már sorozatban könyvelhették el a kudarcokat. Bécs elfoglalása után 
maga Napóleon szólította fel a magyarokat a csatlakozásra, 
mindhiába. A rendek attól féltek, hogy a francia terjeszkedéssel a 
francia polgári jogrend is együtt jár, ami a nemesi kiváltságok 
felszámolását jelentette volna, másrészt a napóleoni uralmat sem 
tartották túlzottan hosszú életűnek. A franciák ezután elfoglalták 
Pozsonyt, és az utolsó nemesi felkelés Győrnél csúfos kudarcot vallott, 
ami egyértelműen bizonyította, hogy a felszereletlen és gyakorlatlan 
magyar nemesi felkelés (insurrectio) teljességgel alkalmatlan komoly 
feladatok megoldására. 

Nemcsak politikai, hanem gazdasági szempontok is a Habsburgokkal 
való együttműködést támasztották alá. A háborúk okozta gazdasági 
fellendülés során, mely egész Kelet-Európát érintette, a magyar 
nemesség jelentős része is nagyon jól járt. A császári hadsereg állandó, 
biztos piacot jelentett, s a mezőgazdasági termékek árának 
emelkedését az erősödő infláció sem tudta utolérni. A háborúk 
időszakában nemcsak a nagybirtokosok, hanem a középés kisnemesség 
is gazdagodott, sőt valamennyi hasznot a parasztság felső rétege is 
húzott a fellendülésből. A kontinentális zárlat bevezetése csak tovább 
erősítette ezt a folyamatot, hiszen kelendőbbek lettek a hazai 
termékek, és újraéledtek korábban már megszűnt szárazföldi 
kereskedelmi útvonalak. Gazdagodott tehát a polgárság is, a nemesek 
és a városok rohamos építkezésekbe kezdtek. Ezt a nyugalmat és 
összhangot törte meg az 1811-ben bejelentett devalváció (a pénz 
központi leértékelése). Pedig ekkor már a franciáknak is kényszerű 


szövetségese lett Magyarország, Napóleon és Mária Lujza házassága 
révén. A Habsburg-udvar csak úgy tudta megzabolázni az egyre 
súlyosbodó pénzügyi válságot, hogy a kormány a papírpénzt értékének 
egyötödére devalválta. A pénzt felhalmozó nemesség hatalmas 
felzúdulással fogadta a döntést, minek hatására az uralkodó katonai 
erő alkalmazását fontolgatta. Napóleon azonban ezt ellenezte, hiszen 
neki erős Ausztriára volt szüksége az Oroszország elleni hadjáratához. 
I. Ferenc egyetlen megtorló intézkedése az maradt, hogyOroszország 
elleni hadjáratához. I. Ferenc egyetlen megtorló intézkedése az 
maradt, hogy ig nem hívta össze a magyar országgyűlést. A 
rendek ennek ellenére végig megadták az újoncokat az 1813-ban ismét 
Napóleon ellen forduló császári hadsereg kiegészítésére, vagyis 
Magyarország a győztes oldalon fejezte be a napóleoni háborúkat. 


Az Európán kívüli világ 1789-1815 


Az 1789 és 1815 közötti időszak a már évszázada tartó angol-francia 
gyarmati rivalizálás utolsó és döntő szakasza volt. Anglia egyértelmű 
győzelmet aratott legveszedelmesebb vetélytársa fölött, és két 
nemzedéken át a , világ műhelyévé" lett. 

Az 1789-es francia forradalom szétzilálta a francia tengerészetet, s az 
1794-et követő részleges újjáéledés mellett sem tudta többé 
Franciaország visszanyerni az 1783-ban kivívott tengeri hatalmat. 
1815-re a britek legyőzték a francia, a spanyol és a holland flottát, 
ezek stratégiai fontosságú gyarmatait megszerezték, s a brit erőfölény 
miatt meg is tudták tartani. Fokföld, Mauritius, a Seychelle-szigetek és 
Ceylon megszerzésével Nagy-Britannia biztosította az Indiába vezető 
utat. Anglia Európán kívül minden más hatalom gyarmatbirodalmának 
az Indiába vezető utat. Anglia Európán kívül minden más hatalom 
gyarmatbirodalmának re ellenőrzésük alá vonták az indiai 
szubkontinenst, biztosítva ezzel ipari forradalmuk továbbvitelének 
legfontosabb külső feltételét. 

Az Európán kívüli civilizációk gyorsuló hanyatlásának időszaka 
ez. Az Oszmán Birodalom, hogy a további szétesését megállítsa, 
megkezdte egy évszázadnál hosszabb reformkorát. Az 1789-et követő 
évtizedek egyébként az iszlám világméretű újjászületésének kora is. Az 
európaiak terjeszkedése és a régi mozlim társadalmak (különösen a 
török és a perzsa birodalmak) válsága reformmozgalmakat indított el 
az iszlámon belül. A sivatagi nomádok puritán életét élő vahhábiták 
mozgalma a 18. század közepén született Arábiában. 1814-ben már 
elfoglalták Arábiát, és készen álltak Szíria meghódítására is, amiben 
csak az egyiptomi , nyugatos" Mohamed Ali és a nyugati fegyverek 
közös ereje tudta őket megakadályozni. Tanításaik ezután — kelet felé 
megszelídülve — Indiáig elterjedtek. A Szaharától délre a ,szent 


háborúk" révén hatalmas muzulmán birodalmak születtek, amelyeket 
csak a 19. század végén ért el az európai hódítás. 

India elvesztette függetlenségét. Kína a 18. század végére minden 
korábbinál nagyobbra növelte területét és a világ legnépesebb 
birodalmává vált, de a Csing (mandzsu-) Kína hanyatlásának jelei 
kétségbevonhatatlanul jelentkeztek. A mezőgazdaság fejlődése nem 
tartott , lépést a  népességnövekedéssel, és ennek egyenes 
következménye lett a nyomor és a társadalmi elégedetlenség 
fokozódása. A korrupt államapparátus demoralizált és rosszul 
felszerelt hadseregével csak nagy nehézségek árán tudott 
felülkerekedni a peremvidékek nem kínai népeinek szeparatizmusán, 
elszakadási törekvésein, illetve a titkos kínai szekták felkelésein. A 
századfordulón Kína még visszautasíthatta a terjeszkedő európai 
hatalmak nyomását arra, hogy nyissa meg piacát kereskedőik előtt, de 
nem tudta megakadályozni a gazdaságát mindinkább szétziláló brit 
ópiumkereskedelmet. A Kínához hasonlóan ugyancsak az elzárkózást 
választó Japánt sokkal kedvezőbb állapot jellemezte: a központi 
hatalom szilárd volt, a belső kereskedelem és a városok gyorsan 
fejlődtek, a műveltség általánosabban elterjedt, mint szomszédjánál. 
Japánt sokkal jobb helyzetben érték a nyugati terjeszkedés kihívásai. 
Afrika belső területei t még nem érintették az európai változások, az 
ipari forradalom számára még értéktelen, elérhetetlen területnek 
számított. Viszont ekkor kezdődött meg számára még értéktelen, 
elérhetetlen területnek számított. Viszont ekkor kezdődött meg ig) ide 
deportálták a fegyenceket, de 1800 körül megjelentek a túlnépesedett 
Brit-szigetek szabad bevándorlói is, hogy földet foglaljanak új 
hazájukban. 

Ami az amerikai kontinenst illetil 1783-ban a fiatal Egyesült 
Államok birtokába vette az Atlanti-óceán partjától a Mississippi 
folyóig terjedő területet. Jóllehet településeinek Atlanti-óceán 
partjától a Mississippi folyóig terjedő területet. Jóllehet településeinek 
19) megkétszerezte területét. A francia forradalom hatásai messze 
túlterjedtek Európa határain, és fordulópontot jelentettek Latin- 
Amerika történelmében. A születéstől és vallástól független emberi 
egyenlőség — eszméje először Haitin vezetett a rabszolgák 
forradalmához. 1808 után, amikor Spanyol-Amerika először Napóleon, 
majd a spanyol liberálisok új gyarmatpolitikájával került szembe, 
megnőtt az anyaországgal szembeni elégedetlenség.  1810-től 
forradalmi hullám söpört végig a kontinensen, amely két évtized alatt 
kivívta Latin-Amerika függetlenségét. 

Az Oszmán Birodalom 

Az oszmán hadsereg évszázada óta tartó vereségsorozata arra 
ösztönözte a fiatalon, 28 évesen trónra lépő III. Szelimet (1789-1807), 
hogy a  ,lélegzetvételnyi szünetben? hadseregét gyökeresen 


megreformálja. 1793-as reformjának (Nizam-i Cedid) a célja egy 
európai módon szervezett, felszerelt és kiképzett hadsereg 
megteremtése volt. Francia katonai tanácsadók segítségével 
hamarosan fel is állították az első, új módon szervezett nizam- 
alakulatokat. Még ez a csekély, csupán hadügyi reform is az államon 
élősködő janicsárok és vidéki hatalmasságok komoly ellenállását 
váltotta ki. 

Napóleon Bonaparte 1798-99-es egyiptomi hadjárata zavarta meg 
az Oszmán Birodalom konszolidációját. Jóllehet Napóleon célja az 
angolok Indiába vezető útjának elvágása és az angol földközi-tengeri 
flotta lekötése volt, a török uralom pedig már csak formális volt 
Egyiptomban, a Fényes Porta mégis agressziónak tekintette a 
hadjáratot. Hogy a franciáktól megszabaduljanak, a törökök 1799-ben 
szövetséget kötöttek a britekkel, akik Abukirnál legyőzték a francia 
flottát. Az utánpótlás nélkül maradt francia csapatokat 1801-ben 
megadásra kényszerítették, és 1803-ban az angolok is elhagyták 
Egyiptomot. Az így kialakult helyzetet a Porta arra használta fel, hogy 
hatalmát megerősítse Egyiptomban, és az albán származású Mohamed 
Alit nevezték ki (1805) főkormányzóvá, aki azonban hamarosan 
önállósította magát. 

Vele egy időben az Oszmán Birodalom más részein is komolyan 
veszélyeztették az állam egységét a pasák önállósodási törekvései. A 
vidini Pazvan Oglu pasa hatalma Belgrádtól Ruszéig terjedt, és 
félszázezresnél nagyobb magánhadseregével visszaverte az ellene 
támadó központi seregeket. 1788-ban nevezték ki a janinai szandzsák 
kormányzójává Tepedeleni Ali pasát, aki megpróbálta területét 
kiterjeszteni és függetleníteni a birodalomtól. Saját hadseregen kívül 
flottával is rendelkezett, sőt diplomáciai kapcsolatban állt az európai 
hatalmakkal. 

Az oszmán csapatoknak csak 1822-ben sikerült felszámolnia hatalmát. 
Veszélyesnek — bizonyult a birodalomra az Arab-félsziget 
beduinjainak vahhábita mozgalma is. Ez a különösen szigorú, 
puritán elveket valló mozgalom 1796-ra egyesítette a félsziget 
belsejét, és 1804-ben Medinát, 1806-ban Mekkát is sikerült 
elfoglalniuk az oszmánoktól. 

A vahhábiták az ,eredeti iszlám" visszaállítására törekedtek. 
Elvetették az új vívmányokat, tilos volt a szórakozás, szigorú aszkézist 
követeltek. Tiltakoztak az Allah egységét veszélyeztető szentek 
tisztelete, a sírok és ereklyék kultusza ellen. Politikai céljaik elérésére 
- a Korán alapelveire épülő egységes arab állam - szent háborút 
(dzsihád) hirdettek. SzaúdArábiában a vahhábizmus ma is egyetlen 
hivatalosan elfogadott formája az iszlámnak. 

1804-ben a janicsárok brutális uralma ellen példátlan méretű 
népfelkelés robbant ki Szerbiában. A felkelés élén a szegényparaszti 


származású Karadjordje (,Fekete György") állt, akinek rövid időn 
belül sikerült Szerbia nagy részét ellenőrzése alá vonnia, és azt 1813- 
ig tartani is. Kezdetben a szultáni nizam-csapatok a felkelőkkel együtt 
harcoltak a reformtörekvésekre is veszélyes janicsárok ellen, de 
amikor azok a független Szerbia megteremtését tűzték ki célul, a 
szultáni csapatok ellenük is fordultak. Csak egy újabb török-orosz 
háború (1806-12) enyhítette a szerbekre nehezedő nyomást. 

Amikor a reformer III. Szelim valamennyi csapatát központi irányítás 
alatt álló  nizamhadsereggé akarta átszervezni, a janicsárok 
fellázadtak. Miután megverték a nizam-seregeket, egy fetvával (iszlám 
vallási szakvélemény) detronizálták az uralkodót mint a vallási 
törvények megsértőjét, és nem sokkal később kegyetlenül meg is ölték. 
A janicsárok báb-szultánjának mégis mindössze három hónapig 
sikerült hatalmon maradnia, mert Szelim egyik hű parancsnoka a 
reformbarát II. Mahmudot (1808-39) juttatta trónra, aki azonban a 
janicsárok ellenállása miatt reformjait 1826-ig nem kezdhette el. 
Amerika 

Az Egyesült Államok 

Az Amerikai Egyesült Államok a függetlenségi háború után rohamos 
fejlődésnek indult: 1810-re megkétszerezte a megművelt területeket, 
hajóparkját hétszeresére növelte, és az állandó munkaerőhiány 
folyamatos műszaki fejlesztésre kényszerítette. Az amerikaiak ebben 
az időszakban nemcsak a gyapottisztító gépet találták fel, hanem a 
gőzhajót és a gyári futószalagot is. Az iparosodás egyetlen feltétele 
hiányzott az Egyesült Államokban, a tőke, de ez akadálytalanul 
áramlott be Angliából. A szinte korlátlan lehetőségek a tőkekivitel 
célterületévé tették az országot, aminthogy a szakképzett és 
szakképzetlen bevándorlók tömegét is vonzotta ebben az időben a 
Brit-szigetekről és Németországból. Az új köztársaság minden egyes 
intézménye ösztönözte a felhalmozást, a leleményességet és a 
magánvállalkozást. . A világgazdaság — leggyorsabban bővülő, 
leghomogénebb piaca végtelennek tűnő területeivel és erőforrásaival 
biztosította az ország gyors fejlődését. 

A gazdasági növekedés és a bevándorlók folyamatos beözönlése újabb 
területek megszerzésére ösztönözte az országot. Az első terjeszkedési 
hullámban (1803-19) hatalmas, de hosszú ideig alig használt 
területekkel gyarapodott az Egyesült Államok. Kedvező történelmi 
pillanatban (1803) vette meg Franciaországtól a Mississippi vízgyűjtő 
területét, Louisianát, majd 1810-13-ban annektálta Spanyolországtól 
Nyugat-Floridát. Az 1812-14 között zajló brit-amerikai háborúban 
biztosította magának a brit-kanadai vonzáskörbe tartozó északi 
területeit a Nagy Tavakig, amikor leverte a Tecumseh vezette indián 
törzsszövetség lázadását. 1818-ban bekebelezte a spanyolok birtokolta 
Kelet-Floridát is, melyet 1819-ben vásárlási szerződéssel legalizáltak. 


Latin-Amerika 

A francia polgári forradalom nemcsak az eszmék útján gyakorolt 
átalakító hatást LatinAmerika gyarmataira, hanem közvetlenül, a 
forradalmi események révén is. A francia gyarmatbirodalom 
gyöngyszeme a Saint Domingue (egykori Hispaniola) sziget nyugati 
fele volt. Az itt lévő cukor-, dohány-, gyapot-, indigó- és 
kávéültetvények szolgáltatták a 18. századi francia gyarmati 
kereskedelem kétharmadát. A gyarmaton a , nagy fehérek" uralkodtak: 
az ültetvény- és rabszolga-tulajdonosok, a gyarmati bürokrácia, 
katonatisztek és a kereskedelmi burzsoázia felső rétege. Az 1789-es 
esztendő, a francia abszolutizmus bukása azonban nemcsak a spanyol 
és angol vetélytárs reményeit keltette fel, hanem a francia gyarmat 
középosztályának, a kreol , kis fehéreknek" (kereskedők, kézművesek, 
tisztviselők) az autonóm kormányzat iránti vágyát is. Miután a francia 
nemzetgyűlés alkotmányt adott és kiterjesztette az állampolgári és 
politikai jogokat, a kreolok mozgalma véget ért. 1791-ben. már a 
mulattok (európai és afrikai szülőpártól származók) és a felszabadított 
rabszolgák lázadtak fel a fehérekkel egyenlő jogokat követelve, de az 
események harmadik szakaszát a rabszolgák megmozdulása határozta 
meg. A mintegy tizenötszörös számbeli fölényben lévő rabszolgák 
felkelése évekre lángba borította a szigetet, és jó lehetőséget 
biztosított a spanyoloknak és az angoloknak, hogy a royalistákkal 
összefogva, megtámadják Haitit. Amikor a Konvent 1793-ban 
kihirdette a rabszolgák felszabadítását, a négerek felkelését vezető 
Toussaint VPOuverture (1748-1803) átállt a francia forradalom 
oldalára, és kiszorította az angolokat és a spanyolokat az egész 
szigetről. 

Napóleon 1802-ben 20 000 fős expedíciós hadsereget küldött a 
szigetre, és a tárgyalások ürügyén tőrbe csalt Toussaint VOuverture-t 
Franciaországba deportáltatta. Válaszként Jean Jacgues Dessalines, 
Toussaint egyik tábornoka vezetésével a négerek fellázadtak, és a 
betegségek által is megtizedelt francia hadsereg néhány ezer fős 
maradványát 1803-ban a sziget elhagyására kényszerítették. 
Dessalines 1804-ben kikiáltotta a sziget függetlenségét, az új állam 
felvette régi indián nevét: Haiti. Megszületett az első független állam 
Latin-Amerika területén, amely példájával, de pénzzel és fegyverrel is 
támogatta a spanyol-amerikai forradalmakat. 

A spanyol-amerikai gyarmatok függetlenségi harca számos tényező 
bonyolult kölcsönhatására bontakozott ki. Szellemi alapját az Egyesült 
Államok függetlenségi harca és a francia forradalom adta. Szerepet 
kapott benne az angol-francia versengés, a francia forradalom által 
kialakított új nemzetközi erőviszonyok, nem utolsósorban Napóleon 
1808-as spanyolországi hadjárata, de az angol és amerikai tőke 
terjeszkedése is. Mégis azok a belső erők adtak dinamikát a 


gyarmatok függetlenségi harcának, amelyek a spanyol uralom három 
évszázadában felhalmozódtak. Amikor 1808-ban Napóleon megszállta 
Spanyolországot, a mind erősebb hazafias ellenállás és a trafalgari 
győzelem (1805) utáni angol tengeri uralom miatt nem volt rá 
lehetősége, hogy amerikai gyarmatait is megszerezze. Ezért Napóleon 
- ha már az övé nem lehet, másé (angoloké) se legyen - kész volt 
elismerni az amerikai területek függetlenségét. A gyarmatok kreol 
társadalmát megosztotta a hogyan tovább kérdése. A gyarmati 
adminisztráció és a konzervatívok kitartottak a trónfosztott VII. 
Ferdinánd mellett, míg a többiek az önkormányzat, illetve a teljes 
függetlenség elérését tűzték ki célul. Mindhárom irányzat megegyezett 
azonban a francia uralom elutasításában és abban, hogy az anyaország 
mintájára juntákat (közigazgatási tanácsokat) kell létrehozni. A 
spanyol gyarmati uralom két legerősebb gazdasági, politikai és 
stratégiai központja az , ültetvényes" Kuba és a , bányász" Peru volt. 
Így az első autonomista, függetlenségi felkelések a távolabbi 
peremvidékeken robbantak ki 1809-10-ben, s e területek sorra 
kiáltották ki függetlenségüket. Latin-Amerika többi területével 
ellentétben Mexikóban indián népi felkelés bontakozott ki a spanyolok 
ellen, amit azonban a kreolok, a royalisták levertek (1815). 

Miután 1814-ben restaurálták Spanyolországban VII. Ferdinánd 
uralmát, mind több spanyol katona érkezett az anyaországból, és az 
1810-es évek második felére a  royalistáknak sikerült 
felszámolniuk Spanyol-Amerika többi felkelését is. Egyedül a Buenos 
Aires-i junta tudta megőrizni függetlenségét. 1816-ban kikiáltották a 
független Rio de la Plata-i Egyesült Tartományokat, ami föllendítette a 
hullámvölgybe került dél-amerikai szabadságharcot. 


A SZENT SZÖVETSÉG 1815-48 A Szent 
Szövetség kora 


A bécsi kongresszus 


I. Ferenc osztrák császár és Metternich kancellár 1814. október 1-jén 
illusztris vendégeket fogadott a schönbrunni palotában: a Napóleon 
ellen győztes államok uralkodói és vezető politikusai érkeztek Bécsbe, 
hogy több mint húszéves háborúskodás után rendet teremtsenek 
Európában. A kongresszus feladata nem a Franciaországgal kötendő 
béke kimunkálása volt, hiszen ezt már 1814 májusában aláírták az 
érintett hatalmak, hanem mindazon problémáknak a megoldása, 
amelyeket a nagy forradalom és a napóleoni korszak hagyott maga 
után. A résztvevők között a házigazda mellett ott volt I. Sándor, 


, minden oroszok cárja" és III. Frigyes Vilmos porosz király. Az 
uralkodók mellett fontos szerepük volt a diplomatáknak, vezető 
politikusoknak is. Angliát Lord  Castlereagh külügyminiszter, 
Franciaországot — a Bourbonokat 

- Talleyrand képviselte, és ott volt az osztrák Metternich, a porosz 
Hardenberg és az orosz Nesselrode is a tárgyalásokon. A főszereplők 
mellett , jelen — voltak Spanyolország, Portugália, Svédország 
kormányfői, a német, az olasz és egyéb kis európai államok első 
miniszterei is. 

A bécsi kongresszus irányítóinak politikai elvei a 18. századból 
származtak, nem voltak hajlandók tekintetbe venni a kor eszméit, 
amelyek a forradalmi Franciaországból sugároztak szét az egész 
kontinensre. Fő törekvésük a restauráció volt, azaz a dinasztiák, s az 
általuk — korábban birtokolt területek helyreállítása. Az 
uralkodócsaládok jogát arra, hogy korábban elveszített hatalmukat 
visszaszerezzék, a legitimitás — a törvényesség - elve biztosította. 
Ezekből a nézetekből csak ott és annyit voltak hajlandók engedni, ahol 
azt egy gyakorlati szempont, az európai hatalmi egyensúly szükségessé 
tette. Az az összhang azonban, amely a rendezés alapelveinek 
tekintetében megmutatkozott a kongresszus résztvevői között, 
egyáltalán nem érvényesült a konkrét kérdésekben. Hamar kiderült, 
hogy egészen másként értelmezik a legitimitást vagy az európai 
egyensúly mibenlétét, s az is, hogy elveikhez csak akkor ragaszkodnak 
mereven, ha ez nagyhatalmi érdekeikkel megegyezik. A győztesek 
között ily módon kialakult ellentétek megnövelték a vesztes 
Franciaország , cselszövésben és árulásban megőszült" 
külügyminiszterének -— Talleyrand-nak - a mozgásterét. 

Az első problémát Oroszország jelentette. I. Sándor, aki magát a 
győzelem kivívásáért legnagyobb áldozatokat vállaló uralkodónak 
tekintette, azon a véleményen volt, hogy a rendezés csak Oroszország 
nagyarányú területi gyarapodásával képzelhető el. Ennek az igénynek 
meglehetősen súlyos nyomatékot adott az orosz csapatok nyugat- 
európai jelenléte. Azt az ellentmondást, amely ebben az esetben a 
dinasztikus hódítás joga és a cárizmus által is védelmezett legitimitás 
elve között volt, a következőképpen oldották fel: az a dinasztia, amely 
kitartott , Napóleon mellett, méltatlanná vált a dinasztikus 
törvényességre. Ez a megállapítás elsősorban a szász uralkodóházra 
vonatkozott, amelyet Napóleon emelt királyi rangra, s amelynek 
területeivel a cár a poroszokat kívánta kárpótolni -— a maga részéről 
ugyanis az egész történelmi Lengyelországra igényt tartott. Az 
osztrákok Galíciáért szintén a méltatlanná vált német fejedelmek 
rovására kaphattak volna kárpótlást. Az orosz elképzeléseket nemcsak 
a közvetlenül érintett Poroszország és Ausztria, hanem az európai 
egyensúly felett őrködő Anglia is ellenérzésekkel fogadta. Oroszország 


ugyanakkor nem kívánta a legyőzött Franciaország erőteljes 
korlátozását, itt ragaszkodott leginkább a legitimizmus elvéhez, és 
ellenezte a szomszéd államok megerősítését is. Úgy vélte ugyanis, 
hogy az erős Franciaország ellensúlyozhatja kellőképpen Angliát, a 
német széttagoltság fenntartása pedig kedvező az orosz térnyerés 
számára Közép-Európában. 

Az orosz követelésekkel szemben egységesen lépett fel Anglia, 
Poroszország és Ausztria, azzal a kéréssel fordulván a cárhoz, hogy 
mérsékelje lengyelországi követeléseit. A cár durva visszautasítására 
III. Frigyes Vilmos azonnal visszakozott, színre lépett azonban a 
helyzet alakulását feszült figyelemmel kísérő Talleyrand, aki rögtön 
észrevette a kedvező lehetőséget. Az ő javaslatára írták alá 1815 
januárjában a , bécsi titkos szerződés? néven ismert okmányt, amely 
Anglia, Ausztria és Franciaország katonai szövetségét jelentette az 
orosz cár terveinek meghiúsítására. 

A négy vezető hatalom titkos tanácskozásairól, a koalíciót szétfeszítő 
ellentétekről, Franciaország aktivizálódásáról a kongresszus többi 
résztvevője igen keveset, jobbára csak szállongó pletykákat tudott. 
Eközben egymást követték a bálok a császárváros fényes 
tánctermeiben, s a kortársak véleménye szerint ,a kongresszus egyre 
csak táncolt". Ezt a szüntelen vigalmat szakította meg 1815. március 
7-én Napóleon visszatérésének híre. A francia excsászár elhagyta 
száműzetésének helyét, Elba szigetét, partra szállt  Dél- 
Franciaországban, s mindössze három hétig tartó, diadalmenettel 
felérő út után, március 20-án megérkezett Párizsba. A vészhír azonnal 
helyreállította a nagyhatalmak megbomlott egységét, március 13-án 
deklarációjukban Napóleont mint a , világbéke feldúlóját" törvényen 
kívül helyezték, a hónap végén pedig létrejött a hetedik koalíció, s 
ennek 900 ezer katonája felsorakozott a francia határon. 

A háború kiújulása két terület sorsában azonnali megoldást hozott. 
Itáliában a korábbi viszonyok helyreállításának fő akadálya Murat 
volt, aki a lipcsei csata napján átállt az osztrákok oldalára, így 
megtarthatta Napóleontól nyert királyságát. A helyzet azonban sem a 
Bourbonok, sem az észak-itáliai területeket nagyhatalmi támogatással 
megszálló osztrákok számára nem volt elfogadható. Mikor azonban 
Bonaparte visszatérésének hírére a nápolyi király kikiáltotta Itália 
függetlenségét, és hadat üzent Ausztriának, a probléma gyorsan 
megoldódott. 

Május elejére Murat csapatai teljesen szétszóródtak, így a Habsburgok 
előtt szabaddá vált az út Közép-Itáliába, a Bourbonok előtt pedig 
Nápolyba. Német területen a , Német Nemzet Római Szent Birodalma" 
helyreállításának hívei álltak vitában azzal az angol elképzeléssel, 
miszerint a kis államok többségét Ausztria és Poroszország kebelezze 
be, megfelelő ellensúlyt biztosítva ezzel mind a francia, mind az orosz 


törekvésekkel szemben. Ezt a megoldást természetesen élesen 
ellenezte a cár, de aggódott Poroszország megnövekedése miatt 
Metternich is. Amikor azonban az excsászár katonái megjelentek a 
Rajna mentén, a katonaállítás fejében a kisebb német államok elérték 
önállóságuk szavatolását s a létrehozandó szövetség föderatív 
jellegének biztosítását. Ebben a szellemben született meg a Német 
Szövetség megalakításáról szóló megállapodás, amelyet az érintett 
államok képviselői 1815. június 8-án írtak alá. Ennek központi szerve 
a Szövetségi Gyűlés volt, amely az osztrák császár elnökletével 5 
királyság, 8 nagyhercegség, 9 hercegség, 13 fejedelemség és 4 szabad 
város küldötteit foglalta magában. 

A következő napon, június 9-én pedig először hét állam (Oroszország, 
Ausztria, Poroszország, Anglia, Svédország, Portugália és Bourbon- 
Franciaország) képviselői, majd sorban, egyenként a kisebb országok 
meghatalmazottai szentesítették aláírásaikkal és pecsétjeikkel a bécsi 
kongresszus záró jegyzőkönyvét, az Acte finale-t. A dokumentum 121 
cikkelyt tartalmazott, érvényessége - Törökország kivételével — 
valamennyi európai államra kiterjedt. A legtöbb intézkedésre 
elmondható, hogy a különböző előjelű nagyhatalmi törekvések 
metszéspontjában, kompromisszumként született. 

Ami a francia határ melletti területet illeti, az angol és orosz 
törekvések kiegyenlítődéseként, ütközőállamok láncolata jött létre az 
Északi-tengertől az Alpokig. Ide tartozott a Belgiummal megerősített 
Hollandia (Németalföldi Királyság), a rajnai tartományokat bekebelező 
Poroszország, s Genovával együtt a Szárd Királyság, majd néhány 
hónap múlva Svájc, melynek semleges státusát végre szavatolták. 
Feladatuk az esetlegesen megújuló francia hódító törekvések 
megakadályozása volt. Oroszország megkapta ugyan Lengyelország 
legnagyobb részét, nem tehette rá azonban a kezét Poroszország és 
Ausztria korábbi lengyel területeinek többségére. A kontinentális 
egyensúly szempontjából formalitás volt ugyan, de törvényesítették 
Anglia legújabb gyarmati szerzeményeit: Máltát, Helgolandot, Ceylont 
és Fokföldet. 

Poroszország és Ausztria visszakapták 1795 óta elveszített területeiket 
(Poroszország Poznant és Vesztfáliát, Ausztria pedig Lombardiát, 
Tirolt, Vorarlberget, Karintiát és Krajnát), a poroszok Varsóért és 
környékéért megszerezték Szászország felét és Pomerániát, valamint a 
rajnai tartományokat (Trier, Köln, Aachen és Berg). Ausztria pedig 
Belgiumért cserébe Itáliában talált kárpótlást, birtokába került 
Velence, Isztria és Trieszt, a közép-itáliai trónokra: Toscanába, 
Modenába és Pármába pedig Habsburg-leszármazottak kerültek. Az 
osztrák uralkodó emellett annektálhatta Dalmáciát és Salzburgot is. 

Az érintett területek tehát, a nemzeti hovatartozást teljesen figyelmen 
kívül hagyva, egyértelműen az elmúlt évszázad gyakorlatának 


megfelelően, dinasztikus osztozkodás tárgyai lettek. Igaz volt ez 
Norvégiára is, amelyet elvettek a franciák mellett mindvégig kitartó 
Dániától, és Svédországhoz csatoltak. Ahhoz a Svédországhoz, 
melynek trónján - a legitimizmus elvét ezúttal figyelmen kívül hagyva 
— elismerték a francia forradalom marsalljának, a Napóleont idejében 
cserbenhagyó Bernadotte-nak a dinasztiáját. 

A bécsi kongresszus az Acte finale mellett számtalan más okmányt is 
produkált, ezek közül sok vonatkozásban mindmáig érvényes a 
diplomáciai képviselők rangját szabályozó dokumentum. Ez a 
diplomaták egységes minősíthetősége érdekében rangokat állapított 
meg, s ezeket osztályokba sorolta, az első osztályba tartoztak pl. a 
nagykövetek (ambassadeur) és a pápai követek (nuntius). Az egyenlő 
beosztású diplomaták között az elsőbbséget a rangidő döntötte el. A 
diplomáciai rangok egyben a különböző országokban felállított 
képviseletek minősítését is jelentették. 

Az Acte finale rendelkezései megvalósulásának útjában már csak egy — 
és már nem is túlságosan jelentős —- akadály volt: Napóleon. A 
hazatérés diadalmámora hamarosan elcsendesedett, a párizsi tőzsde 
árfolyamesése jelezte, hogy a francia tulajdonos polgárság nem 
kívánja a vég nélküli háborúskodást, s terhesnek érzi maga felett a 
császárság gyámkodását. Az ingatag belpolitikai háttér mellett 
nyomasztó volt az ellenfél túlereje is, minden francia katonára négy 
szövetséges fegyveres jutott. 1815. június 18-án Waterloo mellett 
végleg lezárult Bonaparte csodálatos karrierje, lemondása után a távoli 
Szent Ilona-szigetére deportálták, ahonnan csak a holtteste került 
vissza Franciaországba. A második párizsi béke az elsőnél jóval 
szigorúbb feltételeket szabott a vesztesnek, mint az első. Elvesztette 
Saarlouis és Saarbrücken területét, valamint a maradék Savoyát, 700 
millió frank hadisarcot kellett fizetnie, és határmenti erődjeit öt évre 
idegen katonaság szállta meg. 

, Az oszthatatlan ... Háromság nevében! (...) 

I. A Szentírás azon pontjainak megfelelően, melyek minden embernek 
megparancsolják, 

hogy egymást testvéreknek tekintsék, a három szerződő uralkodó egy 
igaz és feloldhatatlan testvériség köteléke által egyesítve, magokat 
honfitársnak tekintvén, egymásnak minden alkalommal és minden 
helyen segítséget és támogatást fognak nyújtani; alattvalóikkal és 
hadseregeikkel szemben családapáknak tekintik magukat; és őket 
ugyanannak a testvériségnek a szellemében fogják kormányozni, 
melyek őket a vallás, a béke és igazság védelmére lelkesítik. 

(...)" 

A fenti szöveg abból a dokumentumból származik, amelyet 1815. 
szeptember 26-án írt alá Párizsban I. Sándor, I. Ferenc és III. Frigyes 
Vilmos, s amelyhez az angol királyon, a pápán és a török szultánon 


kívül minden európai uralkodó csatlakozott. Ezzel a , Szent 
Szövetséggel?" akarták megerősíteni, az örökkévalóság számára 
megőrizni a bécsi kongresszus rendelkezéseit. S bár az európai 
nemzetközi kapcsolatokat alapvetően nem ez, hanem az 1815. 
november 20-án aláírt orosz-osztrák-porosz-angol négyes szövetség 
határozta meg, a Szent Szövetség mégis egy egész korszak, s egy 


politikai berendezkedés névadója lett Európában. 
Az ipari forradalom 


Az ipari forradalom kifejezést először a francia szakírók használták 
az 1820-as években, akik a normandiai pamutipar gépesítésének 
jelentőségét úgy akarták emelni, hogy az 1789-es forradalomhoz 
hasonlították. Igazán közismertté azonban akkor vált, amikor 1884- 
ben megjelent Arnold Toynbee Lectures on the Industrial Revolution 
in England című műve. Megszületése pillanatától számosan vitatták 
helyességét, felhívva a figyelmet arra, hogy az általa jelölt gazdasági 
változás gyorsasága egyáltalán nem mérhető a társadalmi forradalmak 
gyorsaságához, hogy nem lehet pontosan meghatározni kezdetét és 
végét, hogy a hirtelenség nem jellemző a gazdasági folyamatokra 
általában, s hogy az ipari jelző figyelmen kívül hagyja a társadalmi és 
szellemi változásokat. Mindezen érvek ellenében azonban a kifejezés 
megragadt a közgondolkodásban, és mind a mai napig használjuk. 
Tisztában kell lenni azzal, hogy az ipari forradalomról szólva egy 
olyan folyamatot emlegetünk, amelynek gyökerei - gazdasági, 
társadalmi, szellemi és politikai feltételei — a messze múltba nyúlnak 
vissza, s amely igazából nem zárult le, hanem új és új 
, forradalmakban" él tovább (pl. tudományos-technikai, informatikai 
forradalom). A változás tehát semmiképpen nem volt gyors, de 
mindenesetre rendkívül mélyreható, s az emberi élet minden 
területére kiterjedt. Ha csak az ipar változásának lényegét akarjuk 
megragadni, azaz meg akarjuk különböztetni a ,modern" ipart a 
, Ppremoderntől", akkor a következő tényezőket kell figyelembe venni: 
a gépi meghajtású berendezések széles körű alkalmazása; új 
energiaforrások, főként ásványi eredetű fűtőanyagok alkalmazása; 
olyan anyagok általános használata, amelyek a természetben nem 
fordulnak elő; nagyvállalatok kialakulása a legtöbb iparágban. A gép 
szerszámokat mozgató mechanizmus, a gépekkel felszerelt üzem a 
gyár. Az ipari forradalom lényege pedig az volt, hogy a gépek 
alkalmazásával a , kezek felszabadultak". 

Előzményei 

Az ipari forradalom a 18. századi Angliában kezdődött, itt teremtődtek 
meg ugyanis azok a feltételek, amelyek a folyamat beindulásához 
szükségesek voltak. Az erőteljesebb iparosodás egyik legfontosabb 


feltétele a mezőgazdaság átalakulása, termelékenységének látványos 
fokozódása volt. Csak akkor szabadulhat fel az agrármunkaerő egy 
része a földeken végzett munka alól, ha a termelékenység növekedése 
lehetővé teszi a népesség ellátását. Ugyanakkor a viszonylag jómódú 
falusi lakosság piacot is jelent az iparcikkek számára. 

Az angol mezőgazdaság átalakulása, mint láttuk, már a 16. században 
megkezdődött a földek bekerítésével, a tőkés gazdálkodásra való 
áttéréssel, a farmergazdaságok kialakulásával, a szabad polgári 
földtulajdon uralkodóvá válásával. A kisebb gazdaságok tartós 
bérletek voltak, ritkán paraszti magántulajdont képeztek, s a család 
művelte a földet, a nagyobb birtokok a tőkés bérlők vagy az 
újnemesek kezén voltak, akik föld nélküli mezőgazdasági munkásokat 
alkalmaztak. A termelékenység növelése érdekében kísérleteztek új 
eljárásokkal, ezek közül a legfontosabb a vetésforgó volt, amely több 
előnnyel is járt. Egyrészt biztosította a föld termékenységének 
helyreállítását anélkül, hogy ugaron hagyott területek estek volna ki a 
művelés alól. Másrészt a  forgóban alkalmazott hüvelyesek 
változatosabb táplálkozást, a takarmánynövények pedig az istállózó 
állattartás kialakulását, több trágyát, húst, tejterméket, bőrt 
eredményeztek. Mindezek következtében a mezőgazdaságban dolgozó 
népesség aránya, amely a 18. század végén még 6090 volt, a 19. 
század elején 3690-ra, a század közepén pedig 2290-ra csökkent. 
Szintén igen korán, már a 17. században megkezdődött a gazdaság 
jogi és intézményi környezetének átalakulása. 1624-ben született 
meg a szabadalmi törvény, amely általában 14 évre biztosított 
védelmet egy találmánynak, lehetővé téve a feltaláló számára a 
jelentős haszonszerzést. Az oltalom letelte után a találmány azonban 
közkinccsé vált, ezzel elhárult az akadály tömeges alkalmazása elől. 
Az 1660-as restauráció, majd a , dicsőséges forradalom"? után gomba 
módra szaporodtak a banki tevékenységet űző vállalkozók. Az 1694- 
ben alapított Bank of England tevékenysége Londonra korlátozódott, 
ezért vidéken magánvállalkozók, nagykereskedők vagy ügyvédek 
láttak el bizonyos banki feladatokat; a vidéki bankok száma 1810-ben 
már kb. 800-ra tehető. Az a tény, hogy a királyság pénzügyeit 1689 
után szigorú parlamenti felügyelet alá helyezték, csökkentette az 
állami kölcsönök költségeit, s így tőkét szabadított fel a vállalkozások 
számára. 

Az erősen regresszív adórendszer (az adóteher nem követi a jövedelem 
növekedését) szintén kedvezett a tőkefelhalmozásnak. 

Anglia földrajzi fekvése ugyancsak előnyt jelentett az ipari 
forradalom kezdetén. Szigetország mivolta gyakorlatilag mentesítette 
az ország költséges védelmének kötelezettségétől, de ennél is nagyobb 
jelentősége volt az olcsó szállítási lehetőségnek. A hosszú tengerpart, a 
remek természetes kikötők, a jól hajózható folyók és az élelmes 


vállalkozók által épített csatornák nagy tömegű áru szállításának 
lebonyolítását tették lehetővé. A sziget bőségesen rendelkezett 
energiaforrásokkal, felhasználhatták a szél erejét, az erdők fái 
faszenet biztosítottak, utóbb a kőszén vált a legfontosabbá. Végül, de 
nem utolsósorban meg kell említeni az előfeltételek között India 
megszerzését, ami nyersanyagforrást biztosított és felvevőpiac volt. 
Mindezek ismeretében nem csodálható, hogy a , halmozottan előnyös 
helyzetű" Anglia lett az ipari forradalom szülőföldje, s innen terjedt át 
Európára, illetve a brit gyarmatokra és az Egyesült Államokba a 19. 
század első felében. 

A tudományos módszereket - különösen a megfigyelést és a 
kísérletezést — már a 17. század végén elkezdték gyakorlati célokra 
használni, bár nem mindig arattak sikert. A 18. századi technikai 
fejlődés egyik alapvető sajátossága, hogy a nagy újításokat nem 
tudósok, hanem mesteremberek, technikusok próbálkozásai hozták 
létre. Valóban — módszerüket leginkább a próba szerencse jellemezte, 
ugyanakkor ez az újító- és kísérletezőkedv áthatotta az egész 
társadalmat, még a hagyományosan  legbizalmatlanabb és 
legkonzervatívabb parasztságot is. Ebben a korszakban már elhárultak 
a találmányok kiötlésének és alkalmazásának külső akadályai, a 
feltaláló a maga hasznára, a maga munkájának megkönnyítésére 
vezethette be  újításait a gyakorlatban. A  manufaktúrák 
munkaszervezése -— a munkafolyamat apró mozzanatokra bontása — 
következtében egyszerű, könnyen , gépesíthető" lépésekben készültek 
a termékek. A 18. század emberei lelkesedtek az élőlényeket utánzó 
automatákért. Nem véletlenül ennek a kornak a szülötte Kempelen 
Farkas sakkautomatája vagy a francia Vaucanson mozogni, hápogni, 
enni képes, több mint ezer alkatrészből álló kacsája. Ez azonban csak 
szórakozás volt, a következő lépésben a bonyolult szerkezetek már 
hasznos munkát végeztek. 

Az ipari forradalom folyamata 

A népesség növekedése közvetlen hatással van azon gazdasági ágak 
termelésének növekedésére, amelyek alapvető megélhetési igényeket 
elégítenek ki, azaz amelyek termékeit a lakosság vásárolja meg. Az 
élelmiszer mellett ide tartoznak a ruházati cikkek, így nem véletlen, 
hogy az első technikai újítások éppen a textiliparban - ezen belül is a 
viszonylag új, ezért kevesebb korlátozó törvénnyel sújtott 
pamutiparban - jelentek meg. Nem volt mellékes szempont, hogy ez 
az iparág viszonylag kicsi tőke befektetésével is jól működtethető volt. 
Az első sikerek az 1730-as években születtek, ekkor még nem gépeket 
alkottak, hanem a korábbi eszközöket tökéletesítő kisebb ötleteket 
valósítottak meg a feltalálók. A fonás és a szövés munkáját 
megkönnyítő, a termelés mennyiségét növelő találmányok kölcsönösen 
hatottak egymásra, a meggyorsult szövés fonaléhséget eredményezett, 

a fonás korszerűsítése pedig a feldolgozás sebessége iránti igényt 
növelte. Mindez hatott a pamutfeldolgozás más területeire is 
(fehérítés, festés), a pamutárak nagymértékű csökkenése pedig 
befolyással volt a gyapjú- és leniparra is. A fokozódó nyersanyagigény 
következtében kezdődött meg a Karibiszigeteken és az új-angliai 
gyarmatok déli részén a rabszolgamunkán alapuló ültetvényes 
gyapottermelés. A pamutipar az angol ipari forradalom húzóágazata 
lett. Versenytárs nélküli olcsó áraival biztos piacokra talált Európában, 
Latin-Amerikában, de Indiában is, melynek hagyományos helyi 
textilipara éppen az angol áruk dömpingje miatt sorvadt el. 

A gazdaság és a népesség növekedése fokozta az energiaigényt. A fa és 
a faszén, az emberi és állati erő, a víz és a szél energiája már nem 
bizonyult elegendőnek, olyan erőforrásra volt szükség, amely 
független a természeti viszonyoktól, bárhol alkalmazható és kielégíti a 
megnövekedett szükségletet. Ennek következménye lett, hogy a 
korábban is ismert, s a bányászatban már gyakorlatilag is alkalmazott 
gőzenergia hasznosításán kezdtek töprengeni a feltalálók. A korábbi, 
igen alacsony hatásfokú és gyakorta felrobbanó szerkezetek 
tökéletesítésével jutott el 1769-ben a glasgow-i egyetem 
laboratóriumának technikusa -— James Watt - az első, már valóban 
működőképes gőzgéphez, amelyet később ő maga számos ötlettel 
tökéletesített. A közel 590-os hatásfokú, egyenletes forgómozgást 
létrehozó masinák alkalmazási köre egyre bővült, az első, közvetlenül 
gőzgéppel működtetett fonoda 1785-ben nyílt meg. 

A vasfelhasználás is egyre nőtt. Ebben természetesen továbbra is 
szerepe volt a hadiiparnak, de mindinkább vasat igényelt a textilipar 
is. A korábban fából készült gépek és faszerkezetű üzemcsarnokok 
tűzveszélyessége arra sarkallta a tulajdonosokat, hogy amit lehet, 
vasból készíttessenek. A vaskohászat fejlődése egyébként már a 18. 
század elején megindult, amikor a mind nehezebben beszerezhető, s 
ezért egyre drágább faszén helyett a szénből előállított kokszot 
kezdték alkalmazni a kohókban. Ezzel a kohászat függetlenedett a 
fakitermeléstől, a vasfeldolgozás új központjai a szénbányák mellé 
települtek. A fémből készült gépek iránti igény a fémfeldolgozás 
módszereit finomította, egyre pontosabb és nagyobb teljesítményű 
szerszámgépekre volt szükség, s már a 18. század végén megindult a 
gépek gépekkel való előállítása. A nyersanyagban - elsősorban 
szénben és vasércben - gazdag területek váltak a legfontosabb 
iparvidékekké, fokozódott a már ismert bányák kiaknázása, és 
megindult az új lelőhelyek feltárását célzó tudományos és műszaki 
kutatás is. 

Mindez egyrészt megnövelte az áruszállítással kapcsolatos gyorsasági 
és takarékossági igényeket, másrészt ötleteket adott a probléma 
megoldásához. A gőzgép alkalmazása a 19. század első két 


évtizedében forradalmasította a közlekedést és a szállítást. Először a 
hajókon alkalmazták sikerrel az új energiaforrást, majd a bányákban 
régóta alkalmazott sínpályák és a gőzmozdony kombinációjából 
megszületett a vasút. 

A 19. század első felében a korábban szórakoztató látványosságnak 
tekintett elektromos jelenségek vizsgálatát átemelték a tudományos 
laboratóriumi kutatások területére. Ennek a korszaknak a felismerései 
még nem jutottak el a közvetlen ipari hasznosítás szintjére, de 
megalapozták a következő korszak eredményeit. Az elektromos áram 
praktikus felhasználását ebben az időszakban egyedül a Morse-féle 
elektromos távíró jelentette. A kommunikáció terén emellett lényeges 
újítás volt a papírgyártó gépsor és a hengeres sajtó feltalálása 1800 
körül, amelyet először a londoni Times használt. A litográfia 
(kőnyomat) és a fotográfia (fénykép) a képek sokszorosításának 
költségeit csökkentette. Az egységes postai díjszabás és az előzetes 
bérmentesítés bevezetése megnövelte a postai küldemények forgalmát. 
A közlekedésben és a hírközlésben bekövetkezett változások nyomán a 
távolságok lerövidültek, a Föld a szó átvitt értelmében , zsugorodni" 
kezdett. 

A gazdasági változások jogi alapjai 

Mint láttuk, a jogi feltételek Angliában már korán megteremtődtek a 
gazdaság kibontakozásához. A kontinensen ezzel szemben a régi, 
elavult intézmények megcsontosodtak, s olyan mértékben álltak 
szemben a változásokkal, hogy békés átmenetre nem igazán volt 
lehetőség. A döntő fordulatot a francia forradalom hozta meg az 
ancien régime lerombolásával, s azzal a racionálisabb jogrendszerrel, 
ami végső formáját a Code Napoleonban nyerte el. 

A forradalom megteremtette a földmagántulajdont, eltörölte a belső 
vámokat és illetékeket, felszámolta a céheket, monopóliumokat, 
privilegizált vállalatokat. Az önkényes adókat ésszerű és egységes 
adórendszer váltotta fel, és betiltották mind a munkavállalók, mind a 
munkaadók szervezeteit, szövetkezéseit. A napóleoni törvényhozás 
azután a forradalom vívmányait ötvözte össze a több évszázados 
szokásokkal és hagyományokkal, kompromisszumot teremtve így a 
helyi igényekhez igazított római jog és a forradalmi jog között. Az 
1804-ben megjelent Code civile abszolút szent és sérthetetlen jognak 
tekinti a magántulajdont, törvényesíti az adásvétel szabadságát, és az 
érvényes szerződéseket a törvény erejével ruházza fel. Elismeri a 
váltót, illetve a kereskedelmi értékpapír egyéb formáit, és engedélyezi 
a kamatra való pénzkölcsönzést. Az 1807-ben kihirdetett Code de 
Commerce pedig az első olyan törvénykönyv, ami átfogóan 
szabályozza az üzleti vállalkozás formáit. A franciák természetesen 
mindezeket a törvényeket magukkal vitték az általuk meghódított 
területekre (pl. Belgium, Rajna-vidék, Itália, Észak-Németország stb.), 


hatásuk azonban más, közvetlenül francia uralom alá nem került 
vidékeken is érződött (pl. Poroszország). 

Az iparosítás következményei 

A demográfiai változások 

A népesség gyorsan növekedett az iparosítás korai szakaszában, de 
valószínűleg nem köthető egyedül a gazdasági változásokhoz, hanem 
általános európai jelenségről volt szó. Valamelyest növekedett a 
születések száma, mivel az ipari munkalehetőség fiatalabb korban 
tette lehetővé az önálló háztartások kialakítását, ám a döntő tényező 
az átlagos életkor növekedése, s főként a gyermekhalandóság 
csökkenése volt. A mezőgazdaság fejlődése mind több ember ellátását 
biztosította, nőtt az  élelmiszer-kínálat, egészségesebb lett a 
táplálkozás. Általában véve sokat fejlődött a személyi higiénia, a 18. 
század második felében megkétszereződött a szappantermelés, és az 
olcsó, könnyen kezelhető pamutszövetek is sokat javítottak az 
általános tisztasági mércéken. Fejlődött az orvostudomány, 1798-tól 
alkalmazták az egyik legsúlyosabb járványos betegség, a himlő ellen 
Edward Jenner védőoltását. 

A növekedés mellett a népesség mozgása, a migráció volt a 
legjellemzőbb vonása az ipari forradalom kora demográfiai 
változásainak. Egyik alapvető mozgási irány a gyorsabban szaporodó 
mezőgazdasági népesség feleslegének városokba áramlása, a másik az 
önkéntes vagy erőszakolt kivándorlás Észak-Amerikába, majd a század 
végétől Ausztráliába. A tengeren túl jobb megélhetési lehetőséget, az 
aranylázak idején gyors meggazdagodást kerestek, esetleg vallási vagy 
nemzeti elnyomatás miatt menekültek oda. A deportáltak 
fizetésképtelen adósok vagy bűnözők voltak. 

Az ipari forradalom korában létrejött új város, de még az a település 
is, amelynek volt középkori előzménye, teljesen új képet mutatott. 
Nem épült városfal, ha volt, akkor lebontották, beépítették. Funkció 
szerint elkülönült városnegyedek jöttek létre. Az üzleti és hivatali 
központ a munkaidő alatt élt csak, este és éjszaka kihalt volt (pl. a 
City). A jómódúak az elegáns negyedekben, a belvárosi sugárutak 
palotáiban vagy a zöldövezet villáiban laktak; itt kezdődött meg 
először a csatornázás és a közvilágítás kialakítása. Az ipari negyed a 
nagyvárosok peremén alakult ki, a sűrű füstöt eregető gyárak mellett 
jöttek létre a munkásnegyedek, hiszen tömegközlekedés még nem volt, 
munkahely és lakóhely nem eshetett távol egymástól. A városok ezen 
részei mutatták a legelborzasztóbb képet. Ütött-kopott hatalmas 
bérkaszárnyák vagy nyomorúságos viskók adtak fedelet az itt élőknek, 
nem volt folyóvíz, csatornázás és mellékhelyiség. A zsúfolt, apró 
lakásokban gyakori volt a járvány, magas a csecsemőhalandóság, a 
munkahelyi balesetek következtében sokan megrokkantak, általában 
alacsony volt a születéskor várható élettartam. 


A gépi nagyipar -— különösen a bányászatban, a gépgyártásban és a 
textiliparban - óriási munkáskoncentrációt eredményezett. A 
gyárakban gyakran több ezer ember munkáját hangolták össze. Ahol 
lehetett, és nagyon sok helyen lehetett, ott női vagy gyermekmunkát 
alkalmaztak, az utóbbi szűkebb munkahelyeken (pl. bányákban) 
kifejezetten ideális volt. Természetesen bérük elmaradt a férfiakétól. 
Minden ipari munkás helyzete hasonlított azonban abban, hogy a 
munka folyamatosan intenzív, monoton és igen hosszú volt, a 
munkaidő általában napi 12-14 órát tett ki. Nem volt szabadság, 
betegség, rokkantság vagy öregség esetén a megélhetés -— nem lévén 
társadalombiztosítás — szinte lehetetlenné vált. A munkaképtelen 
öregeket, az éhhalál szélére jutott családokat és az elárvult 
gyermekeket fogadták be a Dickens megrázó leírásaiból ismert 
dologházak. A bérek alacsonyak voltak, s csak hosszú idő átlagában 
emelkedtek, általában a 19. század közepéig csak a munkaerő 
reprodukálására elegendő fizetést kaptak a munkások, így nem tudtak 
tartalékokat képezni. Amikor válságok idején csökkentek a bérek, az 
ebből élők rendkívül súlyos helyzetbe kerültek. Mivel a munkák 
többsége nem igényelt szakértelmet, a munkást könnyen lehetett 
pótolni a kapunál ácsorgó munkanélküliek közül bárkivel. Ha tehát 
valaki elégedetlen volt bérével vagy munkakörülményeivel, s 
különösen ha ennek hangot is adott, pillanatok alatt az utcán találta 
magát. 

A nagyvárosi élet gyökeresen új helyzeteket, jelenségeket produkált, s 
ezek hatással voltak a kor emberének lelki egészségére is. A 
nyomasztó környezetben, a körülötte nyüzsgő sok ezer ember között 
ijesztővé vált a nagyvárosi ember magányossága. Kiszakadt a falu 
patriarchális közösségéből, ahol mindenki ismert mindenkit, ahol 
természetes volt (mindmáig az), hogy ismeretlen emberek köszöntik 
egymást, s ahol mindig lehetett valakinek a segítségére számítani. A 
kiszolgáltatottság érzése s a közösség erkölcsi kontrolljának hiánya 
gyakran terelte a talajt vesztett embereket az alkoholizmus, a szexuális 
szabadosság, a prostitúció vagy a nagyvárosi bűnözés felé. Kezdetben 
a keresztény egyházak sem találtak utat a  pauperizálódó 
(elnyomorodó) városi tömegek felé. 

Megfelelő adatok hiányában nem lehet eldönteni, hogy az angol 
munkásság elnyomorodása általános volt-e a 18. század második fele 
és a 19. század közepe közé eső időszakban, vagy ez csak bizonyos 
szakmákra és időszakokra volt jellemző. Az igen valószínű, hogy a 
dolgozók életszínvonala általában ebben a száz évben is emelkedett 
valamelyest, bár egyes csoportok lecsúszása is kétségtelen. 
Ugyanakkor azonban sokkal nagyobbá váltak a járadékból, 
részvényekből, vállalkozói profitból (haszonból) eredő jövedelmek, így 

a már a korszakunk előtt meglévő anyagi egyenlőtlenségek az 


időszak végére megnövekedtek. 

Osztályok és , osztályharc?" 

Az ancien régime Európájának társadalmát lényegében három rend 
alkotta, amelyek elkülönülése részben hivatás, részben származás 
szerint történt meg a középkor folyamán. A modern 19. századi 
társadalomelemzők ezt a felosztást némiképpen módosították az 
osztály fogalmának bevezetésével, amely a besorolásnál a származás, 
foglalkozás, tulajdon, szaktudás, személyes kapcsolatok stb. egész 
rendszerét figyelembe vette. Egy osztályba az azonos társadalmi- 
gazdasági helyzetű egyének tartoznak, akiket közös érdek mozgat és 
közös kulturális vonások jellemeznek. Ennek megfelelően az ancien 
régime csúcsán a földbirtokos uralkodó osztály állt, alattuk a felső 
(nagykereskedők, magas rangú állami tisztviselők, ügyvédek stb.) és 
az alsó (kézművesek, iparosok, kiskereskedők, független kisbirtokosok 
stb.) középosztály helyezkedett el. Legalulra szorultak a parasztok, a 
bedolgozói rendszer munkásai és a mezőgazdasági bérmunkások, 
akiknek a többsége szegény vagy nincstelen volt. 

A kettős - a gazdasági és társadalmi — forradalom kora új osztályok 
születését eredményezte, illetve megváltoztatta az egyének helyét a 
társadalmi hierarchiában. A korábban túlnyomó többségű parasztság 
aránya (főleg az iparosodott régiókban) drasztikusan csökkent, s mivel 
elszigetelten, — tradicionális kötöttségek között éltek, legfőbb 
kívánságuk a földszerzés volt, és szélesebb társadalmi mozgalmakban 
csak szórványosan vettek részt. A földbirtokos osztály 1815 után is 
megőrizte társadalmi presztízsét és politikai hatalmát, vezető 
pozícióját azonban egyre nagyobb kihívás érte a gyorsan előretörő 
középosztály részéről, amelynek a század közepére számos európai 
országban sikerült bekerülni a hatalomba. A kor sikerembere, a 
gazdagodó tőkés vállalkozó mentalitása a protestáns etikán alapult, a 
szorgalmas munkát és a gyarapodást az isteni akarattal összhangban 
lévőnek tekintette, magára, a saját kényelmére keveset költött, 
vállalkozása a szerény kezdetektől a haszon szinte maradéktalan 
visszaforgatásával növekedett naggyá. Erre kényszerítette egyébként a 
kíméletlen piaci verseny is. A szegénységet nem szánalommal 
szemlélték, hanem fölényérzettel; ahol mindenki előtt nyitva az út a 
gazdagodás felé, ott a sikertelen akaratgyenge, ostoba vagy lusta lehet 
csak. 

A 19. század elején a munkások és alkalmazottak köre a népesség 
jelentéktelen kisebbsége volt, amely azonban az iparosodás 
terjedésével számbeli fölénybe került. Nem beszélhetünk azonban , a" 
munkásosztályról, hiszen közöttük sokféle szint és igen nagy 
különbségek vannak. Még a tulajdonképpeni gyári munkásság 
soraiban is van szakmánkénti, illetve szakképzettség szerinti 
elkülönültség, egyes szakmunkások (pl.  kéziszövők) tudása 


leértékelődött, míg másokénak (pl. ács, kőműves, gépszerelő, gépíró 
stb.) a jelentősége nőtt. Közös jellemzőjük mindössze annyi, hogy 
létfenntartásuk érdekében kénytelenek voltak napi vagy havi bérért 
eladni munkaerejüket. 

Nyomorúságos helyzetében a munkásság már igen korán kifejezte 
ellenállását a rendszerrel szemben. Első tiltakozó mozgalmai esetiek, 
szűk körűek, szervezetlenek, ösztönösek és - éppen ezért -— 
eredménytelenek — voltak. Tipikus eseménye volt a korai 
munkásmozgalomnak a géprombolás, amelyet az a közvetlen 
tapasztalat mozgatott, hogy a gép veszi el az embertől a munkát, s 
ezzel a megélhetést. A géprombolókat egy mondai alakról (Ludd 
tábornokról) ludditáknak nevezték. Ugyancsak ösztönös 
megmozdulásnak számítottak a korai fegyveres felkelések, ilyenre 
került sor 1831-ben és "34-ben Lyonban, 1844-ben pedig Sziléziában. 
Mindkét helyen a szövőipar terjedése miatt munkájukat vesztett 
takácsok fogtak fegyvert. A legképzettebb szakmák munkásai ismerték 
fel először a szervezettség előnyeit. A legtipikusabb forma, a 
szakszervezet az önsegélyező egyletekből fejlődött ki annak a 
felismerésnek a nyomán, hogy szervezett, egységes fellépéssel 
kényszeríteni lehet a munkáltatót a bérek emelésére, a 
munkakörülmények javítására vagy más előnyök biztosítására. A 19. 
század első felében a szakszervezetek még gyöngék és általában rövid 
életűek voltak, az államhatalom kezdetben mindenhol tiltotta 
működésüket. A leghamarabb, 1824-25-től Angliában biztosítottak 
korlátozott szervezkedési jogot a munkásoknak. 

Az első politikai célú szervezetet is a brit munkások hozták létre a "30- 
as években. A chartista mozgalom, melynek sajtója az Észak 
Csillaga volt, nevét arról a jogbiztosító alkotmányról (charter) kapta, 
amely politikai jogokat kívánt adni azoknak, akik azzal nem 
rendelkeztek,  pl.: általános választójogot, titkos szavazást, 
választhatóságot mindenki számára, fizetést a parlament tagjainak, 
hogy vagyontalanok is lehessenek képviselők, valamint egyenlő 
lélekszámú választókörzeteket. A chartisták kívánságaikat kérvény 
formájában, támogató aláírásokkal (összesen kb. 10 millió) háromszor 
terjesztették a parlament elé, amely azonban minden alkalommal -— 
1842-ben, "44-ben és "47-ben is -— elutasította azokat. A szervezett 
mozgalmak Angliában, látszólagos eredménytelenségük ellenére, a 
"40-es évek elején szerepet játszottak a munkásvédő törvények 
megszületésében. 

Oktatás és írásbeliség 

Végül, de nem utolsósorban meg kell említeni az iparosítás hatását az 
oktatás és az írásbeliség kiterjedésében. Az erre vonatkozó adatok 
szoros összefüggést mutatnak az iparosodás szintjeivel és ütemével. A 
19. század előtt államilag fenntartott oktatási intézmények nem 


nagyon léteztek. A jómódú gyermekeket házitanítók oktatták, az 
egyházak és a jótékonysági intézmények iskolái a népesség 
töredékének nyújtottak csak ismeretszerzési lehetőséget. A dolgozók 
számára az írni-olvasni tudást feleslegesnek, sőt sokan károsnak is 
tartották, technikai ismereteket inaskodással lehetett szerezni, a 
közép- és felsőfokú oktatás az előkelő gyermekeknek, illetve a papság 
ambiciózus tagjainak volt fenntartva. Néhány kivételtől eltekintve az 
ősi egyetemek már nem tartoztak a tudományos haladás élvonalába, 
klasszikus tananyagukkal elsősorban hivatalnokokat képeztek. 

A közpénzekből fenntartott ingyenes oktatás eszméje a francia 
forradalomban született meg, de az 1840-es évekig semmilyen 
gyakorlati következménnyel nem járt. A másik oktatási újdonság 
azonban, a specializált szaktudományi és mérnökképző iskola (pl. az 
École Polytechnigue) például szolgált Nagy-Britannia kivételével az 
egész kontinensen, sőt ÉszakAmerikában is. Az alapfokú képzés 
biztosítását a tanoncok számára egy sor országban már a század első 
felében törvény írta elő a munkáltatóknak, betartását azonban sehol 
nem ellenőrizték. Széles körben általánossá és kötelezővé az elemi 
oktatás csak a század második felében vált. 


A kettős forradalom hatása a politikai gondolkodásra 


A 19. század első felét a kettős forradalom korának is szokták 
nevezni az ekkor lezajlott hatalmas gazdasági (az ipari forradalom) és 
társadalmi (a felvilágosodás és a francia forradalom) változások miatt. 
Ezek a változások természetesen nagymértékben befolyásolták a 
közgondolkodást, a gazdaságelméletet és -politikát, valamint a 
politikai filozófiát. Az átalakult gondolkodásban részben vadonatúj 
eszmék jelentek meg, részben már korábban ismert nézetek öltöttek új 
formát vagy teljesedtek ki. 

A konzervativizmus 

Ennek az eszmének a bírálói gyakran túlzott leegyszerűsítéssel úgy 
vélekednek, hogy ez nem több, mint a , tehetősek" többé-kevésbé 
sikeres próbálkozása privilegizált helyzetük megvédésére a 
, nincstelenekkel" szemben. Valójában a konzervativizmus híveinek 
alapvető meggyőződése szerint az emberi létezést olyan feszültségek 
jellemzik, amelyek politikai cselekvéssel mérsékelhetők ugyan, de nem 
küszöbölhetők ki teljesen. Ennek megfelelően ez a politikai filozófia a 
francia forradalom meggyőződésével, illetve általában minden olyan 
gondolkodással szemben áll, amely szerint a rossz és a szenvedés 
elsődlegesen nem az emberi állapotban gyökeredzik, hanem a 
társadalom szerkezetében. Szemben áll tehát azzal a felfogással, hogy 
a társadalom átfogó megváltoztatásával elképzelhető az ember 
felszabadítása. A konzervatív gondolkodó szerint a bölcsesség nem a 


rossz és a szenvedés eltörlésére irányuló grandiózus utópiában, hanem 
a hatásuk korlátozására irányuló szerény javaslatok kidolgozásában 
áll. Az állam, a társadalom, a jog, a kultúra a maguk történelmi 
sokféleségében szerves képződmények, s ezek eszmék, elméletek és 
alkotmányok szerint nem változtathatók meg mesterségesen. 

A konzervativizmus szerint a politika korlátozott tevékenység, lényege 
a kompromisszumkeresés, az egyensúlyozás és a mérséklet. A 
korlátozott politizálást a konzervativizmus atyja, Edmund Burke 
(1729-97) szerint a következő feltételek biztosítják: a joguralom, a 
független bírói testület, a magántulajdon és végül olyan külpolitika, 
amely a hatalmi egyensúly fenntartására törekszik. Elutasítja az 
emberi egyéniség elvont felfogását, a társadalmi szerződés gondolatát, 
az utilitarizmust (haszonelvűség) és a fejlődésbe vetett hitet is. A 
konzervatív . gondolkodók elvetették a  fÍrancia forradalom 
fanatizmusát, amely a politikát a konfliktusok összebékítésére irányuló 
korlátozott cselekvésből egy minden rossz ellen irányuló keresztes 
háborúvá változtatta. Azt hangoztatták, hogy a szokás és a hagyomány 
megvetése aláássa az önkéntes társadalmi kötelékeket, s ezek nélkül a 
társadalom csak erőszakkal tartható össze. Bírálták azt a korlátlan 
optimizmust, amely szerint az emberi akarat képes az emberi sorsot 
bármilyen irányban megváltoztatni, s  naivitásnak tartották a 
népszuverenitásba vetett korlátlan hitet. 

A liberalizmus 

A politikai filozófiák közül a korszak leginkább meghatározó 
eszmerendszere a liberalizmus, magyarul a szabadelvűség volt, azaz 
egészen pontosan ennek a politikai bölcseletnek a modern változata. 
(Liberális eszmék már a klasszikus ókor filozófiájában megjelentek.) A 
modern liberalizmus leglényegesebb vonása a politika és a politikai 
tekintély megkérdőjelezése. Ez azonban nem jelenti a magánéletbe 
való  visszahúzódást, a politikai passzivitást, sőt: a modern 
liberalizmus tevékeny, reformokra kész. Álláspontja szerint az ember 
természetes állapota a szabadság, és nincsenek olyan egyének vagy 
csoportok, amelyek természetes vagy természetfeletti jog alapján 
uralkodhatnának. A kormányzat legitim (törvényes) jogai arra 
korlátozódnak, hogy biztosítsák minden életforma természetes 
feltételeit. A liberális gondolkodás az értelem haladásában bízva az 
egyéni szabadság megvalósítását tűzte ki maga elé, s ez alatt a 
következőket érti: az alapvető, avagy emberi jogok által oltalmazott 
szabadságot (vallás-, sajtó-és véleményszabadság, jogegyenlőség, ez 
azonban nem tulajdon- és művelődési egyenlőség), az alkotmányos 
államot, amely hatalmát megosztva, az alkotmány (konstitúció) 
alapján gyakorolja, mint jogállam védelmezi polgárait, és lemond a 
hatalmi politikáról. A politikailag nagykorú állampolgárok részt 

vesznek az államhatalomban a parlamentbe történő képviselő- 


választás útján, a parlament az alkotmánnyal összhangban 
törvényeket hoz és ellenőrzi a kormányt. Végül pedig ide tartozik a 
gazdasági szabadság megvalósítása, az iparűzés, a kereskedés, a 
vállalkozás, az egyesülés, a versengés és a költözködés szabadsága. 

A modern liberalizmus gyökerei legtisztábban az 1688-89-es angol 
, dicsőséges forradalom" gondolkodásában és politikai törekvéseiben 
ismerhetők fel. Az ekkor megfogalmazott alkotmányosság, vallási 
tolerancia és kereskedelmi szabadság a 18. században mércévé vált 
Európa és Amerika liberálisai számára. Az angolok ellen harcoló, 
republikánus (köztársasági) érzületű amerikai gyarmatállamok Locke 
Függetlenségi Nyilatkozat megfogalmazta: ,Mi a következő 
igazságokat maguktól értetődőknek tartjuk: minden ember egyenlőnek 
teremtetett, nekik a Teremtő bizonyos el nem idegeníthető jogokat 
adott, melyek közé tartoznak egyebek között az élet, a szabadság, a 
boldogságra törekvés, ezen jogok biztosítására kormányok vannak, 
melyek az őket megillető hatalmat a kormányzottak beleegyezéséből 
származtatják, a népnek joga van arra, hogy ha egy kormányforma 
erre a célra veszedelmes, azt megváltoztassa, megszüntesse és újat 
állítson föl, mely oly módon legyen berendezve, hogy minden 
valószínűség szerint a népek biztonsága és jóléte gyarapodjék." A 
francia forradalomban a liberális elvek mellett már megjelentek a 
demokrácia, a nacionalizmus és a szocializmus eszményei is, gyakran 
mint a liberalizmus riválisai. Ugyanakkor a szabadságfogalom 
legismertebb meghatározását az 1789-es Emberi és Polgári Jogok 
Nyilatkozata fogalmazta meg a következőképpen: , Minden ember 
szabadnak és jogokban egyenlőnek születik és marad .... Minden 
politikai társulás célja az ember természetes és elévülhetetlen jogainak 
megőrzése. E jogok: a szabadság, a tulajdon, a biztonság és az 
elnyomással szembeni ellenállás. .... A szabadság annyit jelent, hogy 
mindent szabad, ami másnak nem árt. Az egyes ember természetes 
jogainak gyakorlása tehát más korlátokba nem ütközhetik, mint 
azokba, amelyek a társadalom többi tagja számára ugyane jogok 
élvezetét biztosítják; ...." A 19. század folyamán azután a liberális 
forradalmak nacionalista vagy demokratikus mozgalmakkal 
szövetségben zajlottak le, s a század liberális gondolkodói, mint pl. 
Alexis de Tocgueville (1805-59, fő műve: A demokrácia Amerikában) 
vagy John Stuart Mill (1806-73, fő műve: A szabadságról) azzal a 
kérdéssel foglalkoztak, hogy hogyan egyeztethető össze a szabadsággal 
a demokrácia vagy az egyetemes emberi jogokkal valamely nemzet 
iránti lojalitás (hűség). 

A nacionalizmus 

Az ipari forradalom és urbanizáció eredményeként Európában 
hatalmas gazdasági egységek kovácsolódtak össze, amelyek további 


fejlődését súlyosan gátolta a politikai szétforgácsoltság, a kisállami lét 
vagy ezzel ellenkezőleg, a birodalomba kényszerítettség, amely a 
dinasztikus elv alapján történt. A gazdasági egységekké integrálódott 
területek lakossága a nyelv, a kultúra és a történelmi tradíciók 
közössége alapján politikai közösséggé vált, létrejött a polgári 
nemzet. Maga a nemzet fogalom nem volt új, a középkor is ismerte, a 
vallás mellett a hazafiság számított a legfontosabb tudati tényezőnek. 
Ám míg a középkori nemzet csak a nemességet ölelte magába, addig 
az új, a felvilágosodás, a francia forradalom és a romantika hatására 
született , natio?" eszméjébe beletartoztak a közrendűek is. Az együvé 
tartozásnak nem a közösen birtokolt kiváltságok összessége, hanem a 
nyelvi összetartozás és a történelmi múlt közössége lett az alapja. 

A 19. század első negyedében Európa közepén széles körű mozgalom 
bontakozott ki, amelynek célja a nemzeti nyelv ápolása és a dicső 
történelmi múlt feltárása volt. Ennek az alapvetően békés és defenzív 
(védekező jellegű) nemzeti mozgalomnak a helyét a "40-es években 
egy offenzív (támadó), területi igénnyel is fellépő eszme, a 
nacionalizmus foglalta el, amelynek képviselői már nem költők, 
nyelvészek és történettudósok, hanem politikusok voltak, és nem 
nyelvi egyenjogúságról, hanem független, egységes és szabad 
államokról beszéltek. A nacionalizmus mindig szeparatista, ha a 
nemzet valamely nála nagyobb állami egység határai között él, illetve 
az államhatárok újrarajzolását követeli akkor, ha a nemzet több állam 
határán is túlnyúló egységet alkot. Ez a program megjelent a 
legkülönfélébb politikai irányzatokban, s a nemzetközi politika 
szintjén a fennálló viszonyok gyökeres újjáalakítását helyezte 
kilátásba. Ehhez a változáshoz képest a napóleoni terjeszkedés által 
létrejött rövid életű átalakulás csekélységnek tűnt, s általában véve a 
dinasztikus kor Európájának végveszedelmét jelentette. 

A romantika 

A kifejezés tartalmának lényege a következő: hit abban, hogy a 
művészet lényeges szerepet játszik az ember életében, s egyben 
mintául is szolgál minden kulturális és társadalmi jelenség 
megértéséhez. Alapjait rendszeres formában először a 18. századi 
Németországban foglalták össze. Lázadás volt ez a kor racionalizmusa 
és neoklasszicista esztétikája ellen, hívei elvetették a klasszikus 
szabályokat, a tiszta műformákat, s ezzel szemben az eredetiséget, a 
művész képzelőerejét és az irracionalitást helyezték az alkotási 
folyamat középpontjába. Alapvető kategóriái az individualitás, a 
sokféleség és az organikus egység voltak: a művészeteket, sőt, az egész 
életet, annak minden megnyilvánulását ezen kategóriák szerint kell 
értelmezni.  Filozófiájában az ember és a természet szorosan 
összetartozott, egy élő világegyetem szervesen összefüggő részeit 
alkotta, ezzel a felvilágosodás elemző, szétválasztó, az egészet 


feldaraboló szemléletével fordult szembe. 

Ugyanezen az alapon álltak szemben a klasszikus politikai 
gazdaságtannal, mivel az szerintük a gazdasági élet emberi dimenzióit 
a pénzügyek sémáira szűkítette. Bírálták a liberálisok és a demokraták 
szerződéseken alapuló politikai kötelezettségekről vallott felfogását. 
Az egyediség és egyéniség, valamint a hagyományok tisztelete 
álláspontjáról kifogásolták a bürokratikus racionalizálást, a jogi 
egységesítést, és különösen az egyenlő politikai jogok követelését, 
mivel az szerintük az emberi természet tévesen uniformizált felfogásán 
alapult. Sok esetben a középkor világát tekintették idealizált 
mércének, s politikai eszmeként a romantika a történetiségre helyezte 
a fő hangsúlyt. 

Mindezek alapján úgy tűnik, hogy a romantika azonos a 
modernizmus elleni lázadással, a konzervativizmussal, a reakcióval. A 
tényleges politikai elkötelezettséget tekintve ez egyáltalán nem állja 
meg a helyét. A romantikus gondolkodást uraló esztétikai értékek 
ugyanis rendkívül rugalmas -— vagy, mint néhányan állítják, apolitikus 
— álláspontot alakítottak ki, s ez a forradalmi és reakciós gondolkodás 
két pólusa között bármilyen politikai irányzathoz kötődhetett. 
Németországban a romantika (egy-két kivételes személyiségtől, mint 
pl. Heine, eltekintve) szinte teljesen azonosult a Metternich-korszak 
gondolkodásával, Franciaországban és Itáliában viszont Napóleon 
kultuszához és a forradalmi hazafisághoz kapcsolódott. A nemzet és az 
állam eszméjének összekapcsolásával a politikai filozófia figyelmét 
olyan nem ésszerű és nem formális összetartó erőkre irányította, mint 
a köznyelv, a vallás, a népművészet, a szokások stb. Szembeszálltak a 
liberalizmus mindazon tételével, amely szétválasztotta a magán- és a 
közéletet. A közösség romantikus felfogása szerint az egyén azonos 
volt az egésszel, így nem volt szükség az egyéni jogok alkotmányos 
szavatolására, ugyanakkor ez a közösségtudat a társadalmi és emberi 
kapcsolatok legkülönfélébb típusait egyesítette magában, a barátságtól 
és szerelemtől kezdve, a személyes kötelességtudaton át a hazafias 
érzelmekig. 

A klasszikus politikai gazdaságtan 

A közgazdasági elemzés tudománya a 18. század vége és a 19. 
század közepe között született meg Angliában, önálló jelentkezését 
Adam Smith A nemzetek gazdagsága, e gazdagság természetének és 
okainak a vizsgálata című értekezésének megjelenésétől számítjuk. 
Kiindulópontja a merkantilizmus bírálata volt, amely a külpiacok 
elzárásával és a munkamegosztás lehetőségének figyelmen kívül 
hagyásával akadályozta a gazdasági növekedést, míg a klasszikus 
politikai gazdaságtan legfőbb célja éppen ennek elősegítése volt. 
Smith szerint a gazdaság legfőbb kérdése az a folyamat, amelynek 
során a természeti forrásokat gazdasági javakká alakítják. Ebben a 


folyamatban kulcsszerepe van a munkának, a munka 
hatékonyságának, az egyes áru értékét sem más, mint a létrehozásába 
befektetett társadalmilag szükséges munka határozza meg. 

A klasszikus politikai gazdaságtant ,a gazdasági növekedés iránt 
elkötelezett államférfi szellemi iránytűjének" nevezték, s valóban: 
egyik legfontosabb területe annak vizsgálata volt, hogyan kell bővíteni 
és elosztani az erőforrásokat a minél nagyobb ütemű gazdasági 
növekedés érdekében. Ennek megfelelően az állami szabályozás minél 
nagyobb mértékű leépítését tartották szükségesnek, a gazdasági 
tevékenység szabadságának követelésével kapcsolódtak a liberalizmus 
eszméihez. 

A laissez faire (hagyja csinálni) elv alkalmazása azonban nem zárta ki 
azt, hogy a kormány hatalmát a közjó növelése érdekében 
felhasználja: védje az új iparágakat, korlátozza a gyermekmunkát, 
vállalja a munkaképtelen vagy idős munkások gondozását, a 
közoktatás és a közegészségügy előmozdítását. 

A gazdasági növekedés mindvégig a klasszikus politikai gazdaságtan 
fő témája maradt, Smith után azonban egyre többen az akadályok 
vizsgálatához fogtak, és pesszimistább módon szemlélték a helyzetet. 
Ennek az irányzatnak a legismertebb képviselője, s egyben a népesség 
tudományos vizsgálatával elsőként foglalkozó demográfus Thomas 
Malthus volt, aki Tanulmány a népesedés törvényéről című munkáját 
1798-ban jelentette meg. Ebben azt kísérelte meg bizonyítani, hogy 
míg a népesség mértani, addig a gazdaság csak számtani haladvány 
szerint növekszik, s ennek következtében a Föld mezőgazdasági 
erőforrásai elégtelenné fognak válni. Azt állította, hogy a probléma 
megoldása csak a születések arányának csökkentésével vagy a 
megfelelő halálozási arány fenntartásával lehetséges. Ellenezte a 
kormány beavatkozását a szegények sorsának könnyítésére, mivel 
szerinte ezzel ,növekszik a népesség, miközben nem nő az 
eltartásukhoz szükséges élelem mennyisége". A másik akadály, amit a 
gazdasági növekedés útjában felfedezett, a túltermelés volt. 1820-ban 
megjelent munkájában kifejtette, hogy a megtakarítások és 
befektetések egy idő után annyi áru termelését eredményezik, 
amennyit a piac már nem lesz képes felvenni. Kétségbe vonta azt, 
hogy a társadalom vásárlóereje képes termelőképessége ütemében 
növekedni. 

A Smith utáni klasszikus politikai gazdaságtan legfontosabb 
képviselője David Ricardo volt, akinek alapműve, a Politikai 
gazdaságtan és az adózás alapelvei címmel 1817-ben jelent meg. A 
közgazdaság-tudományon belül ekkoriban egyetértés uralkodott abban 
a kérdésben, hogy bizonyos időn túl a befektetések megtérülése olyan 
alacsony szintre zuhan, hogy abból már nem lehet tartós növekedést 
elérni. Az így kialakult helyzetet stacionárius állapotnak hívták. 


Ricardo erre alapozva bírálta az angol gabonatörvényt, amely tiltotta 
a külföldi, olcsó gabona behozatalát, hogy ezzel a hazai termés árát 
magasan tudja tartani. 

Ricardo szerint viszont a hiányzó gabonát mindenképpen elő kell 
teremteni, s ha behozni nem lehet, akkor egyre terméketlenebb 
földeket is művelés alá kell vonni, tehát hamarosan be fog állni a 
stacionárius állapot. Ennek a bizonyításnak a nyomában vizsgálta a 
nemzetközi kereskedelmet, és arra a következtetésre jutott, hogy 
Angliának az ipari termelés fejlesztésére és a szabad kereskedelem 
bevezetésére kell törekednie. 

A klasszikus politikai gazdaságtan utolsó nagy alapműve, a 
, közgazdászok 

A klasszikus politikai gazdaságtan utolsó nagy alapműve, a 
,közgazdászok ban jelent meg. Legjelentősebb tétele a termelés és az 
elosztás lényegének megkülönböztetése volt. Az előbbit szerinte a 
természet törvényei határozzák meg, míg az utóbbi a társadalmi 
intézményektől függ, amelyek bizonyos fokig az ember befolyása alatt 
állnak. Ezzel Mill utat nyitott az őt leginkább érdeklő gazdasági és 
morális reformok irányába, szorgalmazta a munkásosztály műveltségi 
szintjének — emelését, — a családtervezés népszerűsítését. A 
szakszervezetek legfőbb szerepét abban látta, hogy megakadályozzák a 
munkásokat  munkaerejük áron aluli  eladásában. Általában 
gyanakvással figyelte a kormányzat gazdasági tevékenységét, a 
beavatkozást csak abban az esetben ismerte el jogosnak, ha az a 
dolgozók életkörülményeinek javítása érdekében történt. 

A szocializmus 

A felvilágosodás gondolkodói abban a hitben éltek, hogy az általuk 
előkészített és szorgalmazott polgári forradalom eredményeként egy 
igazságos társadalom jön majd létre, amelyben megvalósulnak a 
francia forradalom jelszavai, az emberek között valóban , szabadság, 
egyenlőség, testvériség" uralkodik majd. A 19. század első felében a 
kialakult viszonyok egyre több, a társadalmi kérdések, problémák 
iránt érzékeny embert döbbentettek rá, hogy a forradalmak nem 
szüntették meg az egyenlőtlenségeket, legfeljebb a természetüket 
változtatták meg, hogy a szabadság nem mindenki számára jelenti 
ugyanazokat a lehetőségeket, s hogy a testvériség érzése semmivel 
nem nagyobb az emberekben, mint korábban. Ennek a felismerésnek 
az eredményeként születtek meg az első szocialista művek, amelyek a 
valóban igazságos társadalom, az igazi egyenlőség megvalósítását 
tűzték célul maguk elé. Maga a szocializmus, mint politikai filozófia 
és a hozzá kapcsolódó politika a 19. század második felére fejlődött ki, 
s a 20. században terjedt el az egész világon. 

Korszakunkban ennek az eszmének csak a kezdeteivel, szellemi 
előzményeivel találkozhatunk. 


Az ipari forradalom következtében a bérmunkásrétegek számának 
növekedése és elnyomorodásuk fokozódása legelőször Angliában 
jelentkezett, ugyanakkor itt alakultak ki leghamarabb azok a 
szerveződések, amelyek a helyzet javítására törekedtek (pl. 
szakszervezetek). A szocialista ideológia első megfogalmazói a 
felvilágosodás örökösei, a francia gondolkodók voltak. Közülük került 
ki az ún. utópista szocialisták többsége, akiknek az új társadalomra 
vonatkozó elképzelései a felvilágosodástól örökölt ésszerűségi elven 
alapultak. 

Közéjük tartozott mindenekelőtt Claude-Henri de  Saint-Simon 
(1760-1825), aki filozófiai és tudományos ismeretei birtokában arra a 
meggyőződésre jutott, hogy a társadalmi kérdések a tudás 
alkalmazásával megoldhatók. A 19. század első évtizedében megjelent 
művei már annak a gondolatnak a kifejezései, hogy szükség van a 
társadalom szisztematikus átszervezésére. Bírálta a liberalizmust, 
mivel az szerinte csak az egyéni (individualista) erkölcs kérdéseivel 
foglalkozik, és nem tud mit kezdeni a társadalomban élő emberek 
túlnyomó többségének a helyzetével. Véleménye szerint a társadalmat 
az ,iparosoknak" kell irányítani, ebbe a körbe szerinte minden alkotó, 
termelő ember beletartozik (tudósok, mérnökök, művészek, 
vállalkozók, gyáriparosok és termelők). Közülük is a legfontosabbak a 
szakértők, akik fő feladatukat, az emberi szükségletek mind 
tökéletesebb kielégítését a magántulajdonra alapozott keretek között 
teljesíthetik. Utolsó műve, az , Új kereszténység" jól kifejezi morális 
érvelésének lényegét: új vallást kell alapítani, amelyet nem a 
teológusok, hanem a társadalom leginkább hozzáértő gondolkodói 
fognak irányítani. Az új, modern társadalom, amit ők hirdetnek, képes 
munkára fogni a tudomány és az ipar erőit, és megteremteni a földi 
paradicsomot, amelyben minden alapvető emberi szükséglet 
kielégítést nyer. 

A másik legismertebb utópista szocialista a szintén francia Charles 
Fourier (1772-1837) volt. Az ő nézetei is a felvilágosodás 
eszmekörében  gyökeredzettek, saját korának, a  ,civilizált 
társadalomnak" az elemzése után építette fel elképzelését a jövőről. 
Utópisztikus közössége, a , falanszter? a társadalmi szervezet olyan 
formája, amelyben mindenkinek a hajlamai szabadon kifejlődhetnek, 
és egyben ki is elégülhetnek. Az elképzelés a vonzó munka elvére 
épül, azaz mindenki olyan munkát végezhet, ami a leginkább tetszik 
neki. A társadalom magától működik, nincs szükség formális politikai 
szervezetre. A díjazás mértékét a hozzájárulás, a tehetség és a 
befektetés mértéke határozza meg, s mivel közösségben élnek, 
megszűnik a gazdag és a szegény közötti különbség. Az egymástól 
független falanszterek egész világra kiterjedő szövetsége alkotta 

Fourier jövőről szóló elképzelésének lényegét, ennek megvalósításához 


várta nap mint nap egy étteremben üldögélve a gazdag pártfogót. 
Ilyenre ugyan soha nem talált, de tanítványa szép számmal akadt. 

Az angol Robert Owen (1771-1858) a saját erejéből próbálta 
megvalósítani elméletét, a textilgyárak igazgatása során szerzett 
gyakorlati tapasztalatai alapján kezdték foglalkoztatni a társadalmi 
kérdések. Meg volt győződve arról, hogy az emberek jellemét az a 
környezet alakítja, ahol élnek és dolgoznak. Ennek igazolására hozta 
létre kísérleti telepét, először az angliai New Lanarkban, majd 
Amerikában, Indiana államban, ahol New Harmony néven egy 
kommunisztikus közösséget hozott létre. Elvetette a magántulajdont, 
mint az egyenlőtlenség legfőbb okát, szembefordult kora vallási 
érzületével és gyakorlatával, s támadta a formális társadalmi 
szerveződéseket, pl. a házasságot. Olyan új társadalmat képzelt el, 
amely kölcsönösen együttműködő kis egységekre épül, s amelyben a 
demokratikus önkormányzat elvei maradéktalanul érvényesülnek. A 
munkát, mint alapvető emberi alkotótevékenységet, igen fontosnak 
tartotta, ugyanakkor elvetette a pénzt, melyet szerinte felválthat a 
szükségletek kielégítésére szolgáló javak igény szerinti elosztása. Az 
utópista szocialisták abban teljesen azonos nézetet vallottak, hogy a 
szerintük szükséges társadalmi változásokat békés úton, lassan, az 
emberek meggyőzésével, minden súlyosabb társadalmi összeütközés, 
forradalom nélkül kívánták elérni. 

A korai francia szocialisták egyik legnagyobb hatású képviselője volt 
Pierre-Joseph Proudhon (1809-65). A közfigyelem 1848-ban fordult 
először felé, amikor képviselő és egy ismert hírlap szerkesztője lett. Az 
alkotmányozó gyűlésben nem szavazta meg az alkotmányt, indoklása 
szerint ,egyszerűen azért, mert alkotmány". Két legfontosabb művét 
az anarchizmus elméleti alapjának tekintik. Ennek lényege 
mindenfajta törvényes állam megkérdőjelezése, valamint a 
kölcsönösségen alapuló jó társadalom, ahol — az emberek 
együttműködése mindenfajta állami kényszer nélkül valósul meg. 
Szerinte a törvényes állam legfőbb sajátossága az, hogy a hatalmat a 
közhivatalnokok kezébe teszi le, akik általános szabályok szerint 
ellenőrzik az emberek tevékenységét, s a normák megsértőit kemény 
fizikai büntetésekkel fenyegetik. Az átlagember tehát nem saját 
ítélőképességére, józan belátására támaszkodva cselekszik, hanem a 
kényszerítő erőszak fenyegetése alatt. Elutasította a piacot, s helyette 
az alkufolyamatot helyezte előtérbe. A szabadon egyezkedő emberen 
alapuló közösségi társadalomban az egyének ereje nagyjából 
egyenlő, s elég önállóak ahhoz, hogy kölcsönös függőségük ellenére se 
legyenek kiszolgáltatva egymásnak. Céljaikat nem harc, hanem 
egyezkedés útján kívánják elérni, hiszen úgysem tudnak egymás fölé 
kerekedni. Ugyanakkor Proudhon hitt abban az erkölcsi alapelvben, 
hogy a közösségi társadalom minden tagja tartja magát az igazságos, 


azaz az egyenértékű csere követelményéhez. Az anarchia szó a 
köznyelvben rendetlenséget, zűrzavart jelent, Proudhon azonban az 
eredeti értelmet, a hatalom nélküli állapotot tette elmélete alapjává. 
Ebben az állapotban tehát nem a kényszer, hanem a szabadon 
együttműködő emberek közössége működteti a társadalmat. 

A francia szocialisták közé tartozott Louis Blanc (1811-82) és Louis- 
Auguste Blangui (1805-81), akiknek nem az elméleti munkássága a 
fontosabb, hanem az, amit ebből a gyakorlatban kipróbáltak. Louis 
Blanc a munkához való jog biztosítása érdekében a munkások által 
üzemeltetett és az állam által támogatott ,nemzeti műhelyek" 
felállításának sémáját vázolta fel A munka szervezése című művében, s 
ezt kívánta megvalósítani 1848-ban Franciaországban. Blangui a 
hivatásos forradalmár tipikus figurája volt. Véleménye szerint az új 
társadalmat elszánt összeesküvők maroknyi csapatának gyors, jól 
szervezett  államcsínye hozza létre, akik azután hatalmukat 
diktatórikus eszközökkel fogják meg szilárdítani. Életét ennek az 
elvnek a jegyében élte, mintegy negyven évet töltött börtönben, 
műveinek többsége is rács mögött született. 

A szocializmus két legnagyobb hatású 19. századi alakjának 
pályafutása is e korszakban kezdődött, bár legfontosabb műveik csak 
ezután születtek meg. 1848 elején jelent meg röpiratuk, a 
Kommunista Kiáltvány, amely a szocialista ideológia alapműve lett. 
Karl Marx C(1818-83) és Friedrich Engels (1820-95) 1844-ben 
Párizsban kerültek egymással baráti kapcsolatba, s így kettejük közös 
munkálkodásaként született meg az általuk  , tudományos 
szocializmusnak"? nevezett eszmerendszer. (Az elnevezéssel 
elgondolásaik megalapozottabb voltát kívánták aláhúzni, szemben az 
általuk utópistának vagy kispolgárinak tartott ideológiákkal.) A 
tudományos szocializmus vagy marxizmus forrásai a klasszikus német 
filozófia, az angol politikai gazdaságtan és a francia szocializmus 
voltak. 

A marxi filozófia a dialektikus és történelmi materializmus. 
Materializmusa Ludwig Feuerbach munkásságából ered, a világot 
anyagi eredetűnek tartja, a szellem sem más, mint az anyag 
produktuma. Ugyanakkor az anyagelvűséget ötvözi az idealista Hegel 
dialektikájával, amely szerint a világ állandó mozgásban van (ez 
hiányzott Feuerbach mechanikus szemléletéből), s a mozgást a 
világban létező ellentétek harca okozza. Minden ténynek (tézis) van 
ellentéte (antitézis), ezek küzdelme  kiegyenlítődéshez vezet 
(szintézis), s ez megszületése pillanatában ténnyé válva, már saját 
ellentétével jelenik meg. Míg azonban Hegel az ellentétek egységét és 
harcát a Világszellem működésének tekintette, addig Marx szerint az 
ellentétek kiváltotta mozgás az anyag öröktől fogva létező állapota. 
Mindezt alkalmazta a történelemre is, a történelmi fejlődés 


motorjának a materiális jellegű gazdasági alapot tekintette, amelyre 
támaszkodik a társadalmi, politikai, ideológiai, kulturális 
felépítmény. A gazdasági alap legfontosabb eleme a termelőerők 
összessége, amelyek a termelési eszközökből és az emberek tudásából, 
tapasztalataiból állnak. Az emberek a termelés során egymással 
különböző kapcsolatba kerülnek, amelyet alapvetően az befolyásol, 
hogy ki rendelkezik az alapvető termelési eszközökkel (vagyis a 
tulajdonviszonyok). A termelés során kialakult emberi kapcsolatok a 
termelési viszonyok. A termelőerők fejlettségi szintjének megfelelő 
termelési viszonyok között a társadalomban nyugalom van, a 
termelőerők azonban töretlenül fejlődnek, s amikor ennek a 
fejlődésnek gátjává válnak a termelési viszonyok, akkor a 
társadalomban robbanásszerű változásra, azaz forradalomra kerül sor. 
Más szóval a gazdasági alap fejlődése szétfeszíti a felépítmény 
kereteit, és új, a szintjének megfelelő felépítményt hoz létre. A 
dialektika leginkább az osztályharc elméletében mutatkozik meg. 
Marx szerint az emberi társadalmak mindig egymással ellentétes 
érdekű és kibékíthetetlen (antagonisztikus) osztályokból álltak, 
amelyeknek egymással vívott harca kísérte és gyorsította a 
termelőerők kiváltotta öntörvényű fejlődést. Saját filozófiájuk legfőbb 
újdonságát egyébként abban látták, hogy nem magyarázni akarták a 
világot, hanem megváltoztatni. 

A marxi politikai gazdaságtan - melynek alapműve az 1867-ben 
kiadott A tőke -— a Smithféle munkaérték-elmélet alapján fejtette ki az 
értéktöbblet-elméletet. Eszerint a tőkés termelésben az alapvető 
folyamat a következő: a tőkés pénzt (P) fektet be, ezen árut vásárol 
(Á), majd az árut — a termelési folyamat végén átalakítva — eladja, s 
ezért pénzt és többletet (németül Mehrwert) kap a piacon. A tőkés 
árucsere általános képlete tehát a következő P - Á- P 3 M. Marx azt 
vizsgálta, hogy hol keletkezik az értéktöbblet. Miután a piacon, 
normális szereplőket véve alapul, csak egyenértékek cserélnek gazdát, 
a termelés folyamatát kezdte elemezni. A termelés a következő módon 
folyik: a tőkés által megvásárolt nyersanyagot az eszközökkel és az 
egyéb biztosított feltételekkel (gyárépület, energia stb.) a munkaerő 
dolgozza fel termékké. A munkaerő is áru, de egy speciális árufajta, 
amely felhasználásakor új értéket termel. A munkaerő értéke egyenlő 
az általa előállított új értékkel, ára pedig a munkabér, amelyet a tőkés 
a munkásnak fizet, s amely mindig alacsonyabb a munkaerő értékénél. 
Az így keletkező különbözetet — Marx szerint — a tőkés egyszerűen 
zsebre teszi, ez a tőkés kizsákmányolás lényege. A munkabér 
minimuma az az összeg, ami a munkaerő regenerálásához (evés, alvás) 
és reprodukálásához (gyermekek nemzése és felnevelése) elegendő és 
szükséges. Mivel a burzsoáziát csak a haszon érdekli, a lehető 
legjobban ki akarja zsákmányolni a  proletárokat,  leszorítva 


fizetésüket, s megtagadva tőlük minden politikai hatalmat. A 
proletariátusnak azonban nemcsak a nyomora növekszik, hanem 
száma és elkeseredése is. 

A jövőre vonatkozó elképzelés a marxi forradalomelmélet. Eszerint a 
tőkés társadalom a végletekig  leegyszerűsítette a társadalmi 
viszonyokat és ellentéteket: a sokszínű tagolódás helyett csak a tőkés 
és a munkás ellentéte maradt meg. A munkásság, amelyet Marx 
homogén tömegnek tekintett, s amely ,csak láncait veszítheti", az 
egyetlen forradalmi osztály, mivel egyedül érdekelt a viszonyok 
megváltoztatásában. A kommunisták (a forradalmi élcsapat) által 
egységbe szervezett munkásság a legfejlettebb tőkés országban 
(Angliában) fogja kirobbantani forradalmát, amelyet láncreakció- 
szerűen világforradalom követ majd. A győztes forradalom után a 
tulajdonviszonyok radikális átalakítása következik, vagyis a 
magántulajdon megszüntetése. Mivel ezt csak a tulajdonosok várható 
ellenállása mellett lehet véghezvinni, a proletariátus diktatúrát 
gyakorol. Miután megszüntette a magántulajdont, megszünteti ezzel a 
tőkés osztályt is, ami ugyanakkor saját maga osztályként való 
megszüntetését eredményezi, s ezzel létrejön az osztály nélküli 
kommunista társadalom. Ebben a társadalomban mindenki 
szükségletei szerint részesedik a megtermelt javakból, s mindenki előtt 
korlátlan lehetőségek nyílnak képességei szabad kibontakoztatására. 
Marx komolyan képzett társadalomtudós és filozófus volt. Rendszere a 
19. század tudományos ismeretein alapult, beleértve annak tévedéseit. 
Munkássága kétségbevonhatatlan hatással volt korára és a 20. 
századra egyaránt. A jövőre vonatkozó feltételezései közül azonban 
egy sem igazolódott be, az általa várt kommunista társadalom képe 
nem több, de nem is kevesebb, mint egy pozitív utópia. 


A nemzetközi politika jellege 
A nemzetközi kapcsolatok 


A bécsi kongresszus után úgy tűnhetett, hogy a franciák nagy 
forradalma csak átmeneti változásokat hozott Európa életébe. A 
trónjukra visszaültetett dinasztiák visszakapták Istentől származtatott 
hatalmukat, a kontinensnek nem volt olyan szeglete, amely mentesült 
volna a restaurációtól, s joggal lehetett feltételezni, hogy az uralkodók 
nemzetközi politikájukat is a régi módon fogják folytatni. A 18. 
századból örökölt külpolitika pedig nem volt más, mint az ún. 
dinasztikus-hatalmi érdekpolitika, amely az államot azonosította a 
dinasztia által uralt területtel. Az állam hatalma megegyezett a 
dinasztia hatalmával, a hódítás pedig, amely területekkel és 
alattvalókkal növelte az állam területét, egyben a dinasztia érdekét is 
szolgálta. A nemzetközi kapcsolatok normái ebben a felfogásban 
azonosultak a dinasztiák végső soron isteni eredetű jogaival és 
érdekeivel. 

A restauráció első számú hatalmának számító Oroszország, ahol a 
terjeszkedési képesség már régóta az uralkodói nagyság mércéje volt, 
mindenesetre úgy vélte, hogy az orosz hódításra rendkívül kedvező 
alkalom nyílott 1815-ben. A 45 millió lakos milliós hadsereg 
kiállítását tette lehetővé, s ez ekkor még elég volt arra, hogy 
kiegyenlítse a  gazdasági-társadalmi viszonyok elmaradottságát. 
Európában azonban valójában a korábbinál jóval korlátozottabbak 
voltak a lehetőségek. Az orosz külpolitika három hagyományos iránya 
közül az északi a Baltikum keleti felének megszerzésével lezárult, 
Közép-Európában pedig a Német Szövetség torlaszolta el az utat. A 
legtöbb sikerrel még a hanyatló Törökország rovására folytatott 
terjeszkedés kecsegtetett, ami Konstantinápoly megszerzése mellett a 
tengerszorosok — vidékének biztosítását, s ezzel — az orosz 
gabonakereskedelem szabadságát, illetve a földközi-tengeri orosz 
hatalmi lehetőséget is jelentette. Nem véletlen, hogy a század 30-as 
éveitől emlegetett fogalom - , a keleti kérdés? — egy évszázadon át az 
orosz külpolitika homlokterében maradt. Az összeszűkülő európai 
lehetőségek miatt váltak fontossá ugyanakkor az ázsiai területek, a 
Kaukázus és a Közép-Ázsia felé való terjeszkedés is. 

A Habsburg Birodalom és Poroszország látszólag megerősödve 
kerültek ki a francia háborúkból. Hatalmas területi nyereségeket 
könyvelhettek el, ami növelte lakosságuk összlétszámát is, gazdasági 
adottságaik pedig megcsillantották a későbbi fejlődés lehetőségét. A 
két hatalom azonban, belefáradva a negyedszázados háborúskodásba, 
elsősorban nyugalmat akart. Külpolitikájuk fő jellegzetessége a 
védekezés volt, védekezés minden ellen, ami a megteremtett 


nyugalmat felboríthatja. Kellett ez a nyugalom a megszerzett területek 
, megemésztéséhez?" - az eddigi területi keretek közé való 
beillesztéséhez is. Ennek a magatartásnak leginkább Metternich 
külpolitikai irányvonala felelt meg, s Poroszország is ennek rendelte 
alá magát. 

A dinasztikus hatalmi politika egyik erősségének tűnhetett 
Franciaország, hiszen XVIII. Lajossal (két ízben is) visszatért a trónra 
a Bourbon-család. Az elmúlt negyedszázadot azonban 

- a forradalom és a császárság éveit - nem lehetett semmisnek 
tekinteni. Az uralkodónak el kellett ismernie a feudális jogok 
felszámolását, a paraszti-polgári földtulajdont, Napóleon polgári 
törvénykönyvét, s általában véve a királyi hatalom alkotmányos 
korlátozását. A háborús vereség miatti csüggedtség légkörében ugyan 
a túlzó királypártiak képesek voltak a Szent Szövetség mellé állítani az 
országot, ez azonban csak átmeneti állapot lehetett. 

A nemzetközi politikában az egyetlen modern elemet Anglia 
jelentette. Ez az ország már régen nem az uralkodók hatalmának 
növelése érdekében alakította külkapcsolatait, hanem arra törekedett, 
hogy iparának nyersanyagot, termékeinek piacot találjon. Ennek a 
célkitűzésnek a szolgálatában állt az európai egyensúly fenntartása, 
mert ennek körülményei között a szigetország tengeri és tengeren túli 
hatalmát nem fenyegette veszély. Ily módon érthető, hogy Anglia a 
bécsi kongresszus idején a dinasztikus Európa restaurációja mellett 
vetette be erőit. A rendezés teljes mértékben megfelelt neki, s a 
jövőben befolyását a status guo fenntartása érdekében fogja bevetni, 
tehát nem támogatja a dinasztikus terjeszkedés politikáját. 

Összegezve tehát megállapítható, hogy a dinasztikus politika a 19. 
században már nem volt azonos korábbi, 18. századi önmagával. 
Ahhoz még volt ereje a dinasztiáknak, hogy a nemzeti elv 
semmibevételével visszaállítsák a régi határokat, de ezek további 
dinasztikus háborúkkal való tologatására már nem voltak képesek. 
Kezdeményezés, aktivitás egyedül a Romanovokban maradt, de, mint 
láttuk, tér ennek kifejtésére csak Európa peremén, illetve Ázsiában 
maradt számukra. Ennek a defenzív (védekező) politikának a keretét 
adta meg az 1815. november 20-án létrejött négyes szövetség, melyet 
a kezdeményező oroszok mellett a poroszok, az osztrákok és az 
angolok írtak alá. Ebben a szerződő felek arra kötelezték magukat, 
hogy Franciaországban megakadályozzák a bonapartista restaurációt, 
és akár fegyverrel is megoltalmazzák a közösen kivívott békét. 
Megállapodtak abban is, hogy időről időre összejöveteleket tartanak a 
nyugalom fenntartását szolgáló intézkedések kidolgozására. 

Az elmúlt időszak történéseinek ismeretében nem véletlen, hogy a 
négyes szövetség Franciaországtól féltette az európai nyugalmat és 
rendet. Hamarosan kiderült azonban, hogy ennek a , frankofóbiának" 


nincs valós alapja. 1816 őszén a választásokon az alkotmányos 
monarchia hívei arattak győzelmet, ezután a kormány és a Bourbon 
hatalom gyorsan konszolidálódott (megszilárdult), ami a 
nagyhatalmak számára az 1815-ös rendezés biztonságát jelentette. Ez 
a helyzet felvetette annak problémáját, érdemes-e fenntartani 
Franciaország öt évre kilátásba helyezett megszállását. A döntést 
1818-ban, az aacheni kongresszuson hozták meg, s ennek 
értelmében az év végére felszámolták a megszállási rendszert. 

A Szent Szövetség működése (1815-30) 

Amitől a bécsi rendszer nagyhatalmai rettegtek — egy újabb felfordulás 
Franciaországban 

- tehát nem következett be. Hamarosan azonban más területeken — a 
német államokban, Itáliában, Spanyolországban, Latin-Amerikában és 
Görögországban - jelentkeztek olyan tünetek, amelyek aggasztóak 
voltak a rend őrei számára. 

1817 őszén a német diákegyesületek (Burschenschafítok) a 
reformáció 300. évfordulóját ünnepelték  Wartburgban, s az 
emelkedett hangulatban örömtüzeket gyújtván, az egység és a 
szabadság jelszavait hangoztatva elégették a porosz militarizmus és az 
osztrák zsarnokság jelképeit. 1820 folyamán több dél-európai 
államban,  — Spanyolországban,  — Nápolyban, Portugáliában és 
Piemontban bontakoztak ki alkotmányos mozgalmak az értelmiség 
és a hadsereg körében, s ezek hatására az uralkodók kénytelenek 
voltak felszámolni az abszolutizmust. Bár mindezen mozgalmak szűk 
társadalmi rétegeket tudhattak maguk mögött és követeléseik nem 
voltak radikálisak, meg nem is fenyegették alapjaiban az 1815-ben 
kialakult rendet, a Szent Szövetség mégis meglehetős idegességgel 
reagált rájuk. Úgy gondolták, jobb minden megmozdulást csírájában 
elfojtani, mint engedni, hogy növekedjen a tömegbázisa, illetve 
határozottabbá váljanak követelései. 

A német mozgalom gondjának megoldását Metternich kezdeményezte: 
1819 augusztusában Karlsbadban a vezető német államok miniszterei 
megállapodtak abban, hogy betiltják a diákegyletek működését, 
megszüntetik az egyetemi autonómiát, s a fontosabb sajtótermékeket 
cenzúrázzák. Egy évvel később Bécsben ezeket a határozatokat a 
Német Szövetség minden államára kiterjesztették, sőt kilátásba 
helyezték szükség esetén a fegyveres beavatkozást is. Míg a 
diákmozgalmak kérdése ,német belügy?" volt, a dél-európai 
mozgalmakkal már nemzetközi szinten kellett foglalkozni. A négyes 
szövetség kongresszusa a kérdés megtárgyalására először 1820 
októberében a morvaországi Troppauban ült össze, majd "21 
januárjától a szlovéniai  Laibachban (Ljubljana) folytatta 
tanácskozását. Ezeken a megbeszéléseken jelentkeztek először 
disszonáns hangok az 1815-ös rendezés létrehozói között. A Szent 


Szövetség három alapító tagja egyetértett abban, hogy az alkotmányos 
mozgalmakat fegyveres erővel kell megfékezni. Ennek a nézetüknek 
1820 decemberében közös nyilatkozatban hangot is adtak. Ezzel 
szemben sem Anglia, sem pedig Franciaország nem fogadta el az 
intervenció elvét, nem írták alá a közös nyilatkozatot, s egyikük sem 
látta szívesen az osztrák rendteremtő erőket Itália területén. 
Tartózkodásuknak azonban ekkor csak elméleti jelentősége volt, 
gyakorlatilag semmit nem tettek az osztrák fellépés 
megakadályozására. 1821 március-áprilisában egy 80 ezer főnyi 
osztrák sereg állította vissza az abszolutizmust Nápolyban és 
Piemontban. 

Az itáliai problémák rendezése után Spanyolország került sorra. A 
földrajzi helyzet miatt az intervenciót csak Franciaország hajthatta 
volna végre, azonban erre egyelőre semmi hajlandóságot nem 
mutatott. Fordulat csak akkor következett be, amikor 1821 
októberében egy ultraroyalista kormány került hatalomra. Egy évvel 
később a négyes szövetség negyedik kongresszusa Veronában ült 
össze, S itt megszületett a határozat a spanyol alkotmányos mozgalom 
elleni — fellépésről.  Különvéleményt csak Anglia képviselt, a 
beavatkozást még a tory párt jobbszárnyán elhelyezkedő Wellington 
herceg sem helyeselte, az 1822 végén hivatalba lépő új 
külügyminiszter, a liberális Canning pedig meghirdette a be nem 
avatkozás elvét. Mindez azonban természetesen nem jelentette azt, 
hogy a szigetország meg akarta, illetve meg tudta volna akadályozni a 
nagyhatalmak fellépését. 1823 áprilisában megindultak a francia 
intervenciós csapatok, s minden ellenállás nélkül nyomultak a ország 
belseje felé. Ennek következtében az év közepén VII. Ferdinánd király 
visszaállíthatta az abszolut monarchiát Spanyolországban. 

A konzervatív politikusok azonban nem könnyebbülhettek meg a dél- 
európai mozgalmak leverése után — az Atlanti-óceán túlsó partjáról 
érkező hírek újabb nyugtalanságot keltettek. A latin-amerikai népek 
függetlenségi mozgalmai ekkor érték el tetőpontjukat, s egyre 
világosabban látszott, hogy Spanyolország és Portugália 
gyarmatbirodalmának összeomlása már nem sokáig várat magára. Az 
1822-ig tartó harcok után a korábbi spanyol és portugál gyarmatok 
helyén húsz önálló állam alakult meg. A dinasztikus elv politikusainak 
véleménye szerint a gyarmatok, mivel törvényes uralkodóik ellen 
lázadtak fel, szintén a felforgatók közé tartoznak. (Ráadásul az 
újonnan létrejött államok köztársaságok voltak.) A beavatkozás 
azonban ebben az esetben az átlagosnál is bonyolultabb problémát 
jelentett, hiszen erre csak az óceánt átszelni képes francia 
hadiflottának lehetett esélye, XVIII. Lajos kormánya azonban egyelőre 
nem mutatott erre túl komoly hajlandóságot. Változást ebben a 
kérdésben is az ultrák hatalomra kerülése hozott, 1823-ban jelezték a 


spanyol kormánynak, hogy készek flottát és katonaságot biztosítani a 
gyarmati lázadás leverésére. Az nem volt kérdéses, hogy a Szent 
Szövetség támogatni fogja az akciót, Anglia azonban még nem 
nyilvánított véleményt, s számítani lehetett az észak-amerikai 
nagyhatalom, az Egyesült Államok állásfoglalására is. A britek előtt 
hamar világossá vált, hogy bár Spanyolország a Napóleon ellen 
hadakozó Anglia számára igyekezett kereskedelmi kedvezményeket 
biztosítani Latin-Amerikában, a függetlenné vált államok sokkal jobb 
vásárlók, mint a válsággal küszködő spanyol alkirályságok. Nem lehet 
csodálni hát, hogy Canning határozott ellenállásának adott hangot a 
francia — intervenciós  — kezdeményezéssel — kapcsolatban; 1823 
októberében memorandumot intézett a londoni francia követhez, s 
ennek másolatát megküldte a latin-amerikai  fővárosokba és 
Washingtonba is. Az USA szempontjából mind a gazdasági érdekek, 
mind pedig a politikai megfontolások a függetlenségi mozgalmak 
támogatása mellett szóltak. Nyílt konfliktust azonban nem kívántak 
felvállalni, ezért a szimpátia megnyilatkozásai mellett elsősorban 
politikai eszközöket alkalmaztak: először semlegességet jelentettek be, 
majd 1822 elején elismerték a függetlenné vált államokat. Végül 
Monroe elnök 1823 decemberében a kongresszushoz intézett 
üzenetében lefektette a tömören az ,Amerika az amerikaiaké? 
jelszóval kifejezett elvét. Ez annyit jelentett, hogy az Egyesült Államok 
minden, a kontinens ügyeibe történő európai beavatkozást maga ellen 
irányuló barátságtalan cselekedetnek tekint. Franciaország számára 
azonban már az angol rosszallás is elegendő volt ahhoz, hogy elálljon 
a tervezett intervenció gondolatától. A magukra maradt spanyolok 
ellenállásának maradványait a kreol szabadságharcosok 1823 
folyamán felszámolták. 

Ami a görög szabadságharcot illeti, annak eseményei a "20-as évek 
folyamán végig foglalkoztatták az európai diplomáciát. A hosszú 
évszázadok óta lassan hanyatló Törökország helyzetében a 19. század 
elejére alapvető fordulat következett be. A központi török területek 
megrekedésével szemben a peremvidékeken látványos gazdasági 
fejlődés indult meg, amit a földközi-tengeri francia expanzió és a 
kontinentális zárlat tovább erősített. Az itt kialakuló gazdag és 
vállalkozó kedvű kereskedőréteg egyre kevésbé találta alkalmasnak 
tevékenysége számára az Oszmán Birodalom adta kereteket. A balkáni 
területeken a középkori önállóság tudatát és a vallási különállást 
megőrizte az ortodox egyház, s ez tovább erősítette az önállósodási 
törekvéseket. "Törökország számára ugyanakkor a peremvidékek 
leszakadása legértékesebb területeinek elvesztését jelentette volna — 
természetes hát, hogy nem volt hajlandó tudomásul venni a 
szeparatista követeléseket. A megoldás csak a fegyveres felkelés 
lehetett. A gazdaságilag legfejlettebb területen, az Égei-tenger 


partvidékén bontakozott ki először fegyveres függetlenségi mozgalom. 
Az 1821 márciusában Moreában kirobbant felkelés egy év alatt 
kiterjedt egész Görögországra, s 1822 januárjában Epidauroszban 
összeült a nemzetgyűlés, amely kinyilvánította Görögország 
függetlenségét. 

A nagyhatalmak keleti politikája már a 18. század végére kialakult. 
Ausztria és Oroszország szívesen vették az Oszmán Birodalom 
bomlását, csakúgy, mint Franciaország, amely a Földközi-tenger keleti 
partján szeretett volna befolyási övezetet kiépíteni. Ezzel szemben 
Anglia Törökország integritásának (egységének) megőrzésében volt 
érdekelt, mert ez biztosítékot jelentett az orosz, illetve a francia 
hatalmi túlsúllyal szemben. Ezeket az alapelveket azonban két tényező 
is módosította: egyrészt az, hogy a törökök ellen egy nemzeti felkelés 
bontakozott ki, amit azok brutális eszközökkel igyekeztek leverni, 
másrészt viszont a bécsi kongresszus óta a nemzetközi kapcsolatok 
meghatározó eleme lett a konzervatív szolidaritás. Ennek 
következtében a nagyhatalmi reagálás időnként meglepő formát öltött 
a görög kérdésben. 

Oroszország kezdetben szívesen látta az események ilyetén alakulását, 
a cár nemcsak eltűrte, hogy görög emigránsok orosz területen 
szervezkedjenek, hanem egyik vezetőjüket, Kapodisztriast szolgálatába 
is fogadta. Amikor azonban kitört a fegyveres felkelés, a cár a 
görögökben már a törvényes uralkodójuk ellen fegyvert fogott 
alattvalókat látta. Metternich, az osztrák politika irányítója 
semmiképpen nem tartotta kívánatosnak a Török Birodalom 
felbomlását, mivel ez osztozkodást, az pedig ellentéteket jelentene 
Oroszországgal. Az angol külpolitika szintén tétovázott: továbbra is 
tartottak ugyan a térségben az orosz erőfölénytől, de nem vonhatták ki 
magukat a közvélemény egyre erősebb  filhellénizmusának 
(görögbarátságának) hatása alól. Ugyanakkor elgondolkodtatóak 
voltak a független Görögországtól várható kereskedelmi előnyök is. 
Franciaország reagált a görög felkelésre a legkövetkezetesebb módon, 
de érdemi segítséget nem nyújthatott egyedül. Görögország így 
egyelőre csak a nem hivatalos Európa együttérzésére számíthatott. 

A felkelés első sikerei után a helyzet 1822-ben tragikussá vált a 
görögök számára, a birodalom belsejéből új török csapatok érkeztek, s 
a háborúba a szultán mellett Mohamed Ali egyiptomi pasa is 
beavatkozott. Az európai közvélemény hajmeresztő híreket hallott a 
véres , dulakodásról", a török barbárságról, mikor ellenálló falvak 
teljes lakosságát mészárolták le. Ez fordulatot hozott az orosz 
politikában, mivel a magát az ortodox vallásúak védnökének tekintő 
cár nem nézhette tétlenül a török brutalitást. I. Sándor még csak 
mérsékletre és engedékenységre intette a törököket, az 1825-ben 
trónra lépő I. Miklós azonban már a fegyveres fellépést helyezte 


kilátásba. Az angol diplomácia, miután az oroszok feltartóztatására 
irányuló politikai lépései nem jártak sikerrel, szintén elszánta magát a 
beavatkozásra a görögök mellett. 1826-ban Wellington és Nesselrode 
orosz külügyminiszter Pétervárott jegyzőkönyvet írt alá, mely szerint 
a két ország együttesen jár el a szultánnál a görögök érdekében. A 
következő évben tartott londoni konferencián már részt vett 
Franciaország képviselője is, s ekkor már a fegyveres fellépést is 
kilátásba helyezték, majd még ugyanebben az évben az egyesült 
angolfrancia-orosz flotta tönkreverte a török-egyiptomi hajóhadat 
Navarino mellett. Az 1828-as orosz hadüzenet után egy évvel pedig a 
támadás már Konstantinápolyt fenyegette. A Török Birodalomnak nem 
volt más lehetősége, mint gyorsan békét kötni, s elfogadni a 
nagyhatalmak döntését a görögökkel kapcsolatban. A londoni 
konferencia 1830 februárjában mondta ki Görögország függetlenségét. 
A Szent Szövetség kudarca 

Az 1820-as évek alkotmányos és nemzeti mozgalmai Európa egy-egy 
szűkebb területére korlátozódtak, a , nagy nemzet" — a francia — és a 
forradalmi főváros — Párizs — nem reagált ezekre a mozgalmakra, nem 
vette át és nem sugározta szét Európa felé eszméiket. Úgy tűnt, hogy 
Franciaország beletörődött a Bourbon-restaurációba, sőt, ultraroyalista 
kormányzata alatt aktívan közreműködött a Szent Szövetség 
rendfenntartó tevékenységében. 

Hamarosan kiderült azonban, hogy a  restaurációval való 
megbékélésnek ára van: a forradalom alapvető vívmányainak 
elfogadása. A nemzet és az uralkodóház közötti kompromisszum 
alapja az alkotmány és a polgári jog tiszteletben tartása volt, s ez 
XVIII. Lajos uralkodása alatt lényegében megvalósult. 1824-ben 
azonban fivére, X. Károly örökölte a trónt, aki Isten kegyelméből való 
uralkodónak hitte magát, s nem volt hajlandó tudomásul venni az 
alkotmányos korlátokat. Hamarosan törvény született az egyház elleni 
bűnök megtorlásáról, a hitbizományi rendszer felállításáról, valamint 
a forradalom alatt kisajátított földek tulajdonosainak kárpótlásáról. A 
választási rendszer manipulálása következtében 1817 és "27 között a 
választásra jogosultak száma 100 ezerről 89 ezerre csökkent, s a 
közigazgatásban és a hadseregben a nemesekkel szemben kivételes 
bánásmódot alkalmaztak. A közvélemény ezekben a lépésekben joggal 
látta az ancien régime visszaállításának kísérletét. 

Az 1827. évi választásokon a liberálisok elsöprő győzelmet arattak, a 
király azonban, mintha mi sem történt volna, 1829-ben Polignac 
márkit - a szélsőséges royalista vallási misztikust — nevezte ki a 
kormány élére. Az új miniszterelnök szerint a Szent Szűz személyesen 
bízta meg azzal, hogy űzze ki a gonoszt Franciaországból. Az ördög 
kiűzését szolgáló intézkedések - a nemzetgyűlés feloszlatása, a 
választójog további szűkítése és a cenzúra bevezetése — a Moniteur 


1830. július 26-i számában jelentek meg, hatásuk azonban egészen 
más lett, mint ahogy azt a király és miniszterelnöke várta. A 
következő napon Párizsban hatalmas tömeg gyűlt össze a királyi 
palota előtt a ,szabadság?" védelmében. Amikor a rendőrség 
megpróbálta feloszlatni a tüntetőket, azok  gúnyversekkel és 
kőzáporral reagáltak, mire a karhatalom -— valószínűleg parancsra sem 
várva -— sortüzet adott le. Ezzel vette kezdetét a fegyveres harc, amely 
mindössze három nap alatt elsöpörte a restauráció teljes építményét, 
július 30-án trónfosztottnak nyilvánították X. Károlyt. Az események 
gyorsasága az ellenzék vezetőit is meglepte, nem készültek még fel a 
hatalomátvételre, s megrettentek a tömeg  bonapartista és 
republikánus jelszavaitól. Hogy a hatalmi űrt kitöltsék, az orléans-i 
hercegnek, Lajos Fülöpnek ajánlották fel a trónt, azzal a feltétellel, 
hogy - amint a Thiers által írott kiáltvány fogalmazott - ,a 
forradalom ügyének szenteli tevékenységét, mint polgárkirály". 

A franciaországi események hatása nagyon messzire gyűrűzött 
Európában, elsőként a szomszédos, kicsi Belgiumban mozdult meg a 
lakosság. A kis országot a bécsi kongresszus a Németalföldi Királyság 
keretei között holland fennhatóság alá kényszerítette, hogy a franciák 
északi irányú terjeszkedését ezzel megakadályozza. A két terület 
gazdasági fejlettsége azonban nagymértékben eltért egymástól, a 
lélekszámban is túlsúlyos Belgium nem sokáig tűrte a hollandok 
gyámkodását, akikkel szemben az ellenérzés nagyobb volt, mint a 
belga lakosságot hagyományosan megosztó flamand-vallon ellentét. Az 
egységet már a "20-as évek közepétől egyre inkább csak erőszakkal 
lehetett fenntartani, a "30-as francia forradalom hírére kibontakozó 
függetlenségi mozgalom megfékezésére a holland hadsereg sem 
bizonyult elégnek: Brüsszel augusztus 25-én egyetlen nap alatt a 
felkelők kezére jutott, majd az összehívott nemzetgyűlés október 4-én 
proklamálta Belgium függetlenségét. 

A másik terület, ahol a francia eseményeknek közvetlen visszhangja 
támadt, Lengyelország volt. A bécsi kongresszus után megmaradt az 
ország 18. századból örökölt megosztottsága, a legnagyobb rész — a 
Varsói Nagyhercegség - Oroszországnak jutott. A terület lakói az 
Orosz Birodalom más, fejletlenebb vidékeinek alattvalóihoz képest 
összehasonlíthatatlanul jobb körülmények között éltek. I. Sándor cár 
alkotmányos királyságnak tekintette a kongresszusi Lengyelországot, 
biztosította a sajtó- és a vallásszabadságot, a birodalom többi részéhez 
csak perszonális unió kapcsolta a területet. Ennek ellenére a lengyel 
nemességben tovább élt a vágy az önállóság, a történelmi állam 
visszaállítása iránt. Ugyanakkor a függetlenségtől semmit nem remélő 
parasztok és a vallásszabadsággal elégedett klérus közömbösen 
viszonyult a nemesi törekvésekhez. A függetlenség hívei a júliusi 
francia forradalom hatására tettekre szánták el magukat, 1830. 


november 21-én Varsóban megdöntötték a lengyel alkirály hatalmát, 
majd miután a cár visszautasította az 1772-es határok visszaállítása 
iránti kérelmüket, az országgyűlés 1831. január 25-én kihirdette 
Lengyelország függetlenségét. 

A júliusi forradalom hatalmas rést ütött az 1815-ös rendszer falán, s 
egész Európában fenyegette a restaurációt. Belgium és Lengyelország 
mellett megmozdulások sorozata indult meg a Német Szövetség 
területén és Itáliában is. Ennek ellenére a négyes szövetség és a Szent 
Szövetség meglehetősen lanyhán reagált a történésekre, amiben 
szerepe volt természetesen a "20-as évek kudarcainak is. A 
legaktívabbnak I. Miklós Oroszországa bizonyult, amely kész volt a 
fegyveres beavatkozásra is, mi több, 1830. augusztus-szeptember 
folyamán megkezdte hadsereg felállítását Lengyelország területén 
(mellesleg ezzel teremtette meg a lengyel felkelés katonai bázisát). A 
katonai felkészülést kísérő diplomáciai akciók során azonban kiderült, 
hogy a cár csak Poroszországra számíthat, mert azt hasonlóképpen 
aggasztja az esetleges francia terjeszkedési szándék a Rajna mentén. 
Ausztria figyelmét azonban már inkább az itáliai történések foglalták 
le, s nem merte haderejét tartósan lekötni máshol. Anglia pedig, annak 
ellenére, hogy 1815-ben mind a Németalföldi Királyság létrehozása, 
mind a Bourbonrestauráció az ő kívánságainak megfelelő módon ment 
végbe, most kezdettől fogva engedékeny volt a megmozdulásokkal 
szemben. Ezt a magatartást azonban éppen az orosz fegyvercsörgetés 
okozta, az angol külpolitika irányítói -— 1830-tól Palmerston - az 
orosz terjeszkedést már sokkal veszélyesebbnek tartották, s nem 
kívánták a cár katonáinak jelenlétét a Rajna mellett. Ezért szakítottak 
a napóleoni korszakból örökölt merev franciaellenességgel, ami annál 
is könnyebb volt, mivel Lajos Fülöp kormányzata az elismerésért 
cserébe hajlandó volt szavatolni a francia volt, mivel Lajos Fülöp 
kormányzata az elismerésért cserébe hajlandó volt szavatolni a francia 
án Palmerston és Talleyrand parafálták (aláírták) a Belgium 
függetlenségét elismerő angolfrancia megállapodást. A feldühödött cár 
a katonai készülődést akarta fokozni válaszul, de ebben 
megakadályozta a lengyel felkelés kirobbanása. 

A nagyhatalmak egymás közti viszonyainak alakulása azonban csak a 
francia és a belga mozgalomnak kedvezett. Nem segített Itália 
forradalmárain, akiket Radetzky osztrák tábornok katonái vertek le, s 
szintén nem kapott támogatást sehonnan a lengyel függetlenségi 
mozgalom sem. Ráadásul a lengyel nemesség pozitív parasztprogram 
hiányában még a teljes lengyel lakosság  erőforrásaira sem 
támaszkodhatott. 1831 tavaszán 150 ezres orosz sereg indult 
Lengyelország ellen, s az osztrolenkai csatamezőn hosszú időre ismét 
vágyálommá vált az egységes független állam helyreállításának 
gondolata. Európát pedig elárasztotta a lengyel emigráció, amely a 


következő évtizedek szinte minden forradalmi megmozdulásában 
képviseltette magát. Mindezek ellenére azonban az is tény, hogy 1830 
után már nem lehetett visszatérni a bécsi kongresszus utáni 
állapotokhoz. A dinasztikus politika, amely már 1815 után is defenzív 
(védekező) jellegű volt, most végképp háttérbe szorult, s 1830-tól a 
nemzetközi kapcsolatokat a két polgári nagyhatalom - Anglia és 
Franciaország — aktivitása határozta meg. 

A júliusi monarchia (így nevezték Franciaország 1830-ban kialakult 
rendszerét) figyelme a forradalmat követő évtizedben a Földközi- 
tenger partvidéke felé fordult. Az egyik terület a , tengeri rablók 
köztársasága" — Algír volt, amely ellen már a Bourbonok idején indult 
expedíció, de ezt nem követte tartós megszállás. Most a párizsi 
pénzarisztokrácia és a marseillei kereskedők gazdasági érdekei a 
terület végleges birtokbavételére ösztönözték a kormányzatot, így 
Afrika északi szegélyén módszeres gyarmati háború kezdődött. Az 
arabok esélytelenek voltak a modern francia fegyverekkel szemben, 
ellenállásuk hamarosan a Szahara oázisaiba szorult vissza. Anglia, 
mindenki meglepetésére, nem tiltakozott az ellen, hogy vetélytársa 
megvesse a lábát Észak-Afrikában. Palmerston kijelentette, hogy nem 
emel kifogást Algír megszállása ellen, ha a franciák tevékenysége nem 
terjed ki Marokkóra és Tuniszra (azaz nem veszélyeztetik a britek 
kulcsfontosságú tengeri pozícióját Gibraltárban és Máltán). A franciák 
természetesen siettek megadni a kért biztosítékot. 

A Pireneusi-félszigeten szintén hosszú idő óta állt szemben a 
befolyását kiépíteni készülő két nagyhatalom. Az ellentétek akkor 
kerültek felszínre, amikor 1833-ban meghalt VII. Ferdinánd, és 
Spanyolországban polgárháború tört ki a trónkövetelő Don Carlos s a 
régensnő, Mária Krisztina hívei között. A régensnő győzelme után 
kormányát mind az angolok, mind a franciák befolyásuk alá akarták 
vonni, és a diplomáciai eszközökkel vívott harc az angolok győzelmét 
eredményezte. 

Anglia és Franciaország mellett Oroszország is érintett volt abban a 
válságsorozatban, amit a  kavallai  dohánykereskedőből lett 
janicsárpasa, —1806-tól — Egyiptom alkirálya, — Mohamed Ali 
tevékenysége eredményezett. Mint arról már korábban szó volt, a 
hanyatló Török Birodalom peremvidékein látványos gazdasági fejlődés 
indult meg a 19. század elején, s ebből Egyiptom sem maradt ki. 
Ebben a fellendülésben igen nagy szerepe volt a francia tőkének 
csakúgy, mint a modern egyiptomi hadsereg és flotta kiépítésében a 
francia katonai  tanácsadóknak és  kiképzőtiszteknek. Mindez 
meglazította a  Konstantinápolyhoz fűző kötelékeket, az ország 
gyakorlatilag függetlenné vált, Mohamed Ali azonban nem elégedett 
meg ennyivel - ő az önálló Egyiptom formális elismerését akarta 
elérni. Amikor követelését, amit fegyveres fenyegetéssel támasztott 


alá, a törökök elutasították, megindította a támadást, és seregei 1832 
decemberében néhány napi járóföldre közelítették meg a szultán 
székvárosát. 

Az eseményekben súlyosan érintett európai nagyhatalmak reakciója 
különböző jellegű volt. Anglia kinyilvánította, hogy érdekében áll a 
Török Birodalom fenntartása és területi épségének biztosítása, más 
irányú kötöttségei miatt azonban ezen túlmenő segítséget nem adott a 
szorongatott szultánnak. Annál inkább - mindenki meglepetésére - 
Oroszország, amely, ahogy Nesselrode kifejtette: nem kívánt a gyenge 
szomszéd helyébe veszélyes örököst. 1833 januárjában orosz flotta 
jelent meg a Boszporuszban, s orosz csapatok szálltak partra 
Konstantinápoly mellett. Mohamed Ali, nem kívánván megmérkőzni 
Európa legerősebb szárazföldi hadseregével, visszavonult. Még 
ugyanabban az évben aláírták az UnkiárIszkelesz-i (Hünkar Iskelesi) 
szerződést, amelyben a szultán Oroszország katonai védelme alá 
helyezte országát, pár hónappal később Münchengrétzben pedig 
Ausztria és Oroszország együtt vállaltak garanciát a Török Birodalom 
integritásának fenntartásáért. Az így kialakult helyzet egyben azt is 
jelentette, hogy Oroszország elérte legfőbb célját -  hadihajói 
kifuthattak a tengerszorosokon át a Földközi-tengerre. 

Az első egyiptomi válságból a nagyhatalmak különböző pozícióval 
kerültek ki. Oroszország és Ausztria mellett Franciaország is elégedett 
volt a fejleményekkel. Az általa támogatott Mohamed Ali ugyanis, bár 
célját nem érte el, mégis megerősödött a konfliktus során, mivel 
hatalmát a szultán beleegyezésével Szíriára és  Palesztínára is 
kiterjeszthette. Anglia viszont úgy érezte -—- és joggal -, hogy 
törökországi pozíciói meggyengültek a válság következtében. Az angol 
diplomácia támadásba lendült tehát, s olyan eszközt vetett be, ami 
ellen riválisai képtelenek voltak védekezni: 1839-ben kereskedelmi 
szerződést kötöttek Törökországgal, melynek értelmében a területre 
bevitt angol áruk vámját egységesen 5996-ban állapították meg. A 
közel-keleti állapotokkal elégedetlen britek hamarosan új válságot 
provokáltak azzal, hogy rávették a szultánt, terjessze ki a szerződés 
érvényét Egyiptomra is, amikor pedig Mohamed Ali ezt vonakodott 
megtenni, a szultán angol sugalmazásra hirdette ki a hadiállapotot. 

A török hadsereg azonban nem volt elég ahhoz, hogy megvédelmezze 
a brit gyarmatpolitika érdekeit: hamarosan felbomlott az egyiptomi 
csapások alatt. Amikor pedig a szultán váratlanul meghalt, s Mohamed 
Ali bejelentette a régensségre való igényét, Angliának nyíltan fel 
kellett vállalnia Törökország megvédését. Ehhez az adott helyzetben 
meg tudta szerezni Ausztria és Oroszország támogatását, így 1839 
júliusában a három nagyhatalom azonos szövegű jegyzékben vállalt 
védnökséget a Török Birodalom felett. Mindez azonban nemcsak 
Mohamed Ali Egyiptoma, hanem az őt támogató Franciaország ellen is 


irányult, melynek politikai közvéleménye elégedetlenül fogadta, hogy 
régi ellenfele ismét keresztezte gyarmati terveit. Lajos Fülöp — engedve 
a közhangulat nyomásának — 1840 márciusában Napóleon csodálóját, 
Thiers-t nevezte ki  miniszterelnöknek. A  történetíró-politikus 
szimbolikus lépéssel kezdte működését: elrendelte a császár 
hamvainak hazahozatalát Szent Ilona szigetéről (Napóleon sírja az 
Invalidusok templomában van, itt nyugszik fia, a fiatalon elhunyt, 
trónra soha nem került II. Napóleon - a , Sasfiók?" is). Ezt követően a 
francia miniszterelnök bejelentette, hogy fegyveresen szegül szembe 
az Egyiptomot érő fegyveres erőszakkal. A két ország között ezután 
valóságos diplomáciai párviadal kezdődött, fenyegetések özönét 
zúdították egymásra, de valójában csak Anglia szavai mögött volt 
tényleges erő és cselekvési képesség. Amikor 1840 júliusában a 
nagyhatalmak ultimátumot juttattak el Egyiptomba, majd október 
közepén a brit flotta támadást indított a szíriai és palesztínai partok 
ellen, Thiers beismerte cselekvőképtelenségét, és lemondott. A francia 
támogatás nélkül Mohamed Ali sem tudta tartani magát, 1840 végén 
Egyiptom alávetette magát a szultáni hatalomnak. 1841-ben pedig, 
mintegy az angol diadal megkoronázásaként, az öt hatalom (Ausztria, 
Anglia, Franciaország, Oroszország és Törökország) kimondta a 
tengerszorosok semlegességét, azaz lezárta azokat minden nemzet 
hadihajói előtt. 

Az a brit magatartás, amely a közel-keleti térségben a status guo 
fenntartását szorgalmazta, egyáltalán nem volt tipikus. Anglia minden 
esetben gyakorlati megfontolásokból alkalmazta külpolitikai eszközeit, 
s világosan látta, hogy a Török Birodalom felbomlásából a legnagyobb 
hasznot Oroszország húzná. Más területeken, ahol ilyen veszély nem 
fenyegetett, az angol külpolitikát éppen nem a helyzet megőrzése, 
hanem a gyarmati foglalás, a status guo megbontására való törekvés 
jellemezte. 

Nagy-Britannia 


Nagyhatalmak a 19. század első felében 


Az ipari forradalom által átformált és a napóleoni háborúkból 
győztesen kikerült NagyBritannia belpolitikai élete a század első 
felében a következő alapvető kérdések körül forgott: a parlamenti 
viszonyok összehangolása a társadalmi változásokkal, a gazdasági 
liberalizmus megvalósítása, a munkásság szociális biztonságra és 
politikai elismerésre irányuló követelései és végül az ír kérdés. 

Az angol trónon az Act of Settlement értelmében 1714-től a 
Hannoveri-házból származó királyok ültek. Az uralkodásának végére 
megbomlott elméjű III. György (1760-1820) helyett 1811-től a walesi 
herceg uralkodott régensként, 1837-ben pedig a kenti herceg (III. 


György harmadik fia) és Viktória Mária Lujza szász-koburgi hercegnő 
házasságából született Viktória fejére került a szigetország koronája. 
A királynő, aki rendkívül hosszú ideig, egészen 1901-ig uralkodott, 
egy korszak, egy szokásrendszer és erkölcsvilág névadója lett. 
Gyermekei és unokái házasságaikkal Európa szinte mindegyik királyi 
famíliáját rokonságba hozták egymással, a nőági leszármazottak pedig 
átörökítették családjaikban a vérzékenységet. Ami a kormányzatot 
illeti, 1830-ig a konzervatívok irányították az angol politikát, 1830 és 
"48 között pedig lényegét tekintve egy liberális reformidőszak 
következett, bár whig és tory kormányok váltogatták egymást. 

Amint azt korábban már láttuk, az ipari forradalom kiélezte a szociális 
feszültségeket, s 

Amint azt korábban már láttuk, az ipari forradalom kiélezte a szociális 
feszültségeket, s es években valóságos géprombolási láz ütötte fel a 
fejét, Skóciában pedig a bekerítések miatt 1814-ben felkelés tört ki. A 
gyermekmunkát már 1802-ben napi tíz órában maximálták, s 
elrendelték, hogy a tulajdonos gondoskodjon a kicsik vallási 
neveléséről, a törvény végrehajtását azonban nem ellenőrizte senki. 
1819-ben, abban az évben, amikor sor került a , Peterloo"? gúnynéven 
emlegetett manchesteri zavargásokra, újabb törvény született, amely 
előírta, hogy a textiliparban nem lehet 9 évesnél fiatalabb 
gyermekeket alkalmazni, s hogy a munkaidő legfeljebb 13 és fél óra 
lehet, a másfél órás kötelező pihenővel együtt. 1822-ben biztosították 
az egyesülési szabadságot, két évvel később pedig törvényesnek 
ismerték el a munkások szakmánkénti szervezeteit, a trade 
unionokat. A "30-as és "40-es években azután a chartista mozgalom 
nyomására egy sor gyári törvény született (a nők és gyermekek föld 
alatti bányamunkájának tilalma, 1842; a munkafeltételek javítása, 
1844; és a tízórás munkaidő bevezetése, 1847). Mindezek javítottak a 
munkások élet- és munkakörülményein, és betartásukat állami 
felügyelet alá helyezték. 

A napóleoni háborúkat követő gazdasági válság idején, 1815-ben 
hozták az ún. gabonatörvényeket (Corn Laws), amelyek az angol 
birtokosokat akarták megvédeni a külföldi, olcsó gabona versenyétől. 
A védővámok ellen a liberális gazdaságpolitika hívei s az éhínség által 
sújtott, bérből élő városlakók egyaránt tiltakoztak. A tüntetések és 
zavargások hullámára a tory kormányzat a sajtó- és gyülekezési 
szabadság korlátozásával válaszolt, ez azonban kiélezte az ellentéteket 
a konzervatív táboron belül, s megnőtt a Robert Peel körül 
csoportosuló mérsékelt , fiatal toryk" befolyása. 1846-ban azután az 
általa vezetett kormány törölte el a gabonavámokat, s ezzel a 
konzervatív párt is elkötelezte magát a gazdasági liberalizmus mellett. 
A választási rendszer reformját, a sok politikai vihart kiváltó 
, rothadt körzetek" rendszerének felszámolását az 1830-ban hatalomra 


kerülő Grey vezette whig-kormány hajtotta végre. 1832-ben 
bevezetett parlamenti reformjuk eredményeképpen az elnéptelenedett 
települések 200 mandátumából 143-at a városi választókörzeteknek 
adtak át, valamint választójoghoz jutott minden 10 font jövedelemmel 
rendelkező városi háztulajdonos, illetve 50 font jövedelemmel 
rendelkező vidéki bérlő. Ezzel a választásra jogosultak száma mintegy 
másfélszeresére nőtt. 

Anglia számára a nemzeti mozgalom elsősorban az ír kérdés 
formájában jelentkezett. Az erőszakkal szerzett országban az angol 
fennhatóságot mindvégig fegyverrel kellett fenntartani, ám a korábbi, 
elsősorban vallási ellentétek mellett a 19. század negyvenes éveiben a 
nemzeti ellentét is megjelent. A Daniel O(Connell vezette mozgalom, 
miután elérte a katolikusok megkülönböztetésének megszüntetését és 
az ír adóterhek mérséklését, fő céljául az Angliával 1801-ben létrejött 
unió eltörlését tűzte ki. 1845-46-ban egy burgonyavész következtében 
fellépő éhínség, melynek során milliók haltak éhen, illetve 
vándoroltak ki a területről, a végsőkig kiélezte az ellentéteket. Az 
, Ifjú Írország? által szervezett terrorhullámot csak 1848-ra sikerült az 
angoloknak megfékezni. 

A harmincas években megváltozott a brit gyarmatpolitika. 1837-ben 
Ontario és Ouebeck lázadásának hatására megszületett a Canada Act, 
ami önkormányzatot biztosított a két északamerikai gyarmatállamnak. 
Hasonló jogot kapott később Ausztrália és Új-Zéland is, Indiában pedig 
a vagyonos helybeliek számára biztosították a felemelkedés 
lehetőségét. A nemzetközi kapcsolatokban, mint korábban már láttuk, 
Anglia 1815 után elkötelezte magát a négyes szövetség keretei között 
a szent szövetségi politika mellett. Ugyanakkor már a tízes évek végén 
sem támogatta a fegyveres beavatkozás politikáját, 1822 után pedig, 
Canning külügyminisztersége alatt, teljes mértékben hátat fordítottak 
a restaurációs külpolitikának. 1830-tól tizenhat éven át a modern 
diplomácia egyik legnagyobb mestere, Palmerston állt az angol 
külügyek élén. Az általa képviselt , fényes elszigeteltség? (splendid 
isolation) azt jelentette, hogy a brit diplomácia akkor és ott aktivizálta 
magát, ahol és amikor a kontinentális egyensúly megbomlása 
fenyegetett. 

Franciaország 

Napóleon bukása után a forradalom alatt kivégzett uralkodó öccse 
került a francia trónra, XVIII. Lajos (1814-24) néven. A sorszám azt 
jelezte, hogy a Bourbonok nem ismerték el törvényesnek az 1789 és 
1815 között végbement eseményeket és változásokat, és legitim 
uralkodónak tekintették a soha trónra nem került Lajos Károlyt, a 
trónörököst. Mindez azonban, ahogy korábban már láttuk, korántsem 
jelentette a teljes visszatérést az 1789 előtti viszonyokhoz. Az 
alkotmányos monarchiát, a népképviseletet és a törvény előtti 


egyenlőséget a nemzet számára kibocsátott Alkotmányos Chartában 
ismerte el a király. A restauráció időszakában új politikai kultúra 
született Franciaországban, politikai elgondolások széles skálája 
bontakozott ki a szélsőséges katolikus  monarchizmustól a 
liberalizmuson és a bonapartizmuson keresztül a teljes egyenlőségre 
törekvő sans-culotte eszmékig. Az emberek felfogását és viselkedését 
alapvetően az határozta meg, hogy miként vélekedtek a forradalom és 
a császárság időszakáról. A különböző nézetek körül politikai 
szervezetek jöttek létre, s meg tudták szerezni tevékenységükhöz a 
hívek szélesebb körű támogatását. 

Ami a gazdaságot illeti, ebben a vonatkozásban a szűkebbre vont 
határok között a fejlődés forradalom előtti tendenciái folytatódtak. A 
"40-es évekig ezek üteme kifejezetten lassú volt; a lakosság 
növekedése, a mezőgazdaság termelékenységének fokozódása nem 
tette lehetővé az ipar gyors technikai felfutását, a közlekedés és 
szállítás élénkülését vagy a látványos urbanizációt. Ugyanakkor 1846- 
ig nem mutatkozott jelentősebb válság és visszaesés sem a 
urbanizációt. Ugyanakkor 1846-ig nem mutatkozott jelentősebb válság 
és visszaesés sem a ben felszámolták a születési előjogokat, a vagyon 
lett, ugyanakkor megmaradt a hagyományos módon szerzett (azaz 
öröklött) vagyon elsődlegessége. Az elit többségét így földbirtokosok 
alkották, de egyre több értelmiségi és vállalkozó került be ebbe a 
rétegbe. A magas cenzushoz kötött választójog biztosította számukra 
a politikai életben — helyi és országos szinten egyaránt 

— a szereplési lehetőséget, ugyanakkor kizárta ebből a szegényebbeket. 
A politikai berendezkedés kereteit az Alkotmányos Charta szabta meg. 
Ez, angol mintára, kétkamarás parlamentet hozott létre. A 
végrehajtó hatalom a király kezében volt, aki tetszés szerint 
javasolhatott törvényeket, de fel is oszlathatta a törvényhozó 
testületet. Ugyanakkor kimondta, hogy a felelős minisztereknek alá 
kell írniuk a király által javasolt törvényeket, az adórendeleteket pedig 
jóvá kell hagynia a parlamentnek. 1815 májusában került sor az első 
választásra, amely a király által is , Seholsincs Képviselőháznak" 
(Chambre introuvable-nak) nevezett ultraroyalista (szélsőségesen 
királypárti) törvényhozó testületet eredményezett. A Napóleon száz 
napja után bekövetkezett , második restauráció" minden tekintetben 
keményen lépett fel: tisztogatásokat hajtottak végre a 
közigazgatásban, mintegy 70 ezer embert letartóztattak, s Napóleon 
több tábornokát kivégezték. XVIII. Lajos azonban inkább a politikai 
megbékélésre — törekedett, nem engedett a szélsőségesek 
követeléseinek, s 1816-ban fel is oszlatta a képviselőházat. Az új 
választás az alkotmányos monarchia híveinek győzelmét hozta, a 
kormány és vele a Bourbon-restauráció ezután gyorsan 
konszolidálódott. A lelki sebek ugyan még sokáig nem gyógyultak be, 


de a rendszer a lakosság többségénél a közömbös tudomásulvételre 
számíthatott. Ennek a következménye volt, hogy a győztesek négyes 
szövetsége 1818-ban megszüntette a megszállást Franciaországban. 
1820-ban meggyilkolták a király öccsének a fiát, Berry hercegét, a 
trónörököst. Ennek hatására ismét szigorodott a belpolitikai 
berendezkedés, tovább korlátozták a választójogot, fokozták a 
cenzúrát, és lehetővé vált, hogy valakit vádemelés nélkül három 
hónapig fogva tartsanak. Mindez növelte az ellentétes politikai 
csoportok közötti feszültséget, ami tovább fokozódott a közel 70 éves 
X. Károly (1824-30) trónraléptével. Az új uralkodó felfogása a királyi 
hatalomról a legkevésbé sem volt  összeegyeztethető az 
alkotmányosság elveivel. A Villele vezette kormány és a parlament 
ismét az ultrák befolyása alá került. Mindazok az intézkedések, 
amelyek az új kormányzathoz fűződtek, s amelyeket már korábban 
áttekintettünk, élénkítették az ellenzék tevékenységét, elsimították 
különböző csoportjaik nézeteltéréseit és szélesítették tömegbázisukat. 
Vezető szerepe a liberálisoknak volt ebben a politikai körben, akik 
között főnemeseket is találunk, de többségük egykori császári 
hivatalnok, illetve értelmiségi volt (pl. a két történetíró, Guizot és 
Thiers). A feszültségek végül az 1830-as júliusi forradalomban 
robbantak ki, amelynek nyomán megszületett az orléans-i Lajos Fülöp 
(1830-48) polgárkirálysága — a júliusi monarchia. 

Az ellenzék, amely X. Károly ellen összekovácsolódott, politikai 
győzelme után hamarosan ismét ellentétes csoportokra bomlott. A 
liberálisok mellett, akik csak a személyes szabadsággal és a 
tulajdonnal foglalkoztak, egyre nagyobb teret és hangot kaptak a 
republikánusok (köztársaságpártiak), akik az 1830 után enyhített, de 
még mindig igen magas választási cenzus ellen emeltek szót. 
(Összehasonlításként, míg Nagy-Britanniában az 1832. évi választási 
törvény a lakosság minden 25. tagjának szavazati jogot biztosított, 
addig Franciaországban csak minden 170. polgár rendelkezett ezzel.) 
Mindemellett a júliusi forradalom újra tömegeket sodort a politikai 
porondra, akik már nemcsak jogokat, hanem szociális biztonságot, 
jobb megélhetést és emberi életkörülményeket követeltek. Az érdekek 
érvényesítésére irányuló szerveződés elérte a társadalom legalsó 
tömegeit, nyílt, illetve titkos népi társaságok jöttek létre a harcias 
republikánusok irányításával. A hatalom végül brutális erőszakkal 
lépett fel 1834-ben, aminek következtében a tömegmozgalmak 
visszaszorultak ugyan, de ugyanakkor a republikánus eszmék egyre 
szélesebb körben terjedtek tovább. 

1834 után az orléans-ista monarchia helyzete megszilárdult. A 
rendszer alapját a leggazdagabbak rétege jelentette, akik a 
hihetetlenül magas cenzus mellett rendelkeztek szavazati joggal, s 
érvényesíthették gazdasági és politikai érdekeiket. A termelés a "40-es 


években fellendült, szaporodtak a gazdagodási lehetőségek, s 
növekedett az általános jólét. A francia gazdaságban ekkor vált 
látványosabbá az ipari forradalom eredményeinek elterjedése. Az 
évtized közepén azonban újabb megrázkódtatás várt a belpolitikai 
életre, 1845-46-ban a súlyos gazdasági válság tömegmozgalmakat 
váltott ki. 

A "46-os választásokon előretört az ellenzék, és egyre általánosabbá 
vált az ún. bankettkampány. Az ellenzék ezzel kerülte meg a 
politikai — gyűlések tartásának tilalmát, politikai  vacsorákon, 
banketteken szervezte az elsősorban a magas választási cenzus miatt 
elégedetlen középrétegeket. A ,bankett-kampány" csúcspontjának 
szánt párizsi tömeglakomát az anarchiától rettegő kormányzat 
betiltotta, ám ekkor —- 1848. február 22-én - tiltakozó diákokból és 
munkásokból összeverődött tömeg jelent meg a Concorde téren. A 
Lajos Fülöp rendszerét elsöprő francia forradalom ugyanakkor az 
egész Európára kiterjedő forradalmi hullám elindítója lett. 

A Német Szövetség 

Az 1815-ben politikai kompromisszum (angol, orosz és német 
törekvések egyeztetése) eredményeként létrehozott Német Szövetség 
(Bund) továbbra is egymástól igen eltérő fejlettségű államok laza 
konglomerátuma volt. Élén a Frankfurt am Mainban ülésező 
Szövetségi Gyűlés (Bundestag) állt, elnöke az osztrák császár volt. A 
szövetségen belül a legnagyobb jelentősége a Habsburg Birodalomnak 
és Poroszországnak volt, s a század első felében a kisebb államok 
többsége Ausztria mellett sorakozott fel, mivel a  Metternich- 
rendszerben látták megvalósítani saját belső nyugalmukat és 
biztonságukat. Ugyanakkor a Habsburgok nem német tartományai — 
miként a poroszoké sem - nem voltak tagjai a Bundnak, s ez Ausztria 
súlyát csökkentette a szövetségen belül. 

A német gazdaság és társadalom ebben az időszakban még nem sokat 
változott. Jelentősebb gazdasági fellendülés csak a "40-es években 
kezdődött meg, elsősorban a Poroszországnak jutott Rajna-vidéken. 
Addig azonban a hagyományos gazdaság túlsúlya mellett a német 
társadalom legjelentősebb rétegei továbbra is a földbirtokosok és a 
parasztok voltak. Poroszországban az 1807 és 1815 között végbement 
reformok - többek között a jobbágyfelszabadítás — ellenére sem 
változott meg döntően a társadalmi struktúra. A súlyos megváltási 
feltételeket a parasztok zöme nem tudta teljesíteni, így kénytelen volt 
földesúri szolgálatban maradni. A városok ekkor még nem 
biztosítottak széles tömegeknek megélhetést. A földesurak — nemesi és 
közrendű származásúak egyaránt — megőrizték korábbi pozícióikat, az 
ő kezükben volt a helyi közigazgatás, s ők csinálhattak karriert az 
államapparátusban és a hadseregben. A Habsburg Birodalomban 
pedig érintetlen volt a hagyományos társadalmi struktúra. 


Az abszolutizmus mindkét területen fennmaradt, s mindkét országban 
jól kiépített államapparátusra, hivatalnoki karra és erős hadseregre 
támaszkodott. Nem véletlen, hogy az orosz cár mellett éppen III. 
Frigyes Vilmos (1797-1840) és I. Ferenc (1792-1835) lettek az 1815- 
ös restauráció fő támaszai, a Szent Szövetség alapító tagjai. 
Ugyanakkor azonban a német államokban a napóleoni háborúk idején 
különböző reformok bevezetésére tettek ígéretet az uralkodók, s az 
ezek iránti társadalmi igénnyel számolni kellett. 1815 után ún. 
beadványmozgalom bontakozott ki a déli és délnyugati területeken, 
alkotmány bevezetését kérve az uralkodóktól. A legsikeresebb a 
badeni, a württembergi és a hesseni mozgalom volt, Ausztriában 
minden maradt a régiben, a porosz király pedig a megígért alkotmány 
helyett nyolc, csekély hatáskörrel rendelkező tartományi gyűlést 
hozott létre. 

Mint korábban már láttuk, az 1810-es évek második felében a német 
területeken a polgárság és a diákok körében alkotmányos és nemzeti 
mozgalmak bontakoztak ki, melyekre a hatalom a karlsbadi 
határozatokkal válaszolt. Ezeknek meghozatala és végrehajtása nem 
ütközött különösebb ellenállásba, ami jól mutatta a mozgalmak 
gyengeségét. Ugyanakkor a hazafias eszmék nem tűntek el 
nyomtalanul, helytörténeti egyesületek jöttek létre, fellendült a német 
nép múltjának kutatása, és nagyszerű eredményeket produkált 
általában a német kultúra. Ekkor bontakozott ki a német romantika 
második hulláma, amire azonban erősen jellemző volt a historizmus, 
a középkori viszonyok idealizálása, a felvilágosodás 
racionalizmusának elvetése, s amelyben a valóság helyét a fantázia 
birodalma vette át. 

A "30-as évek elején a francia forradalom és a lengyel szabadságharc 
hatására ismét fellendültek a német polgári mozgalmak. A liberálisok 
ismét az alkotmány követelésével, valamint a cenzúra enyhítésének 
igényével álltak elő. Egyes államokban - elsősorban a déli német 
területeken -— komoly tömegtámogatásra is szert tudtak tenni. Nem 
véletlen, hogy a liberális mozgalmak csúcspontjának tekinthető, a 
német egység és a szabad köztársaság melletti 25 ezres 
tömegtüntetésre is  Rajna-Pfalz tartományban került sor 1832 
májusában. A lendület azonban hamar megtört, az abszolutizmus 
mindenütt erőszakkal reagált a mozgolódásokra, sőt az 1833-as 
münchengrátzi találkozón I. Ferenc császár és Miklós cár is 
megerősítették a két hatalom együttműködését. 

Amíg a politikai életben és a társadalmi mozgalmak terén 
diadalmaskodott az abszolutizmus, addig a gazdaság fejlődése 
öntörvényűen haladt tovább. Ennek következtében született meg 
1834-ben 18 állam részvételével a Német Vámszövetség (Zollverein), 
ami egységes piacot biztosított a német ipar számára és kizárta a 

külföldi konkurenciát. Ugyanakkor a későbbiekben Poroszország 
számára jelentett előnyt Ausztriával szemben, amely kimaradt a 
szövetségből, így gazdaságilag elszigetelődött. A gazdaság 
fejlődésének másik következménye volt a német burzsoázia, 
kispolgárság és munkásság számbeli növekedése, társadalmi 
jelentőségének szélesedése. A "30-as évek második felében és a "40-es 
években megjelent a mérsékelt liberális ellenzék mellett egy 
radikálisabb irányzat, az , Ifjú Németország", amely elsősorban az 
értelmiségiekre hatott. (Legjelentősebb képviselői a Franciaországban 
élő Ludwig Börne író és Heinrich Heine, a költő voltak.) A mozgalmak 
ereje a "40-es években egyre fokozódott, az 1847-es gazdasági válság 
idején a porosz kormány már szükségesnek érezte a tartományi 
gyűlések képviselőiből egy egyesített országgyűlés összehívását. Ezt 
azonban, mivel nem a király óhajainak teljesítésével, hanem 
alkotmányos rendszer bevezetésének szorgalmazásával foglalkozott, 
IV. Frigyes Vilmos (1840-61) feloszlatta. 

A Habsburg Birodalom számára a német liberálisok mozgalmai mellett 
problémát jelentett a hasonló jellegű itáliai mozgalmak 
kibontakozása is. A közvetlenül uralma alatt tartott Lombardia és 
Velence mellett befolyása egy sor észak- és közép-itáliai államra is 
kiterjedt, így az olasz nemzeti egység kialakulását elemi érdekének 
tartotta meggátolni. A "20-as évek mozgalmait, mint láttuk, sikerült 
fegyveres erőszakkal leverni, az emigrációba kényszerült hazafiak 
azonban nem adták fel elképzeléseiket: Giuseppe Mazzini, az olasz 
nemzeti romantika fő képviselője 1831-ben hozta létre Marseille-ben 
az , Ifjú Itália" nevű szervezetet, melynek nyíltan meghirdetett célja 
Itália felszabadítása volt. 

1835-ben meghalt Ferenc császár, trónjára az uralkodásra alkalmatlan 
fia, I. (magyar királyként V.) Ferdinánd (1835-48) került. Az állam 
tényleges irányítása azonban nem az uralkodó, hanem az 
államértekezlet, egy régenstanácsnak tekinthető , kamarilla? kezébe 
került, melynek tagjai a mereven konzervatív Lajos főherceg, Ferenc 
Károly trónörökös, Metternich kancellár és riválisa, Franz von 
Kolowrat gróf voltak. A két politikus hatalmi vetélkedése is 
hozzájárult ahhoz, hogy a birodalom kormányzata még a korábbiaknál 
is kevesebb kezdeményező erővel és hatékonysággal bírt. Ugyanakkor 
a társadalom vezető rétegeiben is ellentétek mutatkoztak a birodalom 
kormányzásának hogyanját illetően; a konzervatív főnemesség 
arisztokratikus föderalizmusa és az államapparátus abszolutisztikus 
centralizmusa között azonban a döntő összecsapásra csak 1849 után 
került sor. 

Oroszország 

Az 1815 utáni Európa egyik legnagyobb hatalmának tűnt a 
Romanovok birodalma. Az a hatalmas hadsereg, melynek élén 1814- 


ben I. Sándor cár bevonult Párizsba, kellően megalapozta Oroszország 
tekintélyét a bécsi kongresszuson, s egyben a cári rendszert tette a 
kialakított új rend egyik legfontosabb őrévé. Ennek az erőnek a 
tudatában állt elő I. Sándor terveivel és elképzeléseivel a bécsi 
tárgyalásokon, de, mint láttuk, a nagyhatalmak összefogása végül is 
megakadályozta, hogy maradéktalanul megvalósítsa ezeket. Az is 
viszonylag hamar kiderült, hogy a dinasztikus terjeszkedés lehetőségei 
is jóval korlátozottabbak voltak, mint ahogy az az első pillantásra 
látszott. 

Oroszország belpolitikai viszonyai maradéktalanul őrizték a korábbi 
évszázadok jellegzetességeit. A század elején trónra lépett Sándor cár 
uralkodása kezdetén liberális közigazgatási és jogi reformokkal 
kísérletezett, . Szperanszkij — hercegnek ő adott megbízást 
alkotmánytervezet kimunkálására. A forradalmi eszmék terjedése és a 
napóleoni háborúk azonban megváltoztatták az uralkodó nézeteit — 
Szperanszkijnak mennie kellett, a cár pedig a "20-as években egyre 
nagyobb teret biztosított  kegyencének,  Arakcsejevnek, aki 
bürokratikus önkénnyel uralkodott Oroszországban. Az abszolutizmus 
hű támaszai, a hivatalnokok többségükben szegény nemesi 
családokból, illetve az alsópapság soraiból kerültek ki, egyaránt 
jellemző volt rájuk a tanulatlanság, a szakszerűség alacsony foka és a 
korrupció. 

Ami a gazdaság helyzetét és a társadalom állapotát illeti, ezen a téren 
sem történt jelentősebb változás. A feudális viszonyok érintetlenül 
megmaradtak, valami csekély gazdasági fellendülés megindult ugyan a 
"30-as években, de ez messze elmaradt a kor európai folyamataitól. A 
polgárság mind létszámát, mind gazdasági erejét tekintve rendkívül 
gyenge volt, a társadalom túlnyomó többségét kitevő parasztság a 
jobbágyság középkori viszonyai között élt. 

A napóleoni háborúkban való részvétel azonban nagy hatással volt egy 
viszonylag szűk társadalmi csoportra. A nemesi származású tisztikar 
tagjainak egy része, eljutva a , felszabadító" háború során nyugatra, 
megismerkedett a forradalmi, illetve más, ekkor divatos eszmékkel (pl. 
romantika). Ennek hatására az orosz nemesség egy részében 
megérlelődött az igény a változtatásra. 

1816-tól titkos szövetségek szerveződtek, amelyeknek célkitűzései 
között alkotmány bevezetése, jobbágyfelszabadítás, földreform, a 
polgári szabadságjogok érvényesítése stb. szerepelt. Két jelentősebb 
szervezett jött létre, a mérsékeltebb Északi Társaság, amelyet 
Trubeckoj herceg irányított, és a radikálisabb, a Pesztyel ezredes 
vezette Déli Társaság. Amikor 1825 decemberében meghalt az 
uralkodó, a szervezetek az uralomváltás, az I. Miklós (1825-55) 
trónralépte körüli bizonytalanságot felkelés kirobbantására használták 
fel. A konkrét tervvel nem rendelkező, bizonytalankodó összeesküvők 


- a dekabristák (decemberiek) - megmozdulását a hadsereg 
viszonylag könnyen, bár igen brutális eszközökkel leverte. Ezt 
követően tömeges letartóztatások után mintegy 120 embert állítottak 
bíróság elé, közülük ötöt kivégeztek, többségüket pedig Szibériába 
száműzték. A további megmozdulások megakadályozására létrehozták 
az első titkos rendőrszervezetet, az ún. Harmadik Ügyosztályt. 1835- 
ben fokozott ellenőrzés alá helyezték az egyetemeket, a diákoknak 
tilos volt külföldi újságokat olvasni, s egyenruhát kellett hordaniuk, 
hogy bárhol ellenőrizhetőek legyenek. 

A cár nemcsak országán belül, hanem egész Európában vállalta volna 
a csendőr szerepét, de ebben, mint láttuk, a nemzetközi erőviszonyok 
rendre megakadályozták. 1830 novemberében éppen a belga 
forradalom leverésére mozgósította hadseregét, amikor kirobbant a 
lengyel felkelés. A nyugati hatalmak, amelyek nem nézték volna jó 
szemmel a rendteremtő orosz csapatokat a Rajna mellett, az ellen 
semmi kifogást nem emeltek, hogy I. Miklós brutális eszközöket 
alkalmazzon a lengyel felkelők ellen. Az ostrolenkai ütközet után az 
oroszok elfoglalták Varsót; ezreket börtönöztek be vagy végeztek ki, a 
lengyel nemesség földjeinek egytizedét elkobozták, s a varsói és a 
vilniusi egyetemet bezárták. Mindezek következtében az Orosz 
Birodalomban helyreállt a nyugalom, amit még az 1848-as 
forradalmak hullámverése sem tudott megbolygatni. 


Az Európán kívüli világ (1815-1848) 


A hatalmak területi expanziója ebben a korszakban viszonylag 
korlátozott maradt. A britek megelégedtek a tengeri világuralom és a 
világméretű brit kereskedelmi érdekek szemszögéből döntő pontok 
elfoglalásával. Ilyenek voltak az Indiába és a Távol-Keletre vezető 
tengeri útvonal stratégiai fontosságú pontjai: Fokföld (1806-os 
elfoglalását megkönnyítette, hogy Hollandiát bekebelezte a napóleoni 
Franciaország), Aden (1839), Szingapúr (1824) és Hongkong (1842). 
Oroszország a kazah sztyeppén nagy, de ritkán lakott területeket 
hódított meg, a Kaukázuson túl már csak araszolgatott. A franciák 
erejéből csak Észak-Algéria meghódítására tellett (1830-47), és a 19. 
század elejétől egyre nyíltabban avatkoztak be Indokínában. 

Afrika továbbra is az ismeretlen kontinens maradt, a belső területek 
felfedezése csak 1847-ben, D. Livingstone útjaival vette kezdetét. 
Partvidékén is kevés változás volt. Az Egyesült Államok felszabadított 
rabszolgáiból lett telepesek 1822-ben megalapították Monroviát, 
amelyből 1847-re kifejlődött a Libériai Köztársaság (a szabadság 
országa), amely ténylegesen az Egyesült Államoktól függött. A 
legjelentősebb változások Dél-Afrikában következtek be, amikor 
Fokföldön a brit veteránok letelepítése (1820-tól) és a rabszolgaság 


megszüntetése (1835) miatt - amely a rabszolgamunkán alapuló búr 
mezőgazdaságot létalapjaiban fenyegette — a búrok (holland telepesek) 
1836-tól tömegesen keltek útra. A ,nagy vándorlás?" (Great Trek, 
1836-48) révén jött létre az Indiai-óceán partján Natal (1837), 
valamint Oranje Szabadállam (1842). Az angolok 1843-ban - a harcias 
zulu törzsek elleni védelemre hivatkozva -— annektálták Natalt, ekkor a 
búrok továbbvonulva megalapították Transvaalt (1846). 

A legnagyobb területi expanzióra Észak-Amerikában került sor. Itt az 
Egyesült Államok 1818-19-ben megszerezte a spanyoloktól Floridát, 
majd 1845-ben az észak-amerikai telepesek által Mexikótól elszakított 
Texast is felvették az Unióba. 1846-ban az Egyesült Államokhoz 
csatolták az addig Nagy-Britanniával közösen kormányzott Oregon- 
területet. Az 1846-48-as háborúban megszerezték Mexikó területének 
mintegy felét (Új-Mexikótól Kaliforniáig). 

Amikor 1834-ben a brit kormány az egész birodalomban betiltotta a 
rabszolgaságot és felvette a küzdelmet a nemzetközi rabszolga- 
kereskedelem ellen, nemcsak a hazai humanitárius közvéleményt 
elégítette ki, de jó lehetőségeket is teremtett az angol pozíciók 
erősítésére az afrikai partokon. Franciaország 1848-ban törölte el újra 
gyarmatain a rabszolgaságot, de amíg nem vált általánossá a 
rabszolga-felszabadítás, addig jelentős maradt az  Cillegális) 
rabszolgakereskedelem. 

Amíg a 19. század első fele a modern nemzetek, nemzeti mozgalmak 
születésének kora volt Európában, addig Európán túl ebben az időben 
nemigen lehetett nacionalizmusról beszélni. 

A venezuelai Simón Bolívar (1783-1830) és az argentin San Martín 
(1778-1850) eredeti pánamerikai elképzelését nem lehetett valóra 
váltani a latin-amerikai kontinens óriási kiterjedése és változatossága 
miatt, továbbá azért, mert felszabadítása több független, forradalmi 
központból (Venezuela, Buenos Aires és Mexikó) történt. Az új, 
független államok kialakulását, majd hamarosan egymás elleni 
küzdelmeit az uralkodó elitek politikai, gazdasági érdekei motiválták, 
a szegénysorban élő kreolok tömegei passzívak maradtak, az indiánok 
pedig közömbösek vagy ellenségesek voltak. 

A függetlenséget csak Mexikóban vívták ki földműves, azaz indián 
tömegek tevékeny, sőt kezdeményező részvételével. Mexikó ennek 
következtében azóta is más és politikai szempontból demokratikusabb 
úton fejlődött, mint a latin-amerikai kontinens többi része. Latin- 
Amerika más részein csak a , nemzeti öntudat" csíráiról beszélhetünk. 
A függetlenné válást követő fél évszázad a primitív caudillismo 
klasszikus kora volt Latin-Amerikában. A függetlenségi háborúból, 
amelyben a polgári intézmények szétzilálódtak, a caudillo (katonai 
diktátor) került ki győztesen. Több volt, mint hadvezér, területi s 
különösen gazdasági érdekeket képviselt, védnökséget gyakorolt, 


szétosztotta a hivatalokat és a földeket, a patrónus-kliens piramis 
csúcsán állt. Az Egyesült Államok alkotmányosságát , másoló? 
latinamerikai liberális demokráciák - a  társadalmi-gazdasági 
elmaradottság miatt - gyakran bizonyultak működésképtelennek, 
ilyenkor hosszú időre átadták helyüket egy caudillónak. 

A kettős forradalom legmélyebb és legtartósabb következményének 
bizonyult, hogy a világ fejlett országait (centrum) mind mélyebb 
szakadék választotta el a fejletlenektől (periféria). Anglia, a Rajna 
völgyét övező néhány száz kilométeres sáv és az Egyesült Államok 
tehát iparilag előretört, miközben a világ többi része lassan fejlődött, 
stagnált vagy éppen visszafejlődött. A viszonylag elmaradottak egyre 
kevésbé tudtak ellenállni az ipari, kereskedelmi és piacközpontok 
gazdasági nyomásának - vonzásának -, vagy ha ez nem bizonyult 
elegendőnek, akkor a nyugati ágyúnaszádok és katonai expedíciók 
fegyveres erejének. Az 1839-42-es ópiumháború megmutatta, hogy 
még az egyetlen megmaradt nem európai nagyhatalom, a kínai 
birodalom is magatehetetlen a nyugati katonai és gazdasági 
agresszióval szemben. 

Az Oszmán Birodalom 

Mivel az Oszmán Birodalom nem volt képes a modernizálódásra, így 
egyedül az angol politikai-katonai támogatás (háborúval való 
fenyegetés) volt képes feltartóztatni az orosz előrenyomulást és 
megakadályozni Törökország összeomlását. Ebben az időszakban több 
mozgalom is gyengítette az Oszmán Birodalom erejét. 

A szerb szabadságküzdelem első szakaszának veresége (1813) után a 
janicsárok század elejei rémuralmára emlékeztető idők tértek vissza. 
Amikor a törökök minden korábbi engedményüket visszavonták és a 
terrornak sem akart vége szakadni, 1815-ben elkezdődött a 
függetlenségi harc második szakasza. A felkelés vezetését egy, a 
törökökkel . kompromisszumot kereső  állatkereskedőre, Milos 
Obrenovicra bízták. A felkelők gyors sikerei és a cári Oroszország 
beavatkozásától való félelem hatására a szultán gyorsan megadta a 
korlátozott autonómiát. 

Ennek következtében 1817-ben Obrenovicot Szerbia fejedelmévé 
választották, aki ezután minden eszközt felhasznált, hogy politikai és 
gazdasági hatalmát gyarapítsa. Először Karadjordjét (az első felkelés 
vezetőjét) ölette meg, majd sorra leszámolt a második felkelés 
vajdáival. Amikor az érdekeiben sértett szerb parasztság és 
kereskedőpolgárság 1825-ben fellázadt ellene, a felkelést elfojtatta. A 
szerb függetlenség ügye a továbbiak során már nem a fegyveres 
felkeléshez, hanem a nemzetközi helyzethez, az orosz-török 
viszonyhoz kapcsolódott. Az újabb orosz-török háborút (1828-29) 
követő drinápolyi béke kötelezte a Portát, hogy hatti serifben 
(legmagasabb szultáni rendelet) biztosítsa a szerb autonómiát. Az 


1830-ban kiadott hatti serif biztosította Szerbia belső függetlenségét, a 
vallásszabadságot, a kereskedés szabadságát, védelmet az önkényes 
török adóztatás ellen. A szpáhi birtokokat kárpótlás ellenében átadták 
a szerb parasztságnak. Így az autonómia biztosítása összefonódott a 
polgári átalakulás több fontos vívmányával. 

Az 1820-22-es európai forradalmak közül csak egy tudott végleges 
győzelmet aratni: az 1821-es görög felkelés. Ennek főleg a kedvező 
diplomáciai helyzet, részben pedig az volt az oka, hogy itt valódi 
népfelkelés robbant ki. A görög társadalom ugyanis, szemben a többi 
balkáni csonka társadalommal, teljes volt. Bár itt is természetesen a 
társadalom döntő többsége parasztból és pásztorból állt, volt azonban 
egy nemzetközi kereskedő- és hivatalnokrétegük is. Görög volt a 
nyelve és felső papsága az egész ortodox egyháznak is, amelyhez a 
legtöbb balkáni nép tartozott, s amelynek feje a konstantinápolyi 
görög pátriárka volt. Görög tisztviselők kormányozták a dunai 
fejedelemségeket, és a görög kereskedők az új, fejlődő fekete-tengeri 
gabonakereskedelem révén eljutottak az olasz, francia és brit üzleti 
világ központjaiba. A kozmopolita görög diaszpórában eresztettek 
gyökeret a francia forradalom eszméi: a liberalizmus, a nacionalizmus 
és a szabadkőműves jellegű titkos társaságokban folytatott politikai 
szervezkedési mód. 

1814-ben Odesszában alapították meg a Philiké Hetairia nevű titkos 
hazafias szövetséget, amely főszerepet játszott az 1821-es felkelésben. 
A görög függetlenség érdekében a dunai fejedelemségekben a helyi 
görög mágnások vezetésével kirobbantott felkelésük 1821-ben 
elbukott, mert elmaradt a remélt cári támogatás és a Tudor 
VIladimirescu vezette román  parasztfelkelőkkel sem tudtak 
megegyezni. Mégis kedvezően alakult a görögországi felkelők 
helyzete: a törököknek egy időben kellett szembenézniük a dunai 
fejedelemségek felkelésével, a janinai Tepedeleni Ali pasa lázadásával, 
ráadásul jelentős erőket kötött le keleten Perzsia, amely kihasználta 
szomszédja belső nehézségeit, és 1821 novemberében támadást 
indított. A törökök mindhárom területen felülkerekedtek, csak a 
görögöknek sikerült az év végéig felszabadítaniuk az egész 
Peloponnészoszt. Bár a következő években csak az európai filhellén 
mozgalom önkéntesei segítették a felkelést, a nagyhatalmak nem 
avatkoztak be, a Porta mégsem volt képes saját erejéből leverni a 
szabadságharcot, ezért kénytelen volt segítséget kérni az egyiptomi 
Mohamed Alitól, aki időközben modernizálta hadseregét is. 

A görög szabadságharc 1825 és 1827 közötti szakasza a kudarcok és 
szenvedések időszaka volt. Az egyiptomi hadsereg sikereinek kettős 
hatása lett, egyrészt arra ösztönözte a reformbarát szultánt, hogy ő is 
modernizálja hadseregét, másrészt a török-egyiptomi brutális 
megtorlások a Szent Szövetség forradalmi változásoktól irtózó 


nagyhatalmait is a görögök melletti beavatkozásra késztette. Még csak 
a kezdetén tartott II. Mahmud hadseregének újjászervezése, amikor 
kirobbant a kiváltságaikat féltő janicsárok zendülése 1826 nyarán. Ezt 
használta ki a szultán arra, hogy megszabaduljon a reformok 
legerősebb ellenzőitől: a hozzá hű csapatokkal lemészároltatta a 
főváros, Isztambul valamennyi janicsárját, a janicsárságot és a 
hozzájuk szorosan kötődő bektasi dervisrendet feloszlatta. Megszűnt a 
janicsárság, de még nem jött létre az új hadsereg, amikor 1827-ben 
Oroszország, Nagy-Britannia és Franciaország felszólította a Portát, 
hogy ismerje el a görögök autonómiáját. 

Miután a török kormány visszautasította a , kérést", a brit-orosz- 
francia flotta 1827-ben a navarinói öbölben megsemmisítette az 
oszmán-egyiptomi flottát. Az angol nyomásra visszavont egyiptomi 
seregek helyére francia expedíciós hadsereg érkezett a 
Peloponnészoszra, és 1828-29-ben Oroszország is hadműveletekbe 
kezdett a Balkánon és Kelet-Anatóliában. Amikor az orosz csapatok 
elfoglalták Erzurumot és Drinápolyt, alig több mint 200 km-re 
megközelítve a fővárost, Törökország totális vereséget szenvedett. A 
drinápolyi békében (1829) Oroszország mégis - hogy ne irritálja 
alkalmi szövetségeseit — szerény területi követeléseket támasztott a 
Duna-deltában és a Kaukázusban, valamint elismertette az orosz 
protektorátust az oszmán fennhatóság alatt maradó Havasalföldön és 
Moldvában. 1830-ban a Porta az európai nagyhatalmak szabta 
határok között elismerte Görögország elszakadását és kénytelen 
volt kiterjeszteni a szerb autonómiát is. Franciaország, kihasználva a 
kedvező helyzetet, 1830-ban a hosszú ideje már csak névlegesen az 
Oszmán Birodalomhoz tartozó Algériát foglalta el, és Mohamed Ali is 
benyújtotta a Portánál a számlát a Görögországban adott , baráti 
segítségért". 

Egyiptom lett az a keleti ország, ahol az első modern gyarmati 
nacionalista . mozgalom megszületett. A napóleoni hódítás 
megismertette velük a nyugati eszméket, módszereket és technikát, és 
a becsvágyó katona, Mohamed Ali igen hamar felismerte ezek értékét 
és a bennük rejlő lehetőségeket. Nyugati (főleg francia) segítséggel 
látott hozzá, hogy megteremtse hatékony és a keleti hagyományoktól 
eltérő, modernizáló önkényuralmát. Miután 1807-ben visszaverte a 
britek erőtlen kísérletét, hogy katonai segítséggel mentsék meg a 
mamelukok megmaradt hatalmát, Mohamed Ali a következő években 
szisztematikusan kisajátította — az amúgy névlegesen mindig is a 
szultán tulajdonát képező - földeket. 1811-ben egy, a vahhábiták 
elleni hadjárat ürügyével a kairói citadellába hívott háromszáz 
mameluk vezetőt testőrségével lemészároltatta, majd ezt követően az 
egész mameluk réteget likvidálta. A teljes politikai és gazdasági 
hatalom birtokában modernizálta a közigazgatást, megkezdte országa 


iparosítását, exportálható termékként meghonosította a gyapotot. 
Iskolákat, műszaki és orvosi főiskolákat alapított, külföldről tudósokat, 
szakembereket hívott az országába, ösztöndíjas diákokat küldött 
külföldre. Az öntözőrendszerek kiépítésével egész évben folyamatossá 
tette a mezőgazdasági termelést. 

Bár Mohamed Ali formálisan elismerte a szultán főhatalmát és adót is 
fizetett a Portának, erős hadsereget, valamint ütőképes hadiflottát 
állított fel, amellyel hamarosan önálló nagyhatalom megteremtésébe 
kezdett. Még a szultán megbízásából 1811-18 között elfoglalta a 
lázadó vahhábitáktól Mekkát, Medinát és Dzsiddát, egy évszázadra 
visszaszorítva őket a félsziget belsejébe. 1819-22 között megszerezte 
Szudán északi részét, és 1825-27 között hadseregét a görög 
szabadságharc elfojtására küldte. Kihasználva az Oszmán Birodalom 
gyengeségét, 1831-ben hadat üzent a Portának, és elfoglalta 
Palesztinát, Szíriát és Kis-Ázsiát Konyáig. Ez, mint már korábban 
láttuk, — megosztotta — a keleti — kérdésben érintett európai 
nagyhatalmakat. A nemzetközivé szélesedett konfliktus lezárásaként 
az egyiptomi hadsereg visszavonulásra kényszerült Anatóliából, és a 
Palesztina, Szíria és Kilikia feletti tényleges hatalomért cserébe 
elismertették Mohamed Alival a szultán formális fennhatóságát. 

A sorozatos kudarcok elkerülhetetlenné tették az Oszmán Birodalom 
alapvető — megreformálását. II. Mahmud fel is állította a 
reformbizottságot, de a végrehajtás már 16 éves fia, I. Abdülmedzsid 
feladata maradt. Az 1839-től több szakaszban végrehajtott reformok a 
Tanzimát-i Hajrije ( Üdvös Újjászervezés") nevet kapták. Biztosították 
az élet, a becsület és a magántulajdon biztonságát, az igazságos és 
nyilvános jogszolgáltatást, a vallások egyenlőségét, az igazságos 
adórendszert (megszüntették a különleges adókat és az adóbérlést). Új 
alapokra helyezték a katonaállítást is, az eddigi önkényes 
hadkiegészítési rendszert az élethossziglan tartó katonai szolgálattal 
együtt felváltotta az általános és öt évre korlátozott szolgálati 
kötelezettség. Bár a reformoknak nem voltak intézményi garanciái (pl. 
parlament) és a szultán továbbra is abszolút uralkodó maradt, a 
birodalom mégis megindult a modernizáció útján. Minderre 
szükség is volt, mert 1839-ben újra kiéleződött a konfliktus Mohamed 
Alival a KözelkKelet feletti uralomért, és a modernizációban előrébb 
tartó Egyiptom súlyos vereséget mért a Portára. Csak a Mohamed Ali — 
és a mögötte álló Franciaország — túlzott megerősödésétől tartó négy 
hatalom (Nagy-Britannia, Ausztria, Poroszország és Oroszország) 
beavatkozása mentette meg az Oszmán Birodalmat. 

A nagyhatalmak 1841-ben újjárendezték a Közel-Kelet hatalmi 
viszonyait. Mohamed Ali a szultáni fennhatóság elismeréséért cserébe 
korlátlan autonómiával örökletesen megtarthatta Egyiptomot és 
Szudánt, Palesztinát pedig a haláláig. A hozzá átállt török flottát vissza 


kellett szolgáltatnia, és hadseregének létszámát 18 ezer főben 
maximálták, hogy ne jelenthessen a későbbiekben veszélyt a 
nagyhatalmi érdekekre. 

Az Egyesült Államok 

Az Egyesült Államok területének és népességének gyors növekedésével 
együtt nőttek az etnikai, területi, gazdasági és vallási különbözőségek 
is. Az Unió egységét fenyegető ellentétek közül az Észak és Dél — a 
bérmunka és a rabszolgamunka - közötti különbség vált a 
legveszélyesebbé, mivel ez egyszerre volt gazdasági, politikai és faji 
jellegű. A fekete népesség több mint 9099-a a déli államokba 
koncentrálódott, ahol a gyapotföldeken rabszolgamunkával termeltek, 
és kifelé szabadkereskedelmet követeltek. Az iparosodó északi 
területek érdeke a védővám volt, amely megvédte őket Nagy-Britannia 
fejlettebb, versenyképesebb gazdaságától. A gazdasági ellentétek 
politikai viszállyá váltak, ami az Egyesült Államok belpolitikai 
válságává mélyült a század közepére. A politikai életet uraló két nagy 
párt - a Föderalista Párt és a Demokrata-Republikánus Párt - 1820- 
ban megkötötte a Missouri-kompromisszumot, amely a 36,5 
szélességi foktól északra szerveződő államokban, Missouri kivételével, 
betiltotta a rabszolgaságot, és kikötötték, hogy minden új , szabad" 
nyugati állammal együtt egy rabszolgatartó államot is fel kell venni az 
Unióba. 

1824-25-ben a Demokrata-Republikánus Párt kettészakadt az ipari 
tőkés érdekeket erősebben képviselő, inkább föderalista Nemzeti 
Republikánus Pártra és a városi kispolgárság, a farmerek és a déli 
ültetvényesek . támogatását élvező  antiföderalista  Demokrata- 
Republikánus Pártra. A  demokrata-republikánus párti Andrew 
Jackson elnöksége alatt (1829-37) számos reformot vezettek be. 
Földrendelete értelmében 40 acre (16,2 ha) földet 50 dollárért lehetett 
megvásárolni, ezáltal a vagyontalan bevándorlók is földhöz juthattak, 
de ennek az volt az ,ára", hogy az indiánokat a Mississippin túlra 
üldözték. A jacksoni agrárpolitika egyenes következménye lett a 
demokrácia radikális kiterjesztése az Egyesült Államokban, ugyanis 
az új, nyugati , farmer"-államok alkotmánya minden fehér férfinak 
megadta a választójogot, és ennek hatására a keleti államokban is 
sikerrel járt a harc a vagyoni cenzus eltörléséért. A demokrácia 
kiterjesztését jelentette a munkások szövetkezési jogának megadása is. 
Védővámpolitikája a nemzeti ipar megerősödését szolgálta. 

Az 1830-as években a rabszolga-megmozdulásokkal párhuzamosan 
fellendült az abolicionista (abolition: eltörlés) mozgalom is. Sorra 
alakultak a rabszolgaság eltörléséért küzdő társaságok, és 1838-ban 
létrejött a , földalatti vasút", a rabszolgaszökéseket szervező hálózat. 
Jackson elnöksége után az Unió központi szervei fokozatosan a déli 
ültetvényesek politikai eszközévé váltak. 1846-48-ban a déliek 


belevitték az Egyesült Államokat a Mexikó elleni hódító háborúba, 
hogy kiterjeszthessék a rabszolgatartás területét, túlsúlyt szerezve 
ezzel a kongresszus két házában a szabad államokkal szemben. 

A tőkés farmergazdálkodás viharos fejlődése az 1830-as és 1840-es 
évekre tehető. A nagy kiterjedésű, de munkaerőhiánnyal küzdő 
farmergazdaságok óriási keresletet biztosítottak a mezőgazdasági 
felszerelések, gépek iránt, de ezzel párhuzamosan gyorsan növelték 
termelésüket is. A déli államok rabszolgamunkán alapuló gyapott-, 
dohány-, rizs-, cukornád- és kukoricaültetvényei hatalmas profitot 
biztosítottak a tulajdonosoknak és a kereskedőknek. Ez magyarázza 
meg a rabszolgatartásban érdekeltek politikai erejét és aktivitását, s ez 
határozta meg az 1820-65 közötti évek történetét. 

Az Egyesült Államok helyzete rendkívül előnyös volt: nem volt olyan 
erős szomszédja vagy vetélytársa, amely meg tudta vagy akár meg 
akarta volna akadályozni terjeszkedését a hatalmas kontinensen a 
Csendes-óceánig. 1821-től érkeztek angol-szász telepesek a szinte 
lakatlan mexikói határterületre, Texasba, akikre 1830-tól súlyos 
adókat vetettek ki, és megtiltották a további bevándorlást. Amikor 
központi (centralista) kormányzást vezettek be Mexikóban, a texasi 
angolszász farmerek alkotmányt követelve fellázadtak 1835-ben. A 
mexikói kormánycsapatok a San Antonio-i Alamo erőd valamennyi 
védőjét lemészárolták, és a Sam Houston vezette texasiak súlyos 
vereséget szenvedtek. A felkelők ekkor az Egyesült Államokhoz 
fordultak segítségért, ezzel az erőviszonyok megfordultak. Most a 
mexikói hadsereg vesztett, és az elnök, Santa Ana is a lázadók 
fogságába esett. A mexikói kormány ezután sem ismerte el Texas 
függetlenségét, de visszavonta csapatait a Rio Bravótól délre. 1836 és 
1845 között Texas önálló állam volt, Sam Houston elnöksége alatt. Az 
1840-es évek közepén Mexikó a polgárháború zűrzavarába süllyedt, 
ezt használta ki az Egyesült Államok, és a kongresszus felvette Texast 
az államok sorába. Az 1846-48 között a Mexikóval vívott háborúban 
az Egyesült Államok 2,3 millió km2-t, Mexikó területének több mint a 
felét megszerezve kijutott a Csendes-óceánhoz. Hatalmas déli területek 
kerültek az Unióba, és ez a déli rabszolgatartó ültetvényeseknek 
kedvezett. Még 1846-ban az Egyesült Államokhoz csatolták az addig 
NagyBritanniával közösen kormányzott Oregon-területet. 1853-ban 
egy kisebb (78 ezer km2) területet vásároltak Mexikótól, hogy 
megszerezhessenek egy déli, transzkontinentális útvonalat. 

Ami az Egyesült Államok nemzetközi kapcsolatait illeti, James 
Monroe elnök (1817-25) nevéhez fűződik az Unió külpolitikáját 
hosszú időre meghatározó 1823. évi deklaráció, az ún. Monroe-elv, 
mely szerint az Egyesült Államok ellenáll az európai befolyás 
kiterjesztésének az amerikai kontinensen, de nem avatkozik be az 
európai államok  gyarmatainak az ügyeibe, sem az európai 


belpolitikába. 

Latin-Amerika 1816-ban Simón Bolívar új seregével, haiti 
segítséggel újra partra szállt, és megkezdte 

Venezuela felszabadítását, amelyben immár a felszabadított 
rabszolgák és a pásztorok is támogatták. 1818-ban másodszor is 
kikiáltotta Venezuela függetlenségét, majd Kolumbiába indult, hogy a 
spanyolok kiűzésével megvalósítsa a szomszédos államok szövetségét. 
Sikerült is elérnie Nagy-Kolumbia megalapítását, amelynek diktátori 
hatalommal felruházott elnökévé választották 1820 novemberében. 
Közben José de San Martín serege 1817-ben átkelt az Andokon, és 
segítséget nyújtott a Chile és Peru felszabadításáért küzdő 
hazafiaknak. 

Az 1810-es évek végén a spanyol állam egyre kevésbé tudott 
utánpótlást küldeni gyarmati seregeinek. A belpolitikai helyzet is 
feszült volt, és amikor egy újabb expedíciós hadsereget toboroztak 
Cádizban, hogy Amerikába küldjék őket, a katonák 1820 elején 
fellázadtak, és a második polgári forradalom (1820-23) végleg 
megpecsételte a spanyolok amerikai uralmát. 

1820-ban San Martín serege dél felől megkezdte Peru felszabadítását. 
1822 nyarán Bolívar hadvezére, Antonio José de Sucre elfoglalta, és 
Nagy-Kolumbiához csatolta Ecuadort. Amikor 1822-ben az ecuadori 
Guayaguilben találkozott a két forradalmár, Bolívar, a , Felszabadító? 
és San Martín, ,Dél  felszabadítója", a közöttük meglévő 
nézetkülönbségek miatt - a forradalmi harc sikerét és egységét féltve — 
San Martín lemondott tisztségéről, és Európába hajózott, s életét itt, 
Bernardo OHigginstől — alvezérétől, a chilei függetlenségi mozgalom 
vezetőjétől — kapott nyugdíján tengődve fejezte be. Bolívar 1824-ben 
megadásra kényszerítette az utolsó délamerikai spanyol hadseregeket 
is. 

A mexikói függetlenségi harc sikere szorosabban függött az 
anyaországi eseményektől. Itt a szociális forradalomtól megrémült 
kreolok a , félszigetiekkel" fogtak össze, és 1815-19 között kegyetlen 
irtóhadjáratot folytattak a gerillák és a vidéki lakosság ellen. Ennek 
következtében Mexikó gazdasága felbomlott; a földeket nem művelték, 
az ipar nem termelt, a közbiztonság megszűnt, végül ínség, áru- és 
pénzhiány lépett fel. Spanyolország 1820-as liberális forradalma 
fordulatot hozott a mexikói szabadságharcban is. Az amerikai gyarmat 
arisztokráciája, a spanyolok, a konzervatívok és főleg a klérus tagjai 
megijedtek az óhazában bekövetkezett szabadelvű fordulattól. 
Érdekeik védelmében jobbnak látták a gyors elszakadást a 
monarchiától, mielőtt a liberális, egyházellenes intézkedéseket -— 
Spanyolországban újra betiltották a jezsuita rendet, megszüntették az 
egyház különleges jogait — Mexikóban is bevezetik. A szervezkedés 
katonai vezetője a felkelők elleni megtorló akcióiról hírhedtté vált 


Agustín Iturbide kapitány lett, aki miután szövetséget kötött az egyik 
gerillavezetővel, 1821-ben deklarálta Mexikó függetlenségét. 

Mexikó súlyos problémákkal kezdte az önálló állami létet, és csak a 
függetlenség igenlésének vékony szála kötötte össze az eltérő érdekű 
és célú társadalmi csoportokat. A megfelelő államforma és politikai út 
keresése, a bizonytalankodás és a politikai harc oda vezetett, hogy 
1821 és 1854 között, harminchárom év alatt Mexikóban volt 
császárság, diktatúra, két föderális (szövetségi) és két konzervatív 
kormányzat; öt alkotmány született és vesztettek két háborúban, az 
első után (1838) Franciaország kényszerítette Mexikót, hogy 
veszteségeiért kártérítést fizessen, a másodikban az Egyesült Államok 
elhódította az ország területének felét (1846-48). 

Latin-Amerika politikai életé ben, amelynek új hadseregeiben a nem 
arisztokrata származású fiatalemberek előtt is megnyílt a felemelkedés 
útja, megszokott jelenséggé lettek a puccsok. A polgárháború alatt 
megnőtt a hadseregek és a tisztikarok létszáma, és most valamennyi 
politizálni akart. Hatalmi esélyeiket növelte, hogy a hadsereg volt a 
fiatal államok legszervezettebb ereje. 

India 

India és ami az indiai brit gyarmati uralommal összefüggött volt a 
kivétel a brit gyarmatpolitikában. Az angol gazdaság létkérdése volt az 
India feletti uralom, a gyarmati függés nélkül az egyre fontosabb 
indiai piac is kérdésessé vált volna, és az ópiumkivitel megnyitotta a 
hatalmas kínai piacot. Ezért vívtak 1814 és 1849 között egész sor 
háborút Indiában, amiknek a végén a brit fennhatóságot a félsziget 
kétharmadára kiterjesztették. 

Az 1830-as évek táján már csaknem egész India - az Indus völgyét 
kivéve — gyarmati uralom alatt volt. Az angolok fennhatósága alá 
tartozó terület két részből állt: az egyiket — az úgynevezett Brit- 
Indiát - közvetlenül a főkormányzó vezette gyarmati apparátus 
igazgatta, a másik pedig az indiai fejedelmek látszathatalma alatt 
állt. A hatóságok fő jövedelmi forrásai a földadó, valamint az 
ópiumra és a sóra bevezetett monopóliumok voltak, amelyekből az 
összes bevételek majdnem 8590-a származott. Az így megszerzett 
jövedelmeket jórészt felemésztette a kiterjedt apparátus és hadsereg 
eltartása, a további hódítások, a nyugalmazott tisztviselők fizetése és a 
Kelet-indiai Társaság részvénytulajdonosainak osztaléka. 
Befektetésekre, a termelés modernizálására elenyészően csekély 
összeget költöttek. Anglia egyetlen célja az volt, hogy Indiát olcsó 
nyersanyagforrássá és gyári készítményeinek biztos piacává 
változtassa. Vámpolitikája ösztönözte az indiai exportot, és magas 
vámokkal gátolta az indiai kézműipari termékek angliai behozatalát. 
India néhány év alatt textilexportáló országból importáló országgá 
változott. Ugyanez történt más árukkal is. Indiából csak a nádcukor, 


indigó, ópium, mák, dohány és főleg gyapot angliai exportja maradt 
gazdaságos. A kézművesek százés százezrei özönlöttek falura, hogy ott 
kisbérlők, napszámosok legyenek. 

A britek három különböző földadórendszerrel kísérleteztek, hogy a 
lehető legtöbb adót ,szivattyúzzák ki" Indiából. Bengáliában a 
földbirtokos  arisztokratákat (zamindárok) ismerték el a föld 
tulajdonosának, akiknek birtokaik után a parasztoktól 1796-ban 
beszedett adó 9090-át kellett a briteknek fizetniük, és ezt az összeget 
,örök időkre" rögzítették. A zamindárok csak a parlagföldek 
feltörésével vagy a termelékenység fokozásával növelhették volna 
jövedelmeiket, mert nem emelhették a parasztok járadékát, de 
jellemzőbb volt, hogy a parasztjaik elnyomorodása és az állandó 
összegű adó miatt vesztették el birtokaikat. A zamindárok, ha a 
parasztok kizsákmányolásából nekik is maradt, jövedelmeiket feudális 
hűbérurakra jellemző módon költötték el, azaz improduktív dolgokba 
(szórakozás, kíséret fenntartása stb.) ölték bele. Máshol a 
faluközösséget tekintették földtulajdonosnak. Az adót azonban a 
közösség tagjaira külön-külön vetették ki, és ha valaki nem tudott 
fizetni, az egész falu földje kényszereladásra került. A faluközösségi 
tagok kölcsönös kezessége biztosította, hogy a gyarmati tisztviselők 
még a rossz termésű években is be tudták hajtani a földadót. Madras 
és Bombay tartományokban a parasztokat tekintették a föld 
tulajdonosának, tőlük közvetlenül, egyénenként szedték be az adót. A 
földadó azonban olyan magas volt, hogy a parasztok egyszerűen 
képtelenek voltak annyit fizetni. Adóhátralékaik egyre nőttek. A 19. 
század első felében hétszer sújtotta éhínség az ország egyes területeit. 
A brit gyarmatosítás szorosan a világgazdaság részévé tette Indiát. 
Az első évtizedek társadalmi, gazdasági rombolása után megkezdődött 
az , építés". Új kikötők épültek, megépítették az első vasútvonalakat és 
az ezeket kiszolgáló javítóműhelyeket. Kiépült a távíróés postahálózat. 
1835-ben művelődésügyi reformot hajtottak végre, egész Indiát átfogó 
egységes oktatáspolitikát alakítottak ki, amelynek értelmében európai 
tanterv szerint működő középiskolákat, majd 1857-ben egyetemeket 
létesítettek, a felsőbb évfolyamokon az oktatás nyelve az angol lett. 
Megteremtették a modern igazságszolgáltatást, megalkották mind a 
büntető-, mind a polgári törvényeket. Az angolok az 1830-as években 
megtiltották az özvegyek megégetését és felszámolták a thugok — Káli, 
a rombolás hindu istene nevében - rituális gyilkosságokat végző 
szektáját. Megkezdték az egységes közigazgatási rendszer kiépítését. 
Kialakult egy európai műveltségű indiai értelmiségi réteg, amelynek 
legnevesebb képviselője Ram Mohan Roy volt. Harcolt a középkori 
örökség, a hindu társadalmi gyakorlat, az elmaradottság és az 
előítéletek ellen. 

Kína 


Az ipari forradalom előrehaladtával egyre csábítóbb lett Nagy- 
Britannia számára a 400 milliós kínai piac, de a mandzsu kormányzat 
1757 után csak egyetlen kikötőre (Kanton) korlátozta a 
külkereskedelmet. Az angolok ezen a szűk , résen" keresztül próbáltak 
meg bejutni kezdetben egyetlen eladható árujukkal, az ópiummal. Az 
illegális ópiumkereskedelem morálisan, fizikailag és gazdaságilag is 
tönkretette Kínát. A kiáramló ezüst krónikus pénzhiányt okozott 
(becslések szerint egy ópiumszívó évente 1,3 kg ezüstöt költött 
szenvedélyére). Amikor az 1836-os gazdasági válság után Anglia 
fokozta az ópiumcsempészést, Kína válaszlépésre szánta el magát, 
1839-ben megsemmisítették a kantoni angol ópiumkészleteket. Ez — , a 
szabad kereskedelem védelme" — szolgáltatott ürügyet a briteknek az 
első ópiumháborúhoz (1839-42). Miután gőzhajóikkal képesek 
voltak felhajózni a Jangcén, és néhány ezer fős expedíciós 
hadseregükkel elvágni az összeköttetést Peking és Dél-Kína között, a 
császár meghatalmazottai a Nankingra szegezett ágyúk előtt aláírták a 
békeszerződést. Kína öt kikötőjét megnyitotta az angolok előtt, 
áruik legmagasabb vámja 590 lett, feloszlatták a külkereskedelmet 
ellenőrző kínai vállalatot, a kínaiakat 21 millió jüan jóvátétel 
fizetésére kötelezték. 1843-ban egy kiegészítő jegyzőkönyvben Kínával 
elismertették a britek területenkívüliségét és azt, hogy minden más 
külföldi hatalomnak teendő engedmény automatikusan érvényes 
Nagy-Britanniára is. Most már zavartalanul folytathatták az angolok 
az ópiumkereskedelmet, legfeljebb a következő években hasonló 
jogokat megszerző nyugati konkurenseikkel kellett megküzdeniük. 


A REFORMKORI MAGYARORSZÁG A 
reformkor 


A reformkor előzményei és kezdete 


A 19. század első felében ez a közel három és fél évtized Magyarország 
történetének egyik legközismertebb és legizgalmasabb szakaszát rejti 
magában - a reformkort. Maga az elnevezés is sugallja, hogy olyan 
időszakról van szó, amely valaminek a megváltoztatását tűzte ki célul, 
méghozzá békés úton, békés eszközökkel történő megváltoztatását. A 
költő és politikus Kölcsey Ferenc így fogalmazta meg a korszak 
lényegét: , Jelszavaink valának: haza és haladás." A két jelszóban 
felismerhetjük az egyetemes eszmeáramlatokat: a haladás a feudális 
társadalmigazdasági struktúra lebontását, a polgári átalakulást jelenti, 
a haza pedig a polgári értelemben vett nemzet önállóságának 
biztosítását a Habsburg Birodalmon belül. Mindezek véghezvitelére 


reformprogramokat dolgoztak ki a nemesség liberális szemléletű 
ellenzéki személyiségei, s ezen programok végrehajtása körül folytak a 
politikai csatározások a korszak reformországgyűlésein. Hogy mikor 
kezdődött el a reformkor, ezzel kapcsolatban különböző 
véleményekkel és különböző szempontokkal találkozhatunk (az első 
reformgondolatok  — 1790-től merültek fel, — irodalomtörténeti 
szempontból 1825, az Akadémia megalakulása és Vörösmarty 
művének, a Zalán futásának megjelenése a kezdet, a történettudomány 
pedig 1830-at tekinti a reformkor kezdetének), lezárulása azonban 
egyértelműen az 1848. március 15-i forradalomhoz köthető. Nézzük 
meg először azt, milyen események érlelték meg a politikusok egy 
részének gondolkodásában a változtatás elkerülhetetlen 
szükségességének felismerését. 

A napóleoni háborúk időszakában megszervezett hatalmas hadseregek 
ellátásához a mezőgazdaság minden terményére szükség volt; a 
háborús konjunktúra időszakában könnyen lehetett értékesíteni a 
dohos, rossz minőségű gabonától a savanyú borig mindent. A kedvező 
körülményeket nemcsak a nagybirtokosok tudták kihasználni, mint 
korábban, hanem bekapcsolódott a mezőgazdasági árutermelésbe a 
középbirtokos réteg, sőt a telkes jobbágyság egy része is (főként a 
dunántúliak). A kedvező gazdasági helyzet hatásai elsősorban az 
életmód változásában mutatkoztak meg. A  nagybirtokosok 
kastélyokat, a birtokos nemesek kúriákat, a parasztok pedig 
füstmentes, lepadolt szobájú házakat építtettek maguknak. Ekkor 
emelték a legtöbb vármegyeházát, s ebben az időszakban jelentek meg 
a színes népviseletek is. A kontinentális zárlat nyomán 
átrendeződtek a kereskedelmi útvonalak, a levantei áruk zömét 
Magyarországon át szállították Nyugat-Európába. Pest ennek 
köszönhetően - a 19. század elején - vált jelentős várossá, a kereskedő 
polgárság megerősödött, s néhány manufaktúra alapítására is sor 
került. A zárlat hatása volt az is, hogy a keleti fűszerek hiánya 
fellendítette . a paprikatermelést, — az elmaradó amerikai 
dohányszállítmányok pótlására a parasztok dohánytermeléssel kezdtek 
foglalkozni. Nem lehet csodálni, hogy a legjobb kívánság ebben az 
időszakban a csendes őszi eső és a hosszan tartó háborúskodás volt. 
Ám mindeközben, a látványos változások felszíne alatt a lényeg, a 
gazdaság szerkezete változatlan maradt. A hadsereg nem igényelt 
minőségi termékeket, bármit megvásárolt jó áron, így nem ösztönzött 
a termelés technikai fejlesztésére. A kezdetleges eszközökkel és elavult 
módszerekkel dolgozó, robotmunkán alapuló uradalmak tulajdonosai 
hasznukat egyetlen módon igyekeztek növelni: egyre többet préseltek 
ki jobbágyaikból. A luxuskiadások mellett senki nem gondolt arra, 
hogy a megszerzett haszonból a birtok modernizálására kellene 
fordítani. Ugyanakkor pedig a gazdasági körülmények alakulása rossz 


irányba fordult. Korábban már láttuk, hogy a háborús költségek miatt 
eladósodott állam törekvései a pénzügyi egyensúly megteremtésére 
1811-12-ben megbontották az udvar és a rendek addig zavartalan 
együttműködését. Gazdasági szempontból még ennél is nagyobb 
csapást jelentett a magyar mezőgazdaságra az 1815-ben kezdődő béke, 
a dekonjunktúra időszaka. Az eddig szinte mindent könnyen felszívó 
piac immár nem tartott igényt a magyar termelők rossz és drága 
portékájára, az eladatlan készletekkel dugig teltek a raktárak, de 
pénzhez nem jutott senki. Ilyen körülmények között még nagyobb 
problémát jelentett 1816-ban az újabb, 4090-os devalváció. A húszas 
évek egyre inkább megérlelték azt a felismerést, hogy alapvető 
változtatásra van szükség. 

A magyar rendek elégedetlensége alapjában véve korábbi pozíciójuk 
elvesztése miatt növekedett meg. A rendi nacionalizmus korábbi 
tartalmával éledt fel újra, a nemesség azonosította magát a nemzettel, 
védelmezte kiváltságait az abszolutizmussal szemben, s követelte az 
országgyűlés összehívását. Az udvar - s a politika meghatározó 
személyisége, Metternich — a "20-as évek elején, itáliai győzelmei után 
nem volt hajlandó engedni a magyar rendek követeléseinek. Ráadásul 
nem országgyűlési megajánlással, hanem rendeleti úton vetették ki az 
adókat, ami, mivel ezüstben követelték, tetemes adóemelést is 
jelentett. 1823 tavaszán zajos megyegyűlésekre került sor, s ekkor, 
ebben a politikai légkörben született Kölcsey Ferenc Himnusza. A 
nemzetközi viszonyok változása - a spanyol intervenció körül 
kialakult ellentétek — engedékenységre késztették Metternichet: 1824- 
ben csökkentették a magyar birtokosoknak kedvezőtlen vámokat, 
1825 őszére pedig - Ferenc császár feleségének, Karolina Augusztának 
a megkoronázására -— összehívták az országgyűlést Pozsonyba. (Az 
országgyűlés összehívásában jelentős szerepe volt József főherceg 
nádornak, aki sokat tett a magyar gazdaság és kultúra fejlesztéséért, 
támogatta a mérsékelt reformereket, s igyekezett közvetíteni az udvar 
felé.) 

Az 1825-27. évi diétát sokan tekintették a reformkor kezdetének, 
igazából azonban csak a nemesség politikai pozícióinak visszaszerzését 
jelentette. Igazi, a gazdasági-társadalmi struktúra megváltoztatását 
célzó reformgondolatok ekkor még nem merültek fel. Mi is történt 
tehát ezen az országgyűlésen? Elsősorban az 1790-91-es eredmények 
megerősítése újbóli törvénybe foglalásukkal. Emellett két apró 
momentum volt, ami az udvarban némi aggodalmat keltett: a magyar 
nemesség hajlandó volt felkarolni a magyar nyelv ápolásának ügyét, s 
elővették az 1791-93-as rendszeres bizottsági munkálatokat. Az első 
kérdésben - a fiatal gróf Széchenyi Istvánnak az alsótábla 1825. 
november 3-i kerületi ülésén tett felajánlása nyomán — született az 
országgyűlés XI. törvénycikke, mely kimondta, hogy egy , önként és 


szabad adakozással összeszedett tőke vagyonból Magyar Tudós 
Társaság állíttassék fel". Ami a másik területet, a rendszeres 
bizottsági munkálatokat illeti, ez a kezdeményezés az 1790-91-es 
országgyűlésen született. Az ekkor már felmerült óvatos 
reformgondolatok, hogy miként lehetne fejleszteni a kereskedelmet, 
miként lehetne hatékonyabb a közigazgatás, igazságos-e az 
igazságszolgáltatás stb. számíthattak az uralkodó - II. Lipót - 
támogatására, ha a diétán a többség még nem is pártolta felvetésüket. 
Végül kilenc bizottságot hoztak létre az egyes tárgykörök 
részletkérdéseinek kimunkálására, s törvényjavaslatok kidolgozására. 
Ezek a rendszeres bizottsági munkálatok meg is kezdődtek, de II. Lipót 
halála, az új uralkodó merev ellenállása minden változtatással 
szemben, s nem utolsósorban a francia háborúk nem tették lehetővé az 
ún. operátumok megtárgyalását. Most ezek folytatását 1828-ban 
kilenc országgyűlési bizottság vette kézbe. 


Gazdaság és társadalom 


A magyar gazdaság és társadalom a reformkorszak kezdetén 
alapvetően feudális jellegű volt, s a változtatás igénye éppen abból a 
felismerésből fakadt, hogy ez a struktúra az átalakuló Európában 
egyre tarthatatlanabb, s egyre mélyebb válságba fog kerülni. A 
társadalom a főurak, főpapok, nemesek és szabad királyi városok négy 
kiváltságos rendjére,  fél-kiváltságosokra (hajdúk, kunok,  köz- 
székelyek) és kiváltság nélküliekre bomlott. Ez a tagolódás az egyes 
rétegek jogi helyzetének különbözőségén alapult, a vagyoni állapotot 
nem vette figyelembe, attól jelentősen el is térhetett, egyszerűbben 
szólva vagyon és jog nem járt feltétlenül együtt. 

A kései magyar feudális társadalom egyik legszembetűnőbb vonása 
volt a nemesség rendkívül magas aránya, az összlakosságnak 
mintegy 599-a volt nemes. Ezen belül a főurak — arisztokraták — száma 
viszont csekély volt, mintegy kétszáz nemzetség tartozott ide. Ők 
birtokolták az ország termőterületének kb. a felét, s ők érezték meg a 
legkevésbé a napóleoni háborúk után bekövetkező dekonjunktúra 
káros hatásait. A jobb módú birtokos nemesség, amelynek soraiba 
25-30 ezer család tartozott, vagyoni szempontból egyelőre elég 
szilárdan állt a lábán, de a jövőt egyre kevésbé látta biztatónak. 
Bevételeit nem tudta növelni, kölcsönt a birtokára — az ősiség törvénye 
miatt - nem kapott, így nem tudta korszerűsíteni gazdaságát, 
jobbágyai terhelésének fokozása egyre veszélyesebbnek tűnt, s egyre 
kevesebb eredményt hozott. A társadalomnak ez a csoportja vált 
leginkább fogékonnyá a problémák iránt, ők kívánták leginkább a 
helyzet megváltoztatását, közülük álltak legtöbben a reformok mellé. 
A nemesség zömét mintegy félmillió olyan kisbirtokos vagy éppen 


birtoktalan  kisnemes alkotta, aki  életszínvonalában, falusi 
életviszonyaiban és látókörében igen közel állt a parasztokhoz, tőlük 
csak kiváltságai különböztették meg. Ez a politikai jogokkal 
rendelkező, de tájékozatlan, műveletlen, s éppen ezért befolyásolható 
tömeg nem állt ingadozás nélkül sem a reformok híveinek, sem 
ellenzőinek — a konzervatívoknak -— az oldalán, hanem rendszerint 
azokhoz csatlakozott, akiktől a legtöbb pillanatnyi előnyt remélte. 

Volt a kései magyar feudális társadalomnak egy rétege, amely a 18. 
század folyamán formálódott ki, s már a század végén is hallatta 
szavát a reformmozgalmakban. Eredetüket tekintve találhatunk 
soraikban szegény nemeseket csakúgy, mint nem nemesi 
származásúakat. Ők alkották az értelmiséget, elsősorban jogászok, 
később növekvő számban orvosok, mérnökök, tanárok, hivatalnokok 
voltak, számuk a "40-es évek végére elérte az 50 ezer főt. Ez az 
értelmiség többségében a reformok elkötelezett híve volt. 

A gazdaság alapvetően agrár jellegű volt, s bár az ipar és a 
kereskedelem izmosodott a 19. század első felében, a birodalom ipari 
termelésének Magyarország csak 7906-át adta. Ebből egyenesen 
következik, hogy a polgárság száma, társadalmi és gazdasági súlya, 
bár korszakunkban növekedett, önálló kezdeményezéshez nem volt 
elegendő. A városlakók száma az összlakosság 290-át tette ki, a fél- 
kiváltságoltak pedig kb. 390-ot. Ráadásul a városlakók egy jelentős 
része sem kizárólag ipari tevékenységből élt, földjük, szőlőjük, kertjük 
volt, a városi társadalom tagolódása pedig feudális jelleget mutatott. A 
vezető szerepet a városokban néhány kereskedő-patrícius család 
tartotta kézben, alattuk helyezkedett el a teljes jogú polgárok szűk 
köre (Buda közel 30 ezer lakosa közül 1830 körül csak ezren 
rendelkeztek teljes polgárjoggal), a többség pedig szegény kézműves, 
iparos, szolga, nincstelen volt. Ehhez járult az elavult céhrendszer, 
amely középkori eredetű szabályaival korlátozta a termelést. A 
polgárok nagy részének nemzetiségi, elsősorban német származása 
ugyancsak meggátolta azt, hogy ez a réteg nemzeti liberális 
reformtörekvések kezdeményezője legyen. 

Az ország lakosságának 9090-a kiváltság nélküli alattvaló volt, ha volt 
saját használatában földje, akkor telkes jobbágy, ha nem, akkor 
zsellér. Ebben az esetben is igaz, hogy nem a vagyoni helyzet 
számított, hanem a jogi állapot. A zsellér sem volt feltétlenül szegény 
ember, lehetett háza, szőlője, juhnyája vagy ipari műhelye, s a 
jobbágyság egyes tagjai között is jelentős volt a különbség az anyagi 
javak tekintetében. A döntő az volt, hogy valamennyien a földesúr 
joghatósága alá tartoztak. A jobbágyterheket korszakunkban is Mária 
Terézia — Urbariuma alapján határozták meg.  Helyzetük az 
agrárkonjunktúra idején -— mint általában a mezőgazdaságból élőké — 

javult, ám később nemcsak a dekonjunktúrát szenvedték meg, hanem 


a földbirtokosok abbéli igyekezetét is, hogy szinten tarthassák 
jövedelmeiket. A majorsági földek további bővítésére való törekvés 
fokozta a paraszti földek aprózódását, egyre több lett a zsellér, ami 
mellesleg  — tovább növelte a földbirtokosok nyomasztó 
munkaerőgondjait. A paraszti tömegek érdekképviseletének kerete a 
faluközösség volt, helyzetük javítására tett lépéseik ezért nem, vagy 
csak ritkán jutottak túl a falu határain,  elégedetlenségük 
megnyilvánulásai azonban félelmet keltettek uraikban. Nem véletlen, 
hogy e korszakban egyre gyakrabban emlegették Dózsa György 
évszázadok alatt elfeledett nevét. 

A reformkor kezdetének politikai értelemben 1830-at tekinthetjük, 
ekkor már egyre határozottabban fogalmazódtak meg a változást 
igénylők nézetei, a bizottsági munkálatok megyei megvitatása során a 
reformellenzék országszerte felsorakozott és körvonalazta céljait. 
Természetesen hatással volt a magyarországi helyzet alakulására a 
júliusi francia forradalom is, de a közvélemény még élénkebben figyelt 
a lengyel felkelésre. Ebben az évben, még a francia forradalom előtt 
jelent meg Széchenyi István Hitel című munkája, amely országszerte 
ismertté vált. Az 1830-as rövid országgyűlésen még semmi igazán 
látványos változásra nem került sor, de a Pozsonyból hazatérő követek 
megyéikben már olyan közgyűléseket találtak, ahol az ellenzék is 
hallatta szavát. 1831 elején az északkeleti országrészben pusztító 
kolerajárvány és a nyomában kirobbanó parasztfelkelés polarizálta 
a politikai erőket: a  konzervatívokat szigorúbb ellenállásra, a 
reformereket viszont határozottabb haladásra ösztönözte. 

Széchenyi István és Wesselényi Miklós 


A "30-as évek 


A reformkor első programadó személyisége, a reformmozgalom 
elindítója 1791-ben született, Széchényi Ferenc gróf, a Nemzeti 
Múzeum megalapítója és Festetics Julianna, a keszthelyi Georgicont 
létrehozó Festetics György nővérének legkisebb fiaként. Pályafutását 
katonatisztként kezdte, részt vett a napóleoni háborúkban, majd 
kiábrándulva e foglalkozásból, néhány év kiútkeresés, töprengés, lelki 
válságok sora következett. Ebben a korszakban írott naplójegyzetei 
tanúskodnak vívódásairól. Nagy utazásokat tett Európa és a Kelet 
országaiban, megismerkedett a kor gazdasági vívmányaival csakúgy, 
mint eszmeáramlataival, s keserűen ismerte fel saját hazája 
elmaradottságát. Hazatérése után gondolkodására elsősorban barátja, 
az erdélyi Wesselényi Miklós báró és egykori nevelője, Lunkányi János 
voltak hatással, ekkor érlelődött meg benne az itthoni állapotok 
megváltoztatásának határozott szándéka. Eszményeit elsősorban 
nevelés, személyes példaadás útján igyekezett honfitársainak, főként 


közvetlen - arisztokrata — környezetének átadni. A hazai politikai 
életbe, mint már említettük, az  1825-27-es országgyűlésen 
kapcsolódott be az Akadémia javára tett felajánlásával. 

Birtokaira gondosan ügyelve, takarékoskodással, ésszerű 
gazdálkodással próbált megszabadulni öröklött és ifjúkorában szerzett 
adósságaitól (ezek összege 1830-ban 230 ezer forint volt, évi 
jövedelme pedig mintegy 60 ezer forintra rúgott). Amikor mindezzel 
kudarcot vallott, sőt, egy bécsi bank kisebb pénzkölcsönét is 
megtagadta, tüzetes vizsgálat alá vette saját és birtokostársai gondjait, 
s ennek eredményeként született meg Hitel című műve, melynek 
legfontosabb tétele a következő: ,A magyar birtokos szegényebb, mint 
birtokaihoz képest lennie kellene." Ennek a problémának az 
elemzésével jutott arra a válaszra, hogy a gazdasági gondok okát a 
hiteltörvény hiányában lássa. Nem ő volt az első, aki erre a 
következtetésre jutott. A hitel hiányának következményeit már a 
bizottsági munkálatok is vázolták, s a Hitel megjelenése előtt már 
születtek gazdasági szakmunkák, pl. Pethe Ferenc, Nagyváthy János 
vagy Balásházy János tollából, melyeknek javaslatai szinte teljesen 
megegyeznek Széchenyi művével. A szerző rangja, személyének súlya 
és ismertsége azonban a Hitelt tette országosan elterjedtté. 

A hitel szükségességének  felismeréséből egy egész — sor 
reformgondolat fakadt. Javasolta az ősiség törvényének eltörlését, a 
földesúri és paraszti földek teljes elkülönítését, a haszontalan robot és 
a paraszti szorgalmat aláásó kilenced megszüntetését, a szabad 
iparűzést akadályozó céhek, árszabások és belső vámok felszámolását. 
A távolabbi követelések között már feltűnt a nem nemesek 
birtokbírhatási joga, a nemesi adómentesség részleges felszámolása, 
általánosságban a megszabadulás óhaja az , elavult, rozsdás systema 
bilincseiből". — Kívánatosnak tartotta az  ,alkotmány egyenlő 
kiterjesztését az ország minden lakosaira", s a francia példára 
hivatkozva biztatta a magyar társadalom elitjét, hogy amit ott a 
forradalom kényszerített ki, azt itt igyekezzen önként megtenni. Nem 
foglalkozott közjogi kérdésekkel, sőt feltűnően kerülte ezeket, az 
ország hátramaradottságának okát nem a kormányban kereste. Sőt, 
úgy vélekedett, hogy a jobbító szándék Bécsben is megvan, csak meg 
kell nekik mutatni a helyes utat. Művét ezekkel a gondolatokkal 
fejezte be: , Semmi sem áll csendesen a világon, még a nap systemák is 
mozognak, tehát csak Magyarország álljon s veszteg éljen 
mozdulatlan? ... nehogy hátrafelé nyomattassunk, lépjünk inkább 
előre! ... A Múlt elesett hatalmunkból, a Jövendőnek urai vagyunk. Ne 
bajlódjunk azért hiábavaló reminiscentiákkal (visszaemlékezésekkel), 
de bírjuk inkább elszánt hazafiságunk s hív egyesülésünk által drága 
anyaföldünket szebb virradásra. Sokan azt gondolják: Magyarország — 
volt; - én azt szeretem hinni: lesz!" 


Ez az optimizmus általában is jellemző a mű hangulatára. Az 
igazságos, mindenki számára hasznos, egyenlő jogokon és 
kötelességeken alapuló társadalom megvalósításának senki nem lesz a 
kárvallottja. Hogy mindenki alkalmazkodni tudjon a megváltozott 
körülményekhez, annak legfőbb eszköze a nevelés, ,a kiművelt 
emberfők" számának gyarapítása. Az átalakulás elhivatott vezetője 
pedig a legkedvezőbb helyzetben lévő nagybirtokos arisztokrácia kell 
hogy legyen, amely ennek jutalmaként megőrizheti vezető pozícióját a 
jövőben is. Ugyanakkor a nagy változást csak lassan, évtizedek 
aprólékos munkájával tartotta  keresztülvihetőnek, s feltétlen 
szükségesnek érezte a hatalom támogatását, ezért követett el mindent 
a kormányzat megnyeréséért terveihez. 

Széchenyi nemcsak eszméket hirdetett, hanem mindent elkövetett 
azok elterjesztésére is. Annak érdekében, hogy  összejöveteli, 
, elmesúrlódási" alkalmakat teremtsen, már huszártiszt korában 
szorgalmazta a lóversenyek rendezését (első műve 1827-ben a 
Lovakrul volt). Ugyanezt a célt szolgálta a kaszinó megteremtése, 
majd gazdasági egyesületek szervezése, a dunai gőzhajózás 
szorgalmazása, ezek azonban eredeti céljukon túlmutatva már 
adományok nélkül is fennmaradó, sőt alkalmanként hasznot is hajtó 
vállalkozások voltak. A , nemes gróf", bár kimagaslott kortársai közül, 
nem állt egyedül; példájára sokan hoztak lehetőségeikhez képest 
hasonló arányú erőfeszítéseket a polgári átalakulás érdekében. A mű 
és Széchenyi egész tevékenysége természetesen nemcsak híveket 
toborzott, hanem bírálókat, sőt ellenségeket is teremtett. Sokan 
birtokrablónak, parasztlázítónak tartották a szerzőt, a Hitelt pedig 
égetnivalónak (egy-két helyen erre sor is került). A legjelentősebb 
bírálat Dessewffy József gróf A Hitel czímű munka Taglalatja című 
röpirata volt. 

Dessewffy, a köztudatban élő képpel szemben, nem a maradiság 
megtestesítője volt, sőt. Főnemes létére alsótáblai követként a rendi 
ellenzék egyik vezére, a nemzeti irodalom mecénása, Kazinczy barátja 
volt, s számos kérdésben Széchenyin is túllépve foglalt állást. A 
gazdasági bajokból való kilábalást elsősorban az ország gazdasági 
függetlenségének  helyreállításában, — a fennálló vámrendszer 
eltörlésében látta. Műve ennyiben inkább kiegészítése a Hitelnek, 
semmint bírálata. Dessewffy egész gondolkodása azonban inkább a 
rendi-sérelmi politizálásban, a 18. század végi felvilágosult rendi 
álláspontban gyökeredzett. Jó szándékú és nemegyszer előremutató 
javaslatai csak azt a célt szolgálták, hogy a nemesség valahogyan 
átvészelje a nehéz időket, és semmiképpen nem pártolta Széchenyi 
dinamikus, az egész gazdasági erőviszonyrendszert megbontó 
programját. Széchenyi a Világ vagyis felvilágosító töredékek némi 

hiba s előítélet eligazítására címmel írt röpiratban válaszolt a 


támadásra, s ez alkalmat adott arra, hogy a Hitel félreértett vagy 
félremagyarázott helyeit pontosabban és bővebben kifejtse. 1831-ben 
pedig megszületett a Stádium (állomás, szakasz), amelynek 12 pontja 
Széchenyi reformprogramjának legtömörebb összefoglalása lett. 
Wesselényi Miklós , Széchenyi ifjúkori barátja, a reformkori fiatalság 
példaképe 1796-ban született, erdélyi arisztokrata család sarjaként. 
Apja is ellenzékiségéről volt közismert, de zaklatott, szertelen életéről 
is. A kiváló adottságokkal bíró fiatalember kemény nevelést kapott, 
tanulmányai és külföldi utazásai döbbentették rá a felismerésre: 
szűkebb —— hazájának viszonyai még Magyarországénál is 
elmaradottabbak. Széchenyivel való barátsága révén kapcsolódott be 
az Akadémia munkájába, kaszinó és lóversenyek szervezésébe. Az 
1825-27-es országgyűlés után Erdélyben és Szatmárban vett részt a 
megyei politikában. Az 1830-as országgyűlésen, Széchenyi 
távollétében ő volt az ellenzék irányítója, s összefogta a két tábla 
liberális követeinek munkáját. A konzervatívok érvelését ügyes 
taktikával  hatástalanította, arra hivatkozott, hogy a kívánt 
változtatások nem csorbítják, hanem kiteljesítik az ősi alkotmányt. Az 
országgyűlés után, mint az ellenzék országszerte elismert vezetője, 
nagy energiával vetette bele magát a megyei politikába. A kormányzat 
figyelmét kezdettől magára vonta, már 1831-ben foglalkoztak 
perbefogásával, hogy megbénítsák tevékenységét, ugyanakkor pedig 
Wesselényi a kormányban, s annak politikájában látta a liberális 
reformok legfőbb akadályát. 

Részletes politikai programját az 1831-ben írott Balítéletek című 
művében tárta a nagyközönség elé. Míg Széchenyi a változások 
objektív feltételeit vizsgálta, s a törvények megváltoztatására helyezte 
gondolatmenete hangsúlyát, addig Wesselényi a belső, szubjektív 
feltételekről, a fejekben lévő téveszméknek, balítéleteknek az 
eloszlatásáról írt. A könyvben megtalálhatóak a Stádium pontjai 
mellett olyan egyéb javaslatok is, mint a jobbágyság helyzetének 
megoldására szolgáló örökváltság országos megvalósítása. (Az 
örökváltság a jobbágyi terhek és kötelezettségek egy összegben 
történő, örök időkre szóló megváltását jelentette.) Emellett szól a 
törvény előtti egyenlőségről, a hivatalviselés jogának kiterjesztéséről, 
a sajtószabadságról, az alkotmányos szabadságjogokról, a miniszteri 
felelősségről, a közteherviselésről és a zsidóság emancipációjáról 
(egyenjogúsítás) is. Gondolatmenete nem olyan rendszerezett, mint 
Széchenyié, de jóval több követelést, célkitűzést tartalmaz. A 
reformpolitika nála szorosan összekapcsolódott az abszolutizmus 
felszámolásával, az alkotmányos ellenzékiséggel és Magyarország 
önkormányzatának követelésével. 

Az 1832-36-os országgyűlés 

1830 tavaszától a megyék egyre sürgetőbben követelték, hogy a 


rendszeres bizottsági munkálatokat bocsássák országos vitára, adják ki 
hozzászólásra a megyéknek. Erre végül 1831 elején sor is került, de a 
kolerajárvány és a nyomában kibontakozó felkelés miatt a megyei 
bizottságok tárgyalásai csak a következő esztendőben értek véget, s 
javaslataik közvetlenül az országgyűlés összehívása előtt kerültek a 
megyegyűlések elé. A haladás hívei kezdetben mindenhol 
kisebbségben voltak, ám a megyék javaslatai, a követválasztások és a 
követutasítások többségében a reformpártiak győzelméről vallottak. Ez 
szinte mindenhol egyegy vezető személyiség körül létrejött csoport 
tevékenységének volt köszönhető. Ilyen szerepet játszott Temesben 
Dessewffy Antal és Vukovics Sebő, Szatmárban Károlyi György és 
István, Wesselényi és Kölcsey Ferenc, Sopronban Széchenyi, 
Tornában Andrássy György, Biharban Beöthy Ödön, Somogyban 
Somsich Miklós, Barsban ifj. Balogh János, Zalában Deák Ferenc, 
Zemplénben Lónyay Gábor, Pesten pedig Ráday Gedeon, Fáy András 
és Szentkirályi Móric. Azokban a megyékben, ahol különösen nagy 
tömegben éltek szegény kisnemesek, ahol jelentős volt a katolikus 
klérus befolyása, amelyek hátrányos piaci helyzetben voltak vagy erős 
udvarhű történelmi hagyományokkal bírtak, erősebb volt a 
konzervatívok tábora. Ráadásul egy-egy területen nem is dőlt el 
véglegesen a politikai irányvonal kérdése, előfordult, hogy 
megváltozott a közhangulat, s ennek nyomán a követutasítás is. 
Liberálisok és konzervatívok 

Az ellenzéki nemesség eszmevilága az európai liberalizmusból 
táplálkozott, bár természetesen magán viselte a magyarországi 
viszonyok módosító hatásait is. Az egyik legfontosabb sajátosság pedig 
az volt, hogy Magyarországon éppen a nemesség képviselte 
legnagyobb számban ezt az eszmét. Emellett fontos megemlíteni, hogy 
a liberalizmus nemzeti követelésekkel kapcsolódott össze, 
Magyarország önállóságát — nem elszakadását -, a nemzeti egység 
megteremtését, magyar államnyelvet és a magyar országgyűlésnek 
felelős nemzeti kormányt követeltek. A  jobbágyfelkeléstől, a 
társadalmi forradalomtól való félelem is az egyik pszichológiai 
motívuma volt a reformok igenlésének, különösen 1831 után. Ez volt a 
gyökere az érdekegyesítés gondolatának, egy olyan változás 
követelésének, ami mindenkinek a hasznára van, s ami lehetetlenné 
teszi, hogy a reformokat ellenző udvar éppen az elégedetlen 
parasztságot használja fel a liberális nemesség ellen. Ugyanakkor a 
gazdasági racionalitás, a tőkés árutermelésre való áttérés is a feudális 
kötöttségek eltörlését követelte. Az érdekegyesítési politika nem a 
kiváltságok eltörlését tűzte ki célul, hiszen ezzel a nemesség jelentős 
részét eltaszította volna magától, hanem a jogkiterjesztést, a népnek 
az ,alkotmány sáncaiba való beemelését". Ez a politika ugyanakkor 
megteremtette a polgári nemzet fogalmát is a magyar 


közgondolkodásban. A nemzeti lét alapját kezdetben a közös nyelvben 
találták meg, s csak a magyar anyanyelvűeket tekintették a nemzeti 
közösséghez tartozónak. Később azonban megszületett a politikai 
nemzet, az államnemzet fogalma, amelyen belül a vezető szerepet a 
magyar liberálisok a magyarul beszélőknek szánták, s ez a térségben 
élő nemzetiségekkel tragikus konfliktusok egész sorához vezetett. 

A nemességen - a középbirtokosokon és néhány arisztokratán — kívül a 
társadalom más rétegeiből is csatlakoztak az ellenzéki körhöz. Ilyen 
volt mindenekelőtt a nemesi és nem nemesi származású értelmiség, de 
fontos elemet alkotott a modern tőkés polgárság egy része is, azok, 
akik nem német származásúak voltak, így nem lehettek 
érdekkapcsolataik az örökös tartományok burzsoáziájával. A szerb, 
görög és zsidó iparosok-kereskedők a magyar reformmozgalomtól 
várták — a felekezeti-politikai — emancipációt, — ezért gyorsan 
magyarosodtak, és anyagilag is támogatták a liberálisokat. A 
, nyomorult adózó nép" ekkor még inkább csak tárgya, s nem alakítója 
volt az országos politikának, bár leginkább jómódú, s legműveltebb 
rétegei, elsősorban a mezővárosi parasztpolgárok ekkor már egyre 
élénkebben érdeklődtek a politika iránt. A magyar reformmozgalom 
tehát nem a társadalom valamely törésvonala — vagyoni, származási — 
mentén szervezte az erőket. A legkülönbözőbb helyzetű csoportokból 
váltak a reformok híveivé vagy ellenzőivé az egyének. 

A liberális reformerekkel szemben álló konzervatívok vezetője maga 
az udvar volt, az uralkodó, I. Ferenc, s a politika tényleges irányítója, 
Metternich kancellár. Ők elszántan elleneztek minden reformot, 
mégpedig azért, mert világosan felismerték, hogy az egész birodalom 
élére nem lehet közös alkotmányos kormányzatot állítani, a birodalmi 
kormányzat nem tehető felelőssé valamiféle jövendőbeli közös 
soknemzetiségű parlamentnek, ha pedig biztosítják a tartományok 
önállóságát, — az  elkerülhetetlenül — a birodalom széthullását 
eredményezi. A magyar konzervatívok irányítói elsősorban az 
arisztokrácia soraiból kerültek ki, akik, hatalmas birtokaiknak 
köszönhetően, nem érezték a gazdasági rendszer válságát. Ha fel is 
ismerték a változás szükségességét, számukra ez egyáltalán nem volt 
sürgős. 

Az országgyűlés eseményei 

Ilyen hangulatban és társadalmi háttérrel ült tehát össze 1832-ben a 
magyar országgyűlés, amelyet az első igazi reformországgyűlésnek 
tekinthetünk. A tárgyalások rendje a 18. században kialakult 
formáknak megfelelő volt. Az ellenzékiek számára a legfontosabb a 
kellő nyilvánosság biztosítása volt, hiszen a kérdések zöme a 
megyegyűléseken már eldőlt, s a követutasítások alapján ki lehetett 
számítani az alsótábla állásfoglalását. Alapvető fontosságú volt 
azonban, hogy a megyékben ne változzon meg a közhangulat, ne 


módosítsák a követutasításokat, vagy ha igen, csak az ellenzék 
számára kedvező módon. Ezért egyáltalán nem volt mindegy, hogy az 
országgyűlés munkája milyen visszhangot vált ki. A tárgyalások 
nyilvánosak voltak ugyan, de a nehezen elérhető határszéli 
városkában nem lehetett számottevő érdeklődő nemesi tömeget 
elhelyezni. Ezért vált egyre határozottabbá az igény, hogy az 
országgyűlés színhelye ezután ne Pozsony, hanem az ország tényleges 
központja, Pest legyen. 

Volt azonban egy csoport, amely rendszeresen részt vett az üléseken, s 
a testület kiegészítő részét képezte, az ún. országgyűlési ifjúság. Ők a 
királyi táblán joggyakorlatot teljesítő jurátusok, a követek kíséretében 
lévő írnokok, ügyvédi vizsga előtt álló jogvégzettek, illetve a távol 
lévő főrendeket helyettesítő követek voltak. Csoportjuk a reformok 
lelkes híve volt, szorgalmasan látogatták az üléseket, rajongtak a 
liberálisokért és tombolva ünnepelték őket, kipisszegték, gúny 
tárgyává tették és macskazenével szórakoztatták a konzervatívokat. 
Ők hozták létre a liberális eszmék jegyében az ún. Társalkodási 
Egyletet, melynek vezetője Lovassy László volt. 

A nyilvánosság tájékoztatását azonban ennél sokkal hathatósabban 
szolgálta egy fiatal ügyvéd kezdeményezése, aki egy zempléni főúr 
követeként jelent meg a diétán. Kossuth Lajos az országgyűlés ülésen 
írott jegyzeteit kezdetben kőnyomatos sajtóval, majd ennek elkobzása 
után kézírással sokszorosíttatta, s magánlevelezésként küldte szét 
Országgyűlési Tudósítások címmel kezdetben harminc, néhány 
hónap múlva már több mint száz példányban. Előfizetett rá az összes 
megye, számos város és néhány jobbágyközség, valamint kaszinók, 
kollégiumok, iskolák is. Az Országgyűlési Tudósítások az évek során 
hatalmas kötetekre szaporodtak, ez volt az első közös hazai 
aktuálpolitikai olvasmány. 

Az országgyűlés egyik legfontosabb kérdése az úrbéri viszony volt. A 
reformerek az érdekegyesítés programjának megfelelően azt akarták 
kimondatni, hogy a jobbágy önkéntes, pontosabban engedőleges 
örökváltsággal válthassa meg úrbéres földjét, azaz a földesúr és a 
jobbágy szabad megegyezése révén jöhessen létre az örökváltság, 
vagyis a jobbágy válthassa meg magát, ha van rá pénze, s a földesúr is 
beleegyezik ebbe. Az alsótábla és a főrendiház között hosszas 
üzenetváltások után végre elfogadásra talált a javaslat, s azt, a 
felsőtábla fenntartásainak hangoztatása mellett, 1833 novemberében 
felterjesztették az uralkodóhoz szentesítésre. A király csak majd? egy 
év múlva - 1834. augusztusában - küldte el válaszleiratát Pozsonyba, 
s ebben a leglényegesebb reformjavaslatok szentesítését megtagadta. 
Időközben az udvar mozgósította a megyei konzervatív erőket, s egy 
sor . megye megváltoztatta eredeti  követutasítását. —— Ennek 
következtében távozott az  országgyűlésből az ellenzék egyik 


legjelentősebb képviselője, Szatmár megye követe, Kölcsey Ferenc is. 
Az országgyűlés végül is hozott egy sor törvényt az úrbéri 
szolgáltatásokról —- gyakorlatilag törvénybe iktatta az Urbariumot, 
számos kérdésben a jobbágyság javára enyhítve annak előírásait. 
Törvény született a kisebb összegű adósságok végrehajtásáról, 
vasútvonalak építéséről, a Buda és Pest közötti állandó híd 
létesítéséről, s rést ütöttek a nemesi adómentességen is. A nemesség 
ugyanis magára vállalta az országgyűlési költségeket, elfogadták az 
egyenlő hídpénzfizetés elvét, a jobbágytelken élő nemeseket pedig 
állami adó alá vetették. 

Az alapvető reformok kudarca ellenére az udvar szükségesnek tartotta 
az ellenzékkel szembeni fellépést. Az első számú célpont a 
reformellenzék legnagyobb hatású  vezéregyéniségének számító 
Wesselényi Miklós volt, akit először azon a címen fogtak perbe, hogy 
az erdélyi országgyűlés tárgyalásainak anyagát kinyomatta. Amikor 
pedig Magyarországra jött, itt a szatmári közgyűlésen elmondott 
beszédeiért emeltek vádat ellene , hűtlenség? (hazaárulás) címén. A 
hosszú évekre elhúzódó peres eljárás kivonta Wesselényit a politikai 
életből, akinek egészsége ekkor már megroppant. Az 1838-as pesti 
árvíz idején országos visszhangot kiváltó hősies helytállása sem 
mentette meg az elmarasztalástól, "39-ben, bár a hűtlenség vétkét nem 
látták bizonyítottnak, a királyi tábla , vétségei büntetéséül" háromévi 
fogságra ítélte, s ezt a hétszemélyes tábla néhány nap múlva jóvá is 
hagyta. Az ekkor már súlyos beteg, megvakulással fenyegetett 
politikus végül Széchenyi és Deák közbenjárására kapott engedélyt, 
hogy büntetésének felfüggesztésével szembaját gyógykezeltethesse. Ez 
azonban már nem segített rajta, 1840-ben tért csak haza, szeme 
világát nem sikerült megmenteni. Ő maga így írt helyzetéről: 
, Társasági s polgári létem feldúlatott s élet és munkásság nélkül teng 
már csak növényi sínylődő életem." 

A másik csapást az udvar az országgyűlési ifjakra mérte. 1836 
májusában katonai segédlettel szállították a budai katonai börtönbe 
Lovassy Lászlót és társait, akik ellen felségsértés címén emeltek vádat. 
A titkosnak nyilvánított eljárás során megfélemlítették a tanúkat, s a 
vádlottak hasztalan követeltek törvényes eljárást. Lovassyt 10 évi 
börtönre ítélték, a büntetést a spielbergi várbörtönben kellett 
letöltenie, ahol a magánzárka testileg és lelkileg egyaránt megtörte a 
reformmozgalom egyik legnagyobb ígéretének számító fiatalembert. 
Hamarosan hasonló sorsra jutott — számos ellenzéki személyiség 
mellett - az Országgyűlési Tudósítások szerzője is. Kossuth az 
országgyűlés feloszlása után új vállalkozásba kezdett, a már bevált 
módszerrel — hozzálátott — a Törvényhatósági Tudósítások 
közreadásához. A törvényhatóságok, elsősorban a megyék gyűléseinek 
ismertetéséhez jól kiépített tudósítói hálózatra volt szükség, s a 


szerkesztő határozott keze nyomát viselte az elkészült anyag. Kossuth 
maga sem titkolta, hogy pártosan szerkeszt: ,oly kába sem vagyok, 
hogy levelezésemmel mindenkinek tetszeni akarnék". A nádor 
megpróbálta megakadályozni a Tudósítások kiadását és terjesztését, s 
miután ez nem sikerült, 1837. május 5-én letartóztatták a szerkesztőt, 
majd hűtlenség címén vádat emeltek ellene, s kétévi fogság után 
négyévi börtönre ítélték. 

Mindezek azonban nem hozták meg a kívánt eredményt, a 
reformellenzék megfélemlítése helyett országos méretű felháborodást 
keltettek a törvénytelenségek. Az elítélteket a közvélemény a nemzet 
mártírjainak tekintette, népszerűségüket az átélt szenvedések csak 
fokozták. Végül a következő országgyűlés 1840-ben amnesztiát vívott 
ki számukra. Ugyancsak eredménytelenek maradtak a főispánok 
kísérletei a megyei közgyűlések megfékezésére, az abszolutizmus ezen 
a területen is alulmaradt a megyével szemben, de ez a megye már nem 
a rendi alkotmányosság védelmezője volt, hanem a reformellenzék 
legfőbb bázisa. 

Az 1839-40-es országgyűlés 

A "30-as évek végére a Habsburg Birodalom helyzete a korábbiakhoz 
képest is romlott, külpolitikai súlya csökkent, pénzügyi helyzete egyre 
nyomasztóbbá vált, mindezt fokozta az 1837-39-es évek gazdasági 
válsága és a magyarországi helyzet romlása. Az udvar és a magyar 
konzervatívok egyaránt felismerték az ellenzékkel szemben eddig 
követett bánásmód hatástalanságát, illetve veszélyességét, sőt azt is, 
hogy nem egyszerűen néhány válságos év leküzdéséről, hanem az 
egész rendszer súlyos válságáról van immár szó. Levonva mindebből a 
következtetéseket, aktivizálódott a fiatal magyar arisztokrácia egy 
csoportja, a Taglalat szerzőjének fiával, a rendkívül tehetséges 
Dessewffy Auréllal az élén. Programjuk az elkerülhetetlennek tartott 
reformok , fontolva haladó? megvalósítása volt, innen kapták a 
nevüket is. A hitelbank alapítására, az engedőleges örökváltságra és a 
megyék centralizált irányítására vonatkozó elképzeléseiket támogatta 
az öreg, korábbi népszerűségét elveszített József nádor is, aki fia 
nádorrá választásának útját kívánta egyengetni. A drasztikus 
intézkedések kiváltotta ellenállás amúgy is rádöbbentette Metternichet 
az eddigi politika hibás voltára. Menesztették Pálffy kancellárt, a 
helyére Mailáth Antal gróf került, és személycserére került sor az 
országbírói és a személynöki poszton is. Ilyen körülmények között 
kapóra jött az ifjú konzervatívok jelentkezése, akik az ellenzékhez 
hasonlóan szerveződtek, értekezleteket tartottak, s a saját taktikájukat 
követték. 

Ugyanakkor növekedett a liberális arisztokraták száma is, akik eddig 
csak egyénenként léptek fel, az 1839-40-es országgyűlésen azonban 
már csoportot alkottak. A Károlyiak, Andrássyak, Széchenyiek mellett 


megjelentek a Zichyek, Esterházyak és Wenckheimek is, ekkor 
kapcsolódott be a politikai életbe Teleki László gróf és Eötvös József 
báró is, a főrendi liberálisok vezére pedig gróf Batthyány Lajos lett. 
Heves küzdelmek után alakult ki az alsótábla összetétele, a követek 
többsége ellenzéki volt, bár nézeteik az egyes reformtárgyakat illetően 
jelentősen eltértek egymástól. Pest megye követévé Ráday Gedeont 
választották, s mivel őt, szintén perbefogott lévén, az uralkodó 
eltiltotta a megjelenéstől, az ő ügyével indult meg a sérelmi harc. A 
Tolna megyei választási harcban a konzervatívok főkortese az a 
Pecsovics volt, akinek neve a konzervatívok országos gúnynevévé vált 
a publicisztika jóvoltából. 

Az alsótábla az országgyűlés kezdetén határozatot hozott, miszerint 
mindaddig, amíg Rádaynak nem engedélyezik az országgyűlésen való 
megjelenést, s a szólásszabadsággal kapcsolatos sérelmek nem 
orvosoltatnak, semmiféle felterjesztésre nem hajlandók. A két tábla 
között a kérdésben éles ellentét alakult ki, s úgy tűnt, az országgyűlés 
teljes kudarcba fullad, semmiféle érdemleges előrelépés nem fog 
történni. Ám a kompromisszumot kereső kormány, a továbblépés 
lehetőségét kereső reformmozgalom, s végül, de nem utolsósorban a 
kölcsönös engedmények nagymesterének, Deák Ferencnek a működése 
kimozdította a holtpontról az ügyeket. Ennek lett eredménye az 
országgyűlés reformokban gazdag törvényalkotása. Kiterjesztették a 
magyar nyelv hivatali használatát, törvénybe iktatták az önkéntes 
örökváltságot, nemesi felajánlás formájában gondoskodtak a ,pesti 
magyar színházról", országos választmány kiküldéséről határoztak a 
katonai élelmezés és beszállásolás kérdéseinek felülvizsgálatára. 
Különösen jelentős volt a gazdasági törvénykezés, megszavazták a 
váltótörvényt, a földbirtok hitelképességét volt hivatott növelni az 
,adóssági követelések elsőbbség végetti betáblázásáról" hozott 
törvény, bárki számára lehetővé tették a kereskedést, és biztosították a 
gyáralapítás szabadságát. Mindezek alapján úgy tűnt, a magyar 
reformellenzék bizakodva tekinthet az új évtized elé. 

A reformmozgalom szempontjából sikeresnek tekinthető 1839-40-es 
országgyűlés után hamarosan felbomlott a megegyezés az ellenzék és a 
kormány, valamint a konzervatívok között. Az első ütközőpont nem 
kifejezetten politikai gyökerű volt, bár Magyarországon az 
államhatalom és a katolikus klérus közötti kapcsolat miatt a kérdésnek 
mindig volt politikai töltése is. A problémát a vegyes (katolikusok és 
protestánsok közötti) házasságok megkötésének szabályozása 
jelentette. Bár 1841-ben a pápa a magyar püspökök álláspontjánál 
lényegesen engedékenyebb szellemben foglalt állást a kérdésben, a 
politikaivá vált  teológiai-dogmatikai vitakérdés akkor már 
országszerte elmérgesedett, s mivel a vegyes vallású országban szinte 
mindenkit érintett, alkalmassá vált az ellenzék számára arra, hogy a 


katolikus főpapsággal összefonódott kormány iránti ellenszenvet ébren 
tartsa. 

A reformerek egyébként sem szándékoztak megállni az országgyűlésen 
elért eredményeknél, egyre gyakrabban merült fel az igény a 
megoldandó feladatok rendszerbe foglalására, azaz egy mindenre 
kiterjedő reformprogram megfogalmazására. Ennek megfelelően Vas 
vármegye felhívást intézett a többi megyéhez annak érdekében, hogy 
- a következő országgyűlésre felkészülendő - dolgozzák ki 
követutasításaikat, s juttassák el Vasba. A felhívás nyomán Szatmár 
megye közgyűlése 12 pontba foglalta azokat a kérdéseket, melyeket a 
követutasítás kidolgozására kijelölt választmánynak fel kell dolgoznia. 
A szatmári 12 pont - bár tényleges követutasítássá nem vált, mivel a 
bocskoros nemesi tömeg megbuktatta - a  reformellenzék 
pillanatnyilag legteljesebb és legrendszeresebb programvázlata lett. 
Ezzel párhuzamosan —- a negyvenes évek elején -— megszületett a 
magyar politikai sajtó, amely a tömegessé váló politizálás egyik 
legfontosabb szabályozója lett. A számos sajtótermék (pl. Hazai és 
Külföldi Tudósítások, Jelenkor, Hírnök) közül kiemelkedett az 1841. 
január 2-án induló Pesti Hírlap, melynek szerkesztője a börtönből 
szabadult Kossuth Lajos lett. 

Kossuth Lajos 


A "40-es évek 


Kossuth Lajos ben. Jogi tanulmányokat végzett Sárospatakon, majd 
Pesten, később Sátoraljaújhelyen ügyvédkedett, s uradalmi jogtanácsos 
volt. Egy távollévő főrend követeként került Pozsonyba az 1832-36-os 
országgyűlésre, s itt lépett az országos politika színterére — mint láttuk 
-— az Országgyűlési Tudósításokkal. Ez a kéziratos sajtó, majd később a 
Törvényhatósági Tudósítások hozták meg országos ismertségét, 
valamint azt, hogy 1837-ben börtönbe került. Háromévi elzárása alatt 
politikai és közgazdasági munkákkal foglalkozott, és megtanult 
angolul. Kiszabadulása után Landerer Lajos nyomdász és kiadó, 
Metternich tudtával és hozzájárulásával, felajánlotta neki a Pesti 
Hírlap szerkesztői állását. Az udvar úgy gondolta, hogy a cenzúra által 
ellenőrizhető Kossuth kevésbé veszélyes, mint a nézeteit magánlevél 
formájában terjesztő ellenzéki politikus. Arra az esetre, ha ez a 
megoldás nem válna be, Landerer kötelezte magát, hogy felmond 
szerkesztőjének, s erre 1844 nyarán valóban sor is került. Addigra 
azonban a lap szócsöve és motorja lett az ellenzéki mozgalomnak, 
példányszáma a kezdeti hatvanról majdnem  ötezer-kétszázra 
emelkedett. A siker nem a híranyagnak volt köszönhető, hanem a 
vezércikkeknek, amelyeket a szerkesztő írt; Kossuth rendkívüli 


publicisztikai képességekről tett tanúbizonyságot, színes, lendületes 


stílusú cikkei széles rétegekre hatottak. 

Igen változatos témákról szóltak ezek a vezércikkek, emberbaráti 
kérdésekkel (a börtönök állapota, a  szegényházak, a vakok 
gondozása), a jobbágyság életével, közteherviseléssel, Erdély uniójával 
vagy éppen a közlekedési viszonyokkal foglalkoztak. Mindez azonban 
összefüggő, egységes programot alkotott: a polgárosult köznemesség 
vezetésével végbevivendő polgári és nemzeti átalakulást. Elvetette azt 
az elképzelést, hogy a reformokat a nagybirtokos arisztokráciának 
kellene végrehajtania. A haladás érdekében fellépő nemesség, ha elveti 
a szabadságával összeférhetetlen kiváltságait, s megvalósítja az 
érdekegyesítést, továbbra is vezető szerepet fog betölteni a 
politikában, ,a nép érdekével együvé forrva olyan, mint testvérek 
között az elsőszülött". 

Az örökváltság kérdésében, amelyben az 1840-es törvény az 
engedőleges (vagy önkéntes) fokozatot foglalta magában, Kossuth 
túlment a soron következő szinten, a kényszerítő (vagy kötelező) 
örökváltságon. Ő az általánosan kötelező és a , status közbejöttével" 
történő kármentesítéssel összekapcsolt örökváltságot tartotta egyedül 
lehetséges megoldásnak. Ugyanakkor igyekezett megmutatni, hogy 
mindez nemcsak lemondás, hanem kiút is a nemességnek, az 
örökváltság pénzt és hitelt is jelent, melynek segítségével át lehet térni 
a kapitalista gazdálkodásra. Ez természetesen azzal is jár, hogy a 
kötött feudális birtokot át kell alakítani szabad polgári tulajdonná, 
azaz el kell törölni az ősiséget. 

A legnagyobb ellenállásra a reformok hívei a közös teherviselés, a 
nemesi adómentesség eltörlése kérdésében számíthattak. A Kossuth 
szerkesztette Pesti Hírlap éppen ezért nem is ment el az általános 
közteherviselés követeléséig, csak a megyei igazgatási költségeket 
fedező háziadóban való részvételt igyekezett napirendre tűzni. Bár a 
következő országgyűlés közeledtével az ellenzék mindenhol átvette ezt 
a célkitűzést, a konzervatívok éppen ez ellen közeledtével az ellenzék 
mindenhol átvette ezt a célkitűzést, a konzervatívok éppen ez ellen 44. 
évi országgyűlést megelőzően országos megdöbbenést keltő véres és 
erőszakos jelenetekre a megyékben. 

Éppen ez irányította Kossuth figyelmét arra, hogy ,az alkotmány 
sáncait" minél előbb meg kell nyitni a nem nemesek előtt. Ezt azzal 
kívánta kezdeni, hogy azoknak, akik már elvileg belül vannak, mint a 
városlakók, tényleges jogokat kell biztosítani, ennek feltételeként 
azonban meg kell követelni, hogy saját társadalmukon belül hozzanak 
reformokat, számolják fel a szűk vezető réteg uralmát. A társadalom 
szélesebb tömegei számára pedig a lehetőséget a , megyék útján az 
alkotmányba" látta, vagyis a megyegyűléseken kell egyéni vagy 
képviseleti jogokkal felruházni őket. 

A belső reformok követelése mellett fontos kérdés volt a nemzeti 


önrendelkezés is, ekkor még egyértelműen a Habsburg Birodalmon 
belül. A Pesti Hírlap ezt a problémát az ország gazdasági 
alárendeltségével kapcsolatban vetette fel. 

A vezércikkek álláspontjában azonban jelentős fordulat következett be 
1842 elején. Kezdetben ugyanis Kossuth, bár az ipar fontosságát 
mindig hangoztatta, s az 1841 őszén megalakult Iparegyesületet is 
támogatta, az ország helyzetének megoldását az Adam Smithféle 
gazdasági liberalizmusban látta. Ekkor azonban Bécsben egész 
komolyan felmerült a Zollvereinhez való csatlakozás Metternich által 
is támogatott terve, ami Magyarország csatlakozását, s egyúttal a belső 
osztrák-magyar vámvonal megszüntetését is jelentette volna. Kossuth 
azonban felismerte, hogy az ily módon létrejött szabadkereskedelem 
egyben kiszolgáltatná Magyarországot a jóval fejlettebb német ipar 
versenyének, így hiába ígér a vámszövetség 42 milliós piacot, a 
magyar ipar fejlődését mindenképpen megakadályozná. Kossuth és 
általában az ellenzék álláspontjának alakulására nagy hatással volt a 
német közgazdász, Friedrich List nem sokkal azelőtt megjelent 
munkája a közgazdaság , nemzeti rendszeréről". A szerző, aki a német 
ipar kibontakozását szerette volna elősegíteni, azt fejtette ki, hogy a 
nemzet politikai önállóságához az önálló nemzetgazdaságon át vezet 
az út. Ez az elmélet, valamint az Iparegyesület 1842 nyarán rendezett 
kiállításának előkészületei során szerzett tapasztalatai arra indították 
Kossuthot, hogy nem az osztrák-magyar vámvonal eltörlését kell 
követelni, hanem ezt a vonalat kell védőfallá átalakítani a magyar ipar 
számára. Ugyanennek a célnak az elérése érdekében indított harcot a 
Pesti Hírlap a fiumei vasútért és a Kereskedelmi Társaságért, valamint 
ezért alakult meg 1844 őszén - az országgyűlés kudarca után -— az 
Országos Védegylet. A Védegylet alakuló ülésén, 1844. október 6-án 
elfogadott alapszabálya szerint a külföldi árut ki kell szorítani a hazai 
piacról, és azt a honi termékek számára kell biztosítani. Ennek 
érdekében a tagok becsületszóval kötelezték magukat arra, hogy 6 
éven át, 1850 októberéig csak hazai mesterembereknél dolgoztatnak; a 
tudományos és művészeti termékeken, a mezőgazdasági és ipari 
eszközökön és a termeléshez szükséges nyersanyagokon kívül semmi 
olyan iparcikkből nem vesznek külföldit, amiből belföldit is lehet 
kapni. Az egylet elnöke gróf Batthyány Kázmér, alelnöke gróf Teleki 
László, igazgatója Kossuth Lajos lett, választmányában pedig szerepelt 
a reformellenzék minden nevesebb politikusa. (Kossuth egyébként 
ekkor már nem volt a Pesti Hírlap szerkesztője, állása Landerer 
inkorrekt viselkedése miatt s a kormány helyeslésével még június 
végén megszűnt.) 

A Védegylet jelentősége nem gazdasági eredményességében rejlett — ez 
elég szerénynek mondható -, hanem abban, hogy az ellenzék 
szervezésére országos hálózatot jelentett, s jelezte a kormányzat 


számára, hogy az elégedetlenség a megyegyűléseken túl milyen 
szélesen elterjedt a társadalomban. 

Széchenyi és Kossuth vitája 

A Pesti Hírlap alig pár hónapja élt csak, amikor a reformmozgalom 
egy évtizeddel korábbi kezdeményezője, Széchenyi István részéről éles 
támadás érte, 1841 tavaszán megjelent A kelet népe című röpirat. 
Ebben elismerte ugyan Kossuth tehetségét és szándékának 
őszinteségét, ugyanakkor bírálta , modorát", és azzal vádolta, hogy 
népszerűséget hajhászó és izgató módszere forradalomhoz fog vezetni. 
Kossuth Felelet címmel válaszolt az őt ért támadásra, s ezzel kezdetét 
vette az a küzdelem, amelyet a reformkor két legnagyobb hatású 
személyisége egészen 1848-ig vívott egymással. Ebben a vitában a 
közvélemény szemében többnyire Széchenyi maradt a vesztes, Kossuth 
jóval ügyesebb vitatkozónak bizonyult. 

Kettejük ellentétének okáról nemzedékeken át vitatkoztak, ám a 
magyarázatokat többnyire a személyi tulajdonságokban keresték, s 
általában a jelenségek felszínén maradtak a vélemények. Ilyen volt pl. 
az a felfogás, hogy Széchenyi és Kossuth vitájában az ész és a szív 
csapott össze, vagy az, hogy Széchenyi az anyagi, Kossuth pedig a 
szellemi reformot képviselte. Ezen magyarázatok egyáltalán nem fedik 
fel azokat a különbségeket, amelyek a két politikus programjában 
voltak, s amelyek ténylegesen szembeállították őket. 

Mint korábban már láttuk, Széchenyi a reformmozgalom irányítását a 
magyar arisztokrácia kezébe akarta adni, s úgy kívánta megvalósítani 
a változásokat, hogy azok kezdeményezője, a  polgárosodott 
nagybirtok megőrizze pozícióit, Kossuth pedig ezzel szemben a 
köznemességben látta a reformok igazi bázisát. Ennél is fontosabb volt 
azonban az a különbség, hogy míg Széchenyi messze elkerülte a 
közjogi kérdéseket, általában mindazt, ami Magyarország és Ausztria 
viszonyát érintette, addig Kossuth, aki a polgári nemzetállam minden 
kellékét ki akarta vívni, éppenhogy felhasználta a nemzeti 
ellenzékiséget. Széchenyi úgy látta, hogy mivel a Habsburg Birodalom 
nemzetközi pozíciója igen erős, konfliktus esetén a magyar mozgalom 
feltétlenül alul fog maradni. Ez az aggodalom egyébként már 
korábban szembefordította fiatalkori barátjával, Wesselényivel is. A 
felülről, óvatos lépésekben végrehajtott reformokat tartotta sikeresnek, 
a Kossuth-féle érdekegyesítésben a forradalom mindent felrúgni 
kívánó és mindent kockára tevő veszélyét látta. 

Az utolsó reformországgyűlések 

A reformellenzék, a konzervatívok és az udvar egyaránt készült a 
soron következő, az 1843-44-es országgyűlésre. Az előbbiek döntő 
áttörést vártak, az utóbbiak pedig, ismervén a közelmúlt 
magyarországi fejleményeit, ennek megakadályozására 
összpontosították erejüket. Ám a lelkes felkészülés, a gazdag program 


s a részletesen kimunkált törvényjavaslatok ellenére a diéta 
törvényekben realizált eredménye meglepően csekély volt. A 
leglényegesebb ezek közül, hogy kimondták a magyar államnyelv 
teljes körű bevezetését, valamint a nem nemesek birtokbírhatási és 
hivatalviselési jogát. Még az országgyűlés elé terjesztett királyi 
javaslatok megtárgyalására is csak részben került sor. A kudarc oka 
elsősorban a kormány taktikája volt, ami azon alapult, hogy egyrészt 
az uralkodó joga volt az országgyűlés bezárása időpontjának 
meghatározása, másrészt pedig az udvarnak számos lehetősége volt a 
tárgyalások menetének lassítására, az időhúzásra. 

Ugyanakkor az eredménytelenség ellenére az országgyűlés mind az 
ellenzék, mind a kormány számára fontos tanulságokat hozott. 
Mindkét fél belátta, hogy a politika hagyományos eszközei és formái 
már nem nyújtanak kiutat az ellentmondások feloldására, s ennek 
következtében a diéta végére patthelyzet állt elő. Ennek megfelelően a 
továbbiakban mindkét fél új megoldásokkal kísérletezett; az udvar a 
végrehajtó hatalom erősítésével, illetve bizonyos mérsékelt reformok 
kezdeményezésével, az ellenzék pedig a társadalom egyesületekbe 
való szervezésével. (Ezek sorába tartozott a már említett Védegylet is.) 
Az új kormányzati politika igénybe vette a , fontolva haladó" magyar 
főurak segítségét is. Az alkancellári székbe gróf Apponyi György 
került, aki 1845 tavaszán bevezette az ún. adminisztrátori rendszert. 
Ennek lényege az volt, hogy a főispánokat kötelezték a megyéjükben 
való állandó tartózkodásra, a távollévők helyett pedig hivatalos 
biztosokat, adminisztrátorokat küldtek ki. Mind a főispán, mind az 
adminisztrátor feladata az volt, hogy törekedjen a követválasztás 
alkalmával a megfelelő jelölt sikerét biztosítani, s ezzel az 
országgyűlésben megteremteni a kívánatos többséget. 

A negyvenes évek közepén a reformellenzéken belül egy új csoport 
kezdett körvonalazódni. Magját egy kis elméleti munkaközösség 
alkotta, akik közé Szalay László, a pesti Hírlap új szerkesztője mellett 
báró Eötvös József, Trefort Ágoston és Csengery Antal tartoztak. 
Személyes tapasztalatok és olvasmányok útján behatóan 
tanulmányozták a fejlettebb polgári államok példáit, s ennek nyomán 
alakították ki irányzatukat, melyet a  megyerendszerrel való 
szembenállásuk miatt centralista irányzatnak neveztek. Véleményük 
szerint a megyerendszer reformálhatatlan, helyette a népképviseleten 
alapuló alkotmányos központosítást kell bevezetni a parlamentnek 
felelős , kormánnyal és a szabad községekre épülő helyi 
önkormányzatokkal (a gyakorlati megvalósítás lépéseit azonban nem 
tudták felvázolni). A népképviseleti rendszer választókörzetek 
kialakítását követeli meg, s ez semmiképpen nem hangolható össze a 
megyerendszerrel, , amely a nemesi képviselet legfontosabb 
intézménye. A polgári liberalizmust a nemesi ellenzék zöménél 


lényegesen tisztább formában képviselték, ugyanakkor felfigyeltek a 
modern kapitalista társadalmak új szociális problémáira is. 
Modernségük, elképzeléseik igényesebben polgári volta azonban 
érthető idegenkedést váltott ki a feudális hagyományokból éppen 
kibontakozó nemesség körében, így irányzatuk nem volt alkalmas a 
reformellenzék megszervezésére. Az adott hazai viszonyok között a 
nemesség aktív részvétele nélkül pedig nem volt végrehajtható 
semmiféle társadalmi átalakulás. A gyakorlati politikában csekély 
támogatást élvező centralista irányzat így mindvégig többé-kevésbé 
elméleti jellegű maradt. 

Nagyjából ugyanerre az időszakra, a negyvenes évek második felére 
esett egy, a hivatalos politika hatókörén kívül eső csoportnak, az 
írókból, költőkből, fiatal értelmiségiekből álló radikális, demokrata 
nézeteket valló Pilvax, vagy más néven a Fiatal Magyarország- 
körnek a megjelenése. (Nevüket a Pilvax kávéház adta, a forradalom 
után majd márciusi ifjaknak fogják nevezni őket.) Többségük nem volt 
forradalmár, de mindenképpen siettetni, ösztönözni akarta a nemesi 
liberálisokat a szükséges reformok végrehajtásában. Petőfi Sándor, 
Irinyi János, Irányi Dániel és Vasvári Pál voltak a legismertebb 
vezetőik, de ide sorolhatjuk (bár sose járt a Pilvaxban) a jobbágyság 
első szószólóját, Táncsics Mihályt is, aki röpiratokban követelte a 
kármentesítés nélküli jobbágyfelszabadítást. 

Ugyancsak a negyvenes évek közepén jelentkezett a politikai életben 
egy új kérdés, mely ettől kezdve, eltérő intenzitással ugyan, de 
mindvégig éreztette hatását: a nemzetiségi kérdés. Láttuk, hogy a 
nemzeti fejlődés, a nacionalizmus általános európai eszmei áramlat 
volt, mely a francia forradalom révén terjedt el a kontinensen, s amely 
a század első harmadában elérte Közép-Európát is. Ebben a térségben 
az egyes nemzetek soknemzetiségű birodalmak keretei között éltek, 
nem rendelkeztek saját állami szervezettel, így a polgári átalakulásért 
folytatott küzdelem összekapcsolódott a nemzeti önállóságért vívott 
harccal. Nem volt ez másként Magyarországon sem, a helyzetet 
azonban bonyolította, hogy a terület nemcsak a magyar nemzeti 
mozgalom politikai kerete volt, hanem maga is soknemzetiségű 
ország, ahol a magyar etnikum az összlakosságnak csak mintegy 4090- 
át tette ki. A magyar nemzeti mozgalom után nem sokkal pedig más 
nemzetiségi mozgalmak is kibontakoztak, amelyek a magyarhoz 
hasonlóan először  nyelvi-kulturális igényekkel indultak, majd 
hamarosan politikai kívánalmakkal léptek fel, kollektív elismerést 
követeltek vagy éppen területi igényeket fogalmaztak meg. 
Mozgalmaik alapvető irányát részben a saját nemességük, ha volt, 
vagy a magasabb klérus és az ehhez kapcsolódó, ebből kifejlődő 
értelmiség határozta meg. E nagyrész polgári vagy népi származású 
értelmiség hozta létre a nemzeti nyelvi és irodalmi mozgalmakat, ők 


dolgozták ki ezek mindinkább politikai jellegű ideológiáit, ők alkották 
meg az illír, a nagyszerb vagy éppen a dáko-román egység eszméit. Itt 
kell megemlíteni a horvát Ludevit Gáj, a szlovák Ján Kollár és 
Ludevit Stur vagy a román Georgiu Baritiu tevékenységét. 

A magyarság és a nemzetiségek viszonyában a század elejétől 
megtalálhatjuk a szimpátia megnyilvánulásait éppúgy, mint az 
ellenszenvét. A "30-as évektől azonban a magyar nemesi 
reformmozgalom gondolkodásában a saját nemzeti haladást 
előmozdító patriotizmus mellett egyre nagyobb hangsúlyt kapott a 
más nemzetiségek felett uralmi igénnyel fellépő nacionalizmus, pl. a 
magyar nyelvért küzdve egyben a magyarosítást is célul tűzték ki. Az 
1844:II tc. nemcsak a magyar államnyelvet mondta ki, ott volt 
benne, bár egészében mindvégig megvalósíthatatlanul, hogy ,az 
ország határán belüli iskolákban a közoktatási nyelv a magyar 
legyen". A nemzetiségek így egyre gyakrabban a magyar igényekkel 
szemben fogalmazták meg a sajátjaikat, s hamarosan potenciális 
(lehetséges) szövetségesre ismertek a magyarok hátában a bécsi 
kormányzatban. A reformellenzék döntő többsége azonban abban a 
naiv hitben élt, hogy a nemzetiségi kérdést a polgári átalakulás 
automatikusan megoldja, a polgári szabadság ígérete a nem 
magyarokat is belevonja a magyar nemzetbe. Ennek az alapvető 
tévedésnek a tragikus következményei később mutatkoztak csak meg. 
1845 novemberében az adminisztrátori rendszer bevezetésére válaszul 
28 ellenzéki vezető gyűlt össze gróf Batthyány Lajos vezetésével 
Pesten azzal a céllal, hogy az ellenzéki mozgalom egységét 
megszilárdítsák. A szándék ellenére azonban nem történt semmi az 
országos szervezet kiépítésére, a vezetők csak alkalomadtán, főleg a 
pesti vásárok idején gyűltek össze. 

A centralisták ugyan tartózkodtak a túl éles vitakérdések felvetésétől, 
a Pesti Hírlap azonban a kezükben maradt, s Kossuth kénytelen volt az 
Iparegyesület szerény orgánumát, a Hetilapot felhasználni, hogy az 
ellenzék szócsöve legyen. 1846 eseményei azonban mozgásba hozták a 
belpolitikát. 

Az év februárjában ugyanis Galíciában kirobbant a lengyel nemesség 
Habsburg-ellenes felkelése, melynek során az udvarnak sikerült az 
elégedetlen parasztokat szembefordítani saját uraikkal, majd a felkelés 
leverése után Bécs maga látott hozzá az ottani úrbéri viszonyok 
rendezéséhez. A magyar nemesség számára is intő példa volt ez. 
Kossuth cikksorozatot indított a Hetilapban, melyben kijelölte azokat a 
teendőket, melyeket a következő, 1847-ben összeülő országgyűlésnek 
mindenképpen el kell végeznie. (Ezen cikkek hatására íródott 
Széchenyi újabb, minden eddiginél élesebb támadása Kossuth ellen, a 
, Politikai programtöredékek?.) 

A párttá szerveződés első lépését a konzervatívok tették meg 1846 


novemberében (Konzervatív Párt). Programjukban kijelentették, hogy 
a kormány által kezdeményezett reformok hívei, de ugyanakkor 
kisajátítottak egy sor ellenzéki javaslatot is, követve a , fontolva 
haladó" irányvonalat. Ezután már az ellenzéknek is lépnie kellett; 
1847. március 15-én megalakult az Ellenzéki Párt, s júniusra 
megjelentette a Deák Ferenc által végső formába öntött programját, az 
Ellenzéki Nyilatkozatot is. Az Ellenzéki Nyilatkozat tartalmazta a 
reformtábor minden követelését, ez jelentette a párt programját a "47 
kora őszén lefolyt követválasztáson. Legfontosabb pontjai a 
közteherviselés, a népképviselet, a törvény előtti egyenlőség, az úrbéri 
viszonyok kármentesítés melletti eltörlése kötelező örökváltság útján 
az állam közreműködésével, az ősiség eltörlésével a hitel- és a 
birtokszerzés biztosítása, végül pedig a perszonális únión, a pest-budai 
felelős kormányzaton alapuló teljes különállás a Habsburg Birodalmon 
belül voltak. 

1847 . november 12-én nyílt meg Pozsonyban az utolsó rendi 
országgyűlés, bár ekkor még nem látszott, hogy valóban ez lesz az 
utolsó. Az erőviszonyok kiegyensúlyozottak voltak, a kormány és a 
konzervatívok a maguk felvetette reformokkal megpróbálták 
magukhoz ragadni a kezdeményezést. (Kossuth Pest megye követeként 
vett részt a diétán.) A nádorválasztás — az elhunyt József nádor 
helyére fia, István főherceg került — után az első hónapok a két párt 
küzdelmével, eredménytelen vitáival teltek el. Az év végén még senki 
nem gondolta, hogy a következő esztendő döntő fordulatot fog hozni. 


FORRADALMAK EURÓPÁBAN 1848-49 Az 
európai forradalmak 


1848 kora tavaszán Európa országainak többségében súlyos 
válsághelyzet alakult ki, melynek következtében a kontinensen 
forradalmi hullám söpört végig, s ezt a történetírás a , népek tavasza?" 
elnevezéssel illette. Európa ebben az időben igen tarka képet mutatott, 
különböző régióinak, zónáinak és országainak fejlődési szintje 
rendkívüli mértékben eltért egymástól. A földrész északnyugati 
országaiban már rég kibontakoztak a tőkés gazdasági viszonyok, s az 
ennek megfelelő társadalmi berendezkedést a korábbi századok 
polgári forradalmai többé vagy kevésbé kialakították. Kelet felé 
haladva egyre elmaradottabb vidékekre jutunk, bár, s ezt 
hangsúlyozni kell, az elmaradottság foka igen eltérő volt a 
peremzónán belül is. Ugyancsak nagyfokú eltérés mutatkozott abban a 
tekintetben, hogy kialakult-e már a nemzetállam területe vagy sem. 

Abban, hogy az ilyen nagymértékű fejlődési egyenetlenségeket mutató 
kontinensen egyszerre,  láncreakció-szerűen söpört végig a 


forradalom, több tényező is szerepet játszott. Fontos mindenekelőtt az 
európai történeti fejlődés alapvető azonossága, az, hogy lényegében 
mindegyik ország ugyanabban a fő irányban haladt, legfeljebb az út 
különböző állomásainál tartottak. Azonosság mutatkozott abban is, 
hogy a különböző társadalmakat különböző okokból, de egyaránt 
növekvő feszültségek jellemezték a Szent Szövetség rendszerének 
látszólag változatlan felszíne alatt. Az egyes országok változást kívánó 
mozgalmai általában hasonló célokat fogalmaztak meg - a nagy 
francia forradalom mintájára -, a polgári-nemzeti átalakulást. A helyi 
feszültségeket pedig 1848 előtt mindenhol felfokozta egy általános 
gazdasági és pénzügyi válság. 

Az 1848 januárjában kibontakozott olasz mozgalmak még nem 
indítottak el másutt hasonló folyamatokat, de jelezték a feszültségek 
megnövekedését. A februári párizsi forradalom hatására, amely 
önmagában a francia társadalom belső ellentéteinek robbanása volt, 
felélénkült a pozsonyi magyar országgyűlés tevékenysége (1848. 
március 3.), majd a Habsburg-monarchia fővárosában (március 13.), 
két nappal később pedig Pesten tört ki forradalom. Ezután Berlin 
következett (március 17.), majd több más olasz és német 
megmozdulás. 

A forradalmakban részt vevő társadalmi rétegek tekintetében jelentős 
eltérések mutatkoztak az egyes területeken. A nagypolgárság Európa 
iparilag fejlett nyugati területein már 1848 előtt jelentős mértékben 
előretört, Franciaországban ezzel szemben a , polgárkirály? rendszere 
csak a leggazdagabb nagypolgároknak, a bankároknak biztosította az 
aktív politizálás lehetőségét. A párizsi forradalomban tehát érdekelt 
volt a jómódú nagypolgárság is, amelynek fő törekvése egy 
mérsékelten liberális, cenzusos  választójogra épülő parlamenti 
rendszer és az alkotmányos monarchia megvalósítása volt. A közép és 
a kispolgárság ezen túlmenően már az általános választójogot és a 
köztársaság megvalósítását tűzte ki célul. A létszámában egyre 
növekvő munkásság a "30-as években még csak a polgári mozgalmak 
segéderejeként jelent meg a forradalmakban, a "40-es évek végére 
azonban már megfogalmazta saját politikai és szociális törekvéseit, s 
ezeket meg is kívánta valósítani a  forradalmakban. Ennek 
következtében a forradalom kezdetén szövetséges polgárság és 
munkásság szembekerülése elkerülhetetlen volt. 

A német, az osztrák és az itáliai zónában, egyes területeket leszámítva 
(pl. Rajna-vidék, Berlin környéke és Szilézia), a munkásság még jóval 
gyengébb volt. A polgárságra azonban a francia társadalom belső 
ellentétei elrettentő példaként hatottak, s amikor válaszút elé került, 
részben vagy egészben feláldozta a forradalmi programot, s kapitulált 
a feudálisok előtt vagy éppen szövetkezett is velük. Ahogy kelet felé 
haladunk Európában, egyre szűkebb réteget képviselt a munkásság, 


így a probléma egyre kevésbé - inkább csak elméleti szinten — 
jelentkezett. (A magyar centralisták például foglalkoztak a társadalom 
egyes rétegei tömeges elszegényedésének -—- pauperizálódásának — 
problémájával.) Kelet-Közép-Európában azonban a fő kérdés a 
jobbágyi kötöttségek között élő parasztság problémája volt. A 
jobbágyrendszeren alapuló gazdálkodás felszámolását nemcsak a 
sorsán változtatni kívánó parasztság tömegnyomása kényszerítette ki, 
hanem ebbe az irányba mutatott a gazdasági racionalitás is. Ennek 
megfelelően a viszonylag gyenge polgárság helyett a köznemesség 
soraiból került ki a polgári átalakulás követelőinek tábora. 

A társadalmi-politikai rendszer átalakítása mellett fontos szerepet 
töltött be 1848 forradalmaiban a nemzeti kérdés. A kontinens 
területének nagyobbik részén a század közepéig nem rendeződött ez a 
probléma; az egyes népek vagy soknemzetiségű birodalmak keretei 
között éltek (pl. magyarok, csehek), vagy az etnikai határoknál 
szűkebb politikai határok tagolták szét lakóterületüket (pl. németek, 
olaszok). Az egyes területeken párhuzamosan jelentkező türelmetlen 
nacionalizmusok — különböző, nagyrészt egymást keresztező 
célkitűzései élesen szembeállították a térség nemzeteit, s gyakran 
véres, tragikus konfliktusokhoz vezettek. 

Nagyon hasonló volt a forradalmak lefolyása is az egyes területeken. 
Az események általában - kevés kivétellel -— a következő négy 
felvonásban zajlottak le. Először a különböző ellenzéki erők 
egységfrontot alkotva megdöntötték a kormányzatot, majd a 
liberálisok kiválásával a korábbi egység felbomlott, s a különböző 
társadalmi-politikai erők ellentétbe kerültek egymással. A következő 
szakaszban a radikálisok, illetve a munkások megkísérelték saját 
erejükből folytatni a forradalmat, de leverték őket. Végül az 
ellenforradalom, az autokrácia felülkerekedett, s ekkor már a 
liberálisokat is félretolta. 


A francia forradalom 


Lajos Fülöp polgárkirálysága ellen a "40-es évekre széles körű 
ellenállás bontakozott ki. Nem volt a régi értelemben vett királyság, a 
Bourbonok hívei trónbitorlásnak tekintették, de nem volt alkotmányos 
monarchia sem. Guizot sikertelenül próbálta meg az angol 
parlamentáris királyság elemeit átültetni a francia gyakorlatba, 
kompromisszumos. politikáját sem a jobboldal, sem a baloldal nem 
fogadta el. A republikánusok, akik 1830-ban lelkesen közreműködtek 
a restauráció megdöntésében, megcsalatva érezték magukat, a 
bonapartisták pedig a napóleoni dinasztiát, a császár öccsének a fiát, 
Louis Bonapartét akarták visszahozni a trónra. 

Az ellenzék szerveződését nagymértékben megkönnyítette az a tény, 


hogy a francia társadalom java része ellenzékben volt az 1830-as 
rendszerrel szemben. Lajos Fülöp királysága ugyanis csak a 
leggazdagabbakat -— a 30 millió lakosból alig 200 ezret - juttatott 
szavazati joghoz, s ezáltal politikai képviselethez. A politikai életből 
ily módon kiszorult az ipari burzsoázia is, mely a "40-es évektől egyre 
szélesebb körű agitációba kezdett a választójog mérsékelt kiterjesztése 
érdekében. Eszméik legfontosabb szócsöve a National című lap lett, 
míg a radikálisabb, a szociális problémák iránt is érzékeny 
republikánusok a La Réforme körül tömörültek. 

1847 nyarán óriási mértékben megnövekedtek a szociális feszültségek, 
s ebben a légkörben a kormány legmérsékeltebb ellenzéke is 
reformokat kezdett követelni. Ekkor tartották az első politikai célú 
lakomát, ún. bankettet, ami a következő időszakban a politikai 
propaganda legfőbb eszköze lett. Ezeken az ellenzék hangja kezdetben 
igen mérsékelt volt, éltették a királyt és a reformot, később azonban 
kevesebb szó esett a monarchiáról, s egyre több a szükséges 
változásokról. A liberális reformmozgalom a radikálisok befolyása 
alá került, s kihívta ezzel a kormány egyre erősebb ellenállását. 
Amikor az 1848. január 19-ére összehívott, majd betiltott bankett új 
időpontját február 22-ére tűzték ki, még nem lehetett tudni, hogy 
ezzel a forradalom kezdetének napját jelölték ki. 

Az ellenzék nem kívánta mozgósítani a párizsi tömegeket. Csak a 
tehetősebb polgárokból szerveződött nemzetőrség nemzetőrség ére. 
Amikor azonban a kormány erre az időpontra is tilalmat jelentett be, 
megmozdult Párizs, tüntetésekre, majd barikádok emelésére került 
sor. A kialakult helyzetben végül Guizot lemondott, a felkelők 
azonban ennek hatására sem tették le a fegyvert. Az egyik 
tömegtüntetés szétoszlatásakor véletlenül eldördült fegyver, majd az 
azt követő sortűz a végsőkig fokozta az indulatokat. Február 24-én a 
felkelők elfoglalták a királyi palotát, a bútorokat kiszórták az utcára, a 
trónt pedig a palota előtti téren elégették. Lajos Fülöp, aki már 
kevéssel előbb aláírta lemondását, népes családjával alig tudott 
elmenekülni. A Városházán megalakult az ideiglenes kormány, 
amelyben a liberálisok mellett helyet kaptak a radikális 
köztársaságiak, valamint a munkások képviselői is. Ez utóbbiak Louis 
Blanc és egy Albert nevű munkás voltak. A következő napon pedig -— 
bár a kormány mérsékelt tagjai a kérdés eldöntését a népre, illetve az 
összehívandó nemzetgyűlésre kívánták bízni - a párizsi tömeg 
nyomására kikiáltották a köztársaságot. 

köztársaságot. 

ban, hanem a hatalom megszervezésében is részt vettek, nem 
elégedtek meg ennyivel. Úgy érezték, itt az alkalom szociális 
követeléseik kivívására is, és megteremtődtek a , szociális 
köztársaság" létrehozásának feltételei. A liberális burzsoázia és a 


munkásság ellentétei már február 25-én megmutatkoztak az ún. 
zászlóafférban, vagyis az arról szóló vitában, hogy a trikolór vagy a 
vörös zászló legyen-e Franciaország jelképe. A vitát ekkor még 
kompromisszummal zárták (a zászló rúdjára kötöttek vörös szalagot), 
s úgy tűnt, hogy más területen is sikerül a megegyezés. Az ideiglenes 
kormány kiáltványa, melyet Louis Blanc sugalmazott, ígéretet tett, 

, hogy biztosítja a munkások számára a munkából való megélhetést. 
Kötelezi magát, hogy munkát biztosít minden polgár számára". Az 
ígéret gyakorlati megvalósítása a ,kormány munkaügyi bizottságá"- 
nak megszervezése és az ún. nemzeti műhelyek létrehozása volt. 
Hamarosan kiderült azonban, hogy az általános gazdasági pangás 
viszonyai között ez az elképzelés megvalósíthatatlan. A munkásoknak 
semmilyen munkát nem tudtak adni, ugyanakkor Párizst elárasztották 
a vidéki munkanélküliek tömegei, júniusban már 110 ezer embert 
vezényeltek katonai alakulatok mintájára megszervezve a Mars- 
mezőre. Értelmes tevékenység hiányában azonban a napot vitával, 
panaszkodással, politizálással töltötték, miközben a burzsoázia és a 
kispolgárság egyre fokozódó gyűlölettel nézte a  ,henyélő 
munkásokat", s minden probléma okát a nemzeti műhelyekben látták. 
Ráadásul a kormány a március 15-én bevezetett 4590-os pótadót is a 
nemzeti műhelyek szükségleteivel indokolta, s ezzel a parasztságot is a 
munkások ellen hangolta. 

A franciaországi események széles visszhangot keltettek Európában, a 
konzervatív körök s a különböző nemzetiségű forradalmárok egyaránt 
feszülten figyeltek Párizsra. Az ideiglenes kormány külügyminisztere, 
a költő Lamartine március 4-én körlevelet intézett a külhatalmakhoz 
akkreditált francia ügyvivőkhöz. Ebben leszögezte, hogy a Francia 
Köztársaság , él, természetes és nemzeti jogánál fogva", nem kell tehát 
egyetlen államnak sem elismernie a létezését. Egyben azonban 
kinyilvánította: ,A Francia Köztársaság proklamálása nem támadó 
cselekedet a világ semmiféle kormányformája ellen.", valamint, hogy 
Franciaország ugyan nem ismeri el az 1815. évi szerződéseket, 
, mindazonáltal ama szerződések területi korlátai olyan tények, 
amelyeket alapul és más nemzetekkel való kapcsolatainak 
kiindulópontjául fogad el". Mindez arra szolgált, hogy megnyugtassa 
Európa uralkodó köreit, nem kell tartaniuk 1792 hagyományainak 
felújításától, Franciaország nem fog forradalmi háborút vívni Európa 
elnyomott népeinek felszabadítására. 

Az április 23-ára kitűzött választások előtt bevezették az általános 
választójogot, melynek értelmében minden 21. életévét betöltött és 
hat hónapja egy helyben lakó francia férfi választó, ha 25. évét is 
betöltötte, akkor választható lett. A szavazati joggal rendelkezők 
száma ezzel több mint 9 millióra emelkedett. Túlnyomó többségük 
falusi volt, akik a forradalomtól csak a pótadót kapták, politikai 


kérdésekben pedig teljesen tájékozatlanok voltak. Nem lehet csodálni, 
hogy a megválasztott képviselők többsége mérsékelt köztársasági volt, 
a 876 főből csak alig 100 volt radikális republikánus, illetve 
szocialista. Ráadásul a nemzetgyűlés tagjainak többsége tekintélyes 
vagyonnal rendelkezett, vagyis semmi érzéke nem volt a szociális 
problémák iránt. 

Az alkotmányozó nemzetgyűlés, miután ünnepélyesen és véglegesen 
jóváhagyta a köztársaságot, megválasztotta azt az öttagú végrehajtó 
bizottságot, melynek a kormány feladatait kellett ellátnia, s amelynek 
soraiból már kimaradtak Louis Blanc és Albert, vagyis a munkások 
képviselői. Az egyre feszültebb belpolitikai légkörben, melynek 
hangulatát a politikai sajtó minden oldalról igyekezett befolyásolni, 
sűrűsödtek a , szociális köztársaság" híveinek és a ,rend pártja" 
tagjainak összecsapásai. Május folyamán egy rosszul szervezett, 
sikertelen — tüntetés után letartóztatták — a legismertebb 
munkásvezetőket, s feloszlatták a nemzeti műhelyek szervezésével 
foglalkozó ún. Luxembourg-bizottságot. Mivel a nemzeti műhelyek 
értelmetlen munkába belefáradt és jórészt éhező munkásai is részt 
vettek a tüntetésen, erősödött a fellépés irányukban. A kormány 
intézkedéseinek nyomán június végére Párizsban gyakorlatilag 
megszűntek a műhelyek, tagjaikat vagy a hadseregbe sorozták be, 
vagy vidékre vezényelték a vasútépítés földmunkálataira. A készülő 
alkotmányból pedig kimaradt a munkához való jog deklarálása. 

A munkások elkeseredése egyre nőtt; úgy érezték, a közösen megvívott 
forradalom minden eredményétől meg akarják őket fosztani. Az 
indulatok végül június 23-án felkeléshez vezettek. A nemzetgyűlés 
ostromállapotot hirdetett ki, s a fegyveres erők főparancsnokává a már 
korábban hadügyminiszternek kinevezett Cavaignac tábornokot tette 
meg, akit 24-én teljhatalommal ruháztak fel. A három napig tartó 
küzdelem mindkét fél részéről a legnagyobb kegyetlenséggel folyt, s 
végül 26-án a katonaság győzelmével zárult. 

Az alaptörvény, melynek megszövegezését még májusban kezdték 
meg, csak ezután nyerte el végső formáját, s a tervezet nemzetgyűlési 
vitája után november 21-én hirdették ki ünnepélyesen a második 
francia — köztársaság alkotmányát. Létrehozóinak sikerült 
megteremteniük a hatalmi ágak teljes szétválasztásán alapuló 
államgépezetet, ugyanakkor szinte a végletekig megnövelték a 
köztársasági elnök hatalmát.  Megválasztását közvetlenül a 
tömegekre bízták, kezébe adták a hadsereget, a rendőrséget s a 
miniszterek kiválasztásának jogát. Az elnök nem oszlathatta fel a 
nemzetgyűlést, nem változtathatta meg annak döntéseit, ugyanakkor 
arra sem volt kötelezve, hogy a kormány megszervezésénél figyelembe 
vegye a választásokon kialakult erőviszonyokat. 


Forradalmak a Német Szövetség területén 


Az itt lezajlott események jellegüket és céljukat tekintve lényegesen 
különböztek a Franciaországban történtektől. Mivel Németország 
gyakorlatilag nem létezett, ezért a forradalmak fő célja a nemzeti 
egység megteremtése volt. A német burzsoázia nagy része az 
egyesítést Poroszország vezetésével vélte megvalósíthatónak, csak a 
délnémet államokban volt érezhető nagyobb szimpátia Ausztria 
irányában. Poroszország a Zollverein, a vámszövetség létrehozásával 
sokat tett a gazdasági egység megteremtéséért, emellett az 1840-es 
trónváltozás, IV. Frigyes Vilmos trónra lépte is reményeket keltett az 
egység híveiben. szemben Metternich egyre merevebb, minden 
változást ellenző politikájával. (Azt sem szabad elfelejteni, hogy 
Poroszország 16 millió lakosából 14 millió volt német, míg az osztrák 
birodalom 36 millió lakosából kevesebb, mint 8 millió.) Ennek a 
megosztottságnak is szerepe volt abban, hogy a német forradalomnak 
nem volt , Párizsa", a két természetes központ — Berlin és Bécs -— 
mellett fontos szerepet játszott Majna-Frankfurt is, az össznémet 
nemzetgyűlés színhelye. 

A német államok egy részében már az 1846-47-es esztendőkben sor 
került politikai mozgolódásokra. Az ún. Vormárz eseményei a rossz 
termésnek, a gazdasági válság keltette nyugtalanságnak, illetve 
speciális helyi tényezőknek a következményei voltak. (Bajorországban 
például az elaggott I. Lajos királynak a táncosnő Lola Montezhez 
fűződő botrányos viszonya színezte a politikai problémákat.) Az első 
németföldi megmozdulásokra is még február közepén, tehát a francia 
forradalom kirobbanása előtt került sor, igazán azonban a párizsi 
hírek hozták mozgásba az eseményeket. Elsőként a leginkább 
iparosodott Rajna-vidék reagált, s ebben szerepe volt Franciaország 
közelségének, valamint annak, hogy itt érvényben maradt a napóleoni 
polgári törvénykönyv, nagyobb volt tehát a polgárok politikai 
szabadsága, tájékozottsága, s ennél fogva politikai érzékenysége is. 
Ezután egymás után robbantak ki a forradalmak  Dél- 
Németországban. A fejlemények még a Majna-Frankfurtban ülésező 
Szövetségi Gyűlésre is hatással voltak, a német néphez és 
kormányokhoz intézett felhívásában megígérte, hogy gondoskodik 
Németország biztonságáról és a nemzeti érdekek előmozdításáról. Ezt 
követően terjedt át a forradalmi hullám a poroszok által birtokolt 
RajnaVesztfáliára, majd pedig Berlinre. A nagyvárosokban a 
polgárság és az értelmiség mellett a munkásság is megfogalmazta 
követeléseit, s a polgári sajtó már ekkor félelemmel emlegette a 
francia példát: ,Aki a munkások hangulatát ismeri, az tudja, hogy 
közeledik a fergeteg, amelyhez képest a francia vihar csak enyhe 
fuvallat volt." — írta a Mannheimer Zeitung tudósítója ezekben a 


napokban Berlinből. 

A berlini forradalom 

A berlini udvar, maga IV. Frigyes Vilmos is, bizonytalankodott, csak 
a trónörökös, a későbbi I. Vilmos császár és hívei akartak elszántan és 
erőszakkal leszámolni a forradalmárokkal. Amikor azonban március 
16-án ismertté váltak a bécsi forradalom eseményei, s ennek nyomán a 
következő napon a polgárság tömeggyűlésére is sor került, az uralkodó 
meghátrált. A március 17-éről 18-ára virradó éjjel IV. Frigyes Vilmos 
aláírta azt a rendeletet, amely eltörölte a cenzúrát, megígérte az 
alkotmányt, s április elejére összehívta a egyesült rendi országgyűlést 
(Landtag). Úgy tűnt tehát, hogy békés örömünneppé válik az e napra 
tervezett tömegtüntetés, ám az uralkodó üdvözlésére a palotához 
vonuló tömeget a gárdaegységek erőszakkal oszlatták szét, s ez a 
provokáció Berlin-szerte utcai harcokhoz vezetett. Bár a felkelők 
száma csekély volt, a kiszámíthatatlan következményektől rettegő 
király 19-én megígérte a csapatok visszavonását, s , Népem, német 
nemzetem!" kezdetű híres kiáltványában ígéretet tett arra, hogy 
Poroszországot , feloldja Németországban". Azt is bejelentette, hogy a 
választójogról, a sajtószabadságról és a nemesi előjogok eltörléséről 
szóló törvényjavaslatot a Landtag elé fogja terjeszteni. 

IV. Frigyes Vilmos március 29-én a két legtekintélyesebb liberális 
ellenzéki politikust, Camphausent és Hansemannt bízta meg 
kormányalakítással. Ekkorra világossá vált, hogy a porosz liberális 
burzsoázia, mely a Rajna-vidéken szerzett már tapasztalatokat a 
munkások megmozdulásairól, nem fogja támogatni a forradalom 
radikálisok által követelt továbbfejlesztését. Ugyanakkor ellentétek 
voltak a radikális polgárok és a munkások között is. A május 22-én 
összeült porosz alkotmányozó nemzetgyűlés tagjainak majdnem a 
fele a koronával való kiegyezés híve volt, a többséget jelentő centrum 
és a demokratikus baloldal összefogására pedig a köztük lévő 
ellentétek miatt semmi esély nem volt. 

A bécsi forradalom 

Az osztrák  császárváros forradalmának előzményei sokban 
hasonlítottak a többi német államban lezajlott eseményekhez. Szerepet 
játszott a rossz termés és a gazdasági válság miatti elkeseredés mellett 
az alkotmányért folytatott liberális agitáció is. A forradalom menete 
azonban már lényegesen különbözött is a többi német államétól. Bécs 
forradalmárai Metternich ellen Prága, Pest, Velence és Milánó 
mozgalmaiban találtak szövetségest, amelyekre azonban a nemzeti 
egység kérdésében már nem számíthattak. A nem német területek 
forradalmai — érthető módon - éppen a soknemzetiségű birodalom 
szétfeszítését, a nemzeti önállóság gondolatát képviselték. Ugyanakkor 
a bécsi forradalom a radikális elemek túlsúlyában, a szociális 
problémák előtérbe kerülésében is különbözött a magyar, a cseh vagy 


az itáliai fejleményektől. 

Ausztria német tartományainak többségében a "40-es években is 
nyugalom volt, csak Alsó-Ausztriában, Bécs környékén mutatkozott 
számottevő liberális mozgolódás. A tartomány Alsó-Ausztriában, Bécs 
környékén mutatkozott számottevő liberális mozgolódás. A tartomány 
ben alakult Jogi-politikai Olvasóegylet - Juridisch-Politischer 
Leseverein — körül tömörültek. A párizsi események híre február 29-én 
érkezett Bécsbe, ahol nagy izgalmat váltott ki, nemkülönben Kossuth 
Lajos március 3-ai beszéde a pozsonyi magyar országgyűlésen, 
melyben nemcsak Magyarország, hanem az osztrák tartományok 
számára is alkotmányt követelt, s melynek szövegét már március 4-én 
németre fordítva terjesztették a császárvárosban. A bécsi ellenzék már 
4-én szervezkedni kezdett, s a ,haladás pártjának" nevezett, 
alkalmilag összeverődött kör követeléseit az ismert liberális ügyvéd, 
Alexander Bach fogalmazta petícióvá. A kiáltvány, miután legfőbb 
célként az önkényuralom képviselőinek a hatalomból való eltávolítását 
jelölte meg, 14 pontban sorolta fel a követeléseket. Ezek szerint 
modern, a polgárság érdekeit biztosító alkotmány megteremtését 
akarták, de nem kívánták korlátozni sem az uralkodó, sem a nemesség 
előjogait. A kereskedelem szabadságának, az egyenlő adózásnak és a 
szabad földbirtokvásárlásnak a követelése pedig, bár érintette a 
parasztságot is, nem jelentette a jobbágyterhek eltörlését. Nem 
kívántak ennél többet - legfeljebb a német egység vonatkozásában - a 
főváros legelégedetlenebb és legradikálisabb rétegét jelentő egyetemi 
hallgatók sem. Mindemellett abban is egyetértett mindegyik ellenzéki 
csoport, hogy Metternichnek távoznia kell pozíciójából. 

Március 13-án az eseményeket a diákok megmozdulása indította el, 
akik, bár petíciójukat már 11-én sikerült eljuttatniuk a , gyengélkedő" 
uralkodót helyettesítő Lajos és Ferenc főhercegekhez, követeléseiknek 
az éppen akkor összeült alsó-ausztriai tartománygyűlés rendjeinek 
maguk mellé állításával akartak nyomatékot adni. Azok először 
vonakodtak a tüntetők kívánságának teljesítésétől, majd a tömeg 
erőszakos fellépésének hatására megadták magukat, csatlakozásukkal 
az utcai tüntetés jelentős politikai eseménnyé változott. 

Az indulatokat végül, csakúgy, mint korábban Párizsban vagy pár nap 
múlva Berlinben, a katonaság beavatkozása szabadította el. A tömeg 
fegyvert akart szerezni, s bár ez nem sikerült, a polgárőrségnek a 
tüntetők melletti fellépése eldöntötte az események kimenetelét. A 
diákság felfegyverzésével létrehozták az Akadémiai Légiót, s amikor 
az esti órákban a tömeg már a Hofburg ostromával fenyegetett, Lajos 
főherceg engedett. Ő maga szólította fel Metternichet lemondásra, aki 
ezt a császárhoz intézett levelében meg is tette. 

A 13-át követő napokban sem csillapodtak le a kedélyek a 
császárvárosban. A forradalmat vezető liberális polgárságot egyik 


oldalról megrettentették a külvárosok népének, a munkásoknak az 
indulatkitörései, akik  elégedetlenségüket féktelen pusztítással, 
rablással és gyújtogatással fejezték ki, másfelől pedig annak a híre, 
hogy az udvar teljhatalmat adott Windischgrátz herceg kezébe a rend 
helyreállítására. A fokozódó nyugtalanság újabb tömegeket vitt az 
utcára, s a feszültség növekedésének hatására az udvar végül 
meghátrált: ígéretet tett alkotmány kibocsátására, s március 17-én a 
császár kinevezte az első alkotmányos kormányt. Ám sem a 
kormány, sem az egymást gyorsan váltó miniszterelnökök iránt nem 
mutatkozott különösebb bizalom a bécsi forradalmárokban. Az 
intézkedések végrehajtása vontatottan haladt, a közzétett törvényeket 
nemegyszer vissza kellett vonni, olyan felháborodást váltottak ki. Az 
április 25-én kihirdetett alkotmány pedig meglehetősen szűkkeblű 
volt, szinte végletekig növelte a császári hatalmat, egy sor kérdésben 
homályos megfogalmazásai tették használhatatlanná, másokkal pedig 
- pl. a választójoggal - egyáltalán nem foglalkozott. Május elejére 
végleg megbomlott a kormány mögött álló mérsékelt liberálisok és az 
Akadémiai Légióban és a Nemzetőrség Központi Bizottságában 
hangadó szerepet játszó radikálisok összhangja. 

A két csoport közötti összecsapásra akkor került sor, amikor a 
kormány kísérletet tett a Nemzetőrség Központi Bizottságának 
erőszakos felszámolására. Ennek hatására május 14-15-én ismét a 
forradalmi erők vették uralmukba Bécset, a kormány meghátrált, a 
császári család pedig Innsbruckba szökött. Az udvar távozása a 
forradalmat követő gazdasági pangásban elviselhetetlen csapást 
jelentett a bécsi polgárságnak, akiket a császári luxus tartott el. A 
forradalmárok ellen kialakult közhangulatot a kormány az Akadémiai 
Légió feloszlatására akarta felhasználni, ez a kísérlet azonban ekkor 
még szintén kudarcot vallott. 

A frankfurti parlament 

Az össznémet alkotmányozó parlament megteremtésére irányuló 
követelés már 1848. február 26-án elhangzott Badenben, majd 
március 31-én a Német Szövetség adminisztratív központjában, 
Majna-Frankfurtban összeült az ún. előparlament (Vorparlament), 
amelynek tagjait többnyire rögtönzött népgyűléseken választották 
közfelkiáltással, s amely az alakuló ülés után székhelyét a Szent Pál- 
székesegyházba tette át. Bár feladata a választások előkészítése volt, 
már ekkor felmerültek a későbbi alkotmánnyal kapcsolatos kérdések, s 
éles vita alakult ki a badeni demokraták programja körül. 

A kispolgári baloldali program azonban, amely szociális kérdéseket is 
felvetett, s a monarchiával szemben a köztársaság kimondását 
követelte, megbukott a mérsékelt többségű előparlamentben. A badeni 
köztársasági mozgalom ekkor felkelés kirobbantásával kísérletezett, de 

vereséget szenvedett a monarchia erőitől. 


Az egyes német államokban az össznémet parlament képviselőinek 
megválasztása a helyi politikai élet alapkérdéseivel fonódott össze. 
Poroszországban egyszerre szervezték a választásokat a helyi és az 
össznémet nemzetgyűlésbe, Ausztriában pedig a leendő egységes 
államhoz való csatlakozás problémája állt a középpontban. 
Csehországban az értelmiség a szlávokra veszélyesnek érezte a germán 
túlsúlyt, ezért kezdettől szembefordult a német egység gondolatával, s 
nem voltak hajlandók képviselőket küldeni Frankfurtba. (A cseh 
értelmiség vezetője, a történész Frantisek Palacky szerint: , Valóban, 
ha az osztrák császárság nem létezne már régóta, Európa, sőt az 
emberiség érdekében a legsürgősebben azon kellene lennünk, hogy 
létrejöjjön." A prágai szláv kongresszust pedig éppen a frankfurti 
parlament ellensúlyozására hívták össze júniusban.) 

1848. május 18-án Frankfurtban megnyílt az első össznémet 
parlament, melynek elnöke a liberálisként közismert Habsburg János 
főherceg volt. Első ülésükön kinyilatkoztatták, hogy feladatuk az egész 
Németországra érvényes egységes alkotmány kidolgozása és az 
ideiglenes központi kormányzat megteremtése. A parlament tagjainak 
azonban hamarosan be kellett látniuk, hogy túlértékelték erejüket és 
lehetőségeiket. Mint a forradalom szülötte, a testület arra volt 
hivatott, hogy felszámolja a széttagoltságot és megteremtse az 
egységes polgári államot. Ugyanakkor a forradalom az egyes 
államokban alkotmányos vívmányokhoz vezetett ugyan, de egyetlen 
dinasztiát sem törölt el. A nemzetgyűlés pedig, bár a német nemzeti 
akarat képviselőjének tekintette magát, nem rendelkezett erővel, 
mellyel céljait megvalósíthatta volna. A köztársasági és monarchikus 
elképzelések ellentéte mellett megosztotta a parlamentet a porosz és 
osztrák vetélkedés is. 

Az egységes német állam létrehozásának terve a külföld érdeklődését 
is felkeltette. A nagyhatalmak közül Oroszország, bár I. Miklós cár 
utópiának minősítette a német terveket, el volt szánva azok 
megakadályozására. Franciaország szintén félt egy forradalmi úton 
egységesülő német államtól, ezért a ,megosztás és ellensúly" 
politikáját folytatta. Anglia, bár nem volt ellensége a porosz vezetéssel 
megvalósuló német egység gondolatának, hivatalosan nem vette fel a 
kapcsolatot Frankfurttal, a német flottafejlesztési terveket pedig 
kifejezetten ellenségesen szemlélte. 

A frankfurti parlament válságát végül, hasonlóan az európai 
forradalmakéhoz, a mérsékeltek és radikálisok ellentéte 
bontakoztatta ki. A robbanáshoz hozzájárult a Dániával szemben 
felmerülő, de hamarosan nemzetközi érdeklődéssel kísért schleswig- 
holsteini konfliktus, melyben a porosz csapatok először támogatták a 
Dániával való perszonálunióból kiszakadni kívánó két hercegséget, 
majd az angol és az orosz kormány nyomására visszavonultak, és 


fegyverszünetet kötöttek. A német közvélemény ezt a nemzeti egység 
elárulásának tekintette, s felháborodása egyaránt irányult a 
fegyverszünetet megkötő Poroszország és az azt jóváhagyó frankfurti 
parlament ellen. 

Az ellenforradalom felülkerekedése 

1848 nyarára, azzal egy időben, hogy a párizsi munkások felkelésének 
a katonaság sortüzei vetettek véget, Európában mindenhol 
megteremtődtek a jobboldal felülkerekedésének feltételei. Szinte 
mindenhol bekövetkezett a mérsékeltek és a radikálisok 
szembefordulása, a liberális polgárság megrettent a tömegek szociális 
követeléseitől, s nem állt ellen a reakció katonai fellépésének. Az 
ellenforradalom sikerének időpontja a helyi speciális viszonyoktól 
függött. 

Frankfurtban és Berlinben szinte egy időben, 1848 szeptemberében 
következett be a jobboldali fordulat. A porosz parlament már a nyár 
folyamán kinyilvánította, hogy egyedüli feladatának a koronával való 
kiegyezést tekinti. A jobboldal szervezkedése nyomán monarchista, 
konzervatív földbirtokos szövetségek jöttek létre, s egyre nyíltabban 
politizált a hadsereg tisztikara is. Berlin lakosságának rosszul 
szervezett, szórványos mozgalmain könnyű volt úrrá lenni, amikor 
pedig a porosz nemzetgyűlés azt követelte az uralkodótól, hogy az 
alkotmányos rendet el nem ismerő tiszteket távolítsák el a 
hadseregből, a király válaszul a szélsőségesen konzervatív Wrangel 
tábornokot nevezte ki a brandenburgi katonai kerület és Berlin 
parancsnokává. Szeptember 17-én visszatértek Berlinbe a márciusban 
eltávolított gárdaezredek, és új, konzervatív kormány alakult. 

A főváros legyűrése után a porosz uralkodó a nemzetgyűlés munkáját 
tette lehetetlenné, majd a , szuronyok hatalmának"? engedett testületet 
feloszlatta, s december 15-én alkotmányt kényszerített — oktrojált — 
országára. Eszerint Poroszország alkotmányos királyság lett, 
amelyben a koronának messzemenő jogai voltak. Az uralkodó 
felfüggeszthette az alapvető szabadságjogokat,  ostromállapotot 
hirdethetett, és abszolút vétójoga volt a törvények szentesítésénél. A 
forradalom egyetlen számottevő vívmánya, ami "48 után is 
megmaradt, a jobbágyi függés teljes felszámolása volt. 

Bécsben "48 nyarán még úgy tűnt, hogy megerősödhetnek a 
demokratikus és radikális politikai erők pozíciói. Közben azonban az 
európai fejlemények az osztrák reakció kezére játszottak. Az osztrák 
alkotmányozó gyűlés, a Reichsrat, amely csak júliusban ült össze, 
egyetlen számottevő eredményt ért el, a jobbágyterhek eltörlését. A 
nyár folyamán egyre növekedtek a szociális feszültségek, ennek 
nyomán úgy tűnt, hogy növekszik a radikálisok tábora, ugyanakkor 
azonban egyre többen voltak azok is, akik az udvar visszatérését 
tartották létérdeküknek. (Az uralkodó végül augusztus 12-én tért 


vissza Bécsbe, hogy nemsokára, október 7-én ismét meneküljön, 
ezúttal a morvaországi Olmützbe.) Az osztrák főváros újabb 
forradalma szorosan összefüggött a magyarországi eseményekkel. 
Augusztus végén az udvar úgy vélte, elérkezett az idő a magyar 
forradalom eredményeinek felszámolására is. Amikor Bécsben híre 
ment, hogy Latour hadügyminiszter az itteni helyőrséggel akarja 
megerősíteni a magyarok megfékezésére rendelt horvát bán hadait, 
október 6-án ismét forradalom robbant ki. Ez a felkelés azonban már a 
forradalom utolsó erőit mozgatta meg, segítséget azonban sehonnan 
nem kaptak, a vidék passzív maradt, a Jelasicsot üldöző magyar 
haderő pedig megállt a határon, s amikor október 30-án elszánta 
magát a támadásra, Windischgrátz már összpontosította erőit a 
főváros körül. A magyarok schwechati veresége után, október 31-én a 
császári csapatok ellenállás nélkül vonulhattak be Bécsbe, s november 
21-én megalakult Schwarzenberg herceg kormánya. Az alkotmányozó 
gyűlés Kremsierbe tette át székhelyét, de mielőtt vitára bocsáthatta 
volna alkotmánytervezetét — 1849. március elején -—, feloszlatták. Ez, 
valamint az olmützi alkotmány kibocsátása formálisan is véget vetett 
Ausztria egyesztendős liberális korszakának. 

A frankfurti parlament mindezek után is folytatta az össznémet 
alkotmány kimunkálását, jóllehet egyre világosabban látszott ennek 
értelmetlensége. Az októberi ausztriai események egyértelművé tették, 
hogy a továbbiakban szó sem lehet az osztrák vezetéssel létrehozott 
német egységről. S bár a poroszok iránti bizalom sem növekedett, több 
választás nem lévén, a frankfurti parlament, mely 1849. március 27-én 
elfogadta az alkotmányt, másnap csekély többséggel megválasztotta 
IV. Frigyes Vilmost német császárnak, a porosz uralkodó azonban nem 
fogadta el a megtiszteltetést. Néhány nap múlva Ausztria visszahívta 
frankfurti megbízottait, április végén pedig a porosz kormány a 
birodalmi alkotmányt , teljes egészében anarchista és forradalmi 
okmánynak" bélyegezte. A parlament számára ezután már csak két út 
maradt nyitva: az önfeloszlatás vagy a forradalom. S miután a 
különböző német államokban az alkotmány védelmében kirobbant 
felkeléseket sorra leverték, a frankfurti ülésterem lassan 
elnéptelenedett. A , csonka parlament? ugyan még áttette székhelyét 
Württembergbe, az itteni kormány azonban június 18-án bezáratta az 


Féld 


üléstermet, és kiutasította területéről a képviselőket. 
Forradalmak Itáliában 


, Itália nem több, mint földrajzi fogalom" — vélte Metternich a bécsi 
kongresszuson, ám a Szent Szövetség rendszerének a legtöbb gondot 
éppen ez a szétdarabolt félsziget okozta 1815 és "48 között. A "40-es 
években az olasz egység megvalósításának három lehetséges útja 


került előtérbe Itália liberális és radikális politikusainak köreiben. Az 
egyik a Mazzini-féle demokratikus köztársaság megteremtésének 
elképzelése volt, mely szerint a nép fegyveres felkelése az uralkodók 
kizárásával hozná az egységes olasz államot. A mérsékeltek ezzel 
szemben monarchikus megoldást javasoltak, közöttük Gioberti atya a 
pápa vezetésével megszervezendő szövetségi államot tűzte ki célul, 
Cesare Balbo gróf pedig Piemontban látta az egység megteremtőjét, 
részben, mert a Szárd Királyságnak volt bevethető hadserege az 
osztrákok ellen, részben pedig, mert trónján nemzeti dinasztia ült. 

A "48-as forradalmak előtörténetét Itáliában is az 1845-46-os rossz 
gazdasági évek adták. Fontos volt azonban a liberális mozgalmak 
megerősödése szempontjából az új pápa, IX. Pius megválasztása is 
1846-ban. Pius római nemesi családból származott, liberális és 
egységpárti hírében állt, s pontifikátusa kezdetén be is váltotta a 
személyéhez fűzött reményeket. A hagyományosan konzervatív pápai 
hatalom liberális intézkedései nagy visszhangot keltettek. A 
napirendre került reformtörekvések az osztrákok fellépése miatt 
egészültek ki a nemzeti gondolattal. Ausztria ugyanis aggasztónak 
vélte az itáliai fejleményeket, ezért 1847-ben megszállták Ferrarát, 
Modenát majd Parmát. Ennek hatására még Piemont és a 
hagyományosan erős osztrák befolyás alatt álló Toscana is segítséget 
ajánlott a pápának Ferrara felszabadításához. Milánóban, az osztrák 
kézen lévő Lombardia fővárosában pedig az év novemberében- 
decemberében kirobbant az ún. dohánylázadás. (A megemelt 
dohányárak elleni tiltakozásként a lakosság lemondott a dohányzásról, 
s amikor a tömeget nyilvános helyen szivarozó osztrák titkosrendőrök 
provokálták, nemegyszer a katonaságot kellett kivezényelni a tumultus 
feloszlatására.) 

1848 első forradalma Itáliában, a szicíliai Palermóban robbant ki. A 
szicíliai felkelők hamarosan elérték céljukat, Ferdinánd király 
kénytelen volt újra életbe léptetni az 1820-ban már kikiáltott 
alkotmányt. A példa gyorsan hatott; Toscanában, Nápolyban, 
Piemontban, és a Pápai Államban egymás után vezették be az 
alkotmányt, s mindenütt a liberális nemesség és a polgárság mérsékelt 
szárnya jutott hatalomra. A délről indult alkotmányos mozgalom az 
osztrák megszállás alatt álló északon nemzeti felkelésekhez vezetett. 
Milánó és Velence megmozdulása — mindkettő március 18-án, a bécsi 
forradalom hírére kezdődött —- eredményes volt, az osztrák katonaság 
Radetzky tábornok vezetésével az ún. várnégyszögbe (a Mantova, 
Legnano, Verona és Peschiera erődítményei által határolt szűk 
területre) vonult vissza. Ezt követően egész Itáliából önkéntesek 
indultak északra, sőt Piemont uralkodója, Károly Albert is 
bejelentette, hogy az osztrákok ellen vonul. 

Az olasz államok között azonban szó sem volt sem egységes célokról, 


sem összehangolt akciókról. A mérsékelt liberálisok nemesi és polgári 
képviselői hamarosan szembekerültek Mazzini demokratáival, a pápa 
pedig rádöbbent, hogy katolikus egyházfőként nem harcolhat 
katolikus uralkodó ellen. IX. Pius visszavonuló nyilatkozata után nem 
sokkal II. Ferdinánd nápolyi király is visszahívta seregét északról, 
majd a katonákra támaszkodva megsemmisítette az alkotmányos 
mozgalom eredményeit, és visszaállította az abszolutizmust. A 
piemonti hadsereg nem támaszkodott sem Mazzini, sem a Dél- 
Amerikából hazatért Garibaldi önkénteseire, de nem mertek általános 
népfelkelést sem meghirdetni. (Igaz, ehhez a parasztok érdekeit is 
felkaroló programra lett volna szükség, s ezt még Mazzini sem tartotta 
fontosnak, az ő számára a ,népet" a városlakók jelentették.) A 
piemontiak erőtlen hadmozdulataikkal kiengedték kezükből a 
kezdeményezést, s lehetővé tették, hogy a császári hadsereg rendezze 
sorait és erősítést kapjon. 

Május végén még reménytelennek látszott az osztrákok helyzete 
Észak-Itáliában, Radetzky azonban hamarosan fordított a helyzeten, 
ellentámadást indított, s július 23-a és 25-e között Custozzánál 
megverte a piemonti haderőt, mely ezután kivonult Lombardiából, 
augusztus 8-án pedig a Milánóba érkezett osztrák tábornokkal aláírták 
a fegyverszünetet. 

A radikális köztársaságiak azonban nem tették le a fegyvert, Velence 
nem ismerte el a fegyverszünetet, a Pápai Államban és Toscanában 
pedig köztársasági fordulat következett be. Ugyancsak folytatta a 
küzdelmet Szicília II. Ferdinánd Nápolya ellen. 

Amikor az osztrákokkal kötött fegyverszünet 1849. március 20-án 
lejárt, a piemonti uralkodó ismét felvette a küzdelmet a Habsburgok 
ellen. Radetzky Novaránál aratott gyors győzelme (március 23.) után 
azonban Károly Albert lemondott, utóda, II. Viktor Emánuel pedig 
március 26-án aláírta a fegyverszünetet. Ezzel lényegében 
megpecsételődött az itáliai forradalom sorsa is. 

Az osztrákok sorra verték le az északolasz városokban kirobbant 
felkeléseket (ekkor kapta Haynau a bresciai hiéna nevet). Toscanában 
a monarchisták osztrák segítséggel kerekedtek felül, a nápolyi király 
pedig diadalmaskodott Szicíliában. A Római Köztársaság leverését, a 
pápa visszahelyezését július elején francia, osztrák és nápolyi csapatok 
közösen érték el. Végül augusztus 22-én kapitulált az utolsókig 
helytálló Szent Márk Köztársaság, azaz Velence is. 


Forradalmak Kelet-Közép-Európában 
1848 Párizsból elindult hullámverései elérték a térség soknemzetiségű 


birodalmaiban élő népeket, amelyek a század harmincas-negyvenes 
éveiben előrehaladtak a nemzeti fejlődés útján, sőt a nemzeti nyelv és 


kultúra ápolására irányuló törekvések mellett éppen a negyvenes évek 
második felében érlelődtek meg a nemzetnek mint politikai 
közösségnek a jogait hangoztató, illetve követelő mozgalmak. Ez 
jellemezte a Habsburg Birodalom nem német lakosságát: a 
lengyeleket, a cseheket, a morvákat és a szlovákokat csakúgy, mint a 
délszlávokat, a magyarokat és a formálisan török függésben lévő 
román fejedelemségek lakóit. Ugyanakkor azonban a térség politikai 
és etnikai viszonyai, nevezetesen az a tény, hogy az etnikai határok és 
a politikai határok nem estek egybe, valamint hogy a területen 
keverten éltek az egyes nemzetek, a nemzeti mozgalmak tragikus 
szembenállását eredményezték. 

A Habsburg Birodalom szláv népei közül a galíciai lengyelek körében 
került sor a legkevesebb és legcsekélyebb erejű megmozdulásra "48- 
ban. Ennek okai között az európai támogatás elmaradását, az orosz 
uralom alá vetett lengyelek nyugalmát és a "46-os galíciai felkelés 
kudarcának emlékét találjuk. Krakkóban és Lembergben sor került 
ugyan kisebb megmozdulásokra, de felkelés nem robbant ki. Az 
osztrák hadsereg szükség esetén kemény fellépésével könnyen úrrá 
tudott lenni a helyzeten. A lengyel forradalmárok számára az egyetlen 
lehetőség az elveikért való küzdelemre az maradt, hogy átszöktek a 
szomszédos Magyarországra, ahol 1848 novemberében megszervezték 
a lengyel légiót. 

Cseh- és Morvaország a Habsburg Birodalom legjobban fejlett, 
leginkább iparosodott vidékei közé tartozott, s a negyvenes években 
itt ugyanolyan mozgalmak bontakoztak ki, mint Alsó-Ausztriában. A 
párizsi forradalom hírére Prágában március 11-én került sor az első 
megmozdulásra, a Szent  Vencel-fürdő nagytermében hatósági 
engedély nélkül tartott gyűlésen fogalmazták meg a cseh demokraták 
követeléseiket. Petíciójukat március 19-én terjesztették , Csehország 
királya" elé. 

A cseh liberálisok Ausztriát tartották nemzeti érdekeik legfőbb 
biztosítékának, olyan államnak, amely ellent képes állni 
Oroszországnak, s nem jelent nemzeti öngyilkosságot, mint a német 
egységhez való csatlakozás. (Ez volt az ún. ausztroszláv irányzat.) 
Ennek okán utasította vissza a cseh értelmiség vezetője, Frantisek 
Palacky a frankfurti parlamentbe való meghívást, valamint ezért 
került sor a szláv kongresszus összehívására Prágába június 2-ára. A 
kongresszus nagy része lojális volt ugyan az uralkodóházhoz, de 
Prágában április eleje óta a radikálisok voltak a fő hangadók, 
elsősorban a diákok, akik elnyerték a külvárosok népének támogatását 
is. Ezért a város katonai parancsnoka, Windischgrátz május 20-ától 
fokozta a katonai előkészületeket, ami a lakosság nemtetszését váltotta 
ki, s kifejezetten feszült hátteret teremtett a szláv kongresszusnak. 

Az összecsapás a katonaság és az egyetemisták, valamint az őket 


támogató lakosok között június 12-én délben kezdődött. (A 
Windischgrátz palotája előtt rendezett tüntetés feloszlatásakor egy 
eltévedt golyó megölte Windischgrátz feleségét.) Még ugyanaznap a 
kongresszus küldötteit feltűzött szuronyú katonák kísérték ki a 
vasútállomásra, azonnali elutazásra kényszerítve őket, június 17-ére 
pedig felszámolták az utolsó ellenálló csoportokat is a városban. 
Krakkó mellett Prága volt az a hely, ahol az osztrák hadsereg először 
vett elégtételt magának a tavaszi kudarcokért. 

A dunai fejedelemségek, Havasalföld és Moldva az 1829-es 
drinápolyi béke óta — a török uralom fenntartása mellett — orosz 
protektorátus alá került. Az orosz hadsereg arra az időre, amíg a 
vesztes törökök kifizették a hadisarcot, megszállta a fejedelemségeket, 
s ez lehetőséget teremtett bizonyos belső reformokra (közigazgatás 
modernizálása, — alkotmányt helyettesítő Szervezeti Szabályzat 
bevezetése stb.). A nemzeti mozgalom már a negyvenes években célul 
tűzte ki a függetlenség kivívását és a nemzeti egység megteremtését. 
Vezetői többnyire a bojárok szegényebb rétegeiből kikerült 
értelmiségiek voltak, akiknek a többsége Párizsban tanult. (Közéjük 
tartozott a "48-as román forradalom legjelentősebb vezetője, Bálcescu 
is.) A román fejedelemségekben is szembekerültek azonban a 
mérsékelt liberálisok a radikálisokkal, utóbbiak parasztprogramot 
fogalmaztak meg és földosztást követeltek, amiről a mérsékeltek 
hallani sem akartak. A forradalom eredménye végül is az ,islazi 
kiáltvány?" lett, amely a belügyek függetlenségét, a politikai 
jogegyenlőséget, a sajtószabadságot, a jobbágyfelszabadítást, az 
általános adózást, alkotmányozó nemzetgyűlés összehívását és a 
nemzetőrség felállítását követelte. A Porta, mivel a román mozgalmak 
nem fenyegették, nem viselkedett ellenségesen velük szemben, a cári 
hatalom azonban nem tűrhette el, hogy a protektorátusa alatt álló 
területen forradalmi mozgalmak bontakozzanak ki. A török és az orosz 
hadsereg megjelenése "48 szeptemberében véget vetett a 
forradalomnak anélkül, hogy céljaiból bármit meg tudott volna 
valósítani. 


A magyar forradalom és szabadságharc 
1848-49-ben 


A forradalom 


Az 1847 őszén összeült országgyűlés a következő év február végéig 
mindössze néhány részeredményre jutott, de ezek csupán , előlépések" 
voltak a reformok felé, s jóval szerényebbek voltak azoknál a 


követeléseknél, amelyeket az ellenzék már korábban haladéktalannak 
tekintett. Úgy tűnt, hogy a nemesi reformpolitika lefékeződik, s mind 
többen hajlanak egy mérsékelt középpárti követelés irányába. Ezt a 
helyzetet a nemzetközi politika változása fordította meg alapvetően, 
nevezetesen a párizsi forradalom híre, ami március 1-jén érkezett 
Bécsbe és Pozsonyba. 

Március 3-án Kossuth felirati javaslatot terjesztett elő, amit az 
alsótábla lelkesen el is fogadott. Ebben, elvetve a korábbi sérelmi 
taktikát, a célt az alkotmányos átalakulásban, érdekegyesítésben és 
belső reformban jelölte meg. , Ha mi az országgyűlésről szétoszlanánk 
anélkül, hogy megvinnénk a népnek, mit e törvényhozástól annyi 
joggal és méltán vár, ki merné magára vállalni a felelősséget azért, 
ami következik" — intette követtársait. A belső reformok terén az addig 
elfogadott eredmények azonnali rögzítését és  keresztülvitelét 
javasolta, valamint azt, hogy ennek érdekében az uralkodó küldjön ki 
,a helytartótanács tagjai gyanánt" teljhatalmú megbízottakat, akik 
részt vesznek az országgyűlés munkájában. Ekkor még, bár 
beszédében alkotmányt követelt az osztrák tartományok számára is, 
nem tartotta időszerűnek, hogy teljes polgári-nemzeti programot 
javasoljon az országgyűlés nemességének. S hogy a kormányzat 
pozíciói még erősek voltak, azt jelzi az a tény, hogy el tudták érni: a 
főrendi tábla ne tűzze napirendre a felirati javaslat tárgyalását. 
Kossuth, aki már korábban is kapcsolatban állt az ellenzék pesti 
szervezetével, az Ellenzéki Körrel, a fővárostól várta, hogy 
mozgalmaival támogassa az ő országgyűlési küzdelmeit. A 
meglehetősen heterogén összetételű kör választmányának március 4-i 
ülésén megvitatták Kossuth felirati javaslatát, s jelezték, hogy azt a 
sajtószabadság említése nélkül csonkának tartják. Emellett a radikális 
szárny azt is felvetette, hogy az országgyűlést petíciós mozgalommal 
kellene gyorsabb munkára ösztönözni. Ennek eredményeként született 
meg Irinyi József tollából a híres Tizenkét pont, amely ugyan jócskán 
túlment a március 3-i felirati javaslat követelésein, de megmaradt a 
nemesi reformerek számára elfogadható program keretein belül. 
Abban már a mérsékeltebb tagok nem értettek egyet a radikálisokkal, 
hogy e pontokat ne pusztán a kör petíciójaként küldjék fel Pozsonyba, 
hanem erősítse meg egy március 19-én tartandó tömeggyűlés, amelyen 
a pesti népen kívül jelen lennének a József-napi vásárra érkező 
vidékiek is. 

A pesti forradalmi tervezgetések híre eljutott Pozsonyba, hasonlóan az 
ország egyes vidékein állítólag kibontakozó parasztmozgalmakról 
szóló információkhoz, döntő fordulatot azonban a bécsi forradalom 
adott az eseményeknek. A három színhely - Bécs, Pozsony és Pest -— 
történései a márciusi napokban tehát kölcsönhatásban álltak 
egymással. A bécsi forradalom híre 13-án este érkezett Pozsonyba. 14- 


én reggel Kossuth az alsótábla kerületi ülésén felszólította a nádort, 
hogy a felsőtábla haladéktalanul tűzze napirendre a felirati javaslatot, 
amelyet ki kell egészíteni a sajtószabadságról, illetve a , belnyugalom 
védelméről" szóló javaslatokkal, illetve, s erre már március 15-én 
reggel került sor, szükséges a felirati javaslat , némelly kifejezéseinek 
értelmezése? is. Ily módon az eredeti mérsékeltebb javaslat általános 
kifejezéseibe utólag beépítették a helyzet alakulása folytán időszerűvé 
vált teljes ellenzéki programot. Végül pedig az országgyűlés úgy 
határozott, hogy a feliratot küldöttség vigye Bécsbe. 

A magyar politikusokat a bécsi nép szimpátiatüntetéssel fogadta, az 
államtanács azonban csak március 16-án késő éjszaka, s csak a 
forradalmi események egyre erősebb nyomására engedett. A március 
17-i uralkodói kézirat teljhatalommal ruházta fel a nádort, aki V. 
Ferdinánd szóbeli hozzájárulását megszerezve, gróf Batthyány Lajost 
kinevezte Magyarország felelős miniszterelnökének. 

Eközben Pesten is fordulat következett be. Március 14-én az Ellenzéki 
Kör ülésén még nagy vita volt a liberálisok és a radikálisok között a 
tömeggyűlés tervéről, amit az ülés után a fiatalok egymás között a 
Pilvaxban is folytattak, amíg meg nem érkezett a bécsi forradalom 
híre. Ez egyszeriben eldöntötte a kérdést: minden további időveszteség 
nélkül forradalmi úton kell fellépni, s a Tizenkét pontot a pesti nép 
határozataként nyilvánosságra kell hozni. Március 15- én reggel a 
Pilvax-kör tagjai közül mintegy tízen indultak el, de a csatlakozásra 
felhívott egyetemistákkal együtt vagy ezren érkeztek Landerer és 
Heckenast nyomdája elé, ahol a nép nevében lefoglalva egy 
nyomdagépet, kinyomtatták a Tizenkét pontot és Petőfi Nemzeti 
dalát. Ezzel gyakorlatilag is megvalósították legelső követelésüket, a 
, censura eltörlését". 

Ezután került sor a Nemzeti Múzeum előtti tömeggyűlésre, majd 
elhatározták, hogy a pesti városháza uraival is elfogadtatják a 
pontokat. Miután ez megtörtént, a Pilvax-körből négy fiatalember, 
három liberális nemes és hat városi tanácstag részvételével forradalmi 
választmányt alakítottak, mely a tömeg élén Budára, a Várba vonult 
felszólítani a helytartótanácsot a cenzúra eltörlésére és a sajtóvétség 
miatt bebörtönzött Táncsics Mihály szabadon bocsátására. Ezek után 
másnap a Tizenkét pont, mint petíció, a pesti események súlyával 
megnövelten indulhatott Pozsonyba. 

Az áprilisi törvények 

Azoknak a törvényeknek a sorát, amelyeket később összefoglalóan "48- 
as alkotmányként emlegettek, az országgyűlés alig három hét alatt 
dolgozta ki. Nevüket onnan kapták, hogy V. Ferdinánd 1848. április 
11-én látta el a törvényeket szentesítő aláírásával. Ezzel az aktussal 
lezárult az utolsó rendi országgyűlés, s egyben befejeződött a 
forradalmi változás, a feudális viszonyok eltörlésével készen álltak az 


új, polgári Magyarország alapjai. 

Az államszervezet átalakítása a következő lépésekben ment végbe. 
Eltörölték a korábbi központi hivatalokat, s a helyükben létrejött a 
független felelős magyar minisztérium, azaz az ausztriai 
kormányszervektől független, a magyar országgyűlésnek felelős 
kormány. Az uralkodó a végrehajtó hatalmat csak ezen keresztül 
gyakorolhatta, rendeletei miniszteri ellenjegyzés (aláírás) nélkül 
érvénytelenek voltak. Az országgyűlés kétkamarás maradt, a 
főrendiház szervezete lényegében alig változott, bár tényleges szerepe 
csökkent, az alsótáblát azonban népképviseleti alapra helyezték. A 
törvényhozó testület új székhelye Pest lett, itt évente kellett üléseznie, 
s az előző évi számadás, illetve a következő évi költségvetés 
elfogadása előtt nem lehetett feloszlatni. A képviselőket három évre 
választották. 

Választójog gal mindazok, akik korábban bírtak vele, továbbra is 
rendelkeztek. Ugyanakkor kiterjesztették a 20. évüket betöltött 
férfiakra, akik nem álltak büntetőeljárás vagy gyámi, illetve gazdai 
hatalom alatt és valamelyik törvényesen bevett vallásfelekezethez 
tartoztak. Emellett a városokban 300 forint értékű ingatlannal, a 
falvakban legalább negyed telekkel kellett rendelkezniük. Ide tartoztak 
még az önálló kereskedők, a legalább egy segéddel dolgozó iparosok, a 
legalább 100 forint évi jövedelemmel rendelkezők, valamint 
jövedelemre való tekintet nélkül az értelmiségiek. A passzív 
választójogot a 24. életévhez és a magyar nyelv tudásához kötötték. A 
korábban választójoggal rendelkezők közül az új szabályozás 
értelmében a  kurtanemesek tömegei maradtak volna ki a 
választópolgárok közül, s ezt taktikai okokból nem volt célszerű 
megengedni. A nőkön kívül (ez akkor teljesen általános és természetes 
jelenség volt) kimaradtak a jogosultak köréből az iparoslegények, a 
munkások és a föld nélküli parasztok. A törvény értelmében a lakosság 
mintegy 7-999-a lett választópolgár, szemben a korábbi 1,6-1,799-kal. 
A megyéknek mint az , alkotmányosság védbástyáinak" további 
működését biztosították, s elvben a közgyűlés tagjai lettek a 
nemeseken kívül azok, akiket ,a megyei lakosok s elvben a közgyűlés 
tagjai lettek a nemeseken kívül azok, akiket ,a megyei lakosok ben 
állapították meg és 69 helyet hagytak Erdélynek a csatlakozás után. A 
törvény egyébként kimondta a Partium visszacsatolását és Erdély 
unióját. 

Intézkedtek a közteherviselésről a jogegyenlőség alapján. A nemesi 
kiváltságok megszűntek, s velük a parasztok feudális kötöttségei és 
terhei is. Az országgyűlés a forradalmi események hatása alatt 
azonnali — jobbágyfelszabadításról — döntött, s a földesurak 
kártalanítását a , nemzeti közbecsület védőpajzsa" alá helyezte. Állami 
kártalanítást helyeztek kilátásba oly módon, hogy az úrbéri 


szolgáltatások pénzre átszámított értékét 590-os kamatnak tekintették. 
Mindezek alapján a volt jobbágyság mintegy 4090-a tulajdonába kapta 
az eddig általa használt úrbéri földeket. Ugyanakkor a nem úrbéres 
jellegű földek (szőlők, irtványok stb.) felett megmaradt a földesúri 
tulajdonjog, s fenntartották az e földek használatáért járó tartozásokat. 
A korábban telekkel nem bírók továbbra is föld nélkül maradtak, s 
mezőgazdasági  — bérmunkásként  biztosíthatták megélhetésüket. 
Ugyanakkora törvény a korábbi földrendezéseket 
megmásíthatatlannak nyilvánította, noha a parasztok éppen emiatt 
zúgolódtak leginkább, jogtalan földelvételnek minősítve a történteket. 
Az elégedetlenség — már tavasszal — földosztó mozgalmakat 
eredményezett az Alföld egyes részein. 

Az áprilisi törvények intézkedtek a sajtószabadságról, kimondva, 
hogy , gondolatait a sajtó útján mindenki szabadon terjesztheti", 
kivéve az olyan eseteket, mint az alkotmány erőszakos megdöntésére 
való uszítás, a rágalmazás vagy az uralkodóház megsértése stb. A 
sajtóvétségekkel esküdtszék foglalkozik. Napilapok alapításakor 10 
ezer, ritkábban megjelenő sajtótermékek esetén 5 ezer forint óvadékot 
kellett. 

Mivel a törvények készítői igyekeztek a feudális intézmények helyébe 
minél előbb liberális, polgári intézményeket állítani, több ponton csak 
a legáltalánosabb alapelveket szögezték le. A részletesebb kimunkálást 
a későbbi országgyűlésekre halasztották. Az osztrák birodalom és 
Magyarország közjogi viszonya alapjában véve nem változott, hiszen 
nem történt más, mint hogy az 1791: X. tc. által is alkotmányában 
független ország rendi, feudális berendezkedése polgári parlamentáris 
berendezkedéssé alakult át. Gyakorlatilag azonban Magyarország és 
Ausztria viszonya az új rendszerben lényegesen eltért a korábbiaktól. 
Abból a tényből, hogy Magyarország a Habsburg-monarchián belül 
helyezkedett el, s a Pragmatica Sanctio kölcsönös védelmet írt elő, egy 
sor vitakérdés származott. Feudális országban a hadügy, külügy és 
pénzügy intézése az uralkodó hatáskörébe tartozik, parlamentáris 
országban azonban a felelős kormányéba. A magyar minisztérium 
törekvése természetszerűleg az volt, hogy minél több ügyet kivegyen a 
bécsi hatóságok kezéből, az udvar viszont minél többet meg akart 
őrizni a birodalom egységének régi formáiból. Ezért nem volt hajlandó 
belemenni az önálló magyar hadügyi és pénzügyi irányításba, s "48 
tavaszán csak a szorító kényszer hatására engedett. Vitakérdés volt az 
is, hogy tartozik-e Magyarország részt vállalni a birodalmi 
államadósságból, illetve hogy tekinthető-e a király személye körüli 
miniszter külügyminiszternek vagy sem. 1848 áprilisában az adott 
erőviszonyok között a magyar és az osztrák politika olyan 
kompromisszumot kötött, amelyet a későbbiekben mindkét fél a 
maga szándékai szerint akart értelmezni, módosítani vagy 


továbbfejleszteni. 

Az első magyar felelős minisztérium, amelynek elnöke gróf Batthyány 
Lajos lett, tagjai az ellenzék legkülönbözőbb áramlataiból toborzódtak. 
A két véglet talán a pénzügyminiszter Kossuth és a közlekedési tárca 
birtokosa, Széchenyi voltak. Közöttük helyezkedett el az igazságügy- 
miniszter Deák Ferenc, a belügyminiszter Szemere Bertalan, az ipar- és 
földművelésügyi miniszter Klauzál Gábor, a közoktatásügyi miniszter 
báró Eötvös József, a hadügyminiszter Mészáros Lázár huszárezredes. 
A király személye körüli miniszter a tekintélyes, de konzervatív 
szellemű diplomata, herceg Esterházy Pál lett. 

A nemzetiségek mozgalmai 

A "48-as magyar forradalom a polgári jogokat nemzeti különbség 
nélkül megadta, de csak egyénileg, s a liberálisok a radikális 
ifjúsággal együtt meg voltak győződve arról, hogy ezzel a kérdés 
maradéktalanul megoldódott. A nemzetiségi mozgalmak azonban az 
egyéni jogokkal már nem elégedtek meg, hanem igényt tartottak 
kollektív elismerésre és politikai jogokra is. Mivel azonban a magyar 
kormány ezek megadásától mereven elzárkózott, a nemzetiségek 
mindinkább szembefordultak az új hatalommal, s a Habsburgok 
oldalára álltak. 

Horvátország nem érte már be a régi alkotmány által körvonalazott 
autonómiájával, — márciusban — Zágrábban Nemzeti Bizottságot 
alakítottak, bánná kiáltották ki báró Joszip Jelasicsot, aki császári 
ezredes volt, és külön horvát felelős minisztérium felállítását 
követelték. A bécsi udvar a horvát-magyar viszony elmérgesítését saját 
érdekében állónak tartotta, ezért titokban támogatta Jelasics 
fegyverkezését, illetve a horvátok elszakadási törekvéseit. A magyar 
kormány hajlandónak mutatkozott a horvát követelések teljesítésére, 
ám erre a horvát bán már az önálló magyar hadügy és pénzügy 
feladását is követelte. 

Valamivel később, május folyamán fogalmazta meg nemzeti 
követeléseit a többi magyarországi nemzetiség. A dél-magyarországi 
szerbek, akik korábban katonai szervezetben éltek, s a magyar 
forradalom következtében elvesztették feudális kiváltságaikat, Bécsen 
kívül Belgrádból — a névleg török fennhatóság alatt álló Szerbiából — is 
támogatást kaptak. Karlócai gyűlésükön (május 13.) kimondták a 
magyarországi szerbek önállóságát, vajdát választottak, s szerbiai 
ügynökök segítségével magyarellenes felkelést szerveztek, mely Bécs 
jóindulatú elnézése mellett a nyár elején ki is robbant a Délvidéken. A 
szlovákok egy részét megnyerték az 1848-as törvények, a nemzeti 
mozgalmat képviselő értelmiségiek azonban  liptószentmiklósi 
gyűlésükön (május 10.) külön nemzetgyűlést és területi 
önkormányzatot követeltek, utóbb fegyveres alakulatokat szerveztek a 
császári haderő oldalán. A szétszórtan élő magyarországi németek 


többsége a magyar forradalom mellé állt, leszámítva az erdélyi 
szászokat, — akik feudális privilégiumaik elvesztése miatt 
szembefordultak a forradalommal. Az erdélyi románok az első 
balázsfalvi gyűlésen (május 15.) a többi mozgaloméhoz hasonló, bár 
mérsékeltebb hangú követelésekkel léptek fel, s mindenekelőtt Erdély 
unióját ellenezték. A második gyűlésen szeptemberben már 
bejelentették, hogy nem ismerik el az uniót, sem a magyar kormányt, 
egyedül a császárnak hajlandók engedelmeskedni, s kérik a birodalmi 
alkotmány kiterjesztését Erdélyre. Hamarosan fegyvert is fogtak a 
császári erők mellett. 

A pesti országgyűlés 

Növekvő feszültségek közepette került sor az első népképviseleti 
választásokra. A július 5-én Pesten megnyílt országgyűlés követeinek 
többsége a liberális nemesség soraiból került ki, akik a Batthyány- 
kormányt támogatták, s a forradalom lezárását, eredményeinek 
megszilárdítását, a konszolidációt tartották céljuknak. A radikálisok 
többsége szintén nemesi származású volt, a márciusi ifjak közül 
mindössze — három lett képviselő.  — Petőfit megbuktatták 
választókerületében, bekerült viszont a parlamentbe a paraszti 
érdekek legkövetkezetesebb képviselője, Táncsics Mihály. 

Az országgyűlés megalakulásának idején már meglehetősen nehéz volt 
a helyzet a nemzetiségi mozgalmak Bécsből táplált katonai 
fenyegetése miatt. Batthyány már májusban nemzetiségi mozgalmak 
Bécsből táplált katonai fenyegetése miatt. Batthyány már májusban én 
Kossuth híres megajánlási beszédében 200 ezer újonc és 42 millió 
forint hitel megszavazását kérte az országgyűléstől védelmi célokra. A 
képviselők ezt nagy lelkesedéssel meg is adták, az uralkodó azonban 
nem hagyta jóvá a törvényt. Egyre világosabbá vált, hogy az udvar 
csak a megfelelő alkalomra vár, hogy a forradalom eredményeit 
megsemmisítse. Ez megerősítette a Kossuth által "48 júliusában még 
,törpe minoritásnak?" nevezett parlamenti balszárnyat, amely a 
köztársasági irányt képviselte. A mérsékelt liberálisok egyre inkább 
két tűz közé szorultak. 

Amíg a forradalmi hullám felszálló ágban volt Európában, Bécs 
Magyarországon inkább hajlott az engedményekre, a nyár folyamán 
bekövetkezett jobbratolódás azonban elősegítette a keményebb 
fellépést. Amikor az itáliai egységküzdelmek folyamán az osztrák 
hadsereg beszorult a veronai várnégyszögbe, Ausztria a Pragmatica 
Sanctio alapján katonai segítséget kért Magyarországtól az olaszok 
ellen. Batthyány, aki nem látott törvényes lehetőséget a kérés 
megtagadására, Jelasics lecsendesítésének vagy félretételének fejében 
meg is ígért 40 ezer újoncot. A közvélemény azonban az olaszok 
mellett állt, s a radikálisok kijelentették, hogy Magyarország nem 
adhat segítséget egy szabadságmozgalom eltiprásához. Maga Kossuth a 


magyar újoncok megadását az olaszok számára Ausztria által 
biztosított engedményekhez kötötte. Radetzky győzelme végül is 
levette a kérdést a napirendről, az udvar azonban igazolva látta azt a 
véleményt, hogy a magyarok a Birodalom ellenségei. A német egység 
kérdése annyiban érintette Magyarországot, hogy amennyiben 
Ausztria része lesz ennek, akkor Magyarország -— a többi, a Német 
Szövetséghez nem tartozó állammal együtt - csak perszonálunióval 
kapcsolódhat hozzá. A Batthyány-kormány azért sietett már májusban 
követeket küldeni Frankfurtba. 


A szabadságharc kezdete 
A szabadságharc 


Az osztrákok itáliai győzelme után egyre több jel mutatta, hogy 
hamarosan számítani lehet a nyílt fellépésre Magyarországon is. 
Ennek, valamint a délvidéki szerb felkelésnek a hatására a kormány 
fokozta a katonai előkészületeket. Augusztus 31-én az uralkodó az 
önálló magyar pénzügy- és hadügyminisztérium megszüntetését 
követelő leiratot juttatott el Magyarországra. A két nappal korábban 
Bécsbe érkezett Batthyány és Deák megpróbált tárgyalásokat kezdeni, 
de nem állt szóba velük senki. Szeptember 4-én pedig V. Ferdinánd 
visszahelyezte a báni méltóságba a nyáron felfüggesztett Jelasicsot. (A 
lépésnek pusztán elvi jelentősége volt, mivel Jelasics ténylegesen nem 
távozott a tisztségből.) Szeptember 9-én az országgyűlés száztagú 
küldöttsége próbálta meg befolyásolni az uralkodót, ám semmitmondó 
szavakkal bocsátották el őket. Mindezek hatására bomlásnak indult a 
Batthyány-kormány, a miniszterek lemondtak vagy egyszerűen 
visszavonultak a politikai életből, végül maga a miniszterelnök is 
megvált tisztségétől. Szeptember 11-én pedig Jelasics hadai átlépték a 
Drávát, a határfolyót. 

a határfolyót. 

én eltörölték a parasztok egyik fő sérelmének számító szőlődézsmát, a 
következő napon pedig határozatot hoztak az Országos Honvédelmi 
Bizottmány létrehozásáról, melynek elnöke, Kossuth toborzóútra 
indult az Alföldre. István nádor, aki sikertelenül kísérelt meg Bécsben 
közvetíteni, lemondott, mire az udvar Lamberg Ferenc császári 
altábornagyot nevezte ki Magyarország teljhatalmú katonai biztosává. 
Az országgyűlés törvénytelennek minősítette a kinevezést, a 
szeptember 28-án Pestre érkező császári biztost pedig a felháborodott 
tömeg a hajóhídon felkoncolta. Jelasics eközben akadálytalanul haladt 
a főváros felé az előle visszavonuló honvédseregek nyomában, ám 
Pákozdnál szeptember 29-én a jórészt újoncokból álló, Móga János 
vezette magyar seregnek sikerült őt megállítania. A bán ekkor jobbnak 
látta Bécs irányában az országból kihátrálni. 

Ezzel Magyarország számára döntő fordulat következett be: a 
fegyveres önvédelmi harc vállalása a szabadság vívmányainak 
megőrzéséért, az uralkodó által szentesített alkotmány védelmében. 
Ebben óriási szerepe volt Kossuthnak, aki nem esett kétségbe, nem állt 
félre, hanem a vele tartókkal hozzálátott a védelem megszervezéséhez. 
Bécs tiltakozása ellenére pénzt bocsátottak ki (Kossuth-bankók), 
kimondták 40 ezer katona azonnali fegyverbe hívását, s október 8-án a 
képviselőház a végrehajtó hatalom gyakorlását az OHB-ra ruházta. 

Az udvar terveit Jelasics megsegítésére az október 6-án kitört 


harmadik bécsi forradalom akadályozta meg, melynek során Latour 
hadügyminisztert a felkelők felakasztották egy lámpavasra. Az udvar 
Olmützbe menekült, Windischgrátz azonban ostrom alá vette a 
császárvárost. Ám a jelasicsot üldöző magyar hadsereg megállt a 
Lajtánál, nem  mervén vállalni az önvédelmi harc támadó 
hadműveletté alakítását. Ebben a tétovázásban fő szerepe a 
honvédsereg döntően korábbi császári tisztekből álló vezérkarának 
volt, akiknek az uralkodóra tett katonai esküje szembekerült azzal, 
amit később az uralkodó által szentesített alkotmányra tettek, s akik 
az új helyzetben korábbi bajtársaikkal néztek fegyveresen szembe. 
Amikor a honvédsereg végül elszánta magát a támadásra, október 30- 
án Bécs határában, Schwechatnál súlyos vereséget szenvedett, s 
fejvesztett menekülésbe fogott. A visszaözönlő sereg újjászervezésével 
Kossuth Görgey Artúrt bízta meg, aki akkor vonta magára az OHB 
elnökének figyelmét, amikor szeptember 30-án a Csepel-szigeten 
felakasztatta a Jelasics számára futárszolgálatot végző Zichy Ödön 
grófot. Emellett szerepe volt az egyik horvát seregrész bekerítésében 
október 7-én, Ozora mellett. 

A Görgey keze alá került haderő többségét alig kiképzett és igen 
gyengén felszerelt újoncok alkották, kaszás, mezítlábas nemzetőrök, 
fegyelmet nem tűrő nemesek. A tisztikar lelkiismereti problémákkal 
küszködött. Mindezek tetejében a csúfos vereség következtében az 
önbizalom is hiányzott a katonákból. Az ún. fel-dunai hadtest élére 
kinevezett 30 éves tábornok előtt hihetetlenül nehéz feladat állt, 
mikor ebből a tömegből fegyelmezett, ütőképes hadsereget akart 
szervezni. Ilyenre viszont feltétlenül szükség volt, mivel Bécs elszánta 
magát a döntő támadásra. December 2-án a Felix Schwarzenberg 
vezette kormány lemondatta V. Ferdinándot, s helyébe 18 éves 
unokaöccsét, Ferenc Józsefet ültette, akit nem kötött az áprilisi 
törvényekre tett eskü. Időközben Arad és Temesvár császári 
parancsnokai a szerb felkelők mellé álltak, Erdélyben Puchner 
tábornok támogatta a szászok és románok felkelését, északon Schlick 
tábornok indított támadást, nyugatról pedig december közepén 
megindult Windischgrátz főserege. 

A túlerő elől a seregét megsemmisítő vereségtől joggal féltő Görgey 
lassan, késleltető harcok közt visszavonult, Kossuth viszont, aki a 
közvéleményt akarta fellelkesíteni egy katonai győzelemmel, folyton 
támadásra biztatta leveleiben. Kettejük viszonyának megromlása 
ebben a véleménykülönbségben gyökeredzett, ellentétük komoly 
tehertétele lett a politikai és katonai vezetés kapcsolatának, általában 
a szabadságharc ügyének. Görgey óvatosságát egyébként igazolta 
december 30-án a Mórnál meggondolatlanul csatát vállaló Perczel Mór 
súlyos veresége. Görgey ezután Pestre vonult vissza, majd innen az 
OHB és az országgyűlés Debrecenbe, Görgey hadereje pedig Vác felé 


indult. Batthyány és Deák békeküldöttséget vezetett Windischgrátzhez, 
aki feltétlen megadást követelt, a volt miniszterelnököt őrizetbe vette, 
majd, miután január 5-én bevonult Pestre, büszkén jelentette a magyar 
ellenállás leverését. 

A téli és a tavaszi hadjárat 

1849. január 2-án a pesti haditanács úgy határozott, hogy Perczel 
keletre vonul a kormányt fedezve, Görgey pedig a főerővel észak felé 
maga után vonja a császáriakat. Az alig 16 ezer főnyi fel-dunai hadtest 
Windischgrátz és Schlick túlerejével nézett szembe, miközben 
lelkiismereti válságba került tisztikara is bomladozni kezdett. Ennek 
megállítására Görgey január 5-én Vácon nyilatkozatot adott ki, 
melyben az ,idétlen republikánus izgatást" elítélve, s az OHB-t is 
bírálva kijelentette, hogy a hadsereg ,hű marad esküjéhez", azaz a 
királyi esküvel szentesített alkotmányhoz, s csak a hadügyminisztertől 
fogad el parancsokat. Kossuth ezt úgy értékelte, hogy a tábornok 
kivonta magát az OHB hatásköréből, így a köztük lévő ellentét 
súlyosabbá vált. Kossuth új fővezér után nézett, s a Párizsba küldött 
magyar követ, Teleki László közvetítésével Henrik Dembinskit, az 
1830-as lengyel felkelés egyik vezetőjét hívta meg erre a posztra. 
Görgey Vácról a Garam völgyén át a bányavárosok felé vonult, 
ellenfeleit mintaszerű hadjáratban kijátszva, személyes bátorságával és 
erélyével seregét fegyelmezett egységgé alakítva vonult a Felvidéken 
kelet felé. A Stureci-hágón át a télvíz idején, hihetetlenül nehéz hegyi 
terepen elérte a Szepességet, s ezzel Schlick hadainak a hátába került. 
Végül február 5-én Guyon Richárd hadosztálya utat tört a 
Branyiszkói-hágón keresztül Eperjes és Kassa felé. A fel-dunai hadtest 
így februárban egyesült Klapka György felső-tiszai seregével. Eközben 
Erdélyben egy másik lengyel, Josef Bem vette át a honvédsereg 
vezetését. "48 karácsonyán elfoglalta Kolozsvárt, majd ellenfeleit a 
határon túlra, Bukovinába szorította. A szászok által segítségül hívott 
cári csapatokat és Puchnert Szeben elfoglalása után Havasalföld felé 
verte ki Erdélyből. 

Görgey és Bem sikerei nyomán lehetővé vált, hogy a magyar haderő 
ellentámadásba kezdjen, a Kossuth által kinevezett új fővezér, 
Dembinski azonban nem volt alkalmas ennek vezetésére. Nem ismerte 
ki magát az új terepen, kapkodott, egymásnak ellentmondó 
parancsaival és indulatosságával maga ellen hangolta beosztottjait. 
Amikor Windischgraátz február 26-án támadást indított, Dembinskit 
készületlenül érte, s a magyar sereg a kétnapos csatában alulmaradt. A 
kápolnai ütközetnek két fontos következménye lett. Windischgrátz a 
csatát végső győzelemként jelentette az uralkodónak, mire az udvar 
március 4-én kiadta az olmützi ún. oktrojált (kényszerített) 
alkotmányt, mely az áprilisi törvényeket semmisnek tekintve egységes, 
centralizált birodalom felállításáról intézkedett. Magyar oldalon pedig 


a tiszafüredi táborban nyíltan kirobbant a tisztikar elégedetlensége 
Dembinskivel szemben. A zendülés eredménye Dembinski leváltása 
lett, Görgey ugyan csak helyettes fővezéri megbízatást kapott, de 
mivel az OHB által fővezérnek kinevezett Vetter Antal betegségére 
hivatkozva március végén lemondott, a tényleges irányítás végül is 
Görgey kezébe került. 

A tavaszi hadjárat diadalmas csaták sorozatából állt, fő célját 
azonban, az ellenfél bekerítését nem érte el. A hatvani (április 2.), a 
tápióbicskei (április 4.), majd az isaszegi (április 6.) lelkesítő 
győzelmek ellenére az osztrák hadsereg vissza tudott vonulni Pest felé. 
Kudarcai miatt ekkor leváltották Windischgrátzet, a helyére Welden 
került. Az osztrák erők meglehetősen zilált állapotban vonultak tovább 
a Duna jobb partján, a honvédsereg a másik oldalon Vácnál (április 
10.) és Nagysallónál (április 19.) újabb győzelmeket aratott, de 
Komáromnál nem sikerült megakadályozni az ellenséges főerő 
kimenekülését az országból. E sikerek következtében, illetve Perczel 
szerbek fölött aratott délvidéki győzelmével az ország nagy része ismét 
a magyar kormány ellenőrzése alá került. Görgey serege Komáromtól 
Buda ellen indult, s a Hentzi tábornok által védett erősséget három 
hét után, május 21-én elfoglalta. (A tetemes időveszteség ellenére a 
közvélemény és a politikai vezetés egyaránt fontosnak tartotta a 
főváros visszavételét. Az a feltevés, hogy a visszavonuló ellenség 
határozott üldözése Bécs elfoglalását is lehetővé tette volna, s ezzel 
döntő fordulat következett volna be, az erőviszonyok ismeretében 
irreális.) 

A Függetlenségi Nyilatkozat és következményei 

A tavaszi hadjárat sikerei után Kossuth úgy vélte, elérkezett az idő a 
magyar függetlenség kinyilvánítására. Célszerűnek tartotta egyfelől az 
országgyűlés soraiban szerveződött ,békepárt" ellehetetlenítésére, 
másfelől az európai népek szimpátiájának megszerzésére. A , békepárt" 
ellehetetlenítésére, másfelől az európai népek  szimpátiájának 
megszerzésére. A as alkotmány alapján egyezkedni kívánt Ausztriával. 
A radikálisok ellen sikeresen fel is tudtak lépni, Kossuth ellen azonban 
nem mertek akciót indítani. Az ő ,gyáva árulásuk" útját kívánta az 
OHB elnöke elvágni a nyilatkozattal, Európától pedig a magyar 
függetlenség elismerését várta. A képviselőház zárt ülésén azonban, 
április 13-án a képviselők többsége ellenezte ezt a lépést, s csak a 
másnapi, a debreceni nagytemplomba áthelyezett nyílt ülésen, a lelkes 
tömeg nyomása alatt sikerült megszavaztatni a Habsburg-ház 
trónfosztását, s a független Magyarország kikiáltását. Ugyanekkor 
választották meg Kossuthot kormányzó elnöknek, Szemere Bertalant 
pedig az új kormány miniszterelnökének. 

A detronizáció következményei egészen mások lettek, mint amit 
Kossuth várt. Megerősítette a függetlenségi politikát veszélyesnek 


tartó körök összetartását, a hadsereg számára pedig - s ez elsősorban a 
tisztikart érintette — a trónfosztás a fegyveres önvédelmi harc jogi 
alapját szüntette meg. Végül a külföldi reagálás is egészen más lett. Az 
az állítás ugyan, hogy a Függetlenségi Nyilatkozat alapot adott az 
orosz beavatkozásra, nem felel meg a valóságnak, mivel a cári fellépés 
indítékának a magyar katonai sikerek bőségesen elegendőek voltak, 
hivatkozni viszont már tudtak rá a bevonuló oroszok. Franciaország és 
Anglia pedig az európai egyensúly fenntartása érdekében 
szükségesnek tartotta a Habsburg-monarchia fenntartását a Duna- 
medencében. Palmerston brit miniszterelnök a Londonba érkezett 
Pulszky Ferencnek a következőket mondta: Ausztria ,az európai 
hatalmak egyensúlyának egyik legfontosabb tényezője", s , az európai 
államrendszer keretében lehetetlen Ausztriát kis államokkal 
helyettesíteni". A magyar vezetés tehát hiába remélte a Függetlenségi 
Nyilatkozat után a nemzetközi elismerést, a lépés nem javított, inkább 
rontott az ország helyzetén. 

Az élesen látó Teleki László, azután, hogy az olmützi alkotmány 
egyenjogúságot ígért a nemzetiségeknek, a szomszédokkal, a 
szerbekkel és a románokkal való kiegyezésre buzdította a magyar 
kormányt, s javasolta ,egy federatív státus felállítását". De a 
nemzetiségekkel való kapcsolatfelvételre, megegyezések 
előkészítésére, végül pedig a nemzetiségi törvény kibocsátására csak 
1849 júliusában került sor. 

A szabadságharc bukása 

1849. május 1-jén Ferenc József levélben kért támogatást I. Miklós 
cártól, aki május 9-én ünnepélyes nyilatkozatban be is jelentette, hogy 
a magyar forradalom leverésére indul. A cári hadak Paszkevics 
tábornagy vezetésével "49 júniusában érkeztek Magyarországra. A 200 
ezer orosz és 170 ezer osztrák katonával szemben a magyar hadsereg 
összlétszáma 132 ezer fő volt. Az ország emberi és gazdasági erőben a 
kimerülés felé tartott. Az osztrák hadak élére Julius von Haynau báró 
táborszernagy, a , bresciai hiéna" került. 

Az ország állapota és a hatalmas túlerő minden tisztánlátó ember 
számára világossá tette, hogy a küzdelem kimenetele eldőlt. Az 
azonban, hogy mikor és milyen formák között kerül sor a 
katasztrófára, még egyáltalán nem volt bizonyos. A június 26-i pesti 
minisztertanácson Görgey azt javasolta, hogy a két ellenfél közül, még 
egyesülésük előtt meg kell támadni a gyengébb, közelebb lévő és 
bosszúra éhesebb osztrákokat. Ennek érdekében a főerőt Komáromnál 
kell összpontosítani — lehetőleg a kormánynak is oda kell menni - és 
, csapást csapásra" mérni az eredeti ellenségre. A minisztertanács és 
Kossuth is elfogadta ezt a tervet, ám három nappal később Görgey 
távollétében egy új haditanács úgy határozott, hogy el kell vetni a 
komáromi tervet, s az összpontosítást Szegedre kell elrendelni, ahová 


a kormány haladéktalanul el is indult. Görgey az új parancsnak, bár 
kifejezte egyet nem értését a tervvel, engedelmeskedni szándékozott, 
július 2-án azonban még egy utolsó kísérletet tett Ács mellett Haynau 
ellen. Az ütközetben súlyos fejsérülést szenvedett, ami néhány napos 
eszméletlenséggel és magas seblázzal járt. Klapka július 11-én még 
egyszer megpróbálkozott Haynau visszavetésével, ennek kudarca után 
azonban a súlyosan sebesült Görgeyvel útnak indította a főerőt Szeged 
felé, ő maga Komáromban maradt. Görgey csapatainak ki kellett 
játszani és meg kellett kerülni Paszkevics seregét, ugyanakkor 
hadmozdulatával el is terelte az oroszok figyelmét a Szegeden 
gyülekező hadakról. Görgey augusztus 9-én érkezett Aradra, ahová a 
kormány is áttelepült, a Szegedre gyűlt hadakat Dembinski azonban 
Temesvárra vonta vissza Haynau elől. Az Erdélyből időközben 
kiszorított Bem Temesvárra érkezve, augusztus 9-én úgy vállalt csatát 
az osztrákokkal, hogy nem tudta, a tüzérség lőszertartalékát 
Dembinski még innen is messze hátraküldte. Amikor a temesvári 
katasztrófa híre Aradra érkezett, Kossuth lemondott, és a török határ 
felé menekült. A polgári és katonai főhatalmat Görgeyre ruházta, aki 
augusztus 13-án Világosnál letette a fegyvert az oroszok előtt. Ezzel a 
gesztussal a magyar hadsereg kifejezte, hogy nem Ausztriát tekinti 
legyőzőjének. A szétszórt magyar erők Görgey felhívására sorra 
megadták magukat, utoljára október 2-án a Klapka vezette Komárom 
kapitulált. 

A dinasztikus hatalmi politika újraéledése 


A NEMZETÁLLAMOK KORA Európa 1849-70 


A nemzetközi kapcsolatok rendszere 


1848/49-ben úgy tűnt, hogy az európai hatalmi rendszer 
kártyavárként fog összeomlani: a dinasztiák helyzete megrendült, a 
forradalmakat megvívók számára kézzelfogható közelségbe kerültek a 
"48 tavaszán meghirdetett célok - a nemzeti önrendelkezés, a 
modernizáció, a nemzetállamok megteremtése és a liberális politikai 
rendszerek létrehozása. Ugyanakkor 1849 nyarára e célok semmivé 
foszlottak: a dinasztiák Franciaország kivételével - ott is bonapartista 
restauráció történt - fennmaradtak, a konzervatív erők katonai 
sikereket arattak, s Európa politikai térképén nyoma sem volt a remélt 
változásoknak. Ennek ellenére a forradalmak nem maradtak 
következmények nélkül; jó néhány liberális alkotmány, valamint a 
jobbágyfelszabadítás érvényben maradt, és a mozdulatlannak tűnő 
felszín alatt olyan gazdasági és politikai folyamatok indultak meg, 
amelyek a 19. század első feléhez képest két évtized alatt és politikai 
folyamatok indultak meg, amelyek a 19. század első feléhez képest két 


évtized alatt es forradalmak által felszínre vetett problémákat, ezek 
megoldási lehetőségeit és korlátait. 

A forradalmi nemzedék által — megfogalmazott célkitűzések 
sokszínűsége nemcsak a feladatok nagyságát, hanem megoldásuk 
nehézségeit is jól mutatta. Franciaországban - mivel a feudális 
kötöttségek már jórészt tovatűntek - demokratikus alkotmányt, 
köztársaságot, Németországban alkotmányosan is biztosított nemzeti 
egységet, Magyarországon polgári alkotmányt, jogkiterjesztést, a 
félfeudális rend felszámolását, később függetlenséget, Itáliában az 
olasz egység létrehozását, a Balkán elmaradott régióiban pedig 
nemzeti felemelkedést, az autonómia biztosítását kívánták. Az eltérő 
és sokszor csak egymás rovására megvalósítható célok azonban nem 
tették lehetővé a forradalmi térségek aktív együttműködését. A vezető 
erő kezdetben a romantikus értelmiség volt, mely a francia forradalom 
örökösének hirdette önmagát. Így aztán a későbbiekben csatlakozó 
polgárság hamar megrettent radikális követeléseiktől vagy éppen az 
általuk támogatott, szociális forradalmat akaró munkásságtól, ezért a 
dinasztiák szárnyai alá menekült. Eltérő módon és intenzitással 
többször felmerült a parasztság helyzetének rendezése, de a 
jobbágyfelszabadítás kinyilvánításán túl érdemi lépésekre ritkán került 
sor. Épp ezért a paraszti tömegek többnyire közömbösen figyelték az 
eseményeket, ezáltal 1848/49 jórészt városi jelenség maradt. Ennek 
jelentősége jól lemérhető azon a tényen, hogy Magyarországon a 
forradalom mellé álló parasztság honvédő ereje lehetővé tette a 
konzervatív erők elleni katonai sikereket, míg  Német- vagy 
Franciaországban erre alig volt példa. Ezt sok esetben a forradalmi 
vezetők a nacionalizmus felélesztésével próbálták ellensúlyozni, ám a 
lehetőséggel a dinasztiák is éltek, és sokszor sikeresen fordították 
szembe egymással az etnikailag vagy társadalmilag különböző 
rétegeket. 

A forradalmak stratégiai jelentőségű kérdése volt a fegyveres erők 
megszervezése. A paraszti tömegek mozgósíthatóságának hiányában 
azonban a sebtében toborzott polgárőrségek elégtelennek bizonyultak, 
s ráadásul gyakorta éppen a radikálisokkal szemben használták 
fegyvereiket. 1848/49 egyik jellegzetessége éppen az, hogy a 
fegyveres erők hűek maradtak a konzervatív kormányzatokhoz, és 
segítették azokat a , rendcsinálás"-ban. 

A külpolitikai feltételek sem voltak éppen kedvezőek. A kontinens két 
vezető katonai hatalmát -— Angliát és Oroszországot - elkerülték a 
forradalmi események: az előbbi a hatalmi egyensúly felbomlása 
miatti aggodalommal, míg az utóbbi leplezetlen ellenszenvvel figyelte 
a fejleményeket. A forradalmi erők nem mertek és nem is tudtak 
katonai akciót kockáztatni az orosz kolosszus ellen, ezáltal lehetőséget 
teremtettek arra, hogy a konzervatív dinasztiák - a Habsburgok és 


Romanovok - közti szolidaritás konkrét tartalmat kapjon. Az orosz 
hadigépezet mozgásba jött, s Európa keleti felén elsöpörte a 
forradalmakat. A győzelem pedig meghozta a rendteremtő hatalmak 
számára a felismerést: meglévő erejüket nemcsak erre, hanem hatalmi 
céljaik megvalósítására is felhasználhatják. Így történhetett meg, hogy 
az ellenforradalmi erők 1848 terveit (például a német egységet) 
, felülről", nem alkotmányos, hanem dinasztikus úton — sok esetben a 
klasszikus nagyhatalmi politika eszközeit alkalmazva - ugyan, de 
részben valóra váltották. 

Az európai forradalmak elfojtásának körülményei a nagyhatalmak 
számára azt bizonyították, hogy a dinasztiák közti szolidaritás 
működőképes; a katonák ,hűsége" és a hivatalnokok ,hálája" 
mindennél nagyobb megtartó erő. A két esztendeig tartó vihar nem 
bolygatta meg a Bécsben 1814-ben létrehozott status guót és az ott 
meghúzott határokat. A kontinensen már fél évszázada nem került sor 
nemzetközi összeütközésre, a háborúk lokálisak maradtak, a 
hadseregek a technikai modernizáció ellenére is a hagyományos, 
napóleoni stratégia szerint működtek. A Napóleont legyőző 
Oroszország elmaradottsága ellenére is őrizni látszott nyomasztó 
kontinentális, Anglia pedig a tengereken szerzett túlsúlyát. Úgy tűnt, 
hogy a meglévő hatalmi pozíció két tényezője, a dinasztikus tekintély 
és a hadsereg nagysága többet nyom a latban, mint a rendezett 
pénzügyek, az ipari fejlődés üteme vagy éppen a hosszú háborúhoz 
szükséges tartalékok. A három győztes -— mivel Nagy-Britanniában a 
kontinens ügyeitől való lehetőség szerinti elzárkózás eszméje 
jelentősen visszafogta a diplomáciai aktivitást -, Poroszország, 
Ausztria és Oroszország felismerték, hogy már-már elfeledett 
dinasztikus terveiket az 1849-ben beállott szélcsendben könnyebben 
valósíthatják meg, mint a 18. századtól kezdve bármikor. 

Legelőször Poroszország ocsúdott, és kihasználva a szomszédos 
Ausztria itáliai és magyarországi lekötöttségét, a Bundban és a 
Zollvereinben vitt vezető szerepére támaszkodva megpróbált 
Németország felett szert tenni valamiféle dinasztikus uralomra. A 
porosz miniszterelnök, Radowitz 1849 májusában azzal az ajánlattal 
kereste meg a szász és a hannoveri uralkodót, hogy teljes 
függetlenségük megtartása mellett ismerjék el a birodalom elnökének 
a porosz királyt, IV. Frigyes Vilmost. A Hohenzollernek tehát nem 
idegenkedtek a német egységtől, de ezt nem a Frankfurtban 
megfogalmazott liberális úton, hanem a Habsburgokat kiszorítva, 
Poroszország megnövelésével, dinasztikusan, , felülről" próbálták 
létrehozni. Bár az európai államok nem rokonszenveztek az 
elképzeléssel, Poroszország mégis kitartott. Frigyes Vilmos makacssága 
azonban felingerelte a németországi befolyását féltő Bécset és a status 
guo felbomlása miatt aggódó Oroszországot. Schwarzenberg herceg I. 


Miklós egyetértésével 200 ezer katonát vonultatott fel a határon, s 
1850-ben az olmützi szerződésben a dunai monarchia jelentős 
diplomáciai sikert ért el: a megrettent poroszok visszakoztak. A 
diplomáciai vereségnek annyi tanulsága azonban lett számukra, hogy 
bármifajta legyen is a német egység, csak a Habsburgok legyőzésén át 
vezet hozzá az út. E felismerés pedig a porosz militarizmus 
erősödéséhez és kiváró politikához vezetett. 

A váratlanul jött lehetőséget most már persze Ferenc József sem 
akarta elszalasztani. A császárság területén  neoabszolutisztikus 
módszereket bevezető Schwarzenberg elérkezettnek látta az időt, hogy 
az egész birodalmat beléptesse a Bundba és a Vámszövetségbe. A 
távlati terv egy közép-európai konföderáció -— , Mitteleurópa?, ahogy 
a miniszterelnök nevezte - lett volna, de nemcsak a német fejedelmek, 
hanem az európai államok többsége is elutasította az elképzelést. S bár 
az osztrák császár nagyon bízott az orosz lojalitásban, I. Miklós 
, szövetségesétől" sem fogadta el a német viszonyok megbolygatásának 
gondolatát. A csalódott Schwarzenberg számára is nyilvánvalóvá vált, 
hogy a hatalmi érdek fontosabb, mint a konzervatív szolidaritás. A 
Habsburg Birodalom elszigetelődött, de készült rá, hogy 
Oroszországnak adandó alkalommal visszafizesse a kölcsönt. 

A krími háború (1853-56) 

Az alkalom nem sokáig váratott magára. A német viszonyokat 
konzerváló I. Miklós elérkezettnek látta az időt arra, hogy az orosz 
külpolitikai vágyak legfontosabbikát, a , keleti kérdés? megoldását újra 
napirendre tűzze. Kancellárja, Nesselrode egyetértésével 1852-ben 
felelevenítette , Európa beteg emberének" felosztására tett 1844-es 
ajánlatát. Oroszországé legyen Konstantinápoly, Angliáé pedig 
Egyiptom és Kréta - ajánlotta. A cár — tévesen — azt feltételezte, hogy 
Törökország mellett sem Anglia, sem Franciaország nem fog kiállni, 
ugyanakkor számíthat Ausztria jóindulatára. Már a kortársak is 
helyesen ismerték fel, hogy az orosz pozíciókon Konstantinápoly 
megszerzése jottányit sem javított volna, csupán dinasztikus 
presztízsokokból volt rá szükség. 1853 tavaszán Mensikov, az 
isztambuli orosz követ jegyzéket nyújtott át, mely a cár protektori 
jogát követelte a Török Birodalomban élő pravoszlávok felett. Abdul 
Medzsid szultán azonban a leplezetlen beavatkozást jelentő 
ultimátumot elutasította. Az oroszok válaszul megszállták a török 
fennhatóság alá tartozó Moldvát és Havasalföldet. A nagy Bonaparte 
oroszellenességét követő III. Napóleon Franciaországa és a 
Palmerston által irányított Anglia a hatalmi egyensúly féltése miatt 
azonban Oroszország ellen foglalt állást. A felbátorodott szultán hadat 
üzent, a Boszporuszra angol-francia flotta futott be, s ezzel kezdetét 
vette a krími háború. A meglepett oroszok már csak Ausztriára és 
Poroszországra számíthattak, ám az utóbbi nem hagyott kétséget 


afelől, hogy semleges marad. Bécsben a katonai eliten belül nagy volt 
a kísértés a konzervatív szolidaritás felmelegítésére, de a már halott 
Schwarzenberg híveinek, köztük Bach  belügyminiszternek az 
oroszellenessége  elbizonytalanította az osztrák diplomáciát. A 
végeredmény fegyveres semlegesség - a birodalom mozgósított, de a 
csapatok nem léptek akcióba - lett, ám nem az orosz oldalon. Osztrák 
hadseregek vonultak fel Erdély határára, majd a fenyegetett oroszok 
távozása után megszállták a dunai fejedelemségeket. Ennél messzebb 
azonban Ferenc József még angol sürgetésre sem merészkedett. A 
cserbenhagyott I. Miklós így is arra kényszerült, hogy a könnyelműen 
kiprovokált háborút rossz esélyekkel, egyedül vívja meg. 

Az első lépést az orosz flotta tette: Nahimov tengernagy 
parancsnoksága alatt még 1853 novemberében  Sinopnál 
megsemmisített egy török hajórajt, a szárazföldi csapatok pedig a 
Kaukázusban kezdtek hadműveleteket. Az angol és a francia vezetés 
belátta, hogy az ijesztegetés már nem segít, nekik is meg kell 
kezdeniük az akciót. 

1854 szeptemberében angol és francia expedíciós erők szálltak partra 
a Krímben, hogy elfoglalják az orosz flotta legnagyobb fekete-tengeri 
bázisát, Szevasztopolt. Az Alma folyónál és Inkermannál aratott 
győzelmeik után körülzárták a Todleben tábornok által megerősített 
kikötővárost. Ám itt reménytelenül hosszúra nyúló állóháború alakult 
ki. Az osztrák katonai támogatás nagyon hiányzott, s ezt kitűnő 
érzékkel ismerte fel a piemonti miniszterelnök, Cavour. 1855-ben 15 
ezer katonát küldött az expedíciós erők támogatására, cserébe III. 
Napóleon és  Palmerston megígérték, hogy a háború utáni 
békekonferencián felvetik az olasz egység kérdését. Piemont ezzel 
Ausztria rovására erősítette meg pozícióját. Bécsben rádöbbentek, ha a 
nagyhatalmak jóindulatát nem akarják elveszíteni, katonailag is 
lépniük kell. A kétségbeejtő helyzetbe került Oroszország uralkodója, 
I. Miklós 1855 márciusában meghalt, s utóda, a józan reálpolitikát 
folytató II. Sándor Szevasztopol eleste után elfogadta a Bécsből 
küldött ultimátumot. Oroszország nem merte, de nem is nagyon tudta 
hatalmas tartalékait mozgósítani, így 1856 januárjában felhagyott a 
hadműveletekkel. 

A vereség egyértelművé tette, hogy az orosz hadsereg, de maga a cári 
rendszer is alapvető reformokra szorul. A háború a , hazai földön" 
védekező oroszok számára 300 ezer főnyi emberveszteséggel járt, 
aminek túlnyomó részéért a rossz szervezés, a hiányos utánpótlás, az 
éhínség és a járványok voltak felelősek. A szövetségesek sem nagyon 
büszkélkedhettek sikereikkel: összesen legalább 150 ezer áldozattal 
fizettek a krími kalandért. Bár utánpótlásuk - a Krímben lefektetett 
vasutak segítségével — jobb volt, a hadvezetés gyengélkedett: a 
napóleoni iskolában nevelődött tisztek tehetetlenek voltak a 


Szevasztopol környéki első , modern" állóháborúban. Itt került sor az 
angol ,könnyűlovasság" híres, a parancsnokok - Lord Raglan és Lord 
Cardigan — kölcsönös félreértése miatt elrendelt támadására, mikor is 
hétszáz lovast indítottak rohamra az orosz ágyúk ellen. Az , eredmény? 
több mint ötszáz halott. Mikor a brit sajtó megszellőztette, hogy a 
Krímben szörnyű állapotok uralkodnak, elégtelen a sebesültek ápolása, 
a hideg és a betegségek áldozatai ezrekre rúgnak, akkor határozta el a 
személyesen is a helyszínre látogató Florence Nightingale, hogy 
korszerű sebesültgondozási rendszert létesít. 

, Keleti kérdés"7-ből , Balkán-kérdés" — A párizsi béke (1856) 

A klasszikus diplomácia eszközeivel előkészített dinasztikus háborút a 
klasszikus , nagyhatalmi koncert"-re emlékeztető békeszerződés zárta. 
Franciaország (jó érzékkel) a Párizsban megjelenő vesztes Oroszország 
mellé állt, így kompromisszumos béke született. A nagyhatalmak 
visszaállították a háború előtti status guót, és védnökséget vállaltak 
Törökország felett. Ezzel az oszmán állam belépett az európai 
hatalmak sorába, s úgy tűnt, Palmerstonnak lesz igaza, miszerint is a 
,beteg" menthető. A Duna torkolatvidékét nemzetközi ellenőrzés alá 
helyezték, s a Fekete-tenger partvidékén megtiltották, hogy bármely 
állam hadiflottát tartson. 

Bár látványos hatalmi változások nem történtek, a dinasztikus politika 
mégis jóvátehetetlen csapást szenvedett: a Balkánon a nagyhatalmak 
helyett lassanként a nemzeti erők vették át a kezdeményezést. A 
párizsi konferencián a szerb és a román fejedelemségek helyzetéről 
vita bontakozott ki. Ausztria, Oroszország és Törökország egyaránt 
igényt tartott volna rájuk, így olyan megoldás született, hogy 
nagyhatalmi ellenőrzés alatt ugyan, de lehetőséget kapnak az 
önállóságra. A döntésnek hamarosan már mutatkozott a hatása. 1859- 
ben a két román fejedelemség külön országgyűlést hozott ugyan létre, 
de Alexandru Cuza személyében egy fejedelmet választott. Ő 1862- 
ben egyesítette Moldva és Havasalföld törvényhozását és 
adminisztrációját. Bár 1866-ban megbuktatták, utóda, 
HohenzollernSigmaringen Károly alatt is folytatódott a román 
nemzetállam kiépítése. A konferenciának Szerbiában cári 
protektorátust kellett megszüntetnie: a fejedelem 1858-ban ismét 
Milos Obrenovic lett. Fia, Mihály (1860-68) törökellenes politikát 
folytatott, melynek eredményeképp alig tíz esztendő múlva a török 
helyőrségek elhagyták az országot. A hetvenes évek legfontosabb 
kérdése éppen az lett, hogy a névlegesen ugyan török függőség alatt 
maradt, a gyakorlatban azonban önállóan politizáló két állam példáját 
képesek lesznek-e követni a Balkán elnyomott népei, s nemzeti 
törekvéseikhez miképp viszonyulnak majd a nagyhatalmak. 

A bonapatrtista diplomácia aktivitásának kora (1857-63) 

Louis Bonaparte, aki III. Napóleon néven 1852 decemberétől 


Franciaország császára volt, azzal a kijelentéssel hívta fel magára a 
figyelmet, hogy , A császárság — béke". Bár a nagyhatalmak személyét 
parvenünek, politikáját passzívnak tartották, hamar bebizonyította, 
hogy külpolitikájában nagybátyja, Bonaparte Napóleon örököse. III. 
Napóleon az ötvenes évek elejének kudarcot valló dinasztikus 
próbálkozásaiból azt a tanulságot vonta le, hogy Európában a teljes 
francia hegemónia visszaállítására irányuló hagyományos kísérlet is 
eleve reménytelen volna. A bonapartizmus revízióját III. Napóleon 
nem is hatalmi eszközökkel, hanem a diplomáciai alkuk és a katonai 
csapások ügyes összehangolásával, közvetítéssel és persze az ezért járó 
számlák benyújtásával próbálta elérni. Minimumkövetelményként 
Franciaország , természetes? határainak elérését fogalmazta meg. A 
sokszor tétovázó császár a bonapartista hagyományok közül először az 
oroszellenességet elevenítette fel. 1852 után tisztában volt azzal, ha az 
egyedül maradt orosz nagyhatalmat legyőzi, távlati terveihez kedvező 
feltételeket teremt. A krími háború jelentősen erősítette a francia 
tekintélyt, ugyanakkor megtörte Oroszországot, ezáltal a diplomáciai 
kezdeményezés Európában III. Napóleon kezébe került. 

Az olasz egység 

A revízió legalkalmasabb célpontjának Itália ígérkezett. A félsziget 
több évszázados  széttagoltságán a  "48-as forradalmak sem 
változtattak, s Piemont a két sikertelen kísérlet után óvakodott a 
további nyílt beavatkozástól. Ám Ausztria ötvenes évek elején történő 
elszigetelődése felbátorította. Cavour, Piemont miniszterelnöke 
(1852-61) a "48-as kudarcokból azt a tanulságot vonta le, hogy az 
olasz egyesítés önerőből nem, csak külső hatalom segítségével 
lehetséges. Mazzini és Garibaldi egyértelműen bizalmatlan volt a 
miniszterelnök irányában. Véleményük szerint Cavour 
, Piemontesissimo", tehát olyan politikus volt, aki Piemont érdekeiért 
hajlandó Itáliát feláldozni. Valóban, Cavour kezdetben csak egy 
Piemont által dinasztikusan létrehozott észak-itáliai konföderációt 
akart, ezért szakított Mazzini , forradalomcsináló" taktikájával, és 
adandó alkalommal nem habozott III. Napóleon kínálkozó támogatását 
igénybe venni. A krími részvételért cserébe Piemont Párizsban a 
tárgyalóasztalnál megkapta az oly áhított , széket", ami által közvetve 
elismertetett, hogy ő az olasz egység letéteményese. Ezután az olasz 
kérdést már nem lehetett a napirendről levenni. A támogatást tehát III. 
Napóleon megígérte, de mivel a német államok és Nagy-Britannia 
magatartását nem tudta előre kiszámítani, a döntő pillanatban 
elbizonytalanodott. A politikai patthelyzetet az oldotta fel, hogy 1858 
januárjában egy Orsini nevű karbonári merényletet kísérelt meg a 
császár ellen. Az elfogott merénylő azt vallotta, hogy az általa használt 
bomba Angliában készült. A nemzetközi botrány és a francia 
diplomáciai nyomás hatására az itáliai változásokat ellenző 


Palmerstonnak le kellett mondania. Ennek következtében a francia 
közhangulat, részben a jól irányított sajtó hatására, olaszbaráttá vált. 
Az 1858 júliusában Plombiéres-ben találkozó Cavour és a császár 
immáron kedvező alkut köthetett. III. Napóleon Nizzáért és 
Savoyáért, valamint a szárd uralkodóházzal való dinasztikus 
kapcsolatért cserébe vállalta, hogy 200 ezer katonával segíti 
Piemontot egy Habsburgok elleni háborúban. Ezek után III. 
Napóleonnak meg kellett győződnie arról, vajon a poroszok és az 
oroszok semlegesek maradnak-e egy háborús konfliktus esetén. 
Franciaország -— a párizsi magatartás most hozta meg a gyümölcsét — 
látványos gesztust tett Oroszország felé, amelyet amúgy is sarkallt az 
, áruló" Ferenc Józsefnek való törlesztés vágya. Gorcsakov, II. Sándor 
külügyminisztere jó érzékkel ismerte fel, hogy a franciaellenesség 
fenntartásának nincs értelme, sőt, Oroszországnak, hogy az 
elszigeteltségből kitörjön, jól jön a francia közeledés. III. Napóleonnak 
a Német Szövetséggel már nehezebb dolga volt. A német szimpátia 
Ausztriát, míg az ellenszenv Franciaországot kísérte. Ugyan Bismarck, 
a Német Szövetség akkori porosz képviselője még nem felejtette el, 
hogy a német egységnek egy erős dunai monarchia akadálya, a 
kormánykörök mégis megosztottak maradtak, így a Német Szövetség 
nem foglalt állást. 

A megoldás kulcsa Cavour kezében volt. A miniszterelnök tudta, hogy 
a Német Szövetség csak akkor nyújthat katonai segítséget Ausztriának, 
ha nem ő a támadó fél. Cavour katonai erődemonstrációval és az 
, osztrák elnyomás alatt sínylődő Itáliáért?" való aggodalmának állandó 
hangoztatásával provokálta a Habsburg Birodalmat. 

III. Napóleon eközben kapcsolatot keresett a magyar emigrációval. 
Kossuth, aki 1848-ból hasonló következtetést vont le, mint Cavour, 
francia garanciák esetén, a román fejedelemségek bevonásával 
hajlandó volt a magyar forradalom  újjáélesztésére. Bécs 
kényszerhelyzetbe került, s az osztrák diplomaták úgy vélték, hogy az 
ötvenes évek elejének tétovázását nem szabad megismételni. 
Ellenfelüket el kell rettenteni: erőt kell mutatni, s Piemonttól követelni 
a leszerelést! Tévedésükért súlyos árat fizettek. Cavour csak erre várt. 
Az ultimátumot visszautasította, mire Ferenc József hadat üzent. Bár 
Ausztria egyedül vágott neki a háborúnak, gyors, határozott 
hadműveletekkel még a franciák felvonulása előtt békére 
kényszeríthette volna Piemontot. Az osztrák stratégák azonban 
ehelyett az egyszer már hasznosnak bizonyult , Várnégyszög"-be 
vonták össze seregeiket, miáltal a piemontiak lehetőséget kaptak arra, 
hogy a franciákkal egyesüljenek. Mire a császári hadvezetés elszánta 
magát a támadásra, már késő volt. 1859. június 4-én Magenta mellett 
a Gyulay tábornagy által rosszul vezetett osztrák csapatok vereséget 
szenvedtek MacMachontól. 


A fővezérséget a tapasztalatlan, 29 éves Ferenc József vette át, ám 
június 24-én Solferino mellett ismét a francia-piemonti szövetség 
aratott diadalt. (Az ütközetek színterén magánemberként átutazó 
Henri Dunant az ellátatlan sebesültek tömegét látva ekkor határozta 
el, hogy létrehozza a humanitárius segítség nemzetközi szervezetét, a 
Vöröskeresztet.) 

A megvert osztrákok tartós védelemre berendezkedve ismét 
visszahúzódtak a Várnégyszögbe. A győztes III. Napóleon megrettent a 
Rajnán túl magasra csapó német nacionalizmustól és az elhúzódó 
háború lehetőségétől. Július 8-án Villafrancában találkozott Ferenc 
Józseffel, és megállapodtak abban, hogy Ausztria átadja a franciáknak 
Lombardiát. A novemberben megkötött zürichi béke az állapotot oly 
módon szentesítette, hogy Velence a  Habsburgoké maradt, 
Franciaország pedig megkapta Lombardiát, hogy csak egy esztendő 
múlva adja tovább Piemontnak. A csalódott — legalább az északi 
területek egyesítésében reménykedő - Cavour lemondott. 

Zürich után úgy tűnt, hogy az olasz egység ügye szinte semmit sem 
jutott előre. Az egység hívei azonban nem akarták az alkalmat 
elszalasztani. 1859 őszén Parma, Toscana, Modena és Romagna 
népe elkergette a Habsburg- és Bourbon-uralkodókat, és csatlakozott 
Piemonthoz. 1860 májusában pedig a szicíliai Marsalában Garibaldi 
ezernél alig több vörösinges önkéntesével -— köztük magyarokkal — 
partra szállt, s több győzelem után szeptemberben elfoglalta Nápolyt. 
A nemzeti mozgalmak láttán Cavour visszatért a politikai életbe, s a 
kedvező helyzetet megpróbálta a Szárd Királyság javára kamatoztatni. 
Úgy vélte, hogy a republikánus, mazzinista mozgalom veszélyezteti a 
piemonti hegemóniát, ezért mikor Garibaldi a Pápai Állam ellen 
vonult, a piemontiak megelőzték. Castelfidardo mellett legyőzték IX. 
Pius seregeit, s ellenőrzésük alá vették  Közép-Itáliát, ezáltal 
megtartották a Rómát ellenőrző franciák jóindulatát. Cavournak 
azonban terveihez meg kellett szereznie Anglia és Franciaország 
támogatását is. Palmerstont az itáliai francia veszéllyel és Garibaldival 
riogatta, III. Napóleonnak pedig a változások elismerése fejében 
kilátásba helyezte Nizza és Savoya átadását. Így mindkét hatalom 
belenyugodott abba, hogy az olasz egységet Piemont valósítsa meg. 
Castelfidardo után Garibaldi is átengedte a kezdeményezést a szárd 
uralkodóháznak, ezáltal az olasz egyesítésben a dinasztikus elv 
érvényesült: 1861 januárjában a Torinóban összeült parlament 
kikiáltotta az Olasz Királyságot, melynek első uralkodója II. Viktor 
Emánuel, fővárosa pedig Firenze lett. A teljes egységhez csupán 
Velence és Róma birtoklása hiányzott. Előbbi az 1866-os porosz- 
osztrák-olasz háború, míg az utóbbi Garibaldi két sikertelen — 1862- 
ben a szárdok, 1867-ben a franciák által megakadályozott — kísérlete 
utánsikertelen - 1862-ben a szárdok, 1867-ben a franciák által 


megakadályozott - kísérlete után ben, a porosz-francia háború 
után vált az Olasz Királyság részévé. IX. Pius elutasította a világi 
állammal  — való megegyezést, önmagát  ,vatikáni  fogoly7-nak 
nyilvánította, s ezzel a döntéssel 1929-ig rendezetlenül hagyta a 
pápaság és az Olasz Királyság viszonyát. 

Az olasz egység megszületett, ám vele együtt születtek meg az új 
problémák. A látszat ellenére sem történt demokratikus alapokon 
nyugvó , országegyesítés"; Piemont egyszerűen kitöltötte az itáliai 
hatalmi űrt. Ezzel az a tévképzet alakult ki, hogy az olasz nagyság 
megtartója az ,ügyes politizálás", a karizmatikus vezető és az 
erősebbnek tűnő európai hatalomhoz történő idejekoráni csatlakozás. 
A rossz felismeréstől a későbbiekben egyenes út vezetett az első 
világháború borzalmaihoz és az ezt követő olasz sértettséghez, majd 
Mussolini . , slampos?"  fasizmusához. Az olasz társadalomnak 
ugyanakkor terhes öröksége maradt a fejlett Észak és az elmaradott 
Dél történetileg létrejött különbsége, mely a 20. század végéig szinte 
feloldhatatlannak bizonyult. 

A bonapartizmus gyarmati politikája 

Franciaország hatalmi pozíciójának "60-as évekbeli látványos 
erősödését III. Napóleon a gyarmati aktivitás növelésére is 
felhasználta. Bonaparte Napóleon elképzelését felújítva próbált 
befolyást szerezni a Földközi-tenger keleti medencéjében, de tisztában 
volt vele, hogy katonai akciót nem kockáztathat. 1854-ben Ferdinand 
Lesseps, volt alexandriai konzul koncessziót kapott Mohamed Said 
kedivétől arra, hogy a Földközi- és a Vörös-tenger közt megépíttesse a 
Szuezi-csatornát. Palmerston csak kevéssé lelkesedett az ötletért. A 
csatornát második Boszporusznak, a hatalmi érdekek lehetséges 
jövendőbeli ütközőpontjának jósolta. Talán ez is oka volt annak, hogy 
a több mint 400 ezer kibocsátott részvényt - angol tartózkodás mellett 
- a franciák vásárolták fel. A csatorna 1869-re elkészült, s óriási 
gazdasági előnyt biztosított a francia tőkének. A sikerek hatására (és a 
csatorna biztosítására) Szíriában francia csapatok jelentek meg, de 
angol tiltakozásra visszavonultak. A francia lelkesedés azonban nem 
lankadt. Az ország részt vett a KínaKína 67), valamint hídfőállásokat 
létesített az észak-afrikai partvidéken és Szenegálban. III. Napóleon 
azonban ennél is távolabbra tekintett. 1860-ban Mexikóban Benito 
Juarez liberális kormánya felfüggesztette a külföldi kölcsönök 
törlesztését, amire válaszul angol-francia-spanyol expedíciós sereg 
szállt partra az országban. III. Napóleon, kihasználva, hogy az 
Egyesült Államok lassan elmerül a polgárháború zűrzavarában, 
megerősítette csapatait, s megpróbált Mexikóból valamiféle függő 
államot létrehozni. A tervnek megnyerte Habsburg Miksát, Ferenc 
József öccsét, aki 1863-ban elfogadta a mexikói császári címet, ám az 
országot . harmincezer francia  fegyveressel sem volt képes 


, Pacifikálni". A déli államok - a franciák potenciális szövetségesei — 
polgárháborús veresége után a győztes Unió egyértelművé tette, hogy 
nem közömbös a déli határain történő események iránt. A zeniten lévő 
bonapartista diplomácia az elszigetelődést és a kézzel fogható 
közelségbe került vereséget kétségbeesett katonai akciókkal próbálta 
feltartóztatni; sikertelenül. A mexikói hazafiak győzelmet arattak, s a 
kezükbe került Miksát 1867-ben kivégezték. A , mexikói kaland" 
következtében a bonapartizmus nemzetközi tekintélye jóvátehetetlen 
csorbát szenvedett, így az 1860-as években új politikai erők léphettek 
színre Európában. 

A német egység 


, Németország nem Poroszország liberalizmusára, hanem hatalmára 
számít." (Otto von Bismarck) 

1848 forradalmai, ha a Német Szövetség határait nem is, de politikai 
és gazdasági viszonyait jelentős mértékben megváltoztatták. A területi 
széttagoltságot némileg enyhítette, hogy az abszolutista monarchiák 
alkotmányossá válása jelentős lendületet adott a gazdaság 
fejlődésének. "Többszörösére növelte termelését a bányászat, a 
gépgyártás, a textilipar, valamint az Európa élvonalát jelentő 
vegyipar. A német területek vezető szerepet vívtak ki maguknak a 
vasútépítésben, az urbanizáció foka megközelítette, sőt némely 
régióban túlhaladta NagyBritanniáét. Berlin milliós világvárossá, míg 
a Ruhr-vidék a kontinentális ipar centrumává lett. Nyilvánvaló volt, 
hogy az egységesülő gazdasági rendszer és a politikai széttagoltság 
közti anomáliát előbb vagy utóbb valamilyen eszközzel fel kell oldani. 
1848/49 megmutatta, hogy a német egységben érdekelt Ausztria a 
Habsburgok vezette , nagynémet", míg Poroszország az osztrák 
területek — nélküli  ,kisnémet"?" alternatívát tekinti egyedüli 
lehetőségnek, s afelől sem hagytak kétséget, hogy az , alulról jövő 
egyesítés" helyett mindketten a dinasztikus megoldást részesítik 
előnyben. Mint láthattuk, 1849-52 között mindkét fél megpróbálta 
dinasztikus igényei szolgálatába állítani a német egység gondolatát, de 
csalódniuk kellett; az európai hatalmi egyensúly letéteményesei 
idegenkedtek mindenféle politikai változástól. A tanulság egyértelmű 
volt: az egységet gondos diplomáciai előkészítés után ugyan, de 
erővel, a nacionalista és alkalmasint a liberális erők bevonásával, ám 
semmiképp nem ellenükre lehet csak megvalósítani. A kérdés csupán 
az volt, a feltételeknek Poroszország vagy a Habsburg Birodalom lesz-e 
képes hamarabb megfelelni. 

Az 1849 utáni szélcsend Poroszországnak kedvezett. Az említett 
gazdasági —— változásoknak köszönhetően rohamos léptekkel 
modernizálódott, lakossága 10-ről — négy évtized alatt — 17 millióra 
gyarapodott, s erőinek megfelelő mozgósítása esetén nagyobb 


teljesítményre volt képes, mint a heterogén Ausztria. 

Bismarck és a német egység ügye 

Otto von Bismarck (1815-98) porosz junkercsaládból származó, 
konzervatív nézeteket valló, kezdetben gazdálkodással, majd 
politikával foglalkozó , reálpolitikus? volt. 1848/49-ben láthatta az 
alkotmányos császárság létrehozásának kudarcát, majd 1851-ben 
országát a Német Szövetségben képviselve döbbenhetett rá arra, hogy 
Ausztria nyomasztónak tűnő túlsúlya miatt a két hatalom közti 
összeütközés előbb-utóbb elkerülhetetlenné válik. Ettől kezdve 
tudatosan munkálkodott a porosz hatalom erősítésén, hogy az - a 
szerinte egyedül lehetséges úton - , vérrel és vassal" ugyan, de 
vezetése alatt egyesítse Németországot. 

A politikus álma nem egy demokratikus - ilyet kivitelezhetetlennek 
vélt - úton létrehozott alkotmányos egység, hanem a 
, megnagyobbított", a  Hohenzollernek jogara alatt egyesített 
Poroszország volt. 

A porosz politikai aktivitás időszaka 1858-ban köszöntött be. III. 
Napóleon itáliai aktivitásának ellenhatásaként a Rajnától keletre 
magasra csaptak a nacionalizmus hullámai. A Benningsen által 
alapított Német Nemzeti Egyesület (Nationalverein) a parlamenti 
választásokon sikereket ért el, miáltal a liberálisok hozzájutottak a 
mandátumok többségéhez. Más változás is történt ez évben: az 
idegösszeomlást kapott IV. Frigyes Vilmos helyett öccse, Vilmos vette 
át az uralkodói teendők intézését. Róla az a hír járta, hogy nem 
idegenkedik a liberálisokkal való együttműködéstől, s ráadásul a 
német egység elkötelezettje. Akik ebben bíztak, azoknak csalatkozniuk 
kellett. Von Roon hadügyminiszter a parlamentben javaslatot nyújtott 
be arról, hogy szüntessék meg a polgárőrséget, ugyanakkor terjesszék 
ki a sorozási rendszert. A hadkiegészítés rendszerének modernizálása a 
hatalmi politika sarokköve lett volna, így a királyra kellemetlen 
meglepetésként hatott, hogy az ezzel járó adóterheket a liberális 
többség nem volt hajlandó megszavazni. I. Vilmos (1861-től porosz 
király) lemondással fenyegetőzött, ám Roon javaslatára inkább 
kisebbségi kormányt nevezett ki, s élére 1862 szeptemberében 
Bismarckot állította. Ő a parlament megkerülésével végrehajtotta a 
hadseregreformot. A szolgálati időt három évben rögzítették, az 
újoncozást kiterjesztették, a katonákat hátultöltős, modern Dreyser- 
karabéllyal szerelték fel. Moltke, a vezérkar főnöke új, támadó 
stratégiát dolgozott ki, melyet a vasúti szállítás és a mozgósítás 
precízen kidolgozott rendszerével kombinált. Bismarck jól tudta, hogy 
a porosz hatalmi ambíciókat csak abban az esetben válthatja valóra, 
ha politikájához megszerzi a társadalom támogatását. Ehhez azonban 
eredményeket kellett produkálnia. A kancellár jól megfontolt 
taktikával, a kellő alkalmat kivárva látott feladatához. 


A porosz-osztrák háború 

1863 -ban Lengyelország oroszok megszállta részén függetlenségi 
felkelés bontakozott ki, ezáltal ismét aktuális lett a , lengyel kérdés". 
III. Napóleon, a , nemzeti ügy bajnoka" nem habozott az eseményeket 
Franciaország javára felhasználni. Az európai diplomácia állóvizét 
felkavarta Párizs területrendezési javaslata, melyben az autonóm 
Lengyelország éppúgy szerepelt, mint az osztrák vezetés alá kerülő 
Románia vagy - s III. Napóleonnak ez volt a legfontosabb - egy rajnai 
ütközőállam. Várakozásai ellenére a nagyhatalmak nem mozdultak, 
azonban a francia császár óvatlanul így is tovább ment. Palmerstonnal 
karöltve autonómiajavaslatot terjesztett Gorcsakov elé, aki maximum 
a felkelőknek adandó amnesztiára volt hajlandó. Anglia ezt 
kielégítőnek találta, de III. Napóleon, bízva abban, hogy Oroszország 
nem mer háborút kockáztatni, nem fogadta el. Oroszellenes 
kongresszus összehívásával próbálkozott, de eredménytelenül. A 
kalandor bonapartista diplomácia kudarcát azonban jól kamatoztatta 
Bismarck. II. Sándornak felajánlotta, hogy az orosz csapatok a lengyel 
felkelőket porosz területeken is üldözhetik. A liberális német és 
európai közvélemény felzúdult, de Bismarck nem zavartatta magát. 
Tudta, hogy a rosszízű üzleten jóval többet nyert, mint amihez a 
liberálisok támogatásával jutott volna: Oroszország jóindulatát. A 
kancellár tettével felbátorította a porosz reformokat aggodalmasan 
figyelő, alkotmányos centralizmussal és a ,nagynémet egységgel" 
kísérletező — Bécset. Ferenc József, Schmerling államminiszter 
javaslatára Frankfurtba fejedelmi gyűlést hívott össze, hogy ott német 
császárrá választassa magát. I. Vilmos azonban Bismarck tanácsára 
tüntetően távol maradt, így a gyűlés eredménytelenül oszlott fel. 
Poroszország tehát - Bismarck szándékainak megfelelően - erőt 
mutatott, s ezzel felkeltette a Német Szövetség érdeklődését, 
ugyanakkor - s talán ez még fontosabb volt -— látványosan megalázta 
az osztrák császárt. A kedvező diplomáciai pozíció mellé a porosz 
kancellárnak azonban feltétlenül szüksége volt országa katonai 
tekintélyének  elismertetésére is. Erre a  schleswig-holsteini 
konfliktus szolgáltatott ürügyet. 

A két tartomány Dániával állott perszonáluniós kapcsolatban, 
emellett Holstein tagja volt a Német Szövetségnek is. Az 1863-ban 
bekövetkező dán trónutódlási bonyodalmakat IX. Keresztély király — 
az 1852. évi londoni, a perszonáluniós kapcsolatot szavatoló 
egyezmény ellenére - arra használta fel, hogy a tartományokat 
annektálja. Bismarck most a nemzetközi jogra hivatkozva kongathatta 
meg a vészharangot a német függetlenség fölött. (Pragmatikus 
gondolkodását mi sem jelzi jobban, mint hogy magánkörben 
kijelentette, nem érdekli, hogy a két tartományban élő németek 
boldogok vagy sem!) Katonai akciót helyezett kilátásba, s Ausztria 


érezte, hogy ha nem akar a németek bizalmáért folyó versenyfutásban 
lemaradni, csatlakoznia kell. Dánia elutasító válasza után 1864 
tavaszán az osztrák-porosz csapatok sikeres támadásba lendültek, s 
májusra békére kényszerítették Dániát. Schleswig közigazgatását 
Poroszország, míg Holsteinét Ausztria vette át. E helyzet könnyen 
teremtett alapot a provokációra, így Bismarck céljainak teljesen 
megfelelt. A porosz katonai siker egyébként is jelentősen megnövelte a 
kancellár és országa katonai tekintélyét. 

Ausztria a schleswig-holsteini konfliktus után joggal gondolhatott arra, 
hogy a poroszokkal közösen kivívott győzelem a németországi 
Habsburg-Hohenzollern " dualizmus fenntartásának eszköze. A 
Ballhausplatznak (az osztrák külügyminisztérium székhelye) a Német 
Szövetség — konzerválására — és a németországi  érdekszférák 
elhatárolására tett javaslatait azonban Bismarck visszautasította. 
Nyilvánvalóvá vált, hogy Poroszország már csak a casus bellit keresi, 
de előtte a porosz kancellárnak még meg kellett győződnie arról, hogy 
nagyralátó — és az egyensúlyt felborító — terveit az oroszok és az 
angolok nem keresztezik. Bismarck számítása bevált: a kapkodó, 
agresszív francia diplomácia miatti fenyegetés hatására a két ország 
vezetői úgy vélték, ajánlatos egy erős, III. Napóleont ellensúlyozó 
Poroszország létrehozása. A francia császár semlegességének 
megnyerése keményebb diónak bizonyult. 1865 őszén a kancellár 
Biarritzban találkozott III. Napóleonnal, és véleményét kérte egy 
porosz-olasz szövetségről Ausztria ellen. A , találós kérdés nélküli 
szfinx", ahogy Bismarck jellemezte, nem állt útjában az elképzelésnek. 
Ezután már csak a Velencére áhítozó olaszokat kellett meggyőznie a 
kétfrontos háború előnyeiről. Viktor Emánuel —- miután a francia 
császár garantálta, hogy egy esetleges porosz hűtlenség esetén sem 
hagyja magára Olaszországot - elfogadta az ajánlatot, s ezzel 
megalakult az osztrákellenes front. Közben az osztrák diplomácia is 
hasonló erőfeszítéseket tett, s a franciák - akiknek jól jött volna egy 
porosz-osztrák háború - nem szűkölködtek semlegességi ígéretekben. 
III. Napóleon osztrák győzelmet várt, s azt, hogy semlegessége fejében 
hozzájut a Rajna balpartjához. Az olaszokkal a Velence átadása 
fejében való megegyezésről Ferenc József — aki büszke volt arra, hogy 
vér nélkül még birodalma egyetlen területéről sem mondott le -— 
hallani sem akart, így a háború kézzelfogható közelségbe került. 
Bismarck most már előállhatott a casus bellivel: javasolta, hogy 
reformálják meg a Német Szövetséget, s mikor ezt Ausztria 
elutasította, indítványozta, hogy zárják ki a szövetségből. Ausztria 
mozgósított, s a mellé állt kilenc (összesen tizenöt volt) német állam 
támogatásával megkezdte a háborút. Az olasz fronton minden jól 
alakult: az osztrák csapatok Custozzánál győztek a szárazföldön, majd 
Lissánál a zseniális Tegetthoff admirális irányításával a tengeren is. 


Bécsben már a teljes győzelemre számítottak, ám 1866. július 3-án a 
Benedek Lajos vezérkari főnök parancsnoklása alatti fősereg 
katasztrofális vereséget szenvedett a csehországi Sadowa és 
Königgrátz között. Moltke vezetésének és a porosz ismétlőpuskák 
tüzének az osztrák hadsereg negyvenezer halottja (a porosz veszteség 
kilencezer fő) adott nyomatékot. A poroszok előtt tárva-nyitva állt 
Ferenc József birodalma. I. Vilmos győzelmi mámorba esett, s meg 
kívánta alázni a monarchiát. Bismarck azonban önmérsékletet 
javasolt, mert egyrészt attól félt, hogy Franciaország fegyverrel jön a 
vesztes megsegítésére, másrészt nem kívánt egy revansvágytól 
feltüzelt Habsburg Birodalmat maga mögött tudni. Diplomáciai érvek 
egész arzenáljának felvonultatása után mindkét császárt sikerült 
meggyőznie a kompromisszumos egyezmény előnyeiről, így augusztus 
23-án aláírhatták a prágai békét. Poroszország annektálta Ausztria 
szövetségeseit, s a Majnától északra saját vezetése alatt létrehozta az 
Északnémet Szövetséget, melynek elnöke — ennélfogva a kül- és a 
hadügy irányítója -— a porosz király lett. Olaszország a katonai 
kudarcok ellenére is hozzájutott Velencéhez. A Habsburg-ház nem 
vesztett területeket örökös  tartományaiból, viszont kiszorult 
Németországból, ez pedig arra sarkallta, hogy megpróbálkozzon az 
Osztrák Császárság viszonyainak rendezésével. III. Napóleonnak 
csalódnia kellett: a porosz kancellárnak esze ágában sem volt a francia 
semlegességért német területekkel fizetni. 

A porosz-francia háború 

A francia számítás tehát nem vált be: a Rajnán túl nem két 
meggyengült német állam állt, hanem a fenyegető porosz 
nagyhatalom. Prága után III. Napóleon minden igyekezete arra 
irányult, hogy a váratlanul megnövekedett szomszédot elszigetelje, s 
ha szükséges, katonai csapást mérjen rá. A diplomáciai előkészítés 
nem ment zökkenők nélkül. Az olaszok még az osztrák kézen lévő Dél- 
Tirol átengedéséért sem voltak hajlandók fegyvert fogni a poroszok 
ellen, a még alig ocsúdó dunai monarchia pedig félt német népeit 
Poroszország ellen vezetni. Az idő tehát megint Bismarcknak 
dolgozott, aki élt is a lehetőséggel: életet lehelt a porosz-orosz 
szolidaritásba, sőt még arra is kísérletet tett, hogy Ausztriát bevonja a 
szövetségbe. Bár ez utóbbit azért Bécsben még némileg túlzásnak 
tartották és elutasították, már kezdett kirajzolódni a bismarcki 
külpolitika nagy álma, a ,három császár szövetsége". Az ennek 
ellenére kedvező külpolitikai helyzetet a kancellár nem szándékozott 
kihasználatlanul hagyni, s minden igyekezete arra irányult, hogy 
olyan ,fait accompli"-t (kész helyzetet) teremtsen, melyben 
Franciaországnak nincs más választása, mint a háború. Mint ahogy 
1866-ban Viktor Emánuel értésére adta, ha nem lép vele szövetségre, a 
mazzinista  forradalmárokhoz fordul, ugyanolyan gátlástalanul 

használta most fel az immár anakronisztikusnak tűnő, de kapóra jött 
dinasztikus problémákat. 

1870-ben megürült a spanyol trón, s a koronát - Bismarck 
közreműködésével - Hohenzollern Lipót hercegnek ajánlották. A 
francia sajtó már V. Károly birodalmának visszaállításáról cikkezett, 
mikor Benedetti, a francia követ találkozott Vilmos császárral, hogy a 
dologról lebeszélje. A konzervatív gondolkodású Vilmos respektálta a 
francia aggályokat, ezért elállt a tervtől. A franciák a diplomáciai 
sikert a nemzeti felbuzdulás lázában élték meg, s írásos nyilatkozatot 
követeltek. Bismarck jól érzékelte, hogy túlfeszítették a húrt. A 
hadsereg vezetői biztosították, hogy a szövetség készen áll a háborúra. 
A francia követtel Emsben tárgyaló porosz király azonban ismét úgy 
nyilatkozott, hogy eltekint a porosz jelöléstől. Döntését távirati 
formában küldte Berlinbe, ám Bismarck a híres , emsi táviratot" úgy 
szerkesztette át, hogy stílusa sértette a franciákat. , Őfelségének nincs 
több közölnivalója a nagykövettel."— fejeződött be a szöveg, s ebből a 
franciák számára úgy tűnt, a porosz király egyszerűen , kidobta" 
diplomatájukat. 

1870 

1870 tól eltérően a feltételek egyértelműen a poroszok számára voltak 
kedvezőbbek. Az oroszok semlegesítették az — ekkor már — Osztrák- 
Magyar Monarchiát, ennélfogva a születő konfliktus lokális jelleget 
öltött, így aztán Anglia is távolmaradt. 

A harci tevékenység augusztusban kezdődött. A francia hadsereg 
tüzérsége terén elmaradottabb, viszont a kézifegyverek szempontjából 
jobb volt, mint a német. A döntő momentum azonban nem ez, hanem 
a mozgósításban meglévő porosz fölény volt. Vasúton, német 
precízséggel megalkotott tervek szerint özönlöttek a porosz egységek a 
francia határra, majd azon túlra. Így aztán a támadó francia tervek 
nem érvényesültek. (Jellemző, hogy a francia alakulatok hazájukról 
térképet sem kaptak, annál inkább Németországról.) A fejetlen vezetés 
következtében a MacMahon vezette fősereg sorozatos vereségeket 
szenvedett, míg a másik, Bazaine (Mexikó veteránja) parancsnoksága 
alatti hadsereg Metz várába szorult. A MacMahonhadsereg, immár III. 
Napóleon vezérlete alatt, felmentésükre sietett, de Moltke Sedannál 
körülzárta, így a császárnak nem maradt más választása, mint a 
szeptember  2-ai fegyverletétel. Két nappal később Párizsban 
kikiáltották a köztársaságot — a bonapartizmus rendszere megbukott. 
A köztársasági , nemzeti védelem kormánya" folytatni akarta a harcot, 
ám Gambetta hadügyminiszter erőfeszítései a nemzeti hadsereg 
felállítására nem hozták meg a remélt sikert. Szeptember közepén a 
poroszok körülzárták Párizst. Thiers, a köztársasági kormány vezetője 
európai körúton próbált segítséget szerezni, de jó szón túl mást 
nemigen kapott. Legnagyobb reménye II. Sándor cár volt, ám ő hamar 

értésére adta, hogy a francia vereség lehetővé teszi a párizsi szerződés 
revízióját, s ebben Oroszország a  poroszokra is számít. A 
Monarchiában erős volt ugyan a revanshangulat, de az orosz 
visszautasítás hatására a háborút követelő hangok elhallgattak. Az 
angolok a , keleti kérdés"-ért nem akartak újabb háborút, így a francia 
elnök eredmény nélkül tért haza. Nem maradt más választás, mint a 
békekötés. Ezt , vérig sértő"gesztus előzte meg: 1871. január 18-án a 
versailles-i palota tükörtermében a német fejedelmek proklamálták 
a Német Császárság megszületését. A végleges — békét 
MajnaFrankfurtban írták alá 1871. május 10-én. Németország 
megszerezte Elzász-Lotaringiát, ötmilliárd aranyfrank hadisarchoz 
jutott, melynek kifizetéséig az ország egy részén német megszálló 
csapatok maradtak. Az újonnan szerzett területek kihívást, folyamatos 
francia revánstörekvéseket, lényegében az állandó fenyegetettséget 
jelentették Németország számára. Az azóta is vitatott, a megfontolt 
kancellártól legalábbis különösnek, puszta  tehertételnek tűnő 
foglalással valószínűleg a németek veszélyérzetét, ezáltal a nemzeti 
tudatát és az őket megvédeni képes császárság iránti lojalitását 
kívánta erősíteni. A kétes értékű hódítás sem változtatott azon a 
tényen, hogy Európa közepén új nagyhatalom született. 

III. Napóleon Franciaországa 


Nagyhatalmak Európában 
, De ha a császári köpeny végre Louis Bonaparte vállára hull, 
ledől Napóleon ércszobra a Vendőme-oszlop tetejéről." 


(Marx: Louis Bonaparte brumaire tizennyolcadikája) 

Az 1848-as forradalmakat követő két évtizedet Franciaországban teljes 
joggal nevezhetjük 

Az 1848-as forradalmakat követő két évtizedet Franciaországban teljes 
joggal nevezhetjük as évek közepén tűnt fel, hogy aztán egy évtized 
múlva a köztársaság elnöke, majd császár legyen. Karrierje 
látványosan ívelt a magasba, ám egy Napóleonhoz méltatlanul ért 
véget. Napóleon öccsének, Louis-nak a gyermeke volt, így valamit 
megtapasztalt a császárság dicsőségéből, miután azonban apja 
elvesztette a , nagy" Bonaparte által néki átadott holland királyságot, a 
család szinte hontalanná lett. A serdülő gyermek nem igazán árult el 
kiemelkedő képességeket, de egy idő után autodidakta módon 
meglehetős jártasságra tett szert a  társadalomtudományokban. 
Nagybátyjától eltérően nem volt zseniális szervező és stratéga, de 
örökölte a  Bonaparték forradalmi szellemét, s nagyfokú 
alkalmazkodóképességgel rendelkezett, amit ma úgy mondhatnánk, 


hogy , megértette az idők szavát". Politikai pályafutása 1830-ban 
Itáliában kezdődött, ahol is aktív részesévé vált a forradalmi 
eseményeknek, s jó kapcsolatot épített ki a karbonári mozgalommal. A 
, forradalomcsinálásban" szerzett tapasztalatait néhány esztendő 
múlva Lajos Fülöp Franciaországában próbálta meg kamatoztatni. 
Mivel bátyja meghalt, a család fejeként neki kellett a Bonaparték 
örökségét továbbvinni, s ez az örökség a hatalom megszerzése volt. 
1836-ban és 1840-ben is puccsot kísérelt meg, ám a , közönséges 
kinézetű férfi" a megnyerni kívánt katonai egységek szemében csak 
szánalmas paródiának tűnt. A bukott forradalmárt először az Egyesült 
Államokba száműzték, másodjára viszont már életfogytiglani börtönre 
ítélték. 1846-ban azonban megszökött, s Angliában várta, hogy ideje 
elérkezzen. 

1848 júniusában Cavaignac tábornok a tüntető párizsi munkások közé 
lövetett. A radikális lépés egyrészt azt jelezte, hogy a polgárság 
megelégelte a forradalmat, s hatalmának konszolidálására törekszik, 
másrészt azt, hogy olyan erő is hallatja hangját — a proletárok -, mely 
alapjaiban veszélyeztetheti az olyannyira vágyott , polgári" rendet. A 
francia belpolitikában a rendpárti irányzat kerekedett felül, s Louis 
Bonaparte felismerte, hogy a helyzet megérett a bonapartista 
restaurációra. Ekkor persze még nem gondolhatott arra, hogy újabb 
puccsot kíséreljen meg, inkább a kínálkozó legális utat választotta. A 
hatalmát stabilizálni kívánó második köztársaság nemzetgyűlése 
novemberben új alkotmányt dolgozott ki, melynek értelmében a 
köztársaság elnökét négy évre közvetlenül választották. A két jelölt — 
Ledru-Rollin és Cavaignac - mellett Bonaparte is bejelentette 
indulását. Reményeit az őt támogató sajtóra, a kisemberekre és az 
elnyomottakra —- akiknek a sorsáért őszintén képes volt aggódni — 
építette. Jól tudta, hogy a társadalomban - mint ahogy ezt a 
Napóleoni eszmék című művében (1839) ki is fejtette — erős a 
napóleoni idők iránti nosztalgia, ugyanakkor azt is helyesen látta, 
hogy a bonapartizmusnak a 19. század közepén új tartalmat kell 
adni. Nagybátyjától eltérően hatalmát demokratikusan kívánta 
megszerezni és a társadalom támogatásával megtartani. Azt is 
helyesen ismerte fel, hogy Napóleon bukása részben annak tudható, 
hogy koalíciós ellenfeleivel többírontos háborút kellett vívnia. Ezért 
külpolitikai — koncepciójában a háborúval szemben előnyben 
részesítette az ,ügyes" diplomáciai fogásokat. Az 1848 decemberi 
választásokon várakozásai igazolódtak: a jobb- és baloldaltól egyaránt 
megrettent polgárság a , tiszta" Napóleon névre adta szavazatainak 
7500-át. 

A megtiszteltetésnek Louis Bonaparte igyekezett is megfelelni: a 
,pártoskodó" nemzetgyűlés ellenében az egész nemzet képviselőjeként 
tüntette fel magát. Támogatta az ipart és kereskedelmet, szociális 


reformokat ígért, és 1849-ben a pápaság védelmére csapatokat küldött 
Rómába, amivel megnyerte magának a katolikusokat. Hatalmának 
építgetését azonban jelentősen korlátozta két tényező: a nemzetgyűlés 
erős jogköre és a Changarnier tábornok vezette nemzetőrség. 
Bonaparte taktikáját erre a helyzetre építette: mondvacsinált okokból 
elbocsátotta Changarnier-t, s a vezető katonai pozíciókba híveit 
ültette. Ezután megpróbálta háttérbe szorítani a parlamentet. Mikor 
1851 nyarán a képviselők korlátozták az amúgy is magas cenzushoz 
kötött választójogot, Bonaparte a demokrácia védelmezőjeként szállt 
szembe az elképzeléssel, s ezzel új híveket szerzett magának. Mivel az 
elnöki mandátuma 1852-ben járt le, idejében cselekednie kellett. 
Morny herceg és Maupas rendőrfőnök segítségével államcsínyt 
készített elő, majd december 2-án - ez Austerlitz, a Bonaparték 
szerencsenapja - a nemzetgyűlés tagjainak ellenálló részét 
letartóztatta. A nemzetgyűlés az utcára szólította híveit, de kétnapos 
szórványos utcai harcok után a bonapartisták uraivá váltak a 
helyzetnek. Az ezt követő tisztogatások során körülbelül harmincezer 
embert tartóztattak le, akik közül a legveszélyesebbnek ítélteket 
Francia Guyanába, a , pokolszigetre?" deportálták. December 21-én 
népszavazást tartottak, és az eredmény igazolta Louis Bonaparte 
várakozásait: 7,5 millió választópolgár voksolt igennel az új 
rendszerre, míg ellene csupán 0,6 milliónyian foglaltak állást. A 
közvélemény , megdolgozása" tehát jól sikerült, ennek következtében 
bebizonyosodott, hogy a diktatúra megfelelő körülmények esetén 
képes önmagát legitimálni, sőt — s erre az elnök kényesen vigyázott — a 
demokrácia látszatát magára ölteni. Louis Bonaparte a népszavazás 
után lényegében teljhatalmat szerzett a nemzetgyűlés felett, aminek 
tagjai ezután az ő jelöltjei lettek. Így aztán zökkenőmentesen szűnt 
meg a köztársaság. 

1852 novemberében a szenátus ,kérésére? újabb népszavazást 
tartottak, most már a császárság  visszaállításáról. Ennek 
eredményeként 8 millió szavazattal negyedmillió ellenében császárrá 
választották Louis Bonapartét, aki december 1-jén III. Napóleonként 
lépett trónra. A második császárság kormányzata a Bonaparte-család 
kezébe került. A rendszer főszereplői Morny herceg, Walewski gróf, a 
külügyminiszter és a császárné, Eugénie de Montijo - aki döntő 
befolyással bírt a külpolitikára — voltak. A császár környezetében tűnt 
fel Hausmann báró, Szajna megye prefektusa, aki Párizs átépítésének 
grandiózus munkálatait irányította, valamint a Périer fivérek, a 
bankrendszer kézben tartói. 

A császár uralmát békepropagandával indította, melyet gazdasági 
fellendüléssel — kívánt alátámasztani. Nagyszabású szociális 
programba kezdtek, melynek része volt a fővárosi építkezés, a 
segélypénztárak létrehozása, de a közművelődés elősegítése is. Párizst 


Hausmann elképzelései alapján valósággal újjávarázsolták: a régi 
negyedeket lebontották, körutakat építettek, bővítették a víz- és 
csatornahálózatot, s felépült Hausmann büszkesége, az Opera. A 19. 
század modernizációba vetett hite III. Napóleont arra sarkallta, hogy 
minden támogatást megadjon a gazdaságnak, kereskedelemnek és a 
tudománynak. Uralma alatt 20 ezer kilométernyi vasúthálózat épült 
ki, a vaskohászat termelése majd" háromszorosára nőtt, a 
részvénytömeg értéke 500906-nyit emelkedett. Az országban hatalmas 
tőkefelesleg keletkezett, amit külföldi befektetésekre (tőkeexportra) 
használtak fel. Volt olyan esztendő, hogy a Crédit Mobilier nevű 
pénzintézet részvényeseinek 50 százalékos osztalékot fizetett. Párizs 
egy időre a pénzügyi világ központjává vált, amit jól reprezentált a két 
- 1855-ben és 1867-ben tartott — világkiállítás. A pénzügyi expanziót 
nemsokára a terjeszkedés erőszakosabb módszerei követték. Az 
európai külpolitikai offenzíva mellett körvonalazódott a francia 
gyarmati politika, mely elsősorban Észak-Afrikában (Algéria, 
Egyiptom) igyekezett teret nyerni, ám nem hagyta hidegen Hátsó- 
India, Kína, a Közel-Kelet vagy éppen Amerika sem. Az ötvenes évek 
végén bekövetkezett külpolitikai sikerekből és a prosperitásból III. 
Napóleon azt a következtetést "vonta le, hogy rendszere 
konszolidálódott, s mivel a franciák túlnyomó többsége támogatja, 
megpróbálkozhat annak liberalizálásával. 1860-ban kibővítette a 
parlament jogkörét, nagyobb szólásszabadságot engedélyezett, s 
hozzáfogott az oktatásügy reformjához. A hatvanas évek egyre 
bonyolultabbá váló európai hatalmi politikája azonban lekötötte a 
betegeskedő császár energiáit, így csak 1870-ben jelent meg az új 
alkotmány, mely liberális császársággá változtatta Franciaországot. A 
várt fellendülés helyett azonban Marx jóslata igazolódott: a nemsokára 
bekövetkező háborús katasztrófa megsemmisítette a császárság 
rendszerét. A porosz fogságból halálos betegen szabadult Louis 
Bonaparte 1873-ban angliai emigrációban hunyt el. 

A Habsburg Birodalom , Üdv a császár- és hazára Ausztria örökkön 
él!" (Seidl: Gott, erhalte) 

A centralisztikus neoabszolutizmus kora 

A Habsburg-ház vezette birodalom a 19. század második felében 
ugyanaz a dinasztikus képződmény volt, mint a Szent Szövetség 
létrehozása idején. A "48-as forradalmak leverése azonban a 
dinasztiának újabb lehetőséget nyújtott arra, hogy átmenetileg fel- 
felfüggesztett, ám el soha nem feledett tervét, az abszolutisztikusan 
kormányzott, centralizált birodalmat létrehozza. Ferenc József az 
1849-es év eseményeiből azt a következtetést vonta le, hogy a 
hadsereg, a Romanov-dinasztiával létrehozott konzervatív szolidaritás 
és a hivatali rendszer a birodalom egységének záloga. A 
szupranacionális — nemzetek feletti — császárságot elsősorban erre és a 


dinasztia iránti lojalitásra: az udvar köré csoportosuló arisztokráciára 
és klérusra kívánta építeni. A császár bázisa azonban meglehetős szűk 
volta ellenére is megosztott volt abban a kérdésben, hogy hogyan 
tovább a katonai győzelmek után. 

1849 után három politikai nézetrendszer létezett, melyek változó 
intenzitással és súllyal ugyan, de két évtizedig attól függően 
befolyásolták a birodalom irányítását, hogy képviselőik a birodalmi 
kormányzatban milyen arányban vettek részt. A hagyományosan 
konzervatív arisztokrácia minden abszolutisztikus vagy liberális 
átalakítást ellenzett. Szószólójuk a cseh Windischgrátz volt, aki a 
magyar arisztokrácia egy részét is a háta mögött tudva, már 1849 
januárjában hitet tett egy föderalisztikus, az arisztokrácia túlsúlyát 
biztosító alkotmányos átszervezés mellett. Beolvasztás helyett az egyes 
régiók vezető köreinek összefogását hirdette gróf Apponyi György 
volt magyar kancellár is, aki a cseh és lengyel főnemesség szerepének 
elismerése mellett szükségesnek tartotta a birodalom dualisztikus — 
kétközpontú - átszervezését. Elképzelésében közös ügyek, valamiféle 
közös parlament valamint közös minisztérium is szerepelt. Windisch- 
Graetz bukása után azonban a konzervatívok átmenetileg kiszorultak a 
döntéshozók köréből, s helyüket az abszolutista és a polgári liberális 
erők vették át. Kettőjük - sokszor ellentmondásos  - 
együttműködéséből jött létre az ötvenes évek politikai rendszere. Az 
abszolutisztikus elképzelés a monarchikus eszmére épült, mely az 
uralkodó , Isten kegyelméből" származó korlátlan hatalmát hirdette, 
míg az alattvalók szerepéül a hűséget és az uralkodóhoz való feltétlen 
ragaszkodást jelölte ki. Felix Schwarzenberg herceg miniszterelnök 
(korábban Windischgraátz pártfogoltja) az irányzat legjelesebb 
képviselője, jól ismerte fel, hogy a Habsburgok-vezette államalakulat 
csak úgy maradhat fenn, ha megszerzi a vezető szerepet 
Németországban. Német hatalomként azonban a heterogén birodalom 
- mivel az egész nem léphetett volna be a német egységbe -— nem 
jöhetett számba, ezért már 1848. novemberi kormányprogramjában 
olyan irányvonalat jelölt ki, hogy az inkább , Ausztria álladalmi 
egységének fennállását" biztosítsa. A frankfurti és a kremsieri 
parlamentek kudarca után Schwarzenberg olyan felülről jövő , közép- 
európai birodalommal?" próbálkozott, melynek vezető állama a 
centralizált, abszolutisztikusan kormányzott, erős Ausztria lett volna. 
A forradalom keserű tapasztalatai után azonban a centralizációt csak 
a nemzetiségek ellenében lehetett létrehozni, aminek következménye 
az lett, hogy a birodalmat egyik nemzet sem vallotta magáénak. A 
létrejött anacionális (nemzetek nélküli) , nevesincs ország"-ot — ahogy 
Bibó István nevezi — csak csekély mértékben tudták átjárni a kormány 
germanizáló törekvései. Így aztán az képtelen volt német jelleget 
ölteni, ezáltal a német egységért folyó versenyfutásban eleve 


hátrányos helyzetből indult. 

A befolyásos Kübeck báró, a volt bécsi kamaraelnök a schwarzenbergi 
törekvések mellett 

— sokszor ellenében — még az uralkodói hatalom abszolút voltáért, a 
felségjogok kiterjesztéséért is síkraszállt. Ferenc József Kübeck 
tanácsára hozta létre a kormány fölötti tanácsadó testületét, a 
Reichsratot, a Birodalmi Tanácsot, majd 1851. december 31-én az 
ún. szilveszteri pátensben birodalmát abszolút monarchiának 
nyilvánította. (A döntésben bizonnyal szerepet játszott Louis 
Bonaparte sikeres államcsínye is.) Az olmützi alkotmány azzal az 
indoklással vesztette hatályát, hogy ,nem vált be". Ez valóban így 
volt, hisz elvi dokumentumként életbe sem lépett. 

A birodalom átszervezésekor az a liberális polgárság is hallatta 
hangját, melynek soraiból Alexander Bach, a Schwarzenberg- 
kormány belügyminisztere jött. A , forradalmi múlttal" rendelkező 
bécsi ügyvédtől ugyan nem álltak távol 1848 haladó eszméi, de ekkor 
már az abszolutizmus embere volt. Az uralkodói hatalom kiépítését jól 
szervezett, felülről irányított, szakszerű adminisztrációval segítette 
elő. Politikájának liberális eleme az volt, hogy a politikai 
szabadságjogok teljes korlátozásáért cserébe gazdasági szabadságot 
ígért a rendre sóvárgó polgárságnak, amely a szociális forradalom 
lehetőségének elhárítását már eleve a magántulajdon védelmezéseként 
értelmezte. Hite szerint a kormányzás feladatát nem a Kübeck által 
szorgalmazott " Reichsratnak, hanem az uralkodónak felelős 
minisztereknek kell ellátnia. Azt azonban, hogy a gazdasági 
szabadság és a politikai korlátok együttese mennyire alkalmazható 
eredményesen, a jövőnek kellett igazolnia. 

A neoabszolutisztikus rendszer kiépítése a terror hivatalos 
megszüntetése, 1850 júliusa után kezdődött. Haynau menesztése volt 
az első jele annak, hogy Ferenc József - elsősorban külpolitikai 
nyomásra - elszánta magát ellenforradalmi rendszerének 
konszolidálására. 

Mivel a kormányzat a birodalmat egységként kezelte, a 
Magyarországot érintő rendelkezések sokszor csak nehezen 
különíthetőek el. Ezért tárgyalásukra részben ebben a fejezetben kerül 
SOT. 

Az olmützi alkotmányt hivatalosan hatályon kívül helyező , szilveszteri 
pátens"-ben kimondott abszolút monarchia két pilléren -— a jól bevált 
hadseregen és hivatalnokrétegen, valamint az új kormányzati 
modellen - nyugodott. Az immár többgenerációs tiszti kaszt és az 
egységes hadsereg a katonai vezetés feltétlen ellenőrzése alatt állt. Az 
ezredeket továbbra is eltérő állomáshelyekre vezényelték, hogy az 
1850-től csak a császárra esküt tevő legénységet etnikai gyökereitől 
elszakítsák. A tisztikar császárhűségére nagy súlyt fektettek, de ennek 


nevében szervezték át a hivatali gárdát is: egy részüket lecserélték, 
ugyanakkor nagy létszámú, jól szervezett, az adminisztratív teendők 
ellátásához magas fokon értő ,kishivatalnok" réteget állítottak 
munkába. Az új kormányzati modell létrehozása azonban a vártnál 
nagyobb nehézségeket okozott, ugyanis az előzőekben vázolt 
koncepcionális eltérések az idők folyamán csak nőttek. 

Schwarzenberg az uralkodónak az új rendszerben csak formális 
pozíciót szánt, a kormányzatot a , hivatásos" politikusoknak kívánta 
adni. Ferenc József azonban nem bízott az olmützi alkotmánnyal — 
szerinte — nem szakító miniszterekben. Részben ez, részben pedig a 
forradalom alatt hűségüket bizonyítók , hatalom közelében tartása" az 
oka a Birodalmi Tanács létrehozásának. A kilenctagú testület (köztük 
két aulikus magyar: Zichy Ferenc és SzőgyényMarich László) Kübeck 
ellenőrzése alatt állt. Feladatát a császár úgy határozta meg, hogy az 
nem mehet túl a tanácsadáson, melyet tetszése szerint kérhet ki és 
fogadhat meg. A kormány egyedül a császárnak volt felelős, így aztán 
a miniszteri ellenjegyzés puszta formalitássá vált. A meglepett 
Schwarzenberg nem tehetett mást, mint hogy meghajolt császára 
akarata előtt. A liberális miniszterek (pl. Schmerling) távoztak. A 
tervezett , szakszerű" neoabszolutizmus tehát már létrehozásakor sok 
hagyományos monarchikus elemet hordozott magán, és sikere attól 
függött, hogy ,Isten kegyelméből?" uralkodó császára a kül- és 
belpolitika jövendő problémáinak megoldásakor mennyire áll a 
helyzet magaslatán. Az azonban kétségtelen, hogy Ferenc József joggal 
írhatta egyik levelében Zsófia főhercegnőnek: ,,... Ausztriának végre 
ismét egyetlen ura van..." 

Bár Schwarzenberg 1852 elején bekövetkezett halála igen megrázta a 
császárt, alkalmat is kínált neki arra, hogy a megürült miniszterelnöki 
széket ne töltse be. Ezután ő elnökölt a minisztertanácson, s továbbra 
is rendeleti úton kormányzott. 1852 júliusában létrehozatta a Kempen 
báró vezette legfőbb rendőrhatóságot, mely a rendőrséget és az 1849 
júniusában felállított csendőrséget egyaránt felügyelte. 1853 
márciusában uralkodói rendelet (úrbéri pátens) fogalmazta újra a 
jobbágyi járandóságok és kötelezettségek megszűnését. Az abszolutista 
rendszer bázisát kiszélesítendő Ferenc József elfogadta Leo Thun 
vallás- és közoktatásügyi miniszter javaslatát, és megszüntette az 
állam beavatkozását az egyházi kérdésekbe (bíráskodás, pápai bullák 
kihirdetése, oktatás, dogmatika stb.). Ennek folyományaként a 
Szentszékkel 1855-ben megkötött konkordátum szakított a jozefinista 
egyházpolitikával, így a hatalmas birtokokkal rendelkező, Rauscher 
bíboros képviselte ausztriai klérus visszaszerezte politikai befolyását, 
melyért cserébe az új rendszer támasza lett. Az abszolutizmus 
konszolidációja az ötvenes évek közepére befejeződött. Ekkorra Ferenc 
József elérkezettnek látta az időt a , néptörzseivel?" való megbékélésre. 


1854-ben feleségül vette a 16 éves Erzsébetet, II. Miksa bajor király 
leányát. Ifjú, s az első szerelem elmúltával hamarosan egyre 
magányosabbá váló feleségével körútra indult birodalmában, ám 
Itáliában többnyire hangos ellenszenv, Magyarországon pedig a 
hivatalos ovációtól eltekintve hallgatás fogadta. 

A rendszer népszerűsítése nem hozott sikert, sőt, az 1857-ben a 
birodalmat is elérő világválság megrendítette a  nagypolgárság 
bizalmát is. Kiderült, hogy az apparátus fenntartása hatalmas 
összegeket emészt fel és felsőbb körökben - még az érinthetetlennek 
tartott hadügyben is -— mindennapossá vált a korrupció. Az államcsőd 
elkerülhetetlennek tetszett, ráadásul a krími háború okozta 
diplomáciai helyzet egyértelmű állásfoglalásra késztette Ausztriát. Az 
államháztartás összeomlásának elkerülése azonban csak az angol 
bankok segítségével volt elképzelhető, Anglia viszont nem kívánta, 
hogy Ferenc József orosz oldalon avatkozzon be. Így kényszerből a 
fegyveres semlegesség mellett döntött, ezzel elveszítette Oroszország 
bizalmát. Az 1859-es piemonti háború a rendszer újabb visszásságait — 
a kiváltságolt katonai vezetés gyengesége és a diplomáciai rutin 
hiánya — tárta fel, s immár másodszor bizonyosodott be, hogy a dunai 
monarchia nagyhatalmi helyzete csak látszólagos. Ugyanakkor 
néhány jelből arra lehetett következtetni, hogy átszervezve, a 
birodalom népeinek érdekeit alig figyelembe vevő engedményekkel, a 
rendszer megmenthető. 

A birodalom alkotmányos átalakításának kísérlete (1860-67) 

Az 1857-es esztendő határvonalat jelentett a  neoabszolutizmus 
történetében. A birodalmi kormányzat számára ekkorra vált 
nyilvánvalóvá, hogy az abszolutista berendezkedés tovább így nem 
tartható fenn. Lord Palmerston meglátása, miszerint a Habsburgok- 
vezette birodalom sorsa a század közepén a környező nagyhatalmaktól 
függ, valóra vált. A krími háború alatt kezdődött politikai 
elbizonytalanodás fokozódott, a birodalmat pénzügyi válság sújtotta, a 
magyarországi közhangulat továbbra is feszült maradt, s 1857-ben 
már látható jelei voltak annak, hogy ha a dinasztia még nem is, de a 
császár már érzékeli a leselkedő veszélyt. Ferenc József kijelentette, 
hogy birodalma 1848 óta nem volt olyan súlyos válságban, mint most. 
Ennek ellenére a császár, bár magyarországi körútja alkalmával 
részleges amnesztiát adott a forradalmi események részeseinek, nem 
volt hajlandó fogadni az esztergomi érsek vezette hódoló delegációt, 
mely a kormányzat visszaéléseiről szóló nyilatkozatot próbált átadni. 
A solferinói vereség — ugyan Ferenc József ezt a hadiszerencse 
forgandóságának tulajdonította, s elégedetten könyvelte el, hogy egy 
talpalatnyi földet sem adott fel harc nélkül -— és a magyar emigráció 
mozgolódása azonban elgondolkoztatta. Felismerte, hogy birodalmát 
újjá kell szerveznie ahhoz, hogy , népei bizalmát a császári ház iránt 


helyreállítsa". 1859 augusztusában a laxemburgi palotában kiadott 
nyilatkozatában hivatalosan is hitet tett a változások szükségessége 
mellett. 

Minimális reformokat akart, s ezért a legmagasabb szinten kezdett 
óvatos változtatásokba. Menesztette Kempen bárót és Bachot, 
helyükre az arisztokráciával jó kapcsolatot tartó volt párizsi követet, 
Hübner bárót és Galícia helytartóját, Goluchowskit nevezte ki. Ezzel 
ismét megerősödött a konzervatív-föderalista befolyás. A Birodalmi 
Tanács (elnöke már Rainer főherceg) tagjainak számát 38-ra emelte, s 
benne helyet biztosított a tartományi gyűlések és a nagytőke 
képviselőinek is. A reformot itt befejezettnek tekintette volna, ha a 
Birodalmi Tanács és a lojális magyar arisztokrácia képviselői (gróf 
Szécsen Antal és Esterházy Móric) folyamatos erőfeszítései nem tették 
volna nyilvánvalóvá, hogy az arisztokrácia ennél többet, legyen 
bármennyire konzervatív is az, de alkotmányt akar. A két lehetőség, a 
liberális-centralista és a konzervatív-föderalista között — ezt Szécsen 
Antal és Dessewffy Emil képviselte — a császár az utóbbit választotta. A 
választás oka egyszerű: a konzervatívok meggyőzték urukat, hogy csak 
ez az egy esély van, ellenkező esetben a birodalom felbomlik. A 
világot ,egy altiszt szemével és értelmével néző"? (Erzsébet királyné) 
Ferenc József is látta, mire képesek Garibaldi harcosai, és döntött: 
1860. október 20-án kiadott , Diplomá"?"-jában alaptörvényt adott 
birodalmának. Jellege szerint ez is , oktrojált"? alkotmány, hisz az 
uralkodó engedményeinek körét maga szabta meg, vagy ahogy 
Benedek táborszernagy az őt felkereső újságíróknak mondta: , Ez egy 
páratlan jótétemény, aki ellene fog agitálni, azt lecsukatom!" 

Az Októberi Diploma közös ügynek tekintette és a száz főre bővített 
Birodalmi — Tanács hatáskörébe utalta a költségvetést, a 
hadkötelezettséget, a kereskedelmi, bankés adóügyeket. A 
Birodalmi Tanács szerepet kapott a fent említett ügyeket érintő 
törvényhozásban, míg a többi a tartományi gyűlésekre tartozott. A 
belügy-,  igazságügy-,  oktatásügy- és kultuszminisztériumokat 
feloszlatták, s a kamara kivételével újra visszaállították a magyar 
kormányszékeket. A magyar koronaországok tárca nélküli 
miniszterének Szécsen Antalt nevezte ki a császár, míg az új 
államminiszter Goluchowski lett. Az így létrejött rend azonban nem 
elégítette ki a centralizált alkotmányosságot kívánó Lajtán túli 
liberálisokat, de elfogadhatatlannak tűnt a "48 helyreállítását követelő 
magyar politikai vezetésnek is. Az osztrák pénzügyi körök 
nyomásának engedve 1860 decemberében Ferenc József felmentette 
az államminisztert, s helyette a centralizáció liberális hívét, 
Schmerling lovagot nevezte ki. Az Októberi Diploma végrehajtását 
elrendelő, 1861 februárjában megjelenő ún. Februári Pátens már az 
új miniszterelnök keze nyomát is magán viseli. A Diplomában 


foglaltak helyett kétkamarás Birodalmi Tanács felállítását írja elő. 
Az Urak Házában a dinasztia és a főnemesi családok tagjai, valamint 
egyházi, tudományos és művészeti méltóságok foglaltak helyet, míg a 
343 tagú képviselőházban a tartományok küldöttei kaptak képviseletet 
(Magyarország 85-öt). Emellett Lajtán túli területek képviselőiből egy 
szűkebb tanács alakult, hogy a rájuk vonatkozó ügyeket intézze, míg a 
Magyar Korona országaiban ugyanez a feladat az országgyűlésre 
hárult. (A magyar országgyűlés kérdéseiről és alternatíváiról a 
későbbiekben lesz szó.) Az új Birodalmi Tanácsba azonban a magyar 
országgyűlés nem küldte el képviselőit, így ott többségben voltak 
Schmerling, következésképp a centralizáció hívei. Az ellenálló magyar 
országgyűlést 1861 augusztusában az uralkodó feloszlatta, s 
kezdetét vette az átmeneti, provizórikus időszak. 

Mindkét fél a várakozásra rendezkedett be. Schmerling mondta: , Wir 
können warten." Az idő látszatra a dinasztiának dolgozott: 1863-ban 
Erdély elküldte képviselőit, ráadásul a lengyel felkelés véres elfojtása 
is intő jelként hatott. Nem az olasz példa a szabály, hanem a lengyel — 
így jár minden rebellió. A kedvező helyzetet kihasználva Ferenc József 
nagybátyja, Albrecht főherceg javasolta a kapcsolatfelvételt a magyar 
mérsékeltekkel, így  megindulhattak a kiegyezést előkészítő 
munkálatok. Az eseményeket jelentősen felgyorsította az 1866-os 
osztrák vereség, mely után az idő már a dinasztiát is sürgette. A 
következő év legfontosabb kérdése immáron az lett, mennyi 
engedményt képes az uralkodó "48-hoz képest a magyar politikai 
vezetéstől kicsikarni, a másik oldalon pedig az, hogy mennyit sikerül 
"48-ból visszaszerezni. 

Oroszország , Oroszország! Hová repülsz? Felelj!" (Gogol: Holt lelkek) 
Lord Palmerston kijelentése szerint 1849-ben Európában két 
nagyhatalom volt: Anglia és Oroszország. Valóban úgy tűnt, hogy a 
forradalmak leverésében nyújtott segítség csak növelte az 1815-ben 
szerzett presztízst, s a Miklós cár által létrehozott autokrata 
(tekintélyelvű) bürokratikus rendszer a kontinentális status guo hosszú 
idejű biztosítéka lesz. A bukott forradalmaknak az a tanulsága, hogy a 
hatalmi versengésben csupán a meglévő erő abszolút nagysága 
mérvadó, leginkább Oroszországban hatott. Miklós cár hatalmas 
hadseregét látványos demonstrációkon vonultatta fel, hogy a rend 
erejét hirdesse, s szomszédait a fenyegetettség érzésében tartsa. A cár 
hatalma és az orosz rendszer maga stabilnak és működőképesnek, de 
az európai kortársak számára idegennek és kiismerhetetlennek tűnt. A 
mozdulatlan felszín és a látszólagos erő mögött azonban a történelmi 
lemaradottság lassan egyre szembetűnőbb jelei váltak érzékelhetővé. 
Már a dekabrista mozgalom figyelmeztetett, hogy a modernizáció 
elkerülhetetlen, ám I. Miklós a reformmozgalmak elfojtásában látta a 
hatalom stabilizálásának egyetlen lehetséges zálogát. Az uralkodó 


figyelmét azonban elkerülte az a tény, hogy egy elhúzódó 
kontinentális mérkőzésben nemcsak a meglévő katonai erő játszik 
szerepet, hanem a modernizáció foka is. E tekintetben pedig 
Oroszország meglehetősen gyengén állt. A fő gazdasági ágazat az 
egyre inkább, bár alacsony hatásfokkal exportra termelő 
mezőgazdaság volt, melyet gúzsba kötött a feudalizmus rendszere. Az 
ipar valamelyes fejlődését is erősen kétségbe vonta az a tény, hogy a 
munkásság túlnyomó része a modern technikát nélkülöző kisiparban 
dolgozott. A fejlettség általános fokmérőjének, a vasútvonalak 
hosszának tekintetében még riasztóbb volt a helyzet: 1850-ben 
Oroszország 800 kilométerrel, míg az Egyesült Államok 
tizenháromezerrel rendelkezett. A parádékon rendkívül meggyőzőnek 
tűnő hadsereg is gyengélkedett. Hiányzott a jól képzett tisztikar és a 
megfelelő minőségű fegyverzet, s az 56 milliós államnak nem volt 
megfelelő legénységi utánpótlása sem. Ennek oka az volt, hogy nem 
vezették be az általános hadkötelezettséggel kombinált sorozási 
rendszert, mivel a besorozott jobbágyokat fel kellett szabadítani. Így 
aztán a 6 évi tényleges és az utána következő hosszú tartalékos 
szolgálat , túlkorossá"? tette az állomány jelentős részét. A közigazgatás 
és az oktatás sürgető modernizációja mellett még az élet számtalan 
terén elengedhetetlenné vált az előrelépés. I. Miklós hajthatatlansága 
miatt azonban ehhez olyan sokk kellett, mely a vezetés mellett az 
egész orosz társadalmat is megrázta. 

A krími háború már tárgyalt kudarcaiból a legfelsőbb körök is 
levonták a szükséges  következtetéseket.  ,,... gyengébbek és 
szegényebbek vagyunk az elsőrendű nagyhatalmaknál" — ismerte be 
Konsztantyin Nyikolajevics nagyherceg. Az állami költségvetés 
elképesztő deficitet produkált, a kereskedelmet angol blokád 
fojtogatta, a hadviseléshez nélkülözhetetlen tartalékok kimerültek; így 
a reformokat nem lehetett tovább halogatni. II. Sándor (1855-81) 
személyében olyan tettrekész reformpolitikus került a trónra, aki a 
vereségből erényt tudott kovácsolni. , Oroszország nem duzzog, hanem 
összeszedi magát." - fogalmazta meg a hivatalos programot 
Gorcsakov, az új külügyminiszter. Az orosz diplomácia átmenetileg 
feladta a balkáni terjeszkedést, helyette Ázsiára fordította figyelmét, s 
már a krími kudarc után három esztendővel megjelentek a kozákok az 
Amur partján. Az Ázsiában történő események persze nem azt 
jelentették, hogy az orosz kormányzat érdektelenné vált az európai 
ügyekben. Különösen akkor nem, ha biztonságát , rebellió" fenyegette. 
Az 1863-as lengyelországi felkelés után  Miljutyin kormányzó 
oroszosítási programja, s a lengyel nemzeti mozgalom Galíciába 
menekülése a nagyhatalmak számára egyértelműen jelezte: 
Oroszország európai pozícióinak védelmében katonai erőfeszítésre is 
hajlandó. A pravoszláv népek egységbe tömörítésének tervét a 


birodalom vezetése ekkor sem adta fel, inkább csak más utakat 
keresett. 1867-ben a Szláv Etnográfiai Kiállítás megnyitása egyben a 
pánszláv mozgalom  zászlóbontása is volt, legalábbis a 
konstantinápolyi követ, Ignatyev ez alkalommal tartott beszéde a 
kulturális ébredést a szláv népek politikai egységének gondolatával 
kapcsolta össze. 

A külpolitikai iránymódosulással párhuzamosan a kormányzat 
reformpolitikára szánta el magát. A cár nagyszabású leszerelést 
rendelt el, majd hozzáfogott a társadalmi-gazdasági modernizációhoz. 
1861-ben ukáz jelent meg arról, hogy a korona-, majd a 
magánföldesúri birtokokon élő jobbágyok felszabadulnak, s 
lehetőségük nyílik a szabad költözésre és a birtokszerzésre. Mivel a 
magánbirtokokon élők a földet korábban faluközösségekben művelték, 
s a földesuraknak nem igazán állt rendelkezésre tőke, az ott 
felszabadítottak továbbra is fenntartották faluközösségük közös 
földhasználatát. A változás ott lényegében annyi volt, hogy a 
birtokosoktól megváltási összeg lefizetése után most már bérelték a 
földet. Az 1863-ban bekövetkezett jogi emancipáció biztosította a 
törvény előtti egyenlőséget, ugyanakkor szó sem esett egyéb 
szabadságjogokról. A rendszer életbe léptetése így is 23 millió ember 
életét változtatta meg, s megmozdította a szunnyadó vidéki 
társadalmat. 

A közigazgatás reformjára, melynek keretében az európai 
kormányzóságok és kerületek rendi önkormányzatot (zemsztvo) - 
ebben részt vehetett a köznép is - kaptak, 1864-ben került sor. A 
testületeket, melyek jogköre a közrend, közoktatás és a statisztika 
kérdésein nem terjedt túl, többlépcsős, de lényegében általános 
választójog alapján állították fel. Ezzel egy időben korszerűsítették a 
bírói rendszert, végül 1870-ben -— nyolc ún. kormányzósági jogú város 
kivételével  - engedélyezték a városi dumák (tanácsok) 
megválasztását. A pozitív tendenciák ismertetésekor azonban 
feltétlenül meg kell jegyeznünk, hogy Oroszország így is nélkülözte 
az európai értelemben vett parlamentarizmust és alkotmányt, 
ennek következtében a bürokrácián keresztül ható cári akarat kontroll 
nélkül érvényesülhetett. 

A reformok felemás volta 1861 után az orosz értelmiségben 
megerősítette a dekabrista mozgalom után megszülető , történelmi 
félbehagyottság" érzését. Joggal érezhették, hogy a reformok útja 
járható, csak megfelelő alternatívákat kell kidolgozni Oroszország 
felemelésére. A legfőbb probléma az volt, hogy a nyugati fejlődést 
kövessék, vagy pedig létezik ettől eltérő sajátságos ,orosz út". A 
kérdés persze úgy is feltehető, hogy , ázsiaiság" vagy , európaiság"? A 
narodnyik (népi) ideológia képviselői úgy vélték, hogy a 
faluközösségekre (obscsina) épülő patriarchális paraszti életforma és a 


civilizálódás egymással  összeegyeztethetőek, a történelemnek 
nincsenek objektív törvényszerűségei, ezért benne a forradalmi 
egyéniség — a , történelemcsináló" — a döntő. 1848 után azonban a 
vezetők csalódtak, mert — ahogy jeles alakjuk, Herzen írta — kiderült, 
hogy Oroszország nem tud Európához igazodni, tehát Ázsia és Európa 
ellentéte nem oldható fel. A narodnyik mozgalom eredménye így nem 
maradt más, mint a , végzetes történelmi személyiség" oroszországi 
megjelenése. Az elbizonytalanodást a sok esetben gyökértelen, 
,hiábavaló" (nihilista) személyiségre építő forradalmi taktikával 
próbálta feloldani a filozófus Csernyisevszkij. A célok elérése 
érdekében terrort, a konzervatív bürokrácia elleni egyéni akciókat 
javasolt, melynek következményei hamarosan láthatóak lettek: 1866- 
ban merényletet kíséreltek meg a cár ellen. 

1861 után a megerősödő városi intelligencia jelentős része az 
előzőektől eltérően úgy vélte, hogy a cári birodalom és Európa 
fejlődése egymástól elválaszthatatlan. A , nyugatosok? a szabadság 
vagy egység közül az előzőt tartották fontosabbnak, ám a , feltűnés 
nélküli fejlődés"-be vetett hitük az orosz mozdulatlanság láttán lassan 
töredezni kezdett, hogy aztán az legyen belőle, amit Turgenyev írt: 
n:-. füst, füst, és semmi más..." Annál nagyobb hatást gyakoroltak 
korukra a ,szlavofil?"-ek, akik úgy vélték, hogy az orosz út a 
pravoszlavizmusban és a falu egységében rejlik. , Oroszország és 
Európa szemben állanak egymással?  - kiáltotta világgá 
programadójuk, Sevirjov. A szlavofilek a III. Iván kori Oroszországot 
eszményítették, s a bázisukat adó nemesség hitt is abban, hogy a 
történelem lelki megújulással megismételhető. A nyugati világ 
anyagelvűségében az Antikrisztust látták, s helyette az orosz lélek 
messianisztikus voltát hirdették. Az elképzelés néha a hivatalos 
vezetés egyetértésével is találkozott, s akkor politikai, a szláv népek 
orosz vezetéssel történő egyesítését hirdető - pánszláv -— 
küldetéstudattá változott. Csak kevesen, köztük a két íróóriás, 
Dosztojevszkij és Tolsztoj tettek kísérletet arra, hogy a kettősség 
szorításából egyetemes emberi értékek meghirdetésével próbáljanak 
kitörni. 

Nagy-Britannia ,,... egy hatalmas szellem munkálkodik közöttünk, ... 
a Parancsoló és Teremtő Isten." 


(Charles Kingsley) 

A forradalmak utáni két évtizedben Nagy-Britannia egyeduralkodóvá 
lett a nagyhatalmak között, s olyan stratégiai erőt képviselt, melynek 
láttán a kortársak komolyan felvetették annak lehetőségét, hogy 
mindez talán a természetfölötti kegyelem különös jóságának 
köszönhető. Valóban, a brit birodalom nagyságát tiszteletre méltó 
gazdasági eredmények támasztották alá. 1860-ban Anglia a világ ipari 


termelésének 20, míg vastermelésének 5390-át állította elő, tíz 
esztendő alatt félezer pamutszövő gyár kezdte meg a termelést, s az 
ország az ipari termékek világkereskedelméből immáron 4090-kal 
részesedett. A szigetország lakossága az 1810-es 10 millióról 1867-re 
26 millióra növekedett, s ami talán még fontosabb, száz esztendő alatt 
húszmillió emigráns rajzott ki a túlnépesedett szigetekről, s vitte el az 
angolszász civilizációt a világ szinte minden sarkába. A manchesteri 
liberális közgazdasági iskola teoretikusai azt állították, hogy az 
államnak csupán a jog és a biztonság védelmében szabad a gazdasági- 
társadalmi folyamatokba avatkoznia. Richard Cobden közgazdász, 
pénzügyminiszter és John Stuart Mill a gazdasági szabadság abszolút 
voltát hirdette meg; a hadsereg fejlesztését visszafogták, aminek 
következtében a katonai kiadások az európai átlag töredékét — 2-399-ot 
— tették ki. Anglia a világ árucseréjének központja volt, a hatalmas — 
osztalékokból és vámokból létrejött — hasznot pedig szigetországon 
kívüli beruházásokra fordították. A gyarmatokról nyersanyag áramlott 
Angliába, onnan pedig ipari termékek szinte hihetetlen tömege áradt a 
gyarmatok felé. 

Európa még forrongott, mikor Albert herceg egy, a , Pax Britannicát" 
reprezentáló kiállítás ötletét vetette fel. Joseph Paxton tervei alapján 
1849-ben megkezdődött az építkezés, s a Chrystal Palace-ban 1851 
májusában Viktória királynő ünnepélyesen megnyitotta az első 
világkiállítást, melyen felvonult a civilizáció szinte minden 
eredménye. Tennyson, a kor híres poétája a fejlődés , gigantikus 
szentélyé"-ről írt ódát, és a gyarmatokról Angliába áramló kincsek 
láttán kitört lelkesedésben alig-alig hallatszottak kritikus szavak, mint 
például a toryk vezéralakjának, Disraelinek az a megjegyzése, hogy 
, ezek az átkozott kolóniák malomkövek a nyakam körül". A nemzeti 
felbuzdulás közepette is felzúdulást keltett azonban Lord Palmerston 
külügyminiszter lemondása. Az ok egyszerű: az Angliába érkező 
Kossuth Lajost a londoniak egyöntetű igenlése ellenére sem fogadta a 
királyi pár. Viktória királynő a nagyhatalmak jóindulatát - s ezáltal a 
békés fejlődés lehetőségét - szimpátiája ellenére sem akarta a 
, rebellis7-sel való találkozással veszélyeztetni. 

A szabadverseny világgazdasági szintre történő emelése, a gyarmatok 
fejlesztése ekkor még nem jelentette a konkurencia megteremtését, 
mert a pénzügyi stabilitás és a font magas árfolyama szinte 
lehetetlenné tette az angol bankrendszer megingatását. Az 1857-es, a 
szabadverseny miatti túltermelésből kirobbanó gazdasági válság 
azonban már jelezte, hogy a rendszer sérülékeny, de az angol 
közgazdászok úgy vélték, hogy még nincs itt az ideje a védővámok 
rendszerének; Anglia - amíg hatalmi pozíciói megingathatatlanok — 
képes bármilyen verseny megnyerésére. A kérdés pusztán az volt, 
hogy meddig tartható fenn e hatalmi túlsúly gazdasági eszközökkel. 


Anglia vezetői hittek abban, hogy a birodalomépítési stratégia lényege 
nem a katonai erő alkalmazásában, hanem a , kereskedelmi 
birodalom" gazdasági eszközökkel történő létrehozásában rejlik. 
Természetesen arról sem szabad megfeledkeznünk, hogy bár az angol 
külpolitika ebben az időszakban szokatlanul passzív, a flotta a 
,békés? szándékoknak mégis mindig megfelelő nyomatékot tudott 
adni. A hódítás, a ,birodalmiság?" és az erőszakos angol 
, kultúrmisszió" gondolata ekkor még nem, csak a hetvenes években 
erősödött fel. Az angolok küldetéstudata ez idő tájt inkább valamiféle 
, birodalmi habitus"-ban érhető tetten, amit vállalkozók, tudósok, 
katonák és politikusok képviseltek. Legjobbjaikat a magániskolák 
embert próbáló dresszúrával -— emellett a sporttal -— készítették fel 
fizikailag és morálisan, hogy a birodalom fenntartásának felelősségét 
viseljék. 

Az angol kül- és belpolitikát — mint korábban is — Lord Palmerston 
személye határozta meg. Külügyminiszterként, két alkalommal pedig 
miniszterelnökként (1855-58, 1859-65) döntő befolyással bírt a brit 
birodalom ügyeire. A külpolitikát ekkor , békepolitikának? is 
nevezhetjük, ha eltekintünk a szipoj lázadás leverésétől, a Kelet-indiai 
Társaság feloszlatásától és a krími háborúban való szerepvállalástól. 
Palmerston többnyire elegendőnek tartotta, hogy a flotta a stratégiai 
pontokon. állomásozzon, így aztán az olasz vagy a német egység 
létrehozását a szigetország szinte , karba tett kézzel? nézte végig. Az 
Egyesült Államok polgárháborújában azonban már elkerülhetetlen 
volt az angol állásfoglalás. Palmerston a közvélemény ellenében is a 
déli konföderációt támogatta, mert úgy vélte, hogy az Unió 
győzelme esetén NagyBritanniának komoly vetélytársa keletkezne. Az 
észak-amerikai angol jelenlétet erősíteni kellett, ezért a kabinet 1867- 
ben domíniumi státust adományozott Kanadának. A domínium 
lényegében önkormányzattal rendelkező, autonóm , társország", 
mely a birodalomhoz az uralkodó személyén keresztül kapcsolódik. A 
döntés a birodalom új típusú átalakításának modelljét teremtette meg, 
mely az első világháború után jutott valódi szerephez. 

Az időszak legfontosabb belpolitikai folyamatának a korábbi 
, arisztokratikus?" pártrendszer átalakulása tekinthető. A klubpártok 
lassan szélesebb rétegek számára is hozzáférhetővé váltak, s vezetőik — 
a whig Gladstone és a tory Disraeli — felismerték, hogy támogatásuk 
megnyeréséhez a választójog kiterjesztésén át vezet az út. A hanyatló 
chartizmus helyét az izmosodó szakszervezetek foglalták el, melyek 
szintén aktívabb politikai szerepvállalásra sarkallták vezetőiket. A 
döntéshozatalba már korábban is tömegek kértek beleszólást, így 
elkerülhetetlenné vált a választási rendszer újbóli reformja. Az 1867- 
ben megjelent Reform Bill a választójogot körülbelül egymillió fővel 
terjesztette , ki. A döntést Disraeli kezdeményezte, abban 


reménykedvén, hogy pártja jelentősen előretörhet, ám a választások a 
liberálisok sikerével értek véget. Palmerston 1865-ben bekövetkezett 
halála után színre léptek a következő évtizedek meghatározó alakjai: 
William Gladstone és Benjamin Disraeli. 

Az Oszmán Birodalom 


Az Európán kívüli világ (1848-70) 


A moldvai és a havasalföldi forradalmakat 1848-ban még Törökország 
Oroszországgal közösen fojtotta el, de az egyetértés nem tartott 
sokáig. A cári udvar, rosszul felmérve a rivális nagyhatalmak 
reakcióját, 1853-ban megszállta a két fejedelemséget. Amikor az 
oroszok Sinopnál megsemmisítették az oszmán flottát, Nagy-Britannia, 
Franciaország és más hatalmak a szorult helyzetbe került Porta 
segítségére siettek. A krími háború sikere és a szultán újabb 
reformlépései kedvező nemzetközi légkört teremtettek Törökország 
számára. A hivatalokat és a hadsereget megnyitották a keresztények 
előtt, lehetővé tették a külföldiek tulajdonszerzését a birodalomban, és 
kiterjedt útépítési programba kezdtek. A két utóbbi intézkedés 
jelentősen megnövelte Törökország értékét a tőkeexportőr országok 
számára. Mivel 1838 óta gyakorlatilag akadálytalanul folyt a 
külkereskedelem Nagy-Britanniával, így a gazdaságilag elmaradott 
Oszmán Birodalom a világgazdaság perifériájává vált. Különösen 
fontos volt ez akkor, amikor a legtöbb európai ország gazdasági 
protekcionizmussal védte gazdaságát. 

A krími háborút lezáró béke a két román fejedelemség helyzetét is 
szabályozta. Franciaország, Nagy-Britannia, Törökország, Ausztria, 
Poroszország, Oroszország és a Szárd Királyság közös protektorátusa 
alá helyezte őket, és előírta újjászervezésüket. Amikor a manipulált 
választások során a fejedelemségek jövőjéről döntő tanácsokból az 
egyesülés híveit kirekesztették, azok tiltakozó tömegmozgalommal 
válaszoltak, és fellebbeztek a nagyhatalmakhoz. A Porta, mivel csak 
Ausztria támogatását élvezte, kénytelen volt beleegyezni a 
megismételt választásokba 1857 nyarán, ahol az unió hívei kerültek 
abszolút többségbe. Az új összetételű tanácsok kérték a két 
fejedelemség egyesítését, semlegességének biztosítását és törvényhozó 
gyűlésének összehívását. 1859-ben Moldva fejedelmévé választották 
Ioan Alexandru Cuzát, de a havasalföldi Bukarestben ehhez a 30 
ezres tömeg nyomására volt szükség. Ő komoly erőfeszítéseket tett a 
két fejedelemség egy állammá forrasztására. Egységesítette az ország 
intézményeit, a postát, a távírót, bevezette az általános adó- és 
hadkötelezettséget. Vámunióban egyesítette a fejedelemségeket, 1862- 
ben összehívta az első közös országgyűlést. 1863-ban Mihail 
Kogalniceanut, — a liberális  történész-politikust nevezte ki 


kormányfővé, hogy a polgári átalakulást felgyorsítsa. Kogalniceanu 
kártalanítás nélkül kisajátította az ország szántóterületeinek negyedét 
kitevő kolostori földeket, de a parasztság földhöz juttatását a 
nagybojárok megakadályozták. Cuza ekkor ellentámadásba ment át, 
feloszlatta az országgyűlést, és népszavazással olyan új alkotmányt 
fogadtatott el, amelynek értelmében maga nevezte ki az országgyűlés 
többségét. A kor- és a vagyoni cenzus leszállításával biztosította a 
polgári erők fölényét az új választásokon. Az új országgyűlés 
jóváhagyta a földreformtörvényt. Cuza számos más törvénye is a 
polgári haladást segítette elő (kötelező népoktatás, igazságügyi 
reform, nemzeti bank). 

A nagybojárok és nagytőkések Cuza-ellenes koalíciója, az ún. szörnyű 
koalíció — melyet az 1848-as havasalföldi forradalmi kormány egykori 
államtitkára, Ion Constantin Bratianu vezetett — 1865 januárjában 
lemondásra kényszerítette a kormányt, majd a következő évben 
palotaforradalommal  Cuzát is megbuktatták.  Bratianuék a 
Hohenzollern-Sigmaringen-ház hercegét, Károlyt tették meg Románia 
fejedelmévé, és az új alkotmány elfogadásával kialakították azt a 
belpolitikai rendszert, amely azután évtizedekig érvényben maradt. 
Két nagy tábor küzdött egymással a hatalomért. Az egyik oldalon a 
nagybirtokos bojárok érdekeit képviselő konzervatív párt állt, a másik 
oldalon az ipari és kereskedelmi burzsoázia követeléseinek hangot adó 
liberálisok, akiket Ion C. Bratianu szervezett párttá. 

Polgárháború az Egyesült Államokban (1861-65) 

A farmergazdálkodást folytató Észak és a , félgyarmati" Dél ellentéte 
gyorsan közeledett a nyílt konfliktus felé az 1850-es években. További 
ellentét forrása volt, hogy a déliek az államok függetlenségének 
növelésére, az északiak a szövetségi kormány megerősítésére 
törekedtek. A végső szakítás alapvető oka a déli társadalom központi 
fontosságú intézménye, a rabszolgaság volt. Dél ipara gyakorlatilag a 
gyapot elsődleges feldolgozására, tisztítására és  bálázására 
korlátozódott, és gyapotexportja dinamikusan növekedett (pl. 1851 és 
1859 között 60906-kal). Az angol pamutipar gyapotéhsége életben 
tartotta a déli rabszolgatartást, az 1850-es években - a nemzetközi 
tilalmak ellenére — több rabszolgát vittek be az Egyesült Államokba, 
mint a század elején. Délen a 9 milliós lakosságból 3,5 millió volt a 
rabszolga, de csak a fehér lakosság 4,790-a birtokolta őket. Az 
ültetvényes nagygazdaságok tönkretették az 5 millió fehér szegény 
farmergazdaságát. Az 1850-es évek végéig a legnagyobb 
rabszolgatartók nemcsak a déli államok gazdasági és politikai életét 
uralták osztatlanul, hanem az Unió kül- és belpolitikáját is döntően 
meghatározták. 

Az 1850-es években Dél súlyos válságba került: a dinamikusan fejlődő 
északi kapitalizmussal való versenyben mindinkább lemaradt, és a 


Nyugat felé irányuló migrációs áradat fenyegette a déli oligarchia 
uralmát. A rabszolgaság - jóllehet továbbra is óriási hasznot biztosított 
- fenntartása egyre nagyobb nehézségekbe ütközött. Egyrészt mert az 
afrikai rabszolga-kereskedelem tilalmát az 1850-es években már elég 
komolyan vették, másrészt az északi államok és az európai 
közvélemény mind élesebben ítélte el a rabszolgaságot. Harriet 
Beecher-Stowe írónő regénye, a Tamás bátya kunyhója avagy a 
négerek élete Észak-Amerika rabszolgatartó államaiban, igazi 
bestseller lett, és már a megjelenés évében (1852) kereken 300 ezer 
példányban kelt el. A nyugati irányú terjeszkedés is Észak és Dél 
, versenyévé" vált. A közlekedés és áruszállítás fejlődése a Nyugatot 
mindinkább az atlanti partvidékhez kötötte. Az ideözönlő férfiak — 
még ha délről jöttek is - nem rabszolgatartók voltak, hanem 
szegények, fehérek és szabadok, akiket a szabad föld, az arany vagy a 
kaland vonzott. A farmergazdálkodás terjedése Nyugaton gazdaságilag 
és politikailag - képviselőik révén a kongresszusban - Északot 
erősítette. Így a rabszolgaság hivatalos kiterjesztése új területekre és 
államokra kulcsfontosságú volt a Dél számára. 

Kansas és Nebraska megalakulásakor (1854) a kongresszus az új 
államok lakosságának belátására bízta, hogy  bevezetik-e a 
rabszolgaságot, ezzel érvénytelenítette az 1820-as 
Missourikompromisszumot, amely rögzítette a rabszolgatartás 
kiterjesztésének — északi határát. Amikor a  rabszolgatartók 
fegyvereseikkel Kansasba nyomultak, hogy elüldözzék a farmereket és 
biztosítsák a rabszolgatartást megengedő alkotmányt, az államban 
polgárháború robbant ki. Az abolicionista John Brown és mások 
szabadcsapatai végül is a ,ífree soil" pártiak, a rabszolgaság 
ellenzőinek győzelmét hozták. A Missouri-kompromisszum felmondása 
és a kansasi polgárháború eredményeként megszületett a 
Republikánus Párt (1854), amely az északi ipari érdekek védelmén 
kívül programjába vette a nyugati farmerek ingyenes földhöz 
juttatását és a rabszolgaság korlátozását is. 

A radikális abolicionista vezetők bebörtönzése, azon a jogcímen, hogy 
ellenszegültek a szökevény rabszolgák elfogásáról szóló, az egész 
Unióra érvényes törvénynek, valamint a legfelsőbb bíróság precedens 
értékű döntése egy perben tovább növelte a feszültséget. (Dred Scott, 
amikor gazdáival egy, a rabszolgaságot tiltó északi államba költözött, 
kérte a felszabadítását. A legfelsőbb bíróság határozata kimondta, 
hogy egy szabad államba költöző rabszolga ezután is rabszolgatartója 
tulajdona marad.) A vámtételek csökkentése (1857) és a hajóépítés 
anyagi támogatásának eltörlése (1859) súlyosan sértette az északi 
gazdasági érdekeket. Amikor 1859 őszén John Brown és 18 társa 
elfoglalta a virginiai  Harpers Ferry  fegyverraktárát, hogy 
rabszolgafelkelést robbantson ki, tragikus kimenetelű akciójával 


tovább mélyítette a konfliktust. 

Az 1860. évi elnökválasztásokon elkeseredett harc bontakozott ki. A 
Republikánus Párt követelte a rabszolgaság területének korlátozását, a 
nyugati telepesek ingyenes földhöz juttatását (Homestead Act) és a 
védővám bevezetését. Miután a megosztott  (szecesszionista 
[lelszakadáspártil], ill. unionista) demokratákkal szemben 1860 
novemberében a republikánus Abraham Lincolnt választották az 
Egyesült Államok elnökévé, a déli államok sorra kiváltak az Unióból 
(11 állam a 34-ből), és megalapították az Amerikai Konföderált 
Államok szövetségét (1861. február 7.). Alkotmányukat és 
kormányzatukat az Egyesült Államok alkotmányának mintájára 
alakították ki, elnökké Jefferson Davist választották. A déli csapatok 
támadásával kezdetét vette a polgárháború (1861-65). 

Rendkívül egyenlőtlenül oszlottak meg az erőforrások a két fél között, 
és ez döntő hatással volt hadászati elgondolásaikra is. Az Unió 
rendelkezett szinte a teljes ipari bázissal, jobb állapotú vasúthálózata 
2,6-szerese volt a délinek, lakosainak száma - a déli 9 millióval 
szemben (ebből 3,5 millió rabszolga) -— ekkor már meghaladta a 22 
milliót. A katonai erőviszonyok kezdetben sokkal kiegyenlítettebbek 
voltak. 1860-ban az Egyesült Államok állandó hadserege mindössze 26 
ezer fő volt, és tisztikarának döntő része Délhez csatlakozott. Bár a 
háború első éveiben mindkét oldalon a legkorszerűbb fegyverekkel 
felszerelt önkéntesek tömegeit vetették be, de a déliek végsőkig 
elszánt és kiváló képességű tábornokai több lovagláshoz és 
fegyverforgatáshoz — edzett férfit állíthattak csatasorba. Az 
önkéntesekkel vívott kezdetek után a szemben álló fegyveres erők 
reguláris — tömeghadseregekké formálódtak. — A Konföderáció 
csapatainak létszáma 1863 végén volt a legnagyobb: 464 500 fő, 
amely ezután lassan csökkent. Az Unió hadserege 1864-65-ben érte el 
maximumát, az egymillió főt. Így időbe tellett, amíg tehetséges 
emberek tűntek fel az északi hadvezetésben, mint Grant, aki három év 
alatt a főparancsnokságig vitte. 

A Konföderáció egyetlen reménye nem Észak meghódításában rejlett, 
hiszen ez nyilvánvalóan meghaladta erejét, hanem abban, hogy sikerül 
meggyöngíteniük Észak haderejét és harci morálját, minek 
következtében az talán felhagy hatalmi politikájával, és elismeri Dél 
igényeit (a rabszolgarendszer fenntartására vagy a kiválásra, esetleg 
mindkettőre). Külföldi hatalom - például Nagy-Britannia — 
beavatkozása is sokat segíthetett volna, de Anglia és Franciaország is 
semlegességi nyilatkozatot tett, és kivárt. Bár az angol gazdasági- 
politikai érdekeknek leginkább az egymást ellensúlyozó és ezért kifelé 
jóval kisebb aktivitást kifejtő kettévált Unió felelt volna meg, London 
mégsem merte megkockáztatni a beavatkozást. Amikor a kormány 
hamarosan expedíciós hadsereget küldött az Unió északi határára, ezt 


inkább Kanada féltése motiválta, és Angliában a közvélemény is nagy 
erővel lépett fel az intervenció ellen. Így Jefferson Davis elnök 
hadászati elgondolását az időnyerésre alapozta, és a Konföderáció 
határainak védelmét választotta. A Robert E. Lee tábornok vezette déli 
seregek háromszor is betörtek Északra, hogy győzelmeikkel az Unió 
harci szellemét aláássák. 

Az Unió vezetői fölismerték, hogy csakis Dél meghódításával nyerhetik 
meg a háborút. Az északiak tengeri blokáddal, a Konföderáció 
kettévágásával a Mississippi mentén és a fővárosnak, Richmondnak a 
bevételével akarták felszámolni a déliek ellenállását. Az északiaknak 
1862-63-ban sikerült döntő fordulatot elérniük a polgárháborúban. A 
kormány 1862 májusában a ,Homestead Act"-tel 10 dollár illeték 
lefizetése ellenében 160 acre (115 kat. hold) földet biztosított a 
farmereknek, amennyiben öt éven keresztül megmaradnak a telkükön, 
majd 1863. január 1-jével Lincoln deklarálta a rabszolgaság 
eltörlését. Mindezzel biztosította az Unió számára a széles körű 
társadalmi támogatást. A katonai fordulatot az 1863 júliusi 
gettysburgi ütközet hozta, amikor az északiak visszavonulásra 
kényszerítették a szövetségi fővárost, Washingtont elfoglalni akaró 
délieket. A 43 ezer áldozat gyászszertartásán mondta el Lincoln elnök 
politikai hitvallását kifejező, mindössze két és fél perces beszédét. 
Ebben ,a szabadság újjászületéséről", egy olyan új kormányzatról 
beszélt, amely ,a népből, a nép által és a nép javára" végzi 
tevékenységét. 1863-ban újjászervezték a hadsereget, bevezették az 
általános hadkötelezettséget (Délen már 1862-ben), az önálló 
munkásezredek maguk választották meg parancsnokaikat, akárcsak az 
önként jelentkező afro-amerikaiak, akik közül csaknem 190 ezer 
felszabadult rabszolga állt be az északiak seregébe; új, tehetséges 
parancsnokokat állítottak a hadsereg élére. Ulysses S. Grantnek a 
Mississippi völgyének elfoglalásával (1863) sikerült elvágnia a 
Konföderációt nyugati területeitől, 1864-ben W. T. Sherman tábornok 
uniós csapatai továbbdarabolták a Konföderációt, amikor kijutottak a 
georgiai tengerpartra. Közben a mind szorosabb tengeri blokád miatt a 
déliek ellátási rendszere összeomlott. 1865 elején Sherman délről, 
Grant északról indított offenzívát, hogy Lee kimerült és utánpótlásától 
elvágott seregeit megadásra kényszerítsék. Grant rövid ostrom után 
bevette Richmondot, és hat nappal később Lee 80 ezer főnyi seregével 
Appomatoxnál letette a fegyvert (1865. április 9.). Öt nappal Lee 
tábornok kapitulációja után, 1865. április 14-én Lincoln elnök halálos 
merénylet áldozata lett. 

A polgárháború következtében az Egyesült Államok egész területén — 
kárpótlás nélkül — megszűnt a rabszolgaság, megnövekedett az északi 
ipari polgárság politikai befolyása, a déli államok pedig gazdaságilag 
tönkrementek. Az unió oldalán 360 ezer, a konföderációén 260 ezer 


katona pusztult el, a polgári áldozatok számát felmérni sem tudták, az 
anyagi károkat 15 milliárd dollárra becsülik. A polgárháborút több 
történész az első modern háborúnak tekinti, amelyben fontos szerepet 
játszott a vasút és a távíró, megjelent a páncélos csatahajó, a 
géppuska, a szárazföldi és tengeri aknazár, a légi felderítés 
(léggömbökkel) és a rendszeres orvosi szolgálat. 

A polgárháború befejeződésével éles harc bontakozott ki az északiak 
között a déli államok újjáépítésével kapcsolatban. A Lincoln 
alelnökéből elnökké lett demokrata párti Andrew Johnson 
békülékeny politikája (amnesztia a lázadó déliek többségének), 
szenátusi vétói erősítették a katonai vereséget szenvedett déli 
rabszolgatartók restaurációs törekvéseit. Az  ültetvényesek és 
szószólóik kezdtek , visszaszivárogni" a politikai életbe, sorra hozták a 
, fekete kódexeket" a rabszolgaság burkolt helyreállítására, és a 
fajüldözők 1866-ban megalapították a  Ku-Klux-Klan terrorista 
pogromszervezetét. A radikális republikánusok kiharcolták az 
alkotmány 13. módosítását, amely megszüntette a rabszolgaságot az 
egész országban, és katonai diktatúrával akarták megtörni a 
rabszolgatartók ellenállását. Dél rekonstrukciós programjához 1866- 
os kongresszusi győzelmük után kezdhettek: e területeken 
felfüggesztették az alkotmányt, bevezették a katonai közigazgatást. 
Johnson elnök felelősségre vonását - hivatali hatalommal való 
visszaélés jogcímén - nem sikerült elérniük, bár a szenátorok többsége 
támogatta az indítványt, nem kapta meg a szavazatok 2/3-át, ami 
ehhez szükséges lett volna. Az alkotmány 14. módosítása (1868) 
kimondta az afro-amerikaiak teljes egyenjogúsítását, ezután a 13. és 
14. módosítás ratifikálása lett az előfeltétele a déli államok 
visszafogadásának. A déli államok rekonstrukciója a republikánus U. 
S. Grant tábornok elnöksége alatt (1869-77) ment végbe. Mivel 
fennmaradtak a nagybirtokok, a Dél hamarosan visszakerült a 
konzervatív fehérek, azaz a fajgyűlölők kezébe, és a Demokrata Párt 
rendkívül szilárd választói bázisát jelentette a következő évtizedekben. 
Dél újjáépítését súlyos korrupciók kísérték, és számos északi politikus 
személyes meggazdagodásra használta fel. 

A polgárháború és a Dél rekonstrukciójának idejére esett az indián 
háborúk utolsó szakasza. A Homestead Act ingyen kiosztott földjeit 
az indiánoktól vették el, és mind több vasútvonal szállította a prérire a 
telepeseket, akik elfoglalták a legjobb területeket, és kiirtották a 
bölényeket. A felszereltséghiánnyal és számbeli hátránnyal küszködő 
indiánok egy ereje teljében levő ipari civilizációval álltak 
szemben, amely megfosztotta őket gazdasági létalapjuktól, szétzúzta 
társadalmi struktúráikat, és mind kisebb és rosszabb területű 
rezervátumokba szorította vissza őket.  Ellenállásukat tovább 
gyengítette megosztottságuk. Csak nagyon ritkán tudtak szövetségre 


lépni, hogy közösen harcoljanak, mint 1876-ban a Little Big Horn-i 
csatában, ahol a sziú Ülő Bika (Sitting Bull) és a csejen Őrült Ló (Crazy 
Horse) csapatai szétverték az indiánokra támadó Custer tábornok 
lovassági zászlóalját. 

Mexikó 

A katolikus nagybirtokos arisztokrácia társadalmi reformokat 
elutasító, . konzervatív politikája és külpolitikai kudarcai 
kirobbantották a liberálisok forradalmát (1854-55). A liberálisok 
győzelmüket követően biztosították az alapvető polgári jogokat, 
felszabadították a rabszolgákat, eltörölték a nemesi címeket és a rendi 
kiváltságokat, lefoglalták az egyházi javakat, deklarálták a 
vallásszabadságot. A konzervatív — erők újabb, hároméves 
polgárháborúban (1858-60) sem tudták a liberális reformokat 
felszámolni, sőt a reformerőket vezető indián Benito Juárez elnök 
hozzákezdett az agrárkérdés megoldásához is. Bár nem sikerült 
létrehozni a kisbirtokos parasztok társadalmát, hiszen a kisajátított 
földek döntő része a régi-új nagybirtokosok kezébe került, és mégis 
felgyorsult a földközösségek felbomlása is. A mexikói liberális 
forradalomnak sikerült a múlt legtöbb maradványát felszámolnia — 
szemben Latin-Amerika más részeivel -, és megnyitnia az utat a tőkés 
fejlődés előtt. 

A polgárháború éveiben mindkét tábor külföldi kölcsönöket vett fel, és 
eladósodott. Az angolok, a spanyolok és a franciák, bár a 
konzervatívokat pénzelték, most a liberálisok győzelme után siettek 
behajtani az adott kölcsönöket. A háború súlyos következményeivel, s 
főként pénzhiánnyal küzdő Juárez-kormány 1861-ben bejelentette, 
hogy két évre felfüggeszti a külföldi adósságok törlesztését. Az 
Egyesült Államok szecessziós háborúja (1861-65) lekötötte az északi 
szomszéd erejét és figyelmét, ami csak tovább növelte az európai 
hatalmak esélyeit. Mexikó az 1861-62-ben megérkező spanyol-angol- 
francia expedíciós seregek könnyű áldozatának ígérkezett. Miután a 
mexikói kormány elismerte az adósságokat, 1862-ben az angol és 
spanyol csapatok elhagyták az országot. Nem így III. Napóleon 
Franciaországa, amely nem tudott ellenállni a csábító kalandnak. 
1863-ban 30 ezer fős seregüknek sikerült bevennie Mexikóvárost, és 
hogy a francia protektorátust leplezze, III. Napóleon báb-juntája 
Habsburg Miksának (I. Ferenc József testvérének) ajánlotta fel Mexikó 
trónját. Az idealista, felvilágosult szellemű és demokratikus 
gondolkodású Miksa nem ismerte a valós helyzetet, és ez hamarosan 
tragikus bukásához vezetett. A reakciósok cserbenhagyták, mert 
számukra túl liberális volt, a liberálisok egy idegen hatalom báb- 
császárát látták benne, és a franciák is hamarosan a sorsára hagyták. 
Miután befejeződött az Egyesült Államok polgárháborúja, és az 
amerikaiak segítséget nyújtottak a Juárez-kormánynak, a franciák 


mind kevésbé bírtak az erősödő népi ellenállással, és már III. 
Napóleon számára sem látszott nyereségesnek a mexikói kaland. 1867 
elejére a francia hadigépezet kifáradt, a hadsereg 2090-át elvesztették, 
és a megmaradottak demoralizálódtak. 

Megrendült Franciaország európai helyzete is. Poroszország legyőzte 
Ausztriát (1866), és III. Napóleon attól tartott, hogy utána 
Franciaországra támad. Katonáit ezért kivonta Mexikóból, sorsára és a 
konzervatív csapatokra hagyva a császárt, akit a liberálisok elfogtak, 
és két tábornokával együtt kivégezték (1867). 

A konzervatívok eltűntek a mexikói politika színpadáról, és Benito 
Juárez hozzákezdhetett az ország újjászervezéséhez. Juárez halála 
(1872) után a politikai örökségéért vívott hatalmi harcban Porfirio 
Díaz tábornok, a reformkorszak egyik képviselője győzött (1876), és 
ettől kezdve csaknem megszakítás nélkül kormányozta Mexikót 
egészen 1911-ig. 

Kína 

Az első ópiumháborút követő nyugati behatolás következménye a 
gazdasági helyzet romlása lett. A mandzsu kormányzat 
adóemeléssel, a parasztság és a nemzetiségek fokozott 
kizsákmányolásával próbált meg hozzájutni korábbi bevételeihez. A 
túlnépesedett agrárországban, ahol a paraszti házi- és kézművesipart 
ugyanúgy tönkretette az angol pamutipar versenye, mint Indiában, 
megerősödtek a titkos társaságok. Ezeknek a vallási vagy politikai 
alapon, valamilyen társadalmi cél elérésére szerveződött titkos 
társaságoknak mély, kétezer éves történelmi gyökerei voltak Kínában. 
A paraszti-kisipari társadalom tiltakozását, felkeléseit vezették ezek a 
titkos beavatási és mágikus szertartásokat, egyedi jelrendszert 
használó társaságok. A legnagyobb jelentőségre a század közepén az 
Istentisztelők Társasága emelkedett, amely 1850-ben kirobbantotta a 
tajping-felkelést. . A kereszténység és a konfucianizmus 
egyenlőségeszméje alapján új, igazságosabb társadalom megteremtését 
tűzték ki célul, s 1851-ben megalapították a Nagy Egyenlőség Mennyei 
Birodalmát (Tajping-tienkuo; innen ered a felkelés elnevezése). Miután 
a parasztseregek a Jangcéig előrenyomultak, központjukat áttették az 
ősi császárvárosba, Nankingba. Az uralmuk alatt álló területeken egy 
hihetetlenül merev és központosított kommunisztikus államot 
próbáltak megteremteni. A régi parasztfelkelések hagyományait 
követve egyenlősítő földosztást hajtottak végre, a közös raktárra 
termelő és onnan ellátott falvakat szigorú katonai rendbe szervezték. 
1856 után a belsőleg megosztott tajping-mozgalom hanyatlásnak 
indult. 

A tajping-felkeléssel egy időben Kína más területein is zajlottak 
antifeudális, mandzsuellenes felkelések. Mivel közöttük nem alakult ki 
együttműködés és a nemzetiségi felkelések vezetői gyakran 


ellenségesen viseltettek a kínaiakkal szemben, a kínai földesuraknak és 
a pekingi mandzsu kormánynak mégis sikerült uralmát visszaállítania. 
A központi kormány szorult helyzetét az európai hatalmak további 
előnyök megszerzésére használták ki. Mivel számukra kedvezőbb volt 
a megosztott Kína, elismerték a tajping államot és az elszakadt 
Kasgáriát. A krími háború befejezése után, a második 
ópiumháborúban (1856-58) NagyBritannia és Franciaország -— az 
Egyesült Államok katonai támogatásával - Kínára kényszerítette a 
tiencsini szerződést (1858). Ez alapján a brit és francia kereskedők 
szabadon mozoghattak Kína belső területein, újabb kikötőket nyitottak 
meg, leszállították a vámtételeket, hivatalosan elismerték az 
ópiumkereskedelmet, és Kína hadisarc fizetésére is kötelezte magát. Az 
Egyesült Államok a legnagyobb kedvezmény elve alapján ugyanazokat 
a jogokat szerezte meg, mint Nagy-Britannia és Franciaország. 
Oroszország ugyancsak kereskedelmi és területi előnyök szerzésére 
használta ki a helyzetet. A tiencsini szerződéssel a nyugati hatalmak 
megkezdték Kína belső területeinek — félgyarmati sorba 
süllyesztését. Kína gyengeségét látva Nagy-Britannia és Franciaország 
úgy találta, hogy ,túl keveset kértek", és 1860-ban elfoglalták és 
kifosztották Pekinget (harmadik ópiumháború). A pekingi 
szerződéssel újabb hadisarccal, újabb kikötő megnyitásával, a kínai 
munkások (kulik) szervezett kivándorlásának engedélyezésével ért 
véget a háború. 

A császár halálát követően, az 1861-es palotaforradalom révén a 
hatalom az udvar Nyugat-barát csoportjának kezébe került. A 
, nyugatosok? célja korrupt, feudális rendszerük fenntartása a nyugati 
nagyhatalmak segítségével. Most már csak a tajping állam és a 
nemzeti felkelések voltak a nyugatiak , útjában", hogy szerződéseik 
előnyeit maradéktalanul kihasználhassák. A császári csapatok az 
angol, francia és amerikai erők támogatásával 1864-re leverték a 
tajping-felkelést, majd 1877-ig sorra a többit. 

A nyugatiak újabb ópiumháborúkban aratott győzelmeiből, valamint 
abból, hogy a belső bomláson csak nyugati fegyveres támogatással 
tudtak úrrá lenni, csak azt a következtetést vonta le a mandzsu elit, 
hogy a nyugati fegyverek jobbak. Úgy vélték,  társadalmi- 
gazdaságipolitikai reformok nélkül, csupán nyugati fegyverek 
behozatalával, hadiüzemek kiépítésével a rendszer és a birodalom 
fenntartható. A következő negyedszázad az , önerősítés" politikájának 
jegyében telt Kínában. 

Japán 

A század első felében a szigetország még a többi keleti társadalomnál 
is merevebben elzárkózott a külföldi, s főleg a nyugati befolyástól. A 
Tokugava-sogunátus a 17. század elején betiltotta a 
külkereskedelmet (évente egyetlen holland hajó kikötését 


engedélyezték a nagaszaki öböl egy kis szigetén) és megtiltotta a 
japánoknak, hogy külföldre utazzanak. A társadalom kasztszerűen 
megmerevedett és a technika a 17. század eleji európai színvonalon 
megrekedt, bár a 19. század első felében a manufaktúrák száma 
megháromszorozódott. E korlátok ellenére azonban a gazdaság 
szerkezete meglepően differenciált volt, aktívan működő piaccal és 
hitelrendszerrel. Az írni-olvasni tudás lényegesen elterjedtebb volt, 
mint Dél- és KeletEurópában. 

A Csendes-óceánig előrenyomuló oroszok 1792-ben és 1804-ben is 
követelték a kereskedelmi kapcsolatok felvételét. Őket követték az 
angolok, hollandok, majd az amerikaiak sürgették a japán kikötők 
megnyitását, hogy iparuknak piacot és kereskedelmi gőzöseiknek szén- 
és vízfelvételi lehetőséget biztosítsanak. A sogunátus a 19. század első 
felében még képes volt ellenállni. 

Az Európával és az Egyesült Államokkal szembeni elmaradottság 
nyilvánvalóvá lett, amikor Matthew Perry amerikai sorhajókapitány 
1853-54-ben Japánt az elzárkózás feladására, néhány kikötője 
megnyitására kényszerítette. Ezután az Egyesült Államok és Nagy- 
Britannia, majd Oroszország, Franciaország és Hollandia (1858), 
Poroszország (1861), Belgium, Olaszország s Dánia (1866), s végül az 
Osztrák-Magyar " Monarchia (1869) egyenlőtlen szerződéseket 
fogadtatott el Japánnal (a kormány nem vethetett ki 590-nál magasabb 
vámokat és a külföldiek területen kívüli jogokat élveztek). Mint Indiát 
és Kínát, Japánt is a gyarmatosítás veszélye fenyegette. 

A belpolitikai helyzet kiéleződött, idegenellenes felkelések robbantak 
ki. A nyugati behatolással szemben tehetetlen sogunátus ellenfelei, a 
fiatal szamurájok és a leghatalmasabb daimiók az évszázadok óta 
már csak ceremoniális feladatokat ellátó tennó (császár) mellé álltak, 
tőle várták Japán függetlenségének, tekintélyének helyreállítását. 
Amikor a fiatal (15 éves!), intelligens és energikus Macuhito ült a 
császári trónra, lemondásra kényszerítették a sogunt (1867), akinek 
kiváltságaikat vesztett hívei 1868-69-ben polgárháborúban kísérelték 
meg visszaszerezni hatalmukat. Macuhito császár a Meidzsi 
(, felvilágosult kormányzat") nevet választotta uralkodói korszakának 
(1868-1912), és hatalomátvételét — a japán történetírás nyomán — 
Meidzsi-restaurációnak nevezzük, ami lényegét tekintve , felülről" 
végrehajtott polgári forradalom volt. 

India 

Az angol hatalmat képviselő hivatalnokok felvilágosult és módszeres 
önkényuralma számos pozitív következménnyel is járt Indiában. A 
szubkontinens elfoglalása után békét teremtettek, jelentősen 
fejlesztették a közintézményeket, fokozták a közigazgatás 
hatékonyságát, megbízható jogszolgáltatást és — a magasabb szinteken 
- korrupciómentes kormányzást létesítettek. Gazdasági téren 


azonban teljes csődöt mondtak. Az elsősorban az angol ipari 
burzsoázia érdekeit képviselő  gyarmatpolitika - kíméletlen 
pénzéhséggel párosulva 

- összeroppantotta India hagyományos gazdaságát, amelyet az 
ipari forradalom előrehaladásával a brit ipar érdekeinek rendeltek alá. 
A britek a gyarmatosítás előtti időkhöz képest lényegesen megemelt 
adókkal új földadórendszert vezettek be. Ez a mohóság a parasztság 
gyors elnyomorodását eredményezte. A folyamatot erősítette, hogy 
néhány évtized alatt egyszerűen lerombolták az egykor virágzó házi és 
falusi ipart, amely a mezőgazdasági jövedelmeket egészítette ki. Az 
ipar megsemmisítésével tehát a falu sokkal inkább az egyszeri aratás 
váltakozó szerencséjétől függött, és Indiát egyre nagyobb és pusztítóbb 
éhínségek sújtották. 

A parasztok, a törzsek és a megrövidített hatalmú hűbérurak 
antikolonialista megmozdulásai végigkísérték a brit gyarmatosítást. 
Ezek leggyakoribb okai az elnyomorodás és az adók voltak, de 
szerepet játszott bennük a megsértett nemzeti és különösen a vallási 
érzés. Mindezek a múltba forduló, a britek előtti, feudális Indiát 
megőrizni, visszaállítani akaró mozgalmak mellett a 19. század első 
felében megszületett egy modern, polgári irányzat is. Európai 
műveltségű képviselői, a humanizmus és a racionalizmus jegyében, 
együttműködve az angolokkal, küzdöttek a feudális elmaradottság 
ellen, a műveltség elterjesztéséért, de felléptek a brit gyarmati 
adminisztráció igazságtalan túlkapásai ellen is. 

India meghódítása után, a század közepén a britek elég szilárdnak hitt 
uralmuk tudatában sorra számolták fel az indiai fejedelemségeket, 
hogy közvetlen kormányzást vezessenek be. A felszámolt fejedelmi 
udvarok, a volt hűbérurak gyakran vezették parasztjaik felkeléseit. 
Ezek az elszigetelt, helyi mozgalmak azonban messze elmaradtak 
jelentőségben a Kelet-indiai Társaság bennszülött katonáinak, a 
szipojoknak az 1857-59-es felkelésétől. 

A felkelésre az szolgáltatott közvetlen okot, hogy az angolok új 
lövedékeket vezettek be, amelyek zsíros papírját a katonáknak a 
fogukkal kellett feltépni. A muzulmán katonák között elterjedt a hír, 
hogy a zsír disznózsír; a hindu katonák pedig azt hitték, hogy 
marhafaggyú, és ez beszennyezte volna mind a hithű muzulmánokat, 
mind a hindukat. Az angol parancsnokság szigorúan leszámolt 
azokkal, akik megtagadták az új lőszer használatát. Erre kirobbant a 
szipojok lázadása, és hamarosan lángba borult egész Észak-India. A 
felkelők 250 ezer km2-nyi területet birtokoltak, amelyen 38 millió 
ember élt. A brit ,nyugdíjas" II. Bahádur sah mogul szultánná 
nyilvánította magát, a muzulmán ulémák (jogtudósok) fetvában 
hirdettek szent háborút. Hamarosan jelentkeztek a mozgalom 
gyengeségei: a vezető feudális arisztokrácia semmit sem enyhített a 


parasztok terhein, akik ezért nem vettek részt a további harcban, de a 
feudális felső réteg is elhagyta a felkelést, amikor 1858 novemberében 
Viktória királynő megbocsátást és a fejedelmi méltóság tiszteletét 
ígérte. A királynő a Kelet-indiai Társaság egyidejű feloszlatásával 
átvette India kormányzását. A magukra maradt szipojok világos cél, 
egységes irányítás nélkül harcoló központjait a britek néhány hónap 
alatt felszámolták. 

A Kelet-indiai Társaság feloszlatásával, India közvetlen 
kormányzásával, amely figyelembe vette a befolyásos indiai feudális 
körök érdekeit is, a brit gyarmati politika új korszaka kezdődött. 
India számára a törvényeket a brit parlament hozta, és az 
adminisztráció irányítását az újonnan felállított  India-ügyi 
Minisztérium vette át. A tanácskozási jogú indiai törvényhozó 
testületekbe a helyi elit tagjaiból is neveztek ki tagokat. Felszámolták 
a bíróságok párhuzamosságát. A hadseregben megváltoztatták az 
angol és szipoj katonák arányát (a korábbi 1:6-ról 1:2-re), korszerűbb 
fegyvereket és tüzérséget csak a brit csapatok kaptak. A brit uralom 
stabilizálására felhasználták a hagyományos nemzetiségi, vallási és 
kasztmegosztottságot a hadseregállításnál, de ezt érvényesítették a 
közigazgatási határok kijelölésénél is. 

A 19. század közepétől India a brit tőkebefektetés egyre fontosabb 
területévé vált, mert a vetélytársak terjeszkedése a világ más régióiban 
értékesebbé tette ezt a területet a brit tőkések számára. A 
tőkebefektetés — legfontosabb  területeivé a vasútépítés, az 
öntözőcsatorna-építés és az ültetvényes gazdálkodás vált, de nőtt a 
jelentősége a gyáriparnak és a bányászatnak is. A nagy kapitalista 
vállalatok (gyárak, vasutak, ültetvények stb.) megjelenése az 
országban ösztönözte a nemzeti kapitalizmus fejlődését is: végbement 
a tőkefelhalmozás (a komprádor [a hazai piac és a külföldi tőke 
között közvetítől indiai kereskedők révén) és megjelentek a 
termelőeszközöktől ,szabad?" munkások. De a tőkés termelés 
elszigetelt maradt a kapitalizmus előtti rendszert képviselő parasztok 
és kézművesek naturálgazdálkodásának tengerében. 


MAGYARORSZÁG 1849-67 Abszolutizmus és 
kiegyezés Magyarországon 


A megtorlás 


, Én vagyok az az ember, aki rendet fog teremteni. Nyugodt 
lelkiismerettel — lövetek — agyon százakat is, mert szilárd 
meggyőződésem, hogy ez az egyetlen mód intő példát szolgáltatni 


minden jövendő forradalomnak." 

(Julius Haynau) 

Bár Ferenc Józseffel Ausztria szinte minden vezető politikai irányzata 
egyetértett abban, hogy a magyar forradalom nem maradhat 
válaszlépés nélkül, annak mértékében és módjában azonban jelentős 
nézeteltérések — Metternich például kíméletet kért - alakultak ki 
közöttük. 1849 nyarán átmenetileg még a bosszút követelőket is 
meghátrálásra késztette az a tény, hogy a magyarok az elfogott 
császári tisztekkel kíméletesen bántak. Az  aulikus magyar 
arisztokrácián belül a teljes és a részleges megtorlás hívei egyaránt 
megtalálhatóak voltak, ugyanakkor a nagyhatalmak egyértelműen az 
amnesztia mellett foglaltak állást. Miklós cár kegyelmet kért a 
, megtévedteknek" — köztük Görgeynek -, Nesselrode vizsgálat nélküli 
teljes amnesztiát javasolt, de így nyilatkozott Palmerston is. 1849. 
augusztus 20-áig hasonló szellemű megoldást fogadott el az osztrák 
minisztertanács is: felhatalmazta Haynaut, hogy ,enyhe vizsgálat" 
után engedje távozni a magyar tiszteket és a politikai vezetőket. A 
kapituláció hírére azonban módosított álláspontján, s utasította a 
táborszernagyot, hogy a felkelés vezetőit vesse fogságba, a szolgálatra 
alkalmas legénységet pedig sorozza be a császári ármádiába. Haynau 
immár halálos ítéleteket is hozhatott, kötelessége csupán annyi volt, 
hogy azokat a végrehajtás után a császárnak felterjessze. Zsófia 
főhercegnő és Schwarzenberg akarata győzedelmeskedett: az 
október 6-án végrehajtott ítéletek már jelezték, hogy a korábbi 
megfontolásokat félresöpörte a bosszú, vagy ahogy Palmerston 
rezignáltan megjegyezte: ,Az osztrákok nem ismernek más 
argumentumot (érvet), mint az erőszakot." 1850 januárjáig 120 
halálos ítéletet hajtottak végre, körülbelül 1200 elítéltet vittek 
börtönbe, míg 50 ezer körül járt a kényszersorozással büntetettek 
száma. Bár a minisztertanács október 26-án tartott ülésén megtiltotta 
a további kivégzéseket, Haynau -— mivel úgy vélte, hogy ő , hódította 
meg az országot és tett rendet benne" - továbbra is hozott halálos 
ítéleteket. Bach és Schwarzenberg azonban felismerték, hogy a 
dinasztiától a ,legjobb érzületű?" embereket is eltántoríthatja a 
folytatódó terror, ezért 1850 júliusában a kormány nyugdíjazta a 
túlbuzgó táborszernagyot. Az ostromállapot, mely lehetővé tette, 
hogy a katonai parancsnokságok és  hadbíróságok rendkívüli 
közigazgatási és bíráskodási szerepet tölthessenek be, azonban 1854 
májusáig fennmaradt. Haynau menesztése után európai körútra indult, 
ám a kontinensen és Angliában még nem felejtették el a , bresciai 
hiéna" tetteit. Ostendében tüntetők fogadták, Londonban pedig egy 
sörfőzde udvarán a felháborodott polgárok jól elagyabugyálták. Ferenc 
József azonban elégedett lehetett , szalonképtelen" tábornokával, hisz 
általa elérte, amit akart: a terror légkörében élő Magyarországon egy 


esztendő alatt megteremtődtek azok a feltételek, melyek lehetővé 
tették az abszolutista rendszer kiépítését. A császár félresöpörte az 
aulikusoknak — Dessewffy Emil, Jósika Samu és Apponyi György — a 
túlzott terror miatti aggodalmait, Bach belügyminiszter pedig 
hozzáfogott, hogy az eddigi , ideiglenes közigazgatási rendezet"-et 
végleges abszolutista berendezkedéssé változtassa. 

A rendszer létrejötte és működése 


A Bach-korszak 


A Tisza vidékén még folytak a harcok, mikor Schwarzenberg azt 
javasolta urának, hogy már a katonai kormányzat ideje alatt kezdjék 
meg a későbbi polgári igazgatás alapjainak lerakását. Az új rendszert 
még a kortársak is a belügyminiszter személyével azonosították, pedig 
kiépítése már 1849 júniusában megkezdődött. 1849 májusában Ferenc 
József  ,a kormányzási hatalom gyakorlásával" a hadsereg 
főparancsnokát, Haynaut, a polgári ügyek intézésével pedig Karl 
Geringert bízta meg. Az ország területét öt katonai kerületre 
(székhelyük: Pest, Pozsony, Sopron, Kassa, Nagyvárad) osztották, a 
Szerb Vajdaságot, a Temesi Bánságot, a  Határőrvidéket, 
Horvátországot és Erdélyt pedig leválasztották a magyar 
koronatartományról. Erdélynek már az olmützi alkotmányban is 
megfogalmazott különállása tehát továbbra is fennmaradt. A kerületek 
parancsnokai a közigazgatás és a végrehajtás vezetői, egyszersmind a 
kivételes állapot  betartatásának felelősei voltak. A polgári 
közigazgatás élén a császári és királyi helytartótanács állt Geringer 
irányításával. 1851-ben a császár katonai és polgári kormányzóvá 
Albrecht főherceget nevezte ki, aki ezt a tisztséget 1860-ig töltötte 
be. A főherceg ellenőrizte a Geringer távozása után átalakított, 
osztályokra tagolt és a kerületekhez kihelyezett helytartótanácsot, 
irányította a jogalkotást és a rendőri ügyeket. Ezzel párhuzamosan 
történt a 14 polgári kerület kialakítása, melyek élén konzervatív 
magyar arisztokraták álltak. Bach azonban nem bízott bennük, ezért 
melléjük belügyminiszteri biztosokat helyezett. A hagyományos 
megyerendszert a kerületeknek rendelték alá, s a megyehatárokat 
jelentős mértékben megváltoztatták. Bach minisztériuma a legalsóbb 
szintekig igyekezett befolyása alá venni a korábban magyarok által 
vezetett hivatalokat, ezért új tisztviselők ezreit állította munkába. Az 
országba áramló Lajtán túli hivatalnokok számára vitézkötéses atillát, 
kunkalapos, görbe kardos , magyaros viselet"-et írtak elő, ami miatt 
aztán csak Bach-huszároknak csúfolták őket. 

A bürokráciát a Kempen vezette rendőrség és csendőrség, valamint a 
jól kiépített besúgóhálózat egészítette ki. A katonai és a polgári 
felügyelet az élet szinte minden területét érintette; a szigorú ellenőrzés 


az írásbeliség egészére kiterjedt, és a hatóságok arra is lehetőséget 
kaptak, hogy a magánélet felett gyámkodjanak. Mint láttuk, a 
bürokrácia kiépítésével egy kaptak, hogy a magánélet felett 
gyámkodjanak. Mint láttuk, a bürokrácia kiépítésével egy as áprilisi 
törvények vonatkozó részeire épülő úrbéri pátens újraszabályozta a 
jobbágyfelszabadítást, s a földek mintegy 2090-ánál előírta a paraszti 
megváltást. 

A földbirtokstruktúra alapjai nem változtak ugyan meg, de az állami 
kárpótlás vontatottsága — kárpótlási kötvényekkel, tehát nem azonnali 
fizetéssel történt — miatt a középbirtokos nemesség egyre gyakrabban 
kényszerült arra, hogy tartalékaihoz nyúljon. Ennek következménye a 
gazdasági szabadsággal tőkehiány miatt élni képtelen középbirtokos 
rétegek fokozatos, de feltartóztathatatlan elszegényedése lett. A 
törvény előtti egyenlőség megvalósult, de a , törvényességnek" vajmi 
kevés esélye volt az ostromállapot évei alatt. A 6 és 12 év közötti 
gyermekek számára kötelező elemi oktatás elrendelése jelentős 
előrelépés volt, amit csak az árnyalt, hogy a középiskolai oktatás már 
a leplezetlen germanizáció és sok esetben az 1855-ös konkordátum 
irányelvei szellemében történt. 

A politikai szabadságjogokat korlátozó, inkább félelemre, mint 
bizalomra építő rendszer működtetése hatalmas összegeket emésztett 
fel. Az országban állomásozó katonai és rendőri erő fenntartása 9090- 
kal haladta meg az orosz és 30092-kal az angol költségvetés hasonló 
tételeit. A szükséges pénzmennyiséget a kormányzat az adóterhek 
növelésével próbálta meg előteremteni, aminek következtében az 
országban behajtott adó másfél évtized alatt háromszorosára 
emelkedett, ám így sem volt képes fedezni az államháztartás 
drasztikusan növekvő hiányát. A külpolitikai kudarcok mellett 1857- 
ben ez a tény is hozzájárult ahhoz a felismeréshez, hogy a rendszer a 
megszokott keretek között nem működtethető tovább: Alexander 
Bachnak mennie kell. 

Az ellenállás ,,... oly állapotok között, melyek még jelenleg is 
uralkodnak, lehetetlenség, hogy a közügyekben tevőlegesen részt 
kívánjak venni." (Deák Ferenc) 

1849 és "59 között a magyarok győztes hatalomhoz való viszonyának 
számos formájával találkozhatunk. Az általános magatartás az az ún. 
passzív rezisztencia (ellenállás) volt, melynek mintáját a közügyektől 
elzárkózó, nagy tekintélyű Deák Ferenc adta. A reformnemzedék 
nagyjai visszavonultak - Kossuth emigrált, Széchenyi Döblingben 
töltötte reménytelen napjait, Kemény Zsigmond a , Forradalom után" 
keserű önigazolását írta, Eötvös és az elboruló elméjű Vörösmarty alig- 
alig szólalt meg. A közélettől való távolmaradás azonban csak azok 
számára lehetett politikai program, akik a korábbiakban is részesei 
voltak. A passzivitást közülük sem mindenki követte: az aulikus 


arisztokrácia már 1848 telén hivatalokat vállalt Windischgrátz 
mellett, bukása után azonban vissza kellett vonulniuk. Idejük 1851- 
ben érkezett el. A szilveszteri pátens által meghirdetett abszolutista 
rendszernek szüksége volt a , kipróbált hűségű", de a liberálisok által 
csak , schwarzgelb"-nek csúfolt arisztokraták támogatására, ők pedig 
úgy vélték, hogy a hatalom közelsége lehetővé teszi számukra az 
1847-es állapotok visszaállításának elősegítését. A helyzet abszurd 
voltát azonban jól érzékelteti, hogy mikor Szőgyény László vállalta a 
birodalmi tanácsi tagságot, Deáknak próbálta igazolni tettét, sőt, 
lépéséhez valósággal a volt igazságügy-miniszter beleegyezését kérte. 
A hivatalvállalásnak azonban ennél jóval prózaibb okai is voltak; a 
karrierizmus vagy éppen az egzisztenciális bizonytalanság. 
Kecskeméthy Aurél sajtócenzor már nem kívánta maga mögött a , haza 
bölcsének" támogatását. ,,... az ember gyenge, de a gyomor erős..." — 
adta ki jelszavát a politikai törtetők számára. 

Az ellenállás aktív formái szintén széles skálán — a Kossuth-szakáll 
viseletétől egészen az öngyilkos merényletig — mozogtak. Sokan úgy 
vélték, hogy a ,búsulás a hazáért", a nemzeti viselet felöltése, az 
,idegenek" kiközösítése, a teljes elzárkózás jövőbe mutató program 
lehet. Aránytévesztésükhöz - a képzethez, hogy az effajta ellenállás 
eredményes - a hivatalos politika is asszisztált, amikor a 
demonstrációra alkalmas bálokat s egyéb rendezvényeket betiltotta. 
Hasonlóan, ám ekkor már jó okkal lépett fel a forradalmi 
mozgolódások ellen is. 1851 nyarán Makk József tüzérezredes 
Kossuth megbízásából fegyveres  szervezkedésbe kezdett a 
Székelyföldön. Csoportját azonban feljelentették, a vezetőket Makk 
kivételével elfogták, majd kivégezték. Ugyanerre a sorsra jutott 
Noszlopy Gáspár tolnai mozgalma is. A Tisza vidéki és a máramarosi 
szegénylegények nemzeti hőssé magasodtak, mert fegyvereiket 
nemcsak a gazdagok, hanem a , zsandárok" ellen is használták. Híres- 
hírhedt alakjuk, Rózsa Sándor fogságba esett, azonban Albrecht 
főherceg tanácsára halálos ítéletét kufsteini várfogságra változtatták. 
Kérését a kormányzó azzal indokolta, hogy ha kivégzik, hős lesz, így 
pedig majd lassan ,elfeledik". 1852-ben a császár Magyarországra 
látogatott. Az európai sajtó elégedetten kommentálta a felejtésre és 
engesztelődésre alkalmasnak tartott eseményt, a hivatalos lelkesedés — 
közte Scitovszky hercegprímás hódoló felirata -— mellett azonban 
nemigen hallatszott spontán ováció. A , fejedelem és a hódoló nép 
közti kapcsolat?" valós tartalmát a császár hamarosan érzékelhette. 
1853. február 18-án az egyik bécsi várbástyán Libényi János szabó 
egy késsel merényletet kísérelt meg ellene. A merénylő felakasztása 
után a szigor azokra is lesújtott, akik helyeselték a tervet. Ferenc 
József az ostromállapot további fenntartása mellett döntött, s ebben 
még az sem gátolta meg, hogy a merénylet után lojalitását hangoztató 


magyar konzervatív küldöttség érkezett. A hódolat megismétlődött, 
mikor a még Szemere Bertalan által elásatott koronát Orsova mellett 
megtalálták, majd császári rendeletre Budára szállították. Kempen 
báró az arisztokrácia igyekezetét biztató fejleménynek ítélte, de 
figyelmeztetett, hogy míg a rebellió szelleme él, nincs helye az 
engedményeknek. A látszólagos patthelyzetet az uralkodó házassága, 
az ezt követő körút, valamint a külpolitikai feltételeknek a dinasztia 
számára kedvezőtlen alakulása oldotta fel. 

Az emigráció 

, Megfontolván, hogy ép a szerencsétlenség legfőbb fokán kell 
leginkább iparkodnunk az európai diplomatia útján valamit tenni 
hazánkért..., ezért hát a számkivetést választám..." 

(Kossuth Lajos) 

1849 augusztusában a menekülők első hulláma, a magyar emigráció 
hagyományos útvonalát követve, Törökország felé tartott. A török 
kormány nyugati nyomásra beleegyezett abba, hogy kiadatás helyett 
az emigránsokat 1850-ben Kütahyába internálja. Az iszlámra 
áttérőknek többet, személyes biztonságot, szabad mozgást, sőt hivatali 
vagy katonai karriert is kínált. A nagy hírű Bem élt is ezzel a 
lehetőséggel, így pályafutását még ez évben török zsoldban, 
Aleppóban fejezte be. Kossuth közvetlen környezetének tagjai — 
Batthyány Kázmér, Mészáros Lázár, Perczel Mór - Kütahyában 
maradtak, Szemere Bertalan azonban továbbszökött Párizsba Teleki 
Lászlóhoz. Alig egy esztendő múlva már kialakult a két legfontosabb 
nyugati emigrációs csoport, a londoni -— Pulszky Ferenc, Klapka 
György, Türr István, Vukovics Sebő -— és a párizsi — Andrássy Gyula, 
Teleki László, Horváth Mihály, valamint Szemere Bertalan —, melyeket 
már a kezdeti időszakban is súlyos politikai ellentétek választottak el 
egymástól. Legnehezebben feloldhatónak a Törökországban maradó 
Kossuth és Teleki László közti látszott. Teleki a bukott forradalom 
tanulságait levonva úgy vélte, hogy a Duna menti népek jövője az 
általuk létrehozott konföderációban rejlik. Emellett a történelmi 
Magyarország nemzetiségeinek politikai autonómiát ígért 
tervezetében, s ez már túlmutatott Kossuth elképzelésén. 

A volt kormányzó - bár a konföderációval lényegében egyetértett — 
már 1850-ben helyesnek látta, hogy Teleki koncepciójával szemben 
önálló álláspontot fogalmazzon meg. A ,kütahyai alkotmány" 
közzétételének azonban más oka is volt: az emigráció számára 
Kossuthnak egyértelművé kellett tennie — többek (pl. Batthyány vagy 
Szemere) által megkérdőjelezett —- vezető szerepét. A kütahyai 
alkotmányban hitet tett a nemzetiségek nyelvikulturális jogai mellett, 
de az ország létére veszélyesnek, s az etnikai kevertség miatt 
megvalósíthatatlannak is ítélte politikai autonómiájukat. Ennél jóval 


Főld 


fontosabbnak - a későbbiekben ez lesz elképzelésének központi eleme 


— vélte a Porta alól felszabaduló Duna menti államokkal szövetségben 
létrehozott konföderációt, mely a pánszláv veszéllyel szemben 
ellensúlyt képezett volna. Úgy látta, hogy a Habsburg Birodalom 
felbomlásával és az olasz egység létrejöttével a Duna-medencében 
hatalmi űr támad, melybe  benyomulhat Oroszország. Ezt 
megállítandó, a belpolitikájukban független államok - Románia, 
Szerbia, Horvátország - szövetségi tanácsot hoznának létre, mely a 
védelmet, a külpolitikát és a kereskedelmi, valamint vámügyet 
irányítaná. Az államszövetség központja a független Magyarország lett 
volna, éppen ezért Kossuth ragaszkodott az 1849 áprilisi állapotok 
visszaállításához. 

A magyar emigráció vezetője ekkor még úgy látta, hogy a forradalom 
újraéleszthető, ezért kapcsolatot keresett Mazzinival, s felkeléseket 
tervező , Demokratikus Bizottság"-ával. Azzal azonban tisztában volt, 
hogy egy újabb felkelés sikerének egyetlen előfeltétele a nagyhatalmak 
támogatása. 1851-ben Londonba, majd onnan az Egyesült Államokba 
utazott, hogy ügyét és a , beavatkozás a be nem avatkozásért" elvét 
népszerűsítse. Elképzelésében Londonnak és Washingtonnak azt a 
szerepet szánta, hogy egy magyarországi mozgalom esetén 
Oroszországot távol tartsák a beavatkozástól. Bár személyét 
megkülönböztetett tisztelettel fogadták, a kormányok mégis 
tartózkodtak attól, hogy elkötelezzék magukat a magyar ügy mellett. 
Az Európába visszatérő Kossuthot újabb csalódás érte. 1853-ban 
Milánóban  osztrákellenes felkelés tört ki, melyet ugyan hamar 
elfojtottak, de a szervező Mazziniéval együtt Kossuth nevét is 
szétkürtölte a sajtó. Ennek következtében Kossuth, bár a kapcsolatot 
fenntartotta a forradalmárral, szakított Mazzini , forradalomcsináló? 
elképzeléseivel. 

A csalódottságot nemsokára a reménykedés esztendei váltották fel. A 
krími háború lehetőséget adott az osztrákellenes fellépésre, ám 
Ausztria fegyveres semlegessége meghiúsította a katonai akciókat. 
Ennek ellenére számos volt honvédtiszt harcolt török oldalon, így 
például Guyon Richárd (Kurzsid pasa), Kmety György (Ismail pasa) 
vagy éppen Türr István. A párizsi béke azonban véget vetett a 
tervezgetésnek; az emigráció vezetői közül többen 

- Mészáros, Batthyány Kázmér - meghaltak, emellett az 1857-es 
amnesztia következtében számosan - köztük Andrássy Gyula - 
hazatértek. Az Angliában letelepedő Kossuth ekkor újra a radikális 
republikánusokkal, Mazzinival, Herzennel, Ledru-Rollinnal vette fel a 
kapcsolatot, ám a piemonti-francia-osztrák háború hamarosan inkább 
- bár személyében nem igazán bízott - III. Napóleon felé fordította 
figyelmét. A kedvező fejlemények hatására az emigránsok 
elhatározták, hogy kollektív testületet hoznak létre a mozgalom 
koordinálásának megkönnyítésére. Az 1859 májusában megalakult 


Magyar Nemzeti Igazgatóság elnöke Kossuth, diplomáciájának 
vezetője Teleki László, míg a katonai ügyek szakértője, valamint a 
Piemontban megalakított magyar légió parancsnoka Klapka György 
lett. Kossuth már az év tavaszán Cavourhoz küldte Klapkát, hogy az 
olasz egység és a magyar szabadság ügyét összekapcsolja. Áprilisban 
ugyanő Cuza fejedelemmel tárgyalt, aki engedélyezte, hogy a 
fejedelemségekben magyar csapatok gyülekezzenek, és ott fegyvereket 
helyezzenek el. Májusban maga a francia császár fogadta a volt 
kormányzót, s kilátásba helyezte a magyar ügy támogatását, míg 
Kossuth fegyveres felkelésre tett ígéretet, ha a francia csapatok a 
Duna-medence térségébe érnek. A Nemzeti Igazgatóság megalakítására 
ezután kerülhetett sor. Villafranca után azonban III. Napóleon 
szövetsége értéktelenné vált, Magyarországon pedig a konzervatív 
erők kezébe ment át a kezdeményezés, ezáltal az emigráció , holttérbe 
került". 

Garibaldi egyesítő mozgalma egy esztendő múltán új reményekkel 
töltötte el Kossuthot, ám várakozásaiban csalódnia kellett. Bár a 
vörösingesek közt számos magyar akadt, Garibaldinak a piemonti 
kormánnyal való szembenállása megosztotta soraikat. A helyzetet jól 
jellemzi, hogy a kezdetben Garibaldi mellett álló Türr István tábornok 
karrierje érdekében inkább Viktor Emánuel szolgálatába lépett, majd 
beházasodott III. Napóleon családjába. Ő lett az, aki 1862-ben a 
széthullóban lévő magyar légiót feloszlatta. A Magyar Nemzeti 
Igazgatóság már 1860 novemberében névlegessé vált, mivel a 
barátnőjéhez Drezdába látogató  Telekit a szász hatóságok 
kiszolgáltatták az osztrákoknak. A  francia-olasz kapcsolatok 
hűvösebbre fordulása miatt az emigrációt a katonai akció helyett ez 
idő tájt inkább az alkotmányos tervezetek foglalkoztatták. 1862-ben a 
volt kormányzó környezetének indiszkréciója folytán egy torinói lap 
Kossuth újabb alkotmánytervét, a Dunai Szövetséget jelentethette 
meg. Ebben korábbi elképzelésein módosítva Erdélynek autonómiát 
ígért, és a szomszédos államok konföderációjának székhelyét váltva 
Belgrádban, Zágrábban, Bukarestben és Pesten jelölte ki. A tervezet 
szabad nyelvhasználatot engedélyezett a törvényhozásban, míg a 
konföderációba történő be-, illetve a kilépést népszavazástól tette 
függővé. A korábbinál demokratikusabb alkotmányterv azonban túl 
sok engedményt tett a nemzetiségeknek, így a dinasztiával 
megegyezésre törekvő magyar politikai elit — ha egyáltalán értesült 
róla — elutasította, ugyanakkor kevésnek tűnt a nemzetiségek számára. 
A lengyel felkelés (1863) hatására Kossuth megint kísérletet tett arra, 
hogy az újabb fegyveres fellépést megszervezze. 

A Kossuth-proklamációt Magyarországra hozó Nedeczky Istvánt, 
Deák unokaöccsét azonban letartóztatták, és hosszú börtönbüntetésre 

ítélték. A rosszul időzített akció és a lengyel felkelés kudarca hathatott 


Deák kompromisszumkészségére, így inkább gátolta, mintsem segítette 
Kossuth ügyét. Az emigráció záróakkordjai a porosz-osztrák háború 
napjaiban zajlottak. Bismarck a magyarokat Ferenc József sakkban 
tartására kívánta felhasználni, ezért engedélyezte egy katonai egység, 
a Klapka-légió megszervezését. A légió 1866. augusztus 2-8-a között 
Trencsén térségében át is lépte a határt, de érdemi támogatást nem 
kapott, ezért a poroszok visszarendelték. A döntés következtében 
Klapka lemondott. 

Bár az európai fejleményekre kevés hatást gyakorolt, mégis érdemes 
megemlékeznünk a magyarok amerikai szerepvállalásáról. 1861 és "65 
között az Unió hadseregében számosan vettek részt a harcokban, s 
szereztek magas rendfokozatot. Asbóth Sándor tábornok Grant mellett 
tevékenykedett, s argentínai követként, Pomutz György szentpétervári 
konzulként fejezte be pályafutását. Az amerikai emigráció az, amely 
leginkább meg tudott gyökeresedni, a többiek a kiegyezés után 
többnyire hazatértek, hogy itthon a kulturális vagy éppen a gazdasági 
életben érjenek el sikereket. Részben ők alkották a későbbiekben a 
kiegyezés baloldali ellenzékét, s tűzték zászlajukra Kossuth nevét. 


A neoabszolutizmus átalakításának kísérlete (1859-61) 


A solferinói vereség annak a hadseregnek és bürokráciának a kudarca 
volt, melyet a nagyhatalmiság zálogának tartottak és fenntartásáért az 
udvar oly nagy áldozatokat hozott. Az abszolutizmus kudarca, Bach és 
Kempen menesztése ismét , helyzetbe hozta" az immáron egy évtizede 
háttérbe szorított konzervatív erőket. Az 1860-as esztendő ,a magyar 
nemzeti szellem ébredésének ünnepe volt" (Kossuth). A mindenki által 
várt változásokat azonban baljós előjelek vezették be. A márciusi pesti 
forradalmi megemlékezések a rendőrséggel való összetűzéssé fajultak, 
melyben Forinyák Géza joghallgató halálos sebet kapott. Temetése 
újabb alkalom volt a hatalom elleni demonstrációra. 1860 
márciusában a döblini elmegyógyintézetben öngyilkos lett az új 
forradalom rémétől rettegő Széchenyi. Halálának gyanús körülményei 
felzúdították az amúgy is lázban égő közvéleményt. Ferenc József 
kénytelen volt elfogadni az  ostromállapot újbóli bevezetését 
szorgalmazó, a helyzeten úrrá lenni képtelen Albrecht főherceg 
lemondását. Utóda az országban jóval népszerűbb Benedek Lajos 
táborszernagy lett. Garibaldi szicíliai sikereinek hatására a fővárosban 
Kossuth melletti szimpátiatüntetések zajlottak ugyan, de az emigráció 
vezéralakja jól érzékelte, hogy ez az ellenzékiség már nem a 
forradalom, hanem ,,... az alku felé mutat". Az új helyzethez 
alkalmazkodó, a forradalom lehetőségét elvető programot az udvar 
elbizonytalanodását felismerő Deák adta ki: ,Fenn kell tartani a 
magyar nemzetben az alkotmányos elvért való lelkesedést; magát az 


alkotmányt aztán a kedvező pillanatban, egy tollvonással helyre lehet 
állítani." 

Az udvar reformkísérlete, az októberi diploma (1860) a konzervatív 
tartományi arisztokrácia elképzeléseit tükrözte, így a magyar 
aulikusok egyöntetűen felsorakoztak mellette. Állásfoglalásukban nagy 
szerepet játszott, hogy az uralkodói kegy engedélyezte az országgyűlés 
és a megye visszaállítását, ezáltal elismerte a Magyar Korona 
országainak bizonyos mértékű különállását. A diploma kibocsátásával 
párhuzamosan — az országban újjászervezték — a  — központi 
kormányszékeket; az udvari kancelláriát (élén báró Vay Miklós), a 
helytartótanácsot (Majláth György) és az országbírói hivatalt 
(Apponyi György). A birodalmi kormányzatban Szécsen Antal tárca 
nélküli , magyar miniszter? lett. Az osztrák és a magyar liberálisok 
jelentős része azonban - láthattuk, hogy eltérő okokból ugyan, de -— 
elutasította a tervezetet. A magyar megyék közgyűlései hamarosan 
értésre adták, hogy csak "48-as alapon hajlandóak tárgyalni. A "48 
említésétől is tartó Ferenc József, hogy ennél jobb kompromisszumot 
kössön, fogadta Deákot és Eötvös Józsefet, de tárgyalásaik 
eredménytelenek maradtak. — Ezek után fordult a császár 
Schmerlinghez, aki az abszolutizmus és a föderáció közt egy 
harmadik, az osztrák polgárságnak tetszőbb utat — egyszerre birodalmi 
egységet és modern parlamentarizmust kínált. Az új miniszterelnök 
által ösztönzött februári pátens (1861) már azt a célt szolgálta, hogy a 
parlamentarizmus és a centralizáció erői kerekedjenek felül a 
birodalmi parlamentben. A rendelet a Lajtán túli területek számára 
kedvezőnek bizonyult, hisz útjára indulhatott az osztrák 
parlamentarizmus, emellett a birodalmi tanácsban többségbe kerültek 
a németek; Magyarországon viszont - értelemszerűleg - még 
erőteljesebb ellenállásba ütközött. Az 1861 tavaszán összeült magyar 
országgyűlés — melynek hivatalosan a koronázás előkészítése lett volna 
a feladata — tevékenysége ezért nem is nagyon állhatott másból, mint 
abból, hogy a pátenssel szemben megfogalmazza a dinasztia és 
Magyarország kapcsolatának lehetséges alternatíváit. Így tehát a két 
fél közti alkotmányosan rendezett jogi kapcsolat kérdése — közjogi 
kérdésnek nevezték - került az országgyűlésen a viták homlokterébe. 
Az 1861-es országgyűlés 

A kortársak többsége minimumkövetelménynek a "48-hoz való 
ragaszkodást tekintette, s hajlandónak mutatkozott az udvarral 
alkudozni, ám számosan akadtak, akik szerint kielégítő eredmény csak 
az alku elutasítása és "49 visszaállítása lehet. 

Ebből következően az országgyűlés megnyitásakor két álláspont 
körvonalai rajzolódtak ki: az abszolutizmustól és a forradalomtól 
magukat elhatárolók, de kompromisszum-készek Deák, míg az 
udvarral való alkut elutasítók Teleki László körül csoportosultak. Az 


emigráció népszerű személyisége szászországi letartóztatása után nem 
börtönbe, hanem Ferenc József színe elé került. A császár megfogadta 
környezetének tanácsát: ellenfelét szabadon bocsátotta, mire Teleki 
ígéretet tett arra, hogy tartózkodik a kormányzat elleni fellépéstől. Az 
országgyűlés összehívása előtt maga Ferenc József engedélyezte 
számára a felsőházi megjelenést, Teleki azonban ezzel nem élt, inkább 
Abonyban megválasztatta magát alsóházi képviselőnek. Programját is 
itt fejtette ki először. Az áprilisi törvényeket tekintette alapnak, ám a 
kül- és hadügy tekintetében ennél tovább, a függetlenség irányába 
lépett. , Nekünk több garantiára van szükségünk, mint mennyi az 
absolutizmus visszaállítását örökké lehetetlenné tegye." — mondta ki, s 
ez aligha jelentett kevesebbet, mint "49 vállalását. A két alternatíva — 
hogy a teljes függetlenséget az ország , várja ki" vagy kezdjen újabb 
harcot — közti választás még nem volt aktuális. A programban számos 
olyan elemet is találhatunk, amelyet korábban a Magyar Nemzeti 
Igazgatóság fogalmazott meg. Ilyen a feudális maradványok teljes 
felszámolása, a vallási jogegyenlőség, a megyerendszer népképviseleti 
alapon történő átalakítása, valamint a nemzetiségekkel való 
megegyezés és a bizalom megteremtése. Teleki nem ismerte el Ferenc 
József uralmát törvényesnek, pártja nevében elutasította az alkut, 
ezért a program határozatban történő kimondását javasolta. 

A , Határozati Párt"-tal szemben Deák hívei felirati javaslatban 
fejtették ki ragaszkodásukat "48-hoz. Területi integritás és felelős 
kormány kinevezése (lényegében a "48-as törvények elismerése) 
fejében hajlandóak voltak a koronázásba beleegyezni, s a kapcsolatok 
szabályozásáról tárgyalni. A  ,Felirati  Párt?"-ot támogatta a 
megegyezési kísérlet kudarcától tartó aulikus arisztokrácia , is, mely 
érzékelte  Schmerling kinevezése utáni  kegyvesztettségét, s 
megpróbálta elkerülni a végleges szakítást az udvarral. 

Kezdetben a határozatiak tűntek erősebbnek. Teleki unokaöccse, Tisza 
Kálmán jól használta ki nagybátyja népszerűségét, s Madarász László 
és Podmaniczky Frigyes segítségével megkaparintotta a párt 
vezetését. Eközben Deák a "49 után távollétében halálra ítélt Andrássy 
Gyulát, valamint Lónyay Menyhértet tolta előtérbe. A , határozat 
vagy felirat" kérdésének országgyűlési eldöntése előtt Teleki hívei 
voltak többségben, ám helyzetük hamarosan kedvezőtlenre fordult. A 
nemzetközi helyzet - különösen az olasz kérdés - 1861-ben 
nyugvópontra jutott, s a dinasztiának nem kellett III. Napóleontól vagy 
az emigrációtól tartania, így aztán az udvarral való szakítás 
kockázatát a párt vezetősége egyre kevésbé merte vállalni. Tisza 
Kálmán megpróbált a program radikális pontjain finomítani, s rávette 
híveit, hogy elégedjenek meg "48 eredményeinek megőrzésével. Tisza 
taktikai okokból, a helytállás demonstrálása végett jobbnak tartotta az 
egységes fellépést, s Teleki makacssága éppen ezt kockáztatta. 1861. 


május 7-én felkereste Telekit, s valószínűleg értésére adta, hogy a párt 
vezetői szembefordultak vele, s személye a Deákkal való megegyezés 
akadálya lehet. A pártvezér érzékelte, hogy hívei már nem 
, határozottak", s egyedül maradt következetes "49-es álláspontjával. A 
városban másnap megdöbbentő hír ébresztette az embereket: a 
megtört, egyébként is beteges Teleki László öngyilkos lett. 
Podmaniczky befolyására a határozatiak a június 5-ei szavazáson 
,hagyták magukat megveretni", míg az ezzel egyet nem értők 
megalakították a , szélbal"-t, mely újra megpróbálta az uralkodó 
törvényességét kétségbe vonni. Ezt a javaslatukat a ház elfogadta, így 
Deák tervezete ezzel a módosítással került az uralkodóhoz. Mint 
várható volt, Ferenc József elutasította, de ugyanígy járt a helytállás 
dokumentumaként ezután felterjesztett eredeti deáki javaslat is. A 
konzervatívok hiába próbálták a császárt meggyőzni. Ferenc József, 
Schmerlinget is meglepve, augusztusban elrendelte az országgyűlés 
feloszlatását. Deák tudta, hogy nincs lehetőség a további 
tárgyalásokra, ezért a várakozó, de nem engedő magatartást javasolta: 
) :.. tűrni fog a nemzet, ...mint ősei tűrtek és szenvedtek, hogy 
megvédhessék az ország jogait; mert amit erő és hatalom elvész, azt az 
idő és kedvező szerencse ismét visszahozhatják, de miről a nemzet, 
félve a szenvedésektől, önmaga lemondott, annak visszaszerzése 
mindig nehéz és mindig kétséges." 


A provizórium (1861-65) 


, Wir können warten." (Schmerling) 

Az országgyűlés feloszlatását 1861 novemberében az ,ideiglenes 
rendszabás" bevezetése követte, melyet maga Schmerling is — bízván 
abban, hogy a februári pátens által kibővített birodalmi parlamentbe 
előbb vagy utóbb a magyarok is elküldik követeiket - átmeneti 
(provizórikus) állapotnak tekintett. A  rendszabás értelmében 
visszaállították az "50-es évek közigazgatását, de az igazgatást a "48 
előtti kormányszervekkel (igaz, azok jogkörét erősen korlátozva) 
végezték. A megyék élére főispáni helytartók kerültek, akik az 
önkormányzatok működését felfüggesztették. A központi magyar 
kormányszékek élére Schmerling igyekezett saját embereit állítani. Így 
került kancellári székbe gróf Forgách Antal, míg a helytartóiba gróf 
Pálffy Móric, de a birodalmi kormányban is teret vesztett a 
konzervatív arisztokrácia: Szécsent Esterházy Móric váltotta fel. A 
miniszterelnök döntéseinek hatására az országban ismét felerősödött 
az októberi diplomát vagy az 1848-at a diplomával egyeztetni kívánó 
konzervatívok hangja. Gróf Apponyi György országbíró tudta, hogy 
előbb-utóbb az uralkodó ismét összehívja az országgyűlést, s ezért 
azon igyekezett, hogy addigra -— megbontván a "48-as tábort — egy 


konzervatív, megegyezésre hajlandó többséget sorakoztasson ott fel. E 
cél szellemében készítette el memorandumát (emlékirat), melynek 
tengelyét a Pragmatica Sanctio és a "48-as törvények egyeztetési 
kísérlete képezi. Apponyi a birodalom két része közti kapcsolatot 
olyan , egyenjogú dualizmus? alapján képzelte el, melyben a felek 
külön parlamenttel és kormánnyal rendelkeznek. A Pragmatica 
Sanctióban megfogalmazott közös ügyek - kül-, had-, pénzügy és a 
kereskedelem - intézésére megfelelő minisztériumokat, valamint a 
két országgyűlésből kiküldött , delegatiok"-at képzelt el. Az uralkodó 
azonban ekkor még túlzottnak tartotta az elképzeléseket, így 
Apponyinak le kellett mondania. 

A konzervatív kísérlet kudarca után a kezdeményezés a liberálisok 
kezébe került át. Az elkövetkező időszakra két tényező bírt döntő 
hatással: egyrészt az, hogy a kompromisszum kérdésében mennyi 
engedményre hajlandó az ellenzék vezére, az ekkor még Eötvössel is 
nézetkülönbségen lévő Deák, valamint az, hogy a megegyezés 
konzervatív formáját elutasító Schmerling meddig tudja megőrizni 
pozícióját. 

Úgy tűnt, hogy az idő inkább a magyar liberálisokat sürgeti. 1862-ben 
Kossuth új, a nemzetiségi autonómiát kiterjesztő konföderációs tervvel 
állott elő, s ez, valamint a Nedeczkyküldetés megrettentette a 
liberálisok jobbszárnyát. A "61-es országgyűlésen vezérszerepet játszó 
Podmaniczky egyértelművé tette aggodalmaikat, mikor kijelentette, 
hogy inkább megy a bécsi Reichsratba, mint Zágrábba valamiféle szláv 
parlamentbe. Eötvös a liberális eszméket látta veszni, ha a konzervatív 
kiegyezési taktika kerekedne felül, ezért ő is az összparlamenti 
részvételt javasolta. Az 1863. évi erdélyi választáson a magyarok 
kisebbségbe kerültek, s Erdély elküldte követeit a Reichsratba. A 
nemzetiségek növekvő  nyomásától, valamint a szórványosan 
fellángoló parasztmozgalmaktól félő nemesség soraiból egyre többen 
vélték úgy, hogy addig kell az udvarral megegyezni, míg nem késő. A 
nagyhatalmak segítségében bizakodók amúgy sem túl nagy 
lelkesedését pedig az a tény lohasztotta le végképp, hogy a lengyel 
felkelés bukását közönyösen nézték végig Európa liberális államai. Az 
ellenállás kifáradt. 

A magyar liberálisok elbizonytalanodásával párhuzamosan kudarcba 
fulladt Schmerling politikája is. Láthattuk, hogy a miniszterelnök 
alkotmányos összbirodalmi kísérlete 1863-ban Frankfurtban zátonyra 
futott Bismarck ellenállásán. Ez és a fokozódó pénzügyi problémák 
megosztották az eddig őt támogató osztrák liberálisokat. Egyre többen 
ismerték fel, hogy nem lehet vezető hatalom egy olyan állam, melynek 
egyik fele alkotmányos, a másik pedig nem. A dán háború után 
felerősödtek azok a hangok, melyek követelték a magyar országgyűlés 
összehívását és a birodalom két fele közti viszony alkotmányos 


rendezését. Az események - és valószínűleg a liberális 
miniszterelnököt nem szívelő Albrecht főherceg -— hatására Ferenc 
József döntött: a volt cseh helytartót, a konzervatív Belcredi grófot 
bízta meg a reformok feltételeinek létrehozásával. Az ő személyére 
volt szükség ahhoz, hogy a Deákkal már 1864 karácsonyán 
megkezdődött titkos tárgyalások sikeréhez megfelelő háttér 
teremtődjön. 


A kiegyezés (1865-67) 


, Nem hiszem, hogy e javaslat életbe léptetése alkotmányos 
önállásunkat megsemmisítené..." 


(Deák) , Én e tényben a nemzet halálát látom... Ne vidd azon pontra a 
nemzetet, melyről többé a jövőnek nem lehet mestere." 


(Kossuth) 

Deák 1864-ben a pesti Angol Királynő szállodában lakott, s itt 
folytatta tárgyalásait az 1865 februárjától már Ferenc József hivatalos 
megbízottjának számító ókonzervatív Augusz Antal báróval. A 
megbeszéléseken Deák elfogadta közös alapnak a Pragmatica Sanctiót, 
Augusz pedig biztosította, hogy a császár hajlandó szakítani a 
schmerlingi koncepcióval. Az egyeztetések sikerét mutatta, hogy 1865. 
április 16-án a Pesti Naplóban, az ún. húsvéti cikkben Deák 
nyilvánosságra hozta megegyezési szándékát, s annak megváltozott 
alapelvét: , Egyik cél tehát a birodalom szilárd fennállása, amelyet 
nem akarunk semmi más tekintetnek alárendelni. Másik cél pedig 
fenntartása Magyarország alkotmányos fennállásának, jogainak, ... 
melyekből többet elvenni, mint amit a birodalom szilárd 
fennállhatásának biztosítása múlhatatlanul megkíván, sem jogos nem 
volna, sem célszerű." A konklúzió egyértelmű: Deák elsődlegesnek 
tartja a birodalom fennmaradását, s a magyar alkotmányos 
törekvéseket e határon belül kívánja érvényesíteni. Schmerling 
jogeljátszásra építő politikája, s vele a miniszterelnök is megbukott. 
Utóda, Belcredi méltányolta a magyar liberálisok immáron módosult 
álláspontját, így a provizórium időszaka lezárult. 

A helytartó és a kancellár elmozdítása után 1865 decemberében 
Ferenc József magyar nyelven elmondott beszédével megnyílt az 
országgyűlés. A császár kedvező tárgyalási alapnak tartotta a 
Pragmatica Sanctiót, ugyanakkor fenntartásait hangoztatta "48 
visszaállításával kapcsolatban. Hosszú alkudozásra kellett felkészülni, 
ám Deák bízott a mögé felsorakozók — a Deák-párt — támogatásában. 
A 180 Deák-párti képviselővel szemben a volt Határozati Párt — most 
, Balközép"-nek nevezték — csak 94 főt tudott mozgósítani; a Deákot 


támogató konzervatívok 21, míg Böszörményi László , szélbal" 
csoportja 20 helyet mondhatott magáénak. A parlamenti többség 
birtokában Deák elfogadtatta saját, a , kiegyenlítésről" szóló felirati 
javaslatát. A felirat elutasította a diplomát és a pátenst, kérte a felelős 
kormány kinevezését, a megyék és a "48-as törvények helyreállítását. 
Belcredi — császárát is meglepve - elutasította a "48-as liberális 
törvények visszaállítását, majd felajánlotta lemondását. Ferenc József 
a kormányválságot bármi áron el kívánta kerülni, ezért a lemondást 
nem fogadta el, hanem inkább Belcredihez közelítve módosított 
álláspontján. A tárgyalások már majdnem holtpontra jutottak, mikor 
júniusban kitört a porosz-osztrák háború, így az országgyűlést 
elnapolták. A königgrátzi katasztrófa után azonban már nem lehetett 
tovább halogatni a változtatásokat. Deák kitűnő taktikai érzékkel -— a 
radikálisok által javasolt alkalomkihasználást elutasítva - nem 
keményített a liberálisok feltételein. Lépését az a feltevése is 
indokolta, hogy osztrák győzelem esetén Ausztria a német térség 
vezető hatalmává vált volna, s ez — itt mintegy megismétlődik 1848 
külpolitikájának egyik alapelve — nagyobb szabadsághoz juttathatta 
volna Magyarországot, míg most a kényszerhelyzetben erősebben 
ragaszkodik majd a dunai területek egységéhez. 

A katonai vereség miatt még inkább elbizonytalanodott császár 
megpróbált választani Belcredi konzervatív monarchizmusa és a Deák 
által ígért dualista , kiegyenlítés? között. Választásában most helyes 
helyzetértékelés segítette: Belcredi kormányzata az új helyzetben nem 
jelentett alternatívát, ezért leváltotta kancellárját. Utóda, a német 
egység ellenfeleként hírnevet szerzett szász Beust báró meggyőzte 
arról, hogy valamennyi nemzetnek nem lehet kedvezni, ezért a 
fenyegető pánszláv veszély ellen a kormányzatnak azokra kell 
támaszkodnia, ,,... akiknek a legnagyobb életerejük van, egymáshoz 
szellemileg közel állnak, és kölcsönös érdekeik közvetlenül 
érintkeznek, ti. a német és a magyar elemre". 

1867 januárjában a bécsi Ballhausplatzon, a külügyminisztérium 
palotájában újra kezdődő tárgyalásokon a magyar felet már gróf 
Andrássy Gyula vezette. Ferenc Józsefnek sikerült elérnie, hogy a 
közösnek szánt ügyek legkényesebbike, a hadügy , alkotmányos 
fejedelmi joga" maradt, emellett közös üggyé lépett elő a nemzetközi 
gazdasági szerződések kérdése. Az aggályoskodó Deákot Andrássy 
azzal szerelte le, hogy a döntés elhúzódása a szélsőbal kezére játszik, 
de az új helyzet elutasítása esetén egyébként sem fogadja el a 
miniszterelnöki tárcát. Deák meghátrált, így a császár február 17-én 
kinevezte a felelős magyar kormányt, melyben Andrássy mellett 
Lónyay és Eötvös is helyet kapott. A kiegyezési törvényekről szóló vita 
az év májusában fejeződött be. Az utolsó szavazáson 209 képviselő 
igennel, 89 nemmel voksolt, míg 83 - főként a nemzetiségeket 


képviselő - tartózkodott. Június 8-án a budai Mátyás-templomban 
Liszt Koronázási miséje közben gróf Andrássy Gyula és a kalocsai 
érsek Ferenc József fejére helyezte a szent koronát. Az országnak 
immáron törvényes királya volt. 


EURÓPA ÉS AZ EURÓPÁN KÍVÜLI VILÁG 
1870-90 Európa 1870-90 


Európa a nemzeti átrendeződés lezárulása után 


1871-re Európa nyugati felén a német és az olasz egység 
megszületésével lezárult a nemzetállamok kialakulása, s mivel a 
kialakuló stabil országhatárok már nem tették lehetővé a hatalmi 
terjeszkedést, időszerűtlenné vált a hagyományos dinasztikus expanzió 
is. . Ugyanakkor Franciaország  meggyengülésével és a német 
nagyhatalom megjelenésével a 19. század elejére kialakult hatalmi 
egyensúlyban változás következett be. Németország azonban továbbra 
is csak egy megnagyobbított Poroszországként, konzervatív módon 
politizált, így aztán az  erőegyensúly módosulásának hatalmi 
viszonyokat érintő következményei az 1890-es évekig nem 
jelentkeztek. A francia várakozások ellenére a nagyhatalmak 
belenyugodtak az 1871-ben előállt helyzetbe. A következőkben 
tekintsük át a vezető európai államok politikai céljait és lehetőségeit. 

Az antidemokratikusan, felülről létrehozott egység Németországban a 
Hohenzollerneket, s a konzervatív porosz junkert, Bismarckot juttatta 
vezető pozícióba. Hiába volt tehát az ország katonai, demográfiai vagy 
éppen gazdasági fölénye, e fölényt a bismarcki diplomácia nem 
európai térnyerésre, hanem a megszerzett pozíció megóvására 
kamatoztatta. A kialakult viszonyok megőrzésének oka az volt, hogy a 
kancellár helyesen ismerte fel: a német egység most még csak 
dinasztikus kompromisszumok és katonai sikerek eredménye, így tehát 
egyfajta belső , katalizátorra", a német nacionalizmusra van szükség, 
hogy teljessé legyen. Ennek feltétele — Bismarck szerint — a tényleges 
biztonság és a látszólagos fenyegetettség kényes egyensúlya volt. 
Tényleges biztonság, mert a belső viszonyok rendezése enélkül nem 
lehetséges, és fenyegetettség, hogy a németek egymásra találását 
meggyorsítsa. E két tényező befolyásolta a bismarcki külpolitika két 
hátralévő évtizedét: Elzász bekebelezésével felélesztette a francia 
revánsigényt, így megteremtette a német nacionalizmust magas 
hőfokon tartó fenyegetettséget, míg ezzel párhuzamosan a német 
diplomácia mindent megtett azért, hogy ezt elhárítsa. A német politika 
első embere bonyolult kettős játékba kezdett, melynek lényege 


Franciaország elszigetelése, valamint a konzervatív monarchiák közti 
szolidaritás felélesztése volt. Ez utóbbi ötletét, a ,három császár 
szövetségét" már 1867-ben felvetette, ám akkor még a 
Ballhausplatzon süket fülekre talált, 1871 után azonban módosult 
körülmények között ismételhette meg ajánlatát. Láthattuk, hogy a 
revánsra vágyó francia köztársaság , szalonképtelennek" számított az 
európai udvarokban, így aztán megbízottai hiába kilincseltek a 
nagyhatalmak támogatásáért. Bismarck tehát jó érzékkel — amennyire 
módjában állt - igyekezett elősegíteni ennek az államformának a 
fennmaradását, mert tudta, hogy egy monarchikus fordulat jelentősen 
javíthatná a franciák diplomáciai pozícióit, ugyanakkor ezzel 
párhuzamosan megpróbálta Ausztriát és Oroszországot megnyerni a 
konzervatív szövetség gondolatának. A német-orosz közeledésnek nem 
voltak különösebb akadályai, a Monarchia azonban nehezebb falatnak 
bizonyult, pedig megnyerése Bismarck számára két okból is fontos 
volt: egyrészt úgy vélte, hogy Oroszország ellensúlyát képezhetné a 
dualista állam, másrészt pedig attól félt, hogy a Königgrázet nehezen 
felejtő katonai elit Németország helyett hajlandóbb lesz Franciaország 
irányába nyitni. Ezért a német kancellár azon munkálkodott, hogy a 
három hatalom közötti ellentéteket elsimítsa vagy azok létrejöttét még 
keletkezésük előtt megakadályozza. Így aztán nem is véletlen, hogy 
több alkalommal is felhívta a németek hatalmi küldetését emlegetők 
figyelmét arra, hogy Németország még nem kész a gyarmati politikára 
(hasonlata szerint országa így arra a lengyel nemesre hasonlítana, aki 
fehérnemű nélkül veszi fel a bundát), valamint arra is, hogy 
érdektelen a balkáni kalandokban. Ez utóbbitól azért is kívánta magát 
távol tartani, mert látta, hogy az osztrák-orosz viszony döntően ezen 
múlik, s a két hatalom Németországhoz való kapcsolatát Bismarcknak 
a Balkán-kérdésben történő állásfoglalásától teszi függővé. A kancellár 
azonban sietett kijelenteni, hogy a Balkán neki egyetlen pomerániai 
gránátos csontjait sem érné meg. A három hatalom egymásra 
találásának ennek ellenére is igen komoly következménye lehetett; 
mégpedig az, hogy szövetségük esetén nemcsak erejük, hanem 
ellentéteik is összeadódnak. Így az áhított szövetség azt is feltételezte, 
hogy Németországnak akarva-akaratlanul bele kell majd avatkoznia a 
többiek vitáiba, ezáltal egyik vagy másik fél múlhatatlanul meg fog rá 
neheztelni, ráadásul egy ilyen konzervatív szövetségben való 
részvétellel elveszítheti Anglia hagyományos jóindulatát is. 

A Német Császárság számára Oroszország számított a legfontosabb 
partnernek, már csak azért is, mert Bismarck mindenáron el akarta 
kerülni egy  kétfrontos (orosz és francia) háború veszélyét. 
Gorcsakovnak, szentpétervári kollégájának tudtára is adta, hogy 
megértő az oroszok lengyelországi jelenléte és balkáni törekvései 
iránt, s a Romanovok ázsiai térhódítását sem ellenzi. A hatalmas 


területű, 75 millió lakosú kolosszus azonban az 1861-es reformok 
ellenére sem igazán mutatta a változás jeleit, s hiába állt az 1874-es 
általános hadkötelezettség bevezetése után rendelkezésre a hatalmas 
embertömeg, megfelelő felszerelés és kiképzés hiányában nehezen volt 
hadba vethető. Az orosz diplomácia fel is mérte a hiányosságokat, s a 
hagyományos dinasztikus expanziót Ázsia elmaradott térségei felé 
irányította. 1870 után II. Sándor udvarában az európai status guo 
hívei kerültek túlsúlyba, s ennek áldásos következménye hamarosan 
még a korábban folyamatosan krízispontként kezelt Balkán térségében 
is megmutatkozott. Bár 1871-ben II. Sándor — az angol ellenkezés 
dacára — úgy döntött, hogy nem tartja magára nézve kötelezőnek az 
1856-os londoni konferencia azon határozatát, melynek értelmében 
semlegesítik a Fekete-tenger partvidékét, ennél tovább azonban nem 
merészkedett. A félszigeten magasra csapó nacionalista indulatoktól 
megrettent orosz vezetés korábbi álláspontjával szemben a "70-es 
években hitet tett a török integritás (területi sérthetetlenség) mellett, 
ugyanakkor Lengyelország — kérdésében a németekkel való 
érdekközösséget hangoztatta. A cár nem lépett fel a vereséget 
szenvedett Franciaország érdekében sem, további meggyöngítését 
azonban ugyanúgy szükségtelennek tartotta, mint a francia 
revánstörekvéseket. Álláspontja nagyban elősegítette Németország és a 
cári birodalom közeledését. 

A szövetség harmadik jelöltje, az Osztrák-Magyar Monarchia a 
felületes statisztikusok számára biztató képet festett; 35 millió 
lakosával, 600 ezer km2-nyi területével és egymilliós hadseregével 
Európa egyik nagyhatalmának tűnt, de ez a nagy-hatalmiság csupán 
látszat volt. Valójában a Monarchiát jelentősen gyengítette az 
iparosodottság alacsony foka és az a tény, hogy nemzetiségei egyre 
inkább a határokon kívül megszülető nemzetállamaik felé fordultak. E 
centrifugális erők leküzdése az állam szinte minden erejét igénybe 
vette, ráadásul itt még az a domináns etnikum is hiányzott, mely 
számarányánál fogva - mint Oroszországban - túlsúlyt képezhetett 
volna. A német és magyar népesség együttesen sem érte el a 
hozzávetőleg 15 milliós szláv lakosság létszámát, ami arra sarkallta a 
birodalom egyes vezetőit, hogy megbarátkozzanak a ,,trializmus?" 
gondolatával, vagyis azzal, hogy az osztrák-magyar elit mellett az 
állam vezetésében részt kaphassanak a szlávok is. Ez az etnikai 
heterogenitás szabta meg a Monarchia külpolitikai lehetőségeit is. Bár 
a vérmesebbek a feladott németországi helyett a balkáni küldetésről 
beszéltek, hamar nyilvánvalóvá lett, hogy a külpolitikai cél nem lehet 
más, mint a defenzíva, a dualista állam fennmaradásához szükséges 
körülmények megteremtése és a Monarchia egységének védelmezése. 
Hogy Európa vizein merre tartson a törékeny hajó, abban még az 
összetartani akaró magyarok és osztrákok sem igen tudtak 


megegyezni. A folyamatos egyeztetési problémák következtében 
gyakorta jutott holtpontra a közös külügy, s vált szinte lehetetlenné az 
aktív diplomácia fenntartása; holott a már korábban is említett 
szupranacionális szervezetnek létszükséglete lett volna a sikeres 
külpolitika. Így aztán nem maradt más lehetőség, mint az aktivitás 
imitálása, s annak elhitetése, hogy a Monarchia léte európai 
szükségszerűség. A fennmaradás objektív feltételének hiánya azonban 
sorsát a hatalmi viszonyok alakulásához kötötte. 

A Monarchia külpolitikáját néhány kitérőtől eltekintve két évtizedig — 
ebből öt esztendőt a külügyminiszteri székben töltött — Beust báró 
személye határozta meg. Attól függetlenül, hogy udvari körökben még 
kísértett a nagynémet eszme, belátta: a porosz vezetésű kisnémet 
egység immáron realitás, tehát nem folytatható a németországi 
politika, s nincs más választás, mint az új helyzet elismerése. A 
kancellár elutasította a francia revánsvágyra építő külpolitikát, 
helyette a Német Császársággal való megegyezést szorgalmazta, mert 
úgy vélte, ezáltal lehetséges a közeledés Oroszországhoz is. A későbbi 
bonyodalmakat azonban már most előre vetítette az a tény, hogy 
1867-ben az arisztokrácia hagyományosan  oroszellenes köreit 
képviselő gróf Andrássy Gyula lett a magyar miniszterelnök. 
Franciaország 1870-es katasztrofális veresége ellenére is fontos 
szerepet játszott a nagyhatalmi koncertben. Az 1871 májusában 
megkötött frankfurti béke értelmében az ország 5 milliárd aranyírank 
hadisarcot tartozott fizetni, emellett át kellett adnia Elzász-Lotaringiát. 
A fizetés teljesítését a német vezetés 1874-ben jelölte meg, addig 
megszálló csapatok maradtak az országban. A köztársaság létrejöttével 
az ország - ha nehezen is, de - szakított a bonapartizmus 
kalandorságával és konszolidálni igyekezett önmagát. Az ország 
igyekezett nagy létszámú hadsereget fegyverben tartani, s aktív 
külpolitikát folytatni, de a romló demográfiai és gazdasági mutatók 
erősen kétségessé tették a vezető hatalmakkal folytatott verseny 
végeredményét. A köztársaság vezetői azonban képtelenek voltak arra, 
hogy szembenézzenek a francia hatalmi pozíciók romlásával, s a 
napirendről levegyék a reváns kérdését. Ez utóbbit már csak azért 
sem tehették, mert az ezt kimondó kormányt rögtön megbuktatta 
volna a nacionalista indulat. Így a mindenkori francia külpolitikát a 
reváns (Elzász visszaszerzése) határozta meg, s a politikai irányzatok 
közti különbség csupán annak megvalósítási módjában mutatkozott. 
1871 után a Thiers által képviselt , alkalmazkodás?" és a kedvező 
helyzet kivárásának taktikája a súlyos békefeltételek teljesítését, 
ezáltal a szabad mozgástér mielőbbi visszaszerzését irányozta elő, míg 
Gambetta, a nemzeti védelem kormányának hadügyminisztere és 
MacMahon tábornok az azonnali visszavágást sürgette. Kezdetben 
Thiers elképzelése győzedelmeskedett: a franciák 1873 szeptemberéig 


kifizették a hadisarcot, így visszanyerték cselekvési szabadságukat. 
Ezek után a francia külpolitikát folyamatosan az a cél vezette, hogy 
elkerüljék azt — ami már bekövetkezett! -, hogy elvesszen az ország 
nagyhatalmi pozíciója. A rosszul megfogalmazott cél arra sarkallta az 
egyedülléttől félő Franciaországot, hogy bármi áron, de 
szövetségeseket szerezzen. Lehetséges szövetségesként a 
megnyerhetőnek tűnő Monarchia éppúgy számításba jött, mint a 
liberális Anglia vagy éppen a cári Oroszország, melynek támogatásáért 
cserébe még a lengyel- és törökbarátságról is hajlandóak lettek volna a 
vérmesebbek lemondani. A sok cél azonban gyakorta egymást 
keresztezte, ezért a németellenes szövetséget nem sikerült létrehozni. 
Nem is véletlen, hogy a franciák 1871 után mintegy , kárpótlásként" 
rávetették magukat a gyarmatokra, ahol szintén politikai 
bonyodalmakat okoztak. Így aztán elmondhatjuk, hogy a 
bonapartizmus bukása után is a francia diplomácia -— igaz, más 
okokból - tartotta mozgásban Európát és a gyarmatokat. 

A hatalmi koncert ötödik tagja, Nagy-Britannia ennek éppen az 
ellenkezőjét cselekedte. Mivel a szigetországnak hagyományosan nem 
voltak kontinentális és még nem voltak gyarmati ellentétei 
Németországgal, nem is ellenezte a frankfurti békével deklarált 
változásokat. Sőt, némileg elégedetten konstatálta, hogy III. Napóleon 
agresszív politikájának befellegzett. A brit diplomácia érzékeny 
pontját már évtizedek óta a , keleti kérdés? képezte, a Gladstone 
vezette kabinet azonban helyesen érzékelte, hogy az oroszok balkáni 
aktivitása csökkent. Ennek az lett a következménye, hogy a liberális 
kormányzat figyelme elfordult Törökországtól, s hagyta, hogy a 
balkáni nemzeti mozgalmakkal inkább a törökökkel szomszédos 
Monarchia foglalkozzon. A felszabaduló energiákat az ország ebben az 
időszakban egyre inkább a gyarmatokra, ezen belül is az alig feltárt, 
hatalmas fekete kontinensre irányította. 

A ,pentarchián"? (ahogy a vezető ,ötöket" már a korszakban is 
nevezték) kívül rekedtek számára aligha termett hatalmi babér a 
hetvenes években. Talán csak a kis, de iparilag fejlett Belgium tudott 
gyarmati eredményeket felmutatni. A nagy múltú ibériai állam, 
Spanyolország a köztársaságiak és a monarchista ,karlisták? (VII. 
Ferdinánd trónra pályázó öccsének hívei) harcának színterévé 
változott, s a zűrzavart tovább növelte, hogy az ország maradék 
gyarmatai fokozták függetlenségi erőfeszítéseiket. A gazdasági és 
politikai függő helyzetbe került Törökországot a század második 
felében a nagyhatalmak már gátlástalanul használták fel politikai 
céljaik — érdekében. A skandináv országok őrizték ugyan 
függetlenségüket, de ennek megtartása úgy látszott legvalószínűbbnek, 
ha fokozatosan haladnak a semlegesség politikája felé. A Balkán 

függetlenedő államai -— Románia és Szerbia — határaikon kívül rekedt 


,testvéreik?"  Piemontjaivá szerettek volna válni, s  Piemonthoz 
hasonlóan a nagyhatalmak segítségét várták (ekkor még hiába), hogy 
a török zsarnokság alól felszabadíthassák a félszigetet. 

A nemrég megteremtett Olasz Királyság is csak igényeiben és 
lakosságának létszámában (30 millió fő) volt nagyhatalom, valójában 
azonban az ehhez szükséges anyagi feltételeknek a fiatal állam még 
híján volt. A nagyoknak Európán kívül sem akadt még valódi 
vetélytársa, mert az Egyesült Államok ekkoriban polgárháborús 
sebeit gyógyítgatta, Japánban pedig még aligalig látszottak a Meidzsi- 
reformok eredményei. A "70-es évek a stabilitás és Európa abszolút 
világhatalmának koraként kezdődtek, ám e stabilitás egy évtizeden 
belül éles kontinentális és gyarmati hatalmi versengéssé változott. 

A Balkán-háború és a berlini kongresszus 


A nemzetközi kapcsolatok (1871-78) 


A frankfurti békét követő hét esztendő eseményeit a francia 
külpolitika  aktivizálódása és a balkáni nemzeti mozgalmak 
fellendülése határozta meg. A francia diplomácia mozgásba lendülése 
nemcsak az alkalmazkodási politika sikerének következménye volt, 
hanem szerepet játszott benne az európai diplomácia 
szokásrendszerének átalakulása is. A diplomáciában - Oroszországot 
kivéve — ez időre egyre nagyobb teret kaptak az alkotmányos formák, 
a külpolitikát a parlamentek, s rajtuk keresztül a választásra jogosult 
tömegek irányították, de igen fontos szerepet játszott a sajtó vagy 
egyes gazdasági körök nyomása is. Franciaországban vagy Nagy- 
Britanniában az alkotmányos formák segítségével tömegeket lehetett 
bevonni a közös célok megvalósításába, megnyerni a revánsnak vagy 
éppen a civilizációs  küldetéstudatnak. A német külpolitikát 
ugyanekkor éppen az fogta vissza jelentősen, hogy porosz, nem pedig 
német volt. Bismarck, aki kancellárként lényegében alkotmányos 
felelősség nélkül vezette a külügyet, császárával együtt teljesen 
szabadon irányíthatta a , megnagyobbított Poroszország"-ot. A kérdés 
pusztán csak az volt, hogy e személyhez kötött rendszer mennyiben 
lesz működőképes nála csekélyebb képességű utódai alatt. A 
Monarchia diplomáciáját eközben épp az korlátozta, hogy egy időben 
túlontúl sok, egymásnak gyakran ellentmondó érdeket próbált 
érvényesíteni és a külföld felé reprezentálni. E külpolitikában a 
dinasztikus és parlamentáris elemek keveredését és sokszor egymást 
kioltó hatását figyelhetjük meg. Oroszország most is kilógott a sorból. 
Külügyét a cár teljesen autokrata (tekintélyelvű) módon dinasztikusan 
irányíthatta, legfeljebb arra kellett ügyelnie, hogy a pánszláv 
törekvések és az ezekkel gyakorta szemben álló konzervatív 
szolidaritás — a Balkán kérdésében épp e kettő ütközött — megfelelő 


egyensúlyát megtalálja. 

A hetvenes évek elején fenyegető problémának még nem a keleti 
kérdés, hanem a német megszállás alól felszabadult Franciaország 
feléledése látszott. A köztársaság elnökévé ugyanis 1873-ban a 
revansista és monarchista MacMahont választották meg, aki szakított 
Thiers alkalmazkodásával, s már a következő évben hadseregreformra 
szánta el magát. A francia haderő létszámát 2590-kal megemelték, 
ezzel párhuzamosan szinte minden fórumon elősegítették a 
germanofóbia (németektől való félelem) terjedését. Fellépésükhöz 
kedvező hátteret jelentettek Németország belső nehézségei, elsősorban 
a bajor katolikusok ellen vívott , kultúrharc". Ám Bismarck jó előre 
felkészült a francia diplomáciai offenzívára: 1873-ban tető alá hozta a 
, három császár szövetségét", mely ugyan nem bírt franciaellenes éllel, 
hisz a Monarchiát erre nehéz lett volna rávenni, de mégis előírta, hogy 
tagjai rendszeresen konzultáljanak egymással, ha a nemzetközi helyzet 
úgy kívánja. A kancellár számára ennél jóval értékesebb volt az a 
katonai konvenció (egyezmény), melyet Oroszországgal az év elején 
kötött. A konvenció kimondta, hogy a szerződő felek katonailag is 
támogatják egymást, ha egy harmadik hatalom valamelyiküket 
megtámadná - s ez nyilvánvalóan Bismarcknak kedvezett. 

Az orosz jóindulatot felhasználva a kancellár 1875 elején úgy döntött, 
hogy megijeszti a feltüzelt Franciaországot. A vezérkar preventív 
(megelőző) háború tervét dolgozta ki, a Post című lap pedig világgá 
kürtölte a háborús veszélyről szóló hírt. A német diplomácia azonban 
túllőtt a célon; Anglia a német fenyegetés ellen foglalt állást, ám ami 
még jobban meglepte Bismarckot, a cár és külügyminisztere, 
Gorcsakov Berlinbe utaztak, hogy szándékától eltérítsék a német 
vezetést. A cár egyértelművé tette, hogy nem kívánná a három császár 
szövetségét franciaellenes háborúra használni. Kijelentése nyomán az 
elszigeteltségtől rettegő francia diplomácia fellélegzett, a németeknek 
pedig el kellett gondolkozniuk azon, hogy a nagy nehezen 
összekovácsolt konzervatív szövetségi rendszer vajon kibír-e még egy 
ilyen erőpróbát. 

Alig csendesedett el azonban a háborús riadalom keltette diplomáciai 
hullámverés, máris egy újabb válsággóc hívta fel magára a figyelmet: 
a Balkán, ahol a hatvanas évek változásai nem múltak el nyomtalanul. 
Az 1881-ben kikiáltott Román Királyság és Szerbia a hetvenes évek 
elején fokozta törökellenes aktivitását. A szerb vezetés támogatta a 
még török függésben lévő, szomszédos Bosznia és Hercegovina 
függetlenségi mozgalmait, s közben abban reménykedett, hogy a 
nagyhatalmaknál — e törekvése megértésre talál. — 1875-ben 
Hercegovinában általános felkelés bontakozott ki, melyet Oroszország 
támogatott, a Monarchia pedig , megértett". A felkelők egy idő után 
látványos sikereket értek el a hegyi terepen nehezen mozgó török 


reguláris erők ellen, s úgy tűnt, belátható közelségbe került a teljes 
függetlenség. A török integritás fenyegetése azonban elgondolkoztatta 
a szentpétervári, a bécsi és a londoni diplomatákat: , Mi lesz, ha 
megváltoznak a balkáni hatalmi viszonyok, s új nemzetállamok jönnek 
létre?" Természetesen a , Balkán-kérdés?" megoldására mindegyik fél a 
saját érdekében álló javaslatokat tett. Oroszország azt tanácsolta a 
Portának, hogy adja meg az autonómiát, a Monarchia félt, hogy az 
autonóm Hercegovina egyesülhet Szerbiával, ezért nem támogatta az 
orosz javaslatot, Disraeli konzervatív kabinetje pedig arra biztatta 
Isztambult, hogy ne engedjen. 1876 áprilisában a bolgárok is felkeltek 
a török uralom ellen, de a Porta az angol támogatásban bizakodva 
megmakacsolta magát, és folytatta a háborút. Az események a 
törököket látszottak igazolni: a bolgár felkelés elbukott, s a hadsereg a 
szokásos módon - népirtással — torolta meg a rebelliót. Ezt már nem 
hagyhatta szó nélkül Szerbia és Montenegró; az év júniusában hadat 
üzentek a Portának. A lokálisnak induló konfliktus immáron a régió 
egészét fenyegette, s a válság kiterjedése új állásfoglalásra késztette a 
kérdésben érdekelt két nagyhatalmat, a Monarchiát és Oroszországot. 
Ez az állásfoglalás pedig a három császár szövetségének 
szakítópróbájává válhatott, ha nem sikerül idejében mindegyik fél 
számára megnyugtató megoldást találni. 

A két hatalom közti egyeztetést jelentős mértékben megnehezítette, 
hogy a Ballhausplatzon 1873 óta az oroszellenességéről híres magyar 
Andrássy Gyula gróf irányította a külügyet. Jobb meggyőződése 
ellenére mégis tárgyalóasztalhoz ült orosz partnerével, s a felkelők 
győzelme, illetve veresége esetére is megfogalmazták alternatíváikat, 
melyek centrumában a hagyományos dinasztikus osztozkodás állt. A 
felkelők győzelmét valószínűsítették, így erre az esetre dolgozták ki az 
árnyaltabb tervezetet. A Monarchia — nehogy Szerbia megnövekedjen 
— befolyása alá vonta volna Bosznia-Hercegovinát, Oroszország pedig 
bekebelezte volna Dél-Besszarábiát. A kevésbé várt vereség estére 
pedig ígéretet tettek arra, hogy megóvják Szerbiát. 

Általános meglepetésre Szerbia és Montenegró gyors és súlyos 
vereséget szenvedett, s a török csapatok néhány hét múlva már 
Belgrád felé közeledtek. Az orosz diplomácia kellemetlen helyzetbe 
került: vagy vállalja a közvélemény nyomására a török és -— Ignatyev, 
konstantinápolyi követ emellett kardoskodott — esetleg az osztrák 
háborút, s szláv testvérei segítségére siet, vagy belenyugszik a török 
sikerekbe, ami által ugyan fennmaradhat a balkáni status guo, de 
Oroszország elveszítheti a balkáni szláv népek bizalmát. A pétervári 
dilemmát Andrássy Gyula is érzékelte, s uralkodóját megpróbálta 
rábeszélni az (oly régóta dédelgetett) oroszok elleni háborúra. A két 
fél számításaiból természetesen nem hagyta ki a harmadikat, 
Németországot sem. Andrássy és Gorcsakov kipuhatolták Berlin 


szándékát, ám a német álláspont csalódást keltett: Bismarck a három 
császár szövetségét féltve, az egyeztetést és a háborús indulatok 
lehűtését tanácsolta. 1877 elején a budapesti egyezményben a két fél 
megállapodott abban, hogy a Monarchia semleges marad, az oroszok 
viszont hadműveleteiket csak a Balkán keleti részére terjesztik ki. 
Áprilisban az oroszok az angol tiltakozás ellenére is hadat üzentek a 
Portának, s hadseregük júniusban Szisztovo mellett vereséget mért a 
török csapatokra, majd elérte a Balkán-hegység hágóit. Itt, a Sipka- 
szorosnál és Plevna váránál azonban négy hónapra megmerevedett a 
front, a törökök szívósan ellenálltak. Decemberben azonban 
megtörtént az áttörés, a Balkán-hegység lejtőin lezúduló oroszok 
elfoglalták Drinápolyt, s januárban Konstantinápoly közelébe 
jutottak. Ezzel párhuzamosan a török védelem a Kaukázusban is 
összeomlott. A hírek hatására Anglia és a Monarchia úgy döntött, hogy 
figyelmezteti az oroszokat: további offenzívájuknak kiszámíthatatlan 
következményei lesznek. Gorcsakov megállást tanácsolt a túlbuzgó 
tábornokoknak, s január 31-én fegyverszünetet kötött a törökkel. Ez 
azonban nem elégítette ki a boszporuszi orosz jelenlét miatt felzúdult 
brit közvéleményt. Februárban Disraeli parancsot adott, hogy a flotta 
fusson be a Márvány-tengerre, s érdeklődött arról, hogy a Monarchia 
hajlandó lenne-e részt venni egy oroszellenes fellépésben. Andrássy 
érezte, hogy itt a ragyogó alkalom: az uralkodó részvételével tartott 
közös minisztertanácson a háború mellett érvelt, ám a konzervatív 
szolidaritás erősebbnek bizonyult, s az angol felvetésre nemleges 
válasz született. Így az oroszok lényegében szabad kezet kaptak a 
keleti kérdés rendezéséhez. Az 1878. március 3-án San Stefanóban 
megkötött béke deklarálta Románia, Szerbia és Montenegró teljes 
függetlenségét, Oroszország "megkapta Besszarábia déli részét, 
valamint Batumi és Kars térségét a Kaukázusban. A Trákiát és 
Macedóniát is magában foglaló Nagy-Bulgária autonómiát kapott, s 
területén két évre orosz megszálló csapatok maradtak. Ez utóbbi lépés 
azonban Anglia és a Monarchia számára azt jelezte, hogy a cári 
hatalom immáron aktívan jelen van a Balkánon. A két ország ezért 
jegyzékben fenyegette meg Pétervárt: vagy nemzetközi konferencia elé 
viszi az ügyet, vagy további, immáron súlyosabb lépések 
következményeit kell elviselnie. Az üres fenyegetés és a Bismarck 
iránti bizalom hatására Gorcsakov belement abba, hogy a keleti 
kérdést ismét a nagyhatalmak elé vigyék. 

Az 1878 júniusára összehívott berlini kongresszus előtt lázas 
egyeztetési tárgyalások folytak. Anglia a törököktől megkapta Ciprust, 
ugyanakkor támogatta, hogy a Monarchia okkupálja (katonailag 
megszállja) Boszniát. Disraeli attól félt, hogy ha ez nem így történik, a 
Balkánon egy olyan nagy szláv államalakulat jön létre, amely 
gyökeresen felboríthatja az eddigi egyensúlyt. A találkozó döntésének 


értelmében Szerbia, Montenegró és Románia függetlenné vált, 
Bulgária autonómiát kapott, viszont az önálló közigazgatású , Kelet- 
Ruméliát" leválasztották róla, s elveszítette Macedóniát. A Monarchia 
lehetőséget kapott az okkupációra, de még arra is, hogy megszállja a 
Szerbia és Montenegró közt lévő stratégiai jelentőségű Novibazari 
szandzsákot. A berlini kongresszus eredményeként létrejöttek a 
balkáni nemzetállamok, ám határaikat nagyhatalmi gyámkodással 
alakították ki, stratégiai, nem pedig etnikai elveket véve figyelembe. 
Ennek az lett a következménye, hogy a régióban az etnikai kérdések 
néhány évtized alatt szinte kezelhetetlenné váltak, s napjainkig is 
talán a legfontosabb problémát jelentik. Ráadásul a nagyhatalmak 
aktív szerepvállalása azzal a veszéllyel járt, hogy európai pozícióik s 
egymáshoz való viszonyuk a balkáni kérdésekben elfoglalt 
álláspontjuktól válnak függővé. Ennek első jele már Berlinben látható 
volt: Bismarck nem állt ki az orosz érdekek mellett, Andrássy pedig 
egyenesen szembehelyezkedett Gorcsakovval. II. Sándor kancellárja 
felháborodottan vette tudomásul, hogy a Monarchia a füle botját sem 
mozdította, mikor az orosz igények szóba kerültek, viszont az előzetes 
megállapodás értelmében megkezdte az okkupációt. A július 13-án 
lezárult konferenciáról elégedetlenül távozott a magára hagyott orosz 
delegáció, mely azzal a hírrel tért haza, hogy a Monarchia és 
Oroszország viszonya visszavonhatatlanul megromlott. 


A szövetségi rendszerek létrejöttének kezdetei (1879-91) 


Bár alapvonalaiban nem változott a nemzetközi kapcsolatok rendszere, 
a hetvenes évek végére a konzervatív szolidaritáson alapuló 
együttműködés épületén már jelentkeztek az első repedések. A 
bismarcki külpolitika alaptétele, a francia elszigeteltség fenntartása 
továbbra is megvalósult, de az Oroszországgal való viszony 
meglehetősen hűvösre fordult. Az ottani pánszláv körök ugyanis nem 
tudtak belenyugodni a berlini vereségbe, s számonkérték Bismarckon a 
kevéssé megértő magatartást. Ráadásul a cár egyre gyakrabban 
hangoztatta, hogy a német védővámrendszer akadályozza az orosz 
gazdaság fejlődését, ezért országa más partnerek után fog nézni. 
Berlinben értettek a szóból, ezért megpróbálták a német-orosz 
kapcsolatokat felmelegíteni. A Németország magáramaradásától félő 
Bismarck tudta, hogy az oroszokban csak fel kell keltenie az 
egyedüllét érzését, s máris önként ajánlkoznak majd. Ezért kapóra jött 
Andrássy ajánlata: a két ország kössön titkos, öt esztendőre szóló 
oroszellenes szövetséget. Úgy tűnt, a Monarchia semmit sem 
kockáztat, mert hiszen az 1879 októberében aláírt , kettős 
szövetség" éle neki kedvezően oroszellenes volt, a gyakorlatban 

azonban másról volt szó. A két, részben vagy teljesen német vezetésű 


államalakulat egymásra találása felborította a hagyományos európai 
hatalmi konstellációt. Németország az oroszokkal, a Monarchia pedig 
az angolokkal való történelmi jó viszonyát kockáztatta egy ilyen 
lépéssel. Bármennyire is nem akarta a német kancellár annak a 
bizonyos pomerániai gránátosnak a feláldozását, nem térhetett ki 
szövetségesének balkáni kalandjai, hosszú távon az oroszellenesség 
elől, ugyanakkor a Monarchiának előbb-utóbb részt kellett vállalnia 
partnerének nyugati  bonyodalmaiból. Ezáltal tehát a két 
szövetségesnek nemcsak ereje, hanem problémái is összeadódtak, s e 
problémák együttese évtizedek alatt háborús fenyegetésnyire duzzadt. 
A kettős szövetség Andrássy utolsó diplomáciai sikere volt, az orosz- 
török háború után lényegében bukott államférfinak számított, s vele 
bukott az oroszellenes irányzat is. Ez a tény, valamint az, hogy 
Péterváron békülékenyebb hangot ütöttek meg, arra sarkallta 
Bismarckot, valamint az, hogy Péterváron békülékenyebb hangot 
ütöttek meg, arra sarkallta Bismarckot, ban az oroszok ajánlatot 
tettek, hogy ha Berlin garantálja, hogy a Boszporusz és a Dardanellák 
egy német védelmi háború esetén zárva maradnak, Oroszország 
semleges lesz. A bécsi konzervatívok, akik egyezkedni, nem pedig 
hadakozni kívántak a Balkánon, kapva kaptak a közeledésen. Kálnoky 
Gusztáv, a pétervári követ közös orosz-osztrák-magyar balkáni 
aktivitást sürgetett, s mikor külügyminiszter lett, orosz kollégájával, a 
hasonlóan gondolkodó Gierssel 1881 júniusában felújította a három 
császár szövetségét. Az ismét jónak tűnő viszony lehetővé tette az 
újabb balkáni állásfoglalást: a két hatalom teljesíthetőnek vélte a szerb 
igényt a királyi címre, valamint a bolgár területnövelő elképzeléseket, 
cserébe viszont elvárta, hogy a két ország a Monarchiához, illetve 
Oroszországhoz igazodjon. 

Még ez évben újabb partner jelentkezett Berlinben, a mértéktelen 
afrikai gyarmati igényekkel bíró Olaszország. Bismarck azonban az 
emellett Ausztria rovására is gyarapodni kívánó, balkáni befolyást 
áhító, irredenta (megváltatlan) Itáliát emlegető olasz politikusoknak 
egyértelműen adta értésükre: , Berlinbe Bécsen át vezet az út." Az 
olaszoknak tehát dönteniük kellett, hogy a nehezen megvalósítható 
dél-tiroli és balkáni területszerzés a fontosabb, vagy az afrikai 
gyarapodás. Mikor Franciaország megszállta Tuniszt, a megrettent 
római kormány döntött: 1882-ben csatlakozott a kettős szövetséghez, 
mely ezáltal , hármas szövetség"-gé bővült. Az olaszok franciaellenes 
támogatása kapóra jött Bismarcknak, de ő is jól tudta, hogy az 
irredenta Itália kétes szövetséges, s alkalmasint a többet ígérő oldalára 
fog állni. Annál fontosabbnak, előretolt balkáni hídfő lehetőségének 
tűnt a Besszarábia és Bulgária miatt aggódó Románia 1883-as 
csatlakozása a szövetséghez. A hatalmi tömb olyannyira jól működött, 
hogy mikor 1884-ben Afganisztánban  orosz-angol konfliktus 


keletkezett, s az angol flotta be kívánt futni a Fekete-tengerre, a 
szorosok zárva maradtak. A stabil rendszert, látva Bismarck még arra 
is kísérletet tett, hogy Jules Ferry francia kormányfővel elfogadtassa 
Elzász végleges német birtoklásának tényét, ám az túlzásnak 
minősítette az ötletet. Ennek ellenére úgy tűnt, hogy a német kancellár 
számításai beváltak: Franciaország elszigetelése és egy, a konzervatív 
szolidaritásra épülő szövetség megalkotása sikerrel járt. A törés 
azonban már néhány hónap múlva bekövetkezett. 

1885-ben Battenberg Sándor fejedelem egyesítette Bulgáriát, s 
Oroszország a korábbi megegyezés szerint gyámkodni kívánt a 
megnagyobbodott országon. Általános meglepetésre azonban a 
bolgárok visszautasították  , szövetségesüket?". — A konzervatív 
szolidaritás jegyében Bismarck, Kálnoky és Giers együtt lépett fel, s 
Battenberget lemondatták. Mikor azonban az orosz kormány biztost 
kívánt a helyszínre küldeni, s megszállásra utaló előkészületeket tett, 
Kálnoky az oroszellenes magyar liberálisok nyomására kénytelen volt 
tiltakozni. Az időközben trónra került III. Sándor hiába érvelt a 
korábbi sikeres együttműködéssel, nem kapott szabad kezet 
Bulgáriában. Ezután mindkét fél Berlinben reklamált. Csakhogy 
Németország éppen egy újabb Franciaország elleni erődemonstrációval 
volt elfoglalva, úgyhogy Bismarck csak annyit tudott tenni, hogy 
megfenyegette Oroszországot, ha sokat akadékoskodik, Angliát — a cár 
közép-keleti ellenfelét — is bevonja a szövetségbe. Salisbury, az angol 
miniszterelnök nem kívánt európai ügyekbe bonyolódni, ezért 
elvetette az ötletet, viszont Olaszországgal és a Monarchiával 
megkötötte a  , földközi-tengeri hármas  szövetség?"-et, mely 
Törökország, illetve a földközi-tengeri status guo megőrzését tűzte ki 
célul. Pétervárott ezt a kombinációt is oroszellenesnek érezték, ezért 
Berlinnel szemben békülékenyebb hangot ütöttek meg. Bismarck újra 
kihasználta a helyzetet, és 1887-ben ún. viszontbiztosítási szerződést 
kötött III. Sándorral. Bár az újabb balkáni válság megrázkódtatta, a 
kormányos ügyessége miatt azonban zátonyra futtatni ismét képtelen 
volt a konzervatív szövetséget. 

1887-ben ismét a bulgáriai helyzet került a nemzetközi figyelem 
előterébe: a trónra a szász-koburgi Ferdinánd került, akiről az orosz 
vezetés azt tartotta, hogy osztrák jelölt. Így az ügyet beavatkozásnak 
minősítette, s nagyarányú csapatösszevonásokat rendelt el Galícia 
határán. A nyugalmazott Andrássy és Tisza Kálmán, a magyar 
miniszterelnök a német vezérkar egyetértésével háborút akart, de 
Bismarck és Kálnoky ismét ellenállt a kísértésnek. Hogy a Monarchia 
háborúpárti köreinek lelkesedését lehűtsék, megjelentették a kettős 
szövetség alapokmányának szövegét, melyből kiderült, hogy a német 
támogatás csak az orosz támadás esetére szól, tehát preventív 
háborúról szó sem lehet. Ugyan 1888-ra a feszültség lassan 


feloldódott, de ekkor olyan esemény történt, amely alapjaiban 
változtatta meg az európai kapcsolatok amúgy is eléggé ingatag 
rendszerét. 1888-ban elhunyt I. Vilmos császár, majd néhány hónap 
múlva a halálosan beteg utód, III. Frigyes is. A trónra II. Vilmos 
került, aki gyökeresen szakított a defenzív, gyarmati passzivitást 
hirdető bismarcki külpolitikával. 1890 márciusában menesztette a 
kancellárt, s helyette a jelentéktelen Caprivit nevezte ki. A külpolitika 
irányítása ezután a császár és a mögötte felsorakozó militáns körök 
kezébe került, akik mind Francia-, mind Oroszországgal szemben az 
aktív fellépést sürgették. III. Sándor így arra kényszerült, hogy 
felmérje országának európai kilátásait. A helyzet korántsem tűnt 
rózsásnak: a Monarchiával a  Balkán-kérdés, Angliával pedig 
Afganisztán miatt volt feszült Pétervár viszonya, s az ellenfelek 
ráadásul most egy megbízhatatlan szövetségessel, Németországgal 
gyarapodtak. Oroszország levonta a következtetést: félre kell tennie a 
liberális republikánusokkal szembeni ellenszenvét és el kell fogadnia 
az évek óta ajánlkozó franciák szövetségét. Mikor 1891-ben a francia 
flotta egy egysége Kronstadtba látogatott, a cár levett kalappal 
tisztelgett a Marseillaise alatt. Ez az aktus az európai diplomácia 
történetének új korszakát vezette be. 


, Uralkodó eszmék?" a 19. század második felében 
(1849-90) 


A 19. század második felében Európa a nemzetállamok létrehozásának 
és a tőkés fejlődés látványos kibontakozásának korát élte. E két 
tényező alapjaiban határozta meg a kor szellemiségét: általános 
jelenséggé vált a kereszténység visszaszorulása, ugyanakkor a 
, túlfűtött" nacionalizmus, valamint a szocializmus elterjedése. 
Tudjuk, hogy mindkét irányzat már a 19. század elején jelentkezett; a 
nacionalizmus a nyelvi-kulturális örökségre és a közös történelemre 
építő — nemzeti önmegvalósítás, a polgári nemzetállamok 
létrehozásának eszméje volt, míg a szocializmus a kapitalista világ 
társadalmi igazságtalanságain javítani kívánó utópista teóriaként 
jelentkezett. Korszakunkban azonban mindkét irányzat gyökeres 
változáson ment át: a nacionalizmus számos esetben elveszítette 
demokratikus tartalmát, s a konzervatív erők kezében a tömegeket 
mozgósító politikai ,adu? lett, a szocializmus pedig nemzetközi 
mozgalommá, politikai erővé terebélyesedett. 

A nacionalizmus 

1870 után Európa nyugati felén lezárult a nemzetállamok 
létrehozásának folyamata, számos kérdést azonban nem sikerült 
megnyugtatóan rendezni. A felülről jövő egyesítés nem adott választ a 
nyelvi-kulturális különbségek által megosztott Német- és Olaszország 
problémáira, s hiába állította Bismarck, hogy ,,... a német politika 
miután jóvá tette... a nemzet széttagoltságát, békeszerető és igazságos 
kíván lenni...", a gyakorlat nem igazolta az optimista várakozásokat. 
Elzász bekebelezése megteremtette a németek veszélyérzetét s a -— 
Bismarck által is várt — német nacionalizmust, ezzel párhuzamosan 
viszont a franciák revánsigényét is. A kölcsönös bizalmatlanság az 
erőpolitikába, a nemzeti hadsereg erejébe és az elrettentésbe vetett 
hithez vezetett. Egyre többen vélték úgy, hogy a nagy nemzeteknek 
létrehozásuk után nem szabad parlagon hevertetni hatalmas 
erőforrásaikat, hanem azokat fel kell használniuk küldetésük sikerének 
biztosításához. A századvég filozófusa, Nietzsche a hanyatló 
keresztény erkölcs okozta általános lelki válsággal követendő 
életfilozófiaként a hatalom akarását állította szembe, von Treitschke, a 
korszak elismert történésze pedig nem véletlenül jelentette ki, hogy 
akár területi expanzió árán is, de a nemzetállamnak egyenesen 
kötelessége hatalmának növelése. Innen már nem volt messze a 
, minden német egy államalakulatban történő egyesítésének", a német 
civilizáció terjesztése gondolatának, a  pángermanizmusnak, az 
ortodoxok Orosz vezetéssel történő egyesítésének, a 
pánszlávizmusnak vagy éppen a Rudyard Kipling által propagált 


brit birodalmi küldetéstudatnak a megszületése. Ez utóbbi éppúgy 
egyesítette magában a társadalmak közti létért folyó küzdelmet, 
Charles Darwin ekkor még sokat vitatott tanításait, a nemzetekre is 
igaznak vélő , szociáldarwinizmus?"-t, mint az angol nagyszerűséget 
populáris dalocskákkal népszerűsítő ún. jingoizmust. 

A nemzeti presztízs persze megkövetelte a fegyverkezést és a flották 
fejlesztését, mert hisz hogy teljesíthetné küldetését, az alacsonyabb 
rendű (színesbőrű) fajok europanizálását az a nemzet, amely nem 
uralja a tengereket, s melyik nemzet lehet nagy, amelyiknek nincs 
gyarmatbirodalma? Már 1876-ban létrejött II. Lipót belga király 
védnökségével a Nemzetközi Afrika Társaság, hogy összehangolja a 
hatalmas fekete kontinens feltárására irányuló munkálatokat. Ezek 
után természetesen érthető, hogy miért tartottak 1884-ben Berlinben 
gyarmati konferenciát, ahol deklarálták, hogy egy nemzet valamely 
gyarmatot csak akkor mondhat magáénak, ha már ténylegesen 
megszállta azt; vagy miért fogalmazta meg az Ifjú Olaszország 
mértéktelen, a régi Róma víziójára építő mediterrán gyarmati igényeit, 
s miért cikkezett annyit a sajtó a határokon kívül rekedt olaszokról, a 
, megváltatlan" (irredenta) Itáliáról. Az imperializmus, a gyarmati 
versenyfutás és a világ felosztásának (a későn érkezők számára 
újrafelosztásának) kora összekapcsolta és egymás függvényévé tette a 
gyarmati és az európai politikát. Békeidőben is létező fegyveres 
szövetségek alakultak, s a kormányok, pl. a francia Jules Ferry 
kabinetjének programjába bekerült a ,civilizációs feladat". Európai 
sérelemért a hatalmak a gyarmatokon próbálták magukat kárpótolni, 
ahogy 1871 után Franciaország is tette, viszont a gyarmati kérdések 
tisztázatlansága európai konfliktusokhoz is vezethetett, melynek jó 
példája az Afganisztán miatt feszült orosz-angol viszony. 

A nacionalizmus azonban nemcsak a militarizmus és a küldetéstudat 
alapja, hanem a alapja, hanem a es vereség következtében magasra 
csaptak a nacionalizmus hullámai. A megalázottság érzését napirenden 
tartani kívánó politika jelmondatát Gambetta adta ki: , Egy percre se 
feledjétek, egy szóval se említsétek!"? Elzász visszaszerzésére gondolt, s 
vele együtt -— sokszor kényszerből - mindenki, aki az országban 
politikát csinált. A vereség lassan szinte hisztérikus félelemmel vegyült 
németgyűlöletbe, germanofóbiába váltott át, ami csak fokozódott 
azzal a felismeréssel, hogy a németek demográfiai fölényben vannak 
(kb. 15 millióval többen). A félelem kompenzációja a lármás, 
agresszív, tömegeket megmozgató nacionalizmus, a sovinizmus lett. 
(A szó jelentését Nicolas Chauvinről, egy népszínműalakról kapta, aki 
a nevetségességig dicsérte Napóleon alakját.) A sovinizmus gyakorta a 
legmagasabb politika színterén is megjelent, s esetenként monarchista, 
militáns vagy a ,nem eléggé nemzeti" érzelmű zsidósággal szembeni 
antiszemita színezetet öltött. Boulangizmusnak hívták legnevesebb 


alakjáról, Boulanger tábornokról, akinek eszméi közt a reváns és a 
franciák napóleoni dicsőségének, a gloire-nak a feltámasztása éppúgy 
szerepelt, mint a köztársaság , korhadt" rendszerének megdöntése. A 
nacionalizmus által felélesztett — antiszemitizmus sajátságos 
ellenhatása is jelentkezett a 19. század második felében. Ez egyrészt a 
zsidóság államilag végrehajtott emancipációját (egyenjogúsítását) 
jelentette, mint például Magyarországon, másrészt — főleg a véres 
oroszországi pogromok miatt - az önálló zsidó haza megteremtésének 
igényét. Első egyesületüket, a Choveve Ciont, a , Cionszeretők"-et 
1882-ben hozták létre, s  programjává a palesztinai haza 
visszaszerzését tették. A cionizmus a Magyarországról származó Herzl 
megfogalmazásában a 19. század végén lett a zsidóság világméretű 
programjává. 

Végezetül fel kell hívnunk a figyelmet arra, hogy a 19. század második 
felére a nacionalizmusok furcsa, paradox helyzetbe kerültek. A 
nemzetegyesítők (pl. Mazzini) kezdetben úgy vélték, hogy a 
demokrácia és a nacionalizmus egymástól elválaszthatatlanok, s a 
létrejövő új államok automatikusan liberális demokráciák lesznek. E 
vágyuk azonban illúziónak bizonyult: az antidemokratikusan, felülről 
történő nemzetegyesítésekben inkább a dinasztikus alkuk játszottak 
szerepet, mintsem az alulról kezdeményező népmozgalmak. Így 
történhetett, hogy a demokrácia és a nacionalizmus gyakorta 
szembekerült egymással, s az antidemokratikus nacionalizmusok 
(ahogy Bibó István írja) újabb ,ellennacionalizmusokat" szültek, 
melyek következménye a Balkánon éppúgy, mint Írországban, az 
öntudatukra ébredt nemzetiségek szeparatív, az anyaországtól 
elszakadni kívánó politikája lett. Az álmodott európai egység továbbra 
sem jött létre, s úgy tűnt, hosszú időre érvényes marad Bismarck 
megjegyzése: ,,... az (Európa) csak földrajzi fogalom..." 

A szocializmus 

Az 1848-as forradalmak az európai munkásmozgalom és a szocialista 
eszmerendszer törését hozták. A Marx által már a Kommunista 
Kiáltványban megjövendölt, s oly nagyon várt világforradalom 
elmaradt, az utópikus szocialista eszmék nem élték túl a kataklizmát. 
A tőkés rend erőszakos diadala azonban arra a következtetésre juttatta 
a radikális kispolgári irányzatokat, hogy konspirációval (titkos 
szervezkedéssel), az elnyomó hatalom képviselőinek, illetve szerveinek 
megsemmisítésével a folyamat még megfordítható. Blangui és az 
orosz Bakunyin anarchista eszméi túlélték a forradalmat, ám 
erejükből szórványszerű megjelenésnél többre nem futotta. Az 1880-as 
évekig szervezett szocialista pártokról Németországon túl nem 
beszélhetünk, a forradalmi proletárokat tömörítő csoport, az Igazak, 
majd Kommunisták Szövetsége ugyanúgy elhalt az ötvenes évek 
elejére, mint az angol chartista mozgalom. A szakszervezeti 


tevékenység azonban, főleg az 1857-es, illetve az 1873-as gazdasági 
válságok következtében látványosan erősödött. 1840 és "80 között az 
iskolázottság több mint 3096-kal nőtt, s ez és a több országban 
kibővített választójog pedig újabb tömegeket tett érdekeltté és 
kapcsolt be a politikába. Az egyre több helyen követelt, s állami 
szinten bújtatottan már alkalmazott protekcionizmus megpróbált 
gátat szabni a szabadversenyes , vadkapitalizmusnak", amivel 
felértékelte a hazai gazdaságot, s természetesen a munkaerőt is. Így 
aztán megnőtt a munkástömegek érdekképviseleti szervezeteinek, a 
szakszervezeteknek a szerepe is. Az 1868-ban alapított angol 
szakszervezeti szövetségnek, a Trade Union Congress- nek két 
esztendő múltán már háromnegyed millió tagja volt, s programja, a 
,három nyolcas? (nyolc óra munka, nyolc óra pihenés, nyolc óra 
szórakozás) egyre megértőbb fülekre talált az izmosodó angol gyáripar 
munkakörülményeivel elégedetlenek körében. 1864-ben 
Franciaországban hivatalosan engedélyezték a szakszervezeti kamarák 
- az azonos szakmákban dolgozók szakszervezeteinek — működését. III. 
Napóleon, a liberális eszmékkel gyakorta kacérkodó császár ugyanis 
jól tudta, s a többször megismételt népszavazások által be is 
bizonyította, hogy megfelelő propagandával és kedvezményekkel 
megnyerheti magának a társadalom széles rétegeit. E szakszervezetek 
szövetsége lett később a mai napig is döntő politikai befolyással 
rendelkező szakszervezeti konföderáció, a CGT  (Confédération 
Générale du Travail, 1895). Németországban a folyamat ezzel 
párhuzamosan zajlott: az általános szakszervezeti szövetség 1890-ben 
jött létre, ám a vele párhuzamosan megjelenő munkáspárttal való 
együttműködése miatt nem tett szert olyan jelentőségre, mint 
testvérszervezetei. 

A szakszervezetekkel együtt, néha szinte tőlük elválaszthatatlanul 
működtek a különböző szövetkezetek (alapításuk a német liberális 
Shultze-Delitzsch nevéhez fűződik), önsegélyező  egyletek, 
kölcsönpénztárak, melyek célja azonos volt: a nagyipar versenyétől és 
a  kiszolgáltatottságtól megvédeni a munkásokat. A szociális 
gondoskodás szükségét azonban a század utolsó harmadában nemcsak 
a szakszervezetek ismerték fel, hanem a liberális eszmék által 
fenyegetett egyház és az állam is. IX. Pius pápa 1864-ben enciklikát 
tett közzé, melyben állást foglalt a , tévelygések" ellen, s elutasította 
az újfajta materiális szemléletet és a tekintélyt megkérdőjelező, a 
haladást istenítő , manchesteri" liberalizmust. Az egyház fellépése 
kezdetben inkább ellenhatást váltott ki: Bismarck, aki kitűnően volt 
képes kihasználni a ,liberalizmust a liberalizmus ellen", a pápai 
megnyilatkozást a katolikus egyház elleni fellépés iürügyének 
tekintette. A szocialista eszmék egyházon belüli terjedését azonban 
pápai megnyilatkozással nem lehetett megállítani; egyre több egyházi 


személy akadt, aki a keresztényi felelősségtől indíttatva javasolta az 
állam szociális reformját. Közülük figyelmet érdemel Ketteler báró, 
mainzi . püspök tevékenysége, aki útjára indította a 
keresztényszociális eszmét, s a gyakorlatban is sokat tett a tőkés 
társadalom kárvallottjainak felemeléséért. Az elődénél modernebb 
gondolkodású XIII. Leó jól ismerte fel, hogy az egyháznak ismét állást 
kell foglalnia a 19. század kihívásaival szemben. 1891-ben kiadott, 
Rerum novarum (Új dolgokról) kezdetű bullájával új korszakot 
nyitott a katolikus egyház modern kori történetében. A bullában 
kifejtett , katolikus szociális tanítás?" hangsúlyozza a magántulajdon, a 
szolidaritás és a támogatás jogát, elutasítja az osztályharcot, és 
megengedi a hívő politikai szereplését. Ez utóbbi következménye az 
lett, hogy Európa számos államában megkezdődött a katolikus egyház 
befolyása alatt álló pártok vagy szakszervezetek szervezése, s útjára 
indult a modern kereszténydemokrácia. 

A szociális gondoskodás nemcsak a katolikus egyház elképzeléseinek 
került homlokterébe a 19. század második felében. Németországban 
közgazdászok egy csoportja, az ún. katedraszocialisták nagyobb állami 
beavatkozást  sürgettek a  szociálpolitikában. Részben az ő 
tevékenységüknek —— köszönhetően 1883-ban megalkották a 
társadalombiztosítási törvényt, mely a nyugdíj és a betegségbiztosítás 
kötelezővé tételével minőségi ugrást jelentett a munkásság életében. A 
következő években a példát Franciaország, majd Anglia is követte, s 
nem utolsósorban ennek volt köszönhető, hogy ők, s az őket követő 
nyugat-európai államok jelentős lépést tettek a későbbi jóléti 
társadalom felé. 

Mint láttuk, az ötvenes évek elején a szervezett munkásmozgalom 
összeomlott, a világforradalom nem következett be, s a kapitalista 
társadalmi rend stabilizálódott. A tudományos szocializmus 
teoretikusa, Marx néhány esztendei , forradalomvárás" után ebből azt 
a következtetést vonta le, hogy a követendő taktika nem a forradalom 
kirobbantása, hanem a nemzetközi munkásszolidaritás erősítése kell 
hogy legyen. Feltevésében az a — már tárgyalt - tény is erősítette, hogy 
a hatvanas évek elejétől fellendülőben voltak a trade-unionok. 

Az 1863-as lengyel események miatti szolidaritás és valamennyi 
szocialista mozgalom együttműködésének erősítésére alapították meg 
londoni székhellyel 1864-ben a nemzetek feletti , Nemzetközi 
Munkásszövetséget", az I. Internacionálét. Az Internacionálé célja a 
nemzetenkénti szekciókba osztott mozgalmak közti együttműködés 
erősítése, valamint az elméleti nézetkülönbségek feloldása volt. 
Feladatának a szervezet nemcsak azért tudott nehezen eleget tenni, 
mert Marx mögött kevesen álltak, s egyébként sem volt könnyű együtt 
dolgozni vele, hanem azért is, mert kiderült, a Kommunista 
Kiáltványban megfogalmazott mondat: ,A munkásoknak nincs 


hazájuk." távolról sem áll, számos esetben inkább Mazzini nézete 
érvényes, miszerint , az igazi szocialista nacionalista is". 

Már az első időkben rendkívül éles, nacionalista felhangoktól sem 
mentes vita bontakozott ki a francia és a német küldöttek közt. Ezek 
után a szervezet működését a párizsi kommün zavarta meg, melyet 
Marx örömmel üdvözölt ugyan, de sikerével kapcsolatosan meglepően 
óvatosan nyilatkozott. Már csak azért is, mert ez idő tájt az 
Internacionálé eszmei egysége talán a legnagyobb szakítópróba előtt 
állt. 1870 és "72 között ugyanis - Bakunyin kiváló konspirációja 
következtében - a szervezetben döntő befolyást szereztek az 
anarchisták. A forradalmi radikalizmus képviselői a párizsi kommünt 
is felhasználták, hogy sokszor a felvilágosodást elutasító, néha 
idegengyűlölő, hatalomellenes forradalmi teóriáikat népszerűsítsék. A 
Proudhon  — nyomdokaiba lépő,  "48-at túlélt — anarchizmus 
másodvirágzása épp ekkor következett be. Eszméik széles körben 
váltak ismertté Orosz- , Spanyol- , Francia- és Olaszországban, 
valamint Svájcban, s mindenütt hírhedt merényletek (1881-ben II. 
Sándor, 1898-ban Erzsébet királyné) jelezték a hatalmat rémületben 
tartani akaró tevékenységüket. , Permanens lázadással, szavakkal, 
írással, tőrrel, puskával és dinamittal!"— hirdette az új hitvallást, a 
,puskacső-szocializmust" népszerűsítő orosz arisztokrata, Kropotkin. 
Elvbarátja, a nagy nemzetközi tapasztalattal rendelkező emigráns 
Bakunyin a győztes kapitalizmus rendjét terrorakciókkal akarta 
megtörni, ám jövőképként nem futotta tőle többre, mint annak 
kijelentésére: , A rombolás vágya egyúttal teremtő, alkotó vágy." A 
tudományos forradalmár Marx 1872-ig küzdött velük, míg az angol 
résztvevők — segítségével sikerült őket az  Internacionáléból 
eltávolítania. Maga a szervezet azonban válságba jutott, ezért 
székhelyét a kiábrándult Marx még ez évben megfelelő távolságba, 
New Yorkba helyezte át, ahol azután 1876-ban meg is szűnt. Az I. 
Internacionálé hatása kettős volt: egyrészt szakított az anarchizmussal, 
másrészt Marx arra a következtetésre jutott, hogy olyan mozgalmat 
kell szerveznie, mely mentes a nacionalizmustól, a republikánus vagy 
anarchista eszméktől; s e mozgalmat a német szociáldemokráciában 
találta meg. 

A német szocialista mozgalom megteremtése a rendkívül népszerű 
Ferdinand Lassalle (1825-64) tevékenységének köszönhető. 1863- 
ban alapította meg az első szocialista pártot, az Általános Német 
Munkásegyletet, melynek programjában az általános választójog és a 
szociális — kérdések megoldása éppúgy szerepelt, mint az 
,államszocializmus?", vagyis a szociális gondoskodás rendszerének 
(pl. szövetkezetek) állami megteremtése. A német kancellár Lassalle 
elképzeléseivel szimpatizált, Marx azonban az államszocializmust 
elvetette. 1864-ben a pártvezér párbajban meghalt, s mozgalma 


átmenetileg széthullott. 1869-ben követői, de a már Marxhoz is közel 
álló Wilhelm Liebknecht és August Bebel létrehozták a marxista 
Szociáldemokrata Munkáspártot, majd 1875-ben Gothában az új párt 
egyesülési " kongresszust tartott, s magába olvasztotta a 
lassalleánusokat. Az itt megszülető új szervezet, a Szocialista 
Munkáspárt a lassalle-i választási harcot komolyan véve 1877-ben 
már 12 képviselőt küldhetett a Reichstagba. A meglepett Bismarck 
most már az ún. szocialistaellenes törvényekkel próbálta korlátozni és 
illegalitásba kényszeríteni a  ,hazátlan  bitang7-nak titulált 
szocialistákat. Ennek az lett a következménye, hogy a párt megkezdte 
földalatti — szervezeteinek kiépítését, számos tagja pedig az 
anarchizmushoz közeledett. A párt üldözése 1890-ben zárult le, 
amikor is újjáalakulva felvette a Németországi Szociáldemokrata 
Párt (SPD) nevet, s továbbra is a választójogi küzdelmet helyezte 
céljai homlokterébe. E taktikát követték az ez időben alakuló francia 
(1882) és angol munkáspártok is. Azzal, hogy alapjaiban elfogadták a 
Marx által kidolgozott elméletet, ugyanakkor elvetették a 
proletárdiktatúráról, illetve a hatalom erőszakos megragadásáról szóló 
teóriát, napirendre került a marxizmus korhoz alkalmazkodó 
átalakítása, a revizionizmus. 

Míg Nyugat-Európában a század utolsó harmadában a szocialista 
pártok a választások által kívántak hatalomra kerülni, s a század 
végén már nem idegenkedtek a polgári kormányokkal való 
együttműködés gondolatától sem, addig még a demokratikus 
alapokkal sem rendelkező Oroszországban a forradalmi taktika került 
előtérbe. Marx figyelme az 1870-es években fordult az orosz 
narodnyikok felé, akik a pánszlávizmus és a nyugatosság közti 
ideológiai űrt töltötték ki. A paraszti közösségek korszerűsítését és a 
hatalom erőszakos megsemmisítését tűzték ki célul, ugyanakkor nem 
voltak anarchisták. Jól konspiráló kis csoportjaik értelmiségiekből 
állottak, jelentős részük egyetemet végzett nő volt. Fő feladatuknak a 
parasztság felvilágosítását, öntudatra ébresztését tartották, ezért 
gyakorta mentek vidékre, másrészt viszont a cári kormányzat 
erőszakos és sikeres fellépése után a "80-as évektől a hatalom 
képviselőivel szembeni elkeseredett merényletekkel hívták fel 
magukra a figyelmet. Csoportjaiknak szervezettsége, összeesküvő- 
taktikájuk, esetenkénti harcos marxizmusuk (tagjaik voltak Marx 
munkáinak legkitartóbb forgatói) példaként szolgált egy baloldali 
szocialistának, a fiatal Lenin munkatársának, Plehanovnak, aki 1883- 
ban , Harci Szövetséget"? szervezett a munkásosztály felszabadítására. 
Az orosz munkásmozgalom ettől kezdve a nyugat-európaitól elváló, 
forradalmi útra tért. 

Németország 


Európa államainak története (1870-90) 


,Moi, je suis etat.? (, Én vagyok az állam.") (Otto von Bismarck) 

A híres német kancellár császára, I. Vilmos bizalmából -— 1890-ben 
bekövetkezett bukásáig 

- mintegy három évtizeden át kormányozta kezdetben Poroszországot, 
majd Versailles után a Német Császárságot. A hatalomhoz mód felett 
ragaszkodó, idealistának semmi esetre sem mondható államférfi 
szájából talán túlontúl elbizakodottnak tűnhet a fenti kijelentés, de 
történelmi tények igazolják, hogy bizony nem tévedett. Személyisége, 
konzervatív, egyezkedő külpolitikája, hideg realizmusa nagyban 
befolyásolta az új  államkonstrukció, a  , megnagyobbított" 
Poroszország európai arculatát. Bismarck a belpolitikában is szinte 
teljesen szuverén módon járhatott el, ezért az 1871 után megszületett 
új német birodalom belső berendezkedése is magán viselte a 
,kormányos" keze nyomát. Személyére tagadhatatlanul szüksége volt 
az új kisnémet államnak, mert létrejötte — bár a kortársak többnyire 
csak látványos katonai győzelmeit érzékelték - korántsem volt mentes 
az ellentmondásoktól. 

Bár Bismarck ,vérrel és vassal" történő egyesítésről beszélt, a 
gyakorlatban inkább dinasztikus kompromisszumok és katonai 
csapások ügyes kombinációjáról volt szó. Az, hogy nem alulról, 
demokratikusan, hanem felülről, dinasztikusan egyesítették a német 
területeket, két következménnyel járt. Az első a nemzet 
, összeforratlansága", melyen a kancellár úgy próbált segíteni, hogy 
Elzász kérdésével fenntartotta az állandó fenyegetettség érzését, a 
másik a területi fejedelemségek intézményének fennmaradása volt. Ez 
utóbbi oka az volt, hogy a birodalmat annak az Északnémet 
Szövetségnek mintájára alkották meg, melyben a szövetség elnöke a 
porosz király, míg kancellárja a porosz miniszterelnök volt, s a 
birodalmi tanácsban és a parlamentben is ugyanez a porosz 
dominancia érvényesült. Ez már csak azért is így alakult, mert 
Poroszország a területek és a lakosság több mint 6090-át képviselte. 

A Német Császárság szövetségi állam volt, amit a Szövetségi Tanács 
reprezentált. Elnöke a német császár (porosz király) volt, hatáskörébe 
a törvényhozói és a szövetségi államok feletti felügyeleti jog tartozott. 
A testületben a 17 porosz képviselőnek vétójoga volt. Az ügyeket oly 
módon osztották meg, hogy a birodalom hatáskörében maradt a had-, 
a vám- és kereskedelem-, valamint a külügy, míg a szövetségben részt 
vevő államok kezébe került a helyi közigazgatás, az 
igazságszolgáltatás és a kultúra. A hadsereg feletti felügyeletet 
azonban a gyakorlatban nem birodalmi szervek látták el, hanem maga 
a porosz király. A végrehajtó hatalmat a birodalmi kormány 
képviselte, melynek élén a császár által kinevezett, a külügyet 


szuverén módon vezető kancellár állt, aki — mint láttuk — azonos volt a 
porosz miniszterelnökkel. Létezett parlament is, a 397 tagú Reichstag, 
a — Birodalmi Gyűlés, melynek feladata a  törvényjavaslatok 
megszavazása és a költségvetés elfogadása volt, de sokszor megesett, 
hogy a kancellár a parlament nélkül kormányzott. A helyzetet némileg 
tovább bonyolította, hogy mind a 25 szövetségi államnak megvolt a 
maga törvényhozása és kormánya, melyek közül a legfontosabb 
természetesen a porosz törvényhozás és kabinet volt. A porosz királyi 
cím tehát hatványozottan ért többet, mint az újsütetű német császári, s 
a korszak egyik sajátságos kérdése volt, hogy a félig-meddig parvenü 
Hohenzollernek képesek lesznek-e a német-római császárok 
hagyományos küldetéstudatát továbbvinni. A sikerről a későbbi 
évtizedek árulkodnak, s nem is kell nagyon csodálkoznunk, hogy 
1918-ban, a nagy összeomlás után II. Vilmos csak a porosz királyi 
címet - de azt nagyon - akarta megtartani. 

Demokratikus német állam helyett tehát joggal beszélhetünk 
, megnagyobbított Poroszország"7-ról, melyet lényegében a sikeres 
hadsereg - főparancsnoka az elnök (porosz király, német császár) — és 
az annak erejébe vetett hit tartott össze. Erre szükség is volt, mert a 
cél, a német etnikum egy tömbbe vonása nem valósult meg. A 
birodalom nyugati  (Elzászy és keleti  (Kelet-Poroszország, 
Lengyelország) határai nem minden esetben voltak etnikaiak, így a 
németek a nemzetállamok korában igencsak rászorultak arra, hogy 
létüknek erejükkel adjanak nyomatékot. Hogy e határokat sikerült 
tartaniuk, ahhoz a tévképzethez vezetett, hogy erővel az egyesítés 
demokratikus hiányosságait pótolni lehet. E téves felismerés egyenes 
következménye a hatalom köreiben megjelenő , erőkultusz" lett, mely 
a belső gyengeséget ellensúlyozandó jött létre. A militarista vezetés a 
külpolitikában próbált aktív lenni, s az egyesítéskor felgyülemlett 
nacionalista indulatokat akarta levezetni. 

Egyedül Bismarck zsenijének és konzervatív politikájának köszönhető, 
hogy az energiákat két évtizedig sikerült kordában tartani. Mint 
láthattuk, a kancellár realitásérzékét nem homályosította el az 50 
milliós birodalom gigantikus gazdasági és katonai potenciálja. Ő jól 
tudta azt, amit kortársai nem akartak felismerni: aki magán sem tud 
úrrá lenni, annak másokon még kevésbé fog sikerülni. Szorgos 
munkával a nyolcvanas évekre két szövetségi tömböt is 
összekovácsolt, hogy Franciaországot sakkban tartsa, s a német 
hatalmi pozíciókat biztosítsa. A kérdés csupán az volt, hogy az 
ellentétes érdekű , szövetségesek" rendszeren belül tartása meddig 
lehetséges és milyen áldozatokkal jár. A Monarchia tűnt a 
legmegbízhatóbb partnernek 

-— talán egy kicsit a nagynémet egység pótlékának is —, de ő szállította 
a legmakacsabb problémát is, melytől Bismarck olyannyira óvakodott, 


a ,keleti kérdést". Persze ez fordítva is igaz volt: a Monarchia 
kénytelen-kelletlen állást foglalt olyan, a poroszokat érintő hatalmi 
kérdésekben is, melyekhez semmi köze sem volt. A szövetségesek 
egymás  problémáiba  bonyolódva fokozatosan kényszerpályára 
kerültek, ennek következtében a századfordulóra egymás nélkül már 
egy lépést sem tehettek, ami aztán egyenesen vezetett a háborús 
kalandhoz. 

A bismarcki elképzelések pragmatikus (gyakorlatias) volta a 
belpolitikában is érvényesült. Szövetségeseit mindig az aktuális célok 
tükrében, lényegében ideológiamentesen válogatta, s alkalomadtán 
nem habozott szakítani velük. A császárság deklarálása után 
természetesen a legfőbb feladat az egység megteremtése volt. A 
liberális jogi és gazdaságpolitikai elvek bevezetésével párhuzamosan a 
kancellár kísérletet tett arra, hogy a konzervatív köntösben jelentkező 
szeparatista törekvéseket elhárítsa. Protestáns többségű konzervatív 
köntösben jelentkező szeparatista törekvéseket elhárítsa. Protestáns 
többségű ben kiadta a csalhatatlanságról szóló bulláját, elhatározta, 
hogy támadást indít a katolikusok, az őket képviselő konzervatív 
Centrum Párt és a szintén katolikus bajor és elzászi szeparatizmus 
ellen. Falk kultuszminiszter 1873-as , májusi törvényeivel" útjára 
indult az egész Európa figyelmét felkeltő Kulturkampf (kultúrharc), 
mely lényegében a katolikus egyház megmaradt világi pozícióinak 
felszámolását irányozta elő. A jezsuita rendet száműzték a 
birodalomból, a szerzetesrendeket feloszlatták, s az oktatásban állami 
ellenőrzést vezettek be. Ezek után az állam írta elő az egyházi 
személyek képzési módját, korlátozták az egyház fegyelmi hatalmát, 
majd végül bevezették a kötelező polgári házasság intézményét. A 
rendeletek ellen tiltakozó egyházi személyeket börtönbe zárták vagy 
száműzték, néhány éven belül így aztán szinte mindegyik katolikus 
papot érte üldöztetés. A Kulturkampf már majdnem fél évtizede 
tartott, mikor IX. Piust 1878-ban a kompromisszumkész XIII. Leó 
váltotta fel az apostoli székben. E változásnak és annak, hogy az 
erősödő munkásmozgalommal szemben Bismarck a német liberálisok 
helyett már inkább a konzervatívokra kívánt támaszkodni, lett 
következménye az a nyolcvanas évekig eltartó tárgyalássorozat, 
melynek eredményeképp a törvények jelentős részét visszavonták. 
Ennek ellenére elmondhatjuk, hogy a német állam -— mintát adva ezzel 
Európa polgári nemzeteinek - jelentős mértékben szekularizálódott a 
század végére. 

A Kulturkampffal párhuzamosan 1873-ban köszöntött be 
Németországban a második nagy túltermelési válság, mely a , laissez 
faire" elméletének újragondolását követelte meg. A birodalomban 
1878-ban az az irányzat kerekedett felül, amely a protekcionizmus 
mellett tört lándzsát, állítván, hogy a gazdaságot csak a védővámok 


húzhatják ki a kátyúból. Bismarck, a tősgyökeres junker velük 
szimpatizált, így a védővámok melletti állásfoglalásának a liberálisok 
és az ,internacionalistának" tartott munkásmozgalom elleni fellépéssel 
adott nyomatékot. A gothai egyesítő kongresszus után létrejött, 
kizsákmányolásmentes szocialista társadalom létrehozását célul tűző 
szociáldemokrata párt számított első számú ellenfélnek, már csak azért 
is, mert az anarchisták több alkalommal is (igaz, sikertelen) 
merényletet követtek el a császár ellen. A pártszervezeteket és 
sajtójukat  betiltó,  letartóztatásokat is kilátásba helyező ún. 
szocialistaellenes törvényeket 1878-ban fogadta el a Reichstag. 
Mivel a szociáldemokrata párt fegyelmezett, jól szervezett mozgalom 
volt, működését csak korlátozni tudták, megszüntetni nem. A párt 
illegalitásban — Londonban, Svájcban - is folytatta tevékenységét, s a 
korlátozás csak azzal az eredménnyel járt, hogy a szociáldemokrácián 
belül átmenetileg teret nyert az államhatalommal való gyökeres 
szakítás eszméje, az anarchizmus. Az 1880-as évek elejére Bismarck 
kancellár belátta, hogy a munkásmozgalom kihívásaira a tiltás nem 
lehet válasz, ezért úgy döntött, hogy engedményekkel fogja ki a szelet 
a szociáldemokraták vitorlájából: 1883 és "89 között, Európában 
elsőként, Németországban rakták le a  társadalombiztosítási 
rendszer alapjait. Amikor azonban a munkásmozgalom ennek ellenére 
sem indult hanyatlásnak, a kancellár újabb szigorító törvényeket 
helyezett kilátásba. 1888-ban azonban elhunyt I. Vilmos, majd néhány 
hónap múlva fia, a rákbeteg III. Frigyes is követte. A trónra az 
ambiciózus, fiatal II. VilmosII. Vilmos ben lemondatta az idős 
kancellárt, aki vidéki birtokára visszavonulva élete végéig bírálta a — 
szerinte - szakadék felé vezető új német politikát. 1897-ben 
elgondolkodtató jóslatot tett közzé: mint ahogy Nagy Frigyes után 
húsz esztendővel bekövetkezett Jéna, úgy fog az ő halála után húsz 
évvel az újabb katasztrófa bekövetkezni. 1898-ban halt meg. 

Franciaország ,,...egyetlen feladatunk, hogy háborút robbantsunk ki." 


(Paul Déroulede, a Francia Haza Szövetségének alapítója) 

Az 1870-es szeptemberi katasztrófával III. Napóleon nagyhatalmi 
ábrándjainak, a gloire visszaszerzési kísérletének leáldozott, s a sedani 
kapitulációval Franciaország történetének új szakasza kezdődött. 
Bazaine tábornok még néhány hétig tartotta magát Metz erődjében, 
sikertelen kitörési kísérleteinek következtében azonban seregének 
harci morálja annyira megcsappant, hogy a totális vereség október 
elejére már karnyújtásnyi közelségbe került. Ugyan a szeptember 4-én 
kikiáltott köztársaság , nemzeti védelem" kormánya folytatni kívánta 
az immáron egyre reménytelenebbé váló küzdelmet, de a tartalékok 
napok alatt elapadtak. Gambetta, a hadügyminiszter hiába kelt át 
léghajón a megszállt területeken, a Loire mögött, többnyire 


tapasztalatlan —— népfelkelőkből szervezett csapatainak Párizs 
felmentésére tett kísérleteit a poroszok elhárították, és a főváros körül 
még szorosabbra vonták gyűrűjüket. Október elején már csak Párizs 
körül szóltak a fegyverek. Trochu tábornok, a városparancsnok 
kitörési kísérletekkel próbálta nyugtalanítani a poroszokat, de ezzel 
csak azt érte el, hogy a helyőrség létszáma rohamosan olvadt. A 
blokád alá vett városon az év végére éhínség és járványok lettek úrrá, 
s januárig két — ugyan sikertelen - felkelés is kirobbant. Az események 
hatására az ideiglenes kormány úgy döntött, fegyverszünetet kér. A 
fegyverszünet 1871. január 28-án érvénybe lépett, s hogy a 
béketárgyalások sikerrel végződjenek, a , végrehajtó hatalom fejévé?" a 
liberális volt történészt, a jó politikai taktikus hírében álló veterán 
Thiers-t választották. A többségében monarchista nemzetgyűlés 
Bordeaux-ban ülésezett, s a Thierskormány megalakulása után nem a 
rebellis Párizsba, hanem Versailles-ba költözött. Mivel a kormány első 
feladatának a főváros pacifikálását tekintette, megpróbálta a Párizsban 
lévő, tőle lényegében független fegyveres alakulatokat lefegyverezni. 
Március 18-án a helyőrség parancsot kapott, hogy foglalja le az 
önkéntesekből álló nemzetőrség Montmartre-on álló ágyúit. A 
nemzetőrség megtagadta a fegyverek átadását, majd fegyveres 
felkelést kezdeményezett. A felkelők nyomása elől a kormány, a 
helyőrség és a rendőrség egységei Versailles-ba menekültek, s 
megkezdték a főváros elleni támadás előkészítését. Ezalatt Párizsban 
sebtében választásokat tartottak, majd ezek eredményeképp március 
28-án kikiáltották a Kommünt. A községtanácsban Blangui hívei és az 
ún. új jakobinusok alkották a többséget, s közülük került ki a legfőbb 
hatalmi szerv, a Végrehajtó Tanács és az azt segítő szakbizottságok 
tagjainak túlnyomó része is. 

A Kommiün és Versailles közt a harcok április 2-án a kommünárok 
sikertelen támadásával kezdődtek. Ezután a kezdeményezés Thiers 
kezébe ment át. A kormány elérte, hogy a porosz fogságban lévő 
francia katonák közül mintegy 130 ezer főt Bismarck szabadlábra 
helyezett, felfegyverzett és Párizs alá irányított. Ezalatt a Kommün 
vezetését a különböző frakciók harcai bénították meg, így aztán a 
közbiztonságot vagy éppen a harckészültséget erősítő rendeleteknek 
képtelen volt érvényt szerezni. A  versailles-iak  MacMahon 
MacMahon én árulás segítségével betörtek a Saint-Cloude-i kapun, s 
az ezt követő , véres hét?" barikádharcai után elfoglalták a várost. A 
kormányerők a fegyverrel a kezükben elfogott kommiünárokat 
válogatás nélkül lőtték agyon, amire a Kommün , forradalmi terrorral" 
felelt, s kivégeztette Darboy-t, Párizs érsekét és a kezében tartott többi 
túszt. Május 28-án a harcok a kommünárok utolsó menedékében, a 
Pére Lachaise temetőben értek véget. A , véres hét" alatt közel 30 
ezer párizsi vesztette életét, utána pedig 40 ezret börtönöztek be vagy 


deportáltak. Még tartottak a harcok, mikor május 10-én a kormány 
aláírta a majna-frankfurti békét. A béke értelmében porosz kézre 
került Elzász-Lotaringia, emellett Franciaország kötelezettséget 
vállalt arra, hogy 1874-ig 5 milliárd aranyfírank hadisarcot fizet a 
Német Császárságnak, s annak teljesítéséig megszálló csapatok 
maradnak az országban. 

A következő két esztendő a stabilizációval és a  hadisarc 
előteremtésével telt. Ez utóbbi kérdésben két álláspont 
körvonalazódott: a makacs revansisták a hadisarc törlesztésének 
azonnali felfüggesztését, s fegyverkezést kívántak, velük szemben 
Thiers a , teljesítés?" híve volt. Az események őt igazolták. 1873 végére 
sikerült az 5 milliárdot kifizetni, a poroszok elhagyták 
Franciaországot, így a kormány szabad kezet kapott. A sikerek ellenére 
a nemzetgyűlés monarchista többsége lemondásra kényszerítette 
Thiers-t, s a royalista MacMahont választotta elnöknek. Az 
emigrációban élő III. Napóleon halála után lehetőség nyílt a 
monarchista restaurációra. MacMahon a trónt Chambord grófjának, X. 
Károly unokájának ajánlotta fel, aki azonban nem volt hajlandó a 


trikolor elismerésére. Az egyeztető tárgyalások - részben a 
republikánusok állandó  demonstrációi miatt - nem vezettek 


eredményre, ezért a nemzetgyűlés 1873 novemberében hétéves elnöki 
megbízatást adott MacMahonnak. Igaz, csak egyetlen szavazaton múlt, 
de 1875-ben megszületett a III. Köztársaság alkotmánya, amely 
deklarálta ha polgári szabadságjogokat, s megalkotta az új 
berendezkedést. A köztársaság jellemzője évtizedeken át az erős 
államapparátus, a jól szervezett, apolitikus közigazgatás, ugyanakkor a 
változékony, csekély politikai tekintéllyel rendelkező pártstruktúra 
volt. Így válik érthetővé, hogy bár negyven esztendő alatt félszáz 
kabinet váltotta egymást, a III. Köztársaság mégis meglepően sokáig, a 
gazdasági és politikai válságokat sikerrel vészelve át maradt fenn. Ez 
utóbbiak közt első az 1877/79-es alkotmányos válság volt, amikor 
MacMahon monarchista kormányt próbált hatalomra segíteni, s 
közben két alkalommal is feloszlatta a nemzetgyűlést. A képviselők 
azonban kitartottak, így az államfő államcsínyt kísérelt meg. De 
amikor kiderült, hogy a hadsereg nem áll mögötte, lemondott. Utódja, 
Jules Grévy republikánus érzelmű volt, a nemzetgyűlést végre 
Párizsba költöztette át, s nemzeti ünneppé nyilváníttatta július 14-ét. 
Elnöksége alatt amnesztiában részesültek a volt kommiünárok, 
antiklerikális reformokkal korlátozták az egyház kulturális befolyását, 
majd 1881-ben törvény mondta ki a gyülekezés és a szólás 
szabadságát. A kormányzat demokratikus intézkedései azonban nem 
elégítették ki a harcias revansistákat. Az 1882-ben megalapított 
Hazafiak Szövetsége lagymatagnak tartotta a francia kül- és 
belpolitikát, s  hatalomátvételre tett kísérletet. Az ,erős kéz?" 


politikájának embere Boulanger hadügyminiszter volt, aki a "80-as 
évek közepének külpolitikai válságát saját és a hadsereg 
népszerűségének növelésére használta fel. A monarchista tábornok 
1889-ben a képviselőházi választások napjára puccsot tervezett, ám a 
döntő éjszakát inkább szeretőjénél töltötte. Másnap hiába rendeztek 
mellette hívei, a ,boulangisták" szimpátiatüntetést, a kormány 
elrendelte letartóztatását. A kísérlet így kudarcba fulladt, s a 
Belgiumba menekült , helyőrségi Rómeó" - ahogy egyik kiábrándult 
híve nevezte -— öngyilkos lett. A köztársaságot ezután már nem 
fenyegette többé a monarchista hatalomátvétel veszélye. 

Az új köztársaság első számú külpolitikai programpontja az 
elszigeteltségből való kitörés és a revans előkészítése volt. Az egymást 
követő kormányzatok erőfeszítéseiket ezzel összhangban a hadsereg 
fejlesztésére és az európai szövetségesek megtalálására koncentrálták. 
Az általános hadkötelezettségről szóló törvényt még 1872-ben 
elfogadták, s ezután folyamatosan napirenden tartották a hadsereg 
korszerűsítését. Az európai helyzet azonban a "90-es évekig nem tette 
lehetővé az aktív kontinentális politikát, ezért Jules Ferry 
miniszterelnöksége — alatt (és Bismarck jóindulata mellett) 
megkezdődött az újabb gyarmati terjeszkedési szakasz és a 
központosított gyarmati bürokrácia kiépítése. Az irányváltás azonban 
nem mindenkit nyugtatott meg. A radikálisok később nagy karriert 
befutó képviselője, Georges Clemenceau, széles táborral a háta 
mögött, a Német Császárság elleni fellépést sürgette. 

Ha európai nagyhatalmi állását el is vesztette, az ország továbbra is a 
tudomány és a kultúra kontinentális fellegvára maradt. Az 1889-ben 
tartott világkiállítás is inkább ezt, mint a háborús készülődést 
demonstrálta, de Bismarck reményei ellenére Franciaország egy 
pillanatra sem mondott le a revansról és a szövetségesek kereséséről, 
csak a kedvező alkalmat várta. (A katonai szolgálat három évre 
emelése ugyanebben az évben történt.) 1890-ben II. Vilmos 
trónraléptével az európai politikában olyan új feltételek teremtődtek, 
melyek a kedvező pillanatot — legalábbis a franciák ezt hitték — 
karnyújtásnyi közelségbe hozták. 

Nagy-Britannia 


, A brit lobogó még sosem lobogott 


hatalmasabb és egységesebb birodalom felett." (Lord Curzon, India 
alkirálya) 

Lord Palmerston 1865-ben bekövetkezett halálával a brit birodalom 
történetében új szakasz kezdődött: háttérbe szorult a konzervatív, 
elsődleges céljának az európai egyensúly fenntartását tekintő politika, 
s a következő húsz esztendő váltakozó kabinetjeinek energiáit vagy az 


imperialista gyarmati terjeszkedés, vagy a szaporodó belpolitikai 
problémák kezelése kötötte le. A korszak két meghatározó 
miniszterelnökének, Gladstone-nak és Disraelinek a személye az angol 
politikai gondolkodás és kultúra két eltérő karakterű modelljét is 
képviselte. A liberális William Gladstone (1868-74, 1880-85, 
1886-92) kimért, racionális, humortalan politikus volt, Viktória 
királynőben is inkább az angol királyság ezeréves intézményének 
megtestesülését, nem pedig a nőt látta. Kormányzati elképzeléseinek 
középpontjában nem a birodalmi eszme, hanem Nagy-Britannia belső 
viszonyainak modernizálása, ugyanakkor a haladó tradíciók 
megőrzése, végső soron az ország biztonságának megalapozása állt. A 
gazdaságban és a politikában is a liberális eszmerendszert képviselte. 
Első — miniszterelnökségének legnagyobb hatású intézkedése a 
választójog további kiterjesztése volt. Az 1872-es ,Ballot Act" 
kimondta, hogy Nagy-Britanniában a választások titkosak, s minden 
városi polgár választójoggal bír, ha legalább akkora ingatlanban él, 
melynek bére a 10 fontot eléri. A cenzus mértéke lehetővé tette, hogy 
a választópolgárok köre 2,2 millió fővel növekedjen. 1884-ben a 
vidéki lakástulajdonosok is megkapták ezt a lehetőséget, ezáltal a 
szigetországban immáron újabb 4 milliónyival többen járulhattak az 
urnák elé. Második miniszterelnöki periódusában  Gladstone 
erőfeszítéseit az ír kérdés rendezésére összpontosította. 

Az Angliával 1801 óta uniós kapcsolatban lévő zöld sziget 
mezőgazdaságban dolgozó lakosságának többsége bérlőként, 
nyomorúságos körülmények közt élt. Írországon több alkalommal 
söpört végig, s késztette kivándorlásra az írek millióit az Európa többi 
részén mármár elfeledett éhínség. Gladstone az anglikán egyház ottani 
földjeinek — államosításával és kedvező feltételekkel történő 
bérbeadásával próbált a helyzeten javítanii ám az alapvető 
birtokstruktúrán — angol földesúr-ír bérlő — nem tudott változtatni. Az 
ennek hatására kibontakozó, nacionalista jegyeket is magára öltő ír 
ellenállás az Angliához való viszony két lehetséges alternatíváját 
fogalmazta meg. Az 1869-ben alapított Parlamenti Párt a 
függetlenséget és az agrárreformot tűzte ki maga elé célul, míg a 
londoni parlament ír képviselőcsoportjának vezető személyisége, 
Stewart Parnell és az Ír Tartományi Szövetség alkotmányos úton a 
,Home Rule?-ért, az önkormányzatért harcolt. Mikor 1879-ben az 
írek ellenállást hirdettek Charles Boykott (neve  bojkottként 
fogalommá vált) jószágkormányzó ellen, a helyzet pattanásig feszült. 
Három év múlva Dublinban merénylet áldozata lett két angol 
államtitkár, amire válaszul az angol parlament kényszerítő 
törvényeket hozott, majd a kormány letartóztatta Parnellt. Az 
ellenállás azonban folytatódott, így az ír képviselők szavazataival 
többségen lévő  Gladstonekabinetnek fontolóra kellett vennie 


valamiféle alkotmányos megoldást. A miniszterelnök 1886 és "92 
között több alkalommal megpróbálkozott azzal, hogy a parlamenttel 
elfogadtassa az önálló ír országgyűlésről és az írországi bíróról szóló 
Home Rule javaslatot, a törvényhozás azonban mindannyiszor 
elutasította azt. Gladstone liberális pártja viszont nem bírta ki az ír 
önkormányzat kérdésében tartott parlamenti szavazások próbatételét. 
A whigek egy része is elutasította a javaslatot, s az unió további 
fenntartása mellett foglalt állást, majd a ,whig unionisták?" Joseph 
Chamberlain vezetésével kiléptek a pártból. 

Benjamin Disraeli (1874-80), akit kortársai csak , Dizzy"7-nek 
neveztek, kollégájától gyökeresen eltérő személyiség volt. A zsidó 
származású miniszterelnök a brit birodalmi küldetéstudat és Anglia 
,fényes elszigeteltség"-ének (splendid isolation) képviselője volt. 
Gladstone-nal szemben egy olyan brit vezetésű föderatív 
világbirodalom kiépítésén fáradozott, melynek tagállamait erős 
gazdasági és pénzügyi kötelékek tartották volna össze. A 
kapcsolatrendszer kiépítésének előfeltétele a gyarmatok és a hozzájuk 
vezető útvonalak ellenőrzése volt, ezért Disraeli terveiben központi 
szerepet kapott az India és Fokföld irányában fekvő stratégiai pontok 
megszerzése. 1875-ben, általános meglepetést keltve, Nathan 
Rothschild bankár kölcsönét felhasználva az egyiptomi khedivétől 4 
millió fontért megvette a birtokában lévő Szuez-részvényeket. Az 
India felé vezető út immár nyitva állt. Hogy a ,brit korona 
gyémántjának" jelentőségét érzékeltesse, az általa csak , Tündér"-nek 
nevezett Viktória királynő az ő javaslatára, a nagymogulok 
utódaként, 1877-ben felvette az , India császárnője" címet. Disraeli 
ezután, az orosz-török háború adta alkalmat felhasználva, 1878-ban 
megszerezte Ciprust, majd tervbe vette az Afrikát észak-dél irányban 
átszelő angol  gyarmathálózat, a  KairóFokföld összeköttetés 
megteremtését. (Az angol külpolitika az ő nyomdokaiba lépve szállta 
meg 1882-ben afrikai terjeszkedésének bázisát, Egyiptomot, majd a 
"80-as évek végig Rhodesiát, Szomáliföldet, Ugandát, Kenyát és 
Szudánt.) Az akadálytalan gyarmati terjeszkedés azonban megkívánta 
az európai hatalmi viszályoktól való távolmaradást, sőt a háborús 
konfliktusok lehetőség szerinti megakadályozását is. A ,Pax 
Britannica", az egyensúly fenntartására irányuló kísérlet jele, hogy 
1875-ben Décazes fírancia külügyminiszter javaslatára Disraeli a 
német preventív háború ellen foglalt állást, 1878-ban pedig azon 
fáradozott, hogy megegyezést teremtsen az oroszok és az osztrákok 
között. 1881-ben bekövetkezett halála után ismét Gladstone, majd 
Salisbury következett, s ők a kontinentális politikában a Disraeli-féle 
utat követték, de a gyarmatokon is igyekeztek csökkenteni a hatalmi 
vetélkedés kockázatát. Az óvatosság (pl. Afganisztán) ellenére is 
hatalmas léptekkel haladt előre a világbirodalom kiépítése. Az 1890-es 


évek elején azonban a német külpolitika fordulatot vett: figyelmét a 
még fel nem osztott térségek felé irányította. Ám ezek fogytával — 
1870 és "90 között például Afrika gyarmatosított területei a kontinens 
1090-áról 9090-ára növekedtek -—- belátható közelségbe került egy 
minden eddiginél élesebb, a gyarmatokra és Európára egyaránt 
kiterjedő konfliktus lehetősége. 

Oroszország 

,Mivel elszakíthatatlan politikai kötelékek fűzik a többi európai 
államhoz, és gazdaságilag, katonailag és politikailag kénytelen 
versenyre kelni szomszédaival, a cári Oroszország az elkerülhetetlen 
katasztrófa felé rohan." 

(Sztyepnyak-Kravcsinszkij) 

A hatalmas területű, s korszakunkban már több mint százmillió 
lakossal büszkélkedő cári birodalomban - habár előzmények nélküli 
adoptációja miatt az orosz közgazdászok egy része átmeneti 
jelenségnek tartotta — megjelent a kapitalizmus. Oroszország gyors 
gazdasági fejlődése ellenére azonban a század utolsó harmadában is 
jelentősen elmaradt a vezető hatalmaktól, s e tény a figyelmet a 
reformok felemás voltára hívta fel. Mivel a lakosság 8090-a dolgozott a 
mezőgazdaságban, de a cári kormányzat nem tett lépéseket a 
földközösségi rendszer végleges felszámolása felé, a parasztkérdés 
megoldása a "80-as évek társadalmi és politikai mozgalmainak 
elképzeléseiben különös jelentőséget kapott. Az iparfejlesztés is sajátos 
, orosz út"-on ment végbe: az állam kedvezményekkel támogatta a 
születőben lévő  nehézipart, hatalmas beruházásokba kezdett, 
ugyanakkora kisüzemek  százaiban továbbra is  prekapitalista 
viszonyok uralkodtak. Az állami vállalkozások monopolhelyzetükkel 
élve ipari centrumokká formálták a birodalom két fővárosát — itt 
koncentrálódott a szervezett nagyipari munkásság túlnyomó többsége 
-, valamint a Donyec-medencét és a Kaukázus vidékét. Az orosz 
munkásmozgalom kezdetei az 1870-es évekre nyúlnak vissza. 

Az első, még narodnyik hatás alatt álló szervezetek, az odesszai 
Délorosz Munkásszövetség és a pétervári Orosz Munkások Északi 
Szövetsége az élet- és munkakörülmények javítására készített 
reformprogramot, ám a szervezeteket rövid idő alatt felszámolták. Az 
állam erőszakos lépéseinek hatására a narodnyikok és a nihilisták 
kidolgozták a terrorral való rendszerváltoztatás elméletét. A szervezet 
vezetőit azonban a kormányzat perbe fogatta, majd kivégeztette vagy 
száműzette. A narodnyikok erőszakkal válaszoltak: 1881-ben egy 
csoportjuk sikeres merényletet hajtott végre II. Sándor cár ellen. 
Utóda, III. Sándor III. Sándor 94) - jórészt tanítójának, 
Pobjedonoszcevnek hatására - a történtekből azt a következtetést 
vonta le, hogy a cári rendszer megmaradása csak a szigorú ellenőrzés 
és a parancsuralom további fenntartásával biztosítható. 1881-ben 


létrehozták az Ohranát, a politikai rendőrséget, ami ügynök- és 
besúgóhálózata révén elsősorban az értelmiség és a sajtó 
tevékenységét ellenőrizte. A narodnyikokkal szemben Plehanov, az 
orosz marxisták vezéralakja is megfogalmazta programját. A Genfben 
1883-ban megalapított Munka Felszabadításának szervezete (Harci 
Szövetség) egyéni akciók helyett a forradalmi utat és a narodnyik 
eszmerendszer megszüntetését hirdette meg. Plehanov, bár néhány 
kérdésben egyetértett a narodnyikokkal, helyesen ismerte fel, hogy az 
,orosz út" hirdetése a szociáldemokrácia elterjedésének gátjává 
válhat. Hogy a szociális mozgalmak mellett a nacionalista szeparatív 
törekvéseknek is elejét vegye, a cári hatalom erőszakos oroszosításba, 
tervszerű telepítési politikába fogott, egyúttal szította is az orosz 
nacionalizmust. Részben ennek, részben pedig a bürokrácia 
közömbösségének következtében 1881 után az országot zsidóellenes 
pogromok árasztották el. 

A kapitalista város és a feudális vidék kettőssége a vezető rétegek — 
nemesség és burzsoázia - politikai szerepvállalásában is éreztette 
hatását. A földbirtokos nemesek tőke híján továbbra is a hagyományos 
vidéki gazdálkodást és az apolitikus magatartást folytatták, így a 
magára maradt tőkés réteg a külföldi tőke és a cári rendszer 
autokratizmusának kettős szorításában nemigen tehetett mást, mint 
hogy lojális maradt a gyámkodó államhatalommal és gyanakvó a 
liberális eszmékkel szemben. 

Az orosz külpolitika az 1870 és 1890 közötti két évtizedben a 
Gorcsakov által kijelölt irányt követte: , Oroszország figyeli és kivárja 
az európai eseményeket." A krími háború után bekövetkező 
látszólagos passzivitás azonban nem jelentett közömbösséget. A cári 
birodalom nem nézte tétlenül a számára kedvezőtlennek tűnő 
fordulatokat, főleg akkor nem, ha azok érdekszféráján belül történtek. 
Miközben folytatódott a közép-ázsiai expanzió, az orosz diplomácia 
figyelme két évtizedes kihagyás után a hetvenes évek elején ismét a 
Balkánra irányult. Az oroszellenességét oly gyakran hangsúlyozó 
Andrássy Gyula háborús szándékai azonban zátonyra futottak 
Bismarck elképzelésein. A német kancellár franciaellenes terveibe 
sehogyan sem illett bele a cári hatalommal való konfrontáció, ezért a 
három császár szövetségével átmeneti együttműködést hozott tető alá. 
Az oroszok számára oly kétes eredményű török háború után tartott 
berlini kongresszuson az együttműködés felbomlott, s helyére a 
Monarchia és a cári hatalom közötti leplezetlen ellenségeskedés lépett. 
Bismarck, attól tartva, hogy Oroszország közeledni kezd az 
elszigeteltségből kitörni vágyó Franciaországhoz, békíteni próbálta az 
ellenfeleket. 1881-ben sikerült is a három császár szövetségét 
felújítani, s a balkáni érdekszférákat elhatárolni. De négy esztendő 
múlva Ferdinánd bolgár fejedelemmé választása s a bolgár egyesítés 


ismét elmérgesítette a Monarchia és Oroszország viszonyát. A 
kellemetlen fejlemények ellensúlyozására került sor 1887-ben a 
német-orosz viszontbiztosítási szerződés aláírására. A bizonytalan 
helyzetet a franciák sikerrel aknázták ki: 1888-ban 500 millió rubeles 
kölcsönt folyósítottak Oroszországnak, ami a vezető orosz körök 
figyelmét Franciaországra irányította. E figyelem felerősödött, amikor 
Caprivi, Bismarck utóda Giers orosz külügyminiszter értésére adta, 
hogy országa nem kívánja a viszontbiztosítási szerződés megújítását. 
Giers megpróbálta elkerülni a szakítást, de III. Sándor, aki csökkenteni 
akarta birodalmában a német befolyást, ennek ellenkezőjét javasolta 
külügyminiszterének. 1891-re az orosz diplomácia irányváltása 
alapjaiban bolygatta meg a Bismarck által kialakított európai 
viszonyokat. 


Az Európán kívüli világ története 


, Elsősorban hiszek a brit birodalomban, másodsorban hiszek a brit 
emberfajban. Hiszem, hogy a brit faj a valaha élt legkiválóbb uralkodó 
emberfaj." 

Joseph Chamberlain, brit gyarmatügyi miniszter 

A hatvanas évek közepétől a nagyhatalmak gyarmati aktivitása — 
Oroszországot kivéve — mintegy másfél évtizedre erősen lecsökkent. A 
gyarmatosítás súlyos kudarcai és a német egyesítés a kontinenshez 
kötötték a francia külpolitika figyelmét, de a nagy anyagi terhek miatt 
a területszerzést Nagy-Britanniában is a konszolidáció, az erőgyűjtés 
szakasza váltotta fel. Az 1875-78-as újabb balkáni válság, a nyomában 
összeült berlini kongresszus és a szövetségi rendszerek átalakulásának 
kezdete is lekötötte az európai nagyhatalmak figyelmét és energiáit. A 
rövid nyugalmi periódus után a gyarmatosító hatalmak minden 
korábbinál hevesebb versenyfutása kezdődött, amelynek 
eredményeképpen a "90-es évek közepére felosztották maguk között a 
világot. Erre ösztönözte őket az 1873-ban kirobbant világgazdasági 
válság is, amely a "90-es évek közepéig elhúzódott. A tőkés termelést 
időről időre megrázó túltermelési válságok mindig kiélezték a 
felvevőpiacokért folytatott küzdelmet. A társadalom többségét kitevő 
munkásság és kisparasztság alacsony fogyasztása, a munkásosztály 
megnövekedett szervezettsége és bérharcai, az európai országok 
fokozódó gazdasági protekcionizmusa, az európai tőkebefektetések 
alacsony hozama mind újabb gyarmatok megszerzésére kényszerített. 
Mivel a piacok biztosításának legbiztosabb módja e területek politikai 
függése volt, a válság megoldása katonai-politikai síkra terelődött. A 
terjeszkedési kényszer a  "70-es években  NagyBritanniára és 
Franciaországra hatott legnagyobb erővel, de hamarosan az új tőkés 
nagyhatalmaknál (Németország, Japán, Egyesült Államok) is 


érvényesült a gyarmatosítás szükségszerűsége. Bár a területszerzésnek 
alapvető oka a gazdasági érdek volt, szerepet játszottak benne 
stratégiai megfontolások és presztízsszempontok is. 

Afrikában, Ázsiában és Latin-Amerikában a vasútvonalak voltak azok 
az artériák, amelyeken keresztül az európai áru és kultúra beáramlott, 
megtörve a helyi civilizációk elzártságát és önállóságát is. Hasonló 
jelentőségű volt a gőzhajózás megjelenése is, ami lehetővé tette a 
gyors és rendszeres kontinensközi érintkezést, így bármilyen áru 
olcsón, gyorsan és nagy tömegben eljuthatott a Föld bármelyik 
pontjára. Ez a haladás olyan eszközt adott Európának, amelynek 
birtokában uralhatta a világot, és a maga hasznára aknázhatta ki 
kincseit. Az imperialista nagyhatalmak úgy tekintettek a világra, mint 
Aladdin a kincses barlangra. Ők találták meg az oda vezető utat, tehát 
minden őket illet, amit ott találtak.  Szerzésvágyból vagy 
kíváncsiságtól hajtva az európaiak mindenhová eljutottak, és 
mindenhol  meghonosították saját kultúrájukat és termelési 
módszereiket. 

A hódítás, a világbirodalom kiépítésének ígérete vagy egy meglévő 
birodalom növelésének lehetősége fokozta a nemzeti öntudatot. A 
hódítók jogszerűnek tartották uralmukat. A sovinizmus gyorsan 
magával ragadta a tömegeket. A ,civilizátor" brit, az , uralkodásra 
termett" germán, a , kultúrahozó? gall, a , szabadságosztó" amerikai és 
az ,istenektől kiválasztott" japán mítosza gyorsan a nemzeti 
közgondolkozás alapelemévé vált. 

Afrika gyarmatosítása 

Ebben az időszakban zajlott le Afrika közel teljes gyarmatosítása. 
Amíg 1870-ben a kontinens területének csak 1090-a volt gyarmat, és 
ezek is leginkább kereskedelmi ügynökségek lerakatai voltak a 
cserekereskedelem lebonyolítására, addig 1890-ben már a 9090-a állt 
gyarmati uralom alatt, ahol a világgazdasági centrumok igényeinek 
megfelelő gyarmati gazdaságok kiépítése folyt. A hatalmas terület 
meghódítása a "80-as évek közepétől lehetőséget adott új erők 
színrelépésére is. A németek 1884-ben Togóban, Kamerunban és 
Német Délnyugat-Afrikában (Namíbia) kezdték meg 
gyarmatbirodalmuk kiépítését. A következő évben Német 
KeletAfrikából (Tanzánia) indultak a kontinens belső területeinek 
meghódítására, szétzúzva ezzel a britek ,álmát", hogy Kairótól a 
Fokföldig összefüggő gyarmati uralmat építsenek ki. De az , egyéni 
vállalkozókedvnek?" is határtalan lehetőségei voltak. Így amikor II. 
Lipót belga király személyes szolgálatába fogadta az amerikai Henry 
Morton Stanleyt, az újságíróból lett felfedező 1884-re szerződéseivel 
majdnem az egész Kongó-medencét a király birtokává tette, amit a 
berlini Kongó-konferencia is elismert. A megnövekedett német, 
portugál és afrikáner (búr) aktivitás ösztönözte a fokföldi gyárost és 

politikust, Cecil Rhodest, hogy a britek számára meghódítsa a későbbi 
Rhodésia, Zambia és Malawi területét, de jutott terület az olaszoknak 
(Szomália, Eritrea) és a spanyoloknak is (Rio de Oro). 

A tory Benjamin Disraeli már 1872-ben új brit gyarmatpolitikát 
hirdetett meg. Míg  Európa-politikáját a ,splendid  isolation? 
jellemezte, addig a világ más részein a haladás és a brit mintájú 
civilizáció —— elterjesztését tekintette feladatának. Föderatív 
világbirodalmi koncepciójában az egyes, saját magukat kormányzó 
államok sokoldalú gazdasági, katonai és pénzügyi kapcsolatok révén 
kötődtek  Nagy-Britanniához. A valóságban a nem angolszász 
területeken a brit kormányzási stílus zsarnoki és fölényes volt. A 
bennszülött lakosság irányításában az erőszakos kényszerítés és az 
engedmények kifinomult egyensúlyát valósították meg. 

Disraeli az indiai brit uralom megőrzését, kiterjesztését tartotta a 
legfontosabbnak és azt, ami ezzel összefüggött. Ezért szerezte meg 
1875-ben a gazdasági, katonai szempontból létfontosságú Szuezi- 
csatorna Társaság legnagyobb részvénycsomagját az eladósodott 
egyiptomi  alkirálytól. Ugyancsak sikernek számított az orosz 
előrenyomulás megállítása a Balkánon, valamint a Földközi-tenger 
keleti medencéjében stratégiai helyzetű Ciprus annektálása (1878). 
Ezután Brit-India határait igyekeztek kiterjeszteni, hogy a riválisokat 
távol tartsák a korona ,ékkövétől7". A második brit-afgán háború 
kudarca jelezte, hogy elérkeztek lehetőségeik határaihoz. Mivel az 
oroszok számára is errefelé húzódott a határ, Afganisztán 
ütközőállamként megőrizhette függetlenségét. A nyílt brit rasszizmus 
közben Indiában a spontán népi ellenállás mellett életre hívta az 
értelmiség és a feltörekvő nemzeti burzsoázia politikai szervezeteit is. 
A gyarmati hatóságok a növekvő elégedetlenség levezetésére szolgáló 
biztonsági szelepként 1885-ben létrehozták az Indiai Nemzeti 
Kongresszust, az első összindiai politikai szervezetet. Gazdag közéleti 
emberek évenkénti ártalmatlan összejövetelének indult, de hamar 
kialakult egy radikális szárnya, amely megkérdőjelezte a britek jogát 
az India feletti uralomra. 

Kína hanyatlása - most láthatóan a peremterületeken - tovább 
folytatódott. A középkori elvek alapján működő, korrupt 
államapparátus, a komprádor burzsoázia és a kínai-mandzsu feudális 
földbirtokosok kísérlete, hogy reformok nélkül erősítsék meg az 
országot, eleve kudarcra volt ítélve. 1875-től új , jelentkező" is akadt, 
Japán, hogy bebizonyítsa, a modernizáció feladataiból nem lehet 
válogatni. Az , eminens" megnyittatta a korábban kínai hűbéres Korea 
kikötőit, és 1885-től már gyakorlatilag közös védnökséget gyakorolt 
Kínával az ország felett, majd 1879-ben annektálta a Ryukyu- 
szigeteket. Franciaország a kínai-francia háború (1884-85) után egész 
Annamra kiterjesztette befolyását, Nagy-Britannia 1886-ra befejezte a 


korábban ugyancsak kínai vazallus Burma meghódítását. 

A másik legnagyobb nem keresztény birodalom, az oszmán sem tudott 
ellenállni az európai terjeszkedésnek. Az 1875-től kibontakozó újabb 
Balkán-válságban a birodalom elvesztette Bosznia-Hercegovinát, 
Kelet-Ruméliának autonómiát kellett adnia, és Oroszországnak át 
kellett engednie Batumi és Kars térségét, amivel be is fejeződött a 
Kaukázuson túli orosz terjeszkedés. A  Nagy-Britanniával kötött 
védelmi és szövetségi szerződésért cserébe lemondott Ciprusról. A "80- 
as évek a birodalom újabb , vesszőfutását" eredményezték, ekkor 
fosztották meg észak-afrikai gyarmataitól (Tunézia [18811], 
Egyiptom [18821), a Balkánon Thesszália és Epirusz egy részének harc 
nélküli feladására kényszerítették, és 1885-ben forradalom robbant ki 
Kelet-Ruméliában, ami után a tartomány egyesült Bulgáriával. 
Oroszország Oroszország as években sikerrel terjeszkedett Közép- 
Ázsiában, s ezt folytatta a "70-es években is (hivai [1873], kokandi 
kánság [1876], Türkmenisztán [1881-85]), felkeltve ezzel az Indiát 
féltő britek figyelmét. 

Az amerikai földrészen 

, Csak a halott indián a jó indián!" — , foglalta össze? az Egyesült 
Államok indiánpolitikáját Philip H. Sheridan tábornok, és ennek 
szellemében gyors ütemben folyt a préri-indiánok rezervátumokba 
kényszerítése, ahol törzsi szervezeteik felbomlottak, és hagyományos 
életmódjukat sem folytathatták. Ezen nem segített a szellemtánc-vallás 
(ghost dance) sem, amely a bölények visszatérését és a farmerek 
eltűnését ígérte, mint ahogy nem segített a fegyveres ellenállás sem. 
Bár 1876-ban Little Big Hornnál még szétverték az indiánokra támadó 
amerikai lovasságot, de 1890-ben Wounded Knee mellett véget értek a 
csaták, leverték az indiánok utolsó felkelését. Az ugyanebben az évben 
tartott népszámláláson derült ki, hogy nincs már egyetlen 
, határterület" (frontier) sem, mert a népsűrűség mindenhol 
meghaladta az egy főt négyzetkilométerenként. Az imperialista 
szerzésvágy Latin-Amerikát sem kerülte el. Ennek esett áldozatul a 
viszonylag fejlett országok közé tartozó Paraguay. A jelentős 
agrárgazdasággal, a "60-as évektől iparral is és fejlett közoktatással 
rendelkező ország a világgazdaságtól elszigetelődő politikájával az 
imperialista hatalmak —— mind hevesebb diplomáciai és 
propagandakampányát váltotta ki. A britek és a franciák támogatta 
,hármas szövetséggel" (Argentína, Brazília, Uruguay) 1865 és 1870 
között vívott háborúban Paraguay elvesztette területeinek jelentős 
részét, lakosságának mintegy 7590-át (, férfiak nélküli ország"), és 
gazdasága összeomlott. A következő háborút egy stratégiai 
nyersanyagért -— a műtrágyák és a robbanószerek alapanyagáért — 
vívták, amikor Chile igényt támasztott a salétromban gazdag 
Atacama-sivatagra. Az ún. salétromháborúban (1879-83) Chile 


szerezte meg Perutól és Bolíviától a területet, elvágva ezzel Bolíviát a 
tengertől. 

Ugyanekkor a meghódított népek is megpróbáltak ellenszegülni az 
imperialista hódításnak. Japán nagyon gyorsan felmérte az európai 
behatolás veszélyeit, és ellenállt az Egyesült Államok, Nagy-Britannia 
és Oroszország ilyen irányú törekvéseinek. 1868-tól a Meidzsi- 
reformok (meidzsi: , felvilágosult . kormányzás") korában 
megkezdődött Japán nyugati mintájú modernizációja. Japán sikere 
azonban kivétel volt. A világ más részein kirobbant felkeléseket, 
lázadásokat a gyarmatosítók elfojtották. Mind az európai hatalmak, 
mind az Egyesült Államok rendelkeztek az ehhez szükséges anyagi és 
katonai fölénnyel. Sajátos volt a dél-afrikai helyzet is, ahol a 
transvaali búr telepeseknek kellett szembeszállni a 
gyémántbányászokat követő brit annexióval (1876). A Paulus Ohm 
Krüger vezetésével vívott háborújukkal 1881-ben még sikerült újra 
kivívniuk függetlenségüket, de az, hogy néhány év múlva aranyat 
találtak Transvaalban, és a hír nyomán angol aranyásók özönlötték el 
a területet, már előre jelezte a parasztköztársaság komor jövőjét. Az 
aranylázat követő vasútépítés és iparosodás tovább növelte a 
bevándorlók számát. Más típusú ellenállás példája volt Szudán, ahol 
az elmaradott feudális viszonyok között a brit imperializmus elleni 
mozgalom vallási köntösben jelentkezett, s a korábbi állapotok 
restaurálására törekedett. Az 1881-ben kirobbant felkelés vezetője 
Mahdinak, az idők végezetén megjelenő megváltónak adta ki magát, 
és dzsihádot (, szent háború") hirdetett az idegenek ellen. A Mahdi- 
államot csak a "90-es évek végén sikerült megdönteni a briteknek. 

Az Oszmán Birodalom 

Az 1870-es évek közepén újabb általános balkáni válság 
bontakozott ki. 1875-ben a kíméletlen adóemelés miatt a Montenegró 
által támogatott keresztény parasztok felkeltek Hercegovinában, 1876- 
ban Bulgáriában is kitört a felkelés. Bár a felkelők oldalán hadba szállt 
Szerbia súlyos vereséget szenvedett az oszmánoktól, a Porta mégis 
Konstantinápolyba hívta a legfontosabb európai hatalmak követeit, 
hogy megvitassa velük a balkáni helyzetet. Az új szultán, II. 
Abdülhamid  (1876-1909), hogy a nagyhatalmak jóindulatát 
biztosítsa, a konferencia előtt bejelentette az abszolutizmus 
megszüntetését és a parlamentarizmus bevezetését. Az alkotmány 
(1876) kétkamarás parlament felállítását írta elő: a szenátus tagjait a 
szultán nevezte ki egész életre szólóan, míg a képviselőház tagjait a 
lakosság választotta. Közvetlen választást csak a nagyvárosokban írt 
elő, vidéken a helyi közigazgatási testületek választották ki a -— 
többségében állami tisztviselő — képviselőket. Ez erősen korlátozta a 
népszuverenitást, akárcsak az, hogy csak a szultánnak volt 
törvénykezdeményezési joga és bármikor feloszlathatta a parlamentet. 


Amikor a Porta 1877-ben visszautasította a nagyhatalmak 
követeléseinek teljesítését, hogy kössön békét Montenegróval és 
biztosítson széles körű autonómiát Boszniának, Hercegovinának és a 
két bolgár vilajetnek, a pánszláv eszmék és nagyhatalmi ambíciók 
vezérelte Oroszország hadat üzent az Oszmán Birodalomnak. Miután 
az orosz csapatok áttörtek a  Sipka-szorosnál, gyakorlatilag 
akadálytalanul nyomultak előre Isztambulig. Az oszmán államvezetés, 
hogy megmentse a fővárost, 1878 márciusában elfogadta az orosz 
békefeltételeket (San Stefanó-i béke), amelynek révén csaknem 
valamennyi európai területét elvesztette volna. 

A rivális nagyhatalmak által kezdeményezett berlini kongresszus 
(1878) szabott határt az erőegyensúly felborulásával fenyegető orosz 
terjeszkedésnek a Balkánon. Románia, Szerbia és Montenegró elnyerte 
teljes függetlenségét, Boszniát és  Hercegovinát okkupálta az 
OsztrákMagyar Monarchia, de a San Stefanó-i béke teremtette Nagy- 
Bulgária nem valósulhatott meg. A Balkán-hegységtől a Dunáig terjedő 
Bulgária a Porta adófizetője maradt és német fejedelmet kapott. 
Törökország elvesztette keleten Batumi és Kars vidékét, Ciprust 
átengedte a briteknek,  Tunéziát francia, Egyiptomot brit 
érdekövezetnek ismerte el. A berlini konferencia autonómia 
megadását írta elő a Kelet-Anatóliában élő örményeknek is, de mivel 
ez a terület a nagyhatalmi ellenőrzéstől távol esett, ezt az autonómiát 
sohasem valósították meg. 

1881-ben Franciaország megszállta Tunéziát, és ugyanekkor Nagy- 
Britannia kihasználta az Egyiptomban kibontakozó, az európai 
pénzügyi ellenőrzés ellen irányuló nemzeti mozgalmat, s megszállta a 
számára stratégiai fontosságú országot (1882). A britek az , indirect 
rule"-nak, a közvetett kormányzás elvének megfelelően meghagyták 
a kedivét (alkirály) a trónján, és 1914-ig formailag elismerték a 
szultán főhatalmát, de a tényleges hatalom az ő kezükben volt. 

A balkáni rendezés sem bizonyult tartósnak. A britek nyomására 1881- 
ben Törökország kénytelen volt átengedni Thesszáliát 
Görögországnak, hogy a cárizmus balkáni terjeszkedését mindinkább a 
görögök támogatásával ellensúlyozzák. 1888-ban a krétai görögök 
robbantottak ki majd" egy évtizedes polgárháborút, hogy elérjék a 
sziget Görögországgal való egyesítését (enozisz: egyesülés). 

1885-ben a többségében bolgárlakta Kelet-Ruméliában robbantak ki 
zavargások, és a formailag hűbéres Bolgár Fejedelemség csapatai erre 
hivatkozva megszállták a vilajetet. A fejedelemség, melyet az Osztrák- 
Magyar Monarchiához fűződő mind szorosabb gazdasági kapcsolatai 
miatt Oroszország is cserbenhagyott, és ezt kihasználva Szerbia is 
megtámadott, bebizonyította erejét, súlyos vereséget mért a szerb 
csapatokra. A Porta gyorsan megegyezett Battenberg Sándor 
fejedelemmel, felajánlva neki, hogy a bolgár fejedelmi pozíciója 


mellett perszonálunióban töltse be a kelet-ruméliai váli (kormányzó) 
hivatalát is. Így a bolgárok is de facto elérték az áhított egyesülést, és 
a Portának sem kellett sokat engednie a tartomány nyugalmáért 
cserébe. 

II. Abdülhamid a válságot követő három évtizedben a parlament 
nélkül uralkodott. Reformdiktatúrája mindent érvényesnek tekintett 
az előző időszakból, ami erősítette a birodalmat, de kíméletlen 
terrorral lépett fel mindennel szemben, ami gyengíthette. 

Japán 

A hatalomra került Meidzsi-kormányzat viharos gyorsasággal kezdett 
az ország modernizálásához. Megszüntették a feudális nagybirtokokat, 
a parasztok röghöz kötöttségét, lehetővé tették a föld szabad 
adásvételét. Szó sem volt többé az idegenek kiűzéséről, sőt, udvarias 
távolságtartással még szorosabbra fonták a kapcsolatokat. Külföldi 
szakértőket hívtak az országba, tehetséges japán ösztöndíjasokat 
küldtek külföldre azzal a céllal, hogy a legkorszerűbb nyugati 
politikai, államigazgatási, ipari technológiai, katonai, kereskedelmi és 
pénzügyi ismereteket elsajátítsák, és Japánban meghonosítsák. A 
modernizációt . erősen központosított, bürokratikus kormányzat 
irányította. Az államigazgatás mintáját a franciáktól vették át, a 
hadsereget a porosz példa nyomán modernizálták, a haditengerészet 
számára a brit modellt tartották a legjobbnak, az ipari és pénzügyi 
módszerek leginkább az egyesült államokbelire hasonlítottak. Amikor 
1889-ben alkotmányt fogadtak el, a porosz alkotmányt tekintették a 
leginkább alkalmazhatónak a japán viszonyokra. Az alkotmány (1945- 
ig maradt érvényben) mindössze a lakosság 290-ának biztosított 
szavazati jogot, és a parlamentnél lényegesen nagyobb hatalma volt a 
, vének tanácsának" (genróin). 

A , mindenből a legjobbat" politikájának jegyében a kormányzat 
arra törekedett, hogy a modern nyugati gyáripar gyakorlatilag 
valamennyi ágát megteremtse. Az iparosítás előtt álló, nyersanyagban 
szegény Japánban a mezőgazdasági termékek, a selyemfonal és -szövet 
exportja tette lehetővé a technológia importját, a külföldi 
szakemberek fizetését. A nyugati technológia behozatalában az állam 
vállalta a döntő szerepet, de amint a vállalatok termelni kezdtek, 
magántulajdonba adta azokat, nemegyszer értékükön alul, hogy a 
tulajdonosok hatékonyabban működtessék, mint az állami bürokrácia. 
A leggyorsabban a nyugati áruk versenyétől összeomlott pamutipar 
fejlődött, és 1890-re visszahódította a hazai piacot. 

A munkások kizsákmányolása viszont inkább az egy évszázaddal 
korábbi Angliát idézte fel. Általános gyakorlatot jelentett a 14-16 órás 
munkanap, a testi — fenyítés, a  gyermekmunka  stb., a 
munkásvédelemnek nyoma sem volt. A munkások jogilag is az 
üzemekhez voltak láncolva, a század végéig nem voltak érdekvédelmi 


szervezeteik. 1897-ben alakult meg az első szakszervezet, a 
fémmunkásoké, és ebben az évben jelent meg az első munkásújság is. 


MAGYARORSZÁG 1867-90 A dualizmus kora 


,:-. célszerűbbet, mely helyzetünkbe gyakorlatilag is kivihető lett 
volna, készíteni nem tudtunk." 


(Deák Ferenc) 


A közös ügyek 

Az 1867-es koronázással betetőződött Deáknak és munkatársainak 
műve, a két alkotmányos monarchia, , Ausztria és Magyarország" új 
típusú közjogi kapcsolatra lépett egymással. Még a ceremónia előtt, 
május 27-én a Magyar Újságban megjelent Kossuth Deákhoz címzett 
nyílt levele, melyben elítélte a kiegyezést. Az emigráns politikus 
jogfeladással vádolta Deákot, s figyelmeztette, hogy a meggyöngült 
Ausztria felé fordulás veszélyezteti az önálló fejlődés lehetőségét. 
Véleménye szerint a megegyezéssel az ország sorsát egy halálra ítélt 
birodalomhoz kötötte, lemondott legfontosabb állami 
, attribútumairól? (jellemzőiről), ezért a csak a nemzetközi 
körülményektől függő Ausztria bukása esetén a magyarokat magával 
ránthatja a szakadékba. A volt kormányzó önmagát Priamosz trójai 
király leányához, a város bukását előre látó  Kasszandrához 
hasonlította, akinek senki sem hitt. A  , Kasszandra-levél? 
víziószerűen fogalmazza meg Kossuth végleges elutasítását: 
, Magyarország lesz a máglya, melyen az osztrák sas megégettetik... Ne 
vidd azon pontra a nemzetet, melyről többé a jövőnek nem lehet 
mestere." Deák a nyílt levélre nem válaszolt, de távolmaradása a 
koronázási ünnepségről annál beszédesebbnek tűnt az alkut elutasítók 
számára. 

A kiegyezéssel létrejött kétközpontú, dualista monarchia jóval több 
volt egy szokványos államközi kapcsolatnál; bonyolult társadalmi, 
politikai és gazdasági szerkezetű államalakulatot jelentett. Bár Deákék 
az ország jogi függetlensége miatt a két rész viszonyát perszonális 
uniónak tartották, a gyakorlatban inkább , reáluniónak" nevezhetnénk, 
hisz nemcsak az uralkodó személye volt közös, hanem az 
államközösségből ,közös ügyek"? fakadtak, melyek intézésére külön 
szerveket is létrehoztak. A birodalom két részének, az örökös 
tartományoknak (beleértve a cseh és a lengyel területeket), valamint 
Magyarországnak (ide tartoztak a horvát, dalmát és szlavón 
társországok is) kapcsolatát a Pragmatica Sanctio, pontosabban az 
1723:I. és II. törvénycikk alapján szabályozták. A viszonyt a paritás 


elvére építették, ami annyit jelentett, hogy az a két fél teljes és szigorú 
egyenjogúságán és egyenlőségén alapszik. A Pragmatica Sanctio 
hangsúlyozta a birodalom , feloszthatatlanságát és 
elválaszthatatlanságát" (indivisibiliter ac inseparabiliter), s ezzel 
összefüggésben a ,biztosságot", valamint az ebből értelemszerűleg 
fakadó közös kül-, had és az ezek fedezésére szolgáló pénzügyet, 
ugyanakkor elismerte a magyar korona országainak egységét és 
kormányzati önállóságát. Ennek és a paritás elvének együttes 
alkalmazásából születtek meg az 1867-es törvények, köztük a dualista 
rendszer szervezetét meghatározó 1867-XII. tck. 

A két országrész viszonyának rendezésekor mindkét fél arra 
kényszerült, hogy saját államszervezetében a szükséges módosításokat 
végrehajtsa, s a paritáshoz nélkülözhetetlen elveket kidolgozza. Mivel 
1867-ben az uralkodó , alkotmányos jogokkal ruházta fel többi 
országait", mindkét fél rendelkezett önálló parlamenttel és felelős 
kormánnyal. A nehézséget nem is ezek létrehozása okozta, hanem az a 
tény, hogy a birodalom közös működtetése csak a két parlament és 
kormány közti állandó egyeztetéssel volt elképzelhető. EF működtetés a 
gyakorlatban a fent említett három közös ügy együttes irányításának 
megvalósítását jelentette. A magyar álláspont ebben a kérdésben az 
volt, hogy a létrehozandó szervek - közös külügy-, hadügy- és 
pénzügyminisztérium - ne állhassanak parlamenti ellenőrzés felett, 
ugyanakkor ne ellenőrizhesse őket valamiféle közös parlamenti szerv 
sem, míg a birodalmi érdekek képviselői a közös szervekben éppen a 
birodalmi egység fennmaradását látták, s azok  monarchikus 
irányítását sürgették. Az ellenőrzés kérdésében a magyar álláspont 
győzött, és sikerült megállapodni abban, hogy a közös ügyek 
intézésére a paritás elve alapján mindkét fél a maga parlamentjéből 
évente legfeljebb 60-60 (közülük 20 főrendiházi) tagú delegációt 
választ. E testületek törvényt még közös ügyekben sem hozhattak, hisz 
az a parlamentek jogait csorbította volna, viszont a delegációknak a 
közös miniszterek felelősséggel tartoztak, s beszámolni voltak 
kötelesek, és e feladatukat komolyan is vették, hisz politikájuk erkölcsi 
támogatottsága múlhatott rajta. A delegációk tehát nem alkottak 
valamiféle , közös parlamentet", s mivel évente csak egyszer üléseztek, 
nem is igen tudták folyamatosan rajta tartani a szemüket a közös 
ügyeken. Arra viszont volt lehetőségük, hogy beszámoltatás 
alkalmával akár meg is buktassák a véleményük szerint helytelen úton 
járó minisztert. A bizottságokat az uralkodó hívta össze, üléseiket 
felváltva tartották Bécsben és Budán, ugyanakkor külön tanácskoztak 
és egymással írásban érintkeztek. Ha háromszori üzenetváltás után 
sem sikerült megegyezniük, akkor lehetőség nyílt együttes ülésre és 
szavazásra, mikor is mindkét ,delegatio" azonos létszámban 
képviseltette magát. Ám ha így sem sikerült a vitás kérdést rendezni — 


bár erről a törvénycikk nem szól -—, az uralkodó számára fenntartott 
(rezervált) jog volt a parlament feloszlatása és az új választások 
kiírása. Ezáltal elérhette, hogy az új delegációknak sikerüljön 
megegyezést kötniük. 

A delegációs javaslat alapján a költségvetés összeállítása a közös 
pénzügyminiszter feladata volt, ezután a két fél megfelelő tárcájára 
és parlamentjére bízta annak végrehajtását. (A közös költség 
elkülönítését Magyarországon a mindenkori bevételekből a magyar 
pénzügyminisztérium intézte.) A közös költségekből való részesedés, a 
kvóta arányát a két országgyűlés által kiküldött ún. guota-bizottságok 
javaslata alapján tíz esztendőre maguk a parlamentek állapították 
meg. Ha nem sikerült az arányban megegyezniük, a döntés joga az 
uralkodó kezébe került. A kiegyezési törvénycikkek az első kvótát is 
deklarálták: Magyarországra 30, míg a Lajtán túli részekre 7090 jutott, 
s ez az arány 1908-ig 64:36 arányban módosult. Természetesen az 
abszolutizmus évei alatt felhalmozott óriási államadósság is alku 
tárgyát képezte, melynek eredményeképp a magyar állam 
, méltányosságból?" vállalta  29,2 millió forint  adósságkamat 
törlesztését. 

A közös pénzügy kérdéséhez emellett számos olyan ún. közös érdekű 
ügy kapcsolódott, amely nem volt a Pragmatica Sanctióból 
levezethető, de intézésükben a két fél együttműködése legalábbis 
célszerűnek tűnt. Ilyennek számított a vám- és kereskedelemügy, 
amivel kapcsolatban a XII. tc. 59. paragrafusa abbéli reményét fejezte 
ki, hogy a birodalom két része egymással vám- és kereskedelmi 
szerződésre lép. Az erre vonatkozó, mindig konkrét javaslatot 10 
évente a két kormánynak együttesen kellett kidolgoznia és az 
országgyűlések elé terjesztenie, de emellett lehetőség nyílt a közvetlen 
adók, a hitel, a pénzrendszer vagy éppen a vasút kezelésének 
közösségére is. A gazdasági kapcsolatok sajátossága éppen az volt, 
hogy míg ezek általános rendszerét rögzítették, addig a 
konkrétumokat - arányokat, fizetési feltételeket, bankjegykibocsátást, 
pénzügyi módozatokat - időlegesen állapították meg, lehetőséget 
nyújtván az aktuális változtatásokra. Mivel azonban a birodalom 
részei eltérő fejlettségűek voltak, az izmosodó hazai ipar előbb-utóbb 
versenyre késztette a Lajtán túli gazdaságot, amit az a , gazdasági 
kiegyezés" számára kedvező módosításaival próbált ellensúlyozni. 
Természetesen a magyar fél is így tett, ha gazdasági érdekeit 
veszélyben látta, így nem véletlen, hogy a legnagyobb viták, s néhány 
kormány bukása is éppen a gazdasági kiegyezés kapcsán következett 
be. Mindezek mellett megállapíthatjuk, hogy a közös vámterület, s 
általában a gazdasági kapcsolatok szoros volta messze túlmutatott a 
, független államok" között szokásos integráción. 

A XII. tc. 8. paragrafusa kimondta, hogy , az Ő felsége uralkodása alatt 


álló összes országok" külügye közös vezetést igényel, ami az uralkodó 
elképzeléseivel összhangban munkálkodó közös külügyminiszter 
feladata. Hatáskörébe a diplomáciai és kereskedelmi képviselet, 
valamint a nemzetközi szerződések ügyei tartoztak, emellett ő volt a 
császári ház minisztere is. Ezzel megszűnt a birodalmi kancellária, de 
mintegy az abszolutista évek maradványaiként fennmaradt s a 
külügyminisztériumon belül dolgozott egy , elnöki osztály", amely a 
birodalom belső ügyeivel foglalkozott. A közös külügyminiszter 
presztízsét az is tovább növelte, hogy a közös minisztertanácson, 
ahol az említett három minisztérium vezetőjén túl gyakran még a két 
miniszterelnök és a katonai vezetés tagjai is részt vettek, a császár 
távollétében ő elnökölt. Bár felelősséggel ő is csak az uralkodónak és a 
delegációknak tartozott, alkalmakként a parlamentek is megidézhették 
és beszámoltathatták. 

A közös minisztertanács szerepét az 1870-es évekre jelentősen 
felértékelte az a tény, hogy tanácskozásai alkalmával nem mindig 
kérték ki az illetékes országos miniszterek véleményét, így aztán 
szuverén módon szinte -— szinte, mert határozatokat hozott ugyan, de 
közvetlenül nem utasíthatta az illetékes országos szerveket — birodalmi 
kormányként képviselhette (néha még valamely országrész ellenében 
is) a , birodalom érdekét". Az uralkodó, a végrehajtó hatalom vezetője 
1870 után nem is nevezett ki olyan kormányt, amelyről azt 
feltételezte, hogy a birodalmi politikával  szembehelyezkedik. 
Természetesen ennek fordítottja is igaz volt: a közös miniszterek 
tevékenysége sokszor mit sem ért az országos miniszterek és a 
parlamentek támogatása nélkül. Aki ebbe a helyzetbe került, mint 
például Aehrenthal, az úgy érezhette, hogy a császáron túl , nincs 
szilárd pontja". Ezzel szemben Andrássy külügyminisztersége alatt a 
birodalom külpolitikai irányvonalát a magyar, nem pedig a 
dinasztikus érdekek szerint határozta meg, így kezdetben lépten- 
nyomon összeütközött a konzervatív dinasztikus álláspont 
képviselőivel. A dualista közös minisztertanács egyik legnagyobb 
dilemmáját éppen az jelentette, hogy a miniszterek szerettek volna 
függetlenek lenni, de rászorultak parlamentjeik támogatására, ha 
viszont ezt elfogadták, alkalmasint  elveszíthették uralkodójuk 
bizalmát. 

A közös ügyek között már csak azért is sajátos színfoltot képviselt a 
hadügy, mert Ferenc József számára, érthető okokból, a hadsereggel 
összefüggő kérdések különös jelentőséggel bírtak. A XII. törvénycikk a 
közös védelem külügy melletti másik eszközeként nevezi meg, s a 11. 
paragrafusban kijelenti: , Ő felségének a hadügy körébe tartozó 
alkotmányos fejedelmi jogai folytán mindaz, ami az egész hadseregnek 
és így a magyar hadseregnek is, mint az összes hadsereg kiegészítő 
részének, egységes vezérletére és vezényletére és belszervezetére 


vonatkozik, Ő felsége által intézendőnek ismertetik el." E tekintetben 
tehát a közösügyes elképzelés helyett a birodalmi érvényesült, s az 
országgyűlés az uralkodói rezervátát (felségjogot) szentesítette. A 
paragrafus értelmében az uralkodó lett a legfőbb hadúr, aki 
gyakorolta a haderőnek háborúban való vezetését és az ezzel való 
rendelkezést (vezérlet), a legfőbb parancsnoklási jogot és fegyelmi 
hatalmat (vezénylet) valamint a kinevezésre, a csapatok elhelyezésére, 
a katonai hatóságok és a fegyvernemek megállapítására vonatkozó 
jogot csapatok elhelyezésére, a katonai hatóságok és a fegyvernemek 
megállapítására vonatkozó jogot 100 ezer főnyi Honvédség és a Lajtán 
túli Landwehr (a magyar honvédségnek felelt meg) tekintetében sem 
kellett megosztania. E kettő esetében a különbség annyi volt, hogy 
függetlenek voltak a közös hadügyminisztériumtól. A horvát 
egységekkel kiegészített magyar honvédség ,az összes hadsereg 
kiegészítő része"? lett, nehézfegyverzettel nem, csak gyalogsággal és 
lovassággal rendelkezett, állományát pedig csupán a közös hadsereg 
feltöltése után lehetett újoncokkal kiegészíteni. A császári és királyi 
(Kaiserlich und Königlich -— K. u K) hadsereg létszáma 800 ezer fő 
volt, s 1868 után az általános hadkötelezettség alapján egészítették ki. 
Emellett mindkét fél rendelkezett — mintegy ,harmadik vonalbeli 
tartalékként" — népfelkelőkkel is. A hadkötelezettség a 21 esztendős 
kor elérése után kezdődött, az újonc három évet tényleges 
szolgálatban vagy kettőt a honvédség kötelékében, hetet pedig 
tartalékban töltött. 

Az uralkodói felségjogok hadseregre való kiterjesztése után az 
országgyűlésnek az újoncmegajánlásra, valamint a szolgálati időre és a 
katonaság elhelyezésére vonatkozó kérdésekben lehetett szava, ez 
azonban csak arra volt elegendő, hogy a , véderő"-vel kapcsolatos 
vitákban engedményeket próbáljanak kicsikarni. Tisza Kálmán 
miniszterelnök néhány évvel később helyesen vette észre, hogy a 
magyar parlamentnek nincs beleszólása abba, ha a király az ország 
érdekeivel nem egyező háborúba kívánja vinni a hadsereget. 
Ugyanakkor az is nehezen volt elképzelhető, hogy Ferenc József képes 
ilyen lépés megtételére, hisz támogatás hiányában a közös hadsereg 
aligha lehetett volna ütőképes. 

Már az abszolutizmus korában megkezdődtek a tárgyalások a magyar 
koronához tartozó Horvát-Szlavónország és Dalmácia társországok 
közjogi viszonyának rendezéséről. A Horvát Nemzeti Párt a 
magyarországival azonos feltételekkel kívánt megegyezni, ám ezt a 
magyar liberálisok elutasították, majd amikor a horvátok erre sem 
inogtak meg, az uralkodó új horvát választásokat rendelt el. Az ezután 
összeülő parlament aztán 1868-ban becikkelyezte a horvátmagyar 
kiegyezést rögzítő törvényt. Az egyezmény szerint Magyarország és a 
társországok közös uralkodóval, közös ügyekkel és az ezek ellátására 


hivatott kormánnyal rendelkeznek. A magyarokkal közös ügyeknek az 
udvartartás, a véderő, az adórendszer, a pénzforgalom, a 
kereskedelem, a közlekedés, az ipar és az állampolgárság kérdéseit, 
míg autonóm ügynek a beligazgatást, az igazságszolgáltatást és a 
művelődést tekintették. A közös ügyek a magyar országgyűlés 
hatáskörébe tartoztak, ahova Horvátország is küldött képviselőket. A 
főrendek tagjai lettek a magyar felsőháznak (3 fő), az alsóházban 40 
horvát képviselő foglalhatott helyet, delegációba pedig négy tagot 
küldhettek a horvátok. A felelős minisztérium egyik tagja ettől fogva a 
horvát-szlavón miniszter, az autonóm horvát kormányzat élén pedig a 
bán állt, aki a horvát-szlavón-dalmát sabornak (országgyűlésnek) volt 
felelős. Mivel Fiume státusában nem sikerült megegyezni, a város 
autonómiát kapott, élén a tengerpart egy részére is felügyeletet 
gyakoroló kormányzó állott. 

A közös ügyek áttekintése után feltétlenül említést kell tennünk arról, 
hogy az új államalakulat elnevezését mindaddig viták előzték meg, 
míg 1868-ban Ferenc József el nem rendelte, hogy a hivatalos neve 
, Osztrák-Magyar Monarchia", az uralkodó címe pedig , császár és 
király" legyen. 

Parlamentarizmus , a Lajtán innen?" 

A dualista állam államformája 1867 után hivatalosan alkotmányos 
monarchia lett; az alkotmányosság a Lajtán inneni (ciszlajtán) és a 
Lajtán túli (transzfajtán) területekre egyaránt kiterjedt. Mivel a 
kiegyezés előtt az , osztrák fél" törvényhozásának működését az 
uralkodó felfüggesztette, az eseményt a dinasztia és a magyar 
országgyűlés egyezkedésének tekintették. Nyilvánvaló volt azonban, 
hogy ezt az anomáliát ki kell küszöbölni, mert ha Magyarország 
alkotmányt kap, a birodalom másik fele sem lehet meg saját 
alkotmányának átalakítása nélkül. Ciszlajtániában — a történetírás az 
örökös tartományokat érti alatta - 1867-ben a , Decemberi 
Alkotmány"-ban az uralkodó deklarálta az általános polgári jogokat, 
birodalmi bíróságot hozott létre, s parlamentté alakította át a 
Birodalmi Tanácsot. Az alkotmány 14. cikkelye azonban lehetőséget 
adott neki arra, hogy átmenetileg rendeletekkel kormányozzon. Az 
uralkodói hatalom ezáltal közvetlenebbül és erősebben érvényesült, 
mint Magyarországon. Ferenc József szándéka egyértelmű volt: 
legalább Ciszlajtániában fenn kell tartani az abszolutizmus elemeit 
mindaddig, amíg kedvező alkalom nem kínálkozik a restaurációra. De 
1870-ben a poroszfrancia háborúval a remények szertefoszlottak, így 
már nem volt értelme annak, hogy a  Habsburg-dinasztia az 
abszolutisztikus hatalom visszaállításával kísérelje meg a nagynémet 
egység megvalósítását. Ettől az esztendőtől kezdve befejezett tény 
volt, hogy a Monarchia egészének az alkotmányosság útjára kell 
térnie. 


Ferenc József számára csupán az a lehetőség maradt, hogy felségjogait 
a lehetőségek szerint kiterjessze, s az alkotmányos szerveket 
kontrollálja. Ciszlajtániában a parlamentarizmus sajátosságai miatt ez 
jóval nagyobb mértékben sikerült neki, mint Magyarországon, ahol 
minden királyi beavatkozás heves ellenállást váltott ki. Az eltérés oka 
elsősorban a korszakban meghatározó szerepet játszó osztrák liberális 
Alkotmánypárt magatartásában keresendő. Az alkotmányosság és a 
centralizmus együttesen alkotta a párt politikai irányvonalát, s ez 
eleve feltételezte az erős központi hatalom elfogadását, s a 
dinasztiához való lojalitást. Ugyanakkor a német liberálisok számára a 
kiegyezés a német szupremácia (felsőbbség) feladásával és valóságos 
, önmegtagadással?" volt egyenértékű. A császár ki is használta az 
osztrák liberálisoknak a dinasztiahűség és a magyar alkotmányosság 
támogatása közti ingadozását, s az első adandó alkalommal 
megpróbálkozott azzal, hogy  Ciszlajtánia politikai szervezetén 
konzervatív változtatásokat eszközöljön. Az 1871-ben kinevezett 
Hohenwart-kabinet, a császárnak is kedves konzervatív szemléletet 
képviselve kísérletet tett a birodalom nyugati felének szláv 
föderalizmuson alapuló átalakítására. — Hohenwart föderatív 
elképzeléseiben a tartományi gyűlések törvényhozó szerepének 
visszaállítása éppúgy szerepelt, mint a , legfejlettebb?" nemzetnek, a 
csehnek adandó, a dualizmus kereteit tiszteletben tartó autonómia. Az 
előkészületek már I. Ferenc József cseh királlyá koronázására is 
megtörténtek, ám a közjogi aktus a magyarok és a német kancellár 
ellenállásán — meghiúsult. A magyar országgyűlés tiltakozott 
mindennemű, a dualizmust átalakító, a magyar vezető szerepet 
háttérbe szorító törekvés ellen, ugyanakkor Bismarck terveiben ekkor 
már központi jelentőséggel bírt az osztrák (és nem szláv) vezetésű 
monarchiával kötendő szövetség. Hohenwart még ez évben 
megbukott, ám tevékenysége jelentős mértékben elősegítette az önálló 
cseh nemzeti lét igényének erősödését. A cseheket már az osztrák- 
magyar kiegyezés is felingerelte, azonban a korszak legjelentősebb 
cseh politikusa, a történész Palacky a passzivitás politikáját javasolta. 
Követőit, az ócseheket azonban a hetvenes évek elejére háttérbe 
szorították az ennek feladását kívánó ifjúcsehek, akik Palacky halála 
után (1876) elküldték képviselőiket a Birodalmi Tanácsba. Ezután a 
csehek egyre aktívabban kapcsolódtak be a Monarchia gazdaságába, s 
integrációs hajlandóságukat csak erősítette a német terjeszkedéstől 
való félelem. A ciszlajtán részeken nemcsak a csehek, hanem a galíciai 
lengyelek is hallatták hangjukat. Galícia bizonyos fokú autonómiát 
élvezett, saját szejmmel rendelkezett, s a Birodalmi Tanács tagjainak 
ötöde a tartományból került ki. A lengyel arisztokrácia az eddigi, 
amúgy is jó pozícióit a századfordulóig sikeresen erősítette, s mivel — 
elég volt csak az orosz részre pillantaniuk - érdekében állt a 


birodalom (főleg egy föderatív birodalom) fenntartása, a dinasztia 
mellett sorakozott fel. A magyarok és a német kancellár kettős 
szorításában azonban Ferenc József a szlávok hajlandósága ellenére 
sem kísérletezett tovább a föderalizmussal. 

A porosz tervek akceptálását az is jól mutatta, hogy a császár 
Hohenwarttal együtt menesztette Beust bárót, a poroszellenesség 
képviselőjét is. 

Auersperg herceg liberális kormánya (1871-79) az előd föderalista 
intézkedéseit visszavonta, és a Birodalmi Tanács parlament-szerepét 
azzal erősítette meg, hogy a képviselőválasztásokat már nem 
tartományonként, hanem választási kúriánként (a magasabb 
cenzussal rendelkezők arányosan több, míg az alacsonyabbal bírók 
kevesebb képviselőt választhattak), közvetlenül tartották. A 
miniszterelnök hétesztendős kormányzása alatt nemcsak a választási 
rendszert alakították át, hanem törvénybe iktatták a felekezeti 
egyenjogúságot és bevezették az esküdtszék intézményét is. Ezzel 
ugyan helyreállt a német liberálisok befolyása, de pozícióik sohasem 
stabilizálódtak olyan mértékben, mint a mindenkori magyar 
kormánypárté.  Auersperg bukását éppen liberális  illúzióinak 
köszönhette. 1879-ben úgy vélte, hogy az alkotmányosságba belefér a 
kormány külpolitikai szerepvállalása, és uralkodójától eltérően foglalt 
állást a boszniai okkupáció kérdésében. Ferenc József azonban 
hamarosan értésére adta, hogy a liberalizmusnak igenis megvannak a 
maga korlátai: a miniszterelnököt menesztette, s helyére a 
, Szupranacionális" grófot, Taaffét nevezte ki. Mivel az ír ősökkel 
rendelkező kormányfő politikai értelemben nem tartozott egyik 
nemzethez sem, energiáit a császár szolgálatára, a stabil, dinasztiahű 
kormányzat kiépítésére fordította. A liberálisok ellene fordultak, ezért 
a szükséges parlamenti többséget azokból -  arisztokratákból, 
katolikusokból, nemzetiségekből - toborozta, akik éppen hajlandónak 
mutatkoztak az együttműködésre. 14 éves kormányzata alatt szinte 
minden változott, csak a miniszterelnök személye nem. A többnyire 
nemzetiségekből álló, dinasztiahű, koalíciós kormányok nem voltak 
németellenesek, így bírták az osztrák polgárság bizalmát. Taaffe 
nemzetekfeletti kormányzása átmenetileg működőképesnek bizonyult 
a transzlajtán részhez hasonlóan heterogén birodalomfélen, ám az 
erősödő nemzeti és szociális mozgalmakkal szemben tehetetlennek 
bizonyult. 1881-ben a Birodalmi Tanács nacionalista német 
képviselőjének, Schönerernek aláírásával Linzben a dinasztiával és a 
katolicizmussal egyaránt szakító, a német egységet akár a nem német 
területek egy részéről való lemondás árán is erősíteni akaró, 
nacionalista elemeket magába ötvöző programot jelentettek meg a 
, mozdulatlansággal", a , valahogy csak továbbjutunk"? politikájával 
elégedetlenek. Ennek és a szociális követelések évtizedig tartó 


rohamainak a hatására Taaffe választójogi és munkásbiztosítási 
törvényeket hozott, de a támogatók hatására Taaffe választójogi és 
munkásbiztosítási törvényeket hozott, de a támogatók ban lemondott. 
Vele Ferenc József elveszítette azt az embert, aki a nemzetekfeletti 
politikát képviselte és a dinasztia hatalmának hagyományos bázisát 
próbálta összetartani. A század végén megerősödő szláv nacionalizmus 
arra sarkallta a  Habsburg-család egyes tagjait, hogy maguk 
kezdeményezzék a rendszer átalakítását. A , birodalomról másként 
gondolkodás" jeleit már Rudolf trónörökös tevékenységében 
felismerhetjük. 

Az 1858-ban született főherceg kiváló nevelésben részesült, s bár apja 
a későbbiekben nem engedte, hogy egyetemi tanulmányokat 
folytasson, a felsőfokú végzettség hiányát autodidakta módon szerzett 
ismeretekkel pótolta. Taafféval szemben a birodalom egységének 
megtartását a liberális átszervezésben vélte felismerni, s úgy tartotta, 
hogy az egység záloga csak az lehet, ha a Monarchia minden népét 
egyenértékűnek tekintik. Ezt a személyes gondozása alatt megjelent, a 
hatalmas állam életét átfogóan ismertető Az Osztrák-Magyar 
Monarchia írásban és képben című sorozat is reprezentálta. A császár 
azonban a közte és fia közt lévő nézetkülönbségeket nem feloldani 
kívánta, hanem megpróbálta a trónörököst távol tartani a politikától. 
A mellőzött Rudolf a családi életben sem talált nyugalomra; házassága 
a belga Stefánia hercegnővel egy idő után megromlott, s amikor a 
főherceg megismerkedett a szép Vetsera Mária  bárónővel, 
bekövetkezett a tragédia. Az idejét ekkor már túlnyomórészt 
vadászattal és ivással töltő Rudolf apjának felvetette a válást, ő 
azonban ezt megtiltotta, s követelte az azonnali szakítást. 1889 
januárjában a  mayerlingi  vadászkastélyban a pár kettős 
öngyilkosságot követett el. Az esemény tovább mélyítette az 
uralkodópár közti szakadékot, s ettől kezdve Erzsébet királyné 
idejének jelentős részét már férjétől távol töltötte. 

Parlamentarizmus , a Lajtán túl?" 

Ha a parlamentarizmus struktúrájának elveit vizsgáljuk, arra a 
következtetésre juthatunk, hogy — a vagyoni cenzus, az uralkodói 
felségjogok és a konzervatív-feudális hagyományok miatt - a 
magyarországi alkotmányosság igencsak hiányos volt. A kiegyezési 
törvény a két rész viszonyát merev korlátokkal szabályozta, s eleve 
lehetetlenné tette, hogy a rendszer összeomlásának veszélye nélkül 
olyan párt hatalomra kerülhessen, mely vitatja a közjogi kapcsolatot. 
Ez a hiányosság a hetvenes években még nem okozott ugyan politikai 
válságot, de léte arra sarkallta a mindenkori magyar kormányzatot, 
hogy a kiegyezéspárti politika túlsúlyát minden körülmények közt 
fenntartsa. Ennek érdekében szabályozták a választójogot, s hozták 
létre az állam erőszakszervezeteit. A hetvenes évek közepére abszurd 


helyzet állott elő: Magyarországon a politikai pártok a kiegyezés 
elfogadása vagy elutasítása körül kristályosodtak ki, ugyanakkor 
hatalomra csak az uralkodó igen nagy engedménye által kerülhettek 
volna az elutasítók. Ez a közjogi ellenzék egyébként sem nagyon volt 
képes más alternatíva felmutatására, mint az elutasításéra, ám a 
hatalomra kerülés reménye nélküli küzdelembe, egy idő múlva már 
szinte csak a , politika imitálásába" évtizedek alatt bizony szó szerint 
,bele lehet fáradni". A közvélemény is beletörődött az erőviszonyok 
stabilizálódásába, s abba, hogy hiába vannak esetleg többen a 
kiegyezést  elítélők, akaratukat " nem realizálhatják. Az 
, ellenzékieskedés?  magánkörökbe szorult vissza, a hivatalban 
lojalitását hangoztató ,hazafi?" , ellenzékieskedés" magánkörökbe 
szorult vissza, a hivatalban lojalitását hangoztató , hazafi" asság 
divatba jött ( Nem enged a 48-ból"), s a pártfogóra váró magyar 
paraszt házának falán nemegyszer egymás mellett szerepelt a császár 
és , Kossuth apánk" képe. A tudathasadásos állapot nyilvánvalóan 
elbizonytalanította a kisembert, erősítette szorongásait, 
tekintélytiszteletre sarkallta, ezért nem kedvezett a modern politikai 
gondolkodás terjedésének. Ugyanakkor feltétlenül meg kell 
említenünk, hogy a mindennapokban a liberális elvek nagyjából a 
nyugat-európai normáknak megfelelően működtek, s a liberalizmus 
korlátait nem a polgárai felett gyámkodó állam, hanem a közjogi 
rendszer struktúrája húzta meg. 

A közjogi kérdéseken túl azonban a rendszer -— talán szándékoltan — 
szabályozatlan volt, s a közös érdekű ügyeket szinte állandó viták 
kísérték. Ezáltal a korszak érdekes jelensége lett, hogy míg a közös 
külpolitikában szinte állandó konszenzus uralkodott, addig például a 
gabonavám körül zajos parlamenti és delegációs összecsapásokra 
került sor. A közös érdekű ügyek körüli viták természetesen 
lehetőséget adtak arra is, hogy a dualista struktúrában bekövetkezett 
módosulásokat korrigálják és a feszültségeket ily módon, az egész 
rendszer sérelme nélkül levezessék. Ezáltal helyreállt a mindkét fél 
érdekében álló egyensúlyi állapot. 

A liberális állam működésének alapfeltétele — a modern 
parlamentarizmus megléte. A dualista Magyarországon ez korabeli 
mércével mérve megfelelt az európai elvárásoknak. Az 1874-ben 
megalkotott választójogi törvény az addig érvényben lévő 1848-as 
népképviseleti törvényre épült, megtartván annak lényegét, a vagyoni 
és műveltségi cenzust. Minden nagykorú férfi választhatott, aki 1/4 
teleknyi tulajdonnal, házzal, legalább egy segédet foglalkoztató 
műhellyel bírt vagy megfelelő mértékű adót fizetett. Választhattak az 
értelmiségi foglalkozásúak is, ha valamilyen közhivatalt töltöttek be. 
Hogy az adózási kedvet növeljék, megszorító intézkedésként 
visszavonták az adóhátralékkal rendelkezők szavazati jogát. Az 1848- 


as törvény következtében az európai átlagnak megfelelően a lakosság 
mintegy 6,799-ának, most 5,999-nak volt szavazati joga, az értékét 
azonban ennek is jelentősen csökkentette a választások 
lebonyolításának sajátos rendszere. Az országban a választókerületeket 
nem a lakosság arányában alkották meg, hanem oly módon, hogy a 
kevert lakosságú területek több körzetre oszlottak, mint a 
, színmagyarok". Az ok egyszerű: már 1869-ben bebizonyosodott, hogy 
a magyar kerületekben többséget szereznek a dualizmust elutasító 
politikai pártok jelöltjei. A véleménynyilvánítás szabadságát tovább 
korlátozta a nyílt szavazás rendszere, mely arra kényszerítette a 
szavazópolgárt, hogy a közhatalom képviselői előtt nyilatkozzon 
politikai nézeteiről. Gyakori eset volt az, ami a resicai szénbányáknál 
történt: ,,... aki másként szavaz, az nyugdíjaztatik, vagy a szolgálatból 
eltávolíttatik." Nem is véletlen, hogy a kormányzat évtizedekig 
elzárkózott minden reformtól, sőt, a választási ciklusokat 3-ról 5 
esztendőre növelte, ugyanakkor a "48-as ellenzék, melynek 
szavazótábora főként a társadalom hatalomból kiszorított, alsóbb 
rétegeiből került ki, folyamatosan sürgette az általános és titkos 
választójog bevezetését. 

A dualizmus megőrizte a kétkamarás parlamentet, amit a felsőháztól 
eltérően népképviseleti alapon szerveztek át. Az 1885-ös főrendiházi 
reform következtében a tagok száma 360-ra csökkent, mert kihagyták 
a főispánokat és a 3000 forint alatti adót fizető arisztokratákat. A 
választójogi törvény következtében az alsóház nem reprezentálta 
kellőképp a politizáló magyar társadalmat: a nemzetiségek alig 1090- 
kal, míg a középbirtokosok és a tisztviselők messze százalékos 
arányukat meghaladóan jutottak a négyszáz képviselő közé. Az 
országgyűlés "működésében  megkülönböztetett szerep jutott a 
királynak, aki nemcsak megnyitotta a tanácskozást, hanem - csak 
akkor, ha a költségvetésről döntés született - el is napolhatta azt. A 
törvényalkotásban az uralkodó  törvénykezdeményezési joggal 
rendelkezett, amit a felelős minisztérium útján gyakorolt, ha azonban 
a minisztérium saját hatáskörben kívánt törvényjavaslatot terjeszteni a 
ház elé, akkor erre a királytól engedélyt kellett kérnie. Ezt 
előszentesítési jognak nevezték, s a megszavazott törvények 
szentesítésével együtt a király fontos, az ,alkotmányos rendet?" 
ellenőrző jogát alkotta. Emellett az uralkodó hatáskörébe tartozott a 
kinevezés és felmentés (hivatalnokok, bírák, tisztek stb.), a 
rendeletalkotás, valamint a hivatalok törvény által korlátozott 
szervezése. Legfontosabb tevékenysége a kormány kinevezése és 
felmentése volt, amit a kabinetrendszer szerint gyakorolt, tehát a 
kormány tagjait a választásokon győztes párt képviselői közül nevezte 
ki. Ugyanakkor az uralkodónak arra is lehetősége nyílt, hogy 
kisebbségi kormányt juttasson hatalomra, ám ezzel a lehetőséggel a 


kiegyezés után majd? három évtizedig nem kellett élnie. 
Pártok és kormányok 


, Az ördög a ti vezéretek, nem én." (Deák Ferenc) 

A kiegyezés után, 1869-ben tartott választások után relatív többséggel 
kormányra jutott Deák-pártnak azt a következtetést kellett levonnia, 
hogy a hatalom megtartásához ütőképes kormánypártot kell szervezni. 
Az 1874-es választójogi törvény szűkítő rendelkezései éppen azt a célt 
szolgálták, hogy az alsó, ellenzéki rétegeket kizárják a politikából, a 
kormánypárt megszervezése azonban ennél jóval bonyolultabb 
feladatnak tűnt. 1867 után Deák visszavonult a politikától, a 
kormányzást a volt honvédőrnagynak, a szabadságharc alatt a 
konstantinápolyi nagyköveti tisztet betöltő Andrássy Gyulának 
engedte át. Ő maga az Angol Királynő nevű szállodából kísérte 
figyelemmel az eseményeket, befolyása mégis igen nagy volt, hisz a 
miniszterek nem hoztak döntést anélkül, hogy valamelyikük át ne 
kocsizott volna hozzá beleegyezését kérve. Az Andrássy köré 
csoportosult Deák-párt (1872-ben 245 képviselőjük volt) tagjainak 
jelentős részét a kiegyezéspárti polgárságon és középnemességen túl a 
konzervatív arisztokraták és a főpapság adta. Eltérő érdekeik mentén 
azonban hamarosan repedések jelentek meg a hevenyészetten 
összekovácsolt szövetség falán. Velük szemben a részben a volt 
Határozati Pártból létrejött, főleg protestáns középnemesi bázissal 
rendelkező Balközép (mandátumainak száma 116 volt) helyezkedett 
el, amely elfogadta ugyan a birodalom adta kereteket, de elutasította a 
kiegyezés rendszerét, s úgy vélte, az adott helyzetben kedvezőbb 
kompromisszum lett volna köthető. Vezetőjük, Tisza Kálmán az ún. 
bihari pontokban (Nagyváradon hozta nyilvánosságra) fejtette ki 
pártja politikai programját. Ezeknek értelmében a  Balközép 
elutasította a delegációkat és a közös minisztériumokat, önálló 
hadsereget, független pénz- és kereskedelemügyet követelt, tehát a 
kiegyezés egy másik lehetséges alternatíváját fogalmazta meg. Az új 
berendezkedés legkövetkezetesebb ellenfelének a Madarász József 
vezette , szélsőbal" — később Országos 48-as, majd Függetlenségi Párt 
-— tartotta önmagát, amely politikai súlyát nem képviselői helyeinek 
(38), hanem tömegbázisának köszönhette. Szimpatizánsai elsősorban a 
magyarlakta területek kis- és középbirtokosaiból, valamint polgári 
értelmiségiekből verbuválódtak. Hangadói, Böszörményi László, Irányi 
Dániel, Mocsáry Lajos - bár számos esetben nem is "48-as, hanem "49- 
eshez közeli programot képviseltek — azonban nem tudták elérni, hogy 
Kossuth, kifejezve szimpátiáját ugyan, de ne határolja el magát tőlük. 
A dualizmus első nyolc esztendejében a  Deák-párt adta a 
kormányokat, így értelemszerűleg a kiegyezés híveire hárult a feladat, 
hogy a szinte hihetetlen mértékű kodifikációs (törvényalkotó) 


tevékenység oroszlánrészét elvégezzék. Andrássy Gyula 1867-71) 
miniszterelnöksége alatt került sor a Hitelbank alapítására, az 
ipartörvények jelentős részének megalkotására, s ekkor vették állami 
kézbe a MÁV-ot, s hozták létre a későbbiekben meghatározó 
iparvállalatok és bankok legnagyobbjait. De a lázas , gründolás?" 
(alapítás) mellett a kormányzat figyelmét nem kerülte el a jogrendszer 
szükséges reformja és a nemzetiségi kérdés sem. A modern jogalkotás 
kísérlete a polgári származású  igazságügy-miniszter, Horváth 
Boldizsár nevéhez fűződik. Az igazságszolgáltatás és a közigazgatás 
teljes elválasztása ugyan minisztertársai ellenkezésén meghiúsult, 
Magyarország mégis megszabadult a feudális jogelemek túlnyomó 
többségétől. 1868 decemberében két alapvető javaslatot szentesített a 
király, a népiskolai és a nemzetiségi törvényt. Előbbi megalkotója a 
kultuszminiszter, Eötvös József — a kormány olyan tagja, aki már "48- 
ban is miniszteri tisztet töltött be — volt. A törvény kimondta, hogy 
minden gyermek 6 és 12 esztendős kora közt elemi iskolába köteles 
járni, intézkedett az állami iskolafelügyelet felállításáról, s leszögezte, 
hogy minden növendék jogosult anyanyelvén tanulni. A törvény olyan 
folyamatot indított el, melynek végeredményeként a század végére 
jelentősen csökkent az analfabetizmus az országban. 

A nemzetiségi törvény tervezetének benyújtását a jogos követelések 
éppúgy indokolták, mint az attól való félelem, hogy a nemzetiségek 
szembefordulnak a kiegyezéssel. A Deák és Eötvös által készített 
tervezet leszögezte, hogy , Magyarország összes honpolgárai... politikai 
tekintetben egy nemzetet képeznek, az oszthatatlan, egységes magyar 
nemzetet, melynek a hon minden polgára, bármely nemzetiséghez 
tartozzék is, egyenjogú tagja". A nemzetiségi törvény alapelve tehát az 
volt, hogy az országban ,egy politikai nemzet van", a magyar. A 
még Teleki által javasolt területi autonómia, az etnikai alapú testületi 
és politikai szerveződés lehetőségét Eötvösék elvetették. Az állam 
központi szerveinek és a törvényhatóságoknak a nyelve a magyar lett, 
ugyanakkor a nemzetiségek saját nyelvüket használhatták az alapfokú 
közigazgatásban és ügyvitelben, s az államnak gondoskodnia kellett 
arról, hogy az alap- és középfokú oktatás a nemzetiségi nyelven 
történjék. Ha a lakosság 2090-a kérte, engedélyezni kellett a második, 
sőt a harmadik nyelv használatát is. A törvény azt is előírta, hogy a 
kulturális és gazdasági szervezeteket támogatni kell, de arról nem 
beszélt, hogy ezen jogaik sérelme esetén a nemzetiségek milyen 
jogorvoslatra tarthatnak igényt. A nemzetiségi törvény a korban - bár 
a kollektív autonómiát nem ismerte el — Európa élvonalában járt, s a 
probléma nem is a jogszabályok, hanem azok betartása körül 
jelentkezett. 

1871-ben Andrássy Gyula a közös külügyminisztériumba távozott, 
hogy felváltsa a poroszellenességével terhessé vált Beust bárót. A 


miniszterelnöki székben négy esztendő alatt négy utóda követte, 
akiket a gazdaság nagy áldozatokkal járó átalakítása hamar 
, elhasznált": Lónyai Menyhért volt közös pénzügyminiszter, Szlávy 
József, Bittó István majd Wenckheim Béla nem voltak Andrássyhoz 
mérhető személyiségek, de Eötvös 1871-ben bekövetkezett halála után 
a Deák-párt már nem is tudott ilyeneket felmutatni. A kiegyezés 
rendszere lassan működésbe jött, a kiépülő államapparátus immáron 
közvetlen miniszteri kontroll nélkül is képes volt feladatai ellátására, s 
elviselte kormányfői középszerűségét. A hetvenes évek elején a 
kormánypárt vezetői még úgy vélték, hogy a rendszer 
meggyökeresedésével párhuzamosan átalakul majd a pártstruktúra; a 
közjogi szembenállás helyett gazdasági, szociális vagy éppen liberális- 
konzervatív érdekek körül kristályosodnak ki új pártok. A várt 
módosulás azonban nem következett be; a közjogi ellenzék makacsul 
kitartott elutasító álláspontja mellett. Mint már láttuk, ennek 
következtében a kormánypárt hatalmának megőrzésére, parlamenti 
többségének megteremtésére rendezkedett be, s erre egy idő után már 
bármilyen kínálkozó eszközt igénybe vett. Mivel a választójog bővítése 
szóba sem jöhetett, a hetvenes évek elején a ,közös ügyek hálójában 
vergődő", a dualizmust fenntartani kívánó Deák-párt szövetségesek 
után nézett. Az ellenzék soraiban már egyre többen voltak olyanok, 
akik felismerték, hogy a dualista rendszerrel szemben nincsenek 
alternatívák, a kiegyezést fenn kell tartani, s ha lesz egy párt, amely 
ezt vállalja, az hosszú ideig — ha kell, akár uralkodói támogatással — 
hatalmon maradó kormánypárt lehet. Tisza Kálmán, a Balközép 
keménykezű vezére jól érzékelte, hogy a kormánypártnak erélyes 
vezetőre, emellett egységes, erős képviselőtáborra lenne szüksége, 
hogy felsorakozhasson a magyar érdekeket Bécsben képviselő 
Andrássy mögé. A , generális", ahogy hívei nevezték, azt is helyesen 
ismerte fel, hogy ha pártja ellenzékben marad, választások útján nem 
kerülhet hatalomra, ráadásul még ellenzéki szerepét is kisajátíthatja az 
elutasítást nála következetesebben képviselő 48-as Párt. A Balközép 
többsége elfogadta vezérének érveit, s úgy döntött, csatlakozik a 
kormánypárthoz. 1875-ben a két párt a dualizmus fenntartásának 
érdekében fúzionált, s felvette a Szabadelvű (Liberális) Párt nevet. 
, Minden kigondolható politikai pártelnevezés közt éppen a szabadelvű 
cím az, amely az e párt által támogatott kormányzati rendszerrel a 
legkiáltóbb ellentétben áll." -— írta Kossuth, s valóban, az új párt 
politikáját tekintve inkább volt konzervatív, mint liberális. Ám ez 
kevésbé tűnt fontosnak, mint az 1875-ös választások eredménye: a 
Szabadelvű Párt 333 mandátumot szerzett, s az ellenzéknek összesen 
sem telt többre 60-nál. Az itt megszerzett többség harminc esztendőre 
elegendőnek bizonyult a kiegyezés rendszerének és a szabadelvű 
kormányzatnak a fenntartására, ugyanakkor lehetetlenné tette a 

, parlamenti váltógazdálkodás" kialakulását. 

A , szürke generális" miniszterelnöksége 

Tisza Kálmán tizenöt éven keresztül — volt Magyarország 
miniszterelnöke, emellett ellátta a belügyi tárcát és közvetlenül 
irányította . a közigazgatást. — Munkatársul — odaadó  hűségű 
hivatalnokokat válogatott, akik ellentmondás nélkül teljesítették 
utasításait. Pártját is így, , tábornokként" tartotta össze, s nem tűrte, 
hogy ellene szavazzanak. A tekintélyelvű, , urambátyám" politikai 
kultúra ekkor alakult ki, s többé-kevésbé napjainkig megmaradtak 
káros hatásai. A politikai zsargon nem is véletlenül nevezte a Tisza 
Kálmánt elvtelenül kiszolgáló párttagokat , mamelukok"-nak. 

A miniszterelnök fő belpolitikai feladatának a közigazgatás 
ésszerűsítését és a jogrendszer reformját tartotta. Alatta került sor a 
megyék hagyományos autonómiájának megtörésére és hivatali 
rendszerük alárendelésére a központi kormányzatnak. A Deák-párt 
korábbi közigazgatási funkcionáriusait Tisza híveivel cserélte le, a 
kinevezett főispánoktól elvárta, hogy parancsait teljesítsék, s 
választások alkalmával , szállítsák a megfelelő eredményt". A stabilitás 
megőrzésében jelentős szerepet játszott az, hogy a megyei 
önkormányzatok és a saját törvényhatósággal rendelkező városok 
képviselőinek felét nem választották, hanem a legtöbb adót fizetők 
(virilisták) közül jelölték a testületekbe. A virilizmus választották, 
hanem a legtöbb adót fizetők (virilisták) közül jelölték a testületekbe. 
A virilizmus től ismét a csendőrség vigyázott. 1878-ban életbe lépett 
az egységes, a legmodernebb korabeli alapelveket figyelembe vevő 
büntető törvénykönyv, a Csemegi-kódex. (Nevét a kitűnő 
konstrukciót kidolgozó osztálytanácsosról kapta.) Egy évtized alatt 
sikerült rendezni az államadósságot, szabályozni a pénzügyi igazgatást 
és az iparűzést, új fogyasztási adókat vezettek be, melyek lehetővé 
tették, hogy az állami bevételekből pártolni lehessen a gazdaságot. 
1881-ben életbe lépett az a törvény, amely 15 évi adómentességet 
biztosított azoknak a gyáraknak, amelyek az országban eddig nem 
forgalmazott cikkeket állítottak elő, de állami támogatás segítette a 
nagyarányú, Baross Gábor közlekedésügyi miniszter nevéhez fűződő 
vasúthálózat-fejlesztést is. 

Az 1873-as válságból kilábaló magyar gazdaság a vállalkozást segítő 
törvények miatt ugrásszerű fejlődésnek indult, de -— elsősorban a 
nehézipar alacsony aránya miatt — az osztrák ipar előnyét behozni a 
világháborúig képtelen volt. A kormányzat iparpolitikájának és a 
gabonaárak esésének következtében a hetvenes évek végére az 
agrárpolitikában érdekeltek szövetséget hoztak létre, hogy elérjék az 
agrárvámok bevezetését és a magyar mezőgazdaság védelmét. E 
törekvésük szembekerült a kormány merkantilista politikájával, és az 
így megszülető agrárius-merkantil ellentét hatásai évtizedekig 


jelentkeztek a magyar gazdaságban. A középbirtokok jelentős része 
hanyatlásnak indult, s az agrártársadalomban új réteg jelent meg, az 
olcsóbérű munkákból tengődő agrárproletár. A verseny biztos 
túlélőinek csak az agráriusok által is szorgalmazott elidegeníthetetlen 
nagybirtokok, a hitbizományok számítottak. A gazdasági verseny 
szociális feszültségeket szült, melyeket a kormányzat a keményebb 
hatósági fellépéssel, de alkalomadtán az etnikai feszültségek szításával 
próbált , kezelni". A zsidóság gazdasági és politikai egyenjogúságának 
kimondása (1867) ugyan kedvező feltételeket teremtett az eddig csak 
tűrt népnek a gazdaságba és alkalmasint a politikába való 
bekapcsolódásához, de nem szüntette meg az antiszemitizmust. 1882- 
ben antiszemita hisztéria tört ki, mikor Tiszaeszláron az eltűnt 
Solymosi Eszter rituális feláldozásával vádolták meg a helybéli 
zsidókat. Eötvös Károly ügyvéd bizonyította a vádak koholt voltát, de 
az antiszemitizmus megjelenését egy sikeres per nem tudta 
megakadályozni. Az Európában ekkoriban kibontakozó zsidóellenesség 
Magyarországon az 1884-ben zászlót bontott, már nem közjogi 
mozgalomban, az Antiszemita Pártban öltött testet. A nem közjogi 
alapon szerveződő pártok közé új színt hozott az 1881-ben alapított, 
Apponyi Albert vezette konzervatív-katolikus Mérsékelt Ellenzék 
(később Nemzeti Párt). 

A kiegyezés után a hagyományos ,klubpártok?" mellett másfajta 
pártszerveződések jelei is megfigyelhetőek voltak. Az 1868-ban 
megalakult Általános Munkásegylet, amit kezdetben -— hogy segítsen 
a céhesipari hagyományok lebontásában - a kormányzat is 
támogatott, bizonyította, hogy a munkásság nem közömbös a politika 
iránt. Mikor az egylet az Internacionálé hatására szocialista útra tért, a 
hatalom megváltoztatta álláspontját, s 1871-ben a Párizsi Kommün 
utáni hangulatot a kormány szocialistaellenes fellépésre használta fel. 
A júniusi munkástüntetés után a vezetőket letartóztatták, majd a 
, népállam" létrehozásának vádjával bíróság elé állították őket, a 
, hűtlenségi per"-ben azonban a bíróság felmentő ítéletet hozott. 1876- 
ban átmenetileg hazatért Marx munkatársa, Frankel Leó, aki 
Nemválasztók Pártja néven újjászervezte a szocialista mozgalmat, 
amely 1880-ban az Általános Munkáspárt, tíz esztendő múlva pedig a 
Magyarországi Szociáldemokrata Párt nevet vette fel. A 
szociáldemokraták Elvi Nyilatkozatukban internacionalista, marxista 
programot hirdettek meg, de politikai tevékenységük központjába az 
általános választójogért való küzdelmet helyezték. Az új, nem közjogi 
mozgalom a századfordulóig a munkásság mind nagyobb tömegeit 
szervezte meg, ezáltal a korabeli klubpártokkal szemben igazi 
tömegpárttá vált. 

A szocialista mozgalmak és a közjogi ellenzék folyamatos támadásai a 
nyolcvanas évek végére kikezdték a Tisza-kormány tekintélyét. A 


különböző ellenzéki pártok felismerték, hogy a miniszterelnök 
uralmának csak úgy vethetnek véget, ha a nemzeti érzés felszításával 
teremtik meg a kormányellenes egységírontot. Erre a , véderő-vita? 
kínált alkalmat. A kormány által 1888 végén beterjesztett javaslat az 
évenkénti közös hadseregnek juttatott újonclétszámot nem az eddigi 
tíz esztendőre, hanem évenkénti ,jutalék?" formájában kívánta 
szabályozni. Az ellenzék a honvédségi keret feltöltését látta 
veszélyeztetve, ezért a javaslat ellen foglalt állást. Ennél jóval nagyobb 
felháborodást keltett, hogy a törvény értelmében ezután a tiszti 
vizsgát német nyelvtudáshoz kötötték volna. Mikor 1889 januárjában 
a kormánypárti , szavazógép" elfogadta a  — javaslatot, 
tömegtüntetéseken vonult a parlament elé az ellenzék. Tisza a Rudolf 
halála miatti parlamenti szünetben módosított eredeti tervezetén, ám 
ekkor az uralkodó fejezte ki bizalmatlanságát. Bár a törvényt a 
módosításokkal együtt elfogadták, Tisza tudta, hogy a lemondást 
nehezen kerülheti el. Egy 1875-ben hozott törvény szerint mindazok a 
külföldön élő magyarok elveszítik állampolgárságukat, akik 15 éven 
belül nem kérvényezik annak megújítását. A határidő letelt, s a 
közvélemény kíváncsian várta, mit tesz az emigráció utolsó, s egyben 
legnagyobb alakja, Kossuth. Mint várható volt, felháborodottan 
utasította vissza a kérvényezést. 1890 márciusában a kérdés a király 
elnökletével tartott minisztertanácson komoly nézeteltérést váltott ki. 
A visszavonulni akaró miniszterelnök az állampolgárság fenntartása 
mellett foglalt állást, ám minisztertársai leszavazták. A bizalmatlanság 
hatására Tisza benyújtotta lemondását, s így a ,nemzeti ügy" 
védelmében tett gesztusa miatt a közvélemény benyújtotta 
lemondását, s így a , nemzeti ügy" védelmében tett gesztusa miatt a 
közvélemény ben bekövetkezett haláláig a magyar politika , szürke 
eminenciása" maradt. 


AZ IMPERIALIZMUS KORA Európa története 
1890-1914 


A korszak új vonásai 


Az első világháború előtti negyedszázadot a modern imperializmus 
korának szokták nevezni. Ez a történelmi szakasz sok újat hozott 
magával, mind gazdasági, mind politikai téren. Az elnevezés (parancs, 
birodalom) azt tükrözi, hogy a nemzetgazdaságok és ezzel együtt a 
politikák is rendkívül aktívvá, , hódítóvá" váltak, megkezdődött a 
világ gazdasági felosztása és politikai újrafelosztása. Az újabb ipari 
forradalom megváltoztatott szinte — mindent, — a korábbi 


eszmerendszerek (liberalizmus és nacionalizmus) vagy válságba 
kerültek, vagy átalakultak, és sajnálatosan a legtöbb változás csak 
jóval később tudatosult, aminek következménye egy eddig sohasem 
látott méretű összeütközés, az első világháború lett. 

Gazdasági változások 

A 18. század végén Angliából kiinduló gazdasági forradalom 
fokozatosan terjedt az egész világon, magával hozva olyan általános 
jellemzőket, melyek végigkísérték az egész 19. századot. Ilyen volt 
például a világgazdaság folyamatos növekedése, amit nemcsak a 
felfedezések és hódítások vagy az állandó népességvándorlás, hanem a 
modern tömegközlekedés világméretűvé szélesedése is elősegített. A 
világgazdaság nemzetközivé válását az áruforgalom tömegének 
folyamatos növekedése mellett más tényezők is mutatták. A 
munkaerőnek a kontinensek közötti vándormozgalmában csupán 
Európából 50 millió ember került más földrészekre vagy kényszerből, 
vagy kalandvágyból. A termelés másik meghatározó tényezőjének, a 
tőkének a nemzetközi áramlása szintén új jelenség volt, hiszen 
korábban csak szórványosan lehetett beszélni ilyenről. Elterjedtek a 
technika új vívmányai, egyre több helyen épültek ki oktatási 
rendszerek és modern egészségügyi hálózatok, vezették be a 
védőoltásokat és a higiéniai követelmények állami ellenőrzését. A 
század folyamán fokozatosan haladt a nemzetközi monetáris és 
hitelrendszer kiépülése, az aranystandard általánossá válása pedig 
technikailag rendkívül megkönnyítette a nemzetközi áru- és 
pénzforgalom lebonyolítását. 

Bár a gazdasági forradalom szinte folyamatosan hatott az egész század 
folyamán, mégis két egymást követő ipari forradalomról szoktak 
említést tenni. Az , első" a 18. század végén kezdődött, és technikai 
vívmányai a tökéletesítés, a gazdaságosabb alkalmazás révén a 19. 
század közepére beértek és elterjedtek a kontinens nyugati felén. 
Rövid lélegzetvételnyi szünet után azonban az 1860-as években 
megindult az ipar , második" forradalma, mely átnyúlt a 20. század 
első évtizedeire is. Ha az első forradalmat csupán technikai 
forradalomnak nevezzük, mert a tudomány és a technika még igazából 
nem állt kapcsolatban egymással (inkább ügyes mestereknek voltak 
köszönhetőek az újítások), akkor a másodikat már nyugodtan 
hívhatjuk technikai és tudományos forradalomnak, hiszen ez 
utóbbiban már jóval szorosabb volt az összefüggés. Ha az első 
forradalmat a nehézipari alkalmazás zárta le, akkor a másodikban már 
egyértelműen a nehézipar vette át a vezető szerepet. Ez egyrészt 
hatalmas tőkéket igényelt, másrészt csak lassan megtérülő 
beruházásokat jelentett, — ami számtalan egyéb gazdasági 
következménnyel is együtt járt. A két nagy , forradalmi hullámot?" 
időben mintegy összekötötte a kohászat forradalmasítása. Az újítások 


(Bessemer, Siemens-Martin, Thomas) megnyitották az utat a modern 
acélgyártás térhódítása előtt, s az acél tömeges alkalmazása nélkül az 
ipar és a termelés hamarosan elképzelhetetlenné vált. 

A második ipari forradalom három nagy területen hozott változásokat. 
Az elsőt elektrifikációnak nevezhetjük. Ennek egyik oldala az 
elektromos áram felhasználását jelentette. Ha az első ipari forradalom 
energiaforrása a szén (gőz) volt, akkor a másodiké az elektromos 
energia. Az elektromossággal kapcsolatban már korábban is sok 
felfedezés született, de ipari felhasználása és  tömegméretű 
hasznosítása csak a század utolsó harmadában indulhatott meg. A 
századforduló után 100 ezer voltos áramot gyakorlatilag korlátlan 
távolságokra tudtak szállítani, ami a kortársak által fel sem ismerhető 
átalakulások nyitánya volt. A  legrugalmasabban használható 
energiaforrás elindult a közlekedés meghódítására, majd különleges 
jelentőségre tett szert az elektrokémiai és az elektromos-kohászati 
iparban. Az elektrifikáció másik oldala az egész hírközlést 
forradalmasította. A vezetékes távíró, a telefon, majd a drót nélküli 
információáramlás felmérhetetlen változások elindítójává vált a 
gazdasági életben. A jólértesültség egyre inkább döntő lett az üzleti 
életben. 

Az új ipari forradalom második nagy változása a modern vegyipar 
megszületése volt. A kémiai eljárások ipari alkalmazása számos más 
iparágra is hatással volt, hiszen mind a vaskohászat, mind az 
alumíniumgyártás, de az üveg- és papírgyártás is elképzelhetetlen lett 
volna nélküle. Az anyagok szerkezetének kutatása azt eredményezte, 
hogy képesek lettek tudatosan előállítani új anyagokat, köztük szerves 
vegyületeket is. A századforduló éveiben — még ha csak kuriózumként 
is — megindult már a műanyaggyártás is. 

A 19. század végén kibontakozó új technikai forradalmi hullám 
harmadik nagy változása a robbanómotorok megjelenése volt. 
Fejlesztésükben a németek jártak az élen (Otto, Daimler, Diesel), akik 
az egyre gazdaságosabb üzemeltetést akarták megvalósítani. A 
robbanómotor rendkívül nagy előnyökkel rendelkezett a nehézkes 
gőzgépekhez képest, működtetése pedig mind a kiszolgálószemélyzet, 
mind a fűtőanyag szempontjából előreláthatóan olcsóbb volt. Ezek a 
motorok a közlekedés új távlatait nyitották meg. Szárazföldön 
megjelentek az autók, s bár igazi diadalútjuk csak két évtized múlva 
indult . ely — a  gyártásukban alkalmazott technológia, a 
futószalagrendszer — lehetővé tette az igazi — tömeggyártás 
megvalósulását. A kisméretű, de nagy teljesítményű motorok 
megjelenése lehetővé tette a repülés megindulását is. A 
robbanómotorok alkalmazása természetesen összefüggött az új 
folyékony energiaforrás, az olaj, illetve a benzin felfedezésével. 
Kezdetben ugyan jóval drágábbak voltak a szénnél, de az amerikai 


olajmezők felfedezése a századforduló éveiben meggyorsította a 
motorok elterjedését. 

Az iparban —— bekövetkezett változások természetesen a 
mezőgazdaságban is éreztették hatásukat. A 19. század 
tulajdonképpen  állandósította a mezőgazdaságban a technikai 
változásokat, s ez a folyamat csak felgyorsult a század végén. A 
robbanómotoros traktorok és a műtrágyázás megjelenése ugrásszerű 
fejlődést eredményezett a termelésben. A forradalom a mezőgazdaság 
mellett egy másik területen is eddig soha nem látott erősséggel 
éreztette hatását, mégpedig a hadiiparban. A kapitalizmus új szakasza 
- a modern imperializmus kora -, melyet a világ felosztásáért, sőt 
újrafelosztásáért folytatott küzdelmek szokatlan hevessége 
eredményezett, különösen éles fegyverkezési hajszát hozott magával. 
A felfedezések, technikai újítások azonnal felvetették a katonai 
alkalmazás lehetőségének kérdését is. Megkezdődött az a folyamat, 
melyben egy ország erősségét egyre inkább az határozta meg, hogy a 
találmányokat milyen gyorsan képes alkalmazni a harcászatban. 

Az első ipari forradalom a szabadversenyes kapitalizmust hozta 
magával, melynek gazdasági létharcában csupán az erősebbek tudtak 
fennmaradni. A 19. század második felében meginduló gazdasági 
változások azonban a verseny korlátozását eredményezték. A második 
ipari forradalom hatalmas tőkeigénye egyrészt tőkekoncentrációt 
(egyre , nagyobb — tőkék befektetésének igénye), másrészt 
tőkecentralizációt (egyre több tőke összeolvadása) eredményezett. A 
kialakult nagyvállalatok keretében ezután megindulhatott a beszerzés, 
a termelés és az értékesítés racionalizálása, megszervezése. A 
változások tehát a vállalati szervezés és vezetés forradalmát is 
magukkal hozták. A társas vállalkozási forma a század második felétől 
egyre általánosabbá vált, s ez döntő szerepet játszott a vállalati 
méretek növekedésében. A különböző kombinációkat, 
összefonódásokat monopóliumoknak nevezzük, s mivel ezek az új 
vállalati formák jellemezték a gazdaság újabb időszakát, ezért a 
kapitalista fejlődés új szakaszát monopolkapitalizmusnak is szokták 
nevezni. Mielőtt ezek típusaival foglalkoznánk, két változásról még 
illik szót ejtenünk. A mamutvállalatoknál a hagyományos családi 
vezetés helyébe fokozatosan a menedzseri irányítás lépett. A 
tulajdonos eltűnt, személytelenné vált, a vállalatok élére hivatásos 
szervezők, műszaki és közgazdasági szakemberek léptek. A másik 
változás a munkaszervezés területén történt. A munkafolyamatok kis 
részekre tagolása és a tudományosan kidolgozott anyag-, illetve 
munkadarab-mozgatás megszervezése a futószalagrendszer 
bevezetésében érte el csúcspontját. Megkezdődött a munkafolyamatok 
elemzése, pontos mérése, a leggazdaságosabb megoldások kidolgozása 
és a normák alkalmazása. 


A monopóliumok egyik típusa a kartell (a francia megegyezés szóból). 
A részt vevő vállalatok önállósága ebben az esetben megmarad, s 
csupán az értékesítés feltételeiben állapodnak meg. Ennek formája 
alapján beszélhetünk például piackartellről, árkartellről stb. A 
szindikátusban (a görög mellette álló kifejezésből) csak a vállalatok 
jogi önállósága marad meg, a gazdasági viszont jelentős mértékben 
lecsökken. Közös kereskedelmi irodát hoznak létre, így az egyes 
vállalatok tulajdonképpen elszakadnak a piactól. A következő típus a 
tröszt (az angol bizalom szóból) melyben a vállalatok jogi 
önállóságukat is elvesztik, közös igazgatóság jön létre, és a résztvevők 
részvényes formában részesednek a haszonból. A trösztnek két fajtája 
is lehet: azonos terméket előállító vállalatok szövetsége (horizontálist 
röszt) és egy adott termék előállításának különböző fázisait összefogó 
vállalatszövetség (vertikálist röszt). A negyedik monopóliumtípus a 
konszern (az angol kapcsolat szóból) melyben a vállalatok 
megtartják jogi önállóságukat, de az előzőktől annyiban tér el, hogy 
különböző gazdasági ágakhoz tartozó vállalatok kötnek szövetséget 
(iparvállalatok, kereskedelmi cégek, bankok, biztosítótársaságok stb.). 
A monopóliumok megjelenése mellett a századforduló idején a 
tőkekivitel mennyiségének jelentős növekedése figyelhető meg. Az 
egész 19. századot jellemezte - nem utolsósorban a 
vasútépítkezésekhez kapcsolódóan - a világgazdaság nemzetközivé 
válásában döntő szerepet játszó tőkeexport. A modern, tömeges és 
rendszeres tőkekihelyezéshez azonban nagyarányú  többlettőkék 
felhalmozódására, kiterjedt nemzetközi gazdasági kapcsolatokra és 
megfelelő intézményes keretekre volt szükség, amik a század végére 
sok helyen meg is teremtődtek. Mivel a tőkekivitel nagy profitot 
eredményezett, nemcsak a viszonylag elmaradottabb európai régiók és 
a fehértelepes gyarmatok, hanem az ázsiai, afrikai és latinamerikai 
területek is részesedtek a gyorsan növekvő exportból. A kivitel 
leggyakoribb formái a hosszú lejáratú állam- és bankkölcsönök, a 
rövid lejáratú, gyakran a kereskedelmi forgalommal kapcsolatos 
hitelek és a működőtőke-befektetések (gyáralapítások) voltak. A 
tőkekivitel sokoldalú hatásokkal járt együtt. Az exportáló országok 
ugyan jelentős  profittöbbletet könyvelhettek el, de otthoni 
beruházásaik — csökkenése gazdasági visszaesést, társadalmi 
feszültségeket is eredményezhetett. Az importáló országok egyrészt 
kiszolgáltatottabbak lettek, másrészt viszont önerőből megoldhatatlan 
problémáikban segíthetett nekik a külföldi hitel, így a tőkekivitel 
hatása a befogadó országok adottságai és lehetőségei szerint nagy 
eltéréseket mutatott. 

A vállalatoknál lejátszódó folyamatok (koncentráció és centralizáció) a 
pénzintézeteknél is végbementek. A bankok szerepe alaposan 
megváltozott a század folyamán. Egyszerű  hitelközvetítőkből 


beruházókká váltak. Az 1850-es évektől kezdve a hosszú lejáratú ipari 
és egyéb befektetések a banküzlet természetes jelenségeivé váltak a 
kontinensen. A hitelek fejében viszont a bankok betekintést, sőt 
ellenőrzési jogot szereztek a vállalatoknál, ezzel a század végén 
megkezdődött az ipari és banktőke összefonódása: a finánctőke 
kialakulása. A bankok így az ipar szervezőivé és további hatalmas 
centralizáció megindítóivá váltak. Sokszor fordított folyamat is 
lejátszódott, mikor egy-egy mamutvállalat hozott létre vagy vont 
függésébe bankokat. A tőke növelésének eszköze volt még a 
részvénytársaságok létrehozása, amivel a kisemberek pénzét is be 
lehetett vonni a gazdaságba. 

A világ gazdasági fejlődésében már a 16. századtól érzékelhető volt az 
a folyamat, ami a nemzetközi kapcsolatok erősödését mutatta. Ez a 
19. század második felében felerősödött, s megkezdődött a 
kapcsolatok intézményesítése is. Létrejöttek a hajózás, a hírközlés és a 
postaszolgálat nemzetközi szervezetei, és a sort folytatta a védjegyek 
nemzetközi elismerése (1883), a kiadói jog védelme (1886), a 
méterrendszer egységes bevezetése (1875). A vitás kérdésekben 1899- 
től az ekkor felállított hágai Nemzetközi Bírósághoz lehetett fordulni. 
A világháború előtt létrejött mintegy 200 nemzetközi szervezetben 
egyre inkább az angol és a francia vált általános világnyelvvé. A 
kapcsolatok erősödését szolgálta a szabadkereskedelem rendszerének 
terjedése is, mely elképzelés az angoloktól indult el. A század második 
felében ezután sorozatban kötötték a legnagyobb kedvezmény elvét 
rögzítő — egyezményeket, melyek  mintájává az angol-francia 
kereskedelmi megállapodás vált. A szabadkereskedelmi rendszert a 
későbbiekben a nagyhatalmak sokszor egyenesen rákényszerítették a 
védekezni nem tudó partnereikre. 

A szabadkereskedelem mellett a másik intézmény, ami a gazdaság 
nemzetközivé válását segítette, az aranyalapra helyezett pénzrendszer 
volt. Ez a kezdeményezés is Angliából indult, és a 19. század végéig 
Kína kivételével a világ valamennyi, a nemzetközi kereskedelemben 
szerepet játszó országa áttért az aranystandardra, mely az első 
világháborúig szilárd maradt. Az aranyalap elterjedése különleges 
szerepet biztosított az angol font sterlingnek, mely a pénzpiacon 
egyenértékűen helyettesítette — az aranyat. — A  — nemzetközi 
összefonódásokat erősítették az országokat átfogó, az egész európai, 
sőt világpiacot felosztó-szabályozó monopóliumok. 

A legnagyobb vállalatok (General Electric, Royal Dutch Shell, Siemens, 
Standard Oil) egyre több országra terjesztették ki tevékenységüket, 
megkezdődött a világ gazdasági felosztása. 

A világgazdaság nemzetköziesítésével és a szabadkereskedelem 
kiterjedésével párhuzamosan bontakozott ki egy teljesen ellentétes 
folyamat, vagyis a nemzeti gazdaságok egyre határozottabb 


elkülönülése. A szabadkereskedelmet elvető, nemzeti védővámos, 
államilag segített iparosítást hirdető gazdaságpolitika a későn induló 
országokat jellemezte inkább. Az amerikai és német védővámos 
politika követőkre talált a viszonylag elmaradott, nem iparosodott 
országokban. Ezek az államok nem akartak ugyanis beletörődni a 
nemzetközi munkamegosztás évszázados rendjébe, s az USA-nak, 
Németországnak és a skandináv országoknak sikerült is bekerülni a 
magas fejlettségű országok elit klubjába. A nemzeti gazdaságpolitika 
felerősödése egy olyan folyamat kezdetét jelentette, mely majd a 
világháború utáni gazdaságot fogja jellemezni. 

Társadalmi változások 

Társadalmi hatásait tekintve a két ipari forradalom szinte 
egybemosódott. A demográfiai változások folytatódtak a század 
második felében is. A népesség tömege fokozatosan növekedett, 
aminek az egyre javuló életkörülmények - infrastruktúra fejlődése, 
bérnövekedés - és az egészségügy korábban már említett 
megszervezése (pl. védőoltások) voltak az okai. 

Az urbanizáció folyamata is felgyorsult, a mezőgazdaság gépesítése és 
az ipar gyors fejlődése miatt a falvak elnéptelenedtek, újabb 
világvárosok jöttek létre. A városokba vándorlás, az újabb és újabb 
szakmák megjelenése alaposan megváltoztatták a társadalom 
szerkezetét és az életformákat. A gazdasági változások a társadalom 
átrendezését is eredményezték. A monopóliumok kialakulásával a 
tőkéseknek egy olyan, nagyon gazdag rétege alakult ki, amelyet 
viszont egyre inkább a menedzserek irányítottak és , képviseltek". A 
középrétegek tovább erősödtek, ami a folyamatosan növekvő 
életszínvonal következménye volt. A sajtó és a gyorsabb és szélesebb 
információáramlás, a választójog kiterjesztése a társadalom egyre 
nagyobb tömegeit kezdte bevonni a politizálásba, amit a 
szakszervezetek és pártok is erőteljesen támogattak. Ezekkel a 
változásokkal pedig a politikusoknak is egyre inkább számolniuk 
kellett. 

Az ipari forradalmak hatásai nagymértékben elősegítették a 
munkásság  — szerveződését. A nagyvárosokban hatalmas 
munkástömegek jelentek meg, s a nagyüzemek lehetővé tették a 
munkások szervezését. Az 1880-as évektől kezdve egyre 
hatékonyabban működtek a szakszervezetek. Országos szövetségeket 
hoztak létre, saját pénztárral és adminisztrációval. Az 1900-as évektől 
nemzetközi konferenciákon vitatták meg dolgaikat, és 1913-ban, 
Amszterdam központtal létrejött a Nemzetközi Szakszervezeti 
Szövetség. A század végére a munkásegyleteket felváltó munkáspártok 
fejlődési iránya, s ezzel Európa munkásmozgalma is egyre inkább 
kettévált. Nyugaton az ipari forradalom hatására a kapitalizmus 
fejlődésének békés szakasza következett, ami a munkásmozgalom 


reformirányzatának kedvezett. Bőven volt munkalehetőség, a 
munkásság életszínvonala emelkedett. Az ipari fejlődés egyre 
szakképzettebb munkásokat igényelt, akiket viszont jól megfizettek. 
Ezekből a megbecsült szakmunkásokból (,munkásarisztokrácia") 
lettek a munkásmozgalom felkészült vezetői, s mivel ők lehetőséget 
láttak a kapitalizmus javítására is, nem ragaszkodtak a rendszer 
megdöntéséhez. A munkásság forradalmi irányzata egyre inkább 
Európa keleti felére húzódott, ahol a fejletlen gazdaság nem adott 
lehetőséget a békés változtatásra, a politikai beleszólás érdekében meg 
kellett dönteni az adott intézményrendszert. A szociáldemokrácia 
(békés reformok) vagy forradalmiság (erőszakos hatalomátvétel) 
válaszút ezentúl végig jellemezni fogja a munkásmozgalmat. 

Ezt igazolta az 1889-ben összeült a II. Internacionálé is. A párizsi 
alakuló kongresszus legfontosabb feladata a reform és forradalom 
viszonyának megvitatása volt, mely kérdéssel a következőkben is sokat 
foglalkoztak. Rövid távú célként a választójogért folytatott békés 
harcot jelölték meg, míg távoli elképzelés a hatalom átvétele volt, azt 
azonban nem döntötték el, hogy ez milyen eszközzel történjék. Az 
alakuló kongresszuson határozták el május elseje megünneplését, 
mégpedig az 1886-os chicagói munkástüntetés emlékére. Az 
Internacionálé az 1900-as években a munkásmozgalmon belüli 
különböző irányzatok harcával foglalkozott, kizárták az anarchistákat 
és elutasították a revizionizmus irányzatát. A háborús készülődés 
idején elfogadták az általános sztrájkot, mint a háborúellenes 
tiltakozás eszközét. Az első világháború idején az Internacionálé 
tevékenysége lassan megszűnt, elsősorban az egyes országok 
munkáspártjainak nacionalizmusa következtében. 

Most pedig vizsgáljuk meg, hogy milyen irányzatok jellemezték a 
korszak munkásmozgalmát. Az anarchizmus ideológiája továbbra is 
létezett, sőt ebben az időszakban fejtette ki legnagyobb hatását. Sok 
nyugati országban alakultak anarchista mozgalmak, melyek egyre 
inkább a ,tett propagandáját" vallották, ami alatt az egyéni terrort 
értették, vagyis politikai vezetők és nagyiparosok elleni merényleteket. 
Ezek természetesen nem hoztak eredményt, s a századfordulón a 
legreményteljesebb elképzelésnek az anarchizmus és szindikalizmus 
szövetsége tűnt. Ez utóbbi a francia szakszervezeti mozgalom 
tapasztalataiból kifejlődött elmélet, mely azt vallja, hogy a munkásság 
kapitalizmus elleni harcát nem politikai vagy állami eszközökkel kell 
megvívni, hanem szakszervezetek vagy más munkástömörülések direkt 
akcióival (pl. tömeges sztrájkok). 

Az anarchoszindikalizmus a szakszervezeti mozgalomban látta a 
munkásság szervezkedési lehetőségét, de ritkán megengedhetőnek 
tartott harcosabb akciókat is. (Legismertebb képviselői a francia 
Lagardell és Sorel voltak.) Újabb irányzatot jelentett a revizionizmus, 


mely a marxista elképzelések alapjainak felülvizsgálatát tűzte ki célul. 
Legismertebb teoretikusa a német Eduard Bernstein volt, aki a 
korabeli társadalmi fejlődéshez igyekezett hozzáigazítani a marxi 
eszméket. A békés reformok híve volt, szerinte a parlamenti harc a 
hatalom megszerzésének egyetlen lehetősége. Műveiben kifejtette, 
hogy a két alapvető társadalmi csoport helyzete fokozatosan 
kiegyenlítődik, s a kapitalizmus békésen belenő a szocializmusba. 
Kedvenc mondása, miszerint , A mozgalom minden, a végcél semmi", 
arra utalt, hogy ne illúziókat kergessünk, hanem a lehetőségeket 
igyekezzünk kihasználni a mozgalom sikere érdekében. Elképzelése a 
kapitalizmus  reformálhatóságáról a szociáldemokrata mozgalom 
alapelveit fogalmazta meg. (Ismert revizionista volt még az angol 
Hyndman és a francia Millerand.) 

A legradikálisabb irányzatot a forradalmi marxisták jelentették, 
akiknek Lenin lett az eszmei vezetője, (ismertebbek voltak még Rosa 
Luxemburg, — Karl — Liebknecht). Ők elutasítottak bármiféle 
kompromisszumot a fennálló rendszerrel, sőt minden lehetőséget és 
eszközt ki akartak használni annak erőszakos úton történő 
megdöntésére, a proletariátus diktatúrájának megteremtésére. 
Különleges irányzatot jelentett a  munkásmozgalmon belül a 
centristák csoportja, akik megpróbálták összeegyeztetni a revizionista 
és a marxista elképzeléseket (Kautsky, Trockij). Hozzájuk hasonló 
elveket vallottak az Ausztriában működő ausztromarxisták is (Bauer, 
Adler) 

Az egyes országok munkásmozgalma továbbra is erősen függött a 
helyi viszonyoktól. Angliában inkább a szakszervezetek politizáltak, a 
szociáldemokraták a liberálisokat támogatták. Németországban ebben 
az időszakban már szociáldemokrata tömegpártról beszélhetünk, 
jelentős politikai sikerekkel. Mindez a gyors ipari fejlődésnek volt 
köszönhető, de a hivatalos politika itt jóval nehezebben kezelte a 
munkásmozgalmat, mint Angliában, annak ellenére, hogy a 
revizionista irányzat volt túlsúlyban. Franciaországra a szindikalizmus 
volt a jellemző, Olaszországban pedig az erőteljes katolikus befolyás, 
ami a munkásság körében is éreztette hatását. Ausztriában már 
említettük — az  ausztromarxistákat, Oroszországban pedig a 
szociáldemokrácián belül megjelent — ha egyelőre emigrációban is — a 
forradalmi marxista irányzat. 

Politikai és gondolkodásbeli változások 

A politikai élet korábban már említett demokratizálódása mellett az 
állam szerepének megváltozását is tapasztalhatjuk ebben az 
időszakban. A korábbi laissez faire álláspont — megfelelt a liberalizmus 
követelményeinek -, mely szerint az államnak csak minimálisan 
szabad beleszólnia a gazdaság és társadalom életébe, az egyre 
bonyolultabb viszonyok következtében tarthatatlanná vált. Ez egyrészt 


a gazdasági életben mutatkozott meg, amibe az állam egyre többször 
avatkozott bele. Megindult a pénzügyek állami ellenőrzése; 
jegybankok szabályozták immár a pénzforgalmat és a devizákat. 
Megkezdődött a legfontosabb közlekedési és közellátási intézmények 
állami kézbe vétele. Az államok a leglátványosabb eredményeket 
(vagy lemaradásokat) a következő területeken érték el: 
közegészségügy, elemi oktatás, a gyári körülmények szabályozása 
(vagyis ez nem csupán a munkaadók és munkavállalók ügye), 
közszolgáltatások és a kötelező biztosítások rendszerének kialakítása. 
Az állam tevékenységének kibővülése, melyet , kormányzati 
forradalomnak" is szoktak nevezni, két fontos következménnyel járt 
együtt. Az államok hivatali apparátusa hatalmas mértékben megnőtt, 
és ennek hatására új adórendszerek jelentek meg az óriásira nőtt 
állami költségek fedezésére. Ilyen volt a jövedelemadó vagy az 
örökösödési adó, melyek progresszív emelkedése hosszú távon 
lehetővé tette a társadalombiztosítási rendszerek kiépülését. 

Az eszmerendszerek kérdését tekintve először a 19. század három 
legfőbb eszméjével -— liberalizmus, nacionalizmus és konzervativizmus 
— kell foglalkoznunk. 

A 19. század klasszikus liberalizmusa, mely az egyén minél teljesebb 
szabadságát hirdette, s az állam szerepét a lehető legminimálisabbra 
korlátozta, válságba került. A gazdaság és az állam szerepének 
megváltozása ezt a szabadságot kérdésessé tették. A huszadik század 
liberálisainak pedig alkalmazkodniuk kellett ehhez, s megpróbálták 
összeegyeztetni az egyéni szabadságot annak elismerésével, hogy a 
társadalom és az állam is felelős az emberi jólétért. Különösen 
vonatkozhatott ez a szegények gazdasági és oktatási helyzetének 
javítására. A liberálisok egy része kezdetben gyanakodva tekintett erre 
a szociálliberalizmusra, de a későbbiek folyamán egyre többen 
elfogadták a ,jóléti állam" eszméjét. A liberalizmus válsága 
természetesen  — — megerősítette a —— konzervativizmus és a 
szociáldemokrácia politikai helyzetét, sőt előtérbe helyezte a 
forradalmi  egyenlőségeszméket is (anarchisták, bolsevikok). A 
századvégi konzervatívok igazolva látták azokat az aggodalmaikat, 
melyek a francia forradalom óta elterjedt politizálástól óvtak. Az állam 
szerepének növelésére törekedtek, s ez sajátos módon közelebb hozta 
a változó liberalizmushoz őket. 

A nacionalizmus eszméje jelentős változáson ment át a 19. század 
folyamán. Kezdetben pusztán azt jelentette, hogy a nemzethez való 
hűség, a nemzethez való tartozás mennyire fontos az emberek 
életében. A század politikai demokratizálódása, a háborúk nemzeti 
üggyé válása azonban átalakította a fogalmat. A századvégi 
imperializmus megjelenése kapcsán a nacionalizmus radikalizálódott. 
A nemzeti érzelem most már azt jelentette, hogy a nemzet érdekeinek 


megvalósítása mindenek fölött áll, s nem kell tekintettel lenni más 
országok érdekeire. A nacionalizmus tehát támadóvá vált, jogosnak 
tartva más országok területeinek elfoglalását, vagy azért, hogy saját 
lakosait odatelepítse, vagy azért, hogy kiaknázza a terület gazdasági és 
, hatalmi" erőforrásait. Ráadásul a nacionalizmus Európa egyes részein 
szembekerült és nem párhuzamosan fejlődött a liberalizmussal 
(például korlátozta a szabad véleménynyilvánítást, a gondolatok 
szabadságát a nemzet érdekeinek védelmében), ami a belpolitikai élet 
demokratizálódását is jelentősen akadályozhatta, ráadásul eltorzítva a 
közgondolkodást. A nemzeti presztízs fenntartásának követelménye 
fegyverkezést eredményezett (elsősorban a tengeri haderő fejlesztését, 
amit a világuralom biztosítékának tartottak), megerősödött a 
militarista eszme Európán belül és a gyarmati politikában is. A 
,küldetéstudatról"? és a , világ europaizálásáról" vallott nézetekről az 
Európán kívüli világ fejezetben lesz szó részletesebben. 

Talán a nacionalizmus megváltozásával köthető össze leginkább a 
, szociáldarwinizmus" megjelenése. Charles Darwin A fajok eredete 
című művében azt állította, hogy az élővilágban érvényesül a létért 
való harc, vagyis a folyamatos küzdelem az erősebb, életképesebb 
fajok — kiválasztódását — és fennmaradását eredményezi. A 
szociáldarwinisták szerint ez a ,természetes kiválasztódás", a 
legalkalmasabbak megmaradásának törvénye a társadalomban is 
érvényesül, és az emberi történelem menete ennek az elvnek a 
működésével magyarázható. A harc megjelenhet a gazdaságban, az 
emberek és a társadalmi csoportok kapcsolataiban, de a nemzetek 
egymás közötti kapcsolatában is (,nacionáldarwinizmus?"). Bár 
egységes eszmerendszer nem jött létre ebből az elméletből, a korszak 
politikai feszültségei és a fegyverkezési verseny különös jelentőséget 
adtak az irányzatnak. 


A nemzetközi kapcsolatok története 


Az ipari forradalom Európa minden országában éreztette hatását, s 
eredményessége mindenhol függött az adott ország korábbi fejlettségi 
szintjétől, de az ,egyenlőtlen fejlődés? lehetősége gyorsan és 
viszonylag váratlanul is változtathatott a nemzetközi erőviszonyokon. 
Ez utóbbi annyit jelentett, hogy az újak már kész technikai 
tapasztalatokat vehettek át, sőt segíthette őket a fejlettebbek 
tőkekivitele is, ráadásul nem feszélyezték őket a hagyományos 
politikai beidegződések és kapcsolatok sem. Mindennek következtében 
az összes nagyhatalomnak érdemes volt újragondolnia külpolitikai 
célkitűzéseit. A helyzet reális megítélését viszont ronthatta az, hogy 
saját magához képest minden állam nagyot lépett előre, az igazán 
lényeges kérdés azonban inkább az volt, hogy a többiekhez képest 


mennyit fejlődött. Mivel az országok egy része leragadt saját 
fejlődésének örömeinél, ez sokszor túlzott és irreális önbizalommal 
tölthette el őket elkövetkezendő külpolitikai elképzeléseik és európai 
szerepük tekintetében. 

Az 1880-as évek végén Európa nagyhatalmi kapcsolatait a Bismarck 
vezette Németország irányította. A kontinens közepén létrejött hármas 
szövetség látszólag teljesen elszigetelte Franciaországot, s az orosz- 
német viszontbiztosítási szerződés csak tovább erősítette ezt az érzést. 
Ráadásul - ugyan Bismarck eredeti elképzelése, Anglia bevonása a 
szövetségbe nem sikerült -— megkötötték az angol-olasz földközi- 
tengeri megegyezést, ami ugyan elsősorban Oroszország ellen irányult, 
de emellett a francia pozíciókat is tovább gyengítette. A látszólag 
teljes diplomáciai sikert csak két felhő árnyékolta be: az osztrák-orosz 
és az osztrák-olasz ellentét, de ezek ellenére is az időszak a német 
sikerek korának tekinthető. A kérdés csupán az volt, hogy meddig 
képes vagy egyáltalában akarja-e a német diplomácia fenntartani ezt 
az állapotot. 

Érdemes ezek után megvizsgálnunk az egyes európai nagyhatalmak 
lehetőségeit és külpolitikai célkitűzéseit, s kezdjük a sort a 
rendkívül ambiciózus Németországgal. Az 1890-es évek elejére a 
Német Birodalom nemcsak diplomáciai sikereket könyvelhetett el, 
hanem hatalmas gazdasági eredményeket is produkált, s ezzel a század 
utolsó negyedében teljesen megváltoztatta valamennyi európai 
nagyhatalom viszonylagos helyzetét. A vas- és széntermelésben Európa 
élére került, az ipari termelésben pedig teljesen befogta az Egyesült 
Államok után következő Angliát. A fejlődő ipar egyre inkább külföldi 
piacokat igényelt, a német kivitel ebben az időszakban 
háromszorosára növekedett. A kb. 60 millió fős népesség (mellyel 
Oroszország mögött a második helyen állt Európában) is a terjeszkedés 
mögött állt. A hatalmasra duzzadó , nemzeti energiának" már nem volt 
megfelelő a korábbi bismarcki politika, vagyis a kontinentális 
stabilitás és a gyarmati érdektelenség. Az új expanzív program először 
szélsőséges formában jelentkezett, ugyanis az 1891-ben megalakult 
Össznémet Szövetség világhódító célokat hirdetett meg. A 
kontinensen az összes németek lakta terület annektálását, a gyarmati 
politikában pedig a minden földrészre kiterjedő gyarmatszerzést 
jelölte meg célul. Bár a hivatalos politika ezt a programot egyelőre 
nem tette magáévá, azt bizton állította, hogy a jövőben a világnak kell 
majd Németországhoz igazodnia és nem fordítva. II. Vilmos császár 
jelszava (, Feladatunk a világpolitika, célunk a világhatalom, 
eszközünk a flotta") mellett Bülow kancellár kijelentése is tükrözte az 
új irányvonalat: , Nem az a kérdés, hogy akarunk-e gyarmatosítani 
vagy sem, hanem az, hogy gyarmatosítanunk kell, akár akarjuk, akár 
nem." Mindezt alátámasztotta a Tirpitz admirális által irányított 


flottaépítési program is, mely a világ második legerősebb hajóhadát 
hozta létre. A német szárazföldi hadsereg nem létszáma miatt volt 
Európa legerősebb hadereje, hanem a mögötte álló hihetetlen ipari 
kapacitás és a rendkívül hatékony szervezés és sorozási rendszer miatt. 
Németországot , mindezek mellett is  , különleges  eset?-nek 
tekinthetjük, mégpedig több okból is. Az első ok a földrajzi 
elhelyezkedésében keresendő. Szemben a másik két feltörekvő 
nagyhatalommal (Egyesült Államok és Japán), Németország ugyanis 
bármerre kívánt terjeszkedni, azt csakis közvetlenül szomszédai kárára 
tehette. Földrajzi és diplomáciai helyzete tehát gyöngítette, hiszen 
mivel Európa közepén terült el, növekedése egyszerre több 
nagyhatalmat is fenyegetett. Nem volt véletlen Bismarck korábbi 
óvatossága, melyben arról szerette volna meggyőzni Európa 
nagyhatalmait, hogy Németország nem akar újabb területeket 
szerezni. 

A második ok II. Vilmos személyiségéhez volt köthető. A császár 
patetikusan jelentette be, hogy Németországnak ,nagy feladatai 
vannak a régi Európa szűk határain kívül", másrészt a kontinens 
egyfajta békés napóleoni főhatalmaként képzelte el országát. 
Németország első embere azonban, aki isteni küldetéstudatban élt, 
lelkileg rendkívül ingatag volt. Egon Friedell ezt írta róla: , A császár 
lelkének központi mozgatórugója az a gyermeki kívánság volt, hogy... 
mindig a középpontban álljon: mint Bismarck is mondotta róla, 
mindennap születésnapot akart ünnepelni... Beteges érzékenységgel 
reagált hiúságának minden bántására... Gyermeteg módon lelte 
örömét a felvonulásokban, ünnepekben, jelmezekben..." A Német 
Birodalom trónján tehát egy olyan ember ült, aki - hiába ismerte 
egész Európa csak , Kaiserként" - képtelen volt folytatni a korábban 
uralkodó német-római császárok higgadt politikáját, akinek 
, romantikus" felfogása az uralkodásról kimerült pózoló, nagy 
gesztusokban. Ennek az embernek - gyakran korlátolt és gyorsan 
változó - külpolitikai szempontjai döntően befolyásolták a német 
kormányok állásfoglalását, s különféle távirataival, nyilatkozataival 
sikerült elérnie a külpolitikai válság mihamarabbi kirobbanását. 
Harmadik okként mindehhez hozzájárult még az államgépezet azon 
hiányossága, hogy nem létezett olyan testület, mely az egységes 
külpolitikai koncepciót  kikényszeríthette volna. Így — minden 
érdekcsoport a saját célját akarta mindenáron megvalósítani. A flotta 
az angolok ellen akart háborúzni, a hadsereg a franciák ellen, az 
üzletemberek pedig a Balkán és a Közel-Kelet irányában szerettek 
volna terjeszkedni. 

S végül az utolsó okról, a német félelmekről kell néhány szót 
szólnunk. Talán furcsának tűnhet, hogy a nagyon erős Németországgal 
kapcsolatban ilyen problémák felmerülnek, de ez a kérdés egészen 


1871-ig visszavezethető. Ekkor ugyanis elméletileg megtörtént a 
német területek egyesítése, a gyakorlatban azonban egyrészt 
kimaradtak az osztrákok, másrészt pedig inkább csak az erőszak 
eszköze  , csatolta  Poroszországhoz?" a kis német államokat. 
Bismarcknak ugyan sikerült kompromisszumokkal egyben tartania 
Németországot, s a kettős szövetséggel mintegy , megszereznie az 
osztrákokat is", de mindez mégsem jelenthette az igazi német 
egységet. Az ebből fakadó ösztönös félelem és a , vérrel és vassal" 
megteremtett és egyben tartott Németország eszméje eredményezte a 
németség hatalomimádatát és erőszakkultuszát. Nem az jelentette az 
igazi problémát, hogy a német politika erőszakos volt, hiszen rajtuk 
kívül még sok erőszakos nép volt a világon, hanem az, hogy az 
erőszakból programot és értékelvet csináltak. Ez pedig nem volt más, 
mint a gyengeség jele, a gyengeség túlkompenzációja. Ebből a 
szempontból a hatalmasra duzzadt energiák mellett, s velük szorosan 
összekapcsolódva, a belső problémák megoldatlanságából fakadó 
félelmek eredményezték azt, hogy a németség hajlamossá vált saját 
hatalmának túldokumentálására, s annak hangoztatására, hogy mások 
vezetésére hivatott. Hajlamossá vált emellett arra is, hogy mítoszt 
kerekítsen a saját dolgai köré, pedig ,a berlin-bagdadi vasútból 
lényegesen kevesebb baj lett volna, ha nem nevezik Drang nach 
Ostennek, hanem egyszerűen vasútépítésnek" (Bibó István). 
Mindezeken túl Németország különlegessége abban állt, hogy az 
egyetlen olyan európai nagyhatalom volt, mely , egyesítette a nyugati 
demokráciák modern ipari erejét a keleti monarchiák autokratikus 
döntéshozatali — mechanizmusával" (Paul Kennedy). Ráadásul 
ténylegesen rendelkezett azzal a  — potenciállal, amivel 
megkérdőjelezhette a fennálló rendet. Az energiáktól duzzadó 
Németország tehát mindenképpen változásokat akart, s igazán jól 
jellemezte és összegezte a németek szemléletmódját Tirpitz admirális 
azon kijelentése, miszerint a nemzet a világháború előtti években úgy 
érezte, hogy , az elveszített tér visszaszerzése... élethalál kérdése". Ez a 
belső kényszer egyértelműen a háború felé sodorta Németországot. 

A századforduló éveiben még mindig Anglia rendelkezett a világ 
legnagyobb kereskedelmi és hadiflottájával, valamint 
gyarmatbirodalmával. (A Föld lakosságának mintegy negyede itt élt!) 
Az angolok maradtak a világ , bankárai" is, de az ipari termelésben 
elvesztették vezető szerepüket, sőt második helyüket is csak alig 
tudták megtartani. Fokozatosan csökkent részesedésük a világ 
össztermeléséből, s az új iparágakban elvesztették korábbi 
, természetes? előnyüket. Mindez nem azért történt így, mert Anglia 
nem fejlődött eléggé, hanem azért, mert mások (USA, Németország) 
gyorsabban fejlődtek. Ez a külpolitikai elképzelésekben is 
változtatásokat igényelt. Kérdésessé vált, hogy a britek megőrizhetik-e 


hagyományos elveiket: a  szabadkereskedelmet, az alacsony 
kormánykiadásokat, a sorozás hiányát vagy a flotta kizárólagos 
fejlesztését. 

A megváltozott helyzetben ugyanis az ipari termelési kapacitások 
folyamatos emelkedése továbbra is a piacok bővítését tette 
szükségessé, viszont a többiek terjeszkedési igényei a kereskedelmi 
pozíciók védelmét is megkövetelték. A terjeszkedés és az állandóság 


így együtt kellett hogy szerepeljen az angol külpolitikai 


elképzelésekben. A hagyományos  irányvonalon - európai 
viszonylatban fényes elszigeteltség, világviszonylatban gyarmati 
előrenyomulás - azonban módosítani kellett. A gazdasági 


fenyegetettség hatására a brit vezetés egyre inkább a kialakult 
viszonyok stabilizálásában látta az ország érdekeinek igazi védelmét. 
A szigetország viszonylagos védettsége és a világot átfogó 
gyarmatbirodalom stratégiai előnyei továbbra is biztos hátteret 
jelentettek, így a brit vezetés szilárdan hitt abban, hogy a világ 
problémái diplomáciai úton ezután is megoldhatók. Folytatódott tehát 
a Palmerston elvein nyugvó (a briteknek vannak állandó érdekeik, de 
állandó szövetségeseik nincsenek) politizálás, vagyis a különböző 
érdekekkel való zsonglőrködés. A kérdés csupán az volt, hogy a 
huszadik század elején reális-e még ez a külpolitikai koncepció. 
Franciaország külpolitikai helyzete nem volt túlságosan rózsás az 
1890-es évek elején. A bismarcki politika sikeressége (hármas 
szövetség) — bekerítette Franciaországot. A  reváns célpontja, 
Németország egyre erősebb volt, Olaszországgal pedig a viták 
majdnem a fegyveres konfliktusig fajultak. Anglia sem tartozott a 
barátok közé, hiszen Afrikában lépten-nyomon ütköztek a két állam 
gyarmati érdekei. A nagyhatalom céljai ebből fakadóan a következők 
lehettek: a kontinensen kitörni az elszigeteltségből, vagyis 
szövetségeseket keresni, és emellett minél inkább gyengíteni a német 
szövetségi rendszert; a gyarmatokon pedig megtartani és tovább 
növelni a francia befolyást. A kérdés csupán az volt, hogy van-e 
elegendő háttere a nagyhatalmi politizálásnak. 

Bár az ipari forradalom nagy hatással volt Franciaországra is, az 
ország külpolitikai ereje relatíve mégis jelentősen meggyöngült a 
század végére. (Az egyetlen terület a kultúra volt, ahol vitathatatlanul 
nagyhatalomnak számított.) Az ipari termelésben a negyedik helyre 
szorult vissza a világon, a népesség számának tekintetében pedig 
csupán ötödik volt Európában, s ezek a katonai erőviszonyokban 
éreztették hatásukat. Mozgósítás esetén az ország jóval kevesebb 
katonát tudott fegyverbe állítani, mint a veszélyes szomszéd, 
Németország. A franciák a tengereken is visszaestek a negyedik helyre, 
egyedül a francia tőkeexport tudta megőrizni előkelő pozícióit, mely 
komoly politikai és diplomáciai hasznot is jelentett, de emellett 


gyengítette a belső beruházásokat, s ezáltal belső feszültségek 
kialakulásával fenyegethetett. 

Az igények és a lehetőségek azonban ellentmondtak egymásnak. Az 
etnikai problémákat nem ismerő, kiegyensúlyozott francia társadalom 
továbbra is a gyarmati terjeszkedést és a francia kontinentális 
nagyságot várta el a külpolitikától, és a politikusokban is csak nagyon 
lassan tudatosult Franciaország szerény nemzetközi helyzete. A 
frankfurti béke után kialakult két külpolitikai irányzat tovább élt a 
századforduló éveiben is. Az egyik a kontinentális aktivitást hirdette, 
ami  németellenességet jelentett és a  reváns gondolatát, s 
politikusainak jelentősebb része feltétlenül hitt az engesztelhetetlen 
németellenességben. A másik irányzat a gyarmati aktivitást hirdette, 
mely természetesen az angolok ellen irányult, és a század végén 
szintén egyre türelmetlenebb formában jelentkezett. A szép tervek 
ellenére azonban Franciaországnak szembe kellett néznie azzal a 
ténnyel, hogy nemcsak több ellenséggel nem képes egyszerre felvenni 
a harcot, hanem bármelyik nagyhatalom támadását is csak szövetséges 
segítségével tudja elhárítani. E felismerés megtörténte után a francia 
külpolitika sikeresnek volt mondható a világháború előtti 
negyedszázadban. A német törekvések ellenére képesek voltak 
fenntartani az orosz szövetséget; Olaszországgal megjavították 
kapcsolataikat, gyöngítve ezzel a németeket; és rendezték ügyeiket 
Angliával, ami egy esetleges francia-német összecsapásban döntő 
jelentőségű lehetett. Így 1914-ben Franciaország a győzelem 
reményével léphetett be a világháborúba. 

A hatalmas területű és népességű Oroszország továbbra is elsősorban 
mezőgazdasági jellegű állam maradt, az összlakosság 290-a volt csupán 
munkás. Bár a világ negyedik ipari nagyhatalmaként tartották számon, 
mégis alapvetően hiányzott a modern nagyipar, s a legfontosabb 
iparágak jelentős része külföldi tulajdonban volt. Az ország külföldi 
adóssága — a legnagyobb volt a világon. — Az alapjaiban 
paraszttársadalmat a mezőgazdaság nem tudta eltartani, s emiatt 
erősek maradtak a társadalmi (ezen belül is a nemzetiségi) 
feszültségek, és az elmaradott cári rendszer erejéből már csupán arra 
tellett, hogy elfojtsa a belső elégedetlenséget. Az orosz katonaság 1 
millió 300 ezres létszámával még mindig Európa legnagyobb 
hadserege volt, de egyáltalában nem felelt meg a modern kor 
követelményeinek. 

A termelés alacsony színvonala miatt a mozgósítás csak korlátozott 
lehetett, hisz ellenkező esetben összeomlott volna a gazdaság. Az 
elmaradottság miatt kevés volt a jól kiképzett tiszt, alacsony volt a 
technikai képzés szintje. Hiányzott a nehéztüzérség, és a hadsereg 
megfelelő mozgósíthatósága is sok kívánnivalót hagyott maga után. A 
katonaság békeidőben egészen más területeken állomásozott, mint 


ahol egy várható háború esetén szükség lett volna rá. Mindebből jól 
látható, hogy Oroszországban az eredményes külpolitikához 
tulajdonképpen minden feltétel hiányzott. A hódítás ráadásul továbbra 
is pusztán a dinasztia tekintélyének növelését szolgálta, semmiféle 
gazdasági vagy társadalmi igény nem támasztotta alá. A társadalmi 
támogatottság nélküli túlzott aktivitás csak fokozta a belső 
feszültségeket, a kelet felé történő terjeszkedés pedig elkerülhetetlen 
összeütközésre vezethetett Angliával és a feltörekvő Japánnal. 

Európa korábbi nagyhatalmai közül vitathatatlanul az Osztrák- 
Magyar Monarchia volt a legerőtlenebb. Bár a gazdaság fejlődése a 
századforduló környékén a leggyorsabb volt Európában, a birodalom 
különböző területeinek fejlettségi foka rendkívül eltérő maradt. Ezt a 
nehézséget egy erős nemzeti-kulturális összetartás kiegyenlíthette 
volna, de a Monarchia ebből a szempontból Európa legsokszínűbb 
állama volt. A belső konfliktusok olyan erősek és látványosak voltak, 
hogy a nyugati megfigyelők már a század végén a birodalom 
felbomlásától tartottak. Az osztrák-magyar rivalizálás mellett az 
egységre a legnagyobb veszélyt a déli területeken élő szlávok 
jelentették, különösen Szerbia próbált minél nagyobb befolyást 
gyakorolni a birodalomban élő nemzetiségeire. 

Bécs ugyan élt az oszd meg és uralkodj! elvével, de az a tény, hogy az 
állam energiáinak jelentős része saját maga egyben tartására 
fordítódott, nagyon meggyengítette a Monarchia nemzetközi pozícióit. 
A nemzetek fölötti hivatalnoki apparátus éppen a hadsereg fejlesztése 
elől vette el a pénzt. Bár a soknemzetiségű katonaság egységesnek 
tűnt, egy esetleges nagyobb összecsapás esetén kérdésessé válhatott az 
uralkodó iránti lojalitás. Sem a flotta, sem a szárazföldi erők 
önmagukban nem vették fel a versenyt egyetlen európai 
nagyhatalommal sem, a tüzérség fegyverzete korszerűtlen volt és 
kevés, és a pénzügyi nehézségek miatt a szakszerűség is sok 
kívánnivalót hagyott maga után. A létező belső problémákat 
súlyosbította az a helyzet, hogy a birodalom szinte valamennyi 
szomszédjával ellenséges viszonyban állt (olaszokkal, szerbekkel, 
románokkal, oroszokkal). Nem véletlenül ragaszkodott tehát annyira a 
német szövetséghez. Külön gondot jelentett az, hogy bár Conrad 
vezérkari főnök kifejtette, a diplomaták dolga megoldani, hogy a 
Monarchiának ne egyszerre kelljen harcolnia minden ellenségével, az 
állam mégis reménytelen erőfeszítéseket tett annak érdekében, hogy 
minden fronton erős legyen. Ausztria-Magyarország tehát másodrangú 
forrásokra támaszkodva próbálta eljátszani a nagyhatalom szerepét, 
amely vállalkozása eleve kudarcra volt ítélve. Hogy mégis mi 
kényszerítette ki a külpolitikai aktivitást? Talán éppen az egyre 
növekvő belső nehézségek. A birodalom balkáni missziójában kereste 
az összeomlás elkerülésének útját, nem mervén szembenézni saját 


helyzetével. A megsemmisüléstől való félelem eredményezte a 
szerbeknek átadott ultimátum elfogadhatatlanságát, mely végül 
elvezetett az első világháborúhoz. Ahogy egy korabeli osztrák 
politikus megjegyezte: ,El kellett pusztulnunk, és mi magunk 
választottuk az elpusztulás legborzalmasabb módját." 

A közel 30 millió lakosú Olaszország a hármas szövetséghez történő 
csatlakozásával látszólag belépett az európai nagyhatalmak sorába, a 
háttérben azonban jelentős problémák húzódtak meg. Bár a 
századforduló éveiben hatalmas gazdasági fejlődés volt tapasztalható, 
a fejlett európai államokhoz képest mindez nem volt elegendő. Az 
országot teljesen kettéosztotta az észak-dél ellentét, a mezőgazdaság — 
főleg délen — továbbra is elmaradott volt, az ipari termelés a lakosság 
létszámához képest nem növekedett eléggé. A politikailag egységesült 
országban kevéssé léteztek még az össznemzeti érzések, a társadalom 
katonaságellenessége, a gyengén képzett tisztikar és a modern 
fegyverzet hiánya erősen megkérdőjelezték Olaszország hatalmi 
hatékonyságát. A ,legkisebb nagyhatalom", mely ugyan a hármas 
szövetség része volt, de közben az angolok és a franciák felé is 
kacsingatott, igazából kiszámíthatatlan partner volt egy esetleges 
nemzetközi összecsapás esetén. 

A "90-es évektől kezdve az európai helyzetet tehát a következőképpen 
jellemezhetjük: a korábbi három európai vezető hatalom (Anglia, 
Franciaország és Oroszország) pozíciói relatíve meggyengültek, de a 
mindenhol erősödő anyagi adottságok ennek ellenére külpolitikai 
aktivitást eredményeztek. Az új, feltörekvő hatalmak (Németország, az 
Egyesült Államok és Japán) természetesen változásokat akartak, 
vagyis nemzetközi pozícióik megerősítését. A századvég ipari 
forradalma tehát valamennyi nagyhatalmat — bár erősen különböző 
háttérfeltételekkel - fokozott külső aktivitásra ösztönzött, mely a 
kontinensen szövetségi rendszerek kiépülésében, a világban pedig az 
újrafelosztási törekvésekben mutatkozott meg. 


A nemzetközi politika eseménytörténete 


Európa nemzetközi kapcsolatait alapjaiban már 1871-től az egységessé 
vált Németország határozta meg, s ez nem változott 1890 után sem. A 
német diplomáciai elképzelésekben azonban jelentős módosulások 
történtek, melyeket a politikai vezetés változása okozott: a rutinos és 
zseniális politikus Bismarckot felváltotta a fiatal, nem túl tehetséges, 
de mindenképpen szerepelni vágyó II. Vilmos. Míg korábban a finom 
diplomácia érvényesült, mely igyekezett alkalmazkodni az európai 
realitásokhoz és lehetőségekhez, most megjelent az erő diplomáciája, 
mely nyíltan kimondta, hogy Németországnak immár nem kell 
alkalmazkodnia semmiféle más államhoz, képes teljesen önálló 
külpolitikát folytatni. Bismarck alapgondolata, miszerint az ország 
biztonságának fő feltétele a franciák elszigetelése és az öt európai 
nagyhatalomból bármelyik kettő megnyerése, teljesen háttérbe szorult. 
II. Vilmos alapjaiban óhajtotta felülvizsgálni Németország eddigi 
nemzetközi kapcsolatait. 

Az új német külpolitika első hatásai 

Németországban először az orosz-német kapcsolatok felülvizsgálása 
került napirendre. Az új német külpolitika, melyet 1890 után hosszú 
ideig a háttérből Friedrich von Holstein külügyi tanácsos irányított, 
egyelőre nem állt másból, mint Bismarck nézeteinek tagadásából. Az 
Oroszországgal való korábbi barátkozást, melyet a viszontbiztosítási 
szerződés garantált, az új kancellár, Caprivi tábornok, nem tartván 
fontosnak, 1890-ben nem újította meg. Ez a német lépés 
szükségszerűen megindította az orosz-francia közeledést, melytől 
eddig ugyan ódzkodott a cári külpolitika, de most Oroszországot a 
teljes elszigetelődés veszélye fenyegette. A kapcsolatokat a franciák is 
szorgalmazták, akik ezzel kiléphettek az 1870 óta létező 
elszigeteltségükből. III. Sándor cárt ugyan mindvégig nyomasztotta a 
, forradalmi köztársasággal" való lepaktálás gondolata, és bármilyen 
német közeledést örömmel fogadott volna, de végül a hatalmi 
megfontolások felülkerekedtek. A franciák már a "80-as évek végén is 
Oroszország legfőbb hitelezői voltak, s ezeket a gazdasági 
kapcsolatokat próbálta katonailag is megerősíteni a francia flotta 
1891-es kronstadti látogatása. A következő évben parafálták (aláírták), 
majd 1893-ban ratifikálták (törvényesítették) a francia-orosz katonai 
szövetséget, melynek értelmében Oroszországnak segítséget kellett 
nyújtania Franciaországnak egy német vagy olasz támadás esetén, a 
franciák pedig kötelezettséget vállaltak egy Oroszországot érő német 
vagy osztrák támadás esetére. A német politika megváltozása tehát 
meghozta első , gyümölcsét". 

A kapcsolatok szétzilálódása 


A "90-es évek második felére a korábban kialakult szövetségi 
kapcsolatok válsága és az új próbálkozások voltak a jellemzők. A 
kontinentális problémák háttérbe szorultak, és az összeütközések 
alapját a gyarmati kérdések adták, amik viszont átrendezték az 
európai kapcsolatokat is. Európában enyhült a francia-olasz, a német- 
francia és az osztrák-orosz szembenállás, viszont problémák merültek 
fel a francia-orosz viszonyban, Franciaország ugyanis nem szívesen 
került volna szembe az angolokkal Oroszország távol-keleti ügyei 
miatt. Új helyzetet jelentett Németország közel-keleti aktivitása, mely 
nemigen tetszett az oroszoknak és az angoloknak, sőt az utóbbiak 
német terjeszkedést tapasztalhattak Afrikában is. Az ellentétek tehát 
bonyolultak voltak, sőt sokszor egymást is keresztezték, de 
mindenképpen gyengítették a fennálló hatalmi csoportosulásokat. 

A változásokat az mutatta, hogy az előretörő Németország 
barátságát próbálta keresni Anglia, Franciaország és Oroszország 
is. Mindhármuk politikai motivációját hagyományos gyarmati 
ellentéteik adták, melyekben egyik állam sem akart a hátában tudni 
egy ellenséges Németországot. A "90-es évek elejének orosz 
próbálkozásait a németek visszautasították. Ezután 1897-ben az 
angolok kísérelték meg a közeledést, feladván hagyományos fényes 
elszigeteltségi politikájukat. Az egymás konfliktusaiban semlegességet 
garantáló ajánlatot a németek szívesen vették, de ki akarták terjeszteni 
az egész hármas szövetségre, ami viszont Anglia számára 
elfogadhatatlan volt, így a tárgyalások eredménytelenül végződtek. 
Harmadikként a franciák próbálkoztak, akik az oroszokhoz hasonlóan 
rendkívül aggasztónak találtak egy barátságtalan szomszédot, ráadásul 
az afrikai gyarmati ügyeikben angolellenes érdekeik megegyeztek a 
németekéivel. A kontinentális blokk lehetősége azonban ismét a német 
követeléseken bukott el, akik a reváns gondolatának teljes elfelejtését 
szabták feltételül, mely meghiúsította az egyezkedési kísérletet. A 
három visszautasított , kérőnek" tehát rá kellett döbbennie, hogy 
Németország külpolitikáját egyetlen hatalom érdekeihez sem hajlandó 
hozzáigazítani, ők pedig gyarmati ellentéteik ellenére csak egymással 
kereshetik a kapcsolatokat. A gondolattal történő megbarátkozás 
azonban természetesen nem mehetett teljesen zökkenőmentesen. 

Az antant kialakulása 

Az összefogás szükségességét először Franciaország ismerte fel. A 
politikai vezetés rádöbbent arra, hogy nemcsak nem vetélkedhet 
egyszerre az angolokkal és a németekkel, hanem bármelyikükkel 
szemben is csak valamelyik állammal szövetségben veheti fel a 
versenyt. A kérdés az volt, hogy kivel kössenek megállapodást, és 
Delcassé külügyminiszter erre először az olaszokat tartotta 
alkalmasnak. A fiatal Olaszországban kedvezően fogadták a francia 
kezdeményezést, hiszen eddigi külpolitikai sikertelenségük után végre 


eredménynek érezték. Ráadásul elégedetlenek voltak a hármas 
szövetségben betöltött szerepükkel is, így gyorsan megragadták a 
kedvező alkalmat. Egyezményben vetettek véget a franciákkal vívott 
vámháborúnak, gyarmati megállapodásban Marokkót francia, 
Tripoliszt pedig olasz érdekszférába utalták, majd 1902-ben 
Olaszország kötelezte magát, hogy semleges magatartást tanúsít 
Franciaország háborúiban, még akkor is, ha a franciák kezdeményezik 
azt. Ez utóbbi megegyezés, ha elméletben nem is, gyakorlatban 
Olaszország kiválását jelentette a hármas szövetségből. 

Delcassé azonban azt is nagyon jól látta, hogy az igazi eredményt az 
angolokkal történő megegyezés hozná, ezért kifejezésre juttatta, hogy 
Franciaország hajlandó lenne a gyarmati ellentéteket rendezni 
Angliával. Bár az angolokat semmi sem kényszerítette megegyezésre, 
az új politikus nemzedék, Balfour miniszterelnök és Lansdowne 
külügyminiszter késznek mutatkoztak a tárgyalásokra. 1904-ben 
megkötötték az entente cordiale-t (szívélyes megegyezés), mely 
három, a gyarmatokkal kapcsolatos egyezményt tartalmazott. Az első 
értelmében Egyiptom angol, Marokkó pedig francia érdekszférába 
került, a másik kettőben pedig Új-Fundlandon, Sziámban és 
Madagaszkáron határolták el a francia és angol érdekeket. Mindez, bár 
csupán a gyarmatokra vonatkozott, jelezte azt, hogy a két állam egyéb 
ügyekben is hajlandó lehet a közös fellépésre. 

A legutolsó kérdés most már csak az volt, hogy a harmadik 
visszautasított, Oroszország hajlandó-e a szövetkezésre. Az európai 
változások helyett a birodalom azonban inkább a távolkeleti ügyeivel 
foglalkozott. Az ottani terjeszkedése viszont (Mandzsúria egy részének 
elfoglalása) erősen veszélyeztette Japán és Anglia érdekeit, ezért a két 
állam 1902-ben szövetségi szerződést írt alá. Ebben az angolok 
semlegességet vállaltak egy esetleges orosz-japán háborúban, de 
segítséget ígértek külső beavatkozás esetén. Bár ezzel Oroszország 
tulajdonképpen elszigetelődött, mégis 1904 februárjában ő indította 
meg a harcokat, melyek azonban teljes kudarcot eredményeztek 
számára. A távol-keleti orosz flotta Port Arthur kikötőjében már a 
háború első heteiben megsemmisült, majd 1905-ben Mukden mellett 
a szárazföldi erők is döntő vereséget szenvedtek. Mivel a felmentő 
orosz hajóhad Csuzimánál veszett oda, ráadásul forradalom tört ki az 
országban, az orosz vezetés 1905-ben fegyverszünetet kért, majd 
aláírta a portsmouthi békét. Ebben Japán megszerezte Port Arthurt és 
Dél-Szahalint, és érdekszférájába került Mandzsúria és Korea is. A 
cárizmusnak ezek után felül kellett vizsgálnia európai politikáját is. 

A Japánnal vívott háború egyrészt az  orosz-osztrák viszony 
alakulásában éreztette kedvezően hatását. Bécs hajlandónak 
mutatkozott ugyanis a semlegességre, cserébe viszont Oroszország is 
be nem avatkozást ígért meg egy esetleges osztrák-olasz háború 


esetén. Másrészt a távol-keleti harcok kihatottak az orosz-német 
viszonyokra is. Az oroszok barátkozó gesztusait kedvezően fogadták 
Németországban, mégpedig több okból is. II. Vilmos fenyegetőnek 
találta a , sárga veszedelmet", melyet ráadásul az ellenséges angolok is 
támogatnak. A német barátkozás igazi oka azonban egészen más volt. 
Holstein felismerte ugyanis, hogy a németellenes szövetkezések 
veszélyesek lehetnek, ezért ezek szétbomlasztására törekedett. Az 
angol-orosz viszony romlása ürügyén kölcsönös segítségnyújtási 
szerződést ajánlott Oroszországnak, mellyel közvetve a francia-orosz 
viszonyt igyekezett megmérgezni. II. Miklós cár hajlandó is lett volna 
az egyezmény megkötésére, és egyetlen feltétele az volt, hogy még az 
aláírás előtt hozzák ezt francia szövetségese tudomására. Ezt a 
németek nem fogadták el, visszaléptek a megegyezéstől, bízván abban, 
hogy ezzel kellően megzavarták az orosz-francia kapcsolatokat is. 

A német külpolitika következő célja az angol-francia barátkozás 
meggyengítése volt. Az eszköz ehhez Franciaország 
kiszolgáltatottságának — bizonyítása volt, vagyis hogy kritikus 
helyzetben egyik szövetségese sem lesz képes segítséget nyújtani neki. 
A ,kritikus helyzetet" Marokkó jelentette, ahová 1905 májusában 
látogatást tett II. Vilmos, és bejelentette, hogy a francia 
érdekszférához tartozó terület szultánjával mint független uralkodóval 
folytat tárgyalásokat, sőt nemzetközi konferencia összehívását 
javasolta a marokkói kérdés rendezésére. A francia vezetés két részre 
szakadt. Delcassé nem hitt igazán a német fenyegetés komolyságában, 
és bízott az angolok támogatásában, hiszen Marokkó kérdése az 
entente  cordiale sarokpontja volt. Ellenfelei azonban azt 
hangsúlyozták, hogy egy háború esetén az oroszok nyilvánvalóan nem 
tudnak segíteni, az angolokban pedig ne bízzanak. Az egyezkedők 
kerültek fölénybe, és beleegyeztek a konferenciába, melyet 1906-ban 
a spanyol Algeciras városába hívtak össze. Itt azonban teljes volt a 
németellenes összhang, s ezek után Németország legfeljebb a fegyveres 
megoldást választhatta érdekei megvédésére. Bár Schlieffen tábornok, 
a vezérkar főnöke és Holstein a háborúra voksolt, II. Vilmos 
visszavonulót fújt. Így az első marokkói válságnak igazából két fontos 
következménye lett: Schlieffennek és Holsteinnek távoznia kellett, az 
antant és a francia-orosz szövetség pedig ismét megszilárdult. 

A németellenes szövetség teljessé válásához Anglia és Oroszország 
közeledésére volt már csak szükség, ami a következő években meg is 
történt. Az angol vezetés belátta, hogy lehetetlen egyszerre 
franciabarát és oroszellenes politikát folytatni, az oroszok pedig 
elfogadták azt, hogy a távol-keleti kudarc után biztosabb rendezni az 
angol-orosz gyarmati vitákat. Francia közvetítéssel 1907-ben alá is 
írták a Perzsia-megállapodást, mely alapján az északi területeket 
orosz, a déli területeket angol fennhatóság alá helyezték, középen 


pedig egy semleges zónát hoztak létre. Ezzel a két állam viszonya nagy 
vonalakban rendezetté vált, s létrejött Európa régi nagyhatalmainak 
kölcsönös fenyegetettség miatti megegyezése. 

A világháború felé 

Az antant kialakulásával tulajdonképpen két szövetségi rendszerre 
szakadtak Európa nagyhatalmai. Az egyik oldalon állt Franciaország, 
Anglia és Oroszország, míg a másikon Németország, az Osztrák- 
Magyar Monarchia és a bizonytalan harmadik, Olaszország. A 
rendszerek létrejötte új helyzetet eredményezett, hiszen most már egy- 
egy konfliktus esetén nem egyes államok, hanem szövetségek álltak 
egymással szemben. A bonyodalmak egyrészt így azonnal 
nemzetközivé váltak, másrészt pedig állandó erőpróbáit jelentették a 
szövetségen belüli összetartásnak. A világháború előtti Európa 
ellentétei sok formát ölthettek, hiszen szemben álltak egymással a 
határaikat szűknek érző modern államok, Kelet- és Dél-Európában még 
nem ért véget a nemzetek kialakulásának folyamata, ráadásul ebben a 
térségben megmaradtak a dinasztikus hatalmi politika törekvései is. 
Az első konfliktus a Balkánon robbant ki, mégpedig Bosznia- 
Hercegovina ügyében. Mint már korábban említettük, az orosz-osztrák 
kapcsolatok normalizálódtak az orosz-japán háború következtében, 
ezért az Osztrák-Magyar Monarchia külügyminisztere, Aehrenthal 
javaslatot tehetett arra vonatkozóan, hogy osszák ketté a Balkánt. Az 
alku lényege az volt, hogy a nyugati területek birtoklása fejében a 
Monarchia hozzájárul a tengerszorosok és Konstantinápoly orosz 
fennhatóságához. Bosznia-Hercegovina bekebelezésével a dualista 
államot szerették volna stabilizálni, hiszen a területek a magyar 
koronához kerültek volna, ami erősíthetné a magyar vezető rétegek 
birodalomtudatát. Az első lépés Bosznia-Hercegovina annektálása 
volt, melyre kedvező lehetőség kínálkozott a török birodalom belső 
problémái miatt. Aehrenthal és az orosz Izvolszkij megbeszéléseket 
tartottak, és az orosz fél beleegyezett az akcióba. Az annexió 1908- 
ban meg is történt, azonban olyan gyorsan, hogy az oroszok is csak 
utólag szereztek róla tudomást. Oroszország ezután megpróbálta 
érvényesíteni saját elképzeléseit, de London nagyon erőteljesen 
visszautasította a tengerszorosok ügyének felülvizsgálására tett 
ajánlatot. Az oroszok tehát hoppon maradtak, és ezért azonnal 
nemzetközi konferencia összehívását indítványozták a balkáni 
kérdések megvizsgálására. Az antanthatalmak támogatták a tervet, sőt 
Szerbia is erőteljesen tiltakozott a Monarchia terjeszkedése miatt. Az 
osztrák katonai körök már a Szerbia elleni háború gondolatával 
foglalkoztak, de ehhez Németország támogatására is szükségük volt. A 
németek, hű szövetségesként, választás elé állították Oroszországot: 
vagy a konferencia elvetése, vagy háború. Az orosz diplomácia a 
Japánnal szembeni sikertelenség után pár évvel nem vállalhatta a 


háborút, ezért megnyugtató választ adott. Ezzel ugyan Bécs területi 
sikereket könyvelhetett el, az  orosz-osztrák viszony azonban 
véglegesen megromlott. 

Az annexiós válságban tanúsított határozott német magatartásnak 
két oka is volt. Egyrészt Németország nem engedhette, hogy a 
Monarchia megegyezzen az oroszokkal, gyengítve ezzel a kettős 
szövetséget, másrészt az ügy bizonyítékul szolgálhatott Oroszország 
számára, hogy szövetségesei nem támogatják a bajban. Az antant 
felbomlasztására irányuló német politika tehát tovább folytatódott, s 
német-orosz közeledést eredményezett. A folyamatot az Osztrák- 
Magyar Monarchia is támogatta, hiszen most már neki sem volt érdeke 
a haragtartás az oroszokkal. Az 1911-es potsdami egyezményben 
Németország lemondott a perzsiai vasúti koncessziókról, Oroszország 
pedig ígéretet tett, hogy nem akadályozza a német vasútépítést. A 
német külpolitika tehát eredményesnek tűnt. 

Az oroszokkal szemben elért sikerek után sem szűnt meg a német 
aktivitás, ami most már az angolok ellen fordult. A flottaépítési 
program arra a szintre jutott, hogy most már komolyan veszélyeztette 
az angol érdekeket. A Londonból érkező, a fegyverkezést korlátozó 
ajánlatok elutasítása egyértelműen a fegyveres konfliktust hozhatta 
magával, Németországnak tehát döntenie kellett ebben a kérdésben. 
Bülow inkább az angolokkal történő megegyezést szorgalmazta, 
Tirpitz admirális pedig a konfliktus vállalását. Az ügyben igazából II. 
Vilmos döntött, aki menesztette Bülowot, és az 1909-ben hatalomra 
kerülő új vezetés, élén BethmannHollweg kancellárral, az erőpolitikát 
választotta. 

Az erőfitogtatásra, mely egyértelműen megmutathatta a német 
elszántságot, ismét Marokkó ürügyén kerülhetett sor. Az országban 
ugyanis 1911-ben felkelés tört ki, aminek hatására a franciák 
megszállták Fezt, Marokkó fővárosát. II. Vilmos erre a Panther 
(párduc) nevű cirkálót Agadir kikötőjébe küldte, ami már szabályos 
katonai akciónak számított. A ,párducugrás"? azonban ismét inkább 
csak fenyegetés volt, a német vezetés csupán az antant szétzilálását 
célozta meg, arra számítva, hogy Oroszország a potsdami egyezmény 
miatt, Anglia pedig közömbössége miatt nem fog segíteni 
Franciaországnak. Tisztában voltak ugyanis azzal, hogy Marokkót nem 
vehetik el a franciáktól, de  jóváhagyásuk fejében, vagyis 
kompenzációként Francia-Kongót szerették volna megszerezni. Az 
oroszok valóban passzívak maradtak, de az angolok határozottan 
állást foglaltak az ügyben; Lloyd George pénzügyminiszter kormánya 
nevében megfenyegette Németországot. A második marokkói válság 
ezek után német visszavonulással végződött, hiszen a német vezetés 
még nem vállalhatta az angol-francia szövetséggel szembeni háborút. 
II. Vilmos elhagyta Agadirt, és kompenzáció fejében elfogadott 


bizonyos értéktelen észak-kongói területeket. 

Az agadiri válság több következtetés levonását tette szükségessé. Az 
első az volt, hogy Németország ezután már vállalja a fegyveres 
konfliktust, hiszen most is csak felkészületlensége miatt lépett vissza. 
Ezt látván az angolok még egyszer kompromisszumos javaslattal álltak 
elő, de a németek ismét csak teljesíthetetlen követelésekkel 
válaszoltak, hiszen ők tulajdonképpen nem a megegyezést, hanem a 
fennálló viszonyok átalakítását akarták. Ez viszont magával hozta a 
második következtetés levonását: Angliának még jobban meg kell 
erősítenie kapcsolatait Franciaországgal. 1912-ben levélváltásra került 
sor Grey angol külügyminiszter és Cambon londoni francia követ 
között, aminek hatására az antant határozott szövetségi formát 
nyert. A válság harmadik tanulsága az volt, hogy az ellentéteket 
ezentúl nem lehet békés úton elsimítani. Készülni kellett tehát a 
háborúra, s az újabb válság, ami ismét a Balkánon tört ki, már valóban 
európai méretű fegyveres konfliktus kialakulását hozta magával. 

A balkáni államok, Szerbia, Bulgária és Görögország az 1910-es évek 
elején úgy érezték, hogy eljött az idő nemzeti területeik kikerekítésére. 
Törökország, amitől a területeket el kellett venni, belső problémáival 
volt elfoglalva, a másik két érdekelt nagyhatalom pedig, egymással 
való konfliktusa miatt, közömbösnek tűnt a balkáni ügyekben. A 
kedvező lehetőséget kihasználva 1912 nyarán megkezdődött az első 
balkáni háború, amiben a Balkán-szövetség rendkívül gyors 
győzelmet aratott Törökország felett. A törökök ezzel szinte teljesen 
kiszorultak a félszigetről, a balkáni helyzet végleges megoldása 
azonban nem történt meg. Az újabb problémát Albánia ügye 
jelentette, melynek  önállóságához a Monarchia ragaszkodott, 
mégpedig két okból is. Meg akarta akadályozni a nagy délszláv egység 
létrejöttét, és el szerette volna vágni a szerbeket az Adriai-tengertől. A 
szerb csapatok azonban bevonultak az albán területekre, és a szláv 
testvériség jegyében, valamint presztízsének megvédése érdekében 
Oroszország is támogatta törekvéseiket. A két nagyhatalom között 
ezek után elhidegült a viszony, sőt mindkettő mozgósítást rendelt el. 
Fegyveres konfliktus ugyan nem tört ki, de az  orosz-osztrák 
kapcsolatok most már teljesen elhidegültek. Ráadásul a feszültségek 
sem oldódtak, mert az 1912 végén Londonban összeülő konferencián a 
győztesek nem tudtak megállapodni az új balkáni határokban. 
Különösen Bulgária volt elégedetlen, aminek változtatási törekvéseit a 
Monarchia is támogatta, abban bízva, hogy egy erős Bulgária képes 
lesz ellensúlyozni a megerősödött Szerbiát. 1913-ban megindult a 
második balkáni háború, melyet Bulgária vívott korábbi 
szövetségeseivel, s melybe Törökország is beavatkozott Szerbia 
oldalán. A bolgárok katasztrofális veresége után az Osztrák-Magyar 
Monarchia vezető körei komolyan fontolgatták a Szerbiába történő 


bevonulást, de ez végül is egyelőre nem történt meg. A Balkán ezzel 
átmenetileg lecsendesedett, de a feszültségek továbbra is 
megmaradtak. A Balkán-kérdés, ami önmagában jelentéktelen ügy lett 
volna, a szövetségi rendszerek kialakulása miatt mégis világpolitikai 
rangra emelkedett, és a nemzetközi összecsapás csupán idő kérdése 
volt. 

Németország 


A nagyhatalmak belső viszonyai 


A császárság utolsó negyedszázadában külpolitikailag rendkívül aktív 
Németországnak többféle belső problémával kellett szembenéznie. 
Bár az egész korszakban folyamatos volt a gazdaság fejlődése, a 
monopolista tendenciák és az állami protekcionista gazdaságpolitika 
egyre erősödött, a birodalom pénzügyei alapvetően az egyes 
államoktól — függtek. — A birodalom egységét alkotmányos 
ellentmondások is gyengítették. A külön porosz választójogi törvény 
Poroszországban a konzervatívokat erősítette, míg a birodalom többi 
részén érvényes általános választójog a liberálisokat és a szocialistákat 
is odaengedte a politikához. A német belpolitikának továbbra is 
alapvető jellemvonása maradt a gazdaságilag visszaszoruló porosz 
junkerek társadalmi és politikai meghatározó szerepe. Az udvarban 
minden fontos pozíció az ő kezükbe került, döntő befolyást 
gyakoroltak a porosz parlamentre és a hadseregre. 

A birodalmi bürokrácia, bár folyamatosan támadta a császár személyes 
kormányzását, az erős kéz politikáját végig támogatta. Ugyanez a 
helyeslés vonatkozott a militarista tendenciákra is, melyek a polgári 
életet is egyre inkább meghatározták. 

A legnagyobb problémát talán mégis az jelentette, hogy a német 
politikai életben nem született még egy Bismarck, sőt ebben a 
korszakban Németország egyetlen széles látókörű politikust sem tudott 
felmutatni. Annál nagyobb szerepe volt viszont az uralkodásra 
igazából alkalmatlan II. Vilmos császárnak, aki inkább csak fokozta a 
nehézségeket, mintsem megoldotta volna őket. 

Az új német birodalmi kancellártól, Leo Caprivi tábornoktól 
(1890-94) a belpolitikai életben nagyobb rugalmasságot, a 
külpolitikában pedig nagyobb merészséget vártak. Kormányzása idején 
a megerősödött német szociáldemokrácia szociális törvényhozást 
kényszerített ki. Az új munkásvédelmi törvényekben kimondták a 
vasárnapi munkaszünetet, megtiltották az iskolaköteles gyerekek gyári 
foglalkoztatását. A belpolitikában és a gazdaságban inkább a liberális 
tendenciák kerültek előtérbe, s egyedül a hadügyi kérdésekben maradt 
meg a hagyományos, a hadsereget állandóan fejlesztő irányvonal. 
Mivel a hadsereg békelétszámának emelését végül csak a parlament 


feloszlatásával és újraválasztásával lehetett keresztülvinni, ez a 
kormány bukásához is vezetett egyben. 

A határozatlannak tartott Caprivi helyét a 75 éves Chlodwig 
Hohenlohe-Schillingsfürst herceg (1894-1900) vette át, aki ismét az 
erős kéz politikáját képviselte, s fokozta a munkásmozgalommal 
szembeni rendőri fellépéseket. A  germanizálás a nemzetiségi 
területeken újra megkezdődött, a hivatali állásokat poroszokkal 
töltötték be. A század utolsó éveiben a katonai kérdések kerültek a 
német belpolitikai élet középpontjába. Az önálló hadiflotta 
kiépítésének ügye osztotta meg a politikusokat. Az 1895-ben 
megnyitott, a Keleti- és az Északitengert összekötő Kieli-csatorna már 
a haditengerészet érdekeit is figyelembe vette. 1898-ban megszületett 
az első flottatörvény, és létrejött a fejlesztést támogató Német 
Flottaegyesület, mely több mint egymillió tagot tömörített. 1899-ben 
ismét megemelték a szárazföldi hadsereg létszámát, majd megszületett 
a második flottatörvény is. 

1900-ban Bernhard von Bülow került a kancellári székbe (1909-ig), 
aki az előző kormányban a külügyi államtitkári posztot töltötte be. 
Kormányzásának első éveiben a vámtarifatörvény osztotta meg a 
belpolitikai erőket. Az elsősorban Oroszországot sújtó, a junkerek 
rövid távú érdekeinek megfelelő védővámok ugyanis hosszú távon 
külkereskedelmi  — problémákhoz és az élelmiszerek árának 
növekedéséhez vezettek. Az egyre erősödő szociáldemokraták és a 
liberálisok éppen ezért az 1902-ben elfogadott törvényt támadták. A 
későbbiekben, az 1905-ös első marokkói válság után a külpolitika 
került a belső küzdelmek középpontjába. A Szociáldemokrata Párt és a 
Centrum Párt bírálta, míg a konzervatív erők pártolták a világpolitikai 
törekvéseket. Az 1907-es választásokon azonban az előbbiek vereséget 
szenvedtek, ami megosztotta a szociáldemokratákat. 

Egyre többen vonták le azt a következtetést, hogy a német 
munkásoknak is érdekében áll a német kapitalizmus minél gyorsabb 
fejlődése, vagyis ezzel elismerték a gyarmati törekvéseket. Az 1908- 
ban kitört annexiós válság további fegyverkezéssel, az viszont az adók 
emelkedésével járt együtt. Az új adótörvény azonban megemelte volna 
az örökösödési adót is, ami a junkerek ellenkezését váltotta ki. 
Emellett Bülow másik ,bűne? az volt, hogy az 1908-as Daily 
Telegraph-ügyben, melyben a császár felelőtlen nyilatkozatot tett a 
német-brit kapcsolatokról, nem állt ki határozottan II. Vilmos mellett, 
kiszolgáltatva őt ezzel a pártok bírálatának. Mindez a kormány mögött 
álló blokk szétesését és a kancellár lemondását eredményezte. 

Az 1909-ben hatalomra került Theobald von Bethmann-Hollwegnek 
(1917-ig), aki korábban porosz belügyminiszter volt, a porosz 
választási törvény reformja jelentette az első erőpróbát, ami a 
konzervatív erők ellenállása miatt megbukott. Az újabb marokkói 


válság azonban ismét a külpolitikára irányította a figyelmet. A 
,párducugrás" után felerősödött a német nacionalizmus, amit jól 
mutatott a pángermán elveket valló Honvédelmi Egyesület létrejötte 
is. A balkáni háborúk kapcsán kitörő általános fegyverkezési láz 
hatására a Reichstag 1913-ban elfogadta azt a törvényjavaslatot, 
melyben 800 ezer főre növelték a hadsereg békelétszámát. 
Németország úgy érezte, készen áll a háborúra, aminek megindítására 
hamarosan -— az osztrák trónörökös meggyilkolása kapcsán - meg is 
kapta a kellő ürügyet. 

Anglia 

Az utolsó negyedszázad angol belpolitikáját az jellemezte, hogy bár 
ebben az időszakban is folyamatosan váltotta egymást a hagyományos 
két párt, mégis a konzervatív kormányzás került túlsúlyba. A Liberális 
Párt lassan elvesztette a középosztály támogatását, ami fokozatos 
szétforgácsolódásával járt együtt. Ennek több oka is volt. Egyrészt a 
liberálisok egy része a konzervatívok felé közeledett, s így a 
pártkülönbségek kezdtek összemosódni. Ez különösen két kérdésben 
volt jellemző. Az egyik az ír kérdés, vagyis a Home Rule 
(önkormányzat) ügye volt, melyben a liberálisok többsége az ír 
önkormányzat mellett állt, kivételt jelentett azonban Joseph 
Chamberlain unionista csoportja, akik a viták hatására ki is váltak a 
pártból, és csatlakoztak a konzervatívokhoz. A másik kérdés gazdasági 
jellegű volt, mégpedig a liberális eszme általános válsága, mely 
elsősorban a nemzetközi szabadkereskedelem elvének háttérbe 
szorulásához és a védővámos politika felerősödéséhez vezetett. Az 
eddigi természetes brit gazdasági fölény és gyarmatosítási sikerek 
eltűntek, sőt ezután már a meglevő gazdasági pozíciók védelme is 
hatalmas energiákat követelt a brit kormányoktól. 

Amellett azonban, hogy a liberálisok egyik része a konzervatívok felé 
közeledett, egy másik része a baloldal felé sodródott. A liberálisok a 
világháború előtti évtizedben csak úgy tudtak tartósan hatalmon 
maradni (Asguith kormánya, 1908-16), hogy David Lloyd George 
pénzügyminiszter reformokat  — és szociális intézkedéseket 
kezdeményezett, melyekkel sikerült elnyerniük az írek és az erősödő 
munkásság támogatását. 

A válságba került liberalizmussal párhuzamosan és ellentétben, a 
munkásmozgalom politikai  önállósodása volt megfigyelhető 
időszakunkban. — Megújult a  trade-unionizmus, szakszervezeti 
szövetségek alakultak. Ezek egyre nagyobb hatalommal rendelkeztek, 
de taktikusan átmenetileg lemondtak a politikai szereplésről, inkább a 
liberálisokat támogatták. A szakszervezeti lobby így is lassan az angol 
politikai élet egyik főszereplőjévé vált. A munkásság erősödését 
mutatta az a tény, hogy a választásokon bejutottak képviselőik a 
parlamentbe, s ezután 1893-ban megalapították a Független 


Munkáspártot. Erre válaszul létrejött a Munkáltatók Parlamenti 
Bizottsága, mely elfogadtatta, hogy sztrájkok esetén a tőkések 
tehermentesítésére le lehet foglalni a szakszervezetek vagyonát. A 
küzdelem folytatásaként a  munkásszervezetek létrehozták a 
Munkásképviseleti Bizottságot, mely tulajdonképpen a későbbi, 1906- 
ban megalakult Munkáspárt (Labour Party) elődjének volt tekinthető. 
A baloldal politikai jelentőségének növekedését mutatta az is, hogy a 
kormányzat szociális intézkedések keretében bevezette a 8 órás 
munkanapot, az öregségi nyugdíjat, a minimális munkabért és 
munkanélküliség, valamint betegség esetére a munkásbiztosítást. 
Mindezeket az intézkedéseket a liberális kormányok hozták, melyek 
általában a munkásokra és az ír szavazatokra támaszkodva szerezték 
meg a kormányzáshoz szükséges többséget. Az angol baloldal 
politikai sikerességének több oka is volt. Az első, hogy a történelmi 
kompromisszumokhoz hozzászokott közép- és felsőosztályok nem 
igyekeztek mindenáron kirekeszteni a dolgozókat a politikai 
hatalomból. A második, hogy az angol munkásmozgalom távolról sem 
volt forradalminak nevezhető, a marxi eszmék egyáltalán nem tudtak 
gyökeret ereszteni. S a harmadik, hogy a legfontosabb dologban, a brit 
terjeszkedés és világuralom kérdésében egyetértett a jobb- és a 
baloldal egyaránt. 

Az 1910-es évek az éles politikai csatározások jegyében kezdődtek. Az 
egyre erősödő alkotmányharcban V. György (1910-36) is közvetíteni 
igyekezett. A viták a költségvetés körül folytak, melybe a felsőház is 
igyekezett beleszólni, annak ellenére, hogy szinte parlamenti 
hagyomány volt az, hogy a , lordok nem foglalkoznak a számlákkal". A 
liberálisok erőteljes támadásba mentek át az arisztokrácia egésze 
ellen, s az 1911-ben elfogadott Parlament Act kimondta a Lordok Háza 
vétójogának megszüntetését a pénzügyi kérdésekben. Mindemellett 
hatalmas vasúti, kikötői és bányászsztrájkok kezdődtek, sőt az 
Emmeline  Pankhurst vezette nőmozgalom is aktivizálódott; 
tüntetésekben követelték a női egyenjogúságot és a ot és a ben 
újonnan napirendre tűzött Home Rule törvény a konzervatívok 
ellenállásán ismét elbukott. Az ügyben azonban tovább folytatódtak a 
küzdelmek, és 1914-ben már fegyveres összetűzésre is sor került az 
írek és az angol csapatok között. A polgárháborút Nagy-Britanniában 
sajátos módon csak a világháború kitörése hárította el egy időre. 
Franciaország 

Franciaország belpolitikai életét a világháború előtti negyedszázadban 
is a változékony parlamenti erőviszonyok, a viszonylag gyakori 
kormányválságok és a sokszor zavaros pártszövetségek jellemezték. 
Az 1890-es évek végéig a konzervatív republikánusok voltak 
hatalmon, amit a fent említett viszonyok sem tudtak megrendíteni, 
annak ellenére, hogy a jobboldal ebben az időszakban nem volt képes 


igazán modern pártszervezet kiépítésére. Kormányzásuk első nagy 
tehertétele az 1893-as Panama-botrány volt, melyben több mint 200 
képviselőről derült ki megvesztegethetősége. A következő évben két 
ügy zaklatta fel a közvéleményt. Egy anarchista merénylő 
meggyilkolta Carnot köztársasági elnököt, ami a szélsőbaloldali 
, veszedelem" képét erősítette meg, a másik szenzáció pedig a 
Dreyfus-per volt, mely teljesen megosztotta a nemzetet. Ez utóbbit az 
indította el, hogy a hadsereg ügyésze kémkedés címén vádat emelt 
Alfred Dreyfus zsidó származású vezérkari tiszt ellen. A hadbíróság 
hamis dokumentumok alapján életfogytiglani börtönbüntetésre ítélte a 
tisztet, ami hatalmas felháborodást váltott ki Franciaország-szerte. A 
jobboldal azonban mindenképpen igyekezett fenntartani a hamis 
vádat, hiszen ellenkező esetben a francia hadsereg tekintélyén esett 
volna csorba. Az ügy kapcsán alakították meg az Action Francaise-t, 
mely szervezet , nemzeti összefogást" hirdetett meg a németek, a 
zsidók és a protestánsok ellen. Az ítélet ellen fellépők viszont 
megalakították a Köztársasági Blokkot, Émile Zola, a híres író pedig 
1898-ban nyílt levelet tett közzé, melyben bírálta a köztársasági 
elnököt (JJaccusse, magyarul: Vádolom). A kapitányt csak 1906-ban 
sikerült — felmentetni. A századvégi  jobbratolódásra tett 
próbálkozásokat azonban a választópolgárok visszautasították, a 
Dreyfus-ügy is igazából csak tovább rontotta a jobboldal pozícióit. 

Az új évszázad első évtizedét a radikálisok előretörése jellemezte. 
Csoportjuk a "90-es években tulajdonképpen az egyensúlyt jelentette a 
jobb- és a baloldal között. A Radikális Párt sohasem volt igazán 
tömegpárt, parlamenti képviselőit sem kötötte szigorú pártfegyelem, 
mégis egységes politikai csoportot alkotott. 

Bizonyította ezt 1902-ben elért választási győzelmük, mely után 
szövetségre léptek a baloldali republikánusokkal, és így 1909-ig 
képesek voltak hatalmon maradni. 

Kormányzásuk időszakát elsősorban az egyház ellen irányuló 
támadások jellemezték. Az antiklerikális támadás során betiltották a 
katolikus tanítórendek működését, bezáratták iskoláikat. 1905-ben 
kisajátították az egyházi javakat (szekularizáció), ami egyrészt a 
Vatikánnal történő szakítást, másrészt az állam és az egyház 
szétválasztását jelentette. 

1906-ban Clemenceau került kormányra (1909-ig), aki még ebben az 
évben rehabilitálta Dreyfus kapitányt, és széles körű reformprogramot 
hirdetett meg. Politikája alapvetően a magántulajdon védelmét 
képviselte, és a szocialista mozgalom visszaszorítására irányult. Bár 
miniszterelnöksége alatt fejlődött a szociális törvényhozás, a 
sztrájkokat kemény törvények akadályozták meg. Clemenceau 
korábban belügyminiszterként tevékenykedett, ezért nevezték el 
ellenfelei , Franciaország fő zsarujának". A miniszterelnök által 


veszélyesnek ítélt szocialista mozgalmat egyébként a korszakban 
inkább a megosztottság jellemezte, mint az egységes fellépés, amit 
még az 1905-ben megalakult egységes szocialista párt (A Nemzetközi 
Munkások Francia Szekciója) sem tudott megváltoztatni. Az 1910-es 
évektől kezdve a francia közvélemény figyelmét elsősorban a német 
külpolitikai ambíciók kötötték le. Az 1912-ben miniszterelnökké, majd 
néhány hónappal később köztársasági elnökké választott Raymond 
Poincaré már a , háborús készenlét" politikáját fogalmazta meg, s a 
hadsereg megerősítése érdekében 1913-ban bevezették a kötelező 
hároméves katonai szolgálatot. Franciaország megpróbált felkészülni a 
háborúra. 

Oroszország 

Már a nemzetközi politikai esélylatolgatásoknál kiderült, hogy 
Oroszország rendkívül kedvezőtlen belső feltételrendszerrel 
rendelkezett a világháború előtti negyedszázadban. A két európányi 
területű, 130 milliós lakosságú ország a legelmaradottabb és a 
legnagyobb belső feszültségekkel gyengített nagyhatalom volt. A sok 
helyen — faluközösségekre épülő mezőgazdaság fejletlensége 
éhínségekhez, azok pedig gyakori parasztmegmozdulásokhoz vezettek. 
(1909-ben több mint százezerszer kellett bevetni a katonaságot!) Az 
ipari fejlődést ugyan segítette az, hogy a modernizációt az állam 
minden erővel ösztönözte, de ezzel tulajdonképpen belehajszolt a 
modern korba egy rendkívül elmaradott országot. A fejlesztések 
érdekében folyamatosan emelni kellett az adókat, ami csak az 
életszínvonal további romlásával történhetett meg, s ez általános 
feszültségekhez vezetett. Az orosz nagyhatalmiság fenntartása tehát 
túl nagy áldozatokat követelt meg a lakosságtól, ami szükségszerűen 
robbanás felé mutatott. A társadalmi fejletlenséget jól mutatja az a 
tény, hogy az orosz lakosság 8090-a paraszti származású, az 
átlagéletkor 25 év, és a századfordulón az emberek több mint 7590-a 
analfabéta volt. A szociális feszültségek mellett hatottak a nemzetiségi 
mozgalmak is, amik minél nagyobb önállóságot akartak a birodalmon 
belül. 

Oroszország autokrata és centralizált állama erősnek tűnt, habár 
számtalan belső problémával kellett szembenéznie. Az uralkodásra 
nem igazán alkalmas, zárkózott II. Miklós (1894-1917) a nehezebb 
döntéseket folyamatosan elodázta, s vakon hitt az orosz nép és a cár 
közötti szent kötelék sérthetetlenségében. Az udvarban a maradi 
tábornokok, felelőtlen főhercegek és megvesztegethető spekulánsok 
voltak a hangadók a szorgalmas és művelt miniszterekkel szemben. Az 
érzelmileg ingatag cárné és a paraszti származású Raszputyin - aki 
csodatevő-istenes emberként a cár vérzékenységben szenvedő fiát 
gyógyította - teljesen befolyásuk alatt tartották az uralkodót. Az 
ügyintézésben hiányzott a művelt, hozzáértő közalkalmazotti réteg, a 


vezetés nyílt megvetéssel kezelte az állami dumát. A rendszer 
tulajdonképpen csupán az elégedetlenség féken tartására volt 
valamennyire alkalmas, a politikai rendőrség irányításával. 

Ebben az időben az oroszországi , ellenzék" főbb csoportjai a 
következők voltak: a parasztság érdekeit képviselő narodnyikok, a 
velük együttműködő  eszerek  (szociálforradalmárok, akik az 
egyenlősítő földhasználatot és a terror szükségességét hirdették), a 
Felszabadítás Szövetsége (alkotmányos demokraták, kadetteknek is 
nevezték őket), mely a liberális polgárság szervezete volt és végül a 
szociáldemokraták mozgalma (ezen belül létezett a Bund, mely a zsidó 
származásúakat fogta össze). Ez utóbbi 1898-ban létrehozta a 
Szociáldemokrata Munkáspártot, melyet azonban azonnal betiltottak, 
így külföldön kezdett el szervezkedni. Az 1903-ban Brüsszelben tartott 
kongresszus után Londonban újra összegyűlő párttagok között a 
korábban kisebbségben levő radikálisok már valóban a többséget 
jelentették. Így kettészakadt a párt: a mensevikek (Plehanov, Trockij) 
nem akarták fegyveres felkeléssel átvenni a hatalmat, míg a 
bolsevikok (Vlagyimir Iljics Uljanov, mozgalmi nevén Lenin) egy 
elitpárt vezetésével, akár erőszakos módszerrel is megszervezett 
proletárdiktatúrát akartak. 

Az 1900-as évektől kezdve a belső feszültségek szemmel láthatólag 
növekedtek - merényletek, sztrájkok, zsidóellenes pogromok -, s az 
orosz-japán  — háborúban elszenvedett veszteségek Pétervárott 
megmozdulásokhoz vezettek. 1905. január 9-én, a  ,véres 
vasárnapon?" azonban a katonaság halomra lőtte a Gapon pópa 
vezetésével a cárhoz igyekvő petíciós menetet, mire az egész 
országban felkelések és sztrájkok törtek ki. A lázadás a hadsereget és a 
flottát is elérte (Patyomkin cirkáló), ami a japánoktól elszenvedett 
döntő vereségekkel együtt engedményekre késztette a cárt. II. Miklós 
megígérte a duma összehívását, és októberi kiáltványában kiadta a 
Witte gróf miniszterelnök által kidolgozott alkotmányt. A forradalom 
tulajdonképpen a decemberben Moszkvában kezdődött és a katonaság 
által levert általános felkeléssel befejeződött, s megkezdődhetett a 
rendteremtés. Az 1906 és 1917 közötti időszakot a 
látszatalkotmányosság korszakának is nevezhetnénk, de legalább 
létezett parlament és legálisan működhettek a pártok. Az első állami 
duma májusban mindössze tíz napot ülésezett, s azután feloszlatták. 
Az 1906-ban miniszterelnöknek kinevezett Sztolipin rögtönítélő 
bíróságai folytatják a rendcsinálást, de emellett a parasztság helyzetén 
is igyekezett javítani. Az agrárreform keretében feloszlatták a 
faluközösségeket, s földjeiket áruba bocsátották. 1907 márciusában 
ismét összeült az állami duma, de három hónap múlva ezt is 
feloszlatták. Az év végén összehívott harmadik parlament ugyan 1912- 
ig együtt volt, de a belpolitikai válság ennek ellenére nem oldódott fel. 


Folytatódtak a sztrájkok, állandósult a nyugtalanság, így 1914-ben 
Oroszország nem a legmegnyugtatóbb jelekkel nézett a megkezdődő 
háború elé. 

Osztrák-Magyar Monarchia 

Ebben a részben csak Ausztriáról lesz szó, a korszak válságáról 
részletesebben Magyarország történeténél beszélünk. A világháború 
előtti negyedszázad a dualista rendszer válságának kora volt. 
Mindazok a problémák, melyekről a kiegyezés során úgy érezték, hogy 
majd megoldódnak, előkerültek. Ferenc József, a hetvenedik életévén 
túljutott császár a trónról nem akart még lemondani, továbbra is 
komolyan vette isteni elhivatottságát, és úgy érezte, hogy egyre 
inkább csupán személye tartja össze a birodalmat. Pedig jelentkező 
lett volna a hatalom átvételére, mégpedig az 1896-ban utóddá 
kinevezett Ferenc Ferdinánd, a császár unokaöccse. Ferenc József 
azonban nem volt hajlandó a hatalom megosztására, még családi 
tragédiák hatására sem. A trónörökös nehéz természetű egyéniség volt, 
akit ifjúkori betegségei gyanakodóvá és sokszor összeférhetetlenné 
tettek. Az intellektuális érdeklődés nem igazán jellemezte, amiben a 
császárhoz hasonlított. Politikai meggyőződésének alaptételei a 
demokráciaellenesség, a klerikalizmus és a magyarellenesség voltak. 
Már a század elején létrehozta a ,kis katonai hivatalt", mely 
szervezettségével és pontos információival szinte önálló hatalom lett a 
birodalmon belül. 1913-ban kinevezték a hadsereg főfelügyelőjévé, s 
részben ebben a minőségében vett részt a későbbi boszniai 
hadgyakorlaton. 

Az 1890-es évektől a nagy kérdés az volt, hogy egyáltalán 
megtartható-e az OsztrákMagyar Monarchia egysége. Kik voltak 
ebben a kérdésben a Monarchia egyben maradásának támogatói? A 
nemzeti mozgalmak közül a csehek és a horvátok ide tartoztak. A cseh 
területeken a pártok nagy része a keretek megtartására szavazott, 
kellően értékelve az ebből fakadó gazdasági előnyöket. A lengyelek 
hosszú távon az orosz változásokban - s az ehhez kötődő önálló 
lengyel államban - bíztak, s ezért nem nagyon érdeklődtek a 
birodalom belső reformjának lehetőségei iránt. Az ukránok a 
Monarchia megtartására szavaztak, nem sok jót remélve sem az 
oroszoktól, sem a lengyelektől. A szociáldemokraták többsége a 
nemzeti — kérdés — megoldását a Monarchia föderalisztikus 
átszervezésében látta. A birodalom fennmaradását szolgálta a közös 
hadsereg és az államhivatalnoki kar, mely a császár iránti feltétlen 
engedelmesség jegyében működött. Nehézkessége ellenére életben 
tartotta az államgépezetet, s a század végére még inkább igazzá vált 
Engels mondása, vagyis hogy ez a hivatalnoki gárda tulajdonképpen 
az osztrák nemzet. A nagyburzsoázia szintén nem gondolt a számára 
anyagilag rendkívül előnyös birodalom felbontására, és így volt ezzel, 


természetesen más okból, az arisztokrácia és a katolikus egyház is. A 
Monarchia fennmaradását tehát sokan akarták, az igazi kérdés 
azonban az volt, hogy mi módon, és ebben már nagyon eltértek a 
különböző vélemények. Talán csak a tisztikar, az arisztokrácia és az 
egyház nem akart változtatásokat. 

Látható tehát, hogy a birodalom felbomlását kevesen akarták, 
átszervezését viszont annál többen. A kérdés csupán az volt, mennyire 
radikálisak azok a törekvések, melyek fenyegethetik a Monarchia létét. 
A századforduló legnagyobb problémáját a délszláv kérdés jelentette. 
Szerbiában ugyanis 1903-ban dinasztiaváltás következett be, s a 
Karadjordjevicsok aktív külpolitikába kezdtek, nem titkolva azon 
szándékukat, hogy vezetésük alatt egyesítsék a délszlávokat. A 
birodalmon belüli délszláv nemzeteknek állást kellett foglalniuk ebben 
a kérdésben, ami kétféle lehetett. Vagy a Monarchiától várják a 
területek egyesítését, ami a birodalom trialista átszervezését is 
jelentette volna, vagy a szerbekre szavaznak. A szlovének és horvátok 
nagy része az előbbi megoldásra voksolt, de mindkét területen voltak 
elszakadáspártiak is. 

A századforduló után a Monarchia bajainak gyógyítását reformok 
útján képzelték el, mégpedig az általános választójog bevezetésével. 
1907-es elfogadásával a szociáldemokrácia és a 
keresztényszocializmus is szóhoz juthatott a politikában, és a 
Birodalmi Tanács képviselői között a szlávok többségbe kerültek. Az 
áhított nyugalom azonban ezután sem valósult meg, az osztrák 
parlament egyre vadabb viták és az obstrukció színhelyévé vált, 
végképp lehetetlenné téve a normális törvényhozási tevékenységet. A 
császár megpróbálta a kormányok cseréjével normalizálni a helyzetet, 
de mindez sikertelen maradt. A parlament nem támogatta 
programjukat, sőt 1914-ben a Birodalmi Tanács üléseit is el kellett 
napolni. A birodalom ezen része eléggé instabil belső háttérrel 
küldhette el a hadüzenetet Szerbiának. 

Olaszország 

A "90-es évek első felének belpolitikáját a szicíliai származású, 70-es 
éveiben járó Francesco Crispi neve fémjelezte. Kormányzása idején 
erőt mutatott a szocialista és anarchista mozgalmakkal szemben, de a 
déli területek titkos bűnszövetségei (a szicíliai maffia és a nápolyi 
camorra) ennek ellenére folyamatosan gyengítették az állam 
tekintélyét. A birodalomépítgető ambíciókat felmutató Crispit az 
etiópiai kudarcok  buktatták meg 1896-ban, és ezután a 
századfordulóig Olaszországot a heves belpolitikai harcok 
jellemezték. Sorra törtek ki a sztrájkok és a kenyérlázadások, s a 
helyzetet többször is csak statáriummal lehetett normalizálni. Az olasz 
történelem világháború előtti szakaszát  Giolitti-korszaknak is 
nevezik, hiszen Giovanni Giolitti négyszer is kormányt alakíthatott 


ezekben az években. A ravasz, pragmatikus, szűkszavú politikus 
nagyobb sikereket könyvelhetett el, mint elődje. Már kormányzása 
első éveiben ügyesen kijátszotta egymás ellen a politikai 
érdekcsoportokat,  elismertette a vasutak államosítását és a 
szakszervezeteket, sőt egyre inkább sikerült megnyernie a katolikus 
választókat, akiknek az egyház immár megengedte, hogy az urnákhoz 
járuljanak. A liberális miniszterelnöknek azonban meg kellett nyernie 
a nacionalistákat is, akik 1910-ben megalakították pártjukat. Erre az 
aktív külpolitika volt alkalmas, melynek keretében 1912-ben 
annektálták  Tripoliszt, amivel viszont a későbbi Líbia is 
tulajdonképpen olasz ,fennhatóság alá?" került. Mindemellett 
Giolittinek sikerült elfogadtatnia az általános választójog bevezetését, 
s a szociális törvénykezés keretében megszületett a közegészségügyi 
törvény, a nyugdíjtörvény és bevezették a munkások baleset- 
biztosítását is. A miniszterelnök ezzel a olasz demokrácia alapjait 
rakta le, s miután semlegességi Ígéretet tett Franciaországnak, 
lemondott. Olaszország tehát az első világháború kitörésekor a 
semleges hatalmak közé tartozott. 


Az Európán kívüli világ története (1890-1918) 


, Kegyelmet ne adjatok, foglyot ne ejtsetek! Éppúgy, mint ezer évvel 
ezelőtt Attila király hunjai emlékezetessé tették hatalmukat, amely ma 
is él a mondákban, a ti tetteiteknek a német nevet Kínában ezer évre 
emlékezetessé kell tenniük, hogy a kínaiak sose merjenek tiszteletlenül 
nézni egy németre." 

II. Vilmos 

1890-re a világ jelentős területei már egyik vagy másik európai 
nagyhatalom birtokában voltak, és a további előrenyomulás, párosulva 
a ,későn jövők" lemaradásukat behozni akaró igyekezetével, ebben az 
időszakban újfajta konfliktusok sorozatát eredményezte, a világ 
területi újrafelosztásáért vívott diplomáciai és katonai küzdelmeket. 

A "90-es évek második felére Afrikában is véget ért a gyors expanziók 
korszaka. Egyre gyakoribbá váltak a nagyhatalmak súlyos konfliktusai. 
Amikor 1898-ban Kitchener tábornok angol-egyiptomi csapatai élén 
leverte a Mahdi-felkelést Szudánban, gyorsan nyomult tovább dél felé, 
Fashodához, de már megelőzték. A nem sokkal korábban érkezett 
Marchand százados francia expedíciós osztaga már kitűzte a francia 
trikolort, és — kormánya utasítása nélkül — Kitchener követelésére nem 
volt hajlandó visszavonulni. Minthogy Franciaország egyáltalán nem 
sietett elismerni a brit igényeket, az angol kormány a politikai nyomás 
eszközéhez folyamodott, és a sajtó szélsőséges hangú uszításba 
kezdett. A két fél háborús előkészületeket tett, de miután a francia 
kormány belátta, hogy az erőviszonyok nem kedveznek neki -— 


Marchand kis osztagával Kitchener hadserege állt szemben -, és a 
britek semmiféle engedményre sem hajlandók, feltétel nélkül 
visszavonták Fashodából csapatukat. NagyBritannia jól látta, hogy a 
nagy kereskedelmi útvonalak  metszéspontjában fekvő terület 
ellenőrzése kulcsfontosságú. Azzal, hogy diplomáciai és katonai 
nyomással kikényszerítették a franciák visszavonulását, végleg 
megakadályozták közép- és kelet-afrikai terjeszkedésüket. 

Az 1899-1902-es brit-búr háborúban Oranje Szabad Állam és 
Transvaal Köztársaság 40-60 ezer fős serege hamar vereséget 
szenvedett Kitchener 200 ezer főre felduzzasztott csapataitól. Bár a 
búrok két évig gerillaháborúval próbáltak meg ellenállni, amire a 
britek a felperzselt föld stratégiájával és a polgári lakosság 
koncentrációs  — táborokba zárásával válaszoltak,  — vereségük 
elkerülhetetlen lett. Miután elismerték a brit szuverenitást, az angolok 
és a búrok közeledésének eredményeként 1910-ben megalakult a Dél- 
afrikai Unió domínium. 

A századforduló után már csak az ásványkincsekben gazdag, előnyös 
stratégiai helyzetű észak-afrikai Marokkó körül alakultak ki háborús 
feszültségek (a két marokkói válság). Franciaország, miután 
Egyiptomot Nagy-Britanniának (entente cordiale, 1904), Francia 
Egyenlítői-Afrika egyes részeit Németországnak (Marokkó-Kongó- 
szerződés, 1911) engedte át, és Spanyolország számára befolyási 
övezetet állapított meg Marokkóban, nekilátott az ország 
gyarmatosításának. 

Ez az időszak sem múlt el az Oszmán Birodalom újabb válsága 
nélkül, melyet a nemzeti kérdés (makedón, görög, örmény) 
kiéleződése okozott. Az 1908-as ifjútörök forradalom alkotmányos 
monarchiát teremtett, és — erősödő német befolyás alatt — megkezdték 
az ország modernizálását, de így sem kerülhették el az újabb 
kudarcokat. Olaszország 1911-ben elfoglalta 1911-ben elfoglalta ben 
Rhodosz és még tizenegy sziget átadására kényszerítette 
(Dodekanészosz). Az  1912-13, évi két balkáni háborúban 
Törökország Isztambul és Drinápoly kivételével valamennyi európai 
területét elvesztette. Bár a reváns és a prevenció vitte az országot az 
első világháborúba, a végeredménye mégis a birodalom, a dinasztia 
és a kalifátus bukása lett. 

Kelet-Ázsiában Japán viharos ipari fejlődése teremtett új helyzetet. Az 
ország a századfordulóra önbizalomtól duzzadó imperialista 
hatalommá vált. Külpolitikája a térség hatalmi viszonyainak gyökeres 
átalakítására törekedett. 1894-ben a Korea és Északkelet-Kína feletti 
befolyásért háborút provokált Kínával, amivel megszerezte a Tajvan 
feletti uralmat is. Japán gyors előretörése az európai nagyhatalmakat 
is aktivizálta, amelyek nem akartak kimaradni Kína kifosztásából. Igen 
aktívnak — bizonyult Oroszország, amely koncessziót szerzett 


transzszibériai vasútjának kínai területeken való megépítéséhez, és 
megszerezte a Liaotungfélsziget bérleti jogát is, de jelentős területeket 
vontak ellenőrzésük alá a németek, a britek és a franciák is. Az 
Egyesült Államok az ún. Hay-doktrína (nyitott kapuk elve: Open 
Door Policy) meghirdetésével (1899) próbálta meg érdekeit 
érvényesíteni. Az ekkor már legerősebb amerikai gazdaság számára ez 
előnyösebb volt, mint az  elzárható  ,kis-Kínákért" folytatott 
versenyfutás. 

Miután a japánok 1902-ben szövetséget kötöttek Nagy-Britanniával, 
nem várták meg a transzszibériai vasút első vonatát, hanem 
1904-1905-ben megalázó vereséget mértek az Orosz Birodalomra, 
megszerezve tőle Port Arthurt és Dél-Szahalint. 1910-ben Korea 
annektálásával szilárdították meg helyzetüket a térségben. Már csak a 
kelet-ázsiai és csendes-óceáni német birtokok megszerzése volt hátra, 
de erre várni kellett az első világháborúig. 

Kínában a 250 éve uralkodó Csing-dinasztia a bukás küszöbére 
érkezett a 20. század elején. A liberális reformerek modernizációs 
kísérlete (1898) száz nap alatt elbukott a mandzsu mandarinok 
ellenállásán, akik ebben számíthattak az európaiak támogatására is. 
Ám az európai nagyhatalmak, amelyek Kínában csak óriási 
felvevőpiacot láttak, egymással is vetélkedtek. Azon igyekeztek, hogy 
előnyös szerződéseket csikarjanak ki. A kínai nacionalizmus és 
Európaellenesség 1900-ban a nagy bokszerlázadásban nyilvánult 
meg a leghevesebben. Az , Igazságot és Békét Teremtő Ököl Társasága?" 
felkelését az imperialista hatalmak intervenciós hadserege brutálisan 
leverte. A nemzeti erőket összefogó forradalmi mozgalom - a 
későbbi Kuomintang - Szun Jat-szen vezetésével 1911-13 között 
harcba szállt Kína polgári demokratikus átalakításáért, de a következő 
években az ország a tartományi hadurak anarchiájába süllyedt. 

Nem minden kereskedelmi vagy beruházási szempontból értékes 
terület váll gyarmattá. A latin-amerikai országok Nagy-Britannia és az 
Egyesült Államok segítségével lerázták magukról a spanyol vagy a 
portugál uralmat, és ezután sok esetben a támogató ország gazdasági 
befolyása lett annyira erős, hogy a szabad állam újfajta függőségbe 
került (neokolonializmus). Az európai hatalmak és az Egyesült 
Államok példátlan méretű beruházásai a mezőgazdaságban és a 
bányászatban az óriási európai bevándorlással párosulva azt 
eredményezték, hogy a latin-amerikai országok megjelentek a 
világpiacon. A formálisan független államok imperialista 
monopóliumoktáól, nagybankoktól egyoldalúan függő, 
konjunktúraérzékeny gazdaságai gyakran kerültek az összeomlás 
szélére, súlyos társadalmi, politikai konfliktusokat indukálva. Erre 
példa a korszak legjelentősebb eseménye a térségben, a mexikói 
forradalom (1910-17). 


Az Egyesült Államok hatalmas gazdaságának példátlanul gyors 
növekedése új imperialista nagyhatalmat teremtett a századfordulóra, 
amely kész volt bármikor és bárhol bevetni diplomáciai, katonai, 
gazdasági és a tömegeket befolyásolni képes propagandaeszközeit 
világkereskedelmi érdekeinek védelmében. A korszak nagy jelentőségű 
technikai találmányai itt születtek. A viharos gazdasági, társadalmi 
változásokat követte a politikai élet, az intézményrendszer átalakulása 
is. Különösen kiemelkedő ebből a szempontból Theodore Roosevelt 
(1901-1909) és Woodrow Wilson elnöksége (1913-21). Roosevelt a 
korábban is létező trösztellenes törvényekkel sikeresen korlátozta a 
nagytőkét, mely nemcsak a munkaerő, de a természet védelmét is 
szolgálta. Wilson elnökként új, elődeinél aktívabb vezetési stílust 
valósított meg. Vámreformja újabb lépés volt a teljesen szabad 
kereskedelem felé, amely olcsóbbá tett számos importterméket. 
Megreformálta a bankrendszert, és folytatta elődei trösztellenes 
küzdelmét. 

Hatalmas gazdasági ereje révén, valamint ideológiai küldetéstudattól 
vezérelve a Egyesült Államok kiszélesítette befolyási övezetét a 
csendes-óceáni térségre. 1898-ban rövid, három hónapos háborúban 
elvette Spanyolország karibi (Kuba, Puerto Rico) és csendes-óceáni 
birtokait (Fülöp-szigetek, Guam), bár ez a birodalomépítés inkább 
kivételnek tekinthető és nem is folytatódott a későbbiekben. 1899-ben 
már a , nyitott kapuk politikáját" képviselte következetesen Kínában. 
Szerepet vállalt a japán-orosz háborút lezáró béke megteremtésében 
(portsmouthi béke, 1905), de nem riadt vissza a fegyveres erőszak 
alkalmazásától sem, ha gazdasági érdekeit kellett megvédenie 
(Nicaragua [19121], Haiti [1915], Mexikó [19161]). Még országot is 
teremtett: amikor Kolumbia nem adta meg a panamai földszoroson az 
engedélyt egy csatornaépítéshez, szeparatista , forradalmat" rendezett 
a területen (1903), és megvédte az ország , függetlenségét". Nem is 
maradt el a panamaiak hálája, és a csatornát 1914-ben megnyithatták. 
Gazdasági indíttatású volt az Egyesült Államok részvétele az első 
világháborúban (1917-18) is. 

Kína 

Kína polgári demokratikus átalakításának Szun Jat-szen (1866-1925) 
lett a vezéralakja, aki 1894-ben alakította meg első politikai 
szervezetét, a Kína Újjászületésének Társaságát, amelyből 1905-ben 
Japánban jött létre a Szövetséges Liga, a Kuomintang (Nemzeti Párt) 
elődje. Szun Jat-szen a ,három népi elv"-ben fogalmazta meg a liga 
programját: nacionalizmus (a mandzsu dinasztia megdöntése), 
demokrácia (köztársaság) és népjólét (egyenlő jogok a földhöz). 
Amikor a mandzsu dinasztia óvatos reformkísérletei megakadtak, 
széles rétegek  mandzsuellenes indulatait korbácsolta fel. Az 
államapparátus tagjai, a megújított hadsereg fiatal tisztjei, a kis számú 


hivatásos forradalmár, valamint a tömegek közt Kínában és a világ 
kínai diaszpóráiban a Hármasság Társasága (triádok; nevüket a 
szervezett bűnözéssel is kapcsolatba szokták hozni) tették a legtöbbet 
a köztársaság megteremtéséért. A Szun Jat-szen vezette szervezetek tíz 
levert felkelését követően a tizenegyediket 1911-ben siker koronázta. 
Az 1912. január 1-jén kikiáltott Kínai Köztársaság első elnöke a 
külföldről hazatért Szun Jat-szen lett. A mandzsu udvar Jüan Si-kaj 
tábornokba vetette utolsó reményét, aki hamarosan lett. A mandzsu 
udvar Jüan Si-kaj tábornokba vetette utolsó reményét, aki hamarosan 
12), és a köztársaság elnöke lett. Bár Szun Jat-szen 1912-ben 
létrehozta tömegpártját, a Kuomintangot (Nemzeti Párt), 1914-re 
Jüan Si-kaj az előző évtized szinte valamennyi vívmányát 
megsemmisítette: a  Kuomintangot betiltotta, Szun  Jat-szent 
emigrációba kényszerítette. 1916 és 1928 között (a peremterületeken 
még azután is) Kína lényegében véve megszűnt egységes ország lenni, 
szüntelen belháborút vívó hadurak tartományaira esett szét. 

Oszmán Birodalom 

A sovinizmussá fajuló nacionalizmus, a gazdasági és politikai érdekek 
keveredése igazi balkáni ,forró ponttá?" tette Macedóniát a 
századfordulón. Ebben a stratégiai fekvésű, soknemzetiségű és 
belpolitikailag ingatag tartományban mind nehezebben tartotta fenn 
hatalmát a Porta. A Krétáért vívott küzdelem a ,görög kérdést" is 
kiélezte a századfordulón. Az Oszmán Birodalom nagyhatalmaknak 
kiszolgáltatott helyzetét jelezte, hogy a Görögország felett aratott 
katonai győzelme ellenére gyakorlatilag át kellett engednie Krétát a 
görögöknek. 

Újabb válsággóc bontakozott ki a "90-es években a birodalomban, az 
örmények nemzeti mozgalma. A keresztény örmények - a 
görögökkel és zsidókkal együtt -— vezető szerepet játszottak az Oszmán 
Birodalom gazdaságában, főleg kereskedelmében. Polgárosodásuk, a 
kiterjedt örmény diaszpóra és a befolyásának kiterjesztését az örmény 
nacionalizmus támogatásától remélő Oroszország erősítette a nemzeti 
ébredést. A felizzított nemzeti és vallási szenvedélyek hatására a 
mozlim lakosság örményellenes pogromokat rendezett, amire az 
örmény nemzeti mozgalom radikálisai terrorizmussal válaszoltak. 

A korszak új vonása Németország mind erőteljesebb jelenléte a 
birodalomban. Míg a francia tőke a szíriai, libanoni területeken 
terjeszkedett és a brit érdekeltség főként Irakra és a Perzsa-öböl 
térségére koncentrálódott, addig Németország a  Bagdad-vasút 
megépítése révén remélt új területeket feltárni tőkekivitele számára. 
1870 körül az értelmiség és a katonatisztek körében kibontakozott az 
ifjútörök mozgalom. Az ifjútörökök az alkotmányos monarchiáért, a 
külföldi befolyás korlátozásáért és az iparfejlesztés állami 
támogatásáért szálltak síkra. 1908 júliusában a Macedóniában 

állomásozó török csapatok fellázadtak, és a hadseregben futótűzként 
terjedő zendülés hatására a szultán ismét hatályba helyezte az 1876-os 
alkotmányt. A belpolitikai válságot kihasználva Bulgária deklarálta 
teljes függetlenségét, Kréta csatlakozott Görögországhoz, és az 
OsztrákMagyar Monarchia annektálta Bosznia-Hercegovinát. 

A nyelvi, vallási szempontból sokszínű oszmán állam jövője 
szempontjából végzetes volt, hogy az ifjútörökök sovinizmusba torkoló 
nacionalizmusukkal a Birodalom gyors és erőszakos eltörökösítésébe 
kezdtek. Az oktatás az állami iskolák minden szintjén csak törökül 
folyhatott, és a hivatalviselés feltétele is a török nyelv ismerete volt; 
gyakorivá váltak a kisebbségek elleni pogromok. Mivel az ifjútörökök 
modernizáló  reformjaikban lényegében csak egy szűk, fiatal 
katonatiszti és értelmiségi csoportra támaszkodhattak és a társadalom 
túlnyomó többsége a reformok ellen volt, ezért tekintélyelvű, gyakran 
terrorba torkolló diktatúrát alkalmaztak. 

Mexikó , Szegény Mexikó, oly messze van az Istentől, és oly közel van 
az Egyesült Államokhoz!" Porfirio Díaz, Mexikó köztársasági elnöke 
(1876-80 és 1884-1911) 

A politikai életben általános volt a korrupció és a politikai 
banditizmus, a terror. A rendszert bíráló értelmiségiek, főleg az 
újságírók az életükkel játszottak (a Díaz-korszakban több mint 10 
ezer politikai gyilkosságot követtek el). A 20. század elejére 
megerősödött a nemzeti burzsoázia is, és a fennálló politikai viszonyok 
terhessé váltak számára. A liberális nemzeti burzsoáziának, a vele 
szövetséges földesúri rétegeknek és az értelmiségnek az a része, amely 
nem kötődött a korrupt államgépezethez, amelynek további fejlődését 
már gátolták a Mexikóban akadálytalanul terjeszkedő imperialista 
monopóliumok, a  Díaz-diktatúra ellen fordult. Az 1910-es 
választásokon a Francisco Ignacio Madero vezette liberálisok igazi 
reformok (a diktatúra felszámolása, a politikai rendszer átalakítása és 
a közösségi földek visszaadása) programjával léptek fel Porfirio Díaz 
újraválasztása ellen. Amikor az agg diktátor választási csalással újra 
elnök lett, az egész országban kitört a forradalom. Délen Emiliano 
Zapata parasztvezér állt a paraszttömegek élére, északon Francisco 
(becenevén: Pancho) Villa szervezett fegyveres csapatokat az 
állattenyésztő agrárproletárokból. A parasztseregek sikerei lehetővé 
tették, hogy Madero megalakítsa ideiglenes forradalmi kormányát. A 
sorozatos vereségek hatására Díaz Franciaországba emigrált (1911). 

A novemberi elnökválasztásokon Madero győzött, kormánya azonban 
alkalmatlan volt a problémák megoldására. Az 1912-es év a , mindenki 
mindenki ellen" harcát hozta. Délen tovább küzdöttek Zapata gerillái, 
északon Villa katonái harcoltak. Az exelnök unokaöccse, Felix Díaz a 
hadseregben robbantott ki zendülést. 1913 februárjában a hadsereg 
főparancsnoka, Victoriano Huerta az Egyesült Államok aktív 


közreműködésével államcsínyt hajtott végre, és Madero elnököt 
kivégeztette (1913). 

Huerta könyörtelenül irtotta a liberálisokat, feloszlatta a parlamentet, 
és olyan terrort alkalmazott, ami már sértette a külföldi érdekeket is. 
A már évek óta harcban álló Zapata gerillái és Pancho Villának a , la 
cucaracha?" dallamára menetelő  parasztkatonái most  Huerta 
diktatúrája ellen harcoltak tovább. Ugyancsak északon bontakozott ki 
a liberális erők fegyveres ellenállása is a nagybirtokos Venustiano 
Carranzának, Madero egykori harcostársának és Mexikó egyik 
legtehetségesebb hadvezérének, a munkásból lett tábornoknak, Alvaro 
Obregónnak a vezetésével. Közben, 1913 márciusától Woodrow 
Wilson lett az Egyesült Államok elnöke, aki az alkotmányosság 
visszaállítását támogatta. Engedélyezte a fegyverszállítást Carranzának 
és Villának, majd 1914 áprilisában az amerikai flottát Veracruz 
bevételére küldte, hogy megakadályozza a németek fegyverszállítását 
Huertának. Bár a kikötőt elfoglalták, de a nemzetközi tiltakozás miatt 
és hogy Huerta ne erősíthesse meg pozícióját a , jenkiellenes nemzeti 
hős" szerepének  eljátszásával, Wilson kivonta csapatait. A 
Huertadiktatúra megdöntése így is hamarosan bekövetkezett, a 
forradalmárok szétverték erőit, és a diktátor 1914 nyarán elhagyta az 
országot. 

Mivel az elvett közösségi földek visszaadását igen, de a radikális 
földosztás programját nem fogadták el a liberálisok, a forradalom két 
táborra szakadt, a liberálisok és a paraszti demokratikus erők vívták 
tovább a polgárháborút. Zapata és Villa parasztseregei 1914-15 
fordulóján megszállták Mexikóvárost is, de nem tudtak szövetséget 
kötni a városi munkásokkal és a politikai hatalmat sem tudták 
kezükben tartani, így szívesen elhagyták a fővárost, hogy a 
megszokott paraszti környezetben folytassák a harcot. A Carranza- 
kormány (1915-20), miután szövetséget kötött az 
anarchoszindikalista munkásokkal, 1915 végére megszilárdította 
helyzetét. Sikerült megállítania John J. Pershing amerikai tábornok 
intervenciós seregét is (1916), melyet a világháborúba belépni 
szándékozó Egyesült Államok a következő évben kivont. A 
parasztforradalmárok visszaszorítása után Carranza 1916-ban eddigi 
szövetségesei, a munkások ellen fordult. 

A hatalomra került liberális nemzeti burzsoázia a forradalom 
lezárásaként 1917. február 5-én elfogadta a kor leghaladóbb 
alkotmányát. Az alkotmány nemzeti vagyonná nyilvánította az 
ásványkincseket, a földet és az egyházi vagyont; előírta a parasztoktól 
elvett földek visszaadását, a falusi közföldek helyreállítását és a 
latifundiumok részleges felosztását, törvénybe iktatta a nyolcórás (nők 
és 16 éven aluliak számára hatórás) munkanapot, az egyesülési és 
sztrájkjogot. Megállapította a bérminimumot, és megtiltotta bármiféle 


monopólium létrehozását. 

A elkövetkező évtizedekben a mexikói fejlődést a demokratikus és 
antiimperialista alkotmány pontjainak megvalósításáért folytatott 
küzdelmek jellemezték. A Carranza-kormány 1919-ben tőrbe csalta és 
megölette Emiliano Zapatát, 1920-ban Francisco Villa -— tekintettel egy 
fenyegető amerikai intervencióra - beszüntette harcát, de a 
belügyminiszter 1923-ban mégis megölette. Ezt már nem érte meg 
Carranza, 1920-ban régi harcostársa, Alvaro Obregón tábornok fordult 
ellene, és a Veracruz felé menekülő elnököt megölette. 


MAGYARORSZÁG 1890-1914 A dualizmus 
válsága 


A dualizmus válságának általános jelenségei 


1890 korszakhatárt jelentett a dualizmus korának történetében. Míg az 
előző időszak a megszilárdulással és a viszonylagos nyugalommal telt, 
addig az utolsó negyedszázadban erőteljesen felbukkantak egyrészt a 
már korábban is létező, de leplezett problémák, másrészt a 
változásokból fakadó új kérdések. A gazdaság új korszaka, a 
társadalmi küzdelmek fellobbanása a rendszer funkcionális zavaraihoz 
vezettek, s elhozták a belső politikai krízist. Tisza Kálmán időszakában 
megvalósítható volt a ,nem bolygatni" elképzelés, a miniszterelnök 
bukása után viszont tarthatatlanná vált ez a gondolat. A nagy kérdés 
az volt, hogy lehet-e változtatni a fennálló kereteken belül vagy 
sem. 

Gazdasági változások 

Míg a politikában a dualizmus válságának tekintjük a világháború 
előtti utolsó negyedszázadot, addig ebben az időszakban a magyar 
gazdaság fejlődése egyre gyorsabb tempóban haladt. A század végére 
lényegében teljesen kiépült az út- és vasúthálózat, az ország 
peremvidékeinek termékei is bekerülhettek a gazdaság 
vérkeringésébe. Az állam és a külföldi tőke segítségével minden 
tájegység - ha nem is azonos mértékben - bekapcsolódhatott a tőkés 
gazdaságba. 

A mezőgazdaság természetesen megtartotta vezető szerepét a 
gazdaságon belül. Magyarország kivitelének 6090-a még mindig 
agrártermék volt, s az összlakosság nagyjából ugyanilyen arányban 
foglalkozott mezőgazdasági termeléssel. Az export döntő többsége 
még mindig a Monarchia másik felébe irányult, mely egyre több 
mezőgazdasági cikket volt képes felvenni, így az amerikai és orosz 
gabona versenye és a külföldi piacvesztés (elsősorban a német) nem 


jelentett túlságosan nagy megrázkódtatást. Az előnyös védővámok 
bevezetése következtében a magyar mezőgazdaság egyeduralkodóvá 
vált a birodalmon belül. Az azonban egyre nyilvánvalóbbá vált, hogy 
az újabb és újabb termőterületek bekapcsolása mellett az intenzív 
gazdálkodás jelenti a fejlődés irányát, erre viszont nem volt kellően 
rákényszerítve a századelő magyar mezőgazdasága. A fejlődést 
elősegítette a korábban már említett szárazföldi és vízi közlekedési és 
szállítási helyzet javulása és a hitelélet megerősödése is. A pénzügyek 
lehetővé tették, hogy a bérleti viszony teljesen általánossá váljon a 
századforduló környékén, s vele együtt járhatott a fokozatos 
gépesítés is. A gépek alkalmazása, a műtrágya egyre növekvő mértékű 
felhasználása és a belvizek és mocsaras területek lecsapolása a 
termelékenység javulását eredményezte. A korszerűsítésben nagy 
szerepet kapott az állam is. Segítséget nyújtott a termőterületek 
növelésében, az új telepítésekben, a modernizációt szolgáló 
kísérletekben. A korszerű mezőgazdaság kialakulását segítették a 
szakiskolák, a kutatóintézetek, a szaklapok, a kiállítások és a 
versenyek is. A minőség javulása a belterjesség felé irányította a 
földművelést, a  gabonatermelés növekedése mellett nőtt a 
szálastakarmány és a kapásnövények vetésterülete és terméshozama is. 
Ezek a változások természetesen az állattenyésztésre is hatással voltak, 
ekkor kezdtek el arról beszélni, hogy a szarvasmarha-tenyésztés 
tulajdonképpen a , mezőgazdaság nehézipara", minek következtében a 
szarvasmarhák száma emelkedett, sőt a század elején fajtaváltás is 
lezajlott. A nagyvárosok környékén fellendült a zöldség-, gyümölcs- és 
tejtermelés. Amennyiben a mezőgazdaság termelési szerkezetét 
tekintjük, akkor azt láthatjuk, hogy bár a nagybirtokok jártak élen a 
fejlesztésben, a mezőgazdasági termékek jelentősebb részét még 
mindig a kisparaszti gazdaságok termelték meg. 

A dualizmusban az iparnak csak azok az ágazatai érvényesülhettek, 
amik beleilleszkedtek a birodalom piacába. A gazdasági összezártság 
hátrányait állami támogatással és állandó technikai újításokkal 
lehetett csak kiegyenlíteni. Ez a kényszer rendkívül sok magyar 
találmányt eredményezett. Az élelmiszeripar mellett fokozatosan 
fejlődött ki a nehézipar, és a század végének gazdasági tendenciáit 
követve a modern magyar gyáriparban Magyarországon is megjelentek 
a monopóliumok. Itt leginkább kartellekbe tömörültek a vállalatok, 
legelőször a vasiparban, majd 1891-ben ezt követte a szén-, az olaj- és 
a cukorkartell. A vállalatcsoportok nemzetközi kapcsolatokat is 
igyekeztek kiépíteni, aminek legjobb példája az Egyesült Izzólámpa és 
Villamossági Rt. lehet, mely európai értékesítési hálózatot alakított ki, 
s termelésével a világon a harmadik helyen állt. Az 1900-as években a 
magyarországi kartellek száma mintegy száz körül mozgott, melyek 
jelentős része az élelmiszeriparban jött létre. A gyárakban dolgozott a 


munkásság 4090-a, s bár a kisipar nem pusztult el, Magyarországon 
hiányoztak a középüzemek. Az előrelépés érdekében az állam 1907- 
ben tízéves iparfejlesztési programot dolgozott ki. A fő cél a teljes 
gazdasági függetlenség elérése volt, melynek érdekében közel 300 
könnyűipari gyárat akartak létrehozni. Az erőteljes állami beavatkozás 
a magyar gazdaság hiányzó feltételeit igyekezett pótolni, és bár 
hatására valóban töretlenül fejlődött az ipar, mégis a világháború előtt 
a magyar import mintegy 6090-a még mindig késztermék volt. 

E korszakban talán a pénzügyek fejlődtek a leginkább, amit jól mutat 
az a tény is, hogy a század elején már közel 5000 hitelintézet volt 
Magyarországon, melyek közül a vezető szerep öt fővárosi nagybank 
kezében volt. Ezek vidéken is fiókhálózatokat építettek ki, és a magyar 
hitelek kétharmada fölött rendelkeztek. A hitelélet fejlődése mind a 
mezőgazdaságban, mind az iparban éreztette hatását. A finánctőke 
kialakulása Magyarországon különösen erősen jelentkezett, itt ugyanis 
a nagybankok az ipar jelentős részét ellenőrzésük alá vonták. A 
Magyar Általános Hitelbank megszerezte a Ganz-gyárak feletti 
jogokat, a Kereskedelmi Bank pedig 59 nagyvállalat felett 
rendelkezett. Jellegzetes gyáralapító intézet volt a Tisza István 
elnöklete alatt működő, 1891-ben alapított Magyar Ipar- és 
Kereskedelmi Bank, mely tízéves tevékenysége alatt 19 vállalat 
létrehozásában vett részt. 

A dualista korszak mérlegét levonva meg kell állapítanunk, hogy a 
gazdaságban érte el a leglátványosabb eredményeket, de itt is voltak 
torzulások. A mezőgazdaság biztos piaca az extenzív termelés felé 
tolta el a gazdálkodást, az ipar szerkezete felemás maradt, a 
kereskedelem lehetőségeit is egyértelműen behatárolták a politikai 
keretek. A gazdaság fejlődésének hatására Magyarország súlya a 
birodalmon belül fokozatosan növekedett, amit a  kvótaarány 
megváltozása  (690-os emelkedése) is bizonyított. Az osztrák 
gazdaságtól való függés érezhetően csökkent, de az összeurópai tőkés 
függés erősödött. A fejlődés politikai hatásai viszont egyértelműek 
voltak. Magyarország egyre inkább igényt tartott a birodalmon belüli 
vezető szerepre. 

Társadalmi változások 

A dualizmus válságának időszakában a társadalom szerkezetében nem 
történtek alapvető változások, csupán a gazdaság fejlődésével 
párhuzamosan erőteljesen a felszínre kerültek eddig is létező, de 
viszonylag jól kezelhető társadalmi problémák. Ezek nagy része már a 
kiegyezés előtt is létezett, így például a társadalom fejlődésének 
sajátos alakulása sem a dualizmus számlájára írható, hiszen 
évszázados fejlődés eredménye volt, a rendszer , bűne? viszont az volt, 
hogy konzerválta ezt, nem engedvén az előrelépést. 

A társadalmi rétegződést tekintve az egyik vonalat a preindusztriális 


csoport adta. Ennek élén továbbra is a nagybirtokosok álltak, s a 
meglévő agrárius-merkantil ellentét az 1910-es évekre megszűnt. A 
földön kívül birtokolták a legfontosabb politikai pozíciókat is. A 
dzsentrik  (középbirtokosok és elszegényedett  középnemesek) 
továbbra is megpróbálták megtartani politikai és gazdasági 
befolyásukat, egyre kevesebb sikerrel. Egyik részük a vidéki 
közigazgatásban tevékenykedett -— ez volt a maradibb csoport -—, míg 
másik részük a városokban és a központi hivatalszervezetben talált 
állást. A társadalom értékrendjét továbbra is egyértelműen ők 
határozták meg, a magyar középosztályt igazából a dzsentri jelentette. 
A felfelé követelőző és lefelé rangtartó , úriemberek" társadalmi rétege 
, mozdulatlan testként ékelődött a feudális országvezetés és a 
felemelkedni akaró kispolgári, proletár- és paraszti tömegek közé? 
(Bibó István). Nekik köszönhetően a magyar társadalom megőrizte 
kasztos jellegét minden rétegében. A parasztság polgárosodása, 
kispolgárrá válása nem történt meg igazán, s az ipar viszonylag 
alacsony felvevő kapacitása miatt a mezőgazdasági munkások 
létszáma az egész korszakban folyamatosan növekedett, míg 
életkörülményeik a század végén 

- a nagy állami építkezések megszűntének köszönhetően - többnyire 
romlottak. Ez utóbbi sorozatos megmozdulásokhoz vezetett a 
századvég utolsó éveiben. A társadalom másik vonalát az modern, 
indusztriális csoport jelentette. Ennek élére a német és zsidó 
származású nagytőkések kerültek, akik jól beilleszkedtek a 
társadalomba, és mivel nem törekedtek politikai pozíciók 
megszerzésére, tulajdonképpen , kiegyeztek" a nagybirtokosokkal a 
századforduló — idejére. A polgári középrétegek is ehhez 
alkalmazkodtak, s ez a , feudális jelleg" megakadályozta bizonyos 
társadalmi csoportok bekerülését a politikába. A kisipar megmaradása 
miatt a kispolgárság létszáma folyamatosan emelkedett, a nagyipar 
fejlődése pedig a munkásság számának növekedését és politikai 
erősödését hozta magával. 

A válság időszakában az előbbiek következtében a fő problémák 
azokkal a társadalmi rétegekkel voltak, akik kirekesztődtek ugyan a 
politikából, de a század végének változásai miatt egyre nehezebben 
tudták ezt higgadtan tudomásul venni: a nemzetiségekkel, a 
munkássággal és a polgárság radikálisabb csoportjaival. 

A nemzetiségek ügye 

A nemzetiségi kérdés a dualizmus egész időszakában aktuális 
probléma maradt, de a Tisza Kálmán-féle időszakban úgy tűnt, hogy 
az elmagyarosodás szépen lassan, különösebb erőfeszítések nélkül meg 
fog történni. A téveszme hátterében több dolog is állt. Az egyik ilyen 
az volt, hogy a parlamentbe általában a magyarokkal megalkudni kész 
nemzetiségi politikusok kerültek be, akik nagyon kezelhetőnek tűntek. 


A másik félrevezető a sajátos nemzetiségi taktika volt, ugyanis a 
dualizmus kezdeti időszakában ők is — mint hajdan a magyarság Bécs 
ellen — a teljes passzivitás módszerét választották. Ezzel természetesen 
nemhogy nehezítették volna, hanem egyenesen elősegítették a 
rendszer megszilárdulását. A harmadik dolog pedig a németség és a 
zsidóság viszonylag sikeres asszimilációja volt, mely azt a reményt 
adta, hogy a többi idegen elemmel is ez fog történni. Közben azonban 
a radikálisabbak a nemzetiségi területeken szervezték az ellenállást, 
amit a század végén megváltozott helyzet csak tovább erősített. Az 
ekkor megkezdődött gazdasági fejlődés ugyanis kettős hatással járt. 
Egyrészt a nemzetiségeknél is éreztette serkentő hatását, s ez a helyi 
értelmiségiek nacionalizmusát is felerősítette, vagyis a kialakuló helyi 
bankburzsoáziát emelte a politikai élet irányításának élére. Ezzel a 
passzivitás korszakát felváltotta az aktivitás kora. Másrészt a magyar 
vezetést is elbizakodottabbá, türelmetlenebbé tette. Ez utóbbit jól 
mutatták azok az újságcikkek, melyek durva ,magyarkodása" csak 
szította az ellentéteket, sőt a hivatalos politika is támogathatta az 
ilyen irányú kirohanásokat (például a Bánffy-kormány), tovább rontva 
a helyzetet. 

A hivatalba kerülő kormányok egyértelműen elítéltek mindenféle 
nemzetiségi önállósulási törekvést, de mint vélekedett az ellenzék? 
A szociáldemokraták túlságosan leegyszerűsítették a nemzetiségi 
kérdést, hiszen abban bíztak, hogy a demokratikus átalakulás 
győzelmével ez a kérdés is automatikusan megoldódik. Ragaszkodtak 
a történelmi Magyarország kereteihez, és önkormányzatot csak megyei 
szinten akartak adni a nemzetiségeknek. A polgári radikálisok 
elképzeléseit Jászi Oszkár dolgozta ki, aki a kérdés nemzetközileg 
elismert fő szakértője volt. Svájchoz hasonló megoldást javasolt, 
vagyis minden megyében a lakosság nyelve lenne a hivatalos nyelv. A 
gondolat jobb volt az eddigi helyzetnél, de a nemzetiségi vezetők már 
minimális programban is a területi önállósághoz ragaszkodtak. A 
függetlenségi ellenzék politikája ebben az ügyben (néhány politikus 
kivételével) szinte megegyezett a kiegyezést pártolókkal. Általában a 
kevés engedményre hajlottak, inkább a szomszédos népekkel 
igyekeztek jó kapcsolatot fenntartani, természetesen ezt is különböző 
mértékben. 

A románokkal való ellentétek a Memorandum-perben csúcsosodtak 
ki. 1892-ben a román Nemzeti Párt emlékiratot intézett az 
uralkodóhoz, melyben a magyarországi románság sérelmeit 
fogalmazta meg. Ferenc József a Memorandumot átadta a magyar 
kormánynak, az egy ideig pihentette, majd olvasatlanul visszaküldte a 
feladónak. Mivel a románok nem adták fel a küzdelmet, és a sajtóban 
kezdték el terjeszteni az emlékiratot, sajtóper indult ellenük. A 
vádlottakat végül több évi fegyházbüntetéssel sújtották, amit — bár 

később néhány hónapra enyhített a bíróság - le is töltöttek. A 
bebörtönzések hatására megindult a külföldi román agitáció, s a 
magyar kormányzat is további intézkedéseket tett. Feloszlatták a 
román Nemzeti Pártot, azzal az indokkal, hogy nincs jóváhagyott 
alapszabálya. Erre a bukaresti kulturális liga elkezdte pénzzel 
támogatni az erdélyi mozgalmakat, sőt a németeket is igyekezett 
rávenni, hogy lépjenek fel a románság érdekében. Meg kell azonban 
jegyeznünk, hogy a románok helyzete korántsem volt olyan rossz 
Erdélyben, mint amit az ellentétek erőssége mutatott. Az iskolahálózat 
folyamatosan fejlődött (anyanyelvi oktatással), sorra nyíltak a román 
alapítású pénzintézetek, s a román polgárság aktívan részt vett a 
közigazgatásban. Sőt, voltak mindkét országban propagálói a 
megbékélésnek, mint például Dumitru Sturdza román miniszterelnök, 
vagy a magyar oldalon Tisza István, aki szerint a két népnek inkább 
össze kellene fognia a szlávok ellen, mint hogy egymást támadják. 

A szlávok helyzetét tekintve a következőket állapíthatjuk meg. Az 
1890-es években a szlovák anyanyelvi iskolák száma a harmadára 
csökkent. A századfordulón azonban változott a helyzet, sorban hozták 
létre a kulturális központokat, értelmiségiek olvasóköröket szerveztek, 
s a gazdasági fejlődést elősegítendő, szövetkezetek és népbankok 
jöttek létre. Megkezdődött emellett a csehek és szlovákok közeledése 
is. Prágában megindult a Csehszlovák Egység mozgalom, ami a két 
nép kapcsolatait és a nyelvek rokonságát hangoztatta, s élére a cseh 
származású Tomás G. Masaryk egyetemi történészprofesszor állt. A 
szerbek nemzetiségi politikáját a Szerb Radikális Párt irányította, 
melynek fő célja a nemzeti önállóság elérése volt. A Horvátországban 
működő Horvát Jogpárt is az összes horvát lakost egy önálló, de a 
Monarchián belül létező államba óhajtotta tömöríteni. 

A nemzetiségi politikák összehangolását az 1895-ben Budapestre 
összehívott kongresszus próbálta kialakítani, melyen részt vettek a 
szerbek, a szlovákok és a románok küldöttei is. Közös nyilatkozatban 
fogalmazták meg a következő igényeiket: az 1868-as nemzetiségi 
törvény revíziója, általános választójog, tárca nélküli nemzetiségi 
miniszter, teljes szabadság a nemzetiségieknek és nyelvi határok 
szerinti megyék létrehozása. Egy nemzetiségi pártot is létrehoztak a 
kongresszuson, ami azonban csak 1905-ben lépett fel a parlamentben 
önálló politikai erőként. A tanácskozás igazi eredményeket azonban 
nem hozott, a beépített emberek segítségével még a titkos határozatok 
is megjelentek a magyar lapokban, s a hatóságok továbbra is 
ellenőrzésük alatt tartottak mindenféle nemzetiségi megmozdulást. 

A szemben álló felek radikalizálódását - melynek okait a 
korábbiakban már említettük - jól mutatták a huszadik század 
elejének eseményei. 1907-ben a magyar parlament elfogadta gróf 
Apponyi Albert javaslatát (Lex Apponyi), melyben a nem állami 


elemi iskolák támogatását ahhoz kötötte, hogy nemcsak a tanítóknak 
kellett tudniuk magyar nyelven írni, beszélni és tanítani, hanem a 
gyerekeket is kötelező volt magyarul megtanítaniuk. A törvény 
nemcsak nagy felháborodást váltott ki, hanem a célját sem érte el, 
ugyanis a későbbi felmérések szerint a nem magyar anyanyelvű 
lakosság alig negyede tudott csak magyarul. A másik oldalról 
elmérgesítették a helyzetet a szerbiai és romániai törekvések, melyek 
egyre inkább a nemzetiségi területek nemzeti egységbe történő 
összefogását szorgalmazták. A feszültséget fokozta a hírhedtté vált 
csernovai zendülés, melynek során a csendőrség feleslegesen 
önvédelemből használta a fegyverét, és a halálos áldozatokat is 
követelő  összecsapásról egy angol tudósító híradása nyomán 
nemzetközi hír lett. 

A nemzetiségi kérdés egyébként a Monarchia mindkét felén komoly 
gondot jelentett, különbség talán csak annyi volt, hogy az osztrák 
területeken sokkal kompromisszumképesebbek voltak, mint 
Magyarországon. A nemzetiségek politikai részvétele így sokkal 
nagyobb volt a Lajtán túl. Az önállósulási törekvések felerősödése 
következtében a századforduló után a dualista rendszer helyett két új 
elgondolás merült fel. Az egyik a trializmus volt, mely mögött a szláv 
egyenjogúsítási törekvések húzódtak meg. Az elképzelés szerint a 
Monarchia három részből állna: Ausztriából, Magyarországból és egy 
délszláv államból. A problémát az jelentette, hogy ezzel a többi 
nemzetiség helyzete egyáltalában nem oldódott volna meg. A másik 
elgondolás a föderatív átalakítást hirdette. Ez az összes nemzetiség 
politikai egyenjogúsítását hozta volna magával, ami természetesen az 
osztrák-magyar vezető körök merev ellenállásába ütközött. Ráadásul a 
föderáció hívei között is voltak ellentétek, mert a nemzeti 
önrendelkezés elvét mindenki egy kicsit másképp értette. Területi 
érdekek ütköztek nagyon erősen egymással (már korábban is láttuk, 
hogy a csehek szlovák területeket is akartak). A nemzetiségi kérdés, 
vagyis a birodalom átszervezésének ügye tehát napirenden volt az első 
világháború előtt is, de a sokrétű ellentétek miatt a békés megoldás 
szinte lehetetlennek tűnt. 

A munkásmozgalom ügye 

A századforduló után a munkásság létszáma elérte az egymilliót, 
melynek több mint a fele a nagyiparban dolgozott. Bár a munkásság 
csekély részét érdekelte a politika (a szervezett munkások száma 100 
ezer körül mozgott), a növekvő létszám szükségszerűen politikai 
tényezővé tette a mozgalmat. Problémát jelentett az, hogy a pártban 
kevés volt az elméletileg felkészült, politizálásra alkalmas ember. Ezt 
folyamatos  továbbképzésekkel,  munkásotthonok létrehozásával 
próbálták ellensúlyozni. Jellegzetes volt az is, hogy a magyar 
munkásmozgalom a hazai ipar gyengesége miatt mindig külföldi 


minták alapján szerveződött, ami érvényes volt az 1890-ben 
megalakult Magyarországi Szociáldemokrata Pártra is. Programja, 
az Elvi nyilatkozat tulajdonképpen az osztrák testvérpárt 
elképzeléseinek szó szerinti fordítása volt. A szociáldemokrácia 
erősödését segítette a szakszervezetek országos hálózatának kiépülése, 
hiszen kettejük szoros kapcsolatát jól mutatta az, hogy aki az 
utóbbiaknak tagja volt, az egyben a párt tagjává is vált. Az 1900-as 
években megélénkült a párt tevékenysége, ami köszönhető volt az 
oroszországi eseményeknek is. A párt vezetősége a legfontosabb 
feladatként a választójogért folytatott harcot jelölte meg, amivel létre 
lehet hozni a polgári demokráciát, és csak utána kell továbblépni. Az 
átalakulást a polgárság és nem a felkészületlen munkásság vezetésével 
képzelték el. 

A párt tehát inkább a revizionisták törekvéseit tette magáévá, de 
emellett voltak radikálisabb elképzelések is, mint például Szabó Ervin 
anarchoszindikalizmusa vagy Alpári anarchoszindikalizmusa vagy 
Alpári ben hatalmas tüntetések zajlottak az általános választójog 
bevezetéséért. Bár ekkor sikertelenek voltak, a tízes években tovább 
erősödött a választójogért folytatott harc, és a párt kapcsolatot 
keresett más polgári ellenzéki csoportokkal is. Ezt a parlamentbe való 
bejutásuk egyik fontos feltételének tekintették, amit viszont döntőnek 
tartottak a párt jövője szempontjából. Szövetséget kötöttek a 
Függetlenségi Párt Justh Gyula vezette csoportjával, és a 
választójogért való közdelemben támogatták őket a Jászi Oszkár 
vezette polgári radikálisok is. Az utolsó békeévekben megkezdődött a 
háborúellenes agitáció is. 

A városi munkásság szerveződése mellett az 1890-es években 
megindultak az agrárszocialista és paraszti mozgalmak is. Az egyik 
irányzat a Szociáldemokrata Pártból nőtt ki. Először a 
szociáldemokrácián belül kezdődött a szervezkedés, de a párt 
földprogramja — a kollektivizálás — nem lehetett népszerű a parasztság 
körében. A parasztság és az  agrárproletariátus helyzete a 
Viharsarokban volt a legnehezebb, ezért ott kezdődtek meg a 
mozgolódások. 1891-ben Orosházán és Békéscsabán, 1894-ben pedig 
Hódmezővásárhelyen voltak tüntetések, melyek során a csendőrséggel 
is történtek összecsapások. Ezek után a szociáldemokraták által 
szervezett . földmunkás-kongresszuson elhatározták egy — külön 
Független Szocialista Párt létrehozását, melynek vezetője Várkonyi 
István lett. Az elképzeléseik között szerepelt a földosztás is, s a 
nyomásgyakorlás eszközeként aratósztrájkokat szerveztek. Ennek 
hatására a kormány a következő évben törvényben szabályozta a 
munkaadók és mezőgazdasági munkavállalók közötti viszonyt. 
Pontosan meghatározta mindkét oldal jogait és kötelességeit, és az 

ennek megsértéséért kiszabható büntetéseket is. A huszadik században 


új — pártok alakultak. 1900-ban létrejött az Újjászervezett 
Szociáldemokrata Párt, 1906-ban pedig a Csizmadia Sándor vezette 
Magyarországi Földmunkások Országos Szövetsége (mintegy , paraszti 
szakszervezetként") és az Áchim András vezette Magyarországi 
Független Szocialista Parasztpárt. Programjaikban közös volt a 
földosztás igénye, inkább csak annak módozataiban voltak eltérések. A 
parasztmozgalmak másik szárnyát a Függetlenségi Pártból kiinduló 
törekvések adták. Az 1909-ben Nagyatádi Szabó István által alapított 
"48-as és Függetlenségi Országos Gazdapárt elsősorban a jómódú 
parasztság érdekeit képviselte. Fő célja az volt, hogy létesüljön egy 
olyan birtokalap, melyből a parasztság földet vásárolhat, és 
mihamarabb valósuljon meg az általános választójog bevezetése 
Magyarországon. Egységes és tömeges parasztmozgalom ezekben az 
években még nem tudott kialakulni, aminek fő oka a parasztság 
nagyon erős differenciáltsága volt. A földmunkások és kisbirtokos 
parasztok érdekeinek összehangolása szinte lehetetlen feladatnak tűnt. 
A polgári mozgalmak ügye 

A századforduló idején meghonosodott Magyarországon is a 
társadalmi problémák és változások új típusú, tudományos vizsgálata, 
vagyis a szociológia. Az új tudomány nemcsak a bajok feltérképezését 
akarta, hanem annak eredményeit a változások eszközeként szerette 
volna felhasználni. Hittek abban, hogy a nyugati demokrácia 
megvalósulása, a kispolgárság előtérbe állítása megoldja a nemzetiségi 
és a parasztkérdést is. Szerintük a gazdasági élet fejlődése feloldja az 
ellentéteket, és megteremti a társadalmi harmóniát. 

Az értelmiségiek elképzelései az 1900-ban induló Huszadik Század 
című folyóiratban jelentek meg, ami a szociológia tudományának 
szaklapja — volt, és a következő  esztendőtől egyben a 
Társadalomtudományi Társaság hivatalos közlönye is. Különböző 
világnézetű értelmiségiek publikáltak itt, s hamar megindult a 
konzervatívok és radikálisok elkülönülése. 1907-ben az utóbbiak 
kezébe került a folyóirat, vezetőjük Jászi Oszkár lett, s 
megfogalmazták elképzeléseiket is. A polgári radikálisok 
maradéktalan polgári viszonyokat szerettek volna Magyarországon, de 
nem pusztán a nyugati minták átvételét. Ragaszkodtak az ország 
területi egységéhez, általános választójogot, földreformot és a 
nemzetiségi kérdés megoldását követelték. Ez utóbbival kapcsolatosan 
fogalmazta meg Jászi , keleti Svájc? elméletét. Elképzeléseik gyorsan 
terjedtek, s 1908-ban megalakult a Galilei Kör, mely a szabadon 
gondolkodó fiatal értelmiségieket tömörítette. 1914-ben pedig létrejött 
az Országos Radikális Párt, melynek vezetője Jászi Oszkár lett. 
Politikai változások és hatásaik 

A dualizmus utolsó negyedszázadában a Monarchia belső fejlődését az 
egyben maradás vagy szétszakadás kérdése határozta meg. A két 


vezető nemzet ellentétei a gazdasági változások miatt növekedtek, a 
magyarság egyértelműen a Monarchián belüli vezető szerepre 
tartott igényt, és egyre inkább zavarták a kiegyezés közjogi 
rendelkezéseinek számára hátrányos intézkedései. A közös ügyek 
(katonai és gazdasági) egyre több összeütközéshez vezettek. A 
növekvő ellentétekkel párhuzamosan viszont a két vezető nemzet 
szorosan egymásra  utaltnak érezte magát a birodalom 
fenntartásának kérdésében. A nemzetiségek önállósulási törekvései — 
még ha a Monarchián belül maradtak is — erős nemtetszést keltettek. 
Az ebből adódó veszély nagyságát csak felerősítették a külpolitikai 
változások, az erőteljes imperialista törekvések, amik viszont egy 
nagyon egységes és szilárd államot követeltek volna meg. 

Az Osztrák-Magyar Monarchia nagy ellentmondása az volt, hogy míg 
egyik oldalról utat biztosított a gazdaság fejlődésének, addig a másik 
oldalon — fenntartott egy olyan politikai rendszert, mely 
fejlődésképtelen volt, vagyis nem tudott alkalmazkodni a 
változásokhoz. A gazdaság és a társadalom fokozatosan átalakult, de a 
politikai szisztéma nem tűrt változtatásokat. A fejlődési tendenciák 
tehát ellentétes irányúak voltak. Az összetartó erőket gyarapította a 
tőke szabad áramlása, a piaci élet közössége, de ezzel szemben a 
gazdasági fejlődés felerősítette a nemzetiségi törekvéseket is, 
amelyekkel a vezetés igazából nem tudott és nem is akart semmit sem 
kezdeni. A Monarchiában tehát a nacionalizmus érzésének erősödése 
nem összetartó erőt jelentett, hanem állandó válságtényezővé vált. 
Érvényes volt ez a dualizmust létrehozó két félre és a kimaradó 
csehekre, horvátokra vagy az egyéb nemzetiségekre is. Ráadásul sehol 
sem voltak egyértelműek a törekvések, hiszen a fennálló helyzet 
bírálata mellett mindenhol látták annak előnyeit is, s ez félig-meddig 
politikai tudathasadást eredményezett. Mindenki elégedetlen volt, 
de a világos alternatíva hiányzott, és az ellentmondások 
meglehetősen beszűkítették a politikai vezetők lehetőségeit. Igazából 
nem a politikusok voltak tehetségtelenek - mint ahogy sokan a 
rendszer válságát pusztán ilyen tényezőkre vezetik vissza —, hanem a 
körülmények hozták lehetetlen helyzetbe őket, hiszen úgy érezték, 
hogy folyamatosan csak a közjogi kérdéssel kell törődniük. 

Ez utóbbival kapcsolatosan érdemes megjegyeznünk, hogy a kiegyezés 
valóban reális kompromisszumnak tűnt 1867-ben, azonban egyrészt 
nem igazán volt továbbfejleszthető, másrészt a politikai energiák 
jelentős részét az a törekvés vitte el, hogy mindkét fél a saját javára 
próbálta értelmezni a közös alapokmányt. A két dolog ráadásul 
szorosan összekötődött egymással, hiszen a kiegyezést be lehetett 
tartani, fel lehetett borítani, de fejleszteni nem lehetett. Ez egyben a 
magyar politika zsákutcáját is jelentette, hiszen a kiegyezéshez fűzött 
három remény, vagyis az alkotmányosság, a függetlenség és a területi 


egység fenntartása egymásnak ellentmondó három dolog volt. A 
kompromisszum elfogadását két félelem inspirálta; az egyik a 
nemzetiségek önállósulási törekvéseinek rémképe volt, a másik pedig 
a Habsburgok hatalmának túlbecsülése. Ebből fakadtak azután a 
dualizmus korának súlyos politikai fogyatékosságai. A nacionalizmus 
ugyanis ellentétbe került a demokratikus fejlődéssel. A pártok 
szembenállását az előbbi (a közjogi kérdés) szabta meg, ami viszont 
szükségszerűen , egypártrendszerhez" vezetett, vagyis bár több párt is 
volt, csak az a párt maradhatott uralmon, amelyik elfogadta a 
kiegyezést. A fejlett európai országok hagyományos belpolitikai 
párttagozódása, mely a konzervativizmus és liberalizmus ellentétére 
épült, itt nem érvényesülhetett kizárólagos szempontként. (A 
kiegyezés hívein és a függetlenségieken belül is megtalálható volt 
mindkét irányzat.) Mindez azonban igazi válságot csak a dualizmus 
utolsó . negyedszázadában — hozott, amikor egyre inkább a 
demokratizálódás kérdéseivel kellett volna foglalkozni, viszont ez a 
történeti Magyarország szétesésével fenyegetett, tehát nem kerülhetett 
napirendre. 

A politikai rendszer , felemássága" így furcsa helyzetet eredményezett. 
Hosszú ideig lehetővé tette a viszonylagosan nyugodt fejlődést, a 
nyugati tapasztalatok átvételét, a polgárosodást, természetesen csak az 
adott keretek között. Ez a Tisza Kálmán féle időszakban felülről induló 
tudatos modernizációt jelentett, s összeegyeztethető volt a dualista 
rendszerrel. Az 1890-es évektől kezdve azonban a további reformok 
már csak a keretek szétfeszítésével voltak elképzelhetőek, vagyis a 
fennálló rend ellenzékének programját kellett volna megvalósítani. 

A rendszer válságának mélységét növelte az, hogy nem egy nemzet 
fejlődési zavarainak kiigazításáról volt csupán szó, hanem egy 
soknemzetiségű birodalom soknemzetiségű országában kellett volna 
mindenki számára elfogadható változtatásokat hozni. 

Bár a Monarchia külügyeit Bécsben intézték, egyáltalán nem 
beszélhetünk csupán osztrák külpolitikáról, hiszen Budapest szava 
is komolyan számított a külpolitikai kérdésekben. A Monarchia 
külügyeit az egész időszakban elsősorban a balkáni kérdés határozta 
meg. A század végéig a külső helyzet biztatónak tűnt, hiszen a balkáni 
államok szinte sakkban tartották egymást, és a Monarchia gazdasági és 
diplomáciai befolyása nyugodtan érvényesülhetett a térségben. A 
századforduló után azonban a Monarchia és vele együtt Magyarország 
külpolitikai helyzete fokozatosan romlott. Az antant létrejötte 
jelentette a külső veszélyt, de a hármas szövetségen belül is voltak 
problémák. Németország törekvése folyamatosan az volt, hogy minél 
inkább a függésébe vonja szövetségesét, s ez a hatalmas kölcsönök 
felvétele következtében - bár az uralkodó körök egy része nem akarta 
— sikerült is. Olaszország állásfoglalása viszont inkább bizonytalannak 


volt nevezhető. Egyrészt a szövetség ellenére megmaradtak bizonyos 
területi ellentétei a Monarchiával, másrészt az egyre erősödő antant 
felé is kacsingatott. Az Osztrák-Magyar Monarchián belül is volt 
ellenzéke a szövetségnek, de a németekkel való szakítás esetén az 
egyedül lehetséges partner Oroszország lehetett volna, aminek viszont 
semmiféle reális alapja nem volt. Még két tényező erősítette a 
szövetséget. Egyrészt az, hogy a német-osztrák határ teljesen védtelen 
volt a sokkal erősebb szomszéd esetleges támadásával szemben, 
másrészt pedig az, hogy a balkáni terjeszkedésről is le kellett volna 
mondani a németek segítsége nélkül. 

A békés ,terjeszkedés?" politikáját Conrad vezérkari főnök 
elképzelései változtatták meg. 1906 után ez támadóbb jellegű 
külpolitikát jelentett, amit Bosznia-Hercegovina — a magyarok által is 
egyöntetűen támogatott - annektálása is bizonyított. A balkáni 
háborúk utáni, Szerbia elfoglalását célzó tervet viszont a magyar 
vezetés elutasította. Riasztó lett volna a délszlávok súlyának túlzott 
megnövekedése, és az ezzel kapcsolatos orosz beavatkozás lehetősége. 
Bár voltak az ellenzéken belül antantbarát elképzelések is (pl. Károlyi 
Mihályé), a magyar kormányzat egyöntetűen támogatta a hármas 
szövetség elképzeléseit a világháború kitörésének pillanatában. 
Zárszóként érdemes megjegyeznünk azt, hogy a dualizmus, összes 
problémája ellenére is, a ,boldog békeidőket" jelentette az utókor 
számára. Mindennek okai természetesen a későbbi események (első 
világháború, forradalmak, trianoni békeszerződés) tragikusságában 
kereshetők, és abban, hogy a korszakban látványosan növekedett az 
életszínvonal. Így utólag még a rendszer ellenzékének is inkább a szép 
emlékei maradtak meg erről a korról. 


Magyarország politikatörténete 


Tisza Kálmán bukásával véget ért a dualizmus nyugalmi időszaka, s 
bár olyan hosszú ideig kormányozta Magyarországot, hogy többen azt 
hitték, lemondása , mögött is valami furfang rejlik", a búcsú végleges 
volt. Ez idő tájt egyre élesebben kiütköztek a válság jelei, s a dolog 
érdekessége mégis abban mutatkozott meg, hogy új kormányok jöttek, 
alapjában régi politikusokkal. Az új miniszterelnök gróf Szapáry 
Gyula lett (1890-92), aki tagja volt Tisza kormányának is, ezért már 
kellő rutinnal rendelkezett az adminisztratív munkában, de politikusi 
képességei nem voltak a legkiemelkedőbbek. Tábor nélküli, szürke 
politikusnak tarthatjuk, akit inkább erős egyéniségű miniszterei 
(Wekerle Sándor, Szilágyi Dezső, Baross Gábor) irányítottak. 
Kormányzása idején két kérdés körül újultak ki az ellentétek. Az egyik 
a közjogi volt, 1891-ben ugyanis, Apponyi Albert pártja, mely felvette 
a Nemzeti Párt nevet, programjában a magyar katonai vezényleti 


nyelvet és az önálló vámterületet követelte. Az elképzelést támogatta a 
Függetlenségi Párt is, mely új erőre kapott azzal, hogy Ugron Gábor 
került az élére, aki a korszak egyik leghatározottabb politikai 
egyénisége volt. Az ellenzéki összefogás így könnyedén megbuktatta 
azt a kormányjavaslatot, hogy az állam szerepét növeljék a 
közigazgatásban. Az alkalmazott módszer, az obstrukció annyit 
jelentett, hogy ,agyonbeszélték? a megvitatandó anyagot, s így a 
majd", 300 paragrafus közül egy hónap alatt csak egyet sikerült 
megtárgyalni. Ez a sajátos módszer a későbbiekben is jelentősen 
akadályozta a parlament munkájának hatékonyságát. 

A közjogi kérdés mellett az egyházpolitikai ügyek okozták a 
parlamentben és azon kívül is az összecsapásokat. A polgári 
házasságról volt szó, melyhez az alapot gróf Csáky Albin vallás- és 
közoktatásügyi miniszter rendeletének be nem tartása adta. A 
katolikus papság figyelmen kívül hagyta ugyanis a törvényt, miszerint 
a vegyes házasságokból született gyerekek közül a fiúk az apjuk, a 
lányok az anyjuk vallását kötelesek követni. Mivel Szapáry csupán a 
választható polgári házasságot támogatta, s javaslatát ezzel 
kapcsolatban leszavazták, lemondott. 

A Wekerle-kormány 

Ezután a polgári származású Wekerle Sándor alakította meg 
kabinetjét (1892-95), aki az előző kormányban miniszterként már 
mint elismert pénzügyi szaktekintély tevékenykedett. Sima modorú, 
nagyvonalú, diplomatikus, de határozott politikus volt. A liberálisok 
egyöntetű támogatásával a háta mögött kordában tudta tartani a 
közjogi ellentéteket. Támogatottságát az is segítette, hogy sikerült 
helyreállítania az államháztartás egyensúlyát, s a  valutareform 
kapcsán az ezüstre alapozott pénzrendszert átállította az Európában 
már elterjedt aranyalapra. Az 1892-ben bevezetett, s az egész 
Monarchiában elterjedt korona a kontinensen is rangos pénznek 
számított. Politikai , ügyességét?" bizonyította az 1894-es Kossuth- 
temetés is, melynek kapcsán az uralkodó nem engedélyezte, hogy a 
nemzet gyásza az állam gyásza is lehessen, vagyis hivatalosan nem 
volt szabad megemlékezni az eseményről. Wekerle azonban a 
háttérből nagyban elősegítette, hogy Budapest megrendezhesse a 
magyar történelem legnagyobb szabású temetését. 

Miniszterelnöksége alatt elsősorban az egyházpolitikai reformokra 
helyezte a súlyt. A polgári anyakönyvezésre vonatkozó javaslata után 
nemcsak az egyház indított támadást ellene, hanem a parlamentet is 
teljesen megosztotta a kérdés. A viták a pártokon belül is folytak, 
mindenütt különváltak a liberálisok és a konzervatívok. Már-már úgy 
tűnt, hogy a hagyományosan közjogi szempontból megosztott magyar 
parlament végre modern polgári alapokon fog kettéválni. A kérdés 
kapcsán a Függetlenségi Párt kettészakadt. Rendkívül heves viták után 


a képviselőház elfogadta a javaslatot, amihez a főrendiház viszont 
csak uralkodói nyomásra járult hozzá. Ekkor jött létre 1895-ben gróf 
Zichy Nándor és gróf Esterházy Miklós vezetésével a Néppárt, 
melynek elsődleges célja a törvények felülvizsgálása volt. 
Programjukra hatott a pápa Rerum Novarum című enciklikája is, 
melyben az egyház szociális feladatait hangsúlyozta. A jelentős polgári 
reformok bevezetésével egy időben azonban Wekerle másik javaslatát 
a zsidó vallás egyenjogúsításáról a főrendiház elvetette. A 
miniszterelnök 1894-ben lemondott. 

A Bánffy-kormány 

Báró Bánffy Dezső kormányalakítása (1895-99) konzervatív 
fordulatot jelentett a magyar politikában. Már erdélyi főispánsága 
idejében is a kemény kéz politikája jellemezte, amit , dobokai basa" 
gúnyneve is mutatott. Sokak szerint a kormányfői poszton is csak egy 
főispán maradt, aki az országot egy nagy vármegyének képzeli el. 
Szakemberekből, de szürke egyéniségekből felálló kormánya jól 
segítette politikai elképzeléseinek megvalósítását. Ezek alapját a 
nyíltan támadó nemzetiségi politika adta, melynek feltétele viszont 
az Ausztriával való teljes egyetértés lehetett csak. Így az összes 
energiát . a  — nemzetiségi — kérdésre lehetett koncentrálni. 
Kormányzásának időszaka valóban súlyos csapást jelentett a 
nemzetiségi — mozgalmak számára  (sajtóperek), de emellett 
egyértelműen kiderült az is, hogy a magyar uralkodó csoportot sem 
lehet egységesen egy táborba tömöríteni belső ellentéteik miatt. 

A pártok között feszülő ellentétek csak egy történelmi pillanatra 
tűntek el. 1896-ban, a honfoglalás ezeréves évfordulójának 
megünneplésekor (Millennium) a politikai pártok meghirdették az 
ellenségeskedések átmeneti beszüntetését. Ezt az ünnepi évet végül is 
elméleti megfontolásokból tűzték ki, hiszen a honfoglalás pontos idejét 
nem tudták meghatározni. A megemlékezésre grandiózus tervek is 
születtek - rendezzen Budapest világkiállítást -, de a végén 
visszatértek az országos kiállítás elképzeléshez. A Városligetben 
felépített kiállítást fél év alatt majd" 6 millióan tekintették meg 
(köztük az uralkodó), s hatalmas építészeti fejlődést jelentett a főváros 
számára is. Az ország múzeumokkal és 400 népiskolával gazdagodott, 
de a politikai béke csupán rövid ideig tartott. Az ünnepségsorozat 
befejeztével ismét kiújultak a küzdelmek. 

Az 1896 őszére kiírt választások már a korrupció és erőszak jegyében 
teltek, arra hivatkozva, hogy a kiegyezés fenntartása legfőbb nemzeti 
érdek, nem kerülhet tehát mást képviselő párt hatalomra. A 
visszásságokra az államnak valóban ,szüksége volt", hiszen a 
választójog bővítése vagy az általános választójog bevezetése a 
hagyományos pártalakulások felbomlásával, új társadalmi problémák 
megjelenésével vagy a kormánypárt vereségével végződhetett volna, 


ami egyben az egész dualista rendszert sodorta volna veszélybe. Ezek 
után a választásokon győzedelmeskedett ugyan a Szabadelvű Párt, de 
a gazdasági kiegyezés meghosszabbítása körüli viták hatására ismét 
felerősödött a parlamenti obstrukció. Az ,agyonbeszélés" mellett 
elterjedt másik taktika a személyes szavazás kierőszakolása volt, 
vagyis hogy minden apró ügy megvitatásánál is mindenkinek kelljen 
szavaznia. Ezzel a törvényhozás tulajdonképpen megbénult, s az 
ellenzék elérte azt, hogy a parlament 1898-ban nem tudta 
megtárgyalni a költségvetést. Mivel a kormány még indemnitást (az 
előző költségvetés alapján intézhesse az ügyeket három hónapig) sem 
kapott, így olyan helyzet jött létre, melyben nem lehetett sem adót 
szedni, sem kiadásokat folyósítani. 1899-ben mindez a Bánffy- 
kormány bukásához vezetett. 

A Széll-kormány 

Széll Kálmán kormányával (1899-1903) ismét a liberális irányzat 
került hatalomra. A középnemesi származású politikus korábban volt 
már pénzügyminiszter, majd sokáig bankelnök, így nem csoda, ha 
Magyarország vezérigazgatójának is nevezték. A politikai életben az 
alkudozások és kompromisszumok nagymesterének számított. 
Kormányzásának időszakát éppen ezért a nyugalom jellemezte, amit 
az ellenzékkel történő kiegyezése is mutatott. A Nemzeti Párt 
beleolvadt a kormánypártba az agráriusoknak tett engedmények miatt, 
a függetlenségieket pedig a tiszta kezű kormányzás ígéretével sikerült 
megbékítenie. Az előbbi azonban nem jelentett egyértelmű sikert, 
ugyanis az ellenségeskedés lehetősége ezzel a Szabadelvű Párton 
belülre került, s valóban voltak viták a gazdaságpolitikai kérdésekben. 
Ilyen volt például a vámkérdés is, vagyis hogy a magyar termékeket 
vámokkal kell-e segíteni a konkurenciával szemben. Az agráriusok 
mezőgazdasági vámokat, a polgárság viszont önálló vámterületet 
akart. Széll az ipari vámokra vonatkozó követeléseket visszautasította, 
míg az agráriusoknak engedményeket tett. Általános programja — , jog, 
törvény, igazság?" - azonban nyugalmat eredményezett, ugyanis 
nemcsak ígérte, hanem meg is valósította azt. (Megszületett például a 
képviselőséggel — kapcsolatos  összeférhetetlenségi törvény.) A 
kiegyezésről is azon a véleményen volt, hogy semmi baj nem lenne 
vele, ha nem rakódott volna rá annyi visszaélés. S kormányzása alatt 
valóban korlátozta a hatósági erőszakot, visszaszorította a korrupciót 
és hajlandó volt tárgyalni az ellenzékkel. 

A , Széll-csendet" ismét a közjogi kérdés, pontosabban a dualizmus 
átszervezésének lehetősége zavarta meg, ami végül a kormány 
bukásához is vezetett. Mivel a birodalomban megnőtt a szláv 
politikusok súlya, Ausztriában — Ferenc Ferdinánd trónörökös erőteljes 
támogatásával - felmerült az átszervezés gondolata. Ez az uralkodót 

aggodalommal töltötte el, s a birodalmi hadsereg erősítése érdekében 


az újonclétszám felemelését kívánta. Fejérvári Géza hadügyminiszter 
ez irányú előterjesztésének elfogadását azonban az ellenzék nemzeti 
engedmények megszerzéséhez kötötte. Követelte a magyar kiképzést 
és vezényleti nyelvet, a nemzeti színek és jelvények alkalmazásának 
engedélyezését. 1903-ban ennek alátámasztására küldöttségek jelentek 
meg a parlamentben, majd ismét megindult az obstrukció. 
Bekövetkezett a Bánffy-kormány bukását is okozó állapot, aminek 
hatására Széll Kálmán lemondott. 

Az utód Khuen-Héderváry Károly gróf lett, aki korábban a horvát báni 
tisztet töltötte be, de miniszterelnöksége mindössze néhány hónapig 
tartott. A hadsereg ügye ezalatt annyit haladt előre, hogy Ferenc 
József hadparancsban leszögezte, miszerint a katonaság egysége 
változtatást nem tűr, vagyis nem hajlandó a magyar követeléseket 
teljesíteni. A fennálló kormány ezután lemondott, és helyét a Tisza 
István által alakított kabinet (1903-1905) vette át. 

A Tisza-kormány 

Az új kormányfő - Tisza Kálmán fia — a korszak legmarkánsabb és 
legkiemelkedőbb személyisége volt. Tehetséges, alaposan felkészült 
politikus, aki rendkívül határozott elképzelésekkel rendelkezett és 
azokat mindenáron végre is akarta hajtani. Nem népszerű akart lenni, 
hanem saját normáinak szeretett volna megfelelni. Rideg, komor 
természetével együtt járt a kálvinista elhivatottságtudat. Ideáljához, 
Bismarckhoz hasonlóan elsődleges célja a belső rendteremtés volt, 
mely lehetővé tenné, hogy a még zűrzavarosabb Ausztriával szemben 
megszerezhesse a magyarság a birodalmon belüli vezető szerepet. 
Szerinte ezzel a Monarchia nagyhatalmi helyzete is sokat erősödhetne. 
A miniszterelnök már 1904-ben bebizonyíthatta erőskezűségét, amikor 
vasutassztrájk akadályozta az ország közlekedését. Tisza katonai 
behívókkal, vasúti századok mozgósításával gyorsan felszámolta a 
mozgalmat. 

Mivel a hatékony parlamenti munka legnagyobb ellenségét az 
obstrukcióban látta, minden erejével ennek megtörésén fáradozott; 
vagyis új házszabályokat szeretett volna elfogadtatni. (,,... nemzeti 
létünk a parlamenti kormányzattal van  egybeforrva, csak 
házszabályrevízióval állíthatjuk meg a züllés, korhadás folyamatát...") 
Tisza István ebben a változtatásbpan az egész magyarság érdekeinek 
védelmét látta, s így az ellenzék egy részének támogatására is 
számított. Joggal, hiszen annak higgadtabb vezetői közül is sokan 
elítélték az obstrukciót. Ilyen volt például Kossuth Ferenc is, aki ekkor 
a Függetlenségi Pártot vezette. A házszabály-revízió elfogadtatása 
azonban nem a legszabályosabban történt. 1904 novemberében a 
hírhedt , zsebkendő-szavazáson?" ugyanis a szabadelvű képviselők, a 
házelnök zsebkendőjelére helyükről felugorva, szinte , kikiáltották" a 
változtatást, meg sem várva a törvényes szavazást. Ennek hatására 


verekedés tört ki a honatyák között, az uralkodó pedig berekesztette 
az ülést. Tiszának ez az akciója azonban a kormánypárt egyes 
csoportjainak az ellenszenvét is kivívta, akik a parlament 
szabadságának megszorítását látták benne, ezért kiléptek a Szabadelvű 
Pártból. A kormánypárt így csak néhány héttel élte túl győzelmét. A 
decemberi ülés megkezdése előtt a - közben koalícióra lépett — 
ellenzék elfoglalta a termet, és összetörte a berendezést, amit 
diadalittas fényképeken meg is örökítettek. Miután az uralkodó 
feloszlatta a parlamentet, Tisza István új választásokon szerette volna 
megerősíteni pozícióit. Az 1905-ben megtartott voksoláson azonban — 
reményei ellenére — pártja megsemmisítő vereséget szenvedett, az 
ellenzéki koalíció pedig abszolút többséget szerzett. Ezzel a kudarccal 
Tisza első miniszterelnöksége és a Szabadelvű Párt nagy korszaka 
befejeződött. A dualizmus időszakában ez volt az első eset, hogy a 
kormánypárt a választásokon alulmaradt. Az eredmény az ellenzék 
vezetőit legalább annyira meglepte, mint Tiszáékat. Az új helyzetben a 
kormányfő a korszak legnagyobb politikai felfordulását hagyta maga 
mögött: dualista államot ellenzéki parlamenttel. 

A koalíció 

A koalíció tehát győzedelmeskedett a választásokon, de programját 
Ferenc József nem fogadhatta el. Mivel a kormányalakítási tárgyalások 
nem vezettek eredményre, az uralkodó Fejérváry Gézát nevezte ki 
magyar miniszterelnökké  (1905-1906).  Kabinetjét  darabont 
kormánynak is nevezték, mert korábban ő volt a darabont testőrség 
parancsnoka. Az ellenzék a kormány lehetetlenné tételére szólított fel, 
vagyis az  újoncozás és az adófizetés megtagadására. A 
belügyminiszter, Kristóffy József válasza erre az általános választójog 
bevezetésének gondolata volt, ami teljesen zavarba ejtette a koalíciót. 
Megállapodást kötött ugyanis a szociáldemokraták vezetőjével, 
Garami Ernővel, hogy a választójog kiterjesztése esetén azok 
támogatják a darabont kormányt. Erre a Szociáldemokrata Párt, 
felbuzdulva a kínálkozó , felbuzdulva a kínálkozó én (Vörös péntek) 
százezer fős tömeg vonult fel az általános választójog mellett tüntetve. 
A kormány lemondott, s a megijedt koalíció vezetőit most már fogadta 
a király is, de teljes behódolást követelt. Az ellenzéki vezérek 
szerényebb kívánságait sem volt hajlandó elfogadni. A pár percesre 
sikeredett meghallgatás után (,ötperces audiencia") a megalázott 
koalíció még elszántabbnak látszott, de miután Ferenc József 
feloszlatta a parlamentet, letiltatta az ellenzékiek fizetését és 
kormánybiztosokat nevezett ki, a koalíció feladta a harcot. 
Lemondott eredeti gazdasági és katonai követeléseiről, s a 
küzdelemből levonhatta a tanulságot: az uralkodó közjogi hatalma 
nagyobb, mint a parlamenté. 

A miniszterelnök, immár másodszor, Wekerle Sándor lett (1906-10), 


de most jóval szerényebb háttérrel. A belpolitika bizonytalanságai, a 
magyarok  ,gyengesége" felbátorította a nemzetiségeket és a 
munkásmozgalmat, külpolitikailag pedig csökkentette a Monarchia 
nemzetközi tekintélyét. A hatalmon lévő ellenzék eredeti programja 
feladásával hiteltelenné vált a közvélemény szemében, a kormány 
miniszterei pedig egyre tehetetlenebbnek tűntek. Az új koalíciós 
kormányban "67-esek és "48-asok egyaránt részt vettek, de az előbbiek 
voltak túlsúlyban. Helyzetük azért volt sajátosnak nevezhető, mert 
kiegyezéses politikát kellett folytatniuk, miközben "48-as jelszavakat 
hangoztattak. 

A nagy kérdés valóban az volt, hogy ezután legalább meg tud-e 
valósítani a koalíció valamit célkitűzéseiből. A sikerek viszonylag 
korlátozottak voltak. A gazdaságpolitika eredményeképpen 1910-re 
megszűntek a korábbi agrárius-merkantil ellentétek. Elérték az 
uralkodói jóváhagyást II. Rákóczi Ferenc, Zrínyi Ilona és Thököly Imre 
hamvainak  1906-os hazaszállításához, és a következő évben 
elfogadtatták a közigazgatási rendeletet. Ez utóbbiban kiterjesztették 
a bíróságok hatáskörét, s ezzel elejét vették a kormány erőszakos 
fellépési lehetőségének. Megalkották a munkások biztosításáról és a 
cselédek jogviszonyáról szóló törvényeket, mely utóbbi nagy 
szigoráról vált hírhedtté (derestörvény). Mivel a koalíció hatalomra 
kerülésekor ígéretet tett a választójog reformjával kapcsolatban, a 
kormány kénytelen volt foglalkozni az általános választójog 
kérdésével. Az osztrák területeken már ennek alapján tartották meg 
1907-ben a választásokat, így hát a magyaroknak is lépniük kellett. 
Ifjabb Andrássy Gyula 1908-as előterjesztése a következőket 
tartalmazta: a választójog legyen plurális, vagyis életkortól, iskolai 
végzettségtől és az adófizetés mértékétől függjön. A javaslatot a 
nemzetiségiek, a radikálisok és a szociáldemokraták is megtámadták, 
sőt a koalíció hívei körében is voltak ellenzői. A választójog ügye 
tehát megoldatlan maradt, sőt a koalíció egyéb , vállalásainak?" sem 
tudott eleget tenni. Nem erősödött Magyarország függetlensége sem 
katonailag, sem gazdaságilag, ráadásul Ferenc Ferdinánd trónörökös 
szilárd magyarellenességével szemben is tehetetlennek bizonyultak. 
Sok gondot okozott az önálló bank ügye is. A koalíció 
függetlenségiekből álló része megosztott volt ebben a kérdésben. Egyik 
részük Kossuth Ferenc vezetésével a bank ellen szólalt fel, míg a másik 
csoport Justh Gyula vezérletével az önállóságra szavazott. 1909-ben az 
ellentétek kettészakították a pártot, ami válságba sodorta a kormányt, 
s a kudarcok 1910 elején a koalíció bukását eredményezték. 

A világháború előtti kormányok 

A válság mélyülését mutatta, hogy a világháborút megelőző négy 
évben három kormánya is volt Magyarországnak. Khuen-Héderváry 
Károly kabinetje (1910-12) mindössze két évig tudott hatalmon 


maradni. A politikai vezető körök többsége egy erős kezű kormányt 
akart, s ehhez egy határozottan politizáló pártot. Ennek hatására 
változások történtek a pártviszonyokban. 1910-ben megalakult a Tisza 
István vezette Nemzeti Munkapárt, melynek alapját a régi 
szabadelvűek következetesen kiegyezéspárti csoportja alkotta. Az 
ugyanebben az évben tartott választásokon hatalmas győzelmet 
arattak, s abszolút többséget szereztek a parlamentben. A kormány 
azonban tehetetlennek bizonyult az újra felvetett hadsereg-fejlesztési 
kérdésben és az ismét alkalmazott obstrukcióval szemben, ráadásul 
időközben a horvát kérdés kiéleződésével is szembe kellett néznie. 
Ennek hatására Khuen-Héderváry 1912-ben lemondott. Őt a Lukács 
László vezette kormány (1912-13) követte, amelynek továbbra is 
gondja maradt a véderő ügye, hiszen a marokkói válság és a balkáni 
problémák egyre sürgősebbé tették a kérdés megoldását. Ehhez 
azonban rend kellett a parlamentben. Mivel a parlament házelnöke 
lemondott, 1912. május 22-én, Tisza István foglalta el ezt a posztot. 
Erre válaszul a következő napra a Szociáldemokrata Párt általános 
sztrájkot szervezett, mely véres összecsapásokba torkollott. Tiszát 
azonban mindez nem hatotta meg, keresztülvitte a házszabályok 
megváltoztatását (a felszólalások idejét korlátozták és a szabályok 
ellen vétőket őrökkel ki lehetett vezettetni a teremből), majd az 
obstrukciót folytató képviselőktől megtisztította az üléstermet. Bár 
mindez sikertelen merényletet eredményezett ellene, a parlament 
munkáját ezután nem zavarta többé obstrukció. A parlamentet 
bojkottáló ellenzéki képviselők nélküli , csonka parlament?" ezek után 
elfogadta a  véderőtörvényt. A zűrzavar azonban a kormány 
lemondásához vezetett, s Ferenc József 1913 júniusában ismét gróf 
Tisza Istvánt nevezte ki Magyarország miniszterelnökévé. 

A második Tisza-kormány (1913-17) első éveiben háttérbe szorultak 
az eddig nagy port felkavaró ügyek, és a figyelem középpontjába a 
külpolitika és a háború kérdése került. A kormány elfogadtatta az őt 
háború esetén különleges jogokkal felruházó törvényt és a 
félmilliárdos póthitel-követelést, amit a hadsereg korszerűsítésére 
szántak. Megtörtént a hadsereg részleges mozgósítása, majd egy évig 
tartott a tartalékosok kiképzése. A háborús előkészületek a következő 
években is tovább folytatódtak, s a magyar ellenvetések is lassan 
elcsendesedtek. A kormány a belső szilárdság megteremtésében 
egyszerre alkalmazta a kemény kéz politikáját (sajtótörvényben 
engedélyezték az előzetes cenzúrát) és az engedményeket. Ez utóbbit a 
választójogi törvény és a nemzetiségekkel történő megbékélési 
próbálkozások jelezték. A megegyezés csak a horvátok esetében 
vezetett eredményre, s miközben a többi nemzetiség inkább az 
elszakadást tervezgette, Berlin egyre inkább sürgette a Monarchiát, 
hogy gyorsítsa meg hadi előkészületeit. Tisza István nem véletlenül 


ellenezte a háború azonnali megkezdését, 1914-ben Magyarország 
tulajdonképpen felkészületlenül lépett be az első világháborúba. 

A 

ENNEK égsz sek tÉBSŐ GEES KÉ KELL KÉS EKE ÜTKÉ SENATE ÜSS HETES ŐK ÁBKÉKSE S ÜSKÉNTÉKŐ 
A klasszikus politikai 
DAZÁOKÁBTAN szset szálán á s ÉN G Kt EE Ke KK KÁ KKJ éa ÁL etánt eds átlát 


A 


SZOCIANIZÍNÚS s assz áss ezsösss és egász see ásez szé tezeökeszetsáesssestesdóássz ke spedkezkezegkss égiek 
A nemzetközi 

62T ztsgszel Flt E] ZARÁRZÉYÉZETYÉY RENÉE TÉT TESTE ERT EEKE KÉSEKET ETETETT ESETET 
A nemzetközi politika 
JELŰ É zenés stk tén tn ÉKEK KÉSEK EL ÉKEK DE ÉKES KÉL LÉLEKKEL 
A Szent Szövetség működése 

ÖBB SE GT! ő / TRSZSERYESBEM VESE HE ERKES EKE KA KENE TETT ERRE KS EBA NEZZE KE TAERIN ESZELT ZS E ESSEN YKESÉSÁMEKS 54 
A Szent Szövetség 
24 Pa) ig ug 4 IREZSES EE TEEEREZRETRN EKE BET KE KEYE KE HEZKKSEN ELNA ER ESESHAKE RENO HHKKSE B EJZEHZKÉRES SK EREÁKEZE KÉK EHARÉKÜSKEK ZKRZÉRB 
Nagyhatalmak a 19. század első 

TETŐ DEN eketá lotte teb éke áb keki jeeb eték ítását áttatábtda TEÁT SÍK E ÉSÉT Sá 61 

Nagy- 

BTICATLA, s ss vssszsszíáász sás áss sás sz ésaz ssz ss essz száras szász sás sszsödészőénsösékstzőssbő 
FTÁHeLdŐTSZÜG is ssáss ssdszsé sets ázást eds ését séegs sát Két zése szet sétát ee ktdssüses ése 
A Német 
SZÖVGÍSÉ Dzs ég éle esés SÁK EÁ SÁS NÁL KE EGEK ÉG ÁSÓ Sá 
OTÖSZÖTSZÁLG : sss ös ötazedészsá zt sküs sss égne ássa kak sek sékel kstszseekszé stk déssküséskssék 
Az Európán kívüli világ 
MEA SAAB o ssót a góbetesé késed ekená báb tá ért tákeknl kán lenék étátda ásta játáa játsá LaEsátáSó 67 
Az Oszmán 
BITOdALÓTM sz sssssssássrssséstésáskéssskájskséssét dése S áss S Kö EYK SEK K KKT És SEEK KSÉGES 
Az Egyesült 
ZT 14 STSEZESE BEKE ETET ENE E BEAVER E KEZEH E ER SA CARTER ERESERÉ ERKEL E EEG EKEKBES EN 
Latin- 

JATAOTTK egés kt és bet ksé kett és baá BASE ÁST KÁKÁN KEK KEKÉNE ELLÁTÓ EEG ÁSÁS ÁKOS kk 
JLÁTO sz ssz en zsss égés ösör ségét ÉGES S ÉGES ET SEKNÓ KKEL ESEK ÉSE SES L SES ÉSE EE OSS SES Egé teát 
KŰNÜ s ssssás eses sénets és sálkesesstregűénetvődseéséést védés ést késs évézs ts sénégsek set eé ékes kékes éy eső 
A REFORMKORI 
MÁGYÁROKSZÁG s söe sé tssőláá etess tás btts ássák AK eke ég sás eá ése káve tás etásáse sás 
A 

aZ KA tn 24 1) LEEREMERMEVSEBES ÁRENESÉSSAKENEK KRZBETR ERRE ÉKÉLEA EE BEEE ZERRSZ ÉHES Á MÉ TERE EES HERE RÉS ERÉ SEEK ER TAKE EZT ETESTNÉS 
A reformkor előzményei és 
Igzgréa bó [BETÉR KEREKEKEN SEBES ER Ze ESK ENNEM KENE KESSHEMESEETKS ÉBE MESET AB ESSEN 76 
Gazdaság és 

[EZ gezete s! Út) ur SERAREZÉERENE EBEÉ VERE KATE ERHET EN KEKE KEEN KEEN KEKER ETEK RER SZE KS SET ERZEKE YÉN KEYES HAYE ME BE MKKZTÉKA 
A "30-as 

2-0 ERSATRÉNSNYSE TÉK KE TEN EE TEEE TERVRE ETÉBEN BERETES EE E TÉYÉSES ÉKE ASENTN RESS ETEK KE ESK TATE ENEMY 
Széchenyi István és Wesselényi 
Gros fg d ris EBÁRÉNBÁ EZERRE TE TBRS ERB EE KONTTST SÉRTÉS EE TS ETETETT 79 

Az 1832-36-os 

KT SG É S ee HG KSSÉ KÉKEN KÉSÉS EÜ KE É SS SÖ SE KÉSA KÉSÉS KÁ KÁ SBS ÉKÉGŐ EKE BÁLÁS SETS 
Liberálisok és 


k rvatívok 
ÖTNZÉFVÉELVOK, ss istösátsájttkásán tésünsáj tn sát ák EG RÁN LT Á KA Rá ÁGÁT ÉGKTÉGKETÁE KET ÁKG TÉS Ss kkj 


Az 
ESÉMÉNTYÉL vas ás nsáássááászkkászsáásess 


HONYENYEYEYEYEYEYEYYYNYNYYYNNY YI 


: om... 
Fo MÁTHÉ SAKÉTÉ 


A 
kezdete.......... 
A 


NEMZETÁLLAMOK 


VEVVVEVEVEVVVEVVVEVVVEVEVVEVVVEVVVEVEVEVEVEVEVEVEVEVEKEVEKEVEAEVEAEEAAAEAV09090ee 


rendszere.......... 


( 5 7. 


! (hg 
VEVVEVVEVVVEVEVVEVEVEVEVEVVEVEVEVEVEVEVEVEVEVVEVEVVEEEVEVEVEEEEEGEGVEVEVEEVS0G0S0e00e. 1 20 
porosz-osztrák 


Franciaországa. VEVEVEVGGEVEVGEVGEVEVEEVEVGEVEVGEGEEEEGEGEGEGEGEEEEEEGEEEGEEeee—.—.. 


Birodalom.................. 


kísérlete 


A 


1860-67) e 


OTOSZÖTSZÁL. e ésésésá ése s éáésésssészdsetsg ós ávgésk kéne dváésk kékes ess éé évek ses pé kéve ses étksésesi 
Nagy- 

BELÜGTNT ÜLŐ s eses beássa éges tésS ús KE éás SzG ESEL SKOG ET rák ELSE SZÉK ÉGE BÉKÉS SE É e EEG SEK KÉSESi 
Az Európán kívüli világ 
TRSSZŰ eaz ébekr sben then nlb ses tügát bat kelek októl kásás tenketettbás 135 
Az Oszmán 
BITÓCALOT sz ez tea ezés szeszes d ages szét GE ses S AG ÉT SES ÜL SAS ENEK KEGBE KS eds szzso sét éközt tése sees 
Polgárháború az Egyesült Államokban 
(IGÉT OSR ááá GUS ÁE KGK kok sé dél 136 

MEXIKÓ sás össze sssezketászssz szász e skésáez ész ses ek ekes stáb szk ásás káli sákdsésssösébe 


Abszolutizmus és kiegyezés 
MAGYAatOtSzát OM s snek estek élek tek Ela EGES üEák 144 
A 

HI szag álm El Ir KETTES ERRE ZER YEN SE KERT YER GY CE KER A TESESENÉKÉS ZEKE EE ER KEKSZ EH MRE MEN ES EKEL ÉKEK KÉRKE 
A Bach- 

I 76 vuisvAs IL SRTSSEBESZZ ARE KERKENKE KER EE EKE KEZEM EEEN KEKÉZETE EREZZE EZN KERN KEGNÉ EK KEYKE RÉZ EZETKEKZEKEYE 
A rendszer létrejötte és 


Az 

EERÜMÁ Sa etess ket ke aSK KÉKES ESSÉL S Ste áZ ág Gérs ák 
Az 

EB eng ő be E a EZEN ZEA KSE KKE KEKE YKOK MEREK E KEREKES ERESSZ TES ÉL ELEMEKEN EKE MEE BECKENKEN KENE ES HECK SENES 
A neoabszolutizmus átalakításának kísérlete 
ERSTE sz ásáétáse ááá öS lá éke sás ál bdásóánáájetsékáksész 149 

Az 1861-es 

edge v2e 1211 gl 1 S ZESERTESSETRSS KEREKÉN KERYEzÁRE EKE ESETERE ESÉSE EKE ANKSREZÉNE ESZÉT SEK ELER Z A ESKENNYTHA KEREKE EN KE KSS 
A provizórium 
TSGÉSŐS eggs d Sás KÖZSÉG SL KEK SÁS SNEK S KÉKES ES ESEK B ESŐS Sá b bát ubüt 
A kiegyezés 
VESE eza SO E GES KSE KKSN SKZ GRÁG seb ják sók tében kzt ktEk EE ELSE LEK KEZE táőás 
EURÓPA ÉS AZ EURÓPÁN KÍVÜLI VILÁG 


Európa a nemzeti átrendeződés lezárulása 
A nemzetközi kapcsolatok 


A Balkán-háború és a berlini 


KÖNEFESSZÜN aa sége ag sos ódát eké és eS ÉN kés EGK KEKE ÜSS ÁÁÁ 158 

A szövetségi rendszerek létrejöttének kezdetei 
(ŰSZOSA TK szenteltetett 161 

, Uralkodó eszmék" a 19. század második felében 
(TIBA OÓ kzolee tzbtésztblés ek bízsáeeesá kisa énáska átüt 163 

A 

ÉG T ÉLETRE S REAR KES Gá ÉKES KÁ EZEL N ÁKK BÉKA KÉSŰ KENE ÉESŐK 
A 

SZOCÜLÉLÉTŰÜS zs slesée se See SÉRE KÜ ÉSG ÜL SÜSS ÉSZAK SÜSS 
Európa államainak története 
ELSZ áss slö órák dkés áá sent kt ÁEK ássák áte En É 168 
NÉMÉLOTSZÁS s sás tén áá ásás sé tág késs ése és s Tvé és Ses Áe kész Sás KÉS ság beé késs tástjki 


Nagy- 

Zay butt a 57 s JERMSETÉBETSSÉS KÉK HEN ETT S ERO MRENSESSA FESS EESE EGYESEK EBEKRE ÉKE KET AHY SEM EEEN ÉSE SÉSET YESSS EETSÉ 
OTOSZOTSZÁL : s sz saé osz áá sé sss áss szdsz kes szásá set és éksédk észtek sss séta áss éssasédsázádsi 
Az Európán kívüli világ 
tÖrTÉNEÜG sszez zseb tE KÉK KÁR ESSÉL EKE ETTÉL Á LELET ÉK LENKE KE É KEK 176 
Afrika 

GYÜTMATOSÍL ÁS elk NÉK EGEN GEES LÉK S BÁLT EKE KÁKÁN RÁN ÉGES GENE ÉGKŐ 
Az amerikai 
TOKE GSEG Ti sale ÉÜKÍ ENNEK ÉS k KAB NTÉST SE KÉÁSKKÉKE 
Az Oszmán 
BITÓGATÓT zás köt Éa ak SÁS EEE KÉK NETEZÉS ÉÉS SÓ BÉKKÉK KEKE bÉSE 


MAGYARORSZÁG 
ÁB ÜÜ s zsé é ság sets lását sk ség sg sees ss lszstegss gsgók ek agsgssűs 


KONNÜTEZŐK esték ááá tését S kés ÉÉ ÁKK TÜNK KÉS KE EKE égá 
A , szürke generális" 
HLÜTSZLET NE S ÉS ete térbe kb e PÉKEK EÁe ee BeG KÉSNEK ŰT NEG ÉKÉ LÉ ÉNS TÉK KGK ESKÜ 191 

AZ IMPERIALIZMUS 


Európa története 
TSO0-EST sss áss kottát kn Ee ÁAK e SNS k kES Nád SE KSE EKE KEK EVÉS EKG ÁNE KS 
A korszak új 


lá alt: ST: I TASKÉSEBRZENTEKEL SÉRE ÉRZÉSEKRE ERSEEE KEEETE KEZE KE E EKE BE RETK KÉRY EE EZEKEK EKET KERES KEK ENERE KEZES EKEÉESTB 
Gazdasági 

VAlLLOZÁSOK: s ass ezésesétetséssssktéetsés sösztegéséessteeé szé getéleűeé ezése seek tek eket gdskststs őtet 
Társadalmi 

VÁLLOZÁSOK a eses séssséésüsésséesűvászéssétászéesávsz tágas etávatsátéss és éva ásás évé Gye ését sék évé sé Ké 
Politikai és gondolkodásbeli 

VERT BEGSOK see é te G Sa á KE SK SE ÉTÉ ÜNK KS SÁSÉK KON KEL ÁS SSEL ÉSA KÁS 199 

A nemzetközi kapcsolatok 

127 ac c bc E zett ZEKENSZEKESR EZÉS EE E EEEM MESÉK ETEK EBEKHEKSE SEK HE EER TEKERT KE E ZEZVEKSEZ ESNI 201 

A nemzetközi politika 

ezláb os al gé dj § za sti see Z SÉRTEK EK EMÉ NEEE KE MEREM MÉNÉNTERYEKZEME SE EE E KÉZ BENEKÉSEBEK EHEZ SKRBÉSÉTBA 206 
Az új német külpolitika első 
TOLÁSÜT es sé Ge tÁOT S SEL STÉT Ka LK NGÉ KÉSŐ EGT BANK SÁRSSÁGÉSÉGÁ SAL ÁÁÁÁ TANGENS NE ÉLŐT ÉTÉ 206 

A kapcsolatok 
AVAT BOT 50) 6 1 6117 1 SZÁREKESSETBTYM BEN TEK ETEL KEK NENT REZE RASEK MEEYNEN TEN EINEEETEBÉKEZ BEK ETEL EE ESYY KERESÉSE 
Az antant 

fos str ag 5 ET ol a ZERARSRESRESK ESR ERTE ERT RERETETERE TEK KÉTKEZES ESEK SSE KTK ETT 


VISZÓHYAL s szsissát ser dá sázáéskdá stk beke ká kalász bá ak bank ebá db só nb kek nkádádsáátáásátó 211 
INÉMÉLŐT SZÁL ös sörésékysáeze ktsg kás NEKTEK ÉNEK K KSE KSE SZER KÉKSÁ KÉK SÓ ÉLNÉK NEEE KVKSEŐ 


Osztrák-Magyar 

MONAFOTÜ OL azek ennak KÉRLEK ENEK ÉK ÉGE KKK ÉGÉST ÉS ÜLÉS 
OTÁSZOTSZŰT azt áésá áz tázáétá ágát á sea SK ásta E EES Gál KENE SNS S EG SK SÁKES STÉT 
Az Európán kívüli világ története 


Oszmán 


MAGYARORSZÁG 

AEGOTVÉA ezeték té ESSEN KENE ESÉSE E SÉGÉT S SE EGES KÉSÉS ÉS KÉÜSkezé S EsÜzádó 
A dualizmus 
joe Éori 1 g-z RSATZSESÉRÉKS SK EZETAVÁRYYK E KAR EEMÉS EE SEK EERHÉKEES BE KESZEN ESZE ESZBESK ESZA KK KEREKES EGERET KESSÉKESRTEEEÉKB 
A dualizmus válságának általános 
JEIGÁSÉS ÉT sakkban EEEN Á EÁ TEK E Sá Ek KE Bek zá ElEk Eekgá allj 224 

Gazdasági 

MTDEGSOK see BELÉ S KGK BESE TOK ÁSÉ EK KEKÉS SS KELEK KÁD SEGÉ SE KÉK SE KÉK KSÉKEZEÓ 
Társadalmi 

VILOZÁSOK sás zés áttett Stee és kél eÉsE kád Énekes áékéésgz ők 


tlí 


és 


CIÓ. sss sevesssssséssséssee 

